
Evanghelia şi Apostolul zilei la Botezul Domnului 


Evanghelia 


13. În acest timp a venit lisus din Galileea, la Iordan, către loan, ca să se boteze 
de către el. 

14. loan însă ÎI oprea, zicând: Eu am trebuinţă Să fiu botezat de Tine şi Tu vii la 
mine? 

15. Și răspunzând, lisus a zis către el: Lasă acum, că aşa se cuvine nouă să 
împlinim toată dreptatea. Atunci L-a lăsat. 

16. lar botezându-se lisus, când ieşea din apă, îndată cerurile s-au deschis şi 
Duhul lui Dumnezeu s-a văzut pogorându-se ca un porumbel şi venind peste EL. 





17. Și iată glas din ceruri zicând: "Acesta este Fiul Meu cel iubit întru Care am 
binevoit”. 
Apostol 


11. Căci harul mântuitor al lui Dumnezeu s-a arătat tuturor oamenilor, 
12. Invăţându-ne pe noi să lepădăm fărădelegea şi poftele lumeşti şi, în veacul de 


acum, Să trăim cu înţelepciune, cu dreptate şi cu cucernicie; 

13. Și Să aşteptăm fericită nădejde şi arătarea slavei marelui Dumnezeu şi 
Mântuitorului nostru Hristos lisus, 

14. Care S-a dat pe Sine pentru noi, ca să ne izbăvească de toată fărădelegea şi 
Să-Și curăţească Lui popor ales, râvnitor de fapte bune. 


4. Iar când bunătatea şi iubirea de oameni a Mântuitorului nostru Dumnezeu s- 
au arătat, 

5. El ne-a mântuit, nu din faptele cele întru dreptate, săvârşite de noi, ci după a 
Lui îndurare, prin baia naşterii celei de a doua şi prin înnoirea Duhului Sfânt, 

6. Pe Care L-a vărsat peste noi, din belşug, prin lisus Hristos, Mântuitorul 
nostru, 

7. Ca îndreptându-ne prin harul Lui, să ne facem, după nădejde, moştenitorii 
vieţii celei veşnice. 





În această lună (ianuarie), ziua a şasea - Sfânta şi Dumnezeiasca arătare a 
Domnului Dumnezeu şi Mântuitorului nostru lisus Hristos (Minei) 


Cade-se a şti, că de se va întâmpla sărbătoarea aceasta în zi de Duminică, nimic nu 
cântăm ale Învierii, ci toate ale praznicului. Pe la ora 4 după-amiază toacă în toaca 
cea mare, şi ne adunăm în Biserică. Şi binecuvântând preotul începem Vecernia, şi 
citim Psalmul cel obişnuit. De se va întâmpla Sâmbătă seara citim catisma cea 
întâia toată. lar de va fi Duminică seara, citim Antifonul întâi. lar de este într-altă 
zi, nu citim Catisma. 


La Vecernie 
La Doamne strigat-am... Stihirile pe 8. Şi începe Preotul a face Proscomidia, iar 


stranele cântă stihirile acestea, îndoindu-le glas 2, singur glasul, ale lui loan 
monahul: 


Pe Luminătorul nostru, carele luminează pe tot omul, văzându-L Mergătorul îna- 
inte, venind să Se boteze, se bucură cu sufletul, şi se cutremură cu mâna. Îl arată pe 
EI şi zice noroadelor: lată Cela ce mântuieşte pe Israel, Cel ce ne scapă pe noi din 
stricăciune. O Cela ce eşti fără de păcat! Hristoase Dumnezeul nostru slavă Ţic. (de 
două ori) 


Mântuitorul nostru, de la slugă botezându-Se, şi prin venirea Duhului mărturi- 
sindu-Se, s-au spăimântat văzându-L oştile îngereşti. Şi glas din Cer a venit de la 
Tatăl: Acesta pe carele Mergătorul înainte mâna îşi pune, Fiul meu Cel iubit este, 
întru carele bine am voit; Hristoase Dumnezeul nostru slavă Ție. (de două ori) 





Curgerile Iordanului, pe Tine Izvorul te-au primit, şi Mângâietorul în chip de po- 
rumb S-a pogorât. Plecatu-şi-a creștetul, Cel ce a plecat cerurile. Strigat-a şi a zis 
lutul către Ziditorul: Ce-mi porunceşti cele ce sunt mai presus de mine? Mie îmi 
trebuieşte Botezul Tău. O, Cela ce eşti fără de păcat; Hristoase Dumnezeul nostru 
slavă Ție. (de două ori) 


Vrând să mântuieşti pe omul cel rătăcit, nu ai socotit nevrednicie în chip de rob a 
Te îmbrăca. Că s-a căzut Ție, Stăpânului şi Dumnezeu, ca să primeşti ale noastre, 
pentru noi. Că Tu botezându-Te cu trupul Mântuitorule iertării ne-ai învrednicit pe 
noi. Pentru aceasta strigăm către Tine: Făcătorule de bine Hristoase Dumnezeul 
nostru slavă Ţie. (de două ori) 


Slavă..., Și acum..., glas acelaşi 
A lui Vizantie 


Plecatu-ţi-ai capul Mergătorului înainte, sfărâmat-ai capetele balaurilor, venit-ai la 
râuri, luminat-ai toate, ca să Te slăvească Mântuitorule, pe Tine luminătorul su- 
fletelor noastre. 


Vohod cu Evanghelia. Prochimenul zilei, şi Paremiile. 


Vohod: Lumină lină a sfintei slave a Tatălui ceresc, celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


De la Facere citire: 
Cap. 1 vers 1. 


Întru început a făcut Dumnezeu Cerul şi pământul. Şi pământul era nevăzut, şi 
netocmit, şi întuneric era deasupra adâncului. Şi Duhul lui Dumnezeu se purta 
peste apă. Şi a zis Dumnezeu: Să se facă lumină; şi s-a făcut lumină. ŞI a văzut 
Dumnezeu lumina că este bună, şi a despărțit Dumnezeu între lumină şi între 
întuneric; Şi a numit Dumnezeu lumina ziuă, şi întunericul l-a numit noapte. Şi s-a 
făcut seară, şi s-a făcut dimineaţă, zi una. Şi a zis Dumnezeu să se facă tărie în 
mijlocul apei, şi să fie despărțită apă de apă; şi s-a făcut aşa. Şi a făcut Dumnezeu 
tăria, şi a despărțit Dumnezeu între apa care era deasupra tăriei, şi între apa care era 
sub tărie, şi a numit Dumnezeu tăria Cer. Şi a văzut Dumnezeu că este bine, şi s-a 





făcut seară şi s-a făcut dimineaţă, ziua a doua. Şi a zis Dumnezeu: Să se adune apa 
cea de sub Cer, întru adunare, şi să se arate uscatul, şi s-a făcut aşa. Şi s-a adunat 
apa cea de sub Cer, întru adunările sale, şi s-a arătat uscatul. Şi a numit Dumnezeu 
uscatul pământ; şi adunările apelor le-a numit mări. Şi a văzut Dumnezeu că este 
bine. Şi a zis Dumnezeu să răsară pământul iarbă verde, care să semene sămânță 
după fel şi după asemănare; şi pom roditor, carele să facă roadă, căruia să fie 
sămânţa lui într-însul după fel pe pământ, şi s-a făcut aşa. Şi a dat din sine 
pământul iarbă verde, care seamănă sămânță după fel şi după asemănare pe pă- 
mânt; şi pom roditor, carele face roadă, căruia sămânţa lui este într-însul după fel 
pe pământ. Şi a văzut Dumnezeu că este bine, şi s-a făcut seară, şi s-a făcut dimi- 
neaţă ziua a treia. 


De la Ieşire citire: 
Cap. 14. Vers 15. 


Zis-a Domnul către Moise: Ce strigi către Mine? Zi feciorilor lui Israil să purceadă. 
lar tu ia toiagul tău şi tinde mâna ta spre mare, şi să o împarți pe ea şi să intre 
feciorii lui Israil prin mijlocul mării pe uscat. Şi iată eu voi întări inima lui faraon 
şi a slugilor Lui, şi a tuturor egiptenilor, şi vor intra în urma lor. Şi Mă voi prea 
mări întru faraon, şi întru toată oastea lui, şi în căruțele şi în caii lui. Şi vor 
cunoaşte toți egiptenii, că Eu sunt Domnul, dacă Mă voi prea mări în faraon, şi în 
căruțele şi în caii lui. Şi a tins Moise mâna spre mare şi a lovit Domnul marea cu 
vânt mare al Austrului toată noaptea şi a uscat marea. Şi s-a împărțit apa, şi au 
intrat feciorii lui Israil prin mijlocul mării pe uscat. Şi le-a fost lor apa ca un zid de- 
a dreapta, şi ca un zid de-a stânga, şi i-au gonit egiptenii. Şi a intrat după dânşii 
toată călărimea lui faraon, şi căruțele, şi călăraşii prin mijlocul mării. Şi a tins 
Moise mâna asupra mării, şi s-a aşezat apa de către ziuă la locul său; iară egiptenii 
fugeau pe sub apă şi a sfărâmat Domnul pe egipteni în mijlocul mării. Şi întor- 
cându-se apa, a acoperit căruțele, şi călăraşii, şi voievozii, şi toată puterea lui fa- 
raon care intrase după dânşii în mare, şi n-a rămas nici unul dintr-înşii, iar feciorii 
lui Israil au trecut pe uscat prin mijlocul mării. 


De la Ieşire, citire: 
Cap. 15, vers. 22. 


Ridicat-a Moise pe feciorii lui Israil de la Marea Roşie, şi i-a dus pe dânşii în 
pustia Sur. Şi a mers trei zile prin pustie, şi nu afla apă să bea, şi au venit la Mera şi 
nu puteau să bea apă din Mera că era amară. Pentru aceasta s-a numit numele 
locului aceluia amărăciune. Şi cârtea norodul asupra lui Moise, zicând: Ce vom 
bea? Şi a strigat Moise către Domnul. Şi Dumnezeu i-a arătat lui un lemn; şi l-a 





băgat pe dânsul în apă şi s-a îndulcit apa. Acolo i-a pus Dumnezeu lui îndreptări şi 
judecăţi, şi acolo I-a ispitit şi a zis: De vei auzi cu auzul glasul Domnului Dumne- 
zeului tău, şi vei face cele plăcute înaintea Lui, şi vei asculta poruncile Lui, şi vei 
păzi toate îndreptările Lui, toată neputinţa ce am adus asupra egiptenilor, nu voi 
aduce asupra ta; că Eu sunt Domnul, Cel ce te vindec pe tine. Şi au venit în Elim; 
şi era acolo douăsprezece izvoare de apă, şi şaptezeci de copaci de finici, şi au 
tăbărât lângă ape; Şi s-a ridicat de la Elim, şi a venit toată adunarea feciorilor lui 
Israil la pustia Sin, care este între Elim şi între Sinai. 


Tropar, glas 5: Arătatu-Te-ai în lume, Cel ce ai făcut lumea, ca să luminezi pe cei 
ce şedeau întru întuneric, lubitorule de oameni slavă Ție. 


Stih: Dumnezeule milostiveşte-Te spre noi şi ne binecuvântează; luminează faţa 
Ta peste noi şi ne miluieşte. 


Ca să luminezi pe cei ce şedeau întru întuneric, lubitorule de oameni slavă Ţie, 
Stih: Ca să cunoaştem pe pământ calea Ta, în toate neamurile mântuirea Ta. 
Ca să luminezi pe cei ce şedeau întru întuneric, lubitorule de oameni slavă Ţic. 


Stih: Mărturisească-se Ție noroadele! Dumnezeule, mărturisească-se Ție noroa- 
dele toate: Pământul şi-a dat rodul său. 


Ca să luminezi pe cei şedeau întru întuneric, lubitorule de oameni slavă Ţie. 


Stih: Binecuvântează-ne pe noi Dumnezeule Dumnezeul nostru, binecuvântează- 
ne pe noi Dumnezeule, şi să se teamă de Dânsul toate marginile pământului. 


Ca să luminezi pe cei ce şedeau întru întuneric, lubitorule de oameni slavă Ţie. 
Slavă..., Și acum... 


Citeţul citeşte Troparul: Arătatu-Te-ai în lume, Cel ce ai făcut lumea, ca să lumi- 
nezi pe cei ce şedeau întru întuneric, lubitorule de oameni slavă Ţie. 


Apoi însuşi citeţul cântă: Ca să luminezi pe cei ce şedeau întru întuneric, lubitorule 
de oameni slavă Ţie. 


De la (Iosua) Isus al lui Navi, citire: 





Cap. 3, Vers 7. 


Zis-a Domnul către Isus: Astăzi încep a te înălța pe tine înaintea tuturor feciorilor 
lui Israil; ca să cunoască că în ce chip am fost cu Moise, aşa voi fi şi cu tine. ŞI 
acum porunceşte preoţilor celor ce poartă Sicriul Legii zicând: Dacă veţi intra întru 
o parte de apa Iordanului, să staţi în Iordan. Şi dacă au intrat preoţii, care purtau 
Sicriul Legii Domnului în lordan, şi s-au udat picioarele preoţilor, care purtau 
sicriul întru o parte de apa Iordanului. lară Iordanul s-a umplut întru toată matca sa, 
ca în zilele secerişului de grâu. Şi au stătut apele cele ce curgeau din sus întru o 
adunare, fiind depărtate foarte. De la cetatea Damin până la părțile Cariatirimului. 
Iară cele ce curgeau în jos s-au pogorât în marea Arabiei până la marea sărată, până 
ce au scăzut de tot. Şi norodul sta în preajma lerihonului, şi preoţii care purtau 
Sicriul Legii Domnului, stau pe uscat în mijlocul Iordanului gata. Şi toți feciorii lui 
Israil au trecut pe uscat, până când a sfârşit tot norodul a trece Iordanul. 


De la a patra carte a Împăraţilor citire: 
Cap. 2, Vers 6. 


Zis-a Ie către Elisei: Şezi aicea că Domnul m-a trimis până la Iordan. A zis Elisei: 
Viu este Domnul şi viu este sufletul tău, că nu te voi lăsa pe tine. Şi au mers 
amândoi şi cincizeci de oameni din feciorii proorocilor au venit, şi au stătut în 
preajmă de departe, iară ei amândoi au stătut lângă Iordan. Şi a luat Ilie cojocul 
său, şi l-a învârtit pe dânsul, şi a lovit cu dânsul apa şi s-a, împărțit apa întru o parte 
şi într-alta, şi au trecut amândoi pe uscat. Și a fost dacă au trecut ei, a zis Ilie lui 
Elisei: Cere ce vrei să-ţi fac ţie, mai înainte până ce nu mă voi lua de la tine. Şi a 
zis Elisei: Să fie Duhul care este în tine îndoit întru mine. Şi a zis Ilie: Greu lucru 
ceruşi, însă de mă vei vedea când mă voi lua de la tine, va fi ţie aşa; iar de nu mă 
vei vedea, nu va fi. Şi a fost când mergeau ei şi vorbeau, şi iată un car de foc, şi cai 
de foc, au despărțit între amândoi. Şi s-a ridicat Ilie cu cutremur ca spre Cer, şi 
Elisei privea. Şi striga: Părinte, Părinte, carul lui Israil, şi călăraşul lui. Şi de aci nu 
l-a mai văzut pe dânsul. Şi s-a apucat Elisei de haina sa, şi a rupt-o în două. Şi a 
luat cojocul lui Ilie, Elisei, care căzuse deasupra lui. Şi s-a întors Elisei, şi a stătut 
pe țărmurile Iordanului; şi a luat Elisei cojocul lui Ilie care căzuse deasupra lui, şi a 
lovit apa şi nu s-a împărțit. Şi a zis Elisei: Unde este Dumnezeul lui Ilie încă şi 
acum ? Şi a lovit Elisei apa a două oară, şi s-a împărțit apa într-o parte şi într-alta şi 
a trecut pe uscat. 


De la a patra carte a Împăraţilor, citire: 


Cap. 5, Vers 9. 





Venit-a Neeman boierul împăratului asirienilor cu căruțele şi cu caii săi şi a stătut 
la uşa casei lui Elisei. Şi a trimis Elisei către dânsul un vestitor zicând: Mergi de te 
spală în lordan de şapte ori şi ţi se va preface trupul tău şi te vei curăţi. Şi s-a 
mâniat Neeman şi s-a dus şi a zis: lată ziceam că va ieşi la mine şi va sta, şi va 
chema numele Domnului Dumnezeului său, şi-şi va pune mâna sa pe stricăciune, şi 
o va alunga de la trupul meu, au doară nu sunt mai bune Arvana şi Farfa apele 
Damascului, decât Iordanul şi decât toate apele lui Israil; au nu voi merge şi mă voi 
spăla într-însele şi mă voi curăţi? Şi s-a întors şi s-a dus cu mânie, şi s-au apropiat 
slugile lui şi i-au zis lui, Doamne: De ţi-ar fi grăit ţie proorocul un cuvânt mare, au 
doară nu l-ai fi făcut ? Dară cu cât mai vârtos că ţi-a zis spală-te şi te curăţeşte. Şi 
s-a pogorât Neeman, şi s-a afundat în Iordan de şapte ori după zisa omului lui 
Dumnezeu, şi i s-a prefăcut trupul, ca trupul unui prunc mic şi s-a curăţit. 


Tropar glas 5: Păcătoşilor şi vameşilor, pentru mulțimea milei Tale Te-ai arătat 
Mântuitorul nostru. Că unde vrea să strălucească lumina Ta ? Fără numai celor ce 
şedeau întru întuneric, lubitorule de oameni slavă ie. 


Stih: Domnul s-a împărățit, întru podoabă S-a îmbrăcat. 


Sfârşitul Troparului: Că unde vrea să strălucească lumina Ta? Fără numai celor ce 
şedeau întru întuneric, lubitorule de oameni slavă ie. 


Stih: Ridicat-au râurile Doamne, ridicat-au glasurile sale. 


Că unde vrea să strălucească lumina Ta? Fără numai celor ce şedeau întru întu- 
neric, lubitorule de oameni slavă Ţie. 


Stih: Minunate sunt înălțările mării, minunat este întru cele înalte Domnul. 


Că unde vrea să strălucească lumina Ta? Fără numai celor ce şedeau întru întu- 
neric, lubitorule de oameni slavă Ţie. 


Slavă..., Și acum... 


Citeţul citeşte Troparul: Păcătoşilor şi vameşilor, pentru mulțimea milei Tale Te-ai 
arătat, Mântuitorul nostru. 


Apoi însuşi citeţul cântă: Că unde vrea să strălucească lumina Ta ? Fără numai 
celor ce şedeau întru întuneric, lubitorule de oameni slavă Ţie. 





Din proorocia lui Isaia, citire: 
Cap. 1, Vers 16. 


Acestea zice Domnul: Spălaţi-vă şi vă curăţiţi, scoateţi vicleşugurile din sufletele 
voastre înaintea ochilor mei. Părăsiţi-vă de răutăţile voastre. Învăţaţi-vă a face 
bine. Căutaţi judecata. Izbăviţi pe cel năpăstuit, judecaţi săracului, faceţi dreptate 
văduvei şi veniţi să ne întrebăm zice Domnul. Şi de vor fi păcatele voastre ca 
mohorâciunea, ca zăpada le voi albi, iară de vor fi ca roşeala, ca lâna le voi albi, şi 
de veţi vrea şi Mă veţi asculta pe Mine, bunătățile pământului veţi mânca, iar de nu 
veţi vrea şi de nu Mă veţi asculta pe Mine, sabia vă va mânca pe voi; că gura 
Domnului a grăit acestea. 


De la Facere citire: 
Cap. 32, Vers 1. 


Căutând Iacov, văzut-a tabăra lui Dumnezeu tăbărâră, şi l-a întâmpinat pe el îngerii 
lui Dumnezeu, şi a zis lacov când 1-a văzut pe dânşii, tabăra lui Dumnezeu este 
aceasta şi au chemat numele locului aceluia tabără. Şi a trimis lacov vestitori 
înaintea sa la fratele său Isav, în pământul Sur, în ţinutul Edomului şi le-a poruncit 
lor zicând: Aşa să ziceţi Domnului meu lui Isav, aşa zice sluga ta Iacov. Cu Laban 
am locuit şi până acum am zăbovit, şi am câştigat oi şi boi şi slugi şi slujnice şi am 
trimis să spun Domnului meu lui Isav, ca să afle sluga ta har înaintea ta. Şi s-a 
întors vestitorii la Iacov zicând: Mers-am la Isav fratele tău, şi vine întru întâm- 
pinarea ta, şi patru sute de bărbaţi cu dânsul. Şi s-a înfricoşat Iacov foarte, şi nu ştia 
ce va să facă. Şi a împărțit poporul ce era cu dânsul şi boii şi oile în două tabere. Şi 
a zis lacov, de va veni Isav asupra unei tabere şi o va tăia, altă tabără se va mântui. 
ŞI a zis lacov: Dumnezeul tatălui meu al lui Avraam şi Dumnezeul tatălui meu al 
lui Isaac, Doamne cela ce mi-ai zis mie, întoarce-te la pământul naşterii tale, şi-ţi 
voi face ţie bine. Nu sunt vrednic de toate îndurările Tale şi de toate binefacerile ce 
mi-ai arătat mie, robului Tău, că numai cu toiagul am trecut deunăzi Iordanul 
acesta, iar acum am două tabere; Izbăveşte-mă dar din mâna fratelui meu, din mâna 
lui Isav, căci mă tem de el, ca nu cumva să vină şi să mă omoare pe mine şi pe 
aceste mame cu copii. 


De la Ieşire, citire: 
Cap. 2, Vers 3. 


Pogorâtu-s-a fata lui Faraon să se spele în apă şi roabele ei umblau pe țărmurile 
apei şi văzând un sicriaş în baltă a trimis o roabă de l-a luat şi deschizându-l, a 
văzut un prunc plângând în sicriu şi i s-a făcut milă de dânsul fetei lui faraon, şi a 





zis; din pruncii evreieşti este acesta. Și a zis sora lui, fetei lui faraon: Voia îţi este 
să-ţi chem ţie femeie doică de la evrei, să-ţi hrănească pruncul ? Şi i-a zis ei fata lui 
faraon, mergi. Și ducându-se fata, a chemat pe mama pruncului. Şi a zis ei fata lui 
faraon: Păzeşte-mi pruncul acesta şi mi-l hrăneşte. lară eu îţi voi da ţie plata. Şi a 
luat femeia pruncul şi l-a hrănit. Şi crescând pruncul l-a dus pe dânsul la fata lui 
faraon şi i-a fost ei în loc de fecior. Şi s-a numit numele lui Moise, zicând: Că din 
apă l-am luat pe dânsul. 


Din cartea Judecătorilor, citire: 
Cap. 6, vers 36. 


Zis-a Ghedeon către Dumnezeu: De vei mântui cu mâna mea pe Israil, precum ai 
grăit: lată eu voi pune o lână pe arie; şi de va fi rouă numai pe lână şi peste tot 
pământul uscăciune, voi cunoaşte că prin mâna mea vei mântui pe Israil, în ce chip 
ai grăit; şi a făcut aşa. Şi a mânecat Ghedeon de dimineaţă şi a stors lâna şi a curs 
rouă din lână, un pahar plin de apă şi a zis Ghedeon către Dumnezeu: Să nu se 
aprindă mânia Ta asupra mea, şi voi grăi încă odată şi voi ispiti încă odată cu lâna. 
Să fie uscăciune pe lână numai, iară peste tot pământul rouă, şi a făcut Dumnezeu 
aşa în noaptea aceea. Şi a fost uscăciune pe lână numai, iară peste tot pământul 
rouă. 


De la, a treia carte a Impăraţilor, citire: 


Cap. 18, vers 30. 


Zis-a Ile către norod: Apropiaţi-vă către mine. Şi s-a apropiat tot norodul către 
dânsul. Şi a luat Ilie douăsprezece pietre, după numărul celor douăsprezece nea- 
muri ale lui Israil, precum a grăit Domnul către dânsul zicând: Israil va fi numele 
tău. Şi a zidit pietrele întru numele Domnului şi a înnoit altarul Domnului cel 
stricat, şi a făcut groapă împrejurul altarului, întru care a încăpeau două obroace de 
sămânță împrejurul altarului, şi a pus lemne pe altarul ce făcuse şi a tăiat bucăţi 
jertfele, şi le-a pus pe lemne, şi a înconjurat altarul, şi a zis Ilie: Aduceţi două vedre 
de apă, şi turnaţi peste altar şi peste jertfe şi peste lemne, şi a zis: Turnaţi a doua 
oară; şi au turnat. Şi a zis: Turnaţi a treia oară; şi au turnat. Şi curgea apa împre- 
jurul altarului, şi groapa s-a umplut de apă. Şi a strigat Ilie la Cer şi a zis: Doamne 
Dumnezeul lui Avraam, şi al lui Isaac, şi al lui Iacov, auzi-mă pe mine astăzi cu 
foc, şi ca să cunoască tot poporul acesta, că Tu eşti unul Domnul Dumnezeul lui 
Israil, şi eu sunt robul Tău, şi pentru Tine am făcut acestea toate, şi Tu ai întors 
inimile norodului acestuia în urma Ta. Şi a căzut foc de la Domnul din Cer şi a 
mistuit jertfele, şi lemnele şi apa cea de pe dânsele. Şi apa cea din groapă, şi 





pietrele şi ţărâna le-a lins focul, şi a căzut tot norodul pe faţa sa şi a zis: Adevărat 
Domnul Dumnezeu, Acesta este Dumnezeu. 


De la a patra carte a Împăraţilor citire: 
Cap. 2, vers 19. 


Zis-au oamenii cetăţii lerihonului către Elisei: lată locuinţa cetăţii acesteia este 
bună. Precum tu Doamne vezi dară apele sunt rele, şi pământul neroditor şi a zis 
Elisei, aduceţi-mi mie o vadră nouă şi puneţi într-însa sare; şi au luat şi i-au adus 
lui. Şi a ieşit Elisei la izvoarele apelor, şi a aruncat acolo sarea şi a zis: Aşa grăieşte 
Domnul, vindecat-am apele acestea şi nu va mai fi de acum înainte moarte aici, 
nici nerodire dintr-însele. Şi s-au vindecat apele până în ziua aceasta, după cu- 
vântul care a grăit Elisei. 


Din proorocia lui Isaia, citire: 
Cap. 49, vers 8. 


Acestea zice Domnul: În vreme plăcută te-am auzit pe tine şi în ziua de mântuire 
ţi-am ajutat ţie şi te-am ridicat, şi te-am dat şi te-am pus spre împăcarea 
neamurilor, ca să tocmeşti pământul şi să moşteneşti moştenirile pustiei! Ca să 
grăieşti celor din legături ieşiţi, şi celor dintru întuneric, arătaţi-vă. În toate căile se 
vor paşte şi întru toate cărările păşunea lor. Nu vor flămânzi nici vor înseta, nici îi 
va vătăma pe ei zăduful, nici soarele; ci cela ce îi miluieşte îi va mângâia pe dânşii 
şi prin izvoare de ape îi va trece, şi voi pune tot muntele spre cale, şi toată cărarea 
spre păşunea lor. lar aceştia de departe vor veni, aceştia de la miazănoapte şi de la 
mare, iară alții de la pământul perşilor. Veselească-se cerurile şi să se bucure 
pământul, să vestească munţii veselie şi dealurile dreptate. Că a miluit Domnul pe 
norodul Său şi pe cei smeriţi ai norodului Său i-a mângâiat şi a zis Sionul: Părăsitu- 
m-a Domnul, şi Dumnezeu m-a uitat pe mine. Au doară va uita mama pe pruncul 
său, sau nu-i va fi milă de fiii pântecelui său ? Şi de îi va şi uita mama pe aceştia, 
dar Eu nu te voi uita pe tine, zice Domnul Atotţiitorul. 


După acestea, Ectenia, lară şi iară..., şi după Vosglas cântă: Sfinte Dumnezeule... 
ŞI Apostolul. 


Prochimen, glas 3: Domnul este luminarea mea şi Mântuitorul meu, de cine mă 
voi teme. 


Stih: Domnul este scutitorul vieţii mele, de cine mă voi înfricoşa? 





Din cartea cea către I Corinteni a Sfântului apostol Pavel, citire: 


Cap. 9, vers 19. 


19. Căci, deşi sunt liber faţă de toți, m-am făcut rob tuturor, ca să dobândesc pe 
cei mai mulți; 

20. Cu iudeii am fost ca un iudeu, ca să dobândesc pe iudei; cu cei de sub lege, 
ca unul de sub lege, deşi eu nu sunt sub lege, ca să dobândesc pe cei de sub lege; 
21. Cu cei ce n-au Legea, m-am făcut ca unul fără lege, deşi nu sunt fără Legea 
lui Dumnezeu, ci având Legea lui Hristos, ca să dobândesc pe cei ce n-au Legea; 
22. Cu cei slabi m-am făcut slab, ca pe cei slabi să-i dobândesc; tuturor toate m- 
am făcut, ca, în orice chip, Să mântuiesc pe unii. 

23. Dar toate le fac pentru Evanghelie, ca să fiu părtaş la ea. 

24. Nu ştiţi voi că acei care aleargă în Stadion, toţi aleargă, dar numai unul ia 
premiul? Alergaţi aşa ca să-l luaţi. 

25. Și oricine se luptă se înfrânează de la toate. Şi aceia, ca să ia o cunună 
stricăcioasă, iar noi, nestricăcioasă. 

26. Eu, deci, aşa alerg, nu ca la întâmplare. Aşa mă lupt, nu ca lovind în aer, 

27. Ci îmi chinuiesc trupul meu şi îl Supun robiei; ca nu cumva, altora 
propovăduind, eu însumi să mă fac netrebnic. 


Aliluia..., glas 3 
Răspuns-a inima mea cuvânt bun; Grăiesc eu lucrurile mele împăratului. 
Stih: Împodobit cu frumuseţea mai mult decât fiii oamenilor. 


Evanghelia de la Luca 
Cap. 3, vers 1. 


1. În al cincisprezecelea an al domniei Cezarului Tiberiu, pe când Ponţiu Pilat 
era procuratorul Iudeii, Irod, tetrarh al Galileii, Filip, fratele său, tetrarh al 
Itureii şi al ținutului Trahonitidei, iar Lisanias, tetrarh al Abilenei, 

2. În zilele arhiereilor Anna şi Caiafa, a fost cuvântul lui Dumnezeu către loan, 
fiul lui Zaharia, în pustie. 

3. Și a venit el în toată împrejurimea Iordanului, propovăduind botezul po- 
căinţei, spre iertarea păcatelor. 

4. Precum este scris în cartea cuvintelor lui Isaia proorocul: "Este glasul celui 
ce strigă în pustie: Gătiţi calea Domnului, drepte faceţi cărările Lui. 





5. Orice vale se va umple şi orice munte şi orice deal se va pleca; căile cele 
strâmbe se vor face drepte şi cele colţuroase, drumuri netede. 

6. Și toată făptura va vedea mântuirea lui Dumnezeu". 

7. Deci zicea loan mulțimilor care veneau să se boteze de el: Pui de vipere, cine 
v-a arătat Să fugiți de mânia ce va să fie? 

8. Faceţi, dar, roade vrednice de pocăință şi nu începeţi a zice în voi înşivă: 
Avem tată pe Avraam, căci vă spun că Dumnezeu poate şi din pietrele acestea să 
ridice fii lui Avraam. 

9. Acum securea stă la rădăcina pomilor; deci orice pom care nu face roadă 
bună se taie şi se aruncă în foc. 

10. Și mulțimile îl întrebau, zicând: Ce să facem deci? 

11]. Răspunzând, loan le zicea: Cel ce are două haine să dea celui ce nu are şi cel 
ce are bucate să facă asemenea. 

12. Și au venit şi vameşii să se boteze şi i-au spus: Învăţătorule, noi ce să facem? 
13. EI le-a răspuns: Nu faceţi nimic mai mult peste ce vă este rânduit. 

14. Și îl întrebau şi ostaşii, zicând: Dar noi ce să facem? Şi le-a zis: Să nu 
asupriţi pe nimeni, nici Să învinuiți pe nedrept, şi Să fiţi mulţumiţi cu solda 
voastră. 

15. Iar poporul fiind în aşteptare şi întrebându-se toţi despre loan în cugetele 
lor: Nu cumva el este Hristosul? 

16. A răspuns loan tuturor, zicând: Eu vă botez cu apă, dar vine Cel ce este mai 
tare decât mine, Căruia nu Sunt vrednic să-l dezleg cureaua încălțămintelor. EI 
vă va boteza cu Duh Sfânt şi cu foc, 

17. A cărui lopată este în mâna Lui, ca să curețe aria şi să adune grâul în jitnița 
Sa, iar pleava o va arde cu foc nestins. 

18. Încă şi alte multe îndemnând, propovăduia poporului vestea cea bună. 


Şi pe rând dumnezeiasca Liturghie a marelui Vasile. 


In loc de Cuvine-se cu adevărat..., cântăm: De tine se bucură toată făptura... 


Chinonicul: Lăudaţi pe Domnul din ceruri..., 


lar după rugăciunea cea după Amvon, nu zicem: Fie numele Domnului..., ci ieşim 
toți prin uşa cea mare în mijlocul Bisericii, unde este apa gătită, egumenul sau 
preotul cel mai mare, mergând cu cinstita Cruce, clericii cu sfeşnicele înainte, şi 
ierodiaconul cu cădelniţa. Şi pune cinstita Cruce pe scaunul cel gătit unde este apa 
gătită, 


Iară cântăreții cântă Troparele acestea, pe glas 8, singur glasul: 





Facere a lui Sofronie, patriarhul Ierusalimului: 


Glasul Domnului peste ape strigă grăind: Veniţi de luaţi toți Duhul înţelepciunii, 
Duhul înţelegerii, Duhul temerii de Dumnezeu, al lui Hristos, celui ce S-a arătat. 
(de trei ori) 


Astăzi firea apelor se sfinţeşte şi se desparte Iordanul, şi îşi întoarce curgerea ape- 
lor sale, văzând pe Stăpânul botezându-Se. (de două ori) 


Ca un om ai venit la râu Hristoase Împărate, şi Botez ca o slugă a lua Te sârguieşti 
Bunule, din mâinile Mergătorului înainte, pentru păcatele noastre, lubitorule de 
oameni. (de două ori) 


Slavă..., glas acelaşi 


Către glasul celui ce strigă în pustie, gătiți calea Domnului, venit-ai Doamne, chip 
de rob luând, Botez cerând, Cela ce nu ştii de păcat. Văzutu-Te-au apele şi s-au 
temut, cutremuratu-s-a Mergătorul înainte, şi a strigat grăind: Cum va lumina 
sfeşnicul pe Lumină? Cum îşi va pune mâna robul pe Stăpânul? Sfinţeşte-mă pe 
mine şi apele Mântuitorule, Cela ce ai ridicat păcatul lumii. 


Şi acum..., iar aceasta 
Apoi paremiile: 


Din proorocia lui Isaia, citire: 
Cap. 35, vers 1. 


Acestea zice Domnul, să se veselească pustia cea însetată, să se bucure pustia, şi să 
înflorească ca crinul, şi să încolţească şi toate să se veselească, şi se vor bucura 
pustiile Iordanului. Şi mărirea Libanului s-a dat ei, şi cinstea Carmelului, şi noro- 
dul meu va vedea slava Domnului, şi înălţarea lui Dumnezeu. Întăriţi-vă mâini 
slabe, şi genunche slăbănoage vă mângâiaţi, şi ziceţi celor slabi de inimă, întăriţi- 
vă şi nu vă temeţi iată Dumnezeul nostru cu judecată va răsplăti; Acela va veni şi 
ne va mântui pe noi. Atuncea se vor deschide ochii orbilor, şi urechile surzilor vor 
auzi. Atuncea va sări şchiopul ca cerbul şi limpede va fi limba gângavilor, că s-a 
vărsat apă în pustie, şi vale în pământ însetat. Şi vor fi cele fără de apă bălți, şi în 
pământul cel însetat izvoare de apă va fi. Acolo va fi veselia păsărilor, şi lăcaşul 
sirenelor, şi trestie şi baltă. Acolo va fi cale curată, şi cale sfântă se va chema, şi nu 
va trece acolo necurat, nici va fi acolo cale spurcată. Cei risipiţi vor merge pe 





dânsa, şi nu vor rătăci. Şi nu va fi acolo leu, nici fiară cumplită nu se va sui pe 
dânsa, nici se va afla acolo. Ci vor merge pe dânsa cei izbăviţi şi aleşi de Domnul, 
Şi se vor întoarce, şi vor veni în Sion cu veselie şi cu bucurie, şi veselie veşnică 
peste capul lor. Lauda şi bucuria, şi veselia îi va ajunge pe dânşii, şi va fugi dure- 
rea, scârba şi suspinarea, în şase zile. 


Din proorocia lui Isaia, citire: 
Cap, 55, vers 1. 


Aşa grăieşte Domnul, cei însetați mergeţi la apă. Şi câţi nu aveţi argint, mergând 
cumpăraţi, şi mâncaţi, şi beţi fără argint şi fără preţ, vin şi grăsime. Pentru ce 
preţuiți argintul nu întru pâini ? Şi osteneala voastră nu întru sațiu. Ascultaţi-mă pe 
Mine şi veţi mânca cele bune, şi se va desfăta întru bunătăţi sufletul vostru. Luaţi 
aminte cu urechile voastre, şi urmaţi căilor Mele. Ascultaţi-mă pe Mine, şi va fi viu 
întru bunătăți sufletul vostru; şi voi pune vouă lege veşnică, cele sfinte ale lui 
David, şi credincioase. lată mărturie întru neamuri l-am dat pe dânsul, Domn, şi 
povăţuitor neamurilor, iată neamurile care nu te ştiau pe tine te vor chema, şi 
noroadele care nu te cunoşteau la tine vor alerga, pentru Domnul Dumnezeul tău, şi 
pentru Sfântul lui Israil, că te-am mărit pe tine. Căutaţi pe Dumnezeu, şi dacă Îl 
veţi afla voi pe Dânsul, să-L chemaţi, şi dacă se va apropia de voi, să-şi lase cel 
necredincios, căile sale, şi omul cel fărădelege sfaturile sale, şi să vă întoarceţi la 
Domnul Dumnezeul vostru, şi vă veţi milui. Şi să strigaţi, că mult va ierta păcatele 
voastre. Că nu sunt sfaturile Mele, ca sfaturile voastre; nici căile Mele, ca şi căile 
voastre, grăieşte Domnul. Ci în ce chip este departe Cerul de la pământ, aşa sunt 
departe căile Mele de la căile voastre, şi cugetele Mele de la cugetele voastre. Că 
precum se pogoară ploaia sau zăpada din Cer, şi nu se mai întoarce acolo, până 
când adapă pământul, şi rodeşte şi răsare, şi dă sămânță semănătorului, şi pâine de 
mâncare, aşa va fi cuvântul Meu, carele va ieşi din gura Mea, nu se va întoarce la 
Mine deşert, până când va plini toate câte am voit. Şi voi face cu spor căile Mele şi 
poruncile Mele. Că întru veselie vă veţi veseli, şi întru bucurie vă veţi învăţa. Că 
munţii şi dealurile vor sălta, aşteptându-vă pe voi întru bucurie, şi toate lemnele 
țarinei vor bate cu ramurile. Şi în locul scaiului se va înălța chiparos. Şi în locul 
urzicii va creşte mirsina. ŞI va fi Domnul numit şi întru semn veşnic şi nu va lipsi. 


Din proorocia lui Isaia, citire: 
Cap. 12, vers 3. 


Acestea zice Domnul: Scoate-ţi apă întru veselie, din izvoarele mântuirii. Şi vei 
zice în ziua acea: Lăudaţi pe Domnul chemaţi numele Lui, vestiți întru neamuri 
slava Lui. Aduceţi-vă aminte că înalt este numele Lui. Cântaţi numele Domnului 





că lucruri înalte a făcut. Vestiţi acestea peste tot pământul, bucuraţi-vă şi vă veseliți 
cei ce locuiţi în Sion. Că s-a înălțat Sfântul lui Israil în mijlocul tău. 


Apostolul 


Prochimen, glas 3: Domnul este luminarea mea şi Mântuitorul meu, de cine mă 
voi teme. 


Stih: Domnul este scutitorul vieţii mele, de cine mă voi înfricoşa? 
Din cartea cea către I Corinteni a Sfântului apostol Pavel citire: 
Cap. 10, Vers 1. 
Fraților, nu voi ca să nu ştiţi voi, că părinţii noştri toţi, sub nor au fost şi toţi prin 
mare au trecut. Şi toți prin Moise s-au botezat, în nor şi în mare. Şi toţi aceeaşi 
mâncare duhovnicească au mâncat. Şi toţi aceeaşi băutură duhovnicească au băut. 


Că bea din piatra cea duhovnicească care urma. lară piatra era Hristos. 


Aliluia, glas 6: 


Glasul Domnului peste ape strigă grăind: Veniţi de luaţi toți Duhul înţelepciunii, 
Duhul înţelegerii, Duhul temerii de Dumnezeu, al lui Hristos, Celui ce S-a arătat. 


Stih: Dumnezeul slavei a tunat: 


Evanghelia de la Marcu: 
Cap. 1, vers 9. 


9. Și în zilele acelea, lisus a venit din Nazaretul Galileii şi s-a botezat în Iordan, 
de către loan. 

10. Şi îndată, ieşind din apă, a văzut cerurile deschise şi Duhul ca un porumbel 
coborându-Se peste EL. 

11. Şi glas s-a făcut din ceruri: Tu eşti Fiul Meu cel iubit, întru Tine am 
binevoit. 


De este diacon zice Ecteniile, a iar de nu este zice preotul singur: 
Cu pace Domnului să ne rugăm. 
Pentru pacea de sus şi pentru mântuirea sufletelor noastre. Domnului să ne rugăm. 





Pentru pacea a toată lumea, şi bună starea sfintelor lui Dumnezeu Biserici, şi 
pentru unirea tuturor, Domnului să ne rugăm. 

Pentru Sfântă Biserica aceasta, şi pentru cei ce cu credinţă, cu bună cucernicie, şi 
cu frica lui Dumnezeu intră într-însa, Domnului să ne rugăm. 

Pentru Preasfinţitul arhiepiscopul şi mitropolitul nostru (cutare), sau pentru Prea- 
sfințitul iubitorul de Dumnezeu episcopul nostru (cutare), şi pentru cinstita 
preoţime, şi întru Hristos diaconime, şi pentru tot clerul şi norodul, Domnului să ne 
rugăm. 

Pentru Sfântul lăcaş acesta, oraşul şi ţara aceasta, şi pentru toate oraşele şi satele, şi 
pentru toate ţările, şi pentru cei ce cu credință viețuiesc într-însele, Domnului să ne 
rugăm. 

Pentru bună liniştea văzduhurilor şi pentru înmulțirea roadelor pământului şi 
pentru vremi cu pace, Domnului să ne rugăm. 

Pentru cei ce umblă pe ape şi călătoresc, şi pentru cei bolnavi, şi pentru cei ce se 
ostenesc, şi pentru cei robiţi, şi pentru mântuirea lor, Domnului să ne rugăm. 
Pentru ca să se sfințească apa acesta cu puterea şi cu lucrarea şi cu venirea 
Sfântului Duh, Domnului să ne rugăm. 

Pentru Ca să se pogoare spre apa aceasta lucrarea cea curățitoare a Treimii celei 
mai presus de ființă, Domnului să ne rugăm. 

Pentru ca să se dăruiască apei acesteia Darul izbăvirii, şi binecuvântarea 
Iordanului, cu puterea, şi cu lucrarea, şi cu venirea Sfântului Duh, Domnului să ne 
rugăm. 

Pentru ca să se zdrobească satana sub picioarele noastre, şi să se risipească tot 
sfatul viclean, carele se porneşte asupra noastră. Domnului să ne rugăm. 

Pentru ca să ne scoată pe noi Domnul Dumnezeul nostru din toată vrăjmăşia, şi 
ispita care stă nouă împotrivă, şi să ne facă vrednici bunătăţilor celor făgăduite, 
Domnului să ne rugăm. 

Pentru ca să ne luminăm noi cu luminarea cunoștinței, şi a bunei credinţe prin 
venirea Duhului sfânt, Domnului să ne rugăm. 

Pentru ca să trimită Domnul Dumnezeu binecuvântarea Iordanului şi să sfințească 
apa aceasta, Domnului să ne rugăm. 

Pentru ca să se facă apa aceasta Dar de sfințenie, şi curăţire păcatelor, spre 
tămăduirea sufletelor şi a trupurilor, şi spre tot folosul de trebuinţă, Domnului să ne 
rugăm. 

Pentru ca să fie apa aceasta curăţitoare spre viaţa de veci, Domnului să ne rugăm. 
Pentru ca să se arate aceasta izgonitoare de toată bântuiala vrăjmaşilor celor văzuţi 
şi celor nevăzuţi, Domnului să ne rugăm. 

Pentru cei ce o vor lua şi o vor primi, spre sfinţenia caselor, Domnului să ne 
rugăm. 





Pentru ca să fie aceasta spre curățirea sufletelor şi a trupurilor tuturor celor ce vor 
lua cu credinţă şi vor gusta dintr-însa, Domnului să ne rugăm. 

Pentru ca să ne învrednicim noi, să ne umplem de sfințenie, prin gustarea apei 
acesteia, cu venirea cea nevăzută a Duhului Sfânt, Domnului să ne rugăm. 

Pentru ca să audă Domnul Dumnezeu glasul rugăciunii noastre celor păcătoşi, şi să 
ne miluiască pe noi, Domnului să ne rugăm. 

Pentru ca să ne izbăvim noi de tot necazul, mânia şi nevoia, Domnului să ne 
rugăm, apără, mântuieşte, miluieşte şi ne păzeşte pe noi Dumnezeule cu Darul Tău. 
Pe Preasfânta curata, prea binecuvântata slăvita Stăpâna noastră de Dumnezeu 
Născătoare, şi pururea Fecioara Maria, cu toţi sfinții pomenindu-o; pe noi înşine, şi 
unul pe altul şi toată viaţa noastră lui Hristos Dumnezeu să o dăm. 


Vosglas: Că ție se cade toată slava, cinstea şi închinăciunea Tatălui şi Fiului şi 
Sfântului Duh, acum şi pururea şi în vecii vecilor, Amin. 


Acestea zicându-le diaconul, preotul se roagă în taină zicând rugăciunea aceasta. 
Doamne lisuse Hristoase, Fiule, Unul-Născut, Carele eşti în sânul Tatălui Dumne- 
zeul cel adevărat, Izvorul vieţii şi al nemuririi, Lumina cea din Lumină, Carele ai 
venit în lume, să o luminezi pe dânsa. Luminează gândul nostru cu Duhul Tău Cel 
Sfânt şi ne primeşte pe noi care aducem ie slavă şi bună mulţumită, pentru 
lucrurile Tale cele din veci mari şi minunate şi pentru mântuitoarea Ta rânduială 
cea din vecii celei mai de pe urmă, întru carele Te-ai îmbrăcat întru amestecarea 
cea neputincioasă şi săracă a noastră şi Te-ai smerit întru măsurile cele de rob, 
Împăratul tuturor, încă şi a Te boteza în Iordan de mâna robului ai suferit. Ca 
sfințind firea apelor, Cela ce eşti fără de păcat, să ne faci nouă cale la naşterea de a 
doua cea prin apă şi prin Duh şi să ne întorci pe noi la mântuirea cea dintâi. Ale 
cărei taine dumnezeieşti pomenirea prăznuind, ne rugăm ie, Stăpâne, lubitorule 
de oameni, stropeşte şi peste noi nevrednicii robii Tăi, după făgăduinţa Ta cea 
dumnezeiască apă curăţitoare, darul milostivirii Tale, ca cererea noastră a pă- 
cătoşilor peste apa aceasta, să fie bine primită bunătăţii Tale. Şi binecuvântarea Ta 
printr-însa nouă şi tot credinciosului norodului Tău să se dăruiască, spre slava 
Sfântului şi închinatului Tău nume. 


Că ie se cade toată slava, cinstea şi închinăciunea împreună cu Cel fără început al 
Tău Părinte şi cu Preasfântul şi Bunul şi de viaţă Făcătorul Duhul Tău, acum şi 
pururea şi în vecii vecilor, amin. 


Iar sfârşind diaconul ectenia, zice preotul cu glas mare această: 


Rugăciune, a lui Sofronie, patriarhul Ierusalimului 





Treime Preaînaltă, Dumnezeire Preabună, mai presus înfiinţată, întru-tot puternică, 
ceea ce toate le cercetezi, nevăzută, neajunsă care eşti Făcătoare fiinţelor celor de 
duhuri si firilor celor cuvântătoare. Bunătatea cea firească, Lumina cea neapro- 
piată, Care luminezi pe tot omul ce vine în lume; străluceşte şi întru mine nevre- 
dnicul robul Tău. Luminează-mi ochii minţii mele, ca să îndrăznesc a lăuda facerea 
de bine cea nemăsurată şi puterea Ta. Fie primită rugăciunea care se face de la 
mine pentru norodul ce stă înainte. Să nu oprească păcatele mele, venirea Sfântului 
Duh aicea, ci mă iartă, ca să strig către Tine fără osândă şi să grăiesc şi acum Ceea 
ce eşti Preabună. 


Slăvimu-Te pe Tine Stăpâne, lubitorule de oameni, Atotţiitorule, Împărate cel mai 
înainte de veci. 


Slăvimu-Te pe Tine Ziditorule şi Făcătorule a toate. Slăvimu-Te pe Tine, Cel ce 
eşti fără de tată din mamă şi fără de mamă din Tată. Că în praznicul ce a trecut, 
Prunc Te-am văzut; iară întru acest de acum desăvârşit Te vedem pe Tine, Cel ce 
Te-ai arătat deplin Dumnezeul nostru din Cel deplin. Că astăzi ne-a sosit nouă 
tuturor vremea de praznic şi ceata sfinților cu noi se adună. Şi îngerii cu oamenii 
împreună prăznuiesc. 


Că astăzi darul Duhului Sfânt în chip de porumb peste ape a venit. 

Astăzi Soarele cel neapus a răsărit şi lumea cu lumina Domnului se luminează. 
Astăzi luna cu raze luminoase tot pământul luminează. 

Astăzi stelele cele luminoase, cu lumina strălucirii lumea împodobesc. 

Astăzi norii rourează din Cer omenirii ploaia dreptăţii. 

Astăzi Cel nefăcut de la făptura Sa de bunăvoie Se atinge cu mâna. 

Astăzi proorocul şi Înaintemergătorul, se apropie către Stăpânul şi cu frică stă 
înaintea Lui, văzând pogorârea lui Dumnezeu la noi. 

Astăzi apele Iordanului se prefac întru vindecări cu venirea Domnului. 

Astăzi cu curgeri de taină toată făptura se adapă. 

Astăzi păcatele oamenilor cu apele Iordanului se curăţesc. 

Astăzi Raiul s-a deschis oamenilor şi Soarele dreptăţii ne luminează nouă. 

Astăzi apa cea amară care era în vremea lui Moise se preface poporului întru 
dulceaţă cu venirea Domnului. 

Astăzi ne-am izbăvit de plânsul cel de demult şi ca un Israil nou ne-am mântuit. 
Astăzi ne-am mântuit de întuneric şi cu lumina cunoștinței de Dumnezeu ne-am 
luminat. 

Astăzi întunericul lumii se pierde cu arătarea Dumnezeului nostru. 

Astăzi cu făclie se luminează de sus toată făptura. 





Astăzi înşelăciunea se surpă şi cale de mântuire ne lucrează nouă venirea Stă- 
pânului. 

Astăzi cele de sus cu cele de jos împreună prăznuiesc şi cele de jos cu cele de sus 
împreună vorbesc. 

Astăzi prăznuirea cea sfințită şi mult vestită a drepteredincioşilor se bucură. 

Astăzi Stăpânul la Botez merge, ca să ridice firea omenească întru înălțime. 

Astăzi Cel neplecat se pleacă robului Său, ca să ne slobozească pe noi din robie. 
Astăzi Împărăţia Cerurilor am dobândit. Că împărăţia Domnului nu are sfârşit. 
Astăzi pământul şi marea bucurie lumii au împărţit şi lumea s-a umplut de veselie. 


Văzutu-Te-au apele Dumnezeule! Văzutu-Te-au apele şi s-au temut. Iordanul s-a 
întors înapoi, văzând Focul Dumnezeirii trupeşte pogorându-Se şi intrând într- 
însul. Iordanul s-a întors înapoi, văzând pe Duhul Sfânt în chip de porumb 
pogorându-Se, şi zburând împrejurul tău. lordanul s-a întors înapoi, văzând pe Cel 
nevăzut, a fi văzut pe Făcătorul întrupat, pe Stăpânul în chip de rob. Iordanul s-a 
întors înapoi, şi munţii au săltat, văzând pe Dumnezeu întrupat, şi norii au dat glas, 
mirându-se de Cel ce a venit Lumină din Lumină, Dumnezeu adevărat din 
Dumnezeu adevărat. 


Prăznuirea Stăpânului astăzi în lordan văzând, şi pe cel ce moartea neascultării, şi 
acul înşelăciunii, şi legătura iadului în Iordan a afundat. Şi Botezul mântuirii lumii 
a dăruit. Pentru aceasta şi eu păcătosul şi nevrednicul robul Tău, spunând măririle 
minunilor Tale, cu frică fiind cuprins, întru umilinţă strig către Tine. 


ŞI îndată îşi începe preotul cu glas mare, rugăciunea aceasta: 


Mare ești Doamne şi minunate sunt lucrurile Tale, şi nici un cuvânt nu este de 
ajuns spre lauda minunilor Tale. (de trei ori) 


După aceasta zice: Că Tu cu voia toate le-ai adus, dintru neființă întru funţă. Cu 
puterea Ta ţii împreună făptura, şi cu purtarea Ta de grijă chiverniseşti lumea. Tu 
din patru stihii ai aşezat făptura, cu patru vremi ai încununat curgerea anului. De 
Tine se cutremură toate puterile îngereşti. Pe Tine Te laudă soarele. Pe Tine Te 
slăveşte luna. Ţie se cuceresc stelele. Pe Tine Te ascultă lumina. De Tine se 
îngrozesc adâncurile. Ție slujesc izvoarele. 'Tu ai întins Cerul ca o piele. Tu ai 
întărit pământul pe ape. Tu ai îngrădit marea cu nisip. Tu spre suflare ai vărsat 
văzduhul. Puterile îngerilor Ţie slujesc. Şi cetele arhanghelilor Ţie se închină. 
Heruvimii cei cu ochi mulți, şi Serafimii cei cu câte şase aripi împrejur stând şi 
zburând, de frica slavei Tale celei neapropiate se acoperă. Că Tu Dumnezeu fiind 
nehotărât şi fără început şi negrăit, ai venit pe pământ, chip de rob luând, întru 





asemănarea omenească făcându-le. Că n-ai suferit Stăpâne pentru milostivirea 
milei 'Tale, a vedea neamul omenesc muncindu-se de diavolul, ci ai venit şi ne-ai 
mântuit pe noi. Mărturisim bunătatea, vestim mila, nu tăinuim facerea Ta de bine. 
Firea neamului nostru o ai izbăvit. Pântecele Fecioarei l-ai sfinţit cu naşterea Ta. 
Toată făptura Te laudă pe Tine, Cela ce Te-ai arătat. Că Tu, Dumnezeul nostru pe 
pământ Te-ai arătat, şi cu oamenii împreună ai petrecut. Tu şi repejunile Iordanului 
le-ai sfințit, din Cer trimițând Duhul Tău Cel Sfânt, şi capetele balaurilor care se 
ascundeau acolo le-ai zdrobit. 


Tu însuţi dar Iubitorule de oameni Împărate, vino şi acum prin venirea Sfântului 
Tău Duh şi sfinţeşte apa aceasta. (de trei ori) 


Aceasta zicând preotul de trei ori, binecuvântează apa cu mâna, afundându-o în 
chipul Crucii, la fiecare Stih. 


Apoi zice: Şi-i dă ei Dar de vindecare şi binecuvântarea Iordanului. Fă-o pe dânsa 
izvor nestricăciunii, Dar de sfinţenie, dezlegare de păcate, vindecare de boli, 
dracilor pierdere, de puterile cele potrivnice neajunsă, de puterea îngerească plină. 
Ca toţi cei ce se vor stropi şi vor gusta dintr-însa, să o aibă spre curățirea sufletelor 
şi a trupurilor, spre vindecarea patimilor, spre sfinţirea caselor, spre tot folosul de 
trebuinţă. Că Tu eşti Dumnezeul nostru, Cela ce ai înnoit prin apă şi prin Duh firea 
noastră cea învechită de păcat. 


Tu eşti Dumnezeul nostru, Carele pe vremea lui Noe, cu apă ai înecat păcatul. Tu 
eşti Dumnezeul nostru, Cela ce ai scos neamul evreiesc din robia lui faraon, prin 
mare şi prin Moise. Tu eşti Dumnezeul nostru Cela ce ai despicat piatra în pustie şi 
au curs ape, şi râurile s-au umplut de apă, şi pe poporul Tău cel însetat l-ai adăpat. 
Tu eşti Dumnezeul nostru, Cela ce cu apă şi cu foc, prin Ilie ai izbăvit pe Israil de 
rătăcirea lui Baal. (de trei ori) 


Însuţi şi acum, Stăpâne, sfinţeşte apa aceasta, cu Duhul Tău Cel Sfânt. 


Asemenea şi aceasta zicându-o Preotul de trei ori, binecuvântează apa iarăşi în 
CTUCIŞ. 


Apoi zice: Dă tuturor celor ce se vor atinge de dânsa, şi o vor gusta, şi se vor stropi 
cu dânsa, sfințire, sănătate, curăţire, binecuvântare. 


Și mântuieşte Doamne pe prea înălţatul şi de Hristos iubitorul nostru stăpânitor. (de 
trei ori) 





ŞI-l păzeşte pe dânsul sub acoperământul tău în pace, supune sub picioarele lui, pe 
tot vrăjmaşul şi pizmaşul, şi luptătorul. Dăruieşte lui toate cererile cele către 
mântuire, şi viaţă veşnică. 


Pomeneşte Doamne pe preasfinţitul arhiepiscopul şi mitropolitul nostru (numele) 
pe iubitorul de Dumnezeu episcopul nostru (numele) şi toată preoțimea şi 
diaconimea care este întru Hristos, şi poporul ce stă înainte. Şi-i miluieşte pe dânşii 
şi pe noi după mare mila Ta. Ca şi de toate stihiile, şi de îngeri, şi de oameni, şi de 
toţi cei văzuţi şi nevăzuţi, să se slăvească numele Tău cel Preasfânt, al Tatălui, şi al 
Fiului şi al Sfântului Duh acum şi pururea şi în vecii vecilor, Amin. 


Preotul: Pace tuturor! 
Diaconul: Capetele voastre Domnului să le plecați. 
Preotul plecându-şi capul, zice în taină, această rugăciune: 


Pleacă Doamne urechea Ta, şi ne auzi pe noi, Cel ce ai primit a Te boteza în Iordan 
şi ai sfinţit apele. Şi ne binecuvântează pe noi pe toți prin plecarea grumazului 
nostru, care închipuim chipul robiei. Şi ne învredniceşte pe noi a ne umple de 
sfințenia Ta, prin împărtăşirea şi stropirea apei acesteia. Şi să ne fie nouă Doamne 
spre sănătatea sufletului şi a trupului. 


Că Tu eşti sfinţirea sufletelor noastre, şi Ție slavă şi mulţumită, şi închinăciune 
înălțăm, împreună cu Părintele Tău Cel fără început, şi cu Preasfântul şi Bunul şi 
de viaţă Făcătorul Tău Duh, acum şi pururea şi în vecii vecilor. Amin. 


După aceasta luând Preotul cinstita Cruce, o afundă pe dânsa drept în apă, de trei 
ori, făcând chipul Crucii, ţinându-o cu amândouă mâinile, şi zicând: 


Troparul glas 1: În Iordan botezându-Te Tu, Doamne, închinarea Treimii S-a 
arătat, că glasul Părintelui a mărturisit Ție, Fiu iubit pe Tine numindu-Te, şi Duhul 
în chip de porumb, a adeverit întărirea Cuvântului. Cel ce Te-ai arătat Hristoase 
Dumnezeule, şi lumea ai luminat, mărire Ţie. (de 3 ori) 


După aceasta, stropeşte altarul şi toată Biserica, şi poporul, cu Sfânta apă. Şi 
venind în Biserică, cântă această Stihiră, pe glas 6: 


Cântăm credincioşii, mărirea facerii de bine a lui Dumnezeu cea pentru noi. Că 
făcându-Se Om pentru păcatul nostru pentru curățirea noastră se curăţeşte în 





Iordan, Unul cel Curat şi nestricăcios, sfințindu-mă pe mine şi apele, şi zdrobind 
capetele balaurilor în apă. Deci să luăm apă cu veselie fraţilor, că Darul Duhului 
nevăzut se dă, celor ce iau cu credinţă, de la Hristos Dumnezeu, şi Mântuitorul 
sufletelor noastre. 


După aceea: Fie numele Domnului binecuvântat, de acum şi până în veac. (de trei 
Ori) 


Slavă..., Și acum..., 
Și Psalm 33: 


Binevoi cuvânta pe Domnul în toată vremea, pururea lauda Lui în gura mea. Întru 
Domnul se va lăuda sufletul meu. Auză cei blânzi, şi să se veselească. Măriţi pe 
Domnul cu mine, şi să înălțăm numele Lui împreună. Căutat-am pe Domnul şi m-a 
auzit, şi din toate necazurile mele m-a izbăvit. Apropiaţi-vă către Dânsul, şi vă 
luminaţi; şi feţele voastre nu se vor ruşina. Săracul acesta a strigat, şi Domnul l-a 
auzit pe dânsul, şi din toate necazurile lui l-a mântuit. Tăbărâ-va îngerul Domnului 
împrejurul celor ce se tem de Dânsul, şi-i va izbăvi pe ei. Gustaţi şi vedeţi că Bun 
este Domnul; fericit bărbatul carele nădăjduieşte spre Dânsul. Temeţi-vă de 
Domnul toţi sfinţii Lui, că nu este lpsă celor ce se tem de Dânsul. Bogaţii au 
sărăcit şi au flămânzit; iar cei ce caută pe Domnul, nu se vor lipsi de tot binele. 
Veniţi fiilor ascultaţi-mă pe mine; frica Domnului voi învăţa pe voi. Cine este 
omul cel ce voieşte viaţa, carele iubeşte să vadă zile bune ? Opreşte-ţi limba ta de 
la rău, şi buzele tale, ca să nu grăiască vicleşug. Fereşte-te de rău, şi fă bine, caută 
pacea şi o urmează pe ea. Ochii Domnului spre cei drepţi, şi urechile Lui spre 
rugăciunea lor. lar faţa Domnului asupra celor ce fac rele, ca să piardă de pe 
pământ pomenirea lor. Strigat-au drepţii, şi Domnul i-a auzit pe ei, şi din toate 
necazurile lor i-a mântuit. Aproape este Domnul de cei umiliți la inimă; şi pe cei 
smeriţi cu Duhul va mântui. Multe sunt necazurile drepţilor, şi din toate acelea va 
mântui pe ei Domnul, Păzeşte Domnul toate oasele lor; nici unul dintr-însele nu se 
va zdrobi. Moartea păcătoşilor este cumplită. Şi cei ce urăsc pe dreptul, vor greşi. 
Mântui-va Domnul sufletele robilor Săi, şi nu vor greşi toţi cei ce nădăjduiesc spre 
Dânsul. 


ŞI Otpustul acesta: 


Cela ce în lordan de la loan, a voit a Se boteza pentru mântuirea noastră, Hristos 
adevăratul Dumnezeul nostru. Pentru rugăciunile prea curatei Maicii Sale, cu pute- 





rea cinstitei şi de viață făcătoarei Cruci, şi pentru ale tuturor sfinților, să ne 
miluiască, şi să ne mântuiască pe noi, ca un Bun, şi lubitor de oameni. 


Şi se, dă Anaforă poporului şi gustăm şi din Sfânta apă mai înainte de Anaforă. 
Această rânduială se face, dacă se întâmplă ajunul în post. lar de se va întâmpla 
Sâmbăta sau Duminica, când nu este post, deci facem Liturghia mai de dimineaţă, 
precum într-alte zile. 


Iar Vecernia se face seara, precum mai-nainte s-a zis, până la Evanghelie; şi Sfinte 
Dumnezeule..., nu se cântă, pentru că nu se slujeşte Liturghie, (căci Liturghia s-a 
slujit mai de dimineaţă), ci după Paremii. Prochimenul Apostolului, Apostolul, şi 
Evanghelia, Ecteniile. 


Și ieşind la locul cel gătit, cântând: Glasul Domnului peste ape..., şi celelalte pe 
rând. Şi se face sfințirea apei neschimbată, precum mai înainte s-a arătat. lar după 
ce intrăm în Biserică, cântăm Stihira cea mai sus scrisă. Să cântăm credincioşii... Şi 
se face de preot ecteniile, şi Otpustul. 


Bine voi cuvânta pe Domnul..., nu zicem, pentru că se zice la Liturghie, ci cântăm: 
Troparul, şi Condacul, praznicului şi, Intru mulţi ani... La masă, brânză şi ouă şi 


peşte nu mâncăm, ci cu untdelemn, şi cu vin, slăvim pe Dumnezeu. 


Cade-se a şti: Cum că praznicul arătării Domnului întru oricare zi se va întâmpla, 
aşa să se urmeze : Pe la ceasurile şapte seara toacă paraclisierul în toaca cea mare, 
şi trage toate clopotele. Şi adunându-ne în Biserică, şi binecuvântând Preotul, 
cântăm Pavecerniţa cea mare, şi, Cu noi este Dumnezeu..., Cu cântare, pe glas 8. 
După cel întâi Sfinte Dumnezeule..., Troparul: În Iordan botezându-te tu 
Doamne..., După al doilea Sfinte Dumnezeule..., Condacul: Arătatu-Te-ai astăzi..., 
După, Slavă întru cei de sus..., ieşim după obicei cu Litia. 


La Litie 
Stihirile, glas 4, ale lui Cozma monahul, însuşi glasul: 


Cel ce Se îmbracă cu lumina ca cu o haină, pentru noi bine a voit a Se face ca noi. 
ŞI în repejunile Iordanului Se îmbracă astăzi, nu Lui însuşi trebuindu-i acestea spre 
curăţire, ci nouă întru Sine rânduindu-ne a doua naştere, o minune ! Fără de foc se 
fierbe, şi zideşte fără sfărâmare, şi mântuieşte pe cei întru Dânsul luminaţi, Hristos 
Dumnezeu, şi Mântuitorul sufletelor noastre. 





Pe Tine, Cela ce cu Duhul şi cu foc, curăţeşti păcatul lumii, văzându-Te Bote- 
zătorul venind către dânsul, spăimântându-se şi tremurând a strigat grăind: Nu 
cutez a mă atinge de creştetul Tău cel prea curat. Tu mă sfinţeşte Stăpâne cu dum- 
nezeiască arătarea Ta, unule lubitorule de oameni. 


Veniţi să urmăm fecioarelor celor înțelepte. Veniţi să întâmpinăm pe Stăpânul, Cel 
ce S-a arătat, că a venit ca un Mire la loan. Iordanul văzându-Te s-a temut şi a 
aşteptat. loan a strigat: Nu cutez a mă atinge de creştetul Cel fără de moarte. Duhul 
s-a pogorât în chip de porumb să sfințească apele. Şi glas din Cer: Acesta este Fiul 
meu, Cel ce a venit în lume, să mântuiască neamul omenesc, Doamne slavă ie. 


Botezatu-s-a Hristos, şi a ieşit din apă, şi a ridicat împreună cu Sine lumea. Şi S-a 
văzut deschizându-se; cerurile, care Adam le-a închis luişi, şi celor împreună cu 
dânsul. Şi Duhul a mărturisit Dumnezeirea; că celui asemenea i-a venit, şi glas din 
Cer. Că de acolo este mărturisit, Mântuitorul sufletelor noastre. 


Cutremuratu-s-a mâna Botezătorului, când s-a atins de prea curat creştetul Tău. 
Întorsu-s-a râul Iordanului înapoi, neîndrăznind a-ţi sluji Ţie. Că cela ce s-a sfiit de 
Isus al lui Navi, cum nu avea a se teme de Făcătorul său ? Dar toată rânduiala o ai 
plinit Mântuitorul nostru, ca să mântuieşti lumea cu arătarea Ta, unule lubitorule 
de oameni. 


Slavă..., glas 8, a lui loan monahul 

Doamne, vrând să plineşti cele ce ai rânduit din veac, din toată făptura slujitori 
tainei Tale ai luat. Din îngeri pe Gavriil, din oameni pe Fecioara, din ceruri steaua, 
şi din ape Iordanul. Intru care fărădelegea lumii ai pierdut-o, Mântuitorul nostru, 


slavă ie. 


Și acum..., glas acelaşi a lui Anatolie 


Astăzi făptura se luminează. Astăzi toate se veselesc, cele cereşti împreună şi cele 
pământeşti. Îngerii şi oamenii se amestecă; că unde este venirea Împăratului şi 
rânduiala vine. Deci să mergem la lordan, să vedem toţi pe loan cum botează 
creştetul cel nefăcut de mână şi fără de păcat. Pentru aceasta apostolescul glas adu- 
când, cu un glas să strigăm: Arătatu-s-a darul lui Dumnezeu cel mântuitor tuturor 
oamenilor, luminând şi dând credincioşilor mare milă. 


La Stihoavnă 





Stihirile, glas 2, a lui Anatolie, însuşi glasul: 


La râul lordanului văzându-Te pe Tine, loan la sine venind, a zis Hristoase Dum- 
nezeule: Ce ai venit la slugă, Cela ce nu ai spurcăciune Doamne ? Întru al cărui 
nume Te voi boteza? Întru al Tatălui? Ci pe Acesta îl porţi întru Tine. Întru al 
Fiului ? Ci Tu însuţi eşti Cela ce Te-ai întrupat. Întru al Duhului Sfânt? Ci şi pe 
Acesta îl ştii da credincioşilor prin guri. Cela ce Te-ai arătat Dumnezeule, milu- 
ieşte-ne pe noi. 


Stih: Marea a văzut şi a fugit Iordanul s-a întors înapoi. 


Văzutu-Te-au apele Dumnezeule, văzutu-Te-au apele şi s-au temut. Că spre a Ta 
slavă a privi Heruvimii nu pot, nici Serafimii a căuta. Ci cu frică stându-ţi înainte, 
unii Te poartă, iară alţii slăvesc puterea Ta. Cu care Îndurate vestim lauda Ta 
grăind: Cela ce Te-ai arătat Dumnezeule, miluieşte-ne pe noi. 


Stih: Ce-ţi este ţie mare că ai fugit şi tu lordane că te-ai întors înapoi. 


Astăzi Făcătorul Cerului şi al pământului, vine cu trup la Iordan, Botez cerând Cel 
fără păcat, ca să curăţească lumea de înşelăciunea vrăjmaşului. Şi Se botează de la 
slugă Stăpânul tuturor şi curățire prin apă dăruieşte neamului omenesc. Acestuia 
să-i strigăm: Cel ce Te-ai arătat, Dumnezeul nostru, slavă Ție. 


Slavă..., Și acum..., glas 8, a lui Teofan 
Pe Soarele Cel din Fecioară, văzându-L cel din cea stearpă sfeşnicul cel luminos, la 


Iordan cerând Botez, cu frică şi cu bucurie a strigat către Dânsul. Tu mă sfinţeşte 
Stăpâne, cu dumnezeiască arătarea Ta. 


Tropar, glas 1: În Iordan botezându-Te Tu, Doamne, închinarea Treimii s-a arătat. 
Că glasul Părintelui a mărturisit Ţie, Fiu iubit pe Tine numindu-Te, şi Duhul în 
chip de porumb, a adeverit întărirea Cuvântului. Cel ce Te-ai arătat Hristoase 
Dumnezeule şi lumea ai luminat, mărire Ţie. (de trei ori) 


Și obişnuita binecuvântare a pâinilor şi citire spre lauda praznicului. 
La Utrenie 


La Dumnezeu este Domnul..., Troparul de 3 ori. 





După întâia Catismă, Sedealna, glas 3: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ţie? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ţie: Bucură-te, ceea ce eşti plină de har. 


Arătându-Te Tu în Iordan; Mântuitorule, şi botezându-Te de la Mergătorul înainte 
Hristoase, Fiu iubit ai fost de Tatăl mărturisit. Pentru aceasta şi împreună fără de 
început cu Tatăl Te-ai arătat. Şi Duhul Sfânt peste Tine S-a pogorât. Întru Carele şi 
luminându-ne strigăm: Slavă lui Dumnezeu în Treime. 


Slavă..., Și acum..., glas 4 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Apele Iordanului le-ai sfințit, stăpânirea păcatului ai sfărâmat-o, Hristoase Dumne- 
zeul nostru. Plecatu-te-ai pe Tine sub palma Mergătorului înainte, şi ai mântuit din 
înşelăciune neamul omenesc. Pentru aceasta Te rugăm mântuieşte lumea Ta. 


După a doua Catismă, Sedealna, glas 5: 


Podobie: Cuvântul cel împreună... 


Cu repejunile Iordanului Te-ai îmbrăcat, Cela ce Te îmbraci cu lumina prea slăvit. 
Intru care ai înnoit firea lui Adam cu ascultarea, sfărâmând pe balaurul, Cuvinte al 
lui Dumnezeu. Pentru aceasta Te lăudăm pe Tine şi Sfântă arătarea Ta toţi o 
slăvim. 


Slavă..., Și acum..., glas 4 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 





Iordane râule, ce te-ai mirat văzând gol pe Cel nevăzut? Văzut-am şi m-am spăl- 
mântat, zice: Şi cum n-aş fi avut a mă înspăimânta de Dânsul şi a mă întoarce? 
Îngerii văzându-L s-au înfricoşat. Cerul s-a spăimântat, şi pământul s-a cutremurat 
şi marea s-a îngrozit, şi toate cele văzute, şi cele nevăzute. Hristos s-a arătat la 
Iordan, să sfinţească apele. 


După Poleleu, Sedealna, glas 4: 


Podobie: Spăimântatu-s-a losif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 

Veniţi să vedem credincioşii, unde S-a botezat Hristos. Să mergem drept aceea la 
râul Iordanului asupra glasului celui ce strigă în pustie şi să vedem acolo pe 
Făcătorul lui Adam, plecându-Se sub mâna robului pentru milosârdia cea negrăită. 
Și către Dânsul cu mare glas să strigăm: Venit-a Cel ce S-a arătat în Iordan, să 
sfințească apele. 

Slavă..., Și acum..., aceeaşi 


Apoi Antifonul dintâi al glasului al 4-lea 


Prochimen, glasul al 4-lea: Marea a văzut şi a fugit, lordanul s-a întors înapoi. 


Stih: Ce-ţi este ţie mare că ai fugit, şi tu lordane că te-ai întors înapoi. 


Toată suflarea... 


Evanghelia de la Marcu: 
Cap. 1, vers 9-11 


9. Și în zilele acelea, lisus a venit din Nazaretul Galileii şi s-a botezat în Iordan, 
de către loan. 

10. Şi îndată, ieşind din apă, a văzut cerurile deschise şi Duhul ca un porumbel 
coborându-Se peste EL. 

11. Şi glas s-a făcut din ceruri: Tu eşti Fiul Meu cel iubit, întru Tine am 
binevoit. 





1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glas 2 
Toate astăzi să se bucure, Hristos arătându-se în Iordan... 
Şi acum..., tot acecaşi 


Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 





ŞI stihira 6 glas: Dumnezeu Cuvântul s-a arătat cu trup neamului omenesc şi a 
stătut a Se boteza în lordan, şi a zis către Dânsul, Mergătorul înainte: Cum îmi voi 
tinde mâna şi mă voi atinge de creştetul Celui ce ţine toate ? Măcar deşii eşti din 
Maria, Prunc, dar Te ştiu Dumnezeu mai înainte de veci, pe pământ umbli, Cela ce 
eşti lăudat de Serafimi; şi slugă fiind a boteza pe Stăpânul nu m-am învăţat. Cela 
ce eşti neajuns, Doamne slavă ie. 


Canoanele două; Irmoasele amânduror canoanelor de câte 2 ori, şi Troparele pe 12. 
Canonul cel dintâi 
A lui Cosma 
Cântarea 1 


Irmos: Fundul adâncului l-a descoperit şi pe uscat pe ai Săi i-a trecut, întru acelaşi 
acoperind pe potrivnici, Domnul, Cel Tare întru războaie, că S-a proslăvit. 


Pe Adam cel stricat, iarăşi îl zideşte în curgerile Iordanului, şi capetele balaurilor 
celor ce s-au încuibat le sfărâmă, Impăratul veacurilor, Domnul, că S-a proslăvit. 


Cu focul cel fără materie al Dumnezeirii, în trup materialnic îmbrăcându-Se cu apa 
Iordanului se acoperă, Cel ce S-a întrupat din Fecioară, Domnul, că S-a proslăvit. 


Cel ce spală spurcăciunea oamenilor, împreună cu aceştia curățindu-Se în Iordan, 
S-a asemănat lor voind, Cel ce a fost rămânând, pe cei din întuneric luminează 
Domnul, că S-a proslăvit. 


Alt Canon iambicesc 
al Sfântului loan Damaschin 
Cântarea 1 


Irmos: Umblat-a Israel prin valul cel învăluit al mării, cel ce s-a arătat uscat 
îndată. lar negrul luciului pe voievozii egipteni i-a înecat cu totul, mormântul cel 
aşternut cu apă, cu puterea cea tare a dreptei Stăpânului. 


Strălucirii Soarelui celui purtător de lumină ce s-a arătat oamenilor, acum din pu- 
stie spre apele Iordanului, Impărate ţi-ai plecat grumazul Tău, ca să răpeşti din lo- 
cul cel întunecos pe începătorul neamului, şi de toată spurcăciunea să curăţeşti 
făptura. 





Cuvinte Cel fără de început, pe cel ce s-a îngropat împreună cu Tine în ape, pe cel 
stricat de înşelăciune nou îl faci. Acest prea puternic glas negrăit de la Tatăl luând: 
Acesta este Fiu al meu iubit, şi întocmai Mie cu firea. 


Catavasiile, Irmoasele, a amânduror Canoanelor: 
Canonul cel dintâi 


A lui Cosma 
Cântarea a 3-a 


Irmos: Domnul cel ce dă împăraţilor noştri tărie, şi înalță cornul unşilor Săi, din 
Fecioară S-a născut, şi vine către Botez. Deci credincioşii să-i strigăm: Nu este 
sfânt ca Dumnezeul nostru, şi nu este drept fără numai Tu, Doamne. 


Cea mai înainte stearpă şi cumplit neroditoare, Biserica lui Hristos astăzi Te 
veseleşte. Că prin apă şi prin Duh fii s-au născut Ţie, care cu credinţă strigă: Nu 
este sfânt ca Dumnezeul nostru, şi nu este drept fără numai Tu, Doamne. 


Cu mare glas în pustie strigă Mergătorul înainte: Gătiţi căile lui Hristos, şi cărările 
Dumnezeului nostru drepte le faceţi, cu credinţă strigând: Nu este sfânt ca Dum- 
nezeul nostru, şi nu este drept fără numai Tu, Doamne. 


Alt Canon iambicesc 
al Sfântului loan Damaschin 
Cântarea a 3-a 


Irmos: Câţi ne-am dezlegat din cursele cele vechi, de leii cei mâncători cărora li s- 
au sfărâmat dinţii, să ne bucurăm şi să împletim cuvânt din cuvintele cântării, cu 
care de la noi de daruri se îndulceşte. 


Cel ce a sădit întâi omorâciunea făpturii, închipuindu-se în firea fiarei, celei făcă- 
toare de rău, se întunecă prin trupeasca venire, lovindu-se de Stăpânul, Cel ce S-a 
arătat ca un luceafăr, ca să-i sfărâme capul lui cel prea vrăjmaş. 


Trage la sine firea cea de Dumnezeu zidită, cea îngropată în hotarele pântecelui 
muncitorului. Nască-se iarăşi spre înnoirea neamului pământesc. Că a venit Stă- 
pânul, lucru prea bun săvârşind, vrând să o curăţească pe dânsa. 





Ipacoi, glas 5: Când cu arătarea Ta, ai luminat toate, atuncea marea cea sărată a 
necredinţei a fugit. Şi Iordanul cel ce curgea în jos s-a întors, la Cer ridicându-ne 
pe noi. Ci cu înălțimea dumnezeieştilor Tale porunci păzeşte-ne pe noi Hristoase 
Dumnezeule, pentru rugăciunile Născătoarei de Dumnezeu, şi ne miluieşte. 


Canonul cel dintâi 


A lui Cosma 
Cântarea a 4-a 


Irmos: Auzitu-s-a, Doamne, glasul Tău, care ai zis: glasul celui ce strigă în pustiu, 
când ai tunat peste ape multe, mărturisind Fiului Tău, cu totul fiind de faţă, iar prin 
Duhul a strigat: Tu eşti Hristos, înţelepciunea şi puterea lui Dumnezeu. 


Să se curățească Soarele cel prea luminat din fire, cine a văzut ? Propovăduitorul a 
strigat: Să te spăl pe tine cu ape Raza slavei, chipul Tatălui cel pururea veşnic, şi 
iarbă fund să mă ating de focul Dumnezeirii Tale. Că tu eşti Hristos, înţelepciunea 
şi puterea lui Dumnezeu. 


Arătatu-şi-a Moise dumnezeiasca cucernicie care a avut, apropiindu-se de Tine; că 
dacă Te-a cunoscut pe Tine când l-ai strigat din rug deîndată şi-a întors faţa, dar eu 
cum Te voi vedea luminat? Sau cum îmi voi pune mâna pe Tine? Că Tu eşti 
Hristos, înţelepciunea şi puterea lui Dumnezeu. 


Cu suflet înţelegător fiind eu, şi cu cuvântare cinstit, mă ruşinez de cele fără de 
suflet; că de Te voi boteza pe Tine, pârâş este mie muntele cel ce fumegă cu foc, şi 
marea ceea ce a fugit în două părţi, şi lordanul carele s-a întors. Că Tu eşti Hristos, 
înţelepciunea şi puterea lui Dumnezeu. 


Alt Canon iambicesc 
al Sfântului loan Damaschin 
Cântarea a 4-a 


Irmos: Curăţindu-se cu lumina vederii de taină, cântând proorocul a oamenilor 
înnoire, a dat glas mişcat fiind de Duhul, arătând întruparea nespusului Cuvânt; de 
care s-au sfărâmat stăpânirile celor puternici. 


Trimis fiind de la Tatăl prea luminate Cuvinte, vii să goneşti cuprinderea nopţii cea 
rău întunecată, şi să dezrădăcinezi păcatele oamenilor, şi fii luminaţi la Tine să 
tragi cu Botezul Tău, fericite, din curgerile Iordanului. 





La singur Cuvântul cel prea mărit privind, luminat propovăduitorul strigă făpturii: 
Acesta fiind mai înainte de mine, al doilea prin trup întocmai cu chipul meu a 
strălucit cu dumnezeiasca putere, ca să strice păcatul nostru cel vrăjmaş. 


Mâncare de viaţă purtătoare întru Sine purtând, vânează, alergând asupra cuiburilor 
balaurilor, multe curse surpând Dumnezeu Cuvântul, şi pe cela ce lovea cu călcâiul 
pe tot neamul, pe acesta prinzându-l mântuieşte făptura. 


Canonul cel dintâi 
A lui Cosma 
Cântarea a 5-a 


Irmos: lisus, Incepătorul vieţii, vine să dezlege osânda lui Adam celui întâi zidit 
iar curăţire, ca Unui Dumnezeu, netrebuindu-l, pe cel căzut îl curăţeşte în Iordan, 
întru care omorând vrajba, dăruieşte pacea, care covârşeşte toată mintea. 


Adunându-se popoare fără număr să se boteze de la loan, însuşi în mijlocul lor a 
stătut, şi a strigat către cei ce erau de față: Cine v-a arătat vouă neplecaţilor să 
fugiți de mania, ceea ce va să fie ? Roduri vrednice lui Hristos faceţi, că Cela ce stă 
de față acum pace dăruieşte. 


Lucrătorul şi Făcătorul în mijloc stând, ca unul Cela ce cearcă inimile tuturor, şi 
lopata cea curățitoare în mâini luând, aria cea a toată lumea prea înţelepţeşte o 
alege nerodirea arzând, şi celor bine roditori viaţă veşnică dăruind. 


Alt Canon iambicesc 
al Sfântului loan Damaschin 
Cântarea a 5-a 


Irmos: Cei ce ne-am spălat prin curățirea Duhului de veninul spurcatului şi întune- 
catului vrăjmaş, plecat-am pe calea cea nouă, fără rătăcire, care duce la bucuria cea 
neapropiată, apropiată numai celor împăcați cu Dumnezeu. 


Văzând Făcătorul întru întunericul greşelilor, în legături nescăpate pe cel ce l-a 
zidit cu degetele, l-a pus pe amândoi umerii ridicându-l sus. Acum în apele cele 
mult curgătoare spălându-l de ruşinea cea de demult a obiceiului celui rău al lui 
Adam. 





Cu bună credinţă să alergăm cu osârdie, la izvoarele cele prea curate, ale curgerii 
celei de mântuire, să vedem pe Cuvântul, Cel din cea nestricată, care aduce vasul 
dumnezeieştii încetări, ceea ce curăţeşte cu dulceaţă boala lumii. 


Canonul cel dintâi 


A lui Cosma 
Cântarea a 6-a 


Irmos: Glasul Cuvântului, sfeşnicul Luminii, luceafărul mergător înaintea Soa- 
relui, în pustiu strigă tuturor popoarelor: pocăiți-vă şi mai înainte vă curățiți că de 
faţă stă Hristos, izbăvind lumea din stricăciune. 


Cel ce S-a născut fără stricăciune din Dumnezeu şi Tatăl, din Fecioară fără spur- 
căciune S-a întrupat Hristos. A Cărui curea, adică unirea Cuvântului cea cu noi, 
nu-i vrednic a o dezlega învaţă Mergătorul înainte; pe pământeni din stricăciune 
izbăvindu-i. 


Cu foc desăvârşit botează Hristos pe cei ce nu se pleacă, şi nu-l cunosc pe el Dum- 
nezeu. lar cu Duhul înnoieşte prin apă cu darul, pe cei ce cunosc Dumnezeirea lui, 
de greşeli izbăvindu-i. 


Alt Canon iambicesc 
al Sfântului loan Damaschin 
Cântarea a 6-a 


Irmos: Pe Cel dorit L-a mărturisit cu prea fericit glas Tatăl, pe care din pântece L- 
a născut. Adevărat, zice, Acesta de o Fire fundu-Mi Fiu, luminat a ieşit din neamul 
omenesc: Cuvânt al Meu Viu şi Om după rânduială. 


Din leul cel de mare, proorocul cel ce în trei nopţi străin s-a fiert în pântece, iarăşi 
a ieşit. Mântuirea de balaurul cel de oameni ucigător, prin naşterea cea de a doua 
tuturor mai înainte arătând, în anii cei de apoi. 


Deschizându-se Cerul, prin prea luminate ferestre ucenicul a văzut pe Duhul cel 
trimis de la Tatăl, rămânând peste Cuvântul Cel Preacurat, pogorându-Se ca un 
porumb cu chip negrăit, şi popoarelor S-a arătat venind la Stăpânul. 





Condacul, glas 4. Însăşi podobia: Arătatu-Te-ai astăzi lumii, şi lumina Ta Doamne 
s-a însemnat peste noi, care cu cunoştinţă Te lăudăm. Venit-ai şi Te-ai arătat Lu- 
mina cea neapropiată. 


Icos: Galileii neamurilor, laturii Zabulonului, şi pământului Neftalimului, precum 
a zis proorocul, lumină mare a strălucit Hristos. Celor întunecaţi rază luminoasă S- 
a arătat, care în Betleem a răsărit, şi mai vârtos din Maria, Domnul în toată lumea 
şi-a răspândit razele, Soarele dreptăţii. Pentru aceasta cei din Adam goi, veniţi toți 
să ne îmbrăcăm într-însul, ca să ne încălzim, că acoperă pe cei goi, şi luminează pe 
cei întunecaţi. Venit-ai şi Te-ai arătat Lumina cea neapropiată. 


Sinaxar 


In această lună, în ziua a şasea, Sfânta şi dumnezeiasca arătare a Domnului 
Dumnezeu, şi Mântuitorului nostru lisus Hristos. 


Stih: Botezul lui Hristos cerurile deschizând. 

Pe cei ce nu-l întinează pe acesta înlăuntru este aducând. 
Mergătorul înainte cu adevărat, 

În a şasea zi pe Hristos în râu a botezat. 


Intru această zi prăznuim sfânta arătare a Domnului şi Dumnezeului şi Mân- 
tuitorului nostru lisus Hristos, în biserica cea mare, şi în celelalte sfinte biserici, ce 
se află pe alte locuri. Făcând de cu seară slujba privegherii. 


Pentru aceasta, că însuşi Dumnezeu Cuvântul, îmbrăcându-se în vechiul Adam, şi 
plinind toate ale legii, a venit şi la marele prooroc loan, ca să se boteze, care îl 
oprea zicând către dânsul: Mie-mi trebuieşte să mă botez de la tine, şi tu vii la 
mine? 


Insă dacă a auzit pe Domnul, zicând: Lasă acum, şi a cunoscut că Botezul este 
plinirea a toată dreptatea, a lăsat. 


Și îndată s-a botezat Hristos, şi toată firea apelor a sfinţit, şi toate păcatele oame- 
nilor în repejunile Iordanului cufundându-le, îndată a ieşit din apă, şi înnoind, şi 
din nou zidind pe omul care era învechit în păcate, i-a dat Împărăţia Cerurilor. A 
căruia este slava, şi puterea, în vecii vecilor, Amin. 


Tot în această zi, Sfântul noul sfinţit mucenic Romano Lachedemonul, măr- 
turisind în anii o mie şase sute nouăzeci şi cinci, care prin sabie S-a săvârşit. 





Stih: Romano prin sabie mutându-se de pe pământ, 
Locuiește acolo unde cetele mucenicilor sunt, 


Canonul cel dintâi 
A lui Cosma 


Cântarea a 7-a 


Irmos: Pe tinerii cei bine credincioşi, care au intrat în cuptorul cel cu foc, suflând 
Duhul cel răcoritor şi pogorârea dumnezeiescului înger, nevătămaţi i-a păzit. Pen- 
tru aceea, în văpaie răcoriţi fiind, cu mulțumire cântau: Prea lăudate Doamne al 
părinților şi Dumnezeule, bine eşti cuvântat. 


Precum în ceruri cu cutremur şi cu minune, au stătut de față la Iordan puterile 
îngereşti, privind la atâta smerenie a lui Dumnezeu, cum Cela ce ţine aşezarea 
apelor celor mai pe deasupra, în ape purtător de trup a stătut, Dumnezeul părinților 
noştri. 


Norul oarecând şi marea, mai înainte a închipuit minunea dumnezeiescului Botez; 
întru care poporul cel de demult s-a botezat întru ieşire prin puitorul de lege. Şi 
marea era chipul apei, iar norul al Duhului. Prin care desăvârşit făcându-ne 
strigăm: Bine eşti cuvântat, Dumnezeul părinţilor noştri. 


Toţi credincioşii întru carele săvârşire am luat, pe acela Dumnezeu numindu-L, 
neîncetat cu îngerii să slăvim pe Tatăl şi pe Fiul şi pe Duhul Sfânt, că Aceasta este 
Treimea în feţe cea de o Fiinţă şi un Dumnezeu, Căruia cântăm: Prea lăudate 
Doamne al părinților, şi Dumnezeule bine eşti cuvântat. 


Alt Canon iambicesc 
al Sfântului loan Damaschin 
Cântarea a 7-a 


Irmos: Ars-a cu apă capetele balaurilor, Cel ce a potolit văpaia cea înaltă a cup- 
torului, în care erau credincioşii tineri. Negura cea grea care este din păcat, toată o 
spală cu roua Duhului. 


Tu văpaia asirienilor cea îngrozitoare, care Te-a închipuit pe Tine o ai oprit, 
prefăcându-o în rouă. lar acum cu apă Te-ai îmbrăcat Hristoase; arzând pe 
vătămătorul vrăjmaş cel tăinuit, care cheamă la calea cea alunecătoare. 





Despărţindu-se Iordanul de demult, pe uscat a trecut poporul israelitean, închi- 
puindu-Te pe Tine, Cel Preaputernic, carele treci acum făptura cu sârguire prin 
ape, la calea cea nestricată şi mai bună. 


Ştim că Tu de demult ai adus cu ticăloşie potopul cel atotpierzător spre stricăciunea 
a toate, o întreite lucruri mari şi străine făcând! lar acum ai înecat Hristoase pă- 
catul, pentru milostivirea şi mântuirea oamenilor. 


Canonul cel dintâi 
A lui Cosma 
Cântarea a 8-a 


Irmos: Taină prea slăvită a arătat cuptorul Babilonului, care a izvorât rouă. Că în 
repejuni vrea să primească lordanul, Focul cel nematerialnic, şi să sufere pe Zidi- 
torul cu trupul botezându-Se. Pe care bine Îl binecuvântează popoarele şi Îl prea 
înalţă întru toţi vecii. 


Leapădă toată temerea, Mântuitorul a zis Mergătorului înainte, şi Mie te pleacă, şi 
ca la un Bun vino la Mine, că aceasta din fire Sunt. Poruncii Mele te supune, şi Mă 
botează pe Mine, Cel ce M-am pogorât. Pe care bine Mă binecuvântează popoa- 


rele şi Mă prea înalță întru toţi vecii. 


Cuvintele Stăpânului dacă le-a auzit Botezătorul, cutremurându-se, palma şi-a tins. 
Însă cu mâna atingându-se de creştetul Ziditorului său celui ce vrea să Se boteze, a 
strigat: Sfinţeşte-mă, că Tu eşti Dumnezeul meu, pe carele bine Te cuvântează 
popoarele şi Te prea înalţă întru toţi vecii. 


Treimica 

A Treimii arătare în lordan s-a făcut, că singură firea cea mai presus îndumnezeită, 
Tatăl, a strigat: Acesta ce Se botează Fiul Meu cel iubit este. Și Duhul a venit la 
Cel asemenea, pe carele bine-L cuvântează popoarele şi-L prea înalță întru toţi 


Vecil. 


Alt Canon iambicesc 
al Sfântului loan Damaschin 


Cântarea a 8-a 





Irmos: Slobodă adică făptura se cunoaşte, şi fii ai luminii, cei mai-nainte întu- 
necaţi. Numai domnul întunericului suspină. Acum bine să laude cu osârdie pe 
pricinuitorul ceea ce era întâi ticăloasă, toată moştenirea neamurilor. 


Cei trei de Dumnezeu cinstitori, în foc fiind rouraţi, strălucindu-se prea arătat întru 
întreite sfinţenii, luminat au arătat firea cea prea înaltă, prin care Cel cu ames- 
tecarea omenească a ars cu rouă milostivindu-Se, toată înşelăciunea cea atot- 
pierzătoare. 

In alb să se îmbrace toată firea pământească cea din cădere acum în ceruri ridicată. 
Pentru că de la Cuvântul prin carele se păzesc toate, scăldându-se în ape cur- 
gătoare, de greşelile cele dintâi a scăpat, luminat spălându-se. 

Canonul cel dintâi 


A lui Cosma 


La Cântarea a 9-a , Ceea ce eşti mai cinstită... Nu cântăm, ci pripelile acestea: 


Pripeală: Măreşte suflete al meu, pe Cela ce în Iordan S-a botezat Împăratul Hri- 


stos. 


Irmos: Nu se pricepe toată limba a te lăuda după vrednicie, şi se întunecă şi mintea 
cea mai presus de lume, a cânta ţie de Dumnezeu Născătoare. Însă ceea ce eşti 
bună primeşte credinţa, că ştii dragostea noastră cea dumnezeiască; că tu creştinilor 
eşti folositoare, pe tine te slăvim. 


Deci şi a doua strană, cântă aceeaşi pripeală şi Irmosul asemenea. Apoi aceste 
pripeli împreună cu Troparele întâiului Canon. 


Pripeală: Măreşte suflete al meu pe Cela ce de la Mergătorul înainte Botez a cerut. 
Pripeală: Măreşte suflete al meu pe Cela ce a venit la Iordan să Se boteze. 

Troparul: Davide vino cu Duhul la cei luminaţi. Acum cântă, apropiaţi-vă către 
Dumnezeu cu credinţă, grăind: Luminaţi-vă, că săracul acesta Adam întru cădere a 
strigat, şi l-a auzit pe el Domnul, venind în curgerile Iordanului şi pe cel stricat l-a 


înnoit. 


Pripeală: Măreşte suflete al meu pe Cela ce de glasul Părintesc a fost mărturisit. 





Pripeală: Măreşte suflete al meu pe Unul din Treime, carele grumazul şi-a plecat 
şi Botez a primit. 


Troparul: Isaia, spălați-vă şi vă curățiţi grăieşte, lăsaţi vicleşugurile dinaintea 
Domnului. Cei însetoşaţi mergeţi la apa cea vie. Că Hristos stropeşte cu apă înnoi- 
toare, pe cei ce se apropie către Dânsul cu credinţă şi botează cu Duhul spre viaţa 
cea neîmbătrânitoare. 


Pripeală: Proorocule vino la Mine, tinde-ţi mâna şi Mă botează degrab. 


Pripeală: Proorocule lasă acum şi Mă botează pe Mine cela ce voiesc, că am venit 
să plinesc toată dreptatea. 


Troparul: Păziţi suntem credincioşii, cu darul şi cu pecetea, că precum de pier- 
zătorul scăpau evreii ungând pragurile de demult cu sânge, aşa şi nouă ne va fi 
această dumnezeiască prăznuire, baie de a doua naştere, de unde vom vedea şi 
lumina Treimii cea neapusă. 


Alt Canon iambicesc 
al Sfântului loan Damaschin 


Apoi iarăşi strana întâia cântă pripeala canonului al doilea. 


Cântarea a 9-a 


Pripeală: Măreşte, suflete al meu, pe cea mai cinstită decât Oştile cereşti, pe prea 
curata Fecioară, Născătoare de Dumnezeu. 


Irmos: O minunile naşterii tale celei mai presus de minte! Mireasă prea curată, 
Maică binecuvântată ! Prin care dobândind desăvârşit mântuire, te lăudăm cum se 
cade ca pe făcătoarea de bine, daruri aducând, cântare de mulţumire. 


Pripeală: Astăzi Stăpânul îşi pleacă grumazii sub mâna Mergătorului înainte. 
Pripeală: Astăzi loan botează pe Stăpânul, în curgerile Iordanului. 
Pripeală: Astăzi Stăpânul în ape îngroapă păcatele oamenilor. 


Troparul: Ştim că cele ce s-au arătat lui Moise prin rug, aicea prin străine aşeză- 
mânturi s-au lucrat. Că precum s-a păzit Fecioara, Foc purtând, născând pe Purtă- 
torul de lumină, pe Binefăcătorul, aşa şi râurile Iordanului primindu-L. 





Pripeală: Astăzi Stăpânul de sus Se mărturiseşte Fiu iubit. 
Pripeală: Astăzi Stăpânul a venit să sfinţească firea apelor. 
Pripeală: Astăzi Stăpânul, Botez primeşte din mâna înainte Mergătorului. 


Troparul: Uns-ai firea omenească săvârşindu-o Impărate fără început, cu împăr- 
tăşirea Duhului, şi cu prea curate ape curăţindu-o, şi puterea întunericului cea 
înălţată biruind, acum ai mutat-o la viaţa cea neîncetată. 

Apoi strana întâia, cântă pripeala Canonului întâi şi: 

Irmos: Nu se pricepe toată limba a te lăuda după vrednicie, şi se întunecă şi mintea 
cea mai presus de lume, a cânta ţie de Dumnezeu Născătoare. Insă ceea ce ești 
bună primeşte credinţa, că ştii dragostea noastră cea dumnezeiască; că tu creştinilor 
eşti folositoare, pe tine te slăvim. 

Și a doua strană, asemenea cânta pripeala Canonului al doilea şi: 

Irmos: O minunile naşterii tale celei mai presus de minte! Mireasă prea curată, 
Maică binecuvântată! Prin care dobândind desăvârşit mântuire, te lăudăm cum se 
cade ca pe făcătoarea de bine, daruri aducând, cântare de mulţumire. 


Luminânda 


Podobie: Cercetatu-ne-au pe noi de sus... 


Arătatu-s-a Mântuitorul darul şi adevărul, în repejunile Iordanului; şi pe cei ce erau 
întru întuneric şi în umbră dormeau i-a luminat. Pentru că a venit şi S-a arătat, Lu- 
mina cea neapropiată. (De trei ori) 


La Laude 
Stihirile pe 6, glas 1, Singur glasul: 
Ale lui Ghermano patriarhul 


Lumină din Lumină a strălucit lumii Hristos Mântuitorul nostru, Cel ce S-a arătat 
Dumnezeu. Acestuia popoarele să ne închinăm. (de două ori) 


Cum Te vom cinsti Hristoase pe Tine, Stăpânul, noi robii după vrednicie ? Că în 
ape pe noi pe toţi ne-ai înnoit. 





Tu în lordan botezându-te Mântuitorul nostru, apele ai sfințit, sub mâna slugii ple- 
cându-Te, şi patimile lumii tămăduind. Mare este taina rânduielii Tale, lubitorule 
de oameni Doamne slavă Ţic. 


Lumina cea adevărată S-a arătat şi tuturor luminare se dăruieşte. Botează-se 
Hristos cu noi, Cel ce este mai presus decât toată curăţia. Pune sfinţenie în apă şi 
sufletelor aceasta curăţire se face. Pământesc lucru este cel ce se arată, şi mai 
presus de ceruri cel ce se cunoaşte. Prin baie este mântuirea, prin apă Duhul, prin 
afundare suirea noastră la Dumnezeu se face. Minunate sunt lucrurile Tale, Doa- 
mne, slavă ie. 


Cela ce îmbracă Cerul cu nori, cu apele Iordanului Se îmbracă astăzi şi cu a mea 
curățire Se curăţeşte, Cela ce ridică păcatul lumii. Şi de Duhul Cel de o Fiinţă de 
sus Se mărturiseşte, Fiul Unul-Născut a fi al Tatălui celui de sus. Către carele să 
strigăm: Cela ce Te-ai arătat şi ne-ai mântuit pe noi, Hristoase Dumnezeul nostru 
slavă Ţie. 


Slavă..., glas 6, a lui Anatolie 


Cu apele Iordanului Te-ai îmbrăcat Mântuitorule, Cela ce Te îmbraci cu lumina ca 
şi cu o haină. Şi Ţi-ai plecat creştetul la Mergătorul înainte, Cela ce ai măsurat 
Cerul cu palma. Ca să întorci lumea de la înşelăciune, şi să mântuieşti sufletele 
noastre. 


Şi acum..., glas 2, a lui Anatolie 


Astăzi Hristos la lordan a venit să Se boteze. Astăzi loan s-a atins de creştetul 
Stăpânului. Puterile cereşti s-au spăimântat, văzând taină prea slăvită. Marea a 
văzut şi a fugit, Iordanul văzând s-a întors înapoi, iară noi cei ce ne-am luminat 
strigăm: Slavă lui Dumnezeu celui ce S-a arătat şi pe pământ S-a văzut şi a luminat 
lumea. 


Slavoslovia cea mare. Ecteniile şi Otpustul. 


Apoi preotul îmbrăcându-se în veşmintele preoţeşti şi luând cinstita Cruce în mâini 
şi cădelnița cu tămâie, şi mergându-i înainte cu sfeşnicele, ieşind din Biserică 
mergem la râu, sau la un izvor de apă, unde va fi gătită apa, cântând 'Troparele, 
glas 8: Glasul Domnului peste ape strigă grăind...Şi celelalte. 





Și se face şi cealaltă slujbă acolo, a sfințirea apei celei mari. Adică Paremuile, 
Apostolul, Evanghelia şi rugăciunile precum mai înainte s-a scris. lar dacă se 
stropesc toți din, Sfânta apă, cântăm Troparul şi Condacul praznicului. Şi 
întorcându-ne intrăm în Biserică şi slăvind cântăm acest Tropar. 


Slavă..., glas 2 


A Treimii arătare s-a făcut în lordan, că singură firea cea mai presus îndumnezeită, 
Tatăl a strigat: Acesta ce Se botează Fiul Meu Cel iubit este. Și Duhul a venit la 
Cel asemenea, pe Care bine-L cuvântează popoarele şi-L prea înalţă întru toţi vecii. 


Şi acum..., glas 6 


Să cântăm credincioşii mărirea facerii de bine a lui Dumnezeu cea pentru noi, că 
făcându-Se Om pentru păcatul nostru, pentru curățirea noastră Se curăţeşte în 
Iordan, unul Cel Curat şi nestricăcios, sfințindu-mă pe mine şi apele, şi zdrobind 
capetele balaurilor în apă. Deci să luăm apă cu veselie fraţilor, că darul Duhului 
nevăzut se dă celor ce iau cu credinţă, de la Hristos Dumnezeu şi Mântuitorul 
sufletelor noastre. 


Apoi făcându-se Ectenia de către preot, sărutăm cinstita Cruce, şi se face Otpustul. 


Vezi: Această învăţătură a ieşirii şi a sfințirii apei înaintea Liturghiei este luată din 
mineiele greceşti, iar aici s-a obişnuit a se face după Liturghie, îndată după 
rugăciunea Amvonului ca şi ieri, şi după sfinţirea apei, stropindu-se preoţii şi toată 
adunarea cu Sfânta apă şi bând dintr-însa, ne întoarcem iarăşi în Biserică cântând 
obişnuitele Tropare, după care se cântă: Fie numele Domnului... şi Bine voi 
cuvânta pe Domnul..., se citeşte. Şi se dă la toți anafură şi se face cel desăvârşit 
Otpust. 


La Liturghie 
Cântăm Antifoanele. Antifonul dintâi, glas 1: 


Stih: Întru ieşirea lui Israil din Egipt, a casei lui lacov din norod barbar. 


Pentru rugăciunile Născătoarei de Dumnezeu, Mântuitorule mântuieşte-ne pe 
noi. 


Stih: Făcutu-s-a Iudeea sfinţirea Lui, Israil stăpânirea Lui. 





Pentru rugăciunile Născătoarei de Dumnezeu, Mântuitorule mântuieşte-ne pe 
noi. 


Stih: Marea a văzut şi a fugit, lordanul s-a întors înapoi. 


Pentru rugăciunile Născătoarei de Dumnezeu, Mântuitorule mântuieşte-ne pe 
noi. 


Stih: Ce-ţi este ţie mare că ai fugit, şi tu lordane că te-ai întors înapoi. 


Pentru rugăciunile Născătoarei de Dumnezeu, Mântuitorule mântuieşte-ne pe 
noi. 


Slavă... 


Pentru rugăciunile Născătoarei de Dumnezeu, Mântuitorule mântuieşte-ne pe 
noi. 


Și acum... 


Pentru rugăciunile Născătoarei de Dumnezeu, Mântuitorule mântuieşte-ne pe 
noi. 


Antifon al 2-lea, glas 2: 
Stih: lubit-am că va auzi, Domnul glasul rugăciunii mele. 


Mântuieşte-ne pe noi Fiul lui Dumnezeu, Cel ce Te-ai botezat în Iordan de la 
Ioan, pe noi care cântăm Ţie: Aliluia. 


Stih: Că a plecat urechea Sa mie, şi în zilele mele Îl voi chema. 


Mântuieşte-ne pe noi Fiul lui Dumnezeu, Cel ce Te-ai botezat în Iordan de la 
Ioan, pe noi care cântăm ie: Aliluia. 


Stih: Cuprinsu-m-au durerile morţii şi primejdiile iadului m-au aflat. 


Mântuieşte-ne pe noi Fiul lui Dumnezeu, Cel ce Te-ai botezat în Iordan de la 
Ioan, pe noi care cântăm ie: Aliluia. 





Stih: Milostiv este Domnul şi drept, şi Dumnezeul nostru miluieşte. 


Mântuieşte-ne pe noi Fiul lui Dumnezeu, Cel ce Te-ai botezat în Iordan de la 
Ioan, pe noi care cântăm ie: Aliluia. 


Slavă... 


Mântuieşte-ne pe noi Fiul lui Dumnezeu, Cel ce Te-ai botezat în Iordan de la 
Ioan, pe noi care cântăm ie: Aliluia. 


Și acum... 

Unule-Născut, Fiule şi Cuvântul lui Dumnezeu, cela ce eşti fără de moarte şi ai 
primit pentru mântuirea noastră, a Te întrupa din Sfânta Născătoare de Dumnezeu 
şi pururea Fecioara Maria; Carele neschimbat Te-ai întrupat, şi răstignindu-Te 
Hristoase Dumnezeule, cu moartea pe moarte ai călcat. Unul fund din Sfânta 
Treime, împreună slăvit, cu Tatăl şi cu Sfântul Duh, mântuieşte-ne pe noi. 


Antifon al 3-lea: 


Stih: Mărturisiţi-vă Domnului că este Bun, că în veac este mila Lui. 


Troparul, glas 1: În Iordan botezându-Te Tu, Doamne... 


Stih: Zică dar casa lui Israil, că este Bun, că în veac este mila Lui. 

În Iordan botezându-Te Tu, Doamne... 

Stih: Zică casa lui Aaron, că este Bun, că în veac este mila Lui. 

În Iordan botezându-Te Tu, Doamne... 

Stih: Zică toţi cei ce se tem de Domnul că este Bun, că în veac este mila Lui. 
În Iordan botezându-Te Tu, Doamne... 


Vohod: Bine este cuvântat cel ce vine întru numele Domnului, Dumnezeu este 
Domnul şi S-a arătat nouă. 


În Iordan botezându-Te Tu, Doamne... 





Slavă..., Şi acum..., 


Condac: Arătatu-Te-ai astăzi lumii şi lumina Ta Doamne s-a însemnat peste noi, 
care cu cunoştinţă Te lăudăm, venit-ai şi Te-ai arătat Lumina cea neapropiată. 


În loc de: Sfinte Dumnezeule..., cântăm: 
Câţi în Hristos v-aţi botezat, întru Hristos v-aţi îmbrăcat: Aliluia. 
Prochimen, glas 4: Bine este cuvântat, Cel ce vine întru numele Domnului. 
Stih: Mărturisiţi-vă Domnului că este Bun, că în veac este mila Lui. 
Apostolul 
Din cartea cea către Tit a Sfântului apostol Pavel citire: 


Cap. 2, vers 11. 


Fiule Tit, arătatu-s-a darul lui Dumnezeu cel mântuitor tuturor oamenilor. Învă- 


țându-ne pe noi, ca lepădând păgânătatea, şi poftele cele lumești, cu întreagă 
înţelepciune şi cu dreptate, şi cu bună credință să vieţuim în veacul de acum. 
Aşteptând fericita nădejde, şi arătarea slavei marelui Dumnezeu, şi Mântuitorului 
nostru lisus Hristos. Carele s-a dat pe Sine pentru noi, ca să ne mântuiască pe noi 
de toată fărădelegea, şi să îşi curăţească luişi popor ales, râvnitor de fapte bune. 
lară când s-a arătat bunătatea şi iubirea de oameni, a Mântuitorului nostru 
Dumnezeu; nu din lucrurile cele întru dreptate, care am făcut noi, ci după a Lui 
milă ne-a mântuit pe noi, prin baia naşterii celei de a doua, şi a înnoirii Duhului 
Sfânt. Pe Carele, L-a vărsat peste noi în destul prin lisus Hristos Mântuitorul 
nostru. Ca îndreptându-ne prin Darul Lui, moştenitori să fim după nădejdea vieţii 
celei veşnice. 


Aliluia, glas 4. Aduceţi Domnului pe fiii lui Dumnezeu. 


Stih: Glasul Domnului peste ape; Dumnezeul slavei a tunat; Domnul peste ape 
multe. 


Evanghelia de la Matei: 
Cap. 3. Vers 13 





În vremea aceea, a venit lisus din Galileea la Iordan către loan, ca să Se boteze de 
la dânsul. Iar Ioan Îl oprea pe EI, zicând : Eu am trebuinţă a mă boteza de Tine, şi 
Tu vii către mine ? Şi răspunzând lisus, a zis către el : Lasă acum, că aşa este cu 
cuviinţă nouă, ca să plinim toată dreptatea. Atuncea l-a lăsat pe EI. Şi botezându- 
Se lisus, deîndată a ieşit din apă, şi iată i s-au deschis lui cerurile, şi a văzut pe 
Duhul lui Dumnezeu, pogorându-Se ca un porumb, şi venind peste Dânsul. Şi iată 
glas din ceruri, zicând. Acesta este Fiul Meu Cel iubit, întru Carele bine am voit. 


Chinonicul: Arătatu-s-a darul lui Dumnezeu cel mântuitor tuturor oamenilor. 


La masă se face dezlegare la toate, ori în ce zi s-ar întâmpla. 





In această lună (ianuarie), ziua a paisprezecea - Cuvioşii părinţii noştri, Sfinţii 
cei ucişi în Sinai şi în Rait. In această zi, se odovăieşte praznicul Sfintei şi 
Dumnezeieştii Arătări (Minei) 


Cântăm toată slujba Praznicului neschimbată, a Vecerniei şi Utreniei, afară de 
Vohod şi de Paremii, de Litie şi de Polieleu şi la Liturghie de Antifoane. (Pentru 
uşurinţa citirii am selectat textul slujbei în cele ce urmează) 


La Vecernie 
La Doamne strigat-am... Stihirile pe 8. 
Se cântă stihirile acestea, îndoindu-le glas 2, singur glasul, ale lui loan, mona-hul: 


Pe Luminătorul nostru, carele luminează pe tot omul, văzându-L Mergătorul 
înainte, venind să Se boteze, se bucură cu sufletul, şi se cutremură cu mâna. Il arată 
pe EI şi zice noroadelor: lată Cela ce mântuieşte pe Israel, Cel ce ne scapă pe noi 


din stricăciune. O, Cela ce eşti fără de păcat, Hristoase Dumnezeul nostru slavă Ţie 


Mântuitorul nostru, de la slugă botezându-Se, şi prin venirea Duhului măr- 
turisindu-Se, s-au spăimântat văzându-L oştile îngereşti. Şi glas din Cer a venit de 
la Tatăl: Acesta pe carele Mergătorul înainte mâna îşi pune, Fiul Meu cel Iubit 
este, întru carele bine am voit; Hristoase Dumnezeul nostru slavă Ție. 





Curgerile Iordanului, pe Tine Izvorul 'Te-au primit, şi Mângâietorul în chip de 
porumb S-a pogorât. Plecatu-şi-a creștetul, Cel ce a plecat cerurile. Strigat-a şi a 
zis lutul către Ziditorul: Ce-mi porunceşti cele ce sunt mai presus de mine? Mie 
îmi trebuieşte Botezul Tău. O, Cela ce eşti fără de păcat; Hristoase Dumnezeul 
nostru slavă Ţie ! 


Vrând să mântuieşti pe omul cel rătăcit, nu ai socotit nevrednicie în chip de rob a 
Te îmbrăca. Că s-a căzut Ţie, Stăpânului şi Dumnezeu, ca să primeşti ale noastre, 
pentru noi. Că Tu botezându-Te cu trupul Mântuitorule iertării ne-ai învrednicit pe 
noi. Pentru aceasta strigăm către Tine: Făcătorule de bine Hristoase Dumnezeul 
nostru slavă Ţie. 


Slavă..., Și acum..., glas acelaşi 


A lui Vizantie: Plecatu-Ţi-ai capul Mergătorului înainte, sfărâmat-ai capetele ba- 
laurilor, venit-ai la râuri, luminat-ai toate, ca să Te slăvească Mântuitorule, pe 
Tine, Luminătorul sufletelor noastre. 


Vohod: Lumină lină a sfintei slave a Tatălui ceresc, celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, cel ce dai viaţă, 
pentru aceasta lumea Te slăveşte. 


Tropar, glas 5: Arătatu-Te-ai în lume, Cel ce ai făcut lumea, ca să luminezi pe cei 
ce şedeau întru întuneric, lubitorule de oameni slavă Ție. 


La Utrenie 
La Dumnezeu este Domnul..., Troparul de 3 ori. 
După întâia Catismă, Sedealna, glas 3: 
Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 


ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Arătându-Te Tu în Iordan; Mântuitorule, şi botezându-Te de la Mergătorul înainte 
Hristoase, Fiu Iubit ai fost de Tatăl mărturisit. Pentru aceasta şi împreună fără de 





început cu Tatăl Te-ai arătat. Şi Duhul Sfânt peste Tine S-a pogorât. Întru carele şi 
luminându-ne strigăm: Slavă lui Dumnezeu în Treime. 


Slavă..., Și acum..., glas 4 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Apele Iordanului le-ai sfințit, stăpânirea păcatului ai sfărâmat-o, Hristoase Dum- 
nezeul nostru. Plecatu-Te-ai pe Tine sub palma Mergătorului înainte, şi ai mântuit 
din înşelăciune neamul omenesc. Pentru aceasta Te rugăm mântuieşte lumea Ta. 


După a doua Catismă, Sedealna, glas 5: 


Podobie: Cuvântul cel împreună... 


Cu repejunile Iordanului Te-ai îmbrăcat, Cela ce Te îmbraci cu lumina prea slăvit. 


Intru care ai înnoit firea lui Adam cu ascultarea, sfărâmând pe balaurul, Cuvinte al 
lui Dumnezeu. Pentru aceasta Te lăudăm pe Tine şi sfântă arătarea Ta toţi o slă- 
Vim. 


Slavă..., Și acum..., glas 4 


Podobie: Spăimântatu-s-a losif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 


Iordane râule, ce te-ai mirat văzând gol pe Cel nevăzut? Văzut-am şi m-am spăl- 
mântat, zice: Şi cum n-aş fi avut a mă înspăimânta de Dânsul şi a mă întoarce? 
Îngerii văzându-L s-au înfricoşat. Cerul s-a spăimântat, şi pământul s-a cutremurat 
şi marea s-a îngrozit, şi toate cele văzute, şi cele nevăzute. Hristos s-a arătat la 
Iordan, să sfinţească apele. 


După Poleleu, Sedealna, glas 4: 





Podobie: Spăimântatu-s-a losif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 


Veniţi să vedem credincioşii, unde S-a botezat Hristos. Să mergem drept aceea la 
râul Iordanului asupra glasului celui ce strigă în pustie şi să vedem acolo pe 
Făcătorul lui Adam, plecându-Se sub mâna robului pentru milosârdia cea negrăită. 
Şi către Dânsul cu mare glas să strigăm: Venit-a Cel ce S-a arătat în Iordan, să 
sfinţească apele. 

Slavă..., Și acum..., aceeaşi 

Apoi Antifonul dintâi al glasului al 4-lea. 

Prochimen, glasul al 4-lea: Marea a văzut şi a fugit, lordanul s-a întors înapoi. 


Stih: Ce-ţi este ţie mare că ai fugit, şi tu lordane că te-ai întors înapoi. 


Toată suflarea... 
Evanghelia de la Marcu 


9. Și în zilele acelea, lisus a venit din Nazaretul Galileii şi s-a botezat în Iordan, 
de către loan. 

10. Şi îndată, ieşind din apă, a văzut cerurile deschise şi Duhul ca un porumbel 
coborându-Se peste EL. 

11. Şi glas s-a făcut din ceruri: Tu eşti Fiul Meu cel iubit, întru Tine am 
binevoit. 


După Psalmul 50 

1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 





7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi Smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glas 2 
Toate astăzi să se bucure, Hristos arătându-Se în Iordan... 


Şi acum..., tot acecaşi 


Stih: Miluieşte-mă Dumnezeule după mare mila ta şi după mulţimea îndu- 
rărilor Tale curăţeşte fărădelegea mea. 


Şi stihira 6 glas: Dumnezeu Cuvântul s-a arătat cu trup neamului omenesc şi a 
stătut a Se boteza în lordan, şi a zis către Dânsul, Mergătorul înainte: Cum îmi voi 
tinde mâna şi mă voi atinge de creştetul Celui ce ţine toate? Măcar deşi eşti din 
Maria, Prunc, dar Te ştiu Dumnezeu mai înainte de veci, pe pământ umbli, Cela ce 
eşti lăudat de Serafimi; şi slugă fiind a boteza pe Stăpânul nu m-am învăţat. Cela 
ce eşti neajuns Doamne slavă ie. 


Canoanele două; Irmoasele amânduror canoanelor de câte 2 ori, şi Troparele pe 12. 





Canonul cel dintâi 
A lui Cosma 
Cântarea 1 


Irmos: Fundul adâncului l-a descoperit şi pe uscat pe ai Săi i-a trecut, întru acelaşi 
acoperind pe potrivnici, Domnul cel Tare întru războaie, că S-a proslăvit. 


Pe Adam cel stricat, iarăşi îl zideşte în curgerile Iordanului, şi capetele balaurilor 
celor ce s-au încuibat le sfărâmă, Impăratul veacurilor, Domnul, că S-a proslăvit. 


Cu focul cel fără materie al Dumnezeirii, în trup materialnic îmbrăcându-Se cu apa 
Iordanului se acoperă, Cel ce S-a întrupat din Fecioară, Domnul, că S-a proslăvit. 


Cel ce spală spurcăciunea oamenilor, împreună cu aceştia curățindu-Se în Iordan, 
S-a asemănat lor voind, Cel ce a fost rămânând, pe cei din întuneric luminează 
Domnul, că S-a proslăvit. 


Alt Canon iambicesc 


al Sfântului loan Damaschin 
Cântarea 1 


Irmos: Umblat-a Israel prin valul cel învăluit al mării, cel ce s-a arătat uscat 
îndată. lar negrul luciului pe voievozii egipteni i-a înecat cu totul, mormântul cel 
aşternut cu apă, cu puterea cea tare a dreptei Stăpânului. 


Strălucirii Soarelui celui purtător de lumină ce s-a arătat oamenilor, acum din 
pustie spre apele Iordanului, Impărate ţi-ai plecat grumazul Tău, ca să răpeşti din 
locul cel întunecos pe începătorul neamului, şi de toată spurcăciunea să curăţeşti 
făptura. 


Cuvinte cel fără de început, pe cel ce s-a îngropat împreună cu Tine în ape, pe cel 
stricat de înşelăciune nou îl faci. Acest prea puternic glas negrăit de la Tatăl luând: 
Acesta este Fiu al meu iubit, şi întocmai Mie cu firea. 


Catavasiile, Irmoasele, a amânduror Canoanelor 


Canonul cel dintâi 





a lui Cosma 
Cântarea a 3-a 


Irmos: Domnul cel ce dă împăraţilor noştri tărie, şi înalță cornul unşilor Săi, din 
Fecioară S-a născut, şi vine către Botez. Deci credincioşii să-i strigăm: Nu este 
sfânt ca Dumnezeul nostru, şi nu este drept fără numai Tu, Doamne. 


Cea mai înainte stearpă şi cumplit neroditoare, Biserica lui Hristos astăzi Te 
veseleşte. Că prin apă şi prin Duh fii s-au născut Ţie, care cu credinţă strigă: Nu 
este sfânt ca Dumnezeul nostru, şi nu este drept fără numai Tu, Doamne. 


Cu mare glas în pustie strigă Mergătorul înainte: Gătiţi căile lui Hristos, şi cărările 
Dumnezeului nostru drepte le faceţi, cu credință strigând: Nu este sfânt ca 
Dumnezeul nostru, şi nu este drept fără numai Tu, Doamne. 


Alt Canon iambicesc 


al Sfântului loan Damaschin 
Cântarea a 3-a 


Irmos: Câţi ne-am dezlegat din cursele cele vechi, de leii cei mâncători cărora li s- 
au sfărâmat dinţii, să ne bucurăm şi să împletim cuvânt din cuvintele cântării, cu 
care de la noi de daruri se îndulcește. 


Cel ce a sădit întâi omorâciunea făpturii, închipuindu-se în firea fiarei, celei făcă- 
toare de rău, se întunecă prin trupeasca venire, lovindu-se de Stăpânul, cel ce S-a 
arătat ca un luceafăr, ca să-i sfărâme capul lui cel prea vrăjmaş. 


Trage la sine firea cea de Dumnezeu zidită, cea îngropată în hotarele pântecelui 
muncitorului. Nască-se iarăşi spre înnoirea neamului pământesc. Că a venit Stă- 
pânul, lucru prea bun săvârşind, vrând să o curăţească pe dânsa. 


Ipacoi, glas 5: Când cu arătarea Ta, ai luminat toate, atuncea marea cea sărată a 
necredinţei a fugit. Şi lordanul cel ce curgea în jos s-a întors, la Cer ridicându-ne 
pe noi. Ci cu înălțimea dumnezeieştilor Tale porunci păzeşte-ne pe noi Hristoase 
Dumnezeule, pentru rugăciunile Născătoarei de Dumnezeu, şi ne miluieşte. 


Canonul cel dintâi 


a lui Cosma 





Cântarea a 4-a 


Irmos: Auzitu-s-a, Doamne, glasul Tău, care ai zis: glasul celui ce strigă în pu- 
stiu, când ai tunat peste ape multe, mărturisind Fiului Tău, cu totul fiind de faţă, 
iar prin Duhul a strigat: Tu eşti Hristos, înţelepciunea şi puterea lui Dumnezeu. 


Să se curățească Soarele cel prea luminat din fire, cine a văzut ? Propovăduitorul a 
strigat: Să te spăl pe tine cu ape Raza slavei, chipul Tatălui cel pururea veşnic, şi 
iarbă fiind să mă ating de Focul Dumnezeirii Tale. Că tu eşti Hristos, înţelep- 
ciunea şi puterea lui Dumnezeu. 


Arătatu-şi-a Moise dumnezeiasca cucernicie care a avut, apropiindu-se de Tine; că 
dacă Te-a cunoscut pe Tine când l-ai strigat din rug deîndată şi-a întors faţa, dar eu 
cum Te voi vedea luminat? Sau cum îmi voi pune mâna pe Tine? Că Tu eşti 
Hristos, înţelepciunea şi puterea lui Dumnezeu. 


Cu suflet înţelegător fiind eu, şi cu cuvântare cinstit, mă ruşinez de cele fără de 
suflet; că de Te voi boteza pe Tine, pârâş este mie muntele cel ce fumegă cu foc, şi 
marea ceea ce a fugit în două părţi, şi lordanul carele s-a întors. Că Tu eşti Hristos, 
înţelepciunea şi puterea lui Dumnezeu. 


Alt Canon iambicesc 


al Sfântului loan Damaschin 
Cântarea a 4-a 


Irmos: Curăţindu-se cu lumina vederii de taină, cântând proorocul a oamenilor 
înnoire, a dat glas mişcat fiind de Duhul, arătând întruparea nespusului Cuvânt; de 
Care s-au sfărâmat stăpânirile celor puternici. 


Trimis fiind de la Tatăl prea luminate Cuvinte, vii să goneşti cuprinderea nopţii cea 
rău întunecată, şi să dezrădăcinezi păcatele oamenilor, şi fii luminaţi la Tine să 
tragi cu Botezul Tău, fericite, din curgerile Iordanului. 


La singur Cuvântul cel prea mărit privind, luminat propovăduitorul strigă făpturii: 
Acesta fiind mai înainte de mine, al doilea prin trup întocmai cu chipul meu a 
strălucit cu dumnezeiasca putere, ca să strice păcatul nostru cel vrăjmaş. 





Mâncare de viaţă purtătoare întru Sine purtând, vânează, alergând asupra cuiburilor 
balaurilor, multe curse surpând Dumnezeu Cuvântul, şi pe cela ce lovea cu călcâiul 
pe tot neamul, pe acesta prinzându-l mântuieşte făptura. 


Canonul cel dintâi 

a lui Cosma 
Cântarea a 5-a 
Irmos: lisus, Incepătorul vieţii, vine să dezlege osânda lui Adam celui întâi zidit 
iar curăţire, ca Unui Dumnezeu, netrebuindu-l, pe cel căzut îl curăţeşte în Iordan, 
întru care omorând vrajba, dăruieşte pacea, care covârşeşte toată mintea. 
Adunându-se popoare fără număr să se boteze de la loan, însuşi în mijlocul lor a 
stătut, şi a strigat către cei ce erau de față: Cine v-a arătat vouă neplecaţilor să 
fugiți de mania, ceea ce va să fie ? Roduri vrednice lui Hristos faceţi, că Cela ce stă 
de față acum pace dăruieşte. 
Lucrătorul şi Făcătorul în mijloc stând, ca unul Cela ce cearcă inimile tuturor, şi 
lopata cea curățitoare în mâini luând, aria cea a toată lumea prea înţelepţeşte o 
alege nerodirea arzând, şi celor bine roditori viaţă veşnică dăruind. 


Alt Canon iambicesc 


al Sfântului loan Damaschin 
Cântarea a 5-a 


Irmos: Cei ce ne-am spălat prin curățirea Duhului de veninul spurcatului şi întune- 
catului vrăjmaş, plecat-am pe calea cea nouă, fără rătăcire, care duce la bucuria cea 
neapropiată, apropiată numai celor împăcaţi cu Dumnezeu. 


Văzând Făcătorul întru întunericul greşelilor, în legături nescăpate pe cel ce l-a 
zidit cu degetele, l-a pus pe amândoi umerii ridicându-l sus. Acum în apele cele 
mult curgătoare spălându-l de ruşinea cea de demult a obiceiului celui rău al lui 
Adam. 


Cu bună credinţă să alergăm cu osârdie, la izvoarele cele prea curate, ale curgerii 
celei de mântuire, să vedem pe Cuvântul, cel din cea nestricată, care aduce vasul 
dumnezeieştii încetări, ceea ce curăţeşte cu dulceaţă boala lumii. 





Canonul cel dintâi 


a lui Cosma 
Cântarea a 6-a 


Irmos: Glasul Cuvântului, sfeşnicul Luminii, luceafărul mergător înaintea Soa- 
relui, în pustiu strigă tuturor popoarelor: pocăiți-vă şi mai înainte vă curățiți că de 
faţă stă Hristos, izbăvind lumea din stricăciune. 


Cel ce S-a născut fără stricăciune din Dumnezeu şi Tatăl, din Fecioară fără spur- 
căciune S-a întrupat Hristos. A cărui curea, adică unirea Cuvântului cea cu noi, nu- 
i vrednic a o dezlega învață Mergătorul înainte; pe pământeni din stricăciune 
izbăvindu-i. 


Cu foc desăvârşit botează Hristos pe cei ce nu se pleacă, şi nu-l cunosc pe el 
Dumnezeu. lar cu Duhul înnoieşte prin apă cu darul, pe cei ce cunosc Dumne- 
zeirea lui, de greşeli izbăvindu-i. 


Alt Canon iambicesc 


al Sfântului loan Damaschin 
Cântarea a 6-a 


Irmos: Pe Cel dorit L-a mărturisit cu prea fericit glas Tatăl, pe care din pântece L- 
a născut. Adevărat, zice, Acesta de o Fire fuindu-Mi Fiu, luminat a ieşit din neamul 
omenesc: Cuvânt al Meu Viu şi Om după rânduială. 


Din leul cel de mare, proorocul cel ce în trei nopţi străin s-a fiert în pântece, iarăşi 
a ieşit. Mântuirea de balaurul cel de oameni ucigător, prin naşterea cea de a doua 
tuturor mai înainte arătând, în anii cei de apoi. 


Deschizându-se Cerul, prin prea luminate ferestre ucenicul a văzut pe Duhul cel 
trimis de la Tatăl, rămânând peste Cuvântul cel Preacurat, pogorându-Se ca un 
porumb cu chip negrăit, şi popoarelor S-a arătat venind la Stăpânul. 


Condacul, glas 4. Însăşi podobia: Arătatu-Te-ai astăzi lumii, şi lumina Ta Doamne 
s-a însemnat peste noi, care cu cunoştinţă Te lăudăm. Venit-ai şi Te-ai arătat 
Lumina cea neapropiată. 





Icos: Galileii neamurilor, laturii Zabulonului, şi pământului Neftalimului, precum 
a zis proorocul, lumină mare a strălucit Hristos. Celor întunecaţi rază luminoasă S- 
a arătat, care în Betleem a răsărit, şi mai vârtos din Maria, Domnul în toată lumea 
şi-a răspândit razele, Soarele dreptăţii. Pentru aceasta cei din Adam goi, veniţi toți 
să ne îmbrăcăm într-însul, ca să ne încălzim, că acoperă pe cei goi, şi luminează pe 
cei întunecaţi. Venit-ai şi Te-ai arătat Lumina cea ne-apropiată. 


Sinaxar 


Intru această lună, în ziua a paisprezecea, Sfinţii cuvioşi părinţi ce S-au ucis în 
muntele Sinai. 


Stih: Sabie este aicea, care multe omoruri a lucrat. 

Iară cei ce au pătimit, bărbaţi, prieteni bunătăţii s-au aflat. 
În această lună în a patrusprezecea zi, 

Arătaţii părinţi de sabie se jertfi. 


Aceştia dorind de viaţa sihăstrească, lăsând toate lucrurile lumeşti, locuiau în 
pustie, cu care împreună era şi fericitul Nil, carele fusese eparh în Constantinopol, 
carele şi cu puterea ştiinţei (fiind foarte învăţat) şi cu darul Sfântului Duh, foarte 
frumoase cărți a scris, îndemnătoare spre nevoinţă, pomenind şi de viaţa şi prada şi 
uciderea acestor prea cuvioşi părinţi, de vreme ce aceştia s-au ucis de barbarii ce le 
zic vlemii, care din Arabia până la Egipt şi spre Marea Roşie se întind la pustie. 


ŞI mai-nainte cu mulți ani pe vremea împărăției lui Dioclețian şi a lui Petru, 
patriarhul Alexandriei, s-au omorât şi alţii, care şi aceia sihăstreau în muntele 
Sinai. Că ieşind saracinii care locuiau şi ei în muntele Sinai, murind mai marele 
acestora, au ucis pe mulți din sihaştrii, iară alții scăpând la cetate, s-au arătat 
saracinilor noaptea pară de foc, arzând tot muntele şi para se suia până la Cer, care 
văzând saracinii s-au speriat şi lepădându-şi armele au fugit. 


Deci, cei dintâi ucişi, erau treizeci şi opt, având multe răni pe trupurile lor, însă 
dintr-înşii s-au aflat doi vii: Sava şi Isaia, iar de cei ucişi, unora li se tăiase cape- 
tele de tot, altora se ţineau de o parte capetele în piele, alții jumătate tăiaţi. pe care 
i-au îngropat aceşti doi părinţi, care au povestit şi cele ce s-au întâmplat. 


Tot în această zi, pomenirea celor treizeci şi trei de părinţi ce s-au ucis la Rait. 


Stih: Precum Rahil oarecând pe fii, iar acum pe părinţi, 
Plânge Raito ca pe cei împreună de sabie jertfiți. 





Aceşti fericiți părinți se nevoiau şi petreceau pustniceşte, acolo unde erau cele 
douăsprezece izvoare de ape şi cele şaptezeci de steble de finic. 


Deci, intrând trei sute de vlemi, în vase mari, şi trecând luciul Etiopiei şi viind la 
un loc, au aflat o corabie şi trecând în ţara faraniţilor, îi întâmpinară faraniţii şi au 
fost biruiţi de vlemi şi au pierit patruzeci şi şapte de bărbaţi. Iară vlemii luând 
femeile şi copii faraniţilor, au mers la cetate unde era biserica sfinților părinţi, care 
închizând poarta îşi aşteptau moartea. 


Deci, viind barbarii şi negăsind bani şi avere, i-au ucis pe toţi şi luând prada s-au 
dus să treacă şi neaflând corabia care o afundase podvoranii şi fugiseră, s-au 
umplut de mânie şi au junghiat pe toţi robii, asemenea şi ei s-au junghiat unii pe 
alţii. 


Tot în această zi, pomenirea prea cuviosului părintelui nostru Teodul, feciorul 
lui Nil cel înţelept. 


Stih: Cu cuviinţă pe Teodul voi lăuda 
Ca pe o slugă a lui Dumnezeu şi cu numele şi cu fapta. 


Acesta a fost fecior lui Nil cel înţelept, care a fost eparh în Constantinopol şi 
lăsând mărirea lumii, a mers de s-a călugărit împreună cu fiul său în muntele Sinai. 
După aceea aflându-se şi acesta şi alții acolo şi petrecând pustniceşte, i-au lovit 
barbarii fără de veste, şi începând a junghia pe sfinții părinţi, Nil a putut să fugă, 
iar fiul său Teodul, s-a prins rob şi cu alt oarecarele tânăr şi îi duceau legaţi. 


Deci, ajungând barbarii de a dormi pe la corturile lor, au vrut să junghie pe acei 
tineri să-i facă jertfă luceafărului ce răsare înaintea soarelui. Dar unul a scăpat şi a 
fugit, iar barbarii adormind, soarele a răsărit şi luceafărul s-a ascuns şi nu au 
junghiat pe Teodul. Deci, vrând să-l vândă, nu le da mai mult decât doi galbeni, cât 
unul dintr-înşii scoțând sabia a vrut să-l junghie. Atuncea i-a cumpărat episcopul şi 
i-a dat drumul şi bine vieţuind cu plăcere dumnezeiască, a răposat. 


Și se face soborul acestor sfinți părinți împreună, la cinstită biserica Sfântului 
apostol Pavel, care este unde se hrănesc săracii. 


Tot în această zi, pomenirea prea cuviosului părintelui nostru Ştefan ce a fă-cut 
mănăstirea Hinolacul. 


Stih: Dumnezeiescului Ştefan groapă s-a săpat mormântul lui, 





Carele a zidit monastirea Hinolacului. 


Acest Sfânt Ştefan era din părțile Anadolului, de bun neam după marele lov, din 
început râvnind viaţa sihăstrească şi ducându-se pe la mănăstirile cuvioşilor 
bărbaţi, cele de pe la Iordan şi din pustiu şi a Sfântului Evtimie, Sava şi Teodosie. 
Și învăţându-se bine petrecerea fiecăruia, mai în urmă s-a pogorât la Con- 
stantinopol pe vremea împărăției lui Leon Isaurul. 


Deci, dându-i-se găzduire, lângă Ghermano prea sfințitul patriarh şi rămânând 
lângă el câtva timp, multe de la acela învățând şi spre folos luându-l şi bun sfetnic 
lui în lucrări făcându-se, a locui la mănăstirea ce acum se zice Hinolacul, care s-a 
întemeiat de dânsul şi mulţime de monahi acolo a adunat. pe care cu învăţătura şi 
cu povăţuirea, i-a hrănit Domnului şi i-a adus la măsura vârstei, plinirii lui Hristos. 


Deci, bine petrecându-şi viaţa şi aşezării celei de sus, aicea a luat dovedirile când 
era a se muta, petrecându-se sufletul său cu mărire precum cei ce pentru curăţenie 
au văzut, multora au povestit, şi a zburat de la cele de jos, la cereştile locaşuri. 


Tot în această zi, pomenirea cuviosului părintelui nostru Sava arhiepiscopul 
Serbiei şi ctitorul Sfintei Mânăstiri a Hilandarului. 


Stih: Luceafărul luminând Serbia, părinte te-ai arătat, 
Carele cu faptele şi cu cuvintele tale, aceea mărită s-a aflat. 


Tot în această zi, Sfânta muceniță Agni, la întunecoasă temniţă. băgându-se, S-a 
Săvârşit. 


Stih: Necuraţii, puind pe Agni în casă întunecoasă. 
I-a pricinuit ei prea luminată casă. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Canonul cel dintâi 


a lui Cosma 
Cântarea a 7-a 


Irmos: Pe tinerii cei bine credincioşi, care au intrat în cuptorul cel cu foc, su-flând 
Duhul cel răcoritor şi pogorârea dumnezeiescului înger, nevătămaţi i-a păzit. 





Pentru aceea, în văpaie răcoriţi fiind, cu mulțumire cântau: Prea lăudate Doamne al 
părinţilor şi Dumnezeule, bine eşti cuvântat. 


Precum în ceruri cu cutremur şi cu minune, au stătut de față la Iordan puterile 
îngereşti, privind la atâta smerenie a lui Dumnezeu, cum Cela ce ţine aşezarea 
apelor celor mai pe deasupra, în ape purtător de trup a stătut, Dumnezeul părinţilor 
noştri. 


Norul oarecând şi marea, mai înainte a închipuit minunea dumnezeiescului Botez; 
întru care poporul cel de demult s-a botezat întru ieşire prin puitorul de lege. Şi 
marea era chipul apei, iar norul al Duhului. Prin care desăvârşit făcându-ne stri- 
găm: Bine eşti cuvântat, Dumnezeul părinţilor noştri. 


Toţi credincioşii întru carele săvârşire am luat, pe acela Dumnezeu numindu-L, 
neîncetat cu îngerii să slăvim pe Tatăl şi pe Fiul şi pe Duhul Sfânt, că Aceasta este 
Treimea în feţe cea de o Fiinţă şi un Dumnezeu, căruia cântăm: Prea lăudate 
Doamne al părinților, şi Dumnezeule bine eşti cuvântat. 


Alt Canon iambicesc 


al Sfântului loan Damaschin 
Cântarea a 7-a 


Irmos: Ars-a cu apă capetele balaurilor, Cel ce a potolit văpaia cea înaltă a cup- 
torului, în care erau credincioşii tineri. Negura cea grea care este din păcat, toată o 
spală cu roua Duhului. 


Tu văpaia asirienilor cea îngrozitoare, care Te-a închipuit pe Tine o ai oprit, 
prefăcându-o în rouă. lar acum cu apă Te-ai îmbrăcat Hristoase; arzând pe 
vătămătorul vrăjmaş cel tăinuit, care cheamă la calea cea alunecătoare. 


Despărţindu-se Iordanul de demult, pe uscat a trecut poporul israelitean, închi- 
puindu-Te pe Tine, Cel Preaputernic, carele treci acum făptura cu sârguire prin 
ape, la calea cea nestricată şi mai bună. 


Știm că Tu de demult ai adus cu ticăloşie potopul cel atotpierzător spre stri- 
căciunea a toate, o întreite lucruri mari şi străine făcând! lar acum ai înecat 
Hristoase păcatul, pentru milostivirea şi mântuirea oamenilor. 


Canonul cel dintâi 





a lui Cosma 
Cântarea a 8-a 


Irmos: Taină prea slăvită a arătat cuptorul Babilonului, care a izvorât rouă. Că în 
repejuni vrea să primească Iordanul, Focul cel nematerialnic, şi să sufere pe 
Ziditorul cu trupul botezându-Se. Pe care bine Îl binecuvântează popoarele şi ÎL 
prea înalţă întru toţi vecii. 


Leapădă toată temerea, Mântuitorul a zis Mergătorului înainte, şi Mie te pleacă, şi 
ca la un Bun vino la Mine, că aceasta din fire Sunt. Poruncii Mele te supune, şi Mă 
botează pe Mine, Cel ce M-am pogorât. Pe care bine Mă binecuvântează popoarele 
şi Mă prea înalţă întru toţi vecii. 


Cuvintele Stăpânului dacă le-a auzit Botezătorul, cutremurându-se, palma şi-a tins. 
Însă cu mâna atingându-se de creştetul Ziditorului său celui ce vrea să Se boteze, a 
strigat: Sfinţeşte-mă, că Tu eşti Dumnezeul meu, pe carele bine Te cuvântează 
popoarele şi Te prea înalţă întru toţi vecii. 


Treimica 


A Treimii arătare în lordan s-a făcut, că singură firea cea mai presus îndumne- 
zeită, Tatăl, a strigat: Acesta ce Se botează Fiul Meu cel iubit este. Şi Duhul a venit 
la Cel asemenea, pe carele bine-L cuvântează popoarele şi-L prea înalţă întru toţi 
Vecil. 


Alt Canon iambicesc 
al Sfântului loan Damaschin 
Cântarea a 8-a 


Irmos: Slobodă adică făptura se cunoaşte, şi fii ai luminii, cei mai-nainte întu- 
necaţi. Numai domnul întunericului suspină. Acum bine să laude cu osârdie pe 
pricinuitorul ceea ce era întâi ticăloasă, toată moştenirea neamurilor. 


Cei trei de Dumnezeu cinstitori, în foc fiind rouraţi, strălucindu-se prea arătat întru 
întreite sfinţenii, luminat au arătat firea cea prea înaltă, prin care Cel cu ame- 
stecarea omenească a ars cu rouă milostivindu-Se, toată înşelăciunea cea atot- 
pierzătoare. 





In alb să se îmbrace toată firea pământească cea din cădere acum în ceruri ridicată. 
Pentru că de la Cuvântul prin carele se păzesc toate, scăldându-se în ape cur- 
gătoare, de greşelile cele dintâi a scăpat, luminat spălându-se. 


Canonul cel dintâi 
a lui Cosma 


La Cântarea a 9-a , Ceea ce eşti mai cinstită... Nu cântăm, ci pripelile acestea: 


Pripeală: Măreşte suflete al meu, pe Cela ce în lordan S-a botezat Împăratul 
Hristos. 


Irmos: Nu se pricepe toată limba a te lăuda după vrednicie, şi se întunecă şi mintea 
cea mai presus de lume, a cânta ţie de Dumnezeu Născătoare. Însă ceea ce eşti 
bună primeşte credinţa, că ştii dragostea noastră cea dumnezeiască; că tu creştinilor 
eşti folositoare, pe tine te slăvim. 


Deci şi a doua strană, cântă aceeaşi pripeală şi Irmosul asemenea. Apoi aceste 
pripeli împreună cu Troparele întâiului Canon. 


Pripeală: Măreşte suflete al meu pe Cela ce de la Mergătorul înainte Botez a cerut. 
Pripeală: Măreşte suflete al meu pe Cela ce a venit la lordan să Se boteze. 


Troparul: Davide vino cu Duhul la cei luminaţi. Acum cântă, apropiaţi-vă către 
Dumnezeu cu credinţă, grăind: Luminaţi-vă, că săracul acesta Adam întru cădere a 
strigat, şi l-a auzit pe el Domnul, venind în curgerile Iordanului şi pe cel stricat l-a 
înnoit. 


Pripeală: Măreşte suflete al meu pe Cela ce de glasul Părintesc a fost mărturisit. 


Pripeală: Măreşte suflete al meu pe Unul din Treime, carele grumazul şi-a plecat 
şi Botez a primit. 


Troparul: Isaia, spălați-vă şi vă curățiţi grăieşte, lăsaţi vicleşugurile dinaintea 
Domnului. Cei însetoşaţi mergeţi la apa cea vie. Că Hristos stropeşte cu apă înnoi- 
toare, pe cei ce se apropie către Dânsul cu credinţă şi botează cu Duhul spre viaţa 
cea neîmbătrânitoare. 


Pripeală: Proorocule vino la Mine, tinde-ţi mâna şi Mă botează degrab. 





Pripeală: Proorocule lasă acum şi Mă botează pe Mine cela ce voiesc, că am venit 
să plinesc toată dreptatea. 


Troparul: Păziţi suntem credincioşii, cu darul şi cu pecetea, că precum de pier- 
zătorul scăpau evreii ungând pragurile de demult cu sânge, aşa şi nouă ne va fi 
această dumnezeiască prăznuire, baie de a doua naştere, de unde vom vedea şi 
lumina Treimii cea neapusă. 


Alt Canon iambicesc 
al Sfântului loan Damaschin 
Apoi iarăşi strana întâia cântă pripeala canonului al doilea. 
Cântarea a 9-a 


Pripeală: Măreşte, suflete al meu, pe cea mai cinstită decât Oştile cereşti, pe prea 
curata Fecioară, Născătoare de Dumnezeu. 


Irmos: O minunile naşterii tale celei mai presus de minte! Mireasă prea curată, 
Maică binecuvântată ! Prin care dobândind desăvârşit mântuire, te lăudăm cum se 
cade ca pe făcătoarea de bine, daruri aducând, cântare de mulţumire. 


Pripeală: Astăzi Stăpânul îşi pleacă grumazii sub mâna Mergătorului înainte. 
Pripeală: Astăzi loan botează pe Stăpânul, în curgerile Iordanului. 
Pripeală: Astăzi Stăpânul în ape îngroapă păcatele oamenilor. 


Troparul: Ştim că cele ce s-au arătat lui Moise prin rug, aicea prin străine aşe- 
zământuri s-au lucrat. Că precum s-a păzit Fecioara, Foc purtând, născând pe 
Purtătorul de lumină, pe Binefăcătorul, aşa şi râurile Iordanului primindu-L. 


Pripeală: Astăzi Stăpânul de sus Se mărturiseşte Fiu iubit. 
Pripeală: Astăzi Stăpânul a venit să sfinţească firea apelor. 
Pripeală: Astăzi Stăpânul, Botez primeşte din mâna înainte Mergătorului. 


Troparul: Uns-ai firea omenească săvârşindu-o Impărate fără început, cu îm- 
părtăşirea Duhului, şi cu prea curate ape curăţindu-o, şi puterea întunericului cea 
înălțată biruind, acum ai mutat-o la viaţa cea neîncetată. 


Apoi strana întâia, cântă pripeala Canonului întâi şi 





Irmos: Nu se pricepe toată limba a te lăuda după vrednicie, şi se întunecă şi mintea 
cea mai presus de lume, a cânta ţie de Dumnezeu Născătoare. Însă ceea ce eşti 
bună primeşte credinţa, că ştii dragostea noastră cea dumnezeiască; că tu creştinilor 
eşti folositoare, pe tine te slăvim. 


Și a doua strană, asemenea cânta pripeala Canonului al doilea şi 


Irmos: O minunile naşterii tale celei mai presus de minte! Mireasă prea curată, 
Maică binecuvântată! Prin care dobândind desăvârşit mântuire, te lăudăm cum se 
cade ca pe făcătoarea de bine, daruri aducând, cântare de mulţumire. 


Luminânda: 
Podobie: Cercetatu-ne-a pe noi de sus... 
Arătatu-s-a Mântuitorul darul şi adevărul, în repejunile Iordanului; şi pe cei ce erau 
întru întuneric şi în umbră dormeau i-a luminat. Pentru că a venit şi S-a arătat, 
Lumina cea neapropiată. (De trei ori) 

La Laude 
Stihirile pe 6, glas 1, singur glasul: 


Ale lui Ghermano patriarhul: 


Lumină din lumină a strălucit lumii Hristos Mântuitorul nostru, cel ce S-a arătat 
Dumnezeu. Acestuia popoarele să ne închinăm. (de două ori) 


Cum Te vom cinsti Hristoase pe Tine, Stăpânul, noi robii după vrednicie ? Că în 
ape pe noi pe toţi ne-ai înnoit. 


Tu în lordan botezându-Te Mântuitorul nostru, apele ai sfințit, sub mâna slugii 
plecându-Te, şi patimile lumii tămăduind. Mare este taina rânduielii Tale, lubi- 
torule de oameni, Doamne slavă Ție. 


Lumina cea adevărată S-a arătat şi tuturor luminare se dăruieşte. Botează-Se 
Hristos cu noi, cel ce este mai presus decât toată curăţia. Pune sfinţenie în apă şi 
sufletelor aceasta curăţire se face. Pământesc lucru este cel ce se arată, şi mai 
presus de ceruri cel ce se cunoaşte. Prin baie este mântuirea, prin apă Duhul, prin 





afundare suirea noastră la Dumnezeu se face. Minunate sunt lucrurile Tale Doamne 
slavă Tie. 


Cela ce îmbracă Cerul cu nori, cu apele Iordanului Se îmbracă astăzi şi cu a mea 
curățire Se curăţeşte, Cela ce ridică păcatul lumii. Şi de Duhul Cel de o Fiinţă de 
sus Se mărturiseşte, Fiul, Unul-Născut a fi al Tatălui celui de sus. Către Carele să 
strigăm: Cela ce Te-ai arătat şi ne-ai mântuit pe noi, Hristoase Dumnezeul nostru 
slavă Ţie. 


Slavă..., glas 6, a lui Anatolie 

Cu apele Iordanului Te-ai îmbrăcat Mântuitorule, cela ce Te îmbraci cu lumina ca 
şi cu o haină. Şi Ţi-ai plecat creştetul la Mergătorul înainte, cela ce ai măsurat 
Cerul cu palma. Ca să întorci lumea de la înşelăciune, şi să mântuieşti sufletele 
noastre. 


Şi acum..., glas 2, a lui Anatolie 


Astăzi Hristos la lordan a venit să Se boteze. Astăzi loan s-a atins de creştetul 
Stăpânului. Puterile cereşti s-au spăimântat, văzând taină prea slăvită. Marea a 


văzut şi a fugit, Iordanul văzând s-a întors înapoi, iară noi cei ce ne-am luminat 
strigăm: Slavă lui Dumnezeu, celui ce S-a arătat şi pe pământ S-a văzut şi a lu- 
minat lumea. 


Slavoslovia cea mare.Ecteniile şi Otpustul. Apoi făcându-se Ectenia de către preot, 
sărutăm cinstita Cruce, şi se face Otpustul. 


Cade-se a şti: Că de se va întâmpla odovania praznicului Dumnezeieştii Arătări, în 
Duminica cea mai înainte de a vameşului şi a fariseului, Sâmbătă seara la Vecernia 
cea mică, la Doamne strigat-am..., punem stihirile Învierii, pe 4. Slavă..., ŞI 
acum..., a praznicului. La Stihoavnă stihira Învierii 1, şi a praznicului. Stihoavna cu 
stihurile sale cele de la Vecernia cea mare, Slavă..., Şi acum..., a praznicului: 
Astăzi Hristos la lordan a venit... glas 2, cea de la Laude. Troparul învierii, 
Slavă..., Şi acum..., al praznicului. 


La Vecernia cea mare 
După obişnuita Catismă, La Doamne strigat-am: Stihirile învierii 3 şi ale lui 


Anatolie 1, şi ale praznicului 6, cele ce sunt la însuşi praznicul. Slavă..., a 
praznicului, Şi acum..., a Născătoarei-Invierii glasului. 





La Luatie, stihirile. Slavă..., Şi acum..., a praznicului. 


La Stihoavnă, Stihirile învierii, Slavă..., Şi acum..., a praznicului. La bine- 
cuvântarea pâinilor, Troparul: Născătoare de Dumnezeu Fecioară... de două ori, şi 
al praznicului odată şi citire din Faptele Apostolilor. 


lar de nu este Priveghere, după: Acum slobozeşte... Troparul Învierii, Slavă..., Şi 
acum..., al praznicului. 


La Pavecerniţă, după Cade-se cu adevărat..., şi după Tatăl nostru..., Condacul 
praznicului. 


La Utrenie 


La Dumnezeu este Domnul..., Troparul învierii de 2 ori. Slavă..., Şi acum..., al 
praznicului. După Catisme, Sedelnele învierii cu ale Născătoarei şi citire. După 
Fericiți cei fără prihană..., şi Troparele: Soborul îngeresc... Ipacoi al glasului, 
Antifoanele, Prochimen: Toată suflarea... Evanghelia învierii şi celelalte ale 
învierii până la Canoane. Canonul învierii cu Irmosul pe 4, şi al Născătoarei de 
Dumnezeu pe 2, şi ale praznicului, amândouă Canoanele pe 8. Catavasiile 
praznicului, după a 3-a Cântare, Condacul praznicului şi Icosul şi Ipacoi al 
praznicului şi citirea prăznuiri. După a 6-a Cântare, Condacul Învierii şi Icosul şi 
citirea la Prolog. La a 9-a Cântare, cântăm: Ceea ce eşti mai cinstită... Luminânda 
învierii, Slavă..., Şi acum..., a praznicului. 


La Laude; Stihirile Învierii 4, şi ale praznicului 4, cu Stihurile lor. Slavă..., Stihira 
Evangheliei, Şi acum... Prea binecuvântată eşti... Slavoslovia cea mare. După 
Sfinte Dumnezeule..., Troparul Învierii numai, Ecteniile şi Otpustul. La ceasuri; 
Troparul Învierii, Slavă..., al praznicului, Şi acum..., a Născătoarei ceasurilor. După 
Tatăl nostru..., Condacul praznicului şi al Învierii le zicem schimbându-le. 


La Liturghie 


Fericirile glasului pe 6 şi ale praznicului, Cântarea a 9-a, de la amândouă 
Canoanele pe 4. După Vohod Troparul Invierii şi al praznicului. Prochimenul, 
Apostolul şi Evanghelia Duminicii rândului. Aliluia şi Chinonicul praznicului şi al 
zilei. 


Cade-se a şti: De se va întâmpla, în odovania dumnezeieştii Arătări, Duminica 
vameşului şi a fariseului, Sâmbătă seara la Vecernia cea mică: Stihirile Invierii pe 





4. Slavă..., Şi acum..., a Născătoarei glasului de la Vecernia cea mică. La Stihoavnă 
Stihira Învierii una, şi Stihoavna praznicului de la Vecernia cea mare cu Stihurile 
ei. Slavă..., Şi acum..., a praznicului: Astăzi Hristos... scrisă la Laude, după Sfinte 
Dumnezeule... Troparul Învierii. Slavă..., Şi acum... al praznicului. Ectenia mică şi 
Otpustul. 


La Vecernia cea mare 


Fericit bărbatul..., Catisma toată, la Doamne strigat-am..., Stihirile învierii 3 şi ale 
Triodului 3 cu cea de Slavă..., şi ale praznicului 4, cele ce se cântă la însuşi 
praznicul, Slavă..., a praznicului, Şi acum..., a Născătoarei, a glasului din Octoih. 
Vohod, Prochimenul zilei. 


La Litie, Stihirile praznicului şi ale Triodului aceluiaşi glas 3: Glasul fariseului cel 
mult lăudător... Slavă..., glas acelaşi: Cunoscând suflete al meu osebirea... Şi 
acum..., a praznicului. 


La Stihoavnă, Stihirile învierii, Slavă..., a Triodului, Şi acum..., a praznicului. La 
binecuvântarea pâinilor, Troparul : Născătoare de Dumnezeu Fecioară... de 2 ori, şi 
al praznicului, apoi Citire. lar de nu este Priveghere, după: Acum slobozeşte... 


Troparul Învierii, Slavă..., Şi acum... al praznicului, la Pavecerniţă, după Cade-se 
cu adevărat... şi după Tatăl nostru... Condacul praznicului, Slavă..., Şi acum..., al 
Triodului. 


La Utrenie 


La Dumnezeu, este Domnul..., Troparul Învierii, de 2 ori. Slavă..., Şi acum... al 
praznicului. După Catisme, Sedelnele Învierii, cu ale Născătoarei şi Fericiţi cei fără 
prihană... cu Troparele: Soborul îngeresc... Ipacoi al glasului, Antifoanele şi 
Prochimenul glasului şi Evanghelia Învierii: Învierea lui Hristos văzând... Psalm 
50, Slavă..., Uşile pocăinţei... Şi acum..,, În calea mântuirii... Deci Stihul: 
Miluieşte-mă Dumnezeule... Apoi Stihira: La mulțimea faptelor mele... glas 6, 
Canonul învierii cu Irmosul pe 4 şi al Triodului pe 4. Şi ale praznicului amândouă 
Canoanele pe 6. Catavasia praznicului, după a 3 Cântare Condacul şi Icosul şi 
Sedealna Triodului, Slavă..., Şi acum..., a praznicului. După a 6 Cântare Condacul 
şi Icosul praznicului şi citire la Prolog. La a 9-a Cântare cântăm: Ceea ce eşti mai 
cinstită... Luminânda Învierii, Slavă..., a Triodului, Şi acum..., a praznicului. 


La Laude; Stihirile învierii 4 şi ale praznicului, cu cea de Slavă... 4 cu Stihirile lor, 
Slavă... a Triodului glas 8: Pe Fariseul ce se îndrepta... Şi acum... Prea 





binecuvântată eşti... Slavoslovia cea mare, Ecteniile şi sfârşit. Şi obişnuita ieşire 
întru care cântăm Slavă..., Şi acum..., Stihira Evangheliei. La ceasul dintâi, Tro- 
parul Învierii. Slavă... al praznicului, Şi acum..., al Născătoarei ceasurilor. După 
Sfinte Dumnezeule..., Condacul Triodului. Aşa şi la celelalte ceasuri zicem 
Troparele. lar Condacele, al praznicului şi al Triodului schimbându-le le zicem. 


La Liturghie 


Fericirile glasului pe 4 şi ale Triodului Cântarea a 3-a pe 4 şi ale praznicului 
Cântarea a 9-a pe 4. După Vohod, Troparul învierii şi al praznicului, Slavă..., 
Condacul Triodului Şi acum..., al praznicului. Prochimenul glasului şi al 
praznicului. Apostol şi Evanghelia vameşului şi a fariseului. Chinonicul zilei şi al 
praznicului. 





Canon de rugăciune la praznicul Botezului Domnului (1) 


Tropar la praznicul Botezului Domnului: În Iordan Botezându-Te Tu, Doamne, 


închinarea Treimii s-a arătat, că glasul Părintelui a mărturisit Ție, Fiu lubit pe Tine 
numindu-Te; şi Duhul, în Chip de porumbel, a adeverit întărirea Cuvântului, Cel ce 
Te-ai arătat, Hristoase Dumnezeule şi lumea ai luminat, Slavă Ţic. 


Tropar la praznicul Botezului Domnului: Arătatu-Te-ai în lume, Cel ce ai făcut 
lumea, ca să luminezi pe cei ce şedeau întru întuneric, lubitorule de oameni, Slavă 


Tie. 


Tropar la praznicul Botezului Domnului: Păcătoşilor şi vameşilor, pentru mul- 
țimea milei Tale Te-ai arătat, Mântuitorul nostru că unde avea să strălucească 
Lumina Ta, dacă nu celor ce şedeau întru întuneric? lubitorule de oameni, Slavă 


Mie 
Cântarea 1 


Irmos: Fundul adâncului l-a descoperit şi pe uscat pe ai Săi i-a trecut, întru acelaşi 
acoperind pe potrivnici, Domnul, Cel Tare întru războaie, că S-a prea slăvit. 


Stih: S/avă Ție, Doamne, Slavă Ţie! 





Pe Adam, cel stricat, iarăşi îl zideşte în apele Iordanului şi capetele diavolilor, 
celor ascunși, le sfărâmă Impăratul veacurilor, Domnul, că S-a prea slăvit. 


Stih: S/avă Ție, Doamne, Slavă Ţie! 


Cu Focul cel fără de materie al Dumnezeirii, în Trup materialnic îmbrăcându-Se, 
cu apa Iordanului Se acoperă Cel ce S-a Intrupat din Fecioară, Domnul că S-a prea 
slăvit. 


Stih: S/avă Ție, Doamne, Slavă Ţie! 


Cel ce spală păcatele oamenilor împreună cu aceştia S-a curăţit în Iordan, cu care 
voind S-a asemănat, rămânând ceea ce era şi pe cei din întuneric îi luminează 
Domnul, că S-a prea slăvit. 


Cântarea a 3-a 

Irmos: Domnul, cel ce dă cârmuitorilor noştri tărie şi înalță fruntea unşilor Săi, S-a 
născut din Fecioară şi vine către Botez, deci credincioşii să-l strigăm: nu este sfânt 
ca Dumnezeul nostru şi nu este drept, afară de Tine, Doamne. 

Stih: S/avă Ție, Doamne, Slavă Ţie! 

Veseleşte-te, astăzi, Biserică a lui Hristos, care mai înainte erai stearpă şi cumplit 
neroditoare. Că prin apă şi prin Duh s-au născut ţie fii, care cu credinţă strigă: nu 


este sfânt ca Dumnezeul nostru şi nu este drept, afară de Tine, Doamne. 


Stih: S/avă Ție, Doamne, Slavă Ţie! 


Înaintemergătorul strigă în pustiu cu mare glas: gătiţi căile lui Hristos şi cărările 
Dumnezeului nostru drepte le faceţi şi cu credinţă strigaţi: nu este sfânt ca Dumne- 
zeul nostru şi nu este drept, afară de Tine, Doamne. 


Cântarea a 4-a 
Irmos: Auzitu-s-a, Doamne, glasul Tău, care ai zis: glasul celui ce strigă în pustiu, 
când ai tunat peste ape multe, mărturisind Fiului Tău,cu totul fiind de faţă, iar prin 


Duhul a strigat: Tu eşti Hristos, Înţelepciunea şi Puterea lui Dumnezeu. 


Stih: S/avă Ție, Doamne, Slavă Ţie! 





Să se curăţească Soarele cel prea luminat din fire, cine a mai văzut? A strigat pro- 
povăduitorul. Să Te spăl cu ape pe Tine, strălucirea Slavei, Chipul Tatălui, cel 
pururea Veşnic şi iarbă fiind eu să mă ating de focul Dumnezeirii Tale? Că Tu eşti 
Hristos, Înţelepciunea şi Puterea lui Dumnezeu. 


Stih: S/avă Ție, Doamne, Slavă Ţie! 


Arătatu-şi-a Moise dumnezeiasca-i cucernicie pe care a avut-o, apropiindu-se de 
Tine. Că dacă Te-a înţeles,când l-ai strigat din rug, îndată şi-a întors faţa. Dar cu 
cum Te voi privi desluşit sau cum îmi voi pune mâna peste Tine? Că Tu eşti 
Hristos, Înţelepciunea şi Puterea lui Dumnezeu. 


Stih: S/avă Ție, Doamne, Slavă Ţie! 

Suflet înţelegător având şi cinstit fiind cu dreapta judecată, mă ruşinez de cele 
neînsuflețite că dacă Te voi boteza pe Tine, mă vor învinui: muntele ce fumega cu 
foc, marea ce s-a despărțit în două şi Iordanul acesta, care s-a întors. Că Tu eşti 


Hristos, Înţelepciunea şi Puterea lui Dumnezeu. 


Cântarea a 5-a 


Irmos: lisus, Incepătorul vieţii, vine să dezlege osânda lui Adam celui întâi zidit 
iar curăţire, ca Unui Dumnezeu, netrebuindu-l, pe cel căzut îl curăţeşte în Iordan, 
întru care omorând vrajba, dăruieşte pacea, care covârşeşte toată mintea. 


Stih: S/avă Ție, Doamne, Slavă Ţie! 


Adunându-se popoare nenumărate să se boteze de la loan, acela a stat în mijlocul 
lor şi a strigat către cei de faţă: cine v-a arătat vouă, neascultătorilor să fugiți de 
mânia ce va să fie? Aduceţi roade vrednice lui Hristos, că Cel ce stă acum de faţă 
dăruieşte pacea. 


Stih: S/avă Ție, Doamne, Slavă Ţie! 
Lucrătorul şi Ziditorul în mijloc stând, ca Cel ce Singur cercetează inimile tuturor 
şi în mâini luând lopata curățitoare, desparte cu multă înţelepciune aria cea a toată 


lumea, arzând nerodirea şi dăruind viaţă veşnică celor bine roditori. 


Cântarea a 6-a 





Irmos: Glasul Cuvântului, sfeşnicul Luminii, luceafărul mergător înaintea Soa- 
relui, în pustiu strigă tuturor popoarelor: pocăiți-vă şi mai înainte vă curățiți că de 
faţă stă Hristos, izbăvind lumea din stricăciune. 


Stih: S/avă Ție, Doamne, Slavă Ţie! 


Cel ce S-a Născut fără stricăciune din Dumnezeu Tatăl, S-a Întrupat din Fecioara, 
fără de pată, Hristos a cărui curea, adică unirea Cuvântului cea cu noi, Înainte- 
mergătorul ne învaţă că nu este lesne a o dezlega, care izbăveşte pe pământeni din 
stricăciune. 


Stih: S/avă Ție, Doamne, Slavă Ţie! 


Cu foc botează în cele din urmă, Hristos, pe cei neascultători, care nu Il socoteau 
Dumnezeu, iar pe cei ce cunosc Dumnezeirea Lui, cu Duhul îi înnoieşte, prin apă, 
cu harul, de greşeli izbăvindu-i. 


Condac, glasul al 4-lea: Arătatu-Te-ai astăzi lumii şi Lumina Ta, Doamne s-a în- 
semnat peste noi care cu cunoştinţă Te lăudăm, venit-ai şi Te-ai arătat, Lumina cea 
neapropiată. 


Cântarea a 7-a 

Irmos: Pe tinerii cei bine credincioşi, care au intrat în cuptorul cel cu foc, suflând 
Duhul cel răcoritor şi pogorârea dumnezeiescului înger, nevătămaţi i-a păzit. 
Pentru aceea, în văpaie răcoriţi fiind, cu mulțumire cântau: Prea lăudate Doamne al 


părinţilor şi Dumnezeule, bine ești cuvântat. 


Stih: S/avă Ție, Doamne, Slavă Ţie! 


Precum în cer tot aşa şi la Iordan, Puterile Îngereşti au stat de faţă, cu cutremur şi 
cu mirare, privind la smerenia cea mare a lui Dumnezeu: cum Cel ce ţine aşezarea 
apelor celor mai de deasupra a stat în ape, purtător de Trup, Dumnezeul părinților 
noştri. 


Stih: S/avă Ție, Doamne, Slavă Ţie! 


Norul şi marea, întru care oarecând, s-a botezat poporul de demult, întru ieşire, prin 
Dătătorul Legii, au preînchipuit minunea dumnezeiescului Botez. Şi marea era 





chipul apei, iar norul, al Duhului prin care desăvârşiți făcându-ne, strigăm: bine 
eşti cuvântat Dumnezeul părinţilor noştri. 


Stih: S/avă Ție, Doamne, Slavă Ţie! 


Toţi credincioşii, teologhisind neîncetat, cu îngerii să slăvim pe Tatăl şi pe Fiul şi 
pe Duhul Sfânt că Aceasta este Treimea cea în Trei Ipostase de o Fiinţă şi Unul 
este Dumnezeu, căruia Îi cântăm: Prea lăudate Doamne al părinţilor şi Dumne- 
zeule, bine eşti cuvântat. 


Cântarea a 8-a 


Irmos: Taină minunată a arătat cuptorul Babilonului, care a izvorât rouă, că în 
valurile sale vrea să primească Iordanul pe Focul cel netrupesc şi îngăduie pe 
Ziditorul, cel ce Se botează cu Trupul, pe care ÎL binecuvântează popoarele şi Îl 
prea înalţă întru toţi vecii. 


Stih: S/avă Ție, Doamne, Slavă Ţie! 


Leapădă orice temere, a zis Izbăvitorul Înaintemergătorului pleacă-te Mie şi vino la 
Mine ca la Hristos, că Acesta sunt din fire, supune-te poruncii Mele şi Mă botează 
pe Mine, cel ce Mă pogor, pe care Mă binecuvântează popoarele şi Mă prea înalță 
întru toţi vecii. 


Stih: S/avă Ție, Doamne, Slavă Ţie! 

Cuvintele Stăpânului dacă le-a auzit Botezătorul, cutremurându-se, palma şi-a 
întins. Dar atingându-se cu mâna de creştetul Ziditorului său, cel ce vrea să Se 
boteze, a strigat: sfințeşte-mă, că Tu eşti Dumnezeul meu, pe care Te binecu- 


vântează popoarele şi Te prea înalţă întru toţi vecii. 


Stih: Preasfântă Treime, Dumnezeul nostru, Slavă Ţie! 


A Treimii arătare în Iordan, s-a făcut că Însăşi Firea mai presus de Dumnezeire, 
Tatăl, a strigat: Acesta ce Se botează este Fiul Meu cel Iubit. Şi Duhul a venit la 
Cel asemenea, pe care II binecuvântează popoarele şi-L prea înalţă întru toţi vecii. 


Cântarea a 9-a 


Stih: Măreşte, suflete al meu, pe Cea mai cinstită decât Oştile cereşti. 





Irmos: Nu izbuteşte nici o limbă a te lăuda după vrednicie, ci se întunecă şi mintea 
cea mai presus de lume să cânte ţie, de Dumnezeu Născătoare. Însă, fiind bună, 
primeşte credinţa că ştii râvna noastră cea dumnezeiască, că tu creştinilor eşti ocro- 
titoare, pe tine te mărim. 


Stih: Măreşte, suflete al meu, pe Cel ce a cerut Botez de la Înaintemergătorul. 


Stih: Măreşte, suflete al meu, pe Cel ce a cerut la lordan să Se boteze. 


Troparul: Vino David cu Duhul la cei luminaţi. Cântă acum: apropiaţi-vă de 
Dumnezeu cu credinţă, grăind: luminaţi-vă că săracul acesta Adam, întru cădere a 
strigat şi l-a auzit pe el Domnul, venind la apele Iordanului şi pe cel stricat l-a 
înnoit. 


Stih: Măreşte, suflete al meu, pe Cel ce a fost mărturisit de glasul Părintesc. 


Stih: Măreşte, suflete al meu, pe Cel din Treime, care Și-a plecat grumazul şi 
botez a primit. 


Troparul: Isaia grăieşte: spălați-vă şi vă curăţiţi, lăsaţi-vă vicleşugurile dinaintea 
Domnului. Cei însetaţi mergeţi la apa cea vie, că Hristos stropeşte cu apă înnoi- 
toare pe cei ce se apropie de Dânsul cu credinţă şi botează cu Duh spre Viaţa cea 
neîmbătrânitoare. 


Stih: Proorocule, vino la Mine, întinde-ţi mâna şi Mă botează degrabă. 


Stih: Proorocule, lasă acum şi Mă botează pe Mine, cel ce voiesc, că am venit Să 
împlinesc toată dreptatea. 


Troparul: Păziţi suntem, credincioşilor cu harul şi cu pecetea, că precum evreii 
scăpau de pierzătorul ungând pragurile cu sânge, aşa şi nouă această dumnezeiască 
prăznuire ne va fi baie de a doua naştere din care vom vedea şi Lumina cea ne- 
apusă a Treimii. 





Canon de rugăciune la praznicul Botezului Domnului (2) 


SNA a: 





Tropar la praznicul Botezului Domnului: În Iordan Botezându-Te Tu, Doamne, 
închinarea Treimii s-a arătat, că glasul Părintelui a mărturisit Ție, Fiu lubit pe Tine 
numindu-Te şi Duhul, în Chip de porumbel, a adeverit întărirea Cuvântului, Cel ce 
Te-ai arătat, Hristoase Dumnezeule şi lumea ai luminat, Slavă Ţic. 


Tropar la praznicul Botezului Domnului: Arătatu-Te-ai în lume, Cel ce ai făcut 
lumea, ca să luminezi pe cei ce şedeau întru întuneric, lubitorule de oameni, Slavă 


Ie: 


Tropar la praznicul Botezului Domnului: Păcătoşilor şi vameşilor, pentru mul- 
țimea milei Tale Te-ai arătat, Mântuitorul nostru că unde avea să strălucească 
Lumina Ta, dacă nu celor ce şedeau întru întuneric? lubitorule de oameni, Slavă 


Ţie. 


Cântarea 1 


Umblat-a Israel prin valul cel învăluit al mării, cel ce s-a arătat uscat 
îndată. lar negrul luciului pe voievozii egipteni i-a înecat cu totul, mormântul cel 
aşternut cu apă, cu Puterea cea tare a dreptei Stăpânului. 





Stih: S/avă Ție, Doamne, Slavă Ţie! 


Plecatu-Ţi-ai grumazul Tău, Împărate, soarelui celui purtător de lumină, care s-a 
arătat oamenilor din pustiu, venind acum la apele Iordanului, ca să smulgi pe înce- 
pătorul neamului din locul cel întunecos şi să curăţeşti făptura de toată spur- 
căciunea. 


Stih: S/avă Ție, Doamne, Slavă Ţie! 
Cuvinte fără de început, pe cel ce s-a îngropat cu Tine în râu, pe cel stricat de 


înşelăciune, îl înnoieşti desăvârşit, primind acest prea puternic glas de negrăit, de la 
Tatăl: Acesta este Fiul Meu cel Iubit şi întocmai Mie cu Firea. 


Cântarea a 3-a 

Irmos: Câţi ne-am dezlegat din cursele cele vechi, de leii cei mâncători cărora li s- 
au sfărâmat dinţii, să ne bucurăm şi să împletim cuvânt din cuvintele cântării, cu 
care de la noi de daruri se îndulceşte. 

Stih: S/avă Ție, Doamne, Slavă Ţie! 

Cel ce a sădit întâi moartea făpturii, închipuindu-se în firea fiarei celei rău făcă- 
toare, se întunecă prin Trupeasca venire că este lovit de Stăpânul, Cel ce S-a arătat 
ca un Luceafăr, ca să-i sfărâme capul cel vrăjmaş. 

Stih: S/avă Ție, Doamne, Slavă Ţie! 

Trage la Sine firea cea de Dumnezeu zidită, cea îngropată în hotarele pântecelui 
tiranului. Spre zidirea cea din nou a neamului pământesc, Stăpânul Se naşte, lucrul 


prea bun săvârşind, că a venit, vrând să curăţească firea noastră. 


Cântarea a 4-a 


Irmos: Curăţindu-se cu lumina privirii celei tainice, cântând proorocul a oamenilor 
înnoire, a glăsuit mişcat fiind de Duhul, arătând Intruparea Cuvântului celui 
Negrăit, de care s-au sfărâmat stăpânirile celor puternici. 


Stih: S/avă Ție, Doamne, Slavă Ţie! 





Trimis fund de la Tatăl, prea luminate Cuvinte, vii să goneşti cuprinderea nopții 
cea rău întunecată, să dezrădăcinezi păcatele oamenilor şi să-i tragi la Tine, ca pe 
nişte fii luminaţi, cu botezul Tău cel din curgerile Iordanului. 


Stih: S/avă Ție, Doamne, Slavă Ţie! 
Văzând pe Însuşi Cuvântul cel prea slăvit, propovăduitorul strigă lămurit făpturii: 


Acesta, care este mai înainte de mine, a strălucit după mine cu Trup asemenea mie, 
cu dumnezeiască putere, ca să strice păcatul nostru cel vrăjmaş. 


Stih: S/avă Ție, Doamne, Slavă Ţie! 


Păşune aducând Celei ce Insăşi este purtătoare de viaţă, vânează călcând peste cui- 
burile vrăjmaşului, dărâmând nenumăratele piedici, Dumnezeu Cuvântul şi pe cel 
ce lovea cu călcâiul pe tot neamul prinzându-l, mântuieşte făptura. 


Cântarea a 5-a 

Irmos: Cei ce ne-am spălat prin curățirea Duhului de veninul spurcatului şi întu- 
necatului vrăjmaş, plecat-am pe calea cea nouă, fără rătăcire, care duce la bucuria 
cea neapropiată, apropiată numai celor împăcaţi cu Dumnezeu. 

Stih: S/avă Ție, Doamne, Slavă Ţie! 

Văzând Făcătorul pe cel ce l-a zidit cu degetele întru întunericul greşelilor şi în 
legături de nescăpat, ridicându-l l-a pus pe amândoi umerii Săi, iar acum în vâr- 
tejurile curgerilor năvalnice îl spală de ruşinea cea de demult, a răului obicei al lui 
Adam. 

Stih: S/avă Ție, Doamne, Slavă Ţie! 

Cu dreaptă credinţă să alergăm, cu osârdie, la Izvoarele cele prea curate, ale cur- 
gerii celei mântuitoare şi să vedem pe Cuvântul cel din cea nestricată, cel ce ne 


pune înainte apa dumnezeieştii însetări, care curăţeşte cu blândeţe boala lumii. 


Cântarea a 6-a 


Irmos: Pe Cel dorit L-a mărturisit cu prea fericit glas Tatăl, pe care din pântece L.- 
a născut.Adevărat, zice, Acesta de o Fire fiindu-Mi Fiu, luminat a ieşit din neamul 
omenesc: Cuvânt al Meu Viu şi Om după rânduială. 





Stih: S/avă Ție, Doamne, Slavă Ţie! 


Din leul cel de mare, proorocul, cel ce s-a prins minunat timp de trei nopţi în cele 
dinlăuntru ale lui, iarăşi a ieşit, arătând tuturor, de mai înainte, mântuirea de 
diavolul cel de oameni ucigător, prin naşterea cea de a doua, în anii cei de apoi. 


Stih: S/avă Ție, Doamne, Slavă Ţie! 


Cerul deschizându-se, prin prea luminatele sale adâncuri, cele mai ascunse, proo- 
rocul a zărit pe Duhul, Cel trimis de la Tatăl, pogorându-Se ca un Porumbel în chip 
de negrăit şi rămânând peste Cuvântul cel Preacurat, S-a arătat popoarelor, venind 
la Stăpânul. 


Condac: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Cântarea a 7-a 
Irmos: Ars-a cu apă capetele vrăjmaşului Cel ce a potolit văpaia cea înălțată a cup- 
torului în care erau tinerii cei binecredincioşi. Negura cea grea, care este din păcat, 


toată o spală cu roua Duhului. 


Stih: S/avă Ție, Doamne, Slavă Ţie! 


Văpaia haldeilor cea îngrozitoare, care Te închipuia pe Tine, ai oprit-o, prefăcând- 
o în rouă. lar acum cu apă Te-ai îmbrăcat, surpând pe vătămătorul vrăjmaş, cel 
tăinuit, care chema la calea cea lunecătoare. 


Stih: S/avă Ție, Doamne, Slavă Ţie! 


Despărţindu-se Iordanul de demult, pe uscat a trecut poporul lui Israel, închi- 
puindu-Te pe 'Tine, Cel Prea puternic, care treci acum, cu sârguire făptura prin ape, 
către calea cea nestricată şi mai bună. 


Stih: S/avă Ție, Doamne, Slavă Ţie! 
Ştim că Tu ai adus de demult în chip jalnic potopul cel atot nimicitor, spre pier- 


derea a toate; o, de trei ori măreţe şi uimitoare lucruri făcând! lar acum ai înecat, 
Hristoase, păcatul, pentru milostivirea şi mântuirea oamenilor. 





Cântarea a 8-a 


Irmos: Slobodă făptura se cunoaşte şi fii luminii sunt cei mai înainte întunecați. 
Singur domnul întunericului suspină. Acum toată moştenirea neamurilor, ceea ce 
era mai înainte ticăloasă, cu osârdie să binecuvânteze pe Pricinuitorul. 


Stih: S/avă Ție, Doamne, Slavă Ţie! 


Cei trei temători de Dumnezeu în foc fiind rouraţi, strălucind luminat întru în- 
treitele sfinţenii, au arătat în chip lămurit firea cea prea înaltă care a ars, cu ames- 
tecarea omenească în rouă în chip dorit, toată înşelăciunea atotpierzătoare. 


Stih: S/avă Ție, Doamne, Slavă Ţie! 

Să se îmbrace în alb toată firea pământească cea ridicată acum din cădere la ceruri, 
căci prin Cuvântul, prin care toate se ţin, spălată de greşelile cele dintâi în ape cur- 
gătoare, a scăpat de ele, curățindu-se în chip luminat. 


Cântarea a 9-a 


Stih: Măreşte, suflete al meu, pe cea mai cinstită decât Oştile cereşti, pe prea 
curata Fecioară, Născătoare de Dumnezeu. 


Irmos: O, minunile naşterii tale celei mai presus de minte, Mireasă prea curată, 
Maică binecuvântată, prin care dobândind desăvârşit mântuire, cântăm după vred- 
nicie Făcătoarei de bine, aducând ca dar cântare de mulţumire. 


Stih: Astăzi Stăpânul îşi pleacă grumajii sub mâna Înaintemcergătorului. 


Stih: Astăzi loan botează pe Stăpânul în apele Iordanului. 
Stih: Astăzi Stăpânul în ape îngroapă păcatele oamenilor. 
Troparul: Ştim că cele ce s-au arătat lui Moise în rug, aici prin uimitoare aşe- 
zăminte s-au lucrat. Că precum Fecioara, care a purtat în sine Foc, născând pe 
Purtătorul de lumină, a fost păzită de Binefăcătorul bevătămată, aşa au fost păzite 


şi apele Iordanului, primindu-L pe EI. 


Stih: Astăzi Stăpânul de sus este mărturisit Fiu Iubit. 





Stih: Astăzi Stăpânul a venit să sfinţească firea apelor. 


Stih: Astăzi Stăpânul primeşte Botez din mâna Înaintemersătorului. 


Troparul: Impărate fără de început, desăvârşind firea omenească, ai uns-o cu 
împărtăşirea Duhului şi cu ape prea curate ai curăţit-o şi puterea întunericului cea 
înfumurată biruind, ai mutat-o acum la Viaţa cea neîncetată. 


Stih: Măreşte, suflete al meu, pe Cea mai cinstită decât Oştile cereşti. 


Irmosul: Nu izbuteşte nici o limbă a te lăuda după vrednicie, ci se întunecă şi 
mintea cea mai presus de lume să cânte ție, de Dumnezeu Născătoare. Însă, fiind 
Bună, primeşte credinţa că ştii râvna noastră cea dumnezeiască, că tu creştinilor 
eşti ocrotitoare, pe tine te mărim. 


Stih: Măreşte, suflete al meu, pe cea mai cinstită decât Oştile cereşti, pe prea 
curata Fecioară, Născătoare de Dumnezeu. 


Irmosul: O, minunile naşterii tale celei mai presus de minte, Mireasă prea curată, 
Maică binecuvântată, prin care dobândind desăvârşit mântuire, cântăm după vred- 
nicie Făcătoarei de bine, aducând ca dar cântare de mulţumire. 





Acatistul Botezului Domnului lisus Hristos 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 





sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 





Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 


Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Condacul 1 

Pe tine, Împăratul cerului şi al pământului, Luminătorul nostru, văzându-Te în 
Iordan, botezat de robul tău, cerurile s-au înfricoşat şi tot pământul s-a înfiorat, 
îngerii s-au mirat şi toată făptura s-a bucurat. La păcătoşi şi la vameşi ai venit ca să 
speli cu ape păcatele oamenilor. lar noi, nevrednicii, cu mulţumire îți cântăm: 
Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, Slavă Ţie. 


Icosul 1 

Veniţi în grabă astăzi, puteri îngereşti, văzând pe Stăpânul Hristos, venit la 
repejunile Iordanului să curețe păcatul lui Adam şi cunoscând dumnezeiasca taină, 
cu frică proslăviţi marea sa coborâre, că Dumnezeu s-a făcut om şi neştiind de 
păcat vine ca un Miel al lui Dumnezeu să ridice păcatele la toată lumea. Pentru 
aceasta, cei ce proslăviți Dumnezeiasca arătare a lui Hristos, cântaţi lui ca şi la 
Betleem aceste laude: 

Slavă Ție, Fiul lui Dumnezeu, că din cer de la Tatăl, ai venit în această lume; 





Slavă Ție, Dumnezeule cel Preaînalt, care te-ai coborât chiar până la chipul de rob; 
Slavă Ţie, Mântuitorul lumii, căci ca un om ai venit la loan să te botez; 

Slavă Ție, Luminătorul făpturii, căci ca un nou Adam, păcatele lui Adam cel căzut 
ai purtat; 

Slavă Ţie, Lumina cea fără de început, care la Iordan ai vrut să strălucească 
lumina cea mare a cunoștinței la toată lumea; 

Slavă Ție, soarele dreptăţii, care ai dorit să dăruieşti oamenilor în arătarea ta, prea 
luminoasa dimineaţă a harului; 

Slavă ie, cel ce ai venit să scapi lumea de vechea înşelăciune; 

Slavă Ţie, cel ce ne-ai arătat nouă marea taină a credinţei; 

Slavă ie, cel ce ai săvârşit pentru noi minuni mari cu ape multe; 

Slavă Ție, cel ce ai luminat cerurile şi tot pământul cu lumina învățăturilor Tale; 
Slavă 'Ție, cel ce pe faraon cel gândit l-ai înecat în repejunile Iordanului; 

Slavă Ţie, cel ce ai adus oamenii, prin apele botezului, la viaţă veşnică; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condacul 2 
Văzând cu Duhul dumnezeiescul Inaintemergător venirea ta în lume, Hristoase, a 
venit la lordan şi luminat a grăit oamenilor: S-a apropiat Izbăvirea noastră! Siliţi- 


vă să-L întâmpinați pe Dânsul şi cu buze neîntinate să-i cântăm: Aliluia! 


Icosul 2 

Gând ceresc având întru sine, Luminătorul lumii, marele Înaintemergător, a grăit 
către oameni: Curăţiţi-vă pentru că vine Hristos să izbăvească lumea din 
stricăciune şi să dezlege blestemul lui Adam cel întâi zidit. Să se bucure pustia 
Iordanului şi precum crinul să înflorească, iar pământul să se bucure acum. 
Pregătiţi căile Domnului şi drepte faceţi cărările Dumnezeului nostru şi cântaţi 
cu veselie unele ca acestea: 

Slavă Ţie, lumina cea nespusă, care ai fost vestită de luminătorul lumii; 

Slavă ie, cuvânt nepătruns, care ai fost prezis de glasul Înaintemergătorului tău; 
Slavă ie, foc curăţitor, căci cu lucrarea ta se stinge toată necurăţia; 

Slavă Ţie, izvor binecuvântat, prin care toată firea omenească se sfinţeşte; 

Slavă ie, făcătorul cerului şi al pământului, care ai binevoit a te boteza de rob; 
Slavă Ţie, Fiule, Unule Născut, care ai binevoit să te arăţi la lordan; 

Slavă ie, Împăratul adevărului, că Înaintemergătorul s-a temut să-ţi dezlege 
cureaua încălțămintei; 

Slavă ie, Stăpânul făpturii, că tot neamul omenesc s-a veselit de botezul tău; 
Slavă Ţie, Dumnezeule prea veşnic, că arătarea ta luminează şi înţelepţeşte pruncii; 
Slavă Ţie, Lumina lumii, că venirea ta luminează şi înţelepţeşte orbii; 





Slavă Ţie, că întru lumina ta vom vedea lumina; 
Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condacul 3 

Înţelegând, Înaintemergătorul, puterea Dumnezeirii tale, Hristoase, cu frică privin- 
du-te venind la Iordan, se bucura cu duhul şi sălta arătându-te cu mâna şi gră-ieşte 
oamenilor: Acesta este Cel ce izbăveşte lumea din stricăciune. Acesta este Cel ce 
ne liberează din necazuri. Acesta este Cel ce din robi ne face fiii lui Dumnezeu. 
Acesta, în locul întunericului, luminează oamenii cu apa Dumnezeiescului botez. 
Acesta este Mielul lui Dumnezeu, Cel ce ridică păcatele lumii, pe acesta 
întâmpinându-L să-l cântăm: Aliluia! 


Icos 3 

Având bogăţie de milostivire ai venit, lisuse, la păcătoşi şi la vameşi, la râul Ior- 
danului, pentru că nu ai mai răbdat să vezi neamul omenesc muncindu-se de 
diavolul, ci ai venit ca să-l întrebi iarăşi pe Adam: 


Pentru aceasta propovăduim marea Ta coborâre cântându-ţi unele 
ca acestea: 
Slavă Ţic, Păstorul cel bun, că ai voit să cauţi oaia cea rătăcită; 
Slavă Ţie, Fiule, Unule Născut, căci ai venit să o porți pe aceasta pe umerii Tăi,; 
Slavă Ţie, milostivire nemăsurată, că Te-ai pogorât la omul cel căzut; 
Slavă ie, iubire nespusă, că ai scos pe oameni din deznădejde; 
Slavă ie, cel ce întăreşti mâinile slăbănogite ale bolnavilor; 
Slavă Ție, cel ce vindeci picioarele slăbănogite ale şchiopilor; 
Slavă ie, cel ce veseleşti pustia însetată precum câmpia Libanului; 
Slavă Ție, cel ce pustia Iordanului precum Carmelul ai înfrumuseţat-o; 
Slavă Ţic, rouă de viaţă dătătoare; 
Slavă Ţie, că eşti mult îndurat precum trestia care se pleacă; 
Slavă Ţie, cel ce ai venit să cauţi şi să mântuieşti pe cel pierdut; 
Slavă ie, cel ce ai venit să-l chemi pe Adam cel izgonit; 
Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 4 

Furtună de gânduri îndoite avea întru sine Înaintemergătorul, când Tu, Hristoase, 
Împărate, ai venit ca un om la râul Iordanului şi ai vrut să primeşti botezul ca un 
rob, zicând: întinde mâna ta şi te atinge de capul Meu, şi frica l-a cuprins, 
săvârşind cele poruncite. Cuprins a fost de tremur Înaintemergătorul, zicând: De ce 





qi venit la rob, Doamne, neavând păcate? Cum să botez pe Cel ce poartă 
necazurile lumii? Cum Să luminez pe Luminătorul lumii? Cum să atingă robul 
cu mâna pe Stăpânul? Eu trebuie să fiu botezat de Tine ca să-ţi cânt: Aliluia! 


Icos 4 
Auzind Domnul, lubitorul de oameni, înălțimea smeritelor cuvinte ale Inainte- 
mergătorului şi văzând temerea lui i-a zis: 


Iar noi înțelegând acest cuvânt al Tău îţi cântăm: 

Slavă Ție, Hristoase, Lumina cea adevărată, că mila şi dreptatea s-au întâlnit întru 
Tine; 

Slavă Ție, Împăratul adevărului, că dreptatea şi pacea s-au sărutat întru Tine; 

Slavă Ţie, Preadulce lisuse, că adevărul Tău a strălucit pe pământ, la Betleem; 
Slavă Ție, Mântuitorule Atotmilostiv, că dreptatea Ta din cer a venit la Iordan; 
Slavă Ţie, Curăţirea noastră, că apele botezului ne fac mai albi decât zăpada; 

Slavă Ţie, Lumina noastră, că prin repejunile harului zideşti inimă curată întru 
noi; 

Slavă Ție, Cel ce prin coborârea Ta, cerurile le-ai plecat, iar capul Tău ai vrut să-L 
pleci sub mâna Înaintemergătorului; 

Slavă Ţie că, acoperind cele de sus ale Tale, în apele Iordanului ai binevoit să Te 
afunzi; 

Slavă Ție, Doamne al puterilor, de Care se tem şi se cutremură toate, şi care ai 
poruncit Înaintemergătorului să lase frica cea mare; 

Slavă ie, Părinte al îndurărilor, că la Tine milostivirea este nemăsurată şi 
necercetată şi cu ea ai acoperit păcatele lumii; 

Slavă Ţie, Cel ce Te-ai născut din Fecioară, Mântuitorul nostru, cercetează-ne 
pe noi cu mare îngăduinţa Ta cea nespusă; 

Slavă Ţie, Cel ce Te-ai arătat la toată lumea, Hristoase Dumnezeul nostru, 
sfințeşte-ne pe noi cu arătarea Ta Dumnezeiască; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, Slavă Ţie! 


Condac 5 

Fiind şuvoi, izvorâtor din Dumnezeu, de har şi bunătate, în repejunile Iordanului ai 
intrat, ca prin ape să curăţeşti păcatul omenesc: Frică s-a făcut văzând pe Făcă- 
torul cerului şi al pământului, dezbrăcându-se la râu şi primind botezul de la rob. 
Puterile îngereşti s-au mirat, râul lordan şi-a întors apele înapoi, neputând suferi 
focul ce mânca apele lui şi nici să spele pe cel curat şi să şteargă pe cel fără de 
păcat. Pentru aceasta veseleşte-te, lordane, bucuraţi-vă, izvoare şi bălți, toate 





adâncurile mării; că astăzi s-a sfințit firea apelor, hberându-se de stăpânul întune- 
ricului ce se ascunsese acolo. Şi toată făptura veselindu-se, cântă cu noi: Aliluia! 


Icos 5 

Pe Tine, Stăpânul lumii, văzându-Te dumnezeiescul loan, dezbrăcat şi afundat în 
ape, ca să îneci păcatele lumii şi golătatea lui Adam iarăşi să o îmbraci în haina 
măririi, s-a cutremurat cu duhul şi a grăit către Tine, Mielul lui Dumnezeu, care 
curăţeşti păcatele lumii: “Nu îndrăznesc să mă ating de creştetul Tău. Tu însuţi 
mă Sfinţeşte şi mă luminează, pentru că Tu eşti Viaţa şi Lumina şi Pacea lumii”. 
Totuşi după cuvântul Tău, cu frică şi-a pus dreapta sa pe Dumnezeiescul Tău 
creştet şi botezându-Te şi pe Tine, fără de păcat fiind, cu bucurie ţi-a cântat aşa: 
Slavă Ție, Mielul lui Dumnezeu, cel ce ai luat asupra Ta păcatele lumii; 

Slavă Ție, Mântuitorule milosârde, care ai binevoit să îneci în apele Iordanului 
păcatele oamenilor; 

Slavă Ţie, Cel ce ne-ai spălat pe noi de întinăciunea păcatelor; 

Slavă Ţie, Cel ce ai dezlegat blestemul lui Adam; 

Slavă Ţie, că prin Dumnezeiasca Ta arătare pe toţi oamenii i-ai bucurat; 

Slavă Ție, că prin Botezul Tău în Iordan toată lumea ai luminat; 

Slavă Ție, că pentru noi chip de rob ai luat; 

Slavă ie, că prin sărăcia Ta pe noi ne-ai îmbogăţit; 


Slavă Ţie, că prin smerenia Ta stăpânirea vrăjmaşului până la capăt ai dărâmat; 
Slavă ȚŢie că, prin Botezul Tău, Împărăţia lui Dumnezeu în chip vădit ai început să 
o zideşti pe pământ; 

Slavă Ţic, că la Iordan, calea mântuirii tuturor oamenilor ai arătat; 

Slavă Ţie că Lumina vederii de Dumnezeu acolo a luminat; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 6 

Propovăduitorul minunat şi Înaintemergătorul loan multe le grăia oamenilor veniţi 
la dânsul, ca să-ţi gătească, Ție, calea, Doamne, totuşi a tăcut în faţa Ta, când ai 
venit la Iordan, deoarece Tu Însuţi, i-ai spus: 


Pentru aceasta şi noi în tăcere adâncă şi cu multă 
cucernicie îți cântăm: Aliluia! 


Icos 6 





La Iordan a strălucit lumii întregi lumină mare, şi taină înfricoşată, că Tu, Stăpâne 
Hristoase, botezându-Te de către loan, cu grabă ai ieşit din apă, scoțând împreună 
cu Tine lumea şi cerul ţi s-a deschis; Că precum, de demult, Adam a închis cerul 
pentru toţi, tot aşa oamenii, din nou, împreună cu Tine să dobândească intrarea în 
locaşurile Raiului şi cu dragoste să-ţi cânte aşa: 

Slavă Ție, Împăratul păcii, Cel ce ai dărâmat peretele cel din mijloc al vrajbei; 
Slavă ie, Dătătorule de milostivire, Cel ce ai deschis Raiul cel închis prin 
neascultare; 

Slavă ie, că la Iordan cerul cel închis prin păcat iarăşi ni l-ai arătat deschis; 

Slavă ie, că atunci ai făgăduit să ne arăţi îngerii ce urcă şi coboară din ceruri; 
Slavă Ţie, că prin coborârea Ta cerurile până la pământ s-au plecat; 

Slavă ie, că prin Botezul Tău pământul până la ceruri s-a înălţat; 

Slavă Ţie, că prin deschiderea cerului tainele negrăite ale lui Dumnezeu întregii 
lumi s-au arătat; 

Slavă Ție , că prin arătarea lumii cereşti Preasfânta şi Dumnezeiasca binecuvântare 
tuturor credincioşilor s-a dat; 

Slavă Ție, Cel ce în vremea lui Ilie cerurile le-ai încuiat, nu ne încuia nouă uşile 
milostivirii Tale; 

Slavă Ţie, Cel ce la Iordan cerurile le-ai deschis, deschide-ne şi nouă uşile 
Cămării Tale Dumnezeieşti; 


Slavă Ţie, Cel ce ne-ai arătat în Botezul Tău adâncul iubirii Tale de oameni, 
scoate din adâncul păcatului pe cei deznădăjduiţi; 

Slavă ie, Cel ce ai ridicat până la al treilea cer pe aleşii Tăi, ridică-ne în 
locaşurile cereşti pe noi cei căzuţi în adâncul păcatului; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 7 

Vrând, Doamne, lubitorule de oameni, să mântuieşti lumea ce pierea în păcate, ne- 
ai descoperit marea taină a Dumnezeieştii şi întreitei arătări şi precum la începutul 
ființărui lumii Duhul lui Dumnezeu, ca un dătător de viaţă se purta deasupra apelor, 
aşa şi la botezul Tău, Doamne, când în râul lordanului ai vrut să înnoieşti şi să 
luminezi neamul omenesc şi toată făptura ce suspină împreună cu noi, Acelaşi Duh 
Sfânt, iarăşi s-a pogorât din ceruri în chip de porumbel şi a stat deasupra Ta, ca 
peste un nou Adam, ca să petreacă de acum în oamenii înnoiți în baia de apă şi cu 
putere de sus fiind îmbrăcaţi, întru înnoirea duhului, să meargă şi să cânte lui 
Dumnezeu: Aliluia! 


Icos 7 





Făptură nouă ai arătat, Stăpâne al făpturii, la Botezul Tău, primit de la loan, căci 
precum în timpul lui Noe ai înecat păcatele celei dintâi lumi, aşa şi în apele 
Iordanului iarăşi ai înecat păcatele întregii lumi zidită din nou cu foc şi Duh şi apă, 
săvârşind o minunată înnoire şi renaştere. Cu Duh ai zidit din nou sufletele, cu apă 
ai sfințit trupul, povăţuind omul şi astfel în chip tainic, din apă, zideşti împreună cu 
Duhul Biserica cea cu mulţi fii, ca să-ţi cântăm totdeauna aşa: 

Slavă Ţie, Ziditorul făpturii, Cel ce ai plecat cerurile şi Te-ai coborât la Iordan; 
Slavă Ţie, Mântuitorul lumii, Cel ce ai deschis cerurile şi ne-ai arătat nouă Duhul 
lui Dumnezeu; 

Slavă Ție, Atotbunule, că Duhul Tău cel sfânt ne învaţă dreptatea pe pământ; 

Slavă Ţie, Cel ce prin apă şi prin Duh ai înnoit firea noastră cea învechită prin 
păcat, 

Slavă Ţie, Cel ce prin focul Dumnezeirii în repejunile Iordanului ne-ai dăruit 
lumina cunoştinţei; 

Slavă Ție, Hristoase, că prin Pogorârea Duhului Tău cel sfânt ne-ai făcut părtaşi la 
firea cea dumnezeiască; 

Slavă Ție, că prin Duhul înţelepciunii şi al înţelegerii ai descoperit oamenilor 
adevărata vedere a lui Dumnezeu; 

Slavă ie, că prin pogorârea Duhului lui Dumnezeu asupra Ta, duhul tăriei şi al 
înţelepciunii, al vederii şi smereniei şi duhul temerii de Dumnezeu ai vărsat asupra 
noastră; 

Slavă ie, că în repejunile Iordanului capetele balaurilor le-ai ars; 

Slavă ie, că prin arătarea Duhului lui Dumnezeu în chip de porumbel după 
blândeţile acestuia ne-ai chemat pe noi la curăţie feciorească; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 8 

Înfricoşătoare şi minunată este arătarea Sfintei Treimi la Iordan: mai întâi Fiul Cel 
Preaiubit s-a arătat în trup, botezându-se de către robul, îndată Duhul Sfânt s-a 
pogorât în chip de porumbel, apoi Preadumnezeiescul Părinte a glăsuit din ceruri, 
mărturisind: “Acesta este Fiul Meu Cel iubit, întru care am binevoit”. O, mare, şi 
preaslăvită taină: Din cer a tunat Domnul şi Cel de Sus şi-a deschis glasul său, ca 
să se împlinească proorocia părintelui David: “Glasul Domnului peste ape, 
Dumnezeul Slavei a tunat, Domnul pe ape multe. Glasul Domnului întru tărie, 
glasul Domnului întru strălucire”. Pentru aceasta şi noi îţi cântăm cu nevrednice 
buze, din adâncul sufletului: Aliluia! 


Icos 83 





Cu totul eşti întru cele înalte, lisuse, totdeauna şezând în ceruri cu Tatăl, dar nici de 
cele de jos nu te despărțeşti, născut fiind cu trupul, în Betleem, din Curata 
Fecioară, acum la Iordan Te arăţi întregii lumi, ca pe cei ce şedeau întru întuneric 
şi în umbra morţii să-i luminezi cu lumina Arătării Tale Dumnezeieşti. Pentru 
aceasta luminaţi fiind cu lumina arătării Treimice să-ţi cântăm Ţie, Dumnezeului 
Celui ce Te-ai arătat şi pe pământ ai fost văzut şi lumea ai luminat: 

Slavă Ție, Fiul lui Dumnezeu, Cel ce eşti închinat intru cei de sus împreună cu 
Tatăl şi cu Duhul; 

Slavă Ţie, Fiul Tatălui, Cel ce eşti cântat de Înaintemergătorul întru cei de jos; 
Slavă Ţie, Cel ce şezi de-a dreapta Tatălui şi eşti propovăduit de glasul din ceruri; 
Slavă Ție, Cel ce Te-ai întrupat pentru noi şi de toată lumea eşti numit Preaiubitul 
Fiu al lui Dumnezeu; 

Slavă Ţie, că arătându-Te în apele Iordanului, Lumina cea neapusă a Treimii în 
Botezul Tău ne-ai descoperit; 

Slavă ie, Cel ce ai fost botezat de mâna robului, şi pe noi, robii Tăi fiind, prin 
această baie, din nou ne-ai făcut fiii lui Dumnezeu; 

Slavă ie, Izvorul vieţii şi al nemuririi, care iarăşi ne-ai adus pe noi, cei născuţi 
din apă şi din Duh, la starea fericită a Raiului; 

Slavă Ție, Făcătorul cerului şi al pământului, care prin botezul Tău de foc vii să 
faci un cer nou şi un pământ al dreptății; 

Slavă Ție, Răsăritul răsăriturilor, Cel ce prin Botezul Tău ai luminat pe cei ce 
dormeau în întunericul şi în umbra morții; 

Slavă Ţie, Lumină din Lumină, că Lumina cea nevăzută a Duhului Tău a 
strălucit în sufletele noastre; 

Slavă ie, Împărate fără de început, că prin apele curate ale Botezului Tău ai spălat 
păcatul strămoşesc; 

Slavă Ţie, Stăpânul făpturii, că pe oamenii cei însetaţi i-ai adăpat din destul; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 9 

Toată firea îngerilor s-a mirat de marea taină a Dumnezeieştii Tale arătări: că pe 
Adam, cel stricat prin păcat, l-ai înnoit în repejunile Iordanului şi capetele 
nevăzuţilor balauri, ce se încuibaseră acolo, le-ai zdrobit cu Botezul Tău şi astfel 
adâncul beznei diavolului l-ai deschis ca, de acolo, să ne scoţi pe noi şi să începi a 
zidi Împărăţia Ta, care nu este din lumea aceasta şi despre care a proorocit David 
zicând: “Împărăţia Ta este Împărăţie a tuturor veacurilor şi Stăpânirea Ta în 
fiecare neam şi neam”, pe care şi noi proslăvind-o îţi cântăm: Aliluia! 


Icos 9 





Grăitorul de Dumnezeu şi îngerul Dumnezeiesc, marele Înaintemergător, prezis a 
fost de Maleahi proorocul, că numai el, unul, dintre oameni s-a învrednicit, 
Doamne, că la botezul Tău să vadă venirea Duhului şi să audă glasul Părintelui, 
mărturisind din ceruri că Tu eşti Fiul lui Dumnezeu, ca să fie primit propovăduitor 
al Arătării Dumnezeieştii Treimi. Acela a mărturisit oamenilor într-o zi de 
dimineaţă, zicând: “Am văzut Duhul pogorându-se din Cer ca un porumbel şi a 
şezut deasupra Lui. Şi eu am văzut şi am mărturisit că acesta este Fiul lui 
Dumnezeu”. lar noi pricepând această mărturie, proslăvim Dumnezeiasca Ta 
Arătare, Hristoase, cântând: 

Slavă ie, Dumnezeul Preaveşnic, că eşti mărturisit de glasul Înaintemergătorului; 
Slavă Ție, Miel nevinovat, că prin arătarea Duhului Sfânt eşti mărturisit din ceruri; 
Slavă ie, putere prea înaltă, că prin deschiderea porţilor cereşti deasupra 
Iordanului ne-ai deschis porțile închise ale Raiului; 

Slavă Ție, veşnică Milostivire, că prin Botezul Tău ai arătat oamenilor o nouă 
lume; 

Slavă Ţie, Împăratul lumii, care ai vestit pe pământ pace şi mântuire; 

Slavă Ţie, Soarele Dreptăţii, că ai strălucit în inimile noastre lumina dreptăţii 
Tale; 

Slavă Ţie, că prin arătarea Sfântului Duh la botezul Tău, ne-ai învrednicit să 
intrăm cu Sufletul curat în cereasca Ta cămară; 

Slavă ie, că pe Tatăl ceresc la Botezul Tău ni l-ai arătat, ca toţi cei ce credem în 
Tine cu dreptate să fim fui Lui; 

Slavă Ție, că prin Duh şi prin foc ai luminat firea noastră cea înnegrită prin păcat; 
Slavă Ție, că prin apă şi prin Duh ai curăţit prea luminat trupul nostru 
neputincios şi stricat de patimi, 

Slavă ie, Dumnezeule, că arătându-Te în trup, toată lumea ai înnoit în repejunile 
Iordanului; 

Slavă Ţie, că luând asupra Ta păcatele lumii, păcatul strămoşesc l-ai înecat în apele 
Botezului; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 10 

Vrând să mântuieşti firea noastră cea căzută şi sărăcită, Hristoase Mântuitorule, ai 
venit la râul Iordan, la păcătoşi şi la vameşi şi ai primit Botezul de la loan, ca să iei 
asupra-ţi, acolo, în ape, greutatea păcatelor oamenilor şi ca un miel al lui 
Dumnezeu să fii gata să mergi de bună voie la jertfă şi să răscumperi păcatele lumii 
cu scump sângele Tău. Pentru aceasta Te-ai şi afundat în apele Iordanului ca, 
îngropându-Te acolo, să Te găteşti pentru botezul morţii, despre care, mergând 





spre patimă, ai zis: “Cu botez mă voi boteza şi cât mă chinuiese până se vor 


Pentru care şi noi cu mulţumire îţi cântăm: Aliluia! 


Icos 10 

Împărate Preaveşnic, lisuse Hristoase, Tu ai venit la Iordan pentru a Te arăta la 
toată lumea, ca să dezlegi, ca un Judecător Atotmilostiv, osânda lui Adam cel întâi 
zidit, singur ispitind inimile tuturor să dai viaţă nouă, oamenilor. Pentru aceasta, cu 
mâna luând lopata cea curățitoare, aria întregii lumi cu înţelepciune ai curăţit-o, 
despărţind, precum păstorul, oile de capre. Învredniceşte-ne şi pe noi, cei botezați 
în numele Preasfintei Treimi, să fim mântuiţi şi aşezaţi de-a dreapta Ta, şi 
bineplăcută să-ţi fie această cântare: 

Slavă Ţie, Arhiereule, că trecând cerurile prin Botezul Tău, pământul l-ai luminat; 
Slavă Ţic, Păstorul cel mare al oilor, că la turma Ta ai venit la lordan; 

Slavă ie, că întemeind pământul pe ape, l-ai înnoit la apele Iordanului cu harul 
Duhului; 

Slavă Ţie, că întărind cerul a doua oară deasupra apelor, ai zidit un cer nou, 
Biserica Ta, în apele Botezului Tău; 

Slavă Ție, Izvorul vieţii noastre, că la izvoarele mântuirii ai chemat pe oamenii 
Tăi însetaţi; 

Slavă Ţie, Propovăduitorule al veşnicului adevăr, că setea noastră cea 
duhovnicească ai potolit-o fără preţ şi fără argint; 

Slavă ie, că, bogat fiind în milostivire, pentru prea multa dragoste, Te-ai jertfit 
pentru noi; 

Slavă Ţie, că pe noi cei morţi în păcate, vii ne-ai făcut în apele botezului; 

Slavă Ție, că Te-ai îngropat în apele lordanului, ca şi noi să ne îngropăm prin botez 
întru moartea şi învierea Ta; 

Slavă ie, căci cu apele Iordanului Te-ai îmbrăcat ca şi cu o haină, ca şi noi să 
ne îmbrăcăm cu Tine în hainele luminoase ale dreptăţii şi curăţiei; 

Slavă Ție, că peretele cel din mijloc al vrajbei cu Trupul Tău l-ai dărâmat, ca şi pe 
Noi, cei ce suntem pe mare, departe, să ne apropii de Tine; 

Slavă Ţie, că pe toţi oamenii i-ai împăcat în unul Trupul Tău, ca şi pe noi cei 
străini şi pribegi să ne zideşti în Una şi Dumnezeiasca Biserică; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 11 

Cântare nouă să-ţi cânte Ţie, Hristoase, toată făptura, că din Fecioară Te-ai născut 
şi în lordan Te-ai botezat. Oamenii, duhovniceşte să se veselească, proslăvind 
sărbătoarea strălucitei noastre luminări şi împreună cu să 
cântăm zicând: “Este timpul înnoirii, să ne înnoim de Sus; ziua rezidirii, să ne 





îmbrăcăm în Noul Adam; ziua luminării, să ne luminăm dumnezeieşte”, că întru 
înnoirea duhului să începem a umbla şi întotdeauna să cântăm cântarea cerească: 
Aliluia! 


Icos 11 

Luminoasă şi strălucitoare Lumină eşti Hristoase, Lumină Veşnică a unuia Născut 
din Tatăl! Preacinstitul Tău Trup s-a aprins în mijlocul Iordanului ca un luminător, 
Tu ai strălucit precum Soarele şi ai dăruit lumi prin Botezul Tău lumina cea mare 
şi nevăzută a harului şi adevărului, luminând pe tot omul ce vine în lume, ca 
oamenii ce şedeau în întuneric şi în umbra morţii să vadă lumină mare şi să meargă 
după ea. Luminează-ne, aşadar, şi pe noi cei ce rătăcim în întunericul păcatului, 
ca înnoindu-ne şi urcându-ne la înălțime cerească, să-ţi cântăm aşa: 

Slavă Ţic, Luminătorul lumii, că ai venit să ne botezi cu Duhul Sfânt şi cu foc; 
Slavă Ție, Mântuitorul celor păcătoşi, că ai binevoit să ne scoţi din adâncul 
păcatului; 

Slavă Ție, Lumina Cea fără de început şi pururea fiitoare, că ai curăţit 
întinăciunea sufletelor noastre în apele Botezului; 

Slavă Ție, Lumina care întrece orice strălucire, că în strălucirile sfinţilor Tăi îi 
luminezi pe cei credincioşi; 

Slavă Ție, Strălucirea Slavei Tatălui, că prin arătarea Ta ai izgonit întunericul 
nevederii; 

Slavă Ţie, Cel ce locuieşte întru Lumina cea nepătrunsă, că prin Botezul Tău a 
strălucit Lumina vederii de Dumnezeu; 

Slavă Ţie, Lumină din Lumină, că ai strălucit întru întuneric, ca să ne curăţeşti de 
întunericul păcatelor; 

Slavă ie, Soarele Dreptăţii cel ce ne-ai vestit nouă dimineaţa mântuirii, întru 
lumina faptelor bune învaţă-ne pe noi; 

Slavă Ţie, Lumina cea neînserată, care a strălucit la Iordan, întru lumina Ta, 
străluceşte-ne Lumina cea neapusă a Sfintei Treimi; 

Slavă ie, Chipul cel prea luminos al Tatălui, dă-ne viaţa cea minunată şi 
neîmbătrânitoare în baia naşterii din nou; 

Slavă Ţie, Biruitorul morţii, din veşnica moarte izbăveşte-ne pe noi; 

Slavă Ţie, începătorul vieţii, îndreptează-ne pe noi la viaţă veşnică; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 12 

Harul Dumnezeiesc şi mântuitor s-a arătat astăzi tuturor oamenilor în Botezul Tău, 
Hristoase, Mântuitorule; căci ai venit la Iordan, Unule, să curăţeşti păcatele 
oamenilor şi să zdrobeşti capetele balaurilor ce se încuibaseră acolo, dăruind harul 





botezului care dezleagă sufletele şi trupurile noastre. Ca noi cu smerenie şi 
sârguinţă să alergăm la prea curatul izvor şi să scoatem apa vieţii, că harul Duhului 
şi darurile tainice şi Duhul cunoaşterii se dau în chip nevăzut tuturor celor ce o scot 
cu credinţă, Mântuitorule, ca toţi să-ţi cânte cu mulţumire: Aliluia! 


Icos 12 

Cântând, Hristoase, Arătarea ta mântuitoare, proslăvim toți Botezul Tău de la loan, 
în apele Iordanului, ne închinăm negrăitei Tale îngăduinţe față de omul căzut şi 
credem cu Înaintemergătorul, că Tu cu adevărat eşti Mielul lui Dumnezeu, care ai 
luat asupra Ta în apele Iordanului, păcatele a toată lumea, ca să le speli şi să le 
răscumperi cu preacurat sângele Tău. Pentru aceasta ne rugăm ie: poartă şi 
nenumăratele noastre păcate şi nu ne lipsi pe noi în această mare şi luminată zi 
Să-ţi cântăm cu mulțumire şi inimă curată unele ca acestea: 

Slavă Ţie, Fiul lui Dumnezeu, că ne-ai strălucit în apele Iordanului lumina spre 
luminarea întregii lumi; 

Slavă Ţie, Preaveşnic Dumnezeu, că ne-ai arătat în Botezul Tău mare har şi iubire 
pentru toţi oamenii; 

Slavă Ție, Mântuitorul celor rătăciţi, că ai venit să cauţi în repejunile Iordanului pe 
cei pierduţi pe cale; 

Slavă Ție, Biruitorul morţii, că ai binevoit să dăruieşti viaţă nouă şi curată nu după 
trup, ci intru înnoirea duhului; 

Slavă Ţie, Stăpânul vieţii şi al morţii, că ai tocit boldul morţii şi prin arătarea Ta 
ne-ai dăruit viaţă nesfărşită; 

Slavă Ţie, Făcătorul cerului şi al pământului, că prin Botezul Tău cerul şi pământul 
s-au veselit pe malurile Iordanului; 

Slavă ie, Împăratul celor ce împărăţesc, că Împărăţia lumii acesteia de aici începe 
să odrăslească în Împărăţia Ta; 

Slavă Ţie, Doamne al celor ce stăpânesc, că cerurile astăzi se deschid tuturor 
celor ce vor să se mântuiască şi toată firea noastră începe să se curăţească; 
Slavă Ție, Mântuitorul nostru, că ai venit la Iordan să ne mântuieşti pe noi nu 
după faptele dreptăţii, ci după mare mila Ta; 

Slavă Ţie, Hristoase Dumnezeule, că ai sfinţit firea apelor; adapă şi sufletul cel 
însetat cu apa cucerniciei, după mare mila Ta; 

Slavă Ţie, Fiule, Unule Născut şi Cuvântul lui Dumnezeu, hrăneşte inima mea 
cu arătarea cuvintelor Tale; 

Slavă Ţie, Dumnezeule atotputernic, care singur faci minuni, aprinde sufletul 
meu cel rece cu înţelegerea minunilor Tale; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 





Condac 13 (de 3 ori) 

Doamne lisuse Hristoase, Mielul lui Dumnezeu, Cel ce ai venit la lordan ca să 
ridici păcatele întregii lumi, primeşte această neînsemnată rugăciune ce Ţi-o 
aducem din toată inima şi ne luminează pe noi, cei ce şedem în întunericul 
păcatelor, cu mântuitorul tău botez primit de la loan, ca să ne mântuim prin Tine de 
bolile sufleteşti şi trupeşti, să începem a păşi drept întru înnoirea vieţii şi să-ţi 
cântăm cu toţi sfinții: Aliluia! 


apoi: 


Icosul 1 

Veniţi în grabă astăzi, puteri îngereşti, văzând pe Stăpânul Hristos, venit la 
repejunile Iordanului să curețe păcatul lui Adam şi cunoscând Dumnezeiasca taină, 
cu frică proslăviţi marea sa coborâre, că Dumnezeu s-a făcut om şi neştiind de 
păcat vine ca un Miel al lui Dumnezeu să ridice păcatele la toată lumea. Pentru 
aceasta, cei ce proslăviți Dumnezeiasca arătare a lui Hristos, cântaţi lui ca şi la 
Betleem aceste laude: 

Slavă Ţic, Fiul lui Dumnezeu, că din cer de la Tatăl, ai venit în această lume; 

Slavă Ţie, Dumnezeule cel Preaînalt, care te-ai coborât chiar până la chipul de rob; 
Slavă Ţie, Mântuitorul lumii, căci ca un om ai venit la loan să te botez; 

Slavă Ție, Luminătorul făpturii, căci ca un nou Adam, păcatele lui Adam cel căzut 
ai purtat, 

Slavă Ţie, Lumina cea fără de început, care la Iordan ai vrut să strălucească 
lumina cea mare a cunoștinței la toată lumea; 

Slavă Ţie, soarele dreptăţii, care ai dorit să dăruieşti oamenilor în arătarea ta, prea 
luminoasa dimineaţă a harului; 

Slavă ie, cel ce ai venit să scapi lumea de vechea înşelăciune; 

Slavă Ţie, cel ce ne-ai arătat nouă marea taină a credinţei; 

Slavă ie, cel ce ai săvârşit pentru noi minuni mari cu ape multe; 

Slavă Ție, cel ce ai luminat cerurile şi tot pământul cu lumina învățăturilor Tale; 
Slavă Ție, cel ce pe faraon cel gândit l-ai înecat în repejunile Iordanului; 

Slavă Ţie, cel ce ai adus oamenii, prin apele botezului, la viaţă veşnică; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condacul 1 

Pe tine, Împăratul cerului şi al pământului, Luminătorul nostru, văzându-Te în 
Iordan, botezat de robul tău, cerurile s-au înfricoşat şi tot pământul s-a înfiorat, 
îngerii s-au mirat şi toată făptura s-a bucurat. La păcătoşi şi la vameşi ai venit ca să 





speli cu ape păcatele oamenilor. lar noi, nevrednicii, cu mulţumire îți cântăm: 
Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, Slavă Ţie. 


Rugăciune 


Doamne, lisuse Hristoase, Fiule al lui Dumnezeu, Unule născut din Tatăl mai 
înainte de toţi vecii, Lumină din Lumină, care luminezi toate, care nestricat Te-ai 
întrupat din Preasfânta Fecioară Maria şi ai venit în lumea aceasta pentru 
mântuirea noastră. Tu însă nu ai răbdat să vezi neamul omenesc muncit de diavolul 
şi pentru aceasta în luminata zi a Dumnezeieştii Tale arătări ai venit la lordan la 
păcătoşi şi la vameşi ca să Te botezi de la loan, fără de păcat fiind, ca să împlineşti 
toată dreptatea şi să speli în apele Iordanului păcatele întregii lumi şi, ca un Miel al 
lui Dumnezeu, să le iei asupra Ta şi să ne mântuieşti cu cinstit sângele Tău. 


Pentru aceasta Te-ai afundat în apele Iordanului, ai deschis cerul cel închis de 
Adam şi Duhul Sfânt a venit peste Tine ca un porumbel. Tu ai luminat şi ai 
îndumnezeit firea noastră şi Dumnezeiescul tău Părinte ţi-a vestit bunăvoirea Sa, 
pentru că ai împlinit voia Lui şi ca un om ai primit păcatele şi spre junghiere Te-ai 
gătit, după cum Tu însuţi ai grăit: “Pentru aceasta Mă iubeşte Tatăl, pentru că Eu 
îmi pun sufletul, ca iarăşi să-L primesc” şi, astfel, în această prea luminată zi, Tu, 
Doamne, ai pus începutul mântuirii noastre. 


Pentru aceasta toate puterile cereşti se bucură şi toată făptura se veseleşte, 
aşteptând slobozire din stricăciune zicând: “A venit luminarea, s-a arătat harul şi 





izbăvirea, lumea se luminează şi oamenii se umplu de bucurie. Să se veselească 
acum cerul şi pământul şi toată lumea să se bucure, râurile să salte, izvoarele, 
lacurile, adâncurile şi mările să dănțuiască, că prin Dumnezeiescul Botez astăzi s-a 
sfinţit firea lor. 


Să se bucure astăzi şi adunarea oamenilor, că firea lor capătă astăzi starea cea 
dintâi şi toți să cânte cu bucurie: Este timpul Arătării lui Dumnezeu. Veniţi cu 
mintea la lordan să vedem privelişte mare: Hristos vine spre Botez, Hristos vine la 
Iordan. Hristos îngroapă în apă păcatele noastre. Hristos merge să caute oaia cea 
rătăcită şi o găseşte şi o duce în Rar”. 


Această taină Dumnezeiască păzind, iubitorule de oameni, Doamne, învredniceşte- 
ne pe noi, cei ce însetăm după glasul Tău, să venim la Tine, Izvorul cel pururea 
dătător de viaţă, să scoatem apa harului Tău şi iertarea păcatelor şi să trăim în 
veacul de acum în curăţie şi feciorie, în dreptate şi cucernicie, așteptând nădejdea 
cea fericită şi arătarea slavei Tale, a Marelui Dumnezeu şi Mântuitorului nostru, 
pentru că nu ne mântuieşti numai după faptele noastre, ci cu marea Ta milostivire 
şi cu înnoirea Sfântului Tău Duh, în baia naşterii din nou, ca îndreptaţi cu harul 
Tău să fim moştenitori ai vieţii veşnice în Împărăţia Ta, unde ne învredniceşti să 
slăvim, împreună cu toţi sfinţii, Preasfântul tău nume cu Părintele tău fără de 


început şi cu Preasfântul şi bunul şi de viaţă făcătorul tău Duh, acum şi pururea şi 
în vecii vecilor. Amin. 





Ce se întâmplă "astăzi"! la Iordan când Hristos se botează - Rugăciunea la 
slujba sfințirii aghiasmei cele mari 


AStăzi ne-a Sosit nouă tuturor vreme de praznic şi ceata sfinţilor cu noi se adună, 
şi îngerii cu oamenii împreună prăznuiesc. 


Astăzi, harul Sfântului Duh, în chip de porumbel, peste ape se pogoară. 

AStăzi, Soarele cel neapus a răsărit, şi lumea cu lumina Domnului se luminează. 
Astăzi, luna cu raze luminoase luminează pământul. 

AStăzi, stelele cele luminoase, cu lumina Strălucirii lor, lumea înfrumuseţează. 


AStăzi, norii rourează din cer omenirii ploaia dreptăţii. 


Astăzi, Cel nefăcut, de bună-voia Sa, este atins cu mâna de către făptura Sa. 





AStăzi, proorocul şi înaintemergătorul se apropie de Stăpânul şi cu frică sta 
înaintea Lui, văzând pogorârea lui Dumnezeu la noi. 


AStăzi, apele Iordanului se prefac în vindecări, cu venirea Domnului. 
AStăzi. toată făptura se adapă cu curgeri tainice. 

AStăzi, păcatele oamenilor se curăţesc în apele Iordanului. 

Astăzi, Raiul s-a deschis oamenilor şi Soarele dreptăţii ne luminează nouă. 


AStăzi, apa cea amară, care era în vremea lui Moise, se preface în dulceaţa 
poporului. cu venirea Domnului. 


AStăzi, ne-am izbăvit de plânsul cel vechi şi ca un Israel nou ne-am mântuit. 


AStăzi, ne-am izbăvit de întuneric şi cu lumina cunoştinței de Dumnezeu ne-am 
luminat. 


AStăzi, întunericul lumii se risipeşte cu arătarea Dumnezeului nostru. 
AStăzi, toată făptura se luminează de sus ca o făclie. 


AStăzi, înşelăciunea se surpă şi cale de mântuire ne lucrează nouă venirea 
Stăpânului. 


AStăzi, cele de sus cu cele de jos împreună prăznuiesc şi cele de jos cu cele de sus 
împreună vorbesc. 


AStăzi, obştea cea sfinţită şi mult vestită a ortodocşilor se bucură. 
Astăzi, Stăpânul merge la Botez ca să ridice firea omenească la înălțime. 


Astăzi, Cel nepleeat Se pleacă robului Său ca să ne libereze pe noi din robie. 


AStăzi, Împărăţia Cerurilor am dobândit, iar împărăţia Domnului nu are sfârşit. 


AStăzi, pământul şi marea şi-au împărţit bucuria lumii şi lumea s-a umplut de 
veselie. 





Te-au văzut apele, Dumnezeule, Te-au văzut apele şi s-au temut. 


Iordanul s-a întors înapoi, văzând Focul Dumnezeirii pogorându-Se trupeşte şi 
intrând într-însul. 


Iordanul s-a întors înapoi, văzând pe Sfântul Duh în chip de porumbel 
pogorându-Se şi zburând împrejurul Tău. 


Iordanul s-a întors înapoi, văzând pe Cel nevăzut în chip văzut, pe Făcătorul 
întrupat, pe Stăpânul în chip de rob. 


Iordanul s-a întors înapoi şi munții au săltat văzând pe Dumnezeu întrupat; iar 
norii au dat glas mirându-se de Cel ce a venit. 


Lumină din Lumină, Dumnezeu adevărat din Dumnezeu adevărat, prăznuire 
stăpânească văzând astăzi în lordan şi pe Cel ce moartea neascultării şi boldul 
înşelăciunii şi legătura iadului în Iordan a afundat şi a dăruit lumii Botezul 
mântuirii. 


Pentru aceasta şi eu, păcătosul şi nevrednicul slujitorul Tău, mărturisind 


slăvitele tale minuni, de frică fiind cuprins, cu umilinţă strig către Tine: 


Mare eşti, Doamne, şi minunate sunt lucrurile Tale, şi nici un cuvânt nu este de 
ajuns spre lauda minunilor Tale... 


(Rugăciunea la slujba sfințirii aghiasmei cele mari - Molitfelnic) 





Rugăciune la Botezul Domnului 


Hristoase, Dumnezeul nostru, cel ce eşti Lumina şi Invierea tuturor, trimite raza 
Duhului Tău Celui Sfânt peste cei ce cheamă numele Tău cu credinţă şi lumi- 
nează întunericul neştiinţei noastre. 


La Iordan ai venit Mântuitorule, ca să îneci păcatele lumii în curgerea bunătăţii 
Tale şi capul vrăjmaşului mântuirii noastre să-l zdrobeşti cu puterea Dumne- 
zeirii Tale. 


O, minune, lordanul se cutremură purtând în apele sale pe Focul cel Nemistuit, 
Cel ce nu arde nici mâna tremurândă a Înaintemersătorului, ci o arată ca pe o 
aripă de serafim. Cu aripile rugăciunilor sale, Hristoase, Îndurate, acoperă-ne 
pe noi, cei ce înotăm în adâncul deşertăciunilor lumeşti şi ridică mintea noastră 
spre a Te vedea pe Tine, Soarele dreptăţii, cel ce chemi pe toţi din întunericul 
păcatelor la lumina cunoştinţei Tale. 


AStăzi, gol ai intrat în apă după Adam cel ce pierduse haina slavei şi se chinuia 
în adâncurile iadului. Şi pe noi, cei ce am lepădat, întru răutate veşmântul 





nestricăciunii dăruit la Botez, iarăşi ne înnoieşte, acoperindu-ne cu haina cea 
luminată a pocăinţei. 


Iordanul a strigat cu glas mare, nesuferind a purta în apele sale pe Cel Neîn- 
căput de lărgimile cerului, care a venit să ridice însă toată greutatea păcatului 
lumii. Întorsu-şi-a curgerea înapoi, Cel ce nu era obişnuit a spăla pe Cel Prea- 
curat, închipuind Schimbarea curgerii vieţii noastre, care-şi luase ca firească 
răutatea, după arătarea Celui ce ridică păcatele lumii. 


Astăzi Înaintemergătorul, cel ce era încins cu veşmântul smereniei, vine la 
Iordan ca să-şi pună mâna Sfinţită prin ridicarea la rugăciune pe Cel ce este 
Izvorul Sfinţeniei. De Acesta să ne apropiem şi noi cu gândul, cerând să ne 
sfințească pe noi, cei încurcaţi în multe păcate. 


Astăzi robul voieşte a opri pe Stăpân de la înfricoşătoarea faptă, dar se pleacă 
ascultării Acestuia şi cu inimă plină de gânduri smerite îl botează în tăcere. 
Hristoase, Dumnezeule, ascultă şi plineşte rugăciunile noastre, măcar că suntem 
nevrednici şi aşează paşii noştri pe cărarea mântuirii. 


Astăzi Adâncul milostivirii Se cufundă în adâncul Iordanului, arătând că a venit 
să ne învrednicească pe noi pe pământ de mila Sa. Din adâncul păcatelor 
noastre ne scoate, Mântuitorule, tinzând mâna Ta cu care ai venit Să ridici pe 
Adam din adâncurile cele mai de jos. 


AStăzi cerurile cele închise prin neascultarea lui Adam se deschid ca să ni se ves- 
tească bucuria iubirii Tatălui pentru Fiul, ce se pecetluieşte de Duhul. 


Astăzi Cel ce poartă în mâinile Sale cheile vieţii vine să descuie adâncul şi să dea 
celor din Adam slobozire din chin, încuind pe cel rău în adâncurile cele întu- 
necate. 


Astăzi Duhul în chip de porumbel pecetluieşte taina iubirii Tatălui pentru Fiul 
ce Se pogorâse în adâncurile smereniei, ca pe scara milostivirii Sale să-l ridice 
pe Adam cel căzut din dragostea Părintească. Spre înălțimile iubirii îndreptează 
gândul meu, cel ce a alunecat în adâncul răutăţii prin nepurtarea mea de grijă. 





Astăzi Glasul Cuvântului atinge cu mâna sa creştetul Celui Neajuns de heruvimi 
şi o minune, nu se arde, de Cel ce este Foc nesuferit şi pentru serafimii cei ne- 
materialnici. O, lutul nu se arde, atingându-se de focul Dumnezeirii, cum nici 
pântecele Fecioarei nu S-a stricat, însă arde Hristoase, gândurile noastre cele 
pământeşti, ca Unul ce poţi a înfrâna puterea focului şi iarăşi a o arăta lucră- 
toare după rânduiala mai înainte pusă de Tine. 


Astăzi Cel ce este Lumină neapropiată vine la Iordan, ca să Se apropie de făp- 
tura cea căzută şi să lumineze adâncurile cele întunecate. De lumina bucuriei se 


veseleşte sufletul Înaintemergătorului, iar acum aprinde Mântuitorule, şi în 
ca să nu ne facem noi moştenitori întu- 


nericului celui veşnic. 


Astăzi robul se face slujitor de taine neînchipuite şi mai mult sporeşte întru 
smerenie, tremurându-i mâna înaintea Celui ce mişcă toate numai cu suflarea 
voinţei Sale dumnezeieşti. Pentru aceasta, clatină Hristoase, gândurile noastre 
cele rele şi le smulge din pământul inimii, sădind în locul lor florile înţelegătoare 
ale înțelegerilor dumnezeieşti. 


Astăzi Cel ce cu înţelepciune a zidit adâncurile, vine în adâncurile Iordanului, 


ca să înece pe vrăjmaşul nostru în adâncurile nesfârşite ale smereniei Sale. 
Adâncurile inimilor noastre le umple Hristoase, cu apa înţelepciunii Tale şi a 
smeritei cugetări. 


Astăzi Iordanul s-a întors înapoi şi mâna robului nu s-a ars de focul Dumne- 
zeirii, căci Stăpânul tuturor a întors curgerea firii, ca să ne pună nouă început 
în vieţuirea mai presus de fire. 


Astăzi legile firii se schimbă când Cel mai presus de lege vine să plinească legea 
pusă robului şi Iordanul se întoarce nesuferind adâncul smereniei dumnezeieşti. 
Prin arătarea Ta în adâncul inimilor noastre fă să înceteze legea păcatului Mân- 
tuitorule, secând curgerile răutăţii noastre. 


AStăzi a venit Hristos la Iordan ca să ridice neputinţele noastre şi să ne înfăţişeze 


Tatălui ca vase vrednice de primirea darului dumnezeiesc. 


AStăzi taina Treimii se descoperă robului ascultător şi suntem chemaţi să mer- 
gem şi noi pe cărările ascultării sale smerite, ca să ne umplem de lumina 





Dumnezeirii. Măcar că Suntem străini de lumina a Tale, Doamne, dă- 


AStăzi toate se umplu de bucurie privind spre smerenia cea multă a Ziditorului, 
care a venit să sfinţească firea apelor. 

Tropar la praznicul Botezului Domnului: Păcătoşilor şi vameşilor, pentru mul- 
țimea milei Tale Te-ai arătat, Mântuitorul nostru. Că unde avea să strălucească Lu- 
mina Ta, dacă nu celor ce şedeau întru întuneric? lubitorule de oameni, Slavă ie. 


Tropar la praznicul Botezului Domnului: Arătatu-Te-ai în lume, Cel ce ai făcut 
lumea, ca să luminezi pe cei ce şedeau întru întuneric, lubitorule de oameni, Slavă 


Ţie. 


Tropar la praznicul Botezului Domnului: În Iordan botezându-te Tu, Doamne, 
închinarea Treimii s-a arătat. Că glasul Părintelui a mărturisit Ție, Fiu lubit pe Tine 
numindu-Te; şi Duhul, în chip de porumbel, a adeverit întărirea Cuvântului, Cel ce 
Te-ai arătat, Hristoase Dumnezeule şi lumea ai luminat, Slavă ie. 


Condac la praznicul Botezului Domnului: Arătatu-Te-ai astăzi lumii şi lumina Ta, 
Doamne, s-a însemnat peste noi, care cu cunoştinţă Te lăudăm. Venit-ai şi Te-ai 
arătat, Lumina cea neapropiată. 





Vieţile Sfinţilor - Cuvânt la Botezul Domnului 














Domnul nostru lisus Hristos, după întoarcerea Sa din Egipt, vieţuia în Galileea, în 
cetatea Sa, Nazaret, unde crescuse, tăinuindu-şi înaintea oamenilor puterea şi 
înţelepciunea dumnezeirii Sale, până la vârsta de treizeci de ani, pentru că nu era 
îngăduit cuiva dintre iudei, mai înainte de 30 de ani, să aibă rânduiala de dascăl sau 
de preot. Pentru aceasta nici Domnul Hristos până la aceşti ani nu a început 
propovăduirile Sale, nici nu Se arăta că este Fiul lui Dumnezeu şi Arhiereul cel 
mare, Care a străbătut cerurile până ce s-a împlinit numărul anilor Lui. 


EI vieţuia în Nazaret, cu prea curata Sa Maică şi cu Iosif, părutul Său tată, care era 
lucrător de lemn şi cu care lucra împreună. După moartea lui Iosif, singur Domnul 
făcea acel lucru de mână, câştigând prin osteneală, hrana pentru El şi pentru prea 
iubita Sa maică, ca să ne înveţe pe noi a nu ne lenevi şi nici a mânca pâinea în 
zadar. 


Apoi, împlinindu-se cei 30 de ani şi venind vremea dumnezeieştii Lui arătări - 
precum zice Evanghelia -, ca să se arate lui Israel: A fost cuvântul lui Dumnezeu 
către loan, fiul lui Zaharia, în pustie, trimițându-l pe el ca să-L boteze cu apă. Deci, 





i-a pus un semn încredinţat după care putea să cunoască pe Mesia, Cel care a venit 
în lume, precum singur Botezătorul întru a sa bună vestire spune, zicând: Cel ce m- 
a trimis să botez cu apă, Acela mi-a zis: ''Deasupra Căruia vei vedea Duhul 
pogorându-se şi rămânând peste El, Acela este cel ce botează cu Duh Sfânt". 


Deci, ascultând loan cuvântul lui Dumnezeu, a venit în părţile Iordanului, 
propovăduind botezul pocăinţei, întru iertarea păcatelor. Pentru că el era acela de 
care mai înainte a zis Isaia: Glasul celui ce strigă în pustie, gătiți calea Domnului, 
drepte faceţi cărările Lui. Deci, venea la dânsul toată latura ludeei şi a 
Ierusalimului, şi se botezau toţi de la dânsul, în râul Iordanului, mărturisindu-şi 
păcatele. Atunci a venit şi lisus din Galileea la Iordan, ca să fie botezat de Ioan. 
EI a venit într-acea vreme, după ce loan spusese mai înainte poporului despre 
EI, zicând: Vine în urma mea Cel mai tare decât mine, Căruia nu sunt vrednic 
să-l dezleg curelele încălțămintelor Lui. Deci, eu v-am botezat pe voi cu apă, iar 
Acela vă va boteza cu Duhul Sfânt. 


După aceste cuvinte, 
+ a venit isus ca să Se boteze, cu toate că nu-l trebuia aceasta, ca unul care 
era prea curat, fiind născut din prea curata şi Preasfânta Fecioară, El 
Însuşi fiind izvorul a toată curăţia şi sfinţenia. 


4 Însă Cel ce a luat asupra Sa păcatele a toată lumea a venit la râu ca să 
sfințească apele cu Botezul. 

+ A venit la ape ca să curățească firea lor; 

+ a venit să Se boteze ca să ne pregătească baia sfântului Botez. 

4 A venit la loan, pentru ca acesta să fie pentru dânsul martor nemincinos, 
văzând pe Duhul Sfânt pogorându-Se peste Cel pe care-L boteza şi auzind 
glasul Tatălui de sus. 


Ioan se sfia de EI, zicând: Eu am trebuinţă să mă botez de Tine şi Tu vii la mine. 
Căci loan cu duhul L-a cunoscut pe EI; pentru că mai înainte cu 30 de ani a săltat 
de bucurie în pântecele maicii sale; deci, avea trebuinţă de botezul Lui, ca cel ce 
era în păcatul neascultării, cel adus de Adam asupra a tot neamul omenesc. 


Iar Domnul a zis: Lasă acum, că aşa se cade a împlini toată dreptatea. Prin 
dreptate înţelege aici Sfântul loan Gură de Aur poruncile lui Dumnezeu; ca şi 
cum ar fi zis: "De vreme ce toate câte le porunceşte legea le-am săvârşit şi 
singură aceasta a rămas, adică să Mă botez; deci, Mi Se cade să o săvârşesc şi pe 
aceasta". lar botezul lui loan era porunca lui Dumnezeu, precum el zice: Cel ce m- 
a trimis ca Să botez cu apă, Acela mi-a zis. 





Deci, cine l-a trimis? Arătat este că a fost Însuşi Dumnezeu, cum zice însăşi 
Scriptura: "A fost cuvântul lui Dumnezeu către loan". Deci, lisus, fiind în vârstă 
de 30 de ani, S-a botezat pentru că omul de la această vârstă se pleacă cu înlesnire 
către tot păcatul. 


Aşa grăiau Ioan Gură de Aur şi Teofilact, cum că cea dintâi vârstă a copilăriei 
are multă neştiinţă şi zburdălnicie, a doua vârstă, a tinereţilor, se aprinde de 
poftă trupească, iar vârsta de 30 de ani, a bărbatului desăvârşit, este a iubirii de 
aur, a măririi deşarte, a iuţimii, a mâniei şi a tuturor păcatelor. 


Pentru aceasta Hristos Domnul a aşteptat botezul până la această vârstă, ca să 
împlinească legea cu toate vârstele, să sfinţească firea noastră şi să ne dea 
putere, ca să biruim patimile şi să ne ferim de păcatele cele de moarte. 


După Botezul Său, Domnul a ieşit îndată din apă, adică n-a zăbovit; căci se 
povesteşte că Sfântul loan Botezătorul, pe fiecare om care se boteza de dânsul, îl 
afunda până la cap şi-l ţinea astfel până ce-şi mărturisea toate păcatele sale şi 
numai după aceea îi afunda şi capul şi îl lăsa să iasă din apă, pentru aceasta, zice 
Evanghelia, că a ieşit îndată din apă. 


Intocmai cum în zilele lui Noe, porumbiţa a vestit micşorarea apelor, tot asemenea 
şi încetarea înecării păcatului a însemnat-o porumbelul. 


Duhul Sfânt s-a arătat în chip de porumbel, pentru că acea pasăre este curată, 
blândă, iubitoare de oameni, fără de răutate şi nu stă în locuri necurate. Tot 
asemenea şi 


Pogorându-Se Duhul Sfânt ca un porumbel spre Domnul nostru lisus Hristos, s-a 
auzit un glas din cer, zicând: Acesta este Fiul Meu cel iubit, întru Care am 
binevoit. Aceluia deci, se cuvine mărirea şi stăpânirea, în vecii vecilor. Amin. 





Sinaxar - Sfânta şi dumnezeiasca Arătare a Domnului Dumnezeu şi 
Mântuitorului nostru lisus Hristos (Epifania sau Boboteaza) 

În această lună, în ziua a şasea, se prăznuieşte sfânta şi dumnezeiasca Arătare a 
Domnului Dumnezeu şi Mântuitorului nostru lisus Hristos (Epifania sau Bobo- 
teaza). 


Sfânta şi dumnezeiasca Arătare a Domnului Dumnezeu şi Mântuitorului nostru 
lisus Hristos o sărbătorim în această zi, în toate sfintele biserici, făcând, de cu 
seara, slujba Privegherii. Ca însuşi Dumnezeu Cuvântul, îmbrăcându-Se în Adam 
cel vechi şi plinind toate ale Legii, a venit la marele prooroc loan, ca să Se boteze. 


Şi acesta îl oprea, zicând către Dânsul: "eu am trebuinţă să fiu botezat de Tine şi 
Tu vii la mine?". 


Dacă a auzit însă pe Domnul zicând: "lasă acum", a cunoscut că botezul este 
plinirea a toată dreptatea şi L-a lăsat. 


Şi botezându-Se Hristos, toată firea apelor a sfinţit; şi cufundând în apele 
Iordanului toate păcatele oamenilor, îndată a ieşit din apă; înnoind şi zidind din 





nou pe omul, care era învechit în păcate şi dându-i împărăţia cerurilor. A Cărui 
slavă şi putere este în vecii vecilor. Amin. 





Arhid. Ştefan Sfarghie - Sinaxar - Botezul Domnului (Boboteaza - 
Dumnezeiasca Arătare) 


Pe când loan boteza în râul Iordan pe fiii lui Israel care-şi mărturiseau păcatele, a 
venit la el Domnul lisus Hristos, din Galileea, fiind de 30 de ani. 


În acea vreme, loan spunea poporului: „Eu vă botez cu apă, dar vine Cel ce este 
mai tare decât mine, Căruia nu sunt vrednic să-l dezleg cureaua încălțămintelor. EI 
vă va boteza cu Duh Sfânt şi cu foc” (Luca 3, 16). Deci a venit lisus să Se boteze, 
deşi nu Îi trebuia Botezul, ca Unul care era curat şi fără de păcat, născut fiind de la 
Duhul Sfânt şi din Fecioara Maria. Şi L-a cunoscut loan cu duhul şi se smerea pe 
sine zicând: „Eu am trebuinţă să fiu botezat de Tine, şi Tu vii la mine?” (Matei 3, 
14). Fiindcă Sfântul loan avea nevoie cu adevărat să fie botezat de Domnul lisus 
Hristos, ca unul ce era în păcatul neascultării protopărinților Adam şi Eva, ce era 
asupra a tot neamul omenesc. 





Însă Hristos-Domnul a zis către loan: „Lasă acum, că aşa se cuvine nouă să împli- 
nim toată dreptatea” (Matei 3, 15). Deci s-a botezat lisus în Iordan la vârsta 
bărbatului desăvârşit, adică la 30 de ani. 


Şi ieşind Domnul din ape, 1 s-au deschis Lui cerurile, iar Duhul lui Dumnezeu S-a 
coborât peste EI în chip de porumbel („nu în trup de porumbel - trebuie ştiut bine 
lucrul acesta” - atrage atenţia Sfântul loan Gură de Aur), iar din cer, glasul Tatălui 
s-a auzit zicând: „Acesta este Fiul Meu cel iubit întru care am binevoit” (Matei 3, 
17). A venit Mântuitorul lisus la ape, ca să sfinţească firea apelor; a venit să Se 
boteze, ca să ne pregătească nouă scăldătoarea Sfântului Botez; a venit la Ioan, ca 
acesta să fie pentru El martor adevărat, ca unul ce a văzut pe Duhul Sfânt pogo- 
rându-Se peste EI. 





Iulian Dumitraşcu - Calendar Ortodox - Botezul Domnului (Boboteaza - 
Dumnezeiasca Arătare) 


Praznicul Botezului Domnului este sărbătorit la 6 ianuarie. EI este numit în popor 
şi Boboteaza, iar în limbaj teologic-liturgic are şi denumirile de Teofanie sau 
Epifanie (Arătarea Domnului). 


Mântuitorul lisus Hristos a crescut în Galileea, în cetatea Nazaret, tăinuindu-Şi 
înaintea oamenilor puterea şi înţelepciunea dumnezeirii Sale până la vârsta de 30 
de ani, pentru că la iudei se socotea a fi o necuviinţă, ca să primească cineva 
vrednicia de învăţător sau de preot înainte de 30 de ani. De aceea, nu Şi-a început 
Hristos propovăduirea până la acea vârstă; ci locuia în Nazaret cu prea curata Sa 
Mamă şi cu Dreptul Iosif, care era tâmplar şi cu el împreună Se şi ostenea la lucrul 
tâmplăriei. Dar, murind Dreptul Iosif, Domnul lucra singur cu mâinile Sale, 
câştigând hrană pentru Sine şi pentru prea curata Sa Mamă, ca să ne înveţe pe noi a 
nu ne lenevi, nici a mânca pâinea în zadar. 


Împlinind 30 de ani şi venind vremea să Se arate lui Israel, atunci „a fost cuvântul 
lui Dumnezeu către loan, fiul lui Zaharia, în pustie”, trimițându-l să înceapă a 
boteza cu apă. Şi i-a dat lui şi un semn, după care putea să-L recunoască pe Mesia, 
Cel ce atunci venise în lume, precum singur Botezătorul ne spune, zicând: „Cel ce 
m-a trimis Să botez cu apă, Acela mi-a zis: Peste care vei vedea Duhul 





coborându-Se şi rămânând peste EI, Acela este Cel ce botează cu Duh Sfânt” 
(Ioan 1, 33). 


Deci, ascultând Sfântul loan cuvântul lui Dumnezeu, a venit la râul Iordan, 
propovăduind botezul pocăinţei spre iertarea păcatelor, el fiind acela despre care 
zisese prorocul Isaia mai înainte: „Eu sunt glasul celui ce strigă în pustie: 
Pregătiţi calea Domnului, drepte faceţi-I cărările” (cf. loan 1, 23; Isaia 40, 3). Şi 
veneau la el oameni din toate ţinuturile ludeei şi ale Ierusalimului şi se botezau în 
râul lordan, mărturisindu-şi păcatele. 


Atunci, a venit la lordan şi lisus, din Galileea, ca să fie botezat de către loan. lar în 
acea vreme, loan tocmai spunea poporului: „Vine după mine Cel mai tare decât 
mine, Căruia nu sunt vrednic să-l dezleg curelele încălțămintelor Lui. Că eu v- 
am botezat cu apă, iar Acela vă va boteza cu Duhul Sfânt” (cf. Luca 3, 16). Deci, 
a venit lisus să Se boteze, deşi nu îi trebuia Botezul, ca Unul care era curat şi 
neîntinat, născut din prea curată şi Preasfântă Maică Fecioară, fiind EL Însuşi 
izvorul a toată curăţia şi sfinţenia. 


Însă, ca Cel ce a luat asupra Sa păcatele lumii întregi, ca „Miel al lui Dumnezeu, 
care ridică păcatul lumii” (loan 1, 29), a venit la râu, ca să le spele pe ele cu 


botezul pocăinţei. A venit la ape, ca să sfinţească firea apelor; a venit să Se boteze, 
ca să ne pregătească nouă scăldătoarea Sfântului Botez; a venit la loan, ca acesta să 
fie pentru EI martor nemincinos, ca unul care a văzut pe Duhul Sfânt pogorându-Se 
peste EI când Se boteza, şi a auzit glasul Tatălui din cer. 


Și L-a cunoscut loan cu duhul şi se smerea pe sine, zicând: „Eu am trebuinţă să 
fiu botezat de Tine, şi Tu vii la mine?” (Matei 3, 13). Şi loan avea trebuinţă cu 
adevărat de botezul cel de la Domnul, ca unul care era în păcatul neascultării, cel 
adus de Adam asupra a tot neamul omenesc. Dar Domnul a zis către el: „Lasă 
acum, că aşa se cuvine nouă Să împlinim toată dreptatea” (Matei 3, 15). Ca şi 
cum ar fi zis: „Mi Se cade Mie să împlinesc şi această poruncă a lui Dumnezeu”. 
Că poruncă a Lui era cu adevărat botezul lui loan, precum tâlcuieşte Sfântul loan 
Gură de Aur. 


Şi s-a botezat lisus fiind de 30 de ani, de vreme ce la vârsta de 30 de ani oamenii 
se pleacă mai cu uşurinţă la tot păcatul, după cum grăieşte 

„Cea dintâi vârstă, a copilăriei, are multă neştiinţă şi nebunie; cea de a 
doua vârstă, a tinereţilor, cu poftă trupească se aprinde; iar cea de treizeci de 
ani, vârsta bărbatului desăvârşit, aceasta robeşte pe om tuturor păcatelor. De 
aceea, şi Hristos Domnul a aşteptat până la această vârstă ca să Se boteze, ca la 





toate vârstele să împlinească voia Domnului şi să sfinţească firea noastră şi să 
ne dea putere ca să biruim patimile şi să putem scăpa de păcatele cele de 
moarte.” 


lar, după Botezul Său, Domnul a ieşit îndată din apă, adică n-a zăbovit în apă. 
Sfântul loan Botezătorul, pe cel pe care îl boteza, îl afunda în apă până la grumaji 
şi-l ţinea aşa până ce îşi mărturisea toate păcatele şi atunci îl lăsa pe el şi ieşea din 
apă. Dar Hristos, fund fără de păcat, n-a zăbovit în apă; de aceea Evanghelia zice 
că a ieşit îndată din apă (cf. Marcu 1, 10). 


Și ieşind Domnul din ape, 1 s-au deschis Lui cerurile, strălucind de sus o lumină în 
chip de fulger, iar Duhul lui Dumnezeu S-a coborât peste EI, în chip de porumbel 
(cf. Marcu 1, 10). Că, precum în zilele lui Noe micşorarea apelor a vestit-o 
porumbelul, tot aşa şi aici, micşorarea păcatului s-a vestit prin chipul porum- 
belului. Şi Duhul Sfânt S-a arătat în acest chip, fiindcă această pasăre este curată şi 
iubitoare de oameni şi blândă şi fără răutate şi nu stă în locuri întinate. Aşa şi 
Duhul Sfânt este izvor al curăţiei, izvor adânc al iubirii de oameni, învăţător al 
blândeților, vistier al bunătăţilor şi fuge de la cel ce se tăvăleşte în mocirla 
păcatului, fără de pocăință. 


Şi pogorându-Se Duhul Sfânt, ca un porumbel, peste lisus Hristos, s-a auzit un 
glas din cer, zicând: „Acesta este Fiul Meu cel iubit, întru care am binevoit” 
(Matei 3, 17). Acesta era glasul Tatălui din cer, care întregea descoperirea 
Preasfintei Treimi. Astfel, sărbătoarea se numeşte pe drept şi Epifanie sau 
Teofanie, adică Arătare, pentru că, pe de o parte, lisus Hristos Se arată lumii, fiind 
mărturisit de prorocul şi Botezătorul loan, iar pe de altă parte Se arată lumii pentru 
întâia dată în chip limpede taina Sfintei Treimi, cunoaşterea adevăratului Dumne- 
zeu şi calea mântuirii, aşa cum ne arată şi Troparul sărbătorii: În Iordan botezându- 
Te 'Tu, Doamne, închinarea Treimii S-a arătat; că glasul Părintelui a mărturisit Ție, 
Fiu iubit pe Tine numindu-Te, şi Duhul în chip de porumbel a adeverit întărirea 
cuvântului. Cel ce Te-ai arătat, Hristoase Dumnezeule şi lumea ai luminat, slavă 


Tie, 





Proloagele din 6 ianuarie 


Luna ianuarie în 6 zile: Sfânta şi Dumnezeiasca Arătare a Domnului Dumne- 
zeu şi Mântuitorului nostru lisus Hristos. 


După întoarcerea Sa de la templul din Ierusalim, unde rămăsese, la doisprezece ani, 
Domnul lisus s-a aflat în Galileea, în cetatea Nazaret, unde a crescut, tăinuindu-Şi 
înaintea oamenilor puterea şi înţelepciunea dumnezeirii Sale, până la treizeci de 
ani, că necuviinţă se socotea la iudei, ca cineva, înainte de treizeci de ani, să ţie 
rânduiala de dascăl sau preot. Pentru aceasta şi Hristos, până la atâţia ani, nu a 
început propovăduirea Sa. 


Şi vieţuia în Nazaret cu prea curata Maica Sa şi cu Dreptul Iosif, care era tâmplar, 
până ce acela a fost viu, cu care împreună se şi ostenea la lucrul tâmplăriei. lar 
murind acela, singur lucra cu mâinile Sale, câştigându-şi hrana lui şi a prea curatei 
Maicii Sale, din osteneala mâinilor, ca să ne înveţe pe noi a nu ne lenevi, nici a 
mânca pâinea în zadar. 


Şi împlinindu-se acei treizeci de ani şi vremea dumnezeieştii Lui arătări venind, ca 
să Se arate lui Israel, cum zice Scriptura, atunci a venit cuvântul lui Dumnezeu 
către loan, fiul lui Zaharia, în pustie, trimițându-l pe el ca să meargă şi să înceapă a 
boteza cu apă. ŞI i-a dat lui şi un semn încredinţat, după care putea să cunoască pe 
Mesia, Cel ce atunci venise în lume, precum singur Botezătorul ne spune, zicând: 





"Cel ce m-a trimis să botez cu apă, Acela mi-a zis mie: "Deasupra Căruia vei vedea 
Duhul, pogorându-Se şi rămânând peste EI, Acela este Cel ce botează cu Duh 
Sfânt." 


Deci, ascultând loan cuvântul lui Dumnezeu, a venit în partea Iordanului, 
propovăduind botezul pocăinţei, întru iertarea păcatelor, el fiind acela de care 
zisese proorocul Isaia mai înainte: "Eu sunt glasul celui ce strigă în pustie: "Gătiţi 
calea Domnului, drepte faceţi cărările Lui."" 


Şi ieşeau la dânsul oamenii din toată latura ludeii şi a Ierusalimului şi se botezau în 
râul lordanului, de la dânsul, mărturisindu-şi păcatele lor. Atunci, a venit şi lisus 
din Galileea la Iordan, către loan, ca să se boteze de la dânsul. 


Și era vremea când loan spusese poporului, zicând: "Vine după mine, Cel mai tare 
decât mine, Căruia nu sunt vrednic să-l dezleg curelele încălțămintelor Lui. Că eu 
v-am botezat cu apă, iar Acela vă va boteza cu Duhul Sfânt." Deci, a venit atunci şi 
lisus să Se boteze, măcar că nu Îi trebuia botezul, ca Unul ce era curat şi nespurcat, 
şi din prea curata şi Preasfânta Maica Fecioară Se născuse, fiind EI şi Izvorul a 
toată curăţia şi sfinţenia. 


Însă, ca Cel ce a luat asupra Sa păcatele a toată lumea, ca Mielul lui Dumnezeu, 
Cel ce ridică păcatul lumii, a venit la râu, ca să le spele pe ele cu botezul pocăinţei. 
A venit la ape, ca să sfinţească firea apelor, a venit să Se boteze, ca să ne gătească 
nouă scăldătoarea Sfântului Botez. La loan a venit, ca acesta să fie pentru dânsul 
martor nemincinos, ca unul ce a văzut pe Duhul Sfânt pogorându-se peste EI, care 
Se boteza şi glasul Tatălui de sus S-a auzit. 


Și L-a cunoscut loan cu Duhul şi se apăra, zicând: "Eu am trebuinţă să mă botez de 
la Tine şi Tu vii la mine?" Că loan avea trebuinţă, cu adevărat, de botezul cel de la 
Domnul, ca cela ce era în păcatul neascultării, cel adus de Adam asupra a tot 
neamul omenesc. lar Domnul a zis către dânsul: "Lasă acum, că aşa se cade nouă a 
împlini toată dreptatea." Ca şi cum ar fi zis: "Mi se cade Mie să împlinesc şi 
această poruncă a lui Dumnezeu." Că poruncă a Lui era cu adevărat botezul lui 
Ioan, precum înţelege Sfântul loan Gură de Aur. 


Şi S-a botezat, isus, de treizeci de ani fiind, de vreme ce, la vârsta de treizeci de 
ani, omul se pleacă cu lesnire către tot păcatul. Că grăieşte Sfântul loan Gură de 
Aur: "Cea dintâi vârstă a copilăriei are multă neştiinţă şi nebunie; cea de a doua 
vârstă a tinereţilor, cu poftă trupească se aprinde; iar cea de treizeci de ani, vârsta 
bărbatului desăvârşit, aceasta robeşte pe om tuturor păcatelor. Deci, pentru aceasta 





şi Hristos Domnul a aşteptat până la această vârstă cu Botezul, ca la toate vârstele 
să împlinească voia Domnului şi să sfinţească firea noastră şi să ne dea putere ca să 
biruim patimile şi să putem scăpa de păcatele cele de moarte. 


Iar, după Botezul Său, Domnul a ieşit îndată din apă, adică, n-a zăbovit în apă. Se 
spune, în adevăr, că Sfântul loan Botezătorul, pe fiecare om care se boteza, îl 
afunda în apă până la grumaji şi-l ţinea aşa până ce toate păcatele sale îşi 
mărturisea şi atunci îl lăsa pe el şi ieşea din apă. Dar Hristos, fiind fără de păcat, n- 
a zăbovit în apă şi pentru aceasta Evanghelia zice că a ieşit îndată din apă. 


Şi, ieşind Domnul din râu, i S-au deschis Lui cerurile, strălucind de sus o lumină în 
chip de fulger şi Duhul lui Dumnezeu spre Domnul, Cel ce S-a botezat, S-a 
pogorât, la vedere, ca un porumbel. Căci, precum în zilele lui Noe, micşorarea 
apelor a vestit-o o porumbiţă, tot aşa şi aici, micşorarea păcatului s-a vestit cu 
asemănarea porumbelului. Şi Duhul Sfânt S-a arătat sub această asemănare, fiindcă 
această pasăre este curată şi iubitoare de oameni şi blândă şi fără răutate şi la loc 
urât nu stă. Aşa, şi Duhul Sfânt, este izvor al curăţiei, izvor adânc al iubirii de 
oameni, învăţător al blândeţilor, vistier al bunătăţilor şi fuge de la cel ce se 
tăvăleşte în mocirla păcatului, fără de pocăință. ȘI, pogorându-se Duhul Sfânt, ca 
un porumbel, peste Iisus Hristos, s-a auzit un glas din cer, zicând: "Acesta este Fiul 
Meu cel iubit, întru care am binevoit." Aceluia se cuvine slava şi stăpânirea în vecii 
vecilor! Amin. 


Întru această zi, învăţătură, pe scurt, despre Sfântul Botez. 


* 
/ 
/ 
/ 
/ 
/ 

Odată cu Botezul Domnului, prăznuim astăzi, fraţilor, şi sărbătoarea botezului 
nostru, al fiecăruia dintre noi. Eram nişte prunci neştiutori, când am primit Sfântul 
Botez. Să înţelegem acum, când suntem mari, ceea ce atunci nu puteam înţelege şi 
să primim, printr-o alegere liberă, drumul credinţei, pe care, încă din pruncie, 
Biserica l-a deschis înaintea libertăţii noastre. 


Taina Botezului, fraţilor, este, precum se ştie, cea dintâi din cele şapte Taine ale 
Bisericii. E Taina fără de care nu poţi fi creştin. 


Mântuitorul a rânduit Taina aceasta după Invirea Sa, când a zis Apostolilor Lui: 
"Mergând, învăţaţi toate neamurile, botezându-le în numele Tatălui şi al Fiului 
şi al Sfântului Duh.” (Matei 28,19), dar, de fapt, El ne-a pregătit această 
duhovnicească scăldătoare încă din ziua Botezului Său, de la Iordan. 


Este Taina prin care ne curăţim de păcatul strămoşesc; moare, adică, omul vechi 
din noi şi se naşte omul cel nou, prin împărtăşirea din harul Sfântului Duh al 
Domnului, putând a nădăjdui că, prin credinţă şi fapte bune, să ajungă a 
dobândi mântuirea (Fapte 2,38). Este lucrarea văzută şi nevăzută a naşterii din 
nou a omului "din apă şi din Duh" (oan 3,5). 


Sfântul Botez nu poate fi săvârşit decât de Sfinții Apostoli şi de urmaşii lor, 
episcopii şi preoţii. Numai în caz de primejdie de moarte, îl poate săvârşi orice 
mirean botezat, dar şi atunci dacă pruncul scăpa cu viaţa - preotul trebuie să-i 
citească celelalte rugăciuni şi să-l facă părtaş şi celorlalte Taine, care stau la poarta 
de intrare a omului în creştinism, adică Taina Sfintei Împărtăşanii şi Taina Ungerii 
cu Sfântul Mir. 


Unii rătăciți de la dreapta credință a Bisericii Ortodoxe nu recunosc botezul 
copiilor. Ei socotesc că botezul trebuie făcut la o vârstă mai înaintată (după 16 ani). 
Aceştia nu ţin seama nici de poruncile Sfintei Scripturi (Fapte 14,14-16, 27-34, 
48;1 Cor.1,16), nici de hotărârile Sfintelor Sinoade (de ex. Sinodul din Cartagina, 
care prin canonul 124, a hotărât: "Toţi cei ce nu vor să primească botezul pruncilor, 
să fie anatema) şi nici de mărturiile Sfinţilor Părinţi. 


Noi însă, dreptcredincioşii, la această sfântă prăznuire a Bobotezei, ne ducem cu 
ândul la ziua sfântului nostru botez, fiecare pentru sine şi toţi laolaltă, 





Cuvinte simple din Sfântul Munte (24) - Sfânta Arătare - Teofania 


Apa cea sfinţită a mării 


În binecuvântatul pustiu al Sfântului Munte, trăia un părinte, care era „ascuns în 
Hristos”, adică neştiut de om, dar ştiut de Dumnezeu. Vieţuirea în singurătatea cea 
în Hristos este o virtute cultivată aşa cum cultivi, îngrijeşti o cultură, o plantă, un 
pom şi este o virtute atât de mare încât poate spune cineva cu îndrăzneală că în 
ceruri nevoitorii cei ascunși în Hristos vor avea harul celor fericiţi. Atât de mult 
vor fi slăviţi sfinţii cei ce s-au nevoit cu bună ştiinţă întru nearătare, neștiuţi chiar 
şi de cei casnici ai lor. Acest fericit ascet avea un ucenic sub ascultare, simplu şi 
aproape neştiutor de carte, dar cu o mare credinţă şi fiu al ascultării desăvârşite. 


Intr-o zi, părintele îi spuse: „Fiule, coboară-te la mare şi adu apă; adu pentru a face 


jp2 


prescuri!”. „Binecuvântaţi, părinte!”, răspunse ucenicul, şi se duse degrabă şi aduse 
apă de mare. Pe măsură ce urca spre chilie, simţea greutatea urcuşului şi ispita 
cugetului: „Dar cum să folosim apă de mare din moment ce este sărată? Totuşi am 
luat binecuvântare...”. Părintele ascet a luat apă şi a frământat aluatul, a făcut şi 
prescuri şi pâine de mâncat. După o oarecare vreme bătrânul pustnic îi spuse 
ucenicului să coboare iarăşi la mare şi să aducă apă în găleată. Ucenicul, gândindu- 
se, şi-a dat seama că, surprinzător, era exact după un an de zile. Nu ştia carte, dar a 
observat cu atenţie că bătrânul duhovnic îl trimite de fiecare dată în aceeaşi zi, iar 





această zi mereu cădea a şasea din luna lui ianuarie. Este ziua când se sfinţesc 
apele, toate apele lumii, firea apelor se sfinţeşte. 


Și dacă a observat aceasta câţiva ani la rând, plin de nedumerire, a spus părintelui 
într-o zi: „Avva, am o ispită ce îmi spune că mă încerci, fiindcă apa mării este 
sărată, precum ştim, şi ne aduce şi vătămare trupească dacă o consumăm.” 
Părintele cel simplu, pe care Dumnezeu binevoise a-l lumina, răspunse: „Nu, fiule, 
apa mării este foarte dulce în ziua aceasta”. Şi într-adevăr, ucenicul a adus din nou 
apă de mare, iar părintele i-a spus: „îndrăzneşte, gustă apa!”, Gustă ucenicul şi 
constată că era mai dulce decât mierea - în ziua a şasea a lunii ianuarie. Aceasta 
dură vreme îndelungată, iar din când în când părintele îi amintea fiului său 
duhovnicesc: „Fii atent, nu spune nimănui taina aceasta, deoarece vom deveni 
cunoscuţi şi există teamă ca harul să se piardă din această pricină. Însă ucenicul 
într-o zi alunecă de la ascultarea sa şi destăinui taina cuiva: „am un avvă, care face 
un lucru fantastic, o dată pe an mă trimite şi aduc apă de mare şi când ajung la 
chilie apa este dulce”. 


În anul următor, apa pe care o aduse ucenicul de la mare era sărată, era apă de mare 
simplă. Nu în sensul că nu se sfinţise în ziua aceea, dar îşi pierduse harul 
extraordinar, ce o făcea potabilă, delicioasă. Vedem aici o minune mare, o minune 
considerată fără tăgadă; este o minune mare fiindcă prin credinţa cea fără de 
şovăială a părintelui ascet, apa mării se preschimba în ziua aceea în apă delicioasă. 
Nu putem spune că apa se preschimba numai în locul de unde lua apă ucenicul, iar 
lângă rămânea sărată. Pe de altă parte vedem că ascultarea şi vieţuirea ţineau harul, 
iar dacă a făcut cunoscută minunea, s-a îndepărtat harul. 


Intâmplarea este menţionată în scrierile Sfântului Munte, iar acel mare şi nearătat 
nevoitor a rămas în acest fel în istorie. 


Glasul Tatălui 


Un eveniment, probabil unic, ce rămâne ca un punct de referință în istoria 
bisericească, este vocea părintească. În tot Vechiul Testament, unde se aude glasul 
lui Dumnezeu, unde se descoperă Dumnezeu, unde se şi arată Dumnezeu lui 
Avraam - numai lui Adam şi lui Avraam s-a arătat Dumnezeu, de la momentul 
acela şi după urmează şi alte descoperiri; însă, între Adam şi Avraam, Dumnezeu 
este doar auzit de oameni, nu este văzut; Noe a auzit glasul lui Dumnezeu pentru a 
construi arca; mulţi au auzit glasul lui Dumnezeu. Însă lui Avraam i s-a arătat 
Dumnezeu, cum i se arăta şi lui Adam, de aceea rădăcina şi începutul vechiului 
Israil este patriarhul Avraam, acest mare începător de neam, în sensul larg al 





cuvântului - toți sfinții, deci, care vedeau sau auzeau pe Dumnezeu în Vechiul 
Testament, vedeau şi auzeau Persoana a doua a Sfintei Treimi, pe Cuvântul Cel 
Neîntrupat. 


Aceasta o mărturisesc însuşi proorocul Ilie şi însuşi de Dumnezeu văzătorul Moise, 
care, în mod unic şi mai presus de toţi sfinţii, vreme de 40 de zile şi nopţi, acolo în 
muntele Sinai, a convorbit cu Cuvântul Neîntrupat. Poporul simplu nu putea să 
ducă taina, să perceapă sensul acestei convorbiri, detaliile acestei experienţe, căci 
dacă le-ar fi spus „am vorbit cu a doua Persoană”, poporul ar fi crezut în politeism 
după aceasta. Adică, vreau să întăresc faptul că marii sfinţi, proorocii erau de 
Dumnezeu văzători, aveau experienţa că Dumnezeu este Treimic, Dumnezeu Unul, 
dar Treimic şi în trei Ipostasuri, însă lăsau impresia - sau probabil poporul 
înţelegea din spusele lor, codificate cumva - că Dumnezeu este Unul şi o Persoană. 
Aceasta este problema în Vechiul Testament. 


lar glasul lui Dumnezeu-Tatăl în sens strict nu s-a auzit niciodată în Vechiul 
Testament. Auzim de multe ori pe unii spunând că Dumnezeu Tatăl a vorbit în 
Vechiul Testament, Dumnezeu Fiul a vorbit în Noul Testament, iar la Cincizecime 
şi după vorbeşte Duhul Sfânt; aceştia fac o mare greşeală. Este o greşeală 
dogmatică, precum este şi o greşeală de experienţă spirituală. Căci din experienţă 


ies dogmele, iar dogmele sunt rodul experienţei bogate în Duhul Sfânt a Sfinţilor 
Părinţi. Deci, reținem că întotdeauna „vorbeşte” a Doua Persoană a Sfintei Treimi, 
de aceea este numit Cuvânt-Logos şi îngerul Marelui Sfat, dar mai ales Cuvânt 
pentru că vorbeşte, comunică cu omul. 


Prima oară când se face auzită vocea Tatălui Ceresc este în Noul Testament, şi 
atunci într-un dialect al limbii evreieşti. În acest dialect vorbeşte Dumnezeu Tatăl 
şi spune cunoscută frază: „Acesta este Fiul Meu Cel iubit întru Care am binevoit”. 
Despre aceste cuvinte s-au scris nenumărate lucrări, au scris mulți Sfinți Părinţi, iar 
mai apoi şi cei noi, cei contemporani au scris şi sigur vor mai scrie de ce vorbeşte 
Tatăl prin aceste cuvinte, ce sunt o revelaţie unică şi punct de referinţă în istoria 
mântuirii neamului omenesc. 


Acelaşi cuvânt este repetat şi pe Muntele Tabor, exact în aceeaşi formă, cu un mic 
adaos: „pe Acesta să ÎL ascultați”. Adică să faceţi ascultare desăvârşită în tot ceea 
ce vă va spune şi mai ales în ceea ce va pătimi în cele patruzeci de zile ce vor 
urma, căci evenimentul Schimbări la Faţă a Mântuitorului inaugurează într-un fel 
perioada Sfintelor Patimi. 





Există încă un moment istoric în care s-a făcut auzit glasul Tatălui; când Hristos a 
făcut rugăciune şi şi-a ridicat ochii la ceruri spunând cunoscutele cuvinte: „Părinte, 
am slăvit Numele Tău” (Evanghelia după loan 12, 28) la care drept răspuns din 
ceruri, glasul Tatălui a spus: „şi am slăvit şi iarăşi voi slăvi” (Evanghelia după loan 
12, 28) la persoana întâi singular. Dacă ar fi fost înger ar fi folosit persoana a treia. 
Vedem că nu este vorba de forme sintactice sau gramaticale, pur şi simplu, ci este 
vorba de revelaţie; prin intermediul limbii (a sintaxei gramaticale) se descoperă 
cum vorbeşte omenirii Prima Persoană a Sfintei Treimi. Sunt deci trei voci ce se 
fac auzite, iar acestea în acest fel au sfinţit şi aerul, şi istoria, şi textele cele sacre, 
iar de atunci încoace deja tot omul comunică cu Dumnezeu-Omul Hristos, cu 
Logosul întrupat. De la momentul Botezului este vădit acest lucru, dar mai ales 
după Cincizecime; acesta a devenit şi mai clar şi mai impunător, perceptibil pentru 
mintea omului fiind tot ceea ce se descoperă, adică în primul rând că Dumnezeu 
este treimic şi în trei Ipostasuri. (...) 


Mărturia Preacinstitului Înaintemergător 


„ȘI eu nu-l cunoşteam pe El, dar Cel ce m-a trimis să botez cu apă, Acela mi-a zis: 
«Peste Care vei vedea Duhul coborându-se şi rămânând peste El, Acela este Cel ce 
botează cu Duh Sfânt“ (loan 1, 33) 


Deci Hristos botează dublu: şi în Duhul Sfânt, şi în focul cel nezidit, după cum 
menționează Sfântul Apostol şi Evanghelist Matei (Matei 3, 11). Focul nu este cel 
obişnuit, material, ci imaterial, nezidit, adică este vorba de Harul divin. Cuvântul 
Botezătorului „iar eu nu l-am cunoscut” este impresionant, mişcător, deoarece, pe 
de o parte, ca vârstă au o diferenţă doar de şase luni, Hristos este de 30 de ani, sunt 
după fire veri şi nu s-au întâlnit niciodată înainte, nu l-a văzut unul pe celălalt 
niciodată pe pământ, nici măcar o dată. Este prima lor întâlnire. „Nu L-am 
cunoscut, nici nu L-am văzut, L-am cunoscut prin Duhul Sfânt, dar nu ne-am 
întâlnit nici măcar o dată înainte” (loan 1, 33). 


Sfântul loan Botezătorul era de aproape treizeci de ani în pustie şi de vreo jumătate 
de an propovăduia pocăinţa, acolo, în pustia Iordanului şi vine pentru prima oară 
Hristos să se boteze, să plinească legea. Şi acest lucru este foarte mişcător;, căci un 
om mai mult decât sfânt pe pământ, mai sfânt, fireşte după Preasfânta Născătoare 
de Dumnezeu, îl vede pe Hristos pentru prima şi ultima oară. 


Nu a durat mult timpul acesta al botezării lui lisus în apele Iordanului, fundcă lisus 
a ieşit imediat din apă, adică cum a intrat, imediat a şi ieşit. Ceilalţi intrau până la 
brâu şi rămâneau până îşi spuneau păcatele, iar în funcție de mărturisirea făcută 





rămâneau în apă, zece minute, o oră, două ore... lisus, fără de păcat fiind, nu doar 
pur şi simplu a ieşit din apă, dar cum a intrat imediat a şi ieşit. Nu a aşteptat, adică, 
vreme îndelungată, nici nu a întârziat din altă pricină, până când s-a pogorât Duhul 
Sfânt în chip de porumbel şi a rămas deasupra capului Său. 


După aceasta, lisus s-a dus în Muntele Sarantarion, iar Preacinstitul Înainte- 
mergător după puţin timp a fost arestat din pricina insistenţei sale binecunoscute 
„nu se cuvine ţie”, referitoare la femeia lrodiada, fiind întemnițat în închisoarea 
Mabhera. Ne aflăm în primul an al activităţii publice a lui Hristos, în primele luni, şi 
s-a auzit că loan a fost întemnițat, iar după puţin timp a fost decapitat. Astfel 
întâlnirea istorică din momentul Botezului Mântuitorului este primă şi ultima 
dintre cei doi bărbaţi. 


Este profund mişcător acest fapt, deoarece acum se cunosc. Din punct de vedere 
uman putem spunem că sunt plini de Duhul Sfânt, cel puţin Sfântul loan 
Botezătorul, şi ar putea zice cineva: ar fi trebuit, mai ales că erau şi rude, să stea şi 
să discute, de multe ori, ceasuri întregi; dar altfel a rânduit Hristos, aici pe pământ, 
a rânduit să se întâlnească doar o dată şi atunci pentru foarte puţin timp. Este o lege 
nescrisă? Este o încercare? Aşa a voit aici pe pământ Hristos. lar pentru faptul că 
era plin de Duh Sfânt încă din pântecele maicii sale, a cunoscut toate acestea 
Botezătorul, le-a cunoscut fără să ceară amănunte. 


Acesta este unul dintre lucrurile ce ne mişcă profund, referitor la persoane dragi, 
căci prin analogie cu măsura dragostei unei persoane față de Duhul Sfânt, 
înţelegem şi măsura dragostei acelei persoane faţă de ceilalți. 


Un alt lucru ce trebuie subliniat este că Sfântul loan fiind în pustie de la o vârstă 
foarte fragedă, cam pe la un an jumătate, a fost îndrumat şi învăţat de Arhanghelul 
Mihail. Există şi icoane ce îl înfăţişează pe Sfânt ca un prunc nevoindu-se în 
pustiu, la răsărit de Iordan, sub îndrumarea şi grija Sfântului Arhanghel Mihail. 
Acest adevăr este reținut de Sfânta Tradiţie, iar de aici a fost luat şi de Sfinţii 
Părinţi, împreună cu alte adevăruri de credinţă. Astfel a fost învăţat Sfântul loan să 
facă metanii mari până la pământ, căci aceasta este Tradiţia Părinților începând cu 
strămoșul neamului omenesc, Adam. 


Sfinţii îngeri, în afara faptului că sunt fără de trup, fac şi ei metanii mari - cel puţin 
aşa îi vedem noi oamenii - dar puterile cele netrupeşti nu obosesc niciodată 
închinându-se lui Dumnezeu. Noi, cei cu trup, nu numai că obosim, dar mai avem 
şi probleme de sănătate. Ca urmare sunt două piedici ce intervin în situația când 
vrem să facem metanii mari; este şi dialogul ascuns ce nu vrea ca cineva să se 





închine lui Hristos, însă noi pe Acesta îl dorim, Acestuia ne închinăm. Din această 
pricină vrăjmaşul Îi spune lui Hristos pe Muntele Sarantarion: „Dacă mi te vei 
închina mie, toate acestea ţi le voi da ţie” (Matei 4, 9). Ca urmare, aceasta este 
singura închinare la care vrăjmaşul nu se împotriveşte. Din această pricină, în mod 
justificat noi toţi, în toată viaţa noastră, pot spune, de câte ori va veni ceasul 
canonului, vom întâmpina greutăți şi împotriviri în duh. Este o contră la contră. Nu 
avem cum să ne aşteptăm la lucruri uşoare. Dacă totul este uşor, fie suntem 
binecuvântaţi cu har din belşug - situaţie foarte rară - fie ceva nu este la locul său. 
Firescul este să avem greutăţi, acesta este lucrul corect. lar la Sfinţii Părinţi vedem 
că aveau greutăţi şi mai mari, ce le putem citi şi discuta pe îndelete, de multe ori. 


Un alt element deosebit de important este de asemenea şi faptul că înlăuntrul 
pustiului, cum creştea şi devenea bărbat virtuos, prea cinstitul Înaintemergător al 
Domnului a auzit vocea Părintească a lui Dumnezeu-Tatăl. lar aceasta este o 
revelație, căci nu s-a mai făcut auzită glasul Tatălui în istorie, precum am spus mai 
înainte. Nici măcar nu ştia că prima Persoană a Sfintei Treimi este şi se numeşte 
Tatăl. Sfântul loan Botezătorul este primul căruia 1 se descoperă şi cunoaşte prin 
glasul Tatălui, faptul că trebuie să se coboare la râul Iordan pentru a propovădui 
botezul cu apă. Era hotărât să rămână mulţi ani în pustiul Iordanului, probabil toată 
viaţa sa, dacă nu primea o altă poruncă. De aici vedem că oamenii sfinţi ai lui 
Dumnezeu nu fac nici cea mai mică mişcare fără a avea ştirea lăuntrică a 
binecuvântării dumnezeieşti, fără a avea adeverirea că fac voia dumnezeiască la 
fiecare pas; în continuare propovăduiesc oamenilor această voie dumnezeiască ce 
uneori este crezută şi primită, alteori nu este primită de oameni. Aşa stau lucrurile. 
Fireşte că în continuare fiecare va da seamă şi pe pământ şi în ceruri pentru 
descoperirea voii dumnezeieşti. Deci, prea cinstitul Înaintemergător a auzit glasul 
Tatălui, iar prin aceste experienţe în Duhul Sfânt, precum ne spun Părinţii, omul se 
îndumnezeieşte. 


Eu asemăn acest proces al înaintării în Dumnezeu cu un progres geometric 
nesfârşit. Nu este un simplu progres. Este o înaintare în veşnicie începând de pe 
pământ şi continuând în ceruri, fără întrerupere, urcuş neîncetat. În ceruri îngerii şi 
sfinții înaintează la nesfârşit. Sunt ca nişte rachete proiectate în spațiu ce 
înaintează, înaintează, înaintează, însă spiritual şi nu spaţial. Căci din moment ce 
Dumnezeu este atotprezent, nu e nevoie de o înaintare spaţială, ci numai spirituală. 
Aşadar, prin glasul lui Dumnezeu Tatăl, Care i-a descoperit Botezătorului toate 
câte avea să făptuiască, acesta s-a odihnit în Dumnezeu, a ajuns la măsurile cele 
mai înalte, a propovăduit poporului Israil botezul pocăinţei cu apă, botez ce nu 
oferea lăsarea păcatelor, dar îl pregătea pe om pentru adevăratul Botez, cel ortodox 
în Duhul Sfânt. 





Al treilea element esenţial ce este de asemenea mişcător, este şi faptul că Sfântul 
loan Botezătorul este primul om ce propovăduieşte pe pământ Împărăţia Cerurilor. 
Toţi proorocii, la orice înălțime duhovnicească s-ar fi aflat, nu au îndrăznit să 
propovăduiască Împărăţia Cerurilor, adică împărăţia lui Dumnezeu, deoarece trăiau 
toţi ontologic domnia lui satan. După căderea în păcat a protopărinților, toţi sfinţii, 
până în ceasul Răstignirii, trăiau această povară, fiindcă vrăjmaşul avea putere, nu 
exista iertarea păcatelor. Prin faptul că nu exista iertarea păcatelor la nivel 
personal, individual, prin faptul că fiecare trebuia să ducă în suflet greutatea 
păcatului strămoşesc la care se adăugau şi păcatele individuale, înţelegem ce 
greutate impresionantă avea de dus fiecare în sufletul său, tone de păcate. lar marea 
problemă era că fiecare îşi ducea aşa cum putea această greutate spirituală, 
existențială. 

Cum întotdeauna au existat smintelile, osândirile, lăuntrice şi exterioare, se mărea 
greutatea fiecăruia, se măreau păcatele fiecăruia, iară şi iară, a celor ce deja erau 
încărcaţi destul. Ca urmare, nimeni nu îndrăznea să propovăduiască 

Împărăţia Cerurilor, adică faptul că după o vreme urma să vină Mesia, eliberarea 
prin Duhul Sfânt; Mesia, Cel care va elibera pe oameni de puterea păcatului. 


Aceasta s-a întâmplat mai ales după Cincizecime, după Botezul fiecăruia, 
individual. Din acest moment Împărăţia Cerurilor nu doar a ajuns foarte aproape, ci 
poate fi experiată, trăită la nivel personal, deoarece vrăjmaşul numai are autoritate, 
doar dacă îi acordăm noi această autoritate asupra noastră. Aşa zic şi Părinţii: „din 
pricina slăbiciunii noastre personale”. Fiecare dintre noi are o slăbiciune, nu există 
discuţie. Nu putem acuza pe vrăjmaş că are această autoritate (de a ne ispiti), din 
moment ce trăim în perioada Harului de două mii de ani, căci aceasta nu o 
recunoaşte vrăjmaşul în mare măsură. Adică, de la Cincizecime încoace capul lui 
satan este tăiat. Nu mai poate muşca, nici otrăvi cu capul său, precum am spus şi 
mai înainte. Să ne închipuim un monstru ce are cap de crocodil, cu dinţi plini de 
otravă şi cu coadă de scorpion, imens scorpion. În vremea Vechiului Testament 
muşca cu capul şi îi otrăvea pe toţi. În Noul Testament, însă, nu mai muşcă fiindcă 
i s-a tăiat capul. Nu muşcă cu coada, ci doar stă în aşteptare, chinuit, să vină omul 
la el şi atunci îl înţeapă cu coada. Aceasta se întâmplă pentru că noi ne ducem în 
raza lui de acțiune. Aceasta este o experiență duhovnicească ce, cu trecerea 
timpului, o gândim şi o conştientizăm mai bine şi vedem că este exact aşa. Nu are 
legătură cu ce-am făcut şi cu ce o să facem, această experienţă o vom trăi în 
continuare. Nu putem acuza pe vrăjmaş, precum nici pe aproapele; vom acuza 
întotdeauna pe noi înşine, pe sinele propriu cel cu răutate. 


Revenind la Sfântul Ioan, el este primul care propovăduieşte Împărăţia Cerurilor, 
faptul că în scurtă vreme aceasta va fi lângă noi prin însăşi prezenţa Impăratului, 





căci Cel Care o va propovădui în curând avea să fie Însuşi Dumnezeu. Nu ştie 
Botezătorul ce mare dar este acesta; ştie însă prin Duhul Sfânt cum că prima frază 
ce o va spune public Hristos va fi exact ceea ce el a propovăduit vreme de jumătate 
de an. lar Hristos, deschizând preasfântă gura Sa, începe propovăduirea Sa publică: 
„Pocăiţi-vă, s-a apropiat Împărăţia Cerurilor”. Să reținem că nu este acelaşi lucru. 
Se aude la fel, cuvintele sunt aceleaşi, însă persoana care propovăduieşte nu este 
aceeaşi, deoarece Cel care deja anunţă venirea Împărăției Cerurilor este Logosul 
cel Întrupat, Dumnezeu-Omul, Împăratul slavei. 


Sfântul loan Botezătorul, în Duhul Sfânt, a ştiut dinainte că Hristos va începe prin 
aceste cuvinte predica Sa publică. Cuvintele Botezătorului preced temporar şi 
istoric pe cele ale Mântuitorului, însă Însuşi Împăratul Hristos propovăduieşte 
eliberarea ce va să fie, căci pe fiecare om pe care îl tămăduieşte, îl tămăduieşte 
îndoit, trup şi suflet, dar în primul rând sufleteşte, lăsându-i şi iertându-i păcatele. 
Când Hristos spune „iertate îți sunt păcatele “, fie puţine, fie multe, atunci îl aşază 
pe om fără de păcat, nu doar însănătoşit, aranjat în sens bun, curăţit, ci fără de 
păcat. Căci când Hristos iartă pe cineva, iartă precum cunoaşte doar EI, iar omul 
acela devine fără de păcat. Dar în continuare ce se va întâmpla? În orice caz, 
important este că omul este într-o stare unică, este fără de păcat. 


Asemenea experienţă nu avusese nimeni până atunci, atâția mii de ani. De aceea şi 
Împărăţia Cerurilor a fost mai întâi propovăduită de prea cinstitul Înaintemergător 
care a fost şi cel mai mare predicator. Trecuseră atâţia sfinţi, prooroci, se auziseră 
atâtea predici, atâtea cuvântări, probabil mai impresionante, superioare cuvintelor 
simple ale Botezătorului, toate acestea până în vremea lui, dar o asemenea 
experienţă nu mai existase şi probabil nu a mai existat vreodată. 


Sfinții Părinţi ai Bisericii, ce au vorbit şi au scris foarte mult cu privire la fraza 
aceasta a Sfântului loan Botezătorul, insistă pe aspectul verbului „pocăiţi-vă”, ce 
este un imperativ prezent continuu, deşi în limba greacă ar fi putut folosi un aspect 
de moment al imperativului. Diferenţa de expresie a celor două aspecte temporale 
ale aceluiaşi verb este una teologică şi imensă după cum subliniază majoritatea 
Părinților. lar această diferenţă o înţelegem din viaţa Sfintei Maria Egipteanca, ce 
rămâne ca o pildă veşnică de pocăință. Creştinul trebuie să fie cel ce se pocăjeşte 
neîncetat, nu cel ce s-a pocăit. 


Cel ce se pocăieşte necontenit se preocupă de propriul sine şi de propriile căderi şi 
neputinţe, şi înaintează duhovniceşte cu adevărat. Cel ce s-a pocăit este cel ce are 
impresia că a ajuns la nepătimire, „apatie”, nu mai continuă pocăinţa, deci ca 
urmare păcătuieşte. Aceasta este diferenţa de care vorbeam. Când omul încetează a 





se mai pocăi, atunci păcătuieşte. Aceasta este şi experienţa Sfinţilor Părinţi ai 
Bisericii noastre. Din această pricină şi Sfântul loan Botezătorul foloseşte 
imperativul la prezent continuu. Nu zice rezolvați problema păcatelor făcute, iar 
după aceea odihniţi-vă şi trăiţi liniştiţi, ci strigă, cât aveţi răsuflare în voi, luptaţi-vă 
pentru a vă ţine departe de cugetele rele şi viclene, şi pentru a avea mereu harul 
Duhului Sfânt întru voi. 


Întrebare: Era, Sfântul Ioan eliberat de păcatul strămoșesc? 


Răspuns: Nu. Sfântul Înaintemergător s-a născut moştenind păcatul strămoşesc. 
Însă, prea cinstitul Înaintemergător nu a fost botezat cu apă, ci cu harul Duhului 
Sfânt; a fost botezat în Duhul Sfânt, căci mărturiseşte Scriptura prezenţa şi grija 
Duhului şi a Domnului faţă de prunc: „şi mâna Domnului era cu el” (Luca 1, 66); 
părintele său după trup de asemenea prooroceşte această prezenţă divină zicând 
plin de Duhul cel Sfânt: „iar tu, pruncule, prooroc al Celui Prea înalt te vei chema” 
(Luca 1, 76). lar Sfântul Evanghelist Luca concluzionează referitor la pruncul loan: 
„lar copilul creştea şi se întărea în Duhul şi a fost în pustie până în ziua arătării lui 
către Israil” (Luca 1, 80). Această prezenţă neîntreruptă a Sfântului Duh, din clipa 
zămislirii sale, de la prima celulă şi până la fetus; naştere, pruncie, bărbăţie, este de 
fapt botezul său cu apă, în mod tainic. 


În al doilea rând avem şi botezul spiritual al sfântului, adică prin vederea Luminii 
necreate, văzând, precum ne mărturiseşte Scriptura, Duhul Sfânt. Prin acest botez i 
se şterge Sfântului Ioan Botezătorul păcatul strămoşesc. Însă, să fim atenţi la un 
amănunt: atunci când zicem că Sfântul loan a văzut pe Duhul cel Sfânt în chip de 
porumbel (loan |, 32-34), impresia noastră este că Sfântul loan Botezătorul a văzut 
Duhul Sfânt ca pe un mic porumbel. Şi aşa cum se formează percepţia noastră 
desconsiderăm de fapt persoana Sfântului Duh. 


Ştii că atunci când Mahomed a citit acestea, a însemnat în Coran: Nu cumva 
pentru creştini Allah este Duhul cel Sfânt? Căci noi ştim că musulmanii nu cred în 
Sfânta Treime, din moment ce îl adoră pe satan. La această nedumerire ei răspund 
„în asemenea păsărele noi nu credem”. Spun păsărele deoarece au o percepţie 
extrem de simplistă şi o teologie a cunoaşterii extrem de rudimentară, având 
impresia că noi adorăm un porumbel pe care îl zeificăm. 


Capacitatea de a primi harul dumnezeiesc 


Sfântul loan Botezătorul văzând cu ochii sufletului, adică în mod tainic, 
duhovniceşte, pe Duhul cel Sfânt a fost eliberat de păcatul strămoşesc ce nu îl 





influențase până atunci în a făptui vreun compromis cu lumea sau cu diavolul. Căci 
aceasta este urmarea directă a moştenirii păcatului lui Adam, faptul că foarte 
repede omul alunecă în păcat. 


În Sfânta Tradiţie doar două persoane nu au cedat în faţa păcatului: Născătoarea de 
Dumnezeu şi prea cinstitul Inaintemergător. Diferenţa dintre aceştia este doar de 
capacitate. 


Să ne închipuim două tancuri, unul este de zece ori sau de o mie de ori mai mare 
decât celălalt. Ambele sunt însă pline de mir, nu ţiţei, mir sfânt. lar dacă sunt pline 
înseamnă că nu mai încape altul, nu putem să presăm şi să punem mai mult. Sunt 
pline cu desăvârşire. Doar că unul are o capacitate mai mare decât celălalt. Adică 
am putea spune că „încap” atâţia Sfinţi loan în Maica Domnului? Toţi sfinţii şi toţi 
îngerii încap în harul Maicii Domnului şi încă mai este har disponibil. Adică ce 
capacitate de primire a harului are persoana Maicii Domnului? De aici în 
continuare venim la persoana Sfântului loan Teologul, care este după mărturia 
generală, şi a Apostolului Petru şi a Apostolului Pavel, cel mai îndumnezeit, cel 
mai aproape de Dumnezeu. Altele sunt criteriile pentru care Petru şi Pavel sunt 
vârfurile cetei apostolilor, însă din punct de vedere al nepătimirii, în vârf se află 
Sfântul Ioan Teologul. 


Cea mai sfântă fiinţă a lumii întregi, Maica lui Hristos, este încredinţată, ierar-hic, 
următorului celui mai sfânt de pe pământ, Sfântului loan Teologul. Singura cădere 
ce i s-ar putea reproşa, după cum cunoaştem, ar fi protestul său când sorțul căzut 1- 
a dat drept loc al misiunii sale evanghelice, Asia Mică; s-a plâns atunci că nu va 
reuşi să-i evanghelizeze pe locuitorii Asiei Mici deoarece sunt oameni duri şi 
încăpăţânați. A primit imediat înştiinţarea dumnezeiască şi i-a spus Sfântului 
Prohor că Dumnezeu îl va pedepsi cumva pentru îndoiala sa, dar nu i-a arătat în ce 
fel. Mai târziu, când au naufragiat a rămas pe mare patruzeci de zile şi nopţi 
luptându-se cu valurile. Numai cineva care a naufragiat poate înţelege ce mare 
încercare este să rămână cineva patruzeci de zile şi nopţi, fără să mănânce, fără să 
bea, fără să doarmă. Fireşte nu era un înot frumos, ci o luptă cu valurile potrivnice. 
lar aceasta i s-a întâmplat la o vârstă înaintată. 


Avea peste 50 de ani, căci până la această vârstă Sfântul loan Teologul a rămas 
lângă Maica lui Dumnezeu. Când Preasfânta Născătoare a trecut la Domnul, în 44 
d.Hr., Sfântul Apostol a pornit în misiunea sa având centrul în cetatea Efesului. 


Întrebare: Sfântul Ioan Botezătorul a auzit doar el glasul Tatălui Ceresc? 





Răspuns: Da, lăuntric, în inimă. 


(Efrem ieromonahul, stareţul Schitului Vatopedin Sfântul apostol Andrei, 
Cuvinte Simple din Sfântul Munte, Traducere din limba greacă Pr. dr. 
Constantin Petrache, Editura Egumeniţa, Galaţi, 2012, pp. 141-161) 





Arhimandritul Cleopa Ilie - Predică la Botezul Domnului - Despre Botezul 
creştin 


lubiţi credincioşi, cu mila şi cu îndurarea lui Dumnezeu, iată am ajuns şi în anul 
acesta la prealuminatul praznic al Botezului Domnului. /cesr sfânt şi mare 
praznic împărătesc se mai numeşte şi "Arătarea Domnului” sau "Epifania”. 


Dar pentru care pricină nu se zice Naşterii Domnului, Arătarea Lui, ci Botezului 
Domnului? Acest lucru îl arată, desluşit şi luminat, dumnezeiescul 
DI, zicând că Hristos n-a ajuns cunoscut tuturor când S-a născut, ci 
când S-a botezat. lar cum că mulţi nu-L cunoşteau şi nu ştiau cine era, să ascultăm 
pe DIOR care spune: Se află în mijlocul vostru Acela pe Care nu-L 
ştiţi (loan 1, 26). 


Dar pentru ce să ne mirăm că ceilalți nu-L cunoşteau, când însuşi Botezătorul 
nu-L cunoştea până în ziua aceea? Căci zice: Și eu nu-L ştiam pe EI, dar Cel ce 
m-a trimis să botez cu apă, Acela mi-a zis: peste Care vei vedea Duhul 
coborându-Se şi rămânând peste EI, Acela este Cel ce botează cu Duh Sfânt 
(Ioan 1, 33). 


Pentru că am arătat că Botezul Domnului se mai numeşte şi Arătarea Domnului, 
este bine să ştim că două sunt arătările Domnului. 





lată ce spune Sfântul loan Gură de Aur în această privinţă: "Este necesar să 


arătăm dragostei voastre că nu este o singură Arătare a Domnului, ci sunt două 
arătări. Una este aceasta de acum care s-a împlinit la Botez, iar a doua este 
aceea care va să vină şi care se va face cu slavă mare la sfârşitul lumii". 


Astăzi am auzit pe marele [055559 vorbind despre amândouă arătările 
Domnului, în Epistola către Tit. Despre arătarea cea de acum, spune: Harul cel 
mântuitor al lui Dumnezeu s-a arătat tuturor oamenilor, învăţându-ne pe noi să 
lepădăm fărădelegea şi poftele lumeşti şi, în veacul de acum, Să trăim cu 
înţelepciune, cu dreptate şi cu cucernicie (Tit 2, 11-12). lar despre cea viitoare, 
spune: Aşteptând fericită nădejde şi arătarea slavei marelui Dumnezeu şi 
Mântuitorului nostru lisus Hristos (Tit 2, 13). Despre aceasta şi 

spune că soarele se va preface în întuneric şi luna în Sânge, mai înainte de a veni 
ziua Domnului cea mare şi înfricoşată (loil 3, 4). 


Astăzi, când prăznuim Botezul Domnului, se cuvine să arătăm câte sunt botezurile 
care au închipuit Botezul creştin de la începutul lumii şi care vor mai fi. După 
mărturia opt sunt botezurile. 
1) Primul botez a fost entru curmarea păcatului (Facere 7, 17-24). 
2) Al doilea botez „căci norul 


este simbolul duhului, iar marea al apei (leşire 13, 22; I Corinteni 10, 2). 

3) Al treilea botez a fost EEE, numit "tăierea împrejur”. 
(Facere 17, 10-14). 

4) AL patrulea este botezul lui loan, numit botezul pocăinţei (Matei 3, 1-11). 
Acest botez a fost introductiv şi conducea pe cei botezați la pocăință şi la 
credinţă în Hristos. lată ce spune Cere pp Eu vă botez pe 
voi cu apă, dar Cel ce vine după mine vă va boteza cu Duh Sfânt şi cu foc 
(Matei 3, 11; Luca 3, 16). Aşadar, loan pregătea şi curăța mai dinainte cu 
apă, în vederea venirii Duhului Sfânt. Cu acest botez Însuşi Mântuitorul 
nostru lisus Hristos S-a botezat de către Ioan (Matei 3, 13-17; Marcu 1, 9- 
11). „ci pentru 
că Și-a luat asupra Sa curățirea mea şi ca să zdrobească capetele 
balaurilor din apă, cum spune psalmistul (Psalm 73, 14). Apoi, ca să se 
înece păcatul, ca să înmormânteze pe Adam cel vechi în apă şi să-l 
sfințească pe botezător. Ca să împlinească Legea, ca să descopere taina 
Treimii şi ca să ne dea nouă pildă şi exemplu cum să ne botezăm. 

Al cincilea botez este „ instituit 
de Domnul nostru lisus Hristos, prin cuvintele adresate ucenicilor Săi: 
Mergând, învăţaţi toate neamurile, botezându-le în numele Tatălui şi al 
Fiului şi al Sfântului Duh (Matei 28, 19). Acesta este cel mai mare botez 





din cele amintite până acum. E] se face prin afundare în apă în numele 
Preasfintei Treimi şi 
Noi toţi ne botezăm cu acest botez 
desăvârşit prin apă şi prin Duh, fără de care nimeni nu se poate mântui. 
Se zice că Hristos botează "cu foc”, pentru că a revărsat Duhul Sfânt 
peste Apostoli, în chipul limbilor de foc (Fapte 2, 1-4), după cum spune 
Însuşi Domnul: Ioan a botezat cu apă, dar voi veţi fi botezați cu Duhul 
Sfânt, nu mult după aceste zile (Fapte 1, 5). 
6) Al şaselea botez, care este de o măsură cu Botezul creştin, prin apă şi prin 
este botezul prin pocăință şi prin lacrimi, adică Sfânta Spovedanie, 
prin care ni se dezleagă toate păcatele. 


7) Al şaptelea şi cel mai desăvârşit este 
capu EI este foarte cinstit şi fericit, pentru că nu se mai pângăreşte a doua 
oară cu întinăciunea păcatului şi singur le poate înlocui pe toate celelalte. 

5) Al optulea şi ultimul Botez ste OG lac ta 0 
Acest botez nu este mântuitor, ci pe de o parte distruge răutatea şi păcatul, 


iar pe de altă parte pedepseşte necontenit (Dogmatica, cap.IV, p.247-252). 


Iubiţi credincioşi, după ce am arătat cele opt feluri de botezuri, este bine să vorbim 


mai pe larg despre importanţa botezului creştin ortodox. 


Cel mai desăvârşit botez care curăţă păcatele noastre, este Botezul creştin, adică 
botezul prin apă şi Duh, pe care îl primim îndată după naştere. După învăţătura 
Domnului nostru lisus Hristos, cine nu are acest botez nu poate să intre în 
Împărăţia cerurilor (loan 3, 5). Să dăm câteva explicaţii despre Taina Sfântului 
Botez pe înţelesul tuturor. 


Cine poate boteza? Dreptul de a boteza îl au numai episcopii şi preoţii (Canonul 
46-50 Apostolic). La mare nevoie, ca pruncul să nu moară nebotezat, poate boteza 
şi un diacon, un călugăr simplu, un mirean - bărbat sau femeie - şi chiar părinţii 
copilului. Cum se săvârşeşte botezul de către mireni când copilul este în primejdie 
de moarte? Afundând pruncul de trei ori în apă curată şi rostind formula sfântă a 
Botezului: "Se botează robul (roaba) lui Dumnezeu (numele), în numele Tatălui, 
Amin; şi al Fiului, Amin; şi al Sfântului Duh, Amin. (Canonul 44-45 al Sfântului 
Nichifor). Dacă cel botezat rămâne în viaţă, preotul va completa slujba Botezului 
după rânduiala obişnuită, dar numai de la cufundare înainte; adică îl unge cu 
Sfântul Mir, citind rânduiala până la capăt (Liturgica, Bucureşti, 1877, p.183). 

Botezul se săvârşeşte în pridvorul sau în pronaosul bisericii. Canoanele opresc 
săvârşirea Botezului atât în case, cât şi în paraclisele din casele particulare (Can. 31 





şi 59 Sinod.VI ec.). Numai în cazuri foarte rare şi de mare nevoie, cum ar fi frig 
puternic, boală, pericol de moarte pentru prunc etc. se îngăduie săvârşirea 
Botezului în case. Cât despre timpul când se săvârşeşte Botezul, pentru prunci nu 
există zile sau ceasuri hotărâte ca nu cumva să moară nebotezaţi. Dacă pruncul 
moare nebotezat, părinţii lui sau preotul, din cauza căruia a murit neunit cu Hristos, 
săvârşeşte un păcat de moarte. Pentru cei morţi nebotezaţi, Biserica nu mai poate 
face nimic, rămânând toate la mila lui Dumnezeu. Dacă pruncul este firav şi există 
temerea că nu va trăi, el poate fi botezat îndată după naştere. Dacă pruncul este 
sănătos, Botezul se face de obicei la opt zile de la naştere, în orice zi de 
sărbătoare, după săvârşirea Sfintei Liturghii. 


Cei ce vin sau sunt aduşi la botez trebuie să aibă naşi. Nimeni nu poate fi botezat 
cu sila, dacă este matur, şi este dator să aibă naşi ortodocşi. Vaşii sunt persoanele 
în vârstă care însoțesc pe prunc la botez, răspunzând şi făcând cuvenita 
mărturisire de credinţă în locul şi în numele pruncului ce se botează. 


aşa cum părinţii l-au născut pentru o viaţă trupească. Naşii sunt 
totodată garanţi în faţa lui Dumnezeu şi a Bisericii pentru finul ce se botează, că va 
fi crescut în credinţa creştină şi va fi un bun credincios. Naşul trebuie să fie creştin 
ortodox, să fie evlavios, iubitor de biserică, bun cunoscător al credinţei, în vârstă şi 
de acelaşi sex cu pruncul ce se botează. Nu pot fi naşi părinţii copilului. Este bine 
ca pentru fiecare nou botezat să fie numai un naş. Naşul este dator să se îngrijească 
de viaţa religioasă şi morală a finului şi la vremea cuvenită să-l înveţe rugăciuni, 
Crezul şi principalele învățături de credinţă creştină ortodoxă. Să fie îndrumător în 
cele sufleteşti şi un exemplu viu, sîrguindu-se să facă din el un vrednic mădular al 
Bisericii în care a intrat prin Botez. La rândul său, finul este dator să asculte pe naş 
şi să-l respecte la fel ca pe părinţii săi după trup. 


Cei care iau parte cu atenţie la săvârşirea Botezului, trebuie să ştie că înainte de 
Botez se împlineşte rânduiala facerii catehumenului, adică se face pregătirea 
celui ce are să fie botezat. 


De aceea Botezul se numeşte uşa Tainelor. Slujba 
catehumenului are trei părţi: exorcismele, lepădările şi unirea cu Hristos. 


Exorcismele sunt trei rugăciuni prin care preotul roagă pe Dumnezeu să izgonească 
de la catehumen toată puterea cea rea a diavolului. Lepădările şi unirea cu Hristos 
sunt formate din întreita lepădare a catehumenului sau a naşului - în numele 
catehumenului - "de satană şi de toate lucrurile lui", urmată de întreita lui 





asigurare că s-a unit cu Hristos. În timpul lepădărilor, catehumenul stă întors cu 
fața spre apus, suflând şi scuipând într-acolo de trei ori, deoarece apusul 
închipuieşte locul de unde vine întunericul şi locul celui rău, a Satanei, care este 
numit şi "stăpânitorul întunericului” (Efeseni 6, 12), urmând astfel cuvintele 
Sfântului Apostol Pavel, care ne îndeamnă să lepădăm lucrurile întunericului şi 
să ne îmbrăcăm în armele luminii (Romani 13, 12). Catehumenul scuipă pe 
diavolul în semn că s-a lepădat cu totul de el şi de toate lucrurile lui, adică de 
păcat. lar când catehumenul împreună cu naşul mărturiseşte unirea sa cu Hristos, o 
face cu faţa spre răsărit, căci într-acolo era sădit raiul (Facere 2, 8), din care au 
fost izgoniți primii oameni în urma păcatului. 

Iar dovada este mărturisirea credinţei creştine prin rostirea de trei ori a 
Crezului de către catehumen, dacă este mare, sau de naş, în numele pruncului, 
şi nu de altcineva. 


Prin exorcismele şi lepădările ce se fac la Botez, nu înseamnă că Biserica socoteşte 
pe cel venit să se boteze ca stăpânit cu adevărat de diavol, cum sunt cei îndrăciţi 
sau cei munciţi de duhuri rele. Ele vor să spună numai că cel ce nu are încă pe 
Hristos, se află în robia păcatului şi deci în puterea diavolului care stăpâneşte pe 
cei robiți de păcat sau pe cei din afara harului (Efeseni 2, 1-3). Din această robie îl 
eliberează Biserica pe catehumen prin exorcisme şi lepădări, trecându-l sub puterea 
lui Hristos, Stăpânul nostru cel adevărat şi bun. 


Iată şi părţile cele mai de seamă ale Botezului. 


* Prima parte este (EMIIRO POR PO a Dale. 
* A doua parte este ungerea cu unidelemnul bucuriei (Psalm 44, 9), pe 


frunte, pe piept, pe spate, la urechi, la mâini şi la picioare. Acest untdelemn 
este binecuvântat înainte de preot prin rugăciuni deosebite şi din el se pune 
şi în cristelniță, de trei ori, cruciş. Ungerea aceasta însemnează mai multe 
lucruri în sens duhovnicesc. Astfel, untdelemnul fiind rodul măslinului, 
ungerea cu el este semn al milei şi al bunătăţilor dumnezeieşti, prin care 
catehumenul a fost izbăvit de noianul păcatelor. Acest untdelemn sfințit ne 
aduce aminte de ungerea cu care erau unşi în Legea Veche arhiereii, 
împărații şi proorocii şi cu care a fost uns Însuşi Mântuitorul numit 
"Unsul Domnului" (1 Regi 10, 1-6); Isaia 61, 1; Luca 4, 18). La această 
ungere ne-a făcut şi pe noi părtaşi, căci însuşi 

Ungerea de la Botez 
mai închipuieşte şi aromatele cu care a fost uns trupul Domnului înainte 
de îngropare, deoarece catehumenul va închipui, prin afundarea în apă, 
îngroparea împreună cu Hristos şi învierea împreună cu El. 





e AA treia parte a Botezului 
Acum 


preotul ia pruncul în mâini şi, ţinându-l drept, caută spre răsărit şi îl afundă 
de trei ori, zicând la prima afundare: "Botează-se robul lui Dumnezeu 
(numele), în numele Tatălui, Amin”; la a doua afundare: "şi al Fiului, 
Amin", iar la a treia afundare: "şi al Sfântului Duh, Amin". 


Această întreită afundare arată, pe de o parte, că temeiul credinţei noastre este 
Sfânta Treime, iar pe de altă parte, închipuieşte cele trei zile petrecute de 


Domnul în mormânt (Matei 12, 40). DIE DIDI se închipuieşte 


totodată moartea noastră pentru viaţa în păcate de până aici şi îngroparea 
noastră cu Hristos. lar închipuieşte învierea noastră împreună cu 


Hristos, pentru viaţa cea nouă întru El. 


spălându-ne păcatele, ne facem astfel părtaşi morții şi învierii lui 
Hristos, Îndată după 
Botez cel botezat mai primeşte încă două Sfinte Taine. Adică ungerea cu Sfântul 
Mir, prin care pruncul se miruieşte pe toate părţile trupului, când preotul 
rosteşte cuvintele: "Pecetea harului Duhului Sfânt", şi apoi Sfânta Împărtăşanie. 


noul botezat 
iar 


Astfel, suntem morţi pentru păcat şi viem pentru Dumnezeu (Romani 6, 3-11). 
Cristelniţa şi apa botezului sunt pentru noi mormânt şi maică duhovnicească, 
născându-ne pentru Hristos şi ţinând astfel locul pântecelui preacurat al 
Fecioarei, din care S-a născut Domnul pala Despre Sfintele 
Taine, cap. 62,63,64, pp. 77-80; şi Învățătura de Credinţă Ortodoxă, Bucureşti, 
1952, p. 326-331). 


lubiţi credincioşi, am vorbit câteva cuvinte despre Botezul lui Hristos şi despre 
Taina Sfântului Botez, prin care devenim fii ai Bisericii şi fu ai lui Dumnezeu după 
har. 


Cu adevărat, mare este sărbătoarea de astăzi. Căci astăzi pentru prima dată ni se 
arată la Iordan cele trei persoane ale Preasfintei Treimi. Astfel, Fiul, smerindu- 
se, se botează în Iordan de la loan; Tatăl grăieşte din ceruri, zicând: Acesta este 
Fiul meu cel iubit întru Care am binevoit, iar Duhul Sfânt se pogoară ca un 
porumbel peste lisus Hristos (Matei 3, 16-17). 





Deci, astăzi ni s-a descoperit mai luminat taina Preasfintei Treimi. 

e Astăzi cerurile s-au deschis şi Duhul lui Dumnezeu S-a odihnit la Iordan 
peste Fiul. 
AStăzi Stăpânul Se smereşte şi cere să fie botezat de slugă. 
Astăzi Cel fără de păcat primeşte botezul pocăinţei de la loan, ca să ne 
învețe pe noi taina pocăinţei, a mărturisirii şi a spălării păcatelor prin 
căinţă şi lacrimi. 
AStăzi se Sfinţeşte apa Iordanului şi toate apele şi izvoarele pământului. 
AStăzi se sfinţeşte aghiasma mare prin semnul Crucii şi prin pogorârea 
darului Sfântului Duh. 


Deci să mulţumim lui Dumnezeu că am ajuns cu bucurie la praznicul acesta mare 
al Bobotezei şi să ducem cu evlavie în casele noastre. 


e Astăzi Hristos, Mântuitorul nostru iese în public la vârsta de 30 de ani. Se 
arată lumii, se pregăteşte să vestească pe pământ Evanghelia mântuirii şi 
vine să caute şi Să mântuiască sufletele noastre. 


Să coborâm şi noi astăzi la Iordan, adică să venim la biserică. 


Să 1eşim întru întâmpinarea lui Hristos. Dar pentru aceasta se cere să ne căim de 
păcatele făcute, să ne spălăm în apele Iordanului, adică să spălăm păcatele prin 
spovedanie şi lacrimi de pocăință. Apoi să ne împăcăm unii cu alţii, că dragostea 
acoperă mulţime de păcate. Să ascultăm glasul Tatălui, Care ne grăieşte din cer; 


să ne iii de smerenia Fiului, Care Se botează de către loan în Iordan şi 


Deci, închinându-ne cu credinţă şi evlavie Preasfintei. Treimi, să cântăm 
împreună cu Biserica această sfântă cântare: 

În Iordan botezându-Te Tu, Doamne, închinarea Treimii S-a arătat; că glasul 
Părintelui a mărturisit Ţie, Fiu iubit pe Tine numindu- Te. Și Duhul în chip de 
porumb a adeverit întărirea cuvântului. Cel ce Te-ai arătat, Hristoase 
Dumnezeule şi lumea ai luminat, mărire Ţie! Amin. 





Părintele Cleopa Ilie - Despre Aghiasma mare şi despre Botez 


Cum se ia aghiasma mare? Aghiasma mare, care se sfinţeşte la Bobotează, se ia 
zilnic de credincioşi opt zile, până se termină praznicul Arătării Domnului. 
Numai femeile necurate nu pot să o ia, nici bărbaţii care nu ţin curăţenie cu soțiile 
lor. La fel şi cei care au avut ispitire prin somn n-au voie să ia aghiasma 24 de ore. 


Mai pot lua aghiasma mare, cei care s-au spovedit la duhovnic şi cei care se 
împărtăşesc a doua zi. 


Voi ştiţi câte botezuri sunt? Aţi citit Dogmatica Sfântului loan Damaschin? Să ştiţi 
că sunt nouă botezuri până la sfârşitul lumii! 


Voi ştiţi că, până la Botez, cerul este închis pentru sufletele nebotezate? Până nu- 
i botezat, n-are intrare în Impărăția Cerurilor. 


De la botez, avem doi îngeri. Avem un înger rău pe umărul stâng şi un înger al 
dreptăţii, de la Ceata Stăpâniilor din cer, pe umărul drept. Unul scrie cele bune; 
celălalt, cele rele. Nu numai ce-am făcut rău, ci şi ce-am gândit. EI îți dă gând rău 
şi dacă vede că-l primeşti, scrie: „în ziua cutare, în ceasul cutare, a primit gândurile 
mele cele rele pe care i le-am dat eu". Şi el le scrie acolo. 


Băgaţi de seamă cum săvârşiţi botezul. Vin femeile aici cu copii bolnavi de 
epilepsie. Copilu-i mic şi-l ia diavolul în primire şi-l munceşte. Ştiţi de ce? Am 





găsit în Pravila Mare. Pentru că la Botez preotul nu le citeşte cu atenţie şi evlavie 
toate lepădările de satana. 


Când faceţi un Botez, să nu vă grăbiţi. Sau, dacă ai două sau trei în acceeaşi apă - 
poate să fie şi unul -, dacă-s mai mulţi copii, să fie de acelaşi sex şi cât trăiesc ei nu 
se pot înrudi prin căsătorie, căci au devenit rudenii spirituale, adică "fraţi de cruce". 
Când sunt mai mulți copii, se pot citi lepădările la toţi o dată dar îi pomeneşti pe 
fiecare pe numele său, cum îi cheamă. 


Botezul, ca orice Taină, se face cu scumpătate şi cu iconomie, adică cu 
pogorământ, de nevoie. Botezul cu scumpătate se face numai de episcop şi de preot 
şi numai în biserică şi numai prin trei afundări. Aşa este Botezul desăvârşit. 
Botezul prin stropire sau prin turnare este aprobat de Biserică numai cu iconomie, 
adică de nevoie. 


Cu toate că Botezul prin stropire şi turnare nu-i desăvârşit, este cu lipsă. Biserica îl 
priveşte cu iconomie, că este făcut în numele Preasfintei Treimi. Apoi, la mare 
nevoie, când pruncul după naştere este ameninţat să moară, Biserica îngăduie să-l 
boteze nu numai preotul, ci şi un diacon, un călugăr, un mirean, o femeie şi chiar 
moaşa care ajută la naştere, numai să zică cuvintele acestea: „Se botează robul lui 
Dumnezeu (cutare), în numele Tatălui. Amin. Şi al Fiului. Amin. Şi al Sfântului 
Duh. Amin”. 


Aceşti copii botezați de femei sau de călugări, sau de diacon sau de moaşă, ca să 
nu moară nebotezaţi, dacă li s-au zis cuvintele acestea şi au rămas în viaţă, preotul 
nu le mai poate repeta în veac. EI face lepădările şi cealaltă slujbă şi îi miruieşte cu 
Sfântul şi Marele Mir. Apoi îi împărtăşeşte cu Sfintele Taine. Cuvintele dogmatice 
referitoare la ipostasurile Sfintei Treimi nu se mai repetă. Că preotul, dacă le mai 
repetă, a doua oară, răstigneşte pe lisus Hristos şi nu mai poate fi preot. De aceea 
stiliştii, care ţin stilul vechi şi botează a doua oară sunt eretici. 


(sursa: Îndrumări duhovniceşti pentru vremelnice şi veşnicie - Pr.Cleopa Ilie, 
Ed.Teognost, 2004) 





Sfântul loan Gură de Aur — Cuvânt de folos despre Botez 


Omilia aceluiaşi către cei ce urmează a fi luminaţi şi lămurire clară a celor 
săvârşite în chip simbolic şi închipuite în dumnezeiescul botez 


Haide iarăşi să vorbim puţin cu cei înscrişi în oastea lui Hristos, arătându-le lor şi 
puterea armelor pe care le vor primi şi negrăita bunătate a iubitorului de oameni, 
Dumnezeu, pe care a arătat-o neamului omenesc, încât aceştia, apropiindu-se cu 
multă şi deplină credinţă, să se bucure de o mai bogată cinstire. Gândeşte-te, iubite, 
la covârşitoarea bunătate [arătată de EI] chiar de la început. Căci dacă pe cei care 
nu s-au ostenit deloc, pe cei care nu au arătat nimic de cinste, i-a învrednicit de un 
asemenea dar şi le-a iertat greşelile cele din toată vremea, [atunci], dacă după atâta 
mărinimie [arătată], aţi dori, dintr-o bună dispoziție, să aduceţi şi voi ceva de la voi 
înşivă, de câtă răsplată nu vă veţi învrednici din partea iubitorului de oameni 
Dumnezeu! 


In treburile omeneşti nu se vede aşa ceva niciodată, ci mulți, adesea, după multe 
osteneli şi chinuri pe care le fac în nădejdea răsplătirii, se întorc acasă cu mâinile 
goale: fie pentru că cei de la care aşteptau răsplată sunt răuvoitori faţă de cei ce 
mult se ostenesc, fie că sunt răpiți mai devreme din viaţă şi nu mai pot să-şi 
împlinească scopul. Dar în cazul Stăpânului nostru, nu numai că nu se întâmplă aşa 
ceva vreodată, ci chiar mai înainte de a începe noi ostenelile şi de a-l arăta cele ale 
noastre, luându-ne-o înainte, îşi arată mărinimia, ca prin multe faceri de bine să ne 
atragă spre ceea ce a gândit mai dinainte pentru mântuirea noastră. 





Şi astfel, dintru început bine lucrând, nu a încetat să dea binefaceri neamului 
omenesc. Căci după ce l-a plăsmuit pe cel întâi zidit, de îndată, chiar dintru 
început, l-a sălăşluit în rai şi l-a dăruit cu acea viaţă (viața biologică a lui Adam era 
şi ea lipsită de efort şi chinuri.) fără de chinuri, lăsându-l să se înfrupte din toate 
cele din rai în afară de un singur pom. Dar acela, [uitând] stăpânirea de sine şi fiind 
înşelat de femeie, a călcat porunca dată lui şi a batjocorit (desemnează acțiunea de 
a-şi depăşi în mod nepermis, din mândrie, limitele fireşti.) o astfel de cinste. 


Dar vezi şi aici mărimea iubirii de oameni! Căci trebuia ca pe un astfel de 
nerecunoscător față de facerile de bine primite mai înainte să nu-l mai 
învrednicească de vreo iertare, ci să-l scoată de sub purtarea Sa de grijă. Dar nu 
numai că nu a făcut aceasta, ci precum un tată preaiubitor care are un copil 
neastâmpărat, fiind mişcat de iubirea firească, nu-l pedepseşte pentru greşeală, dar 
iarăşi nici nu-l iartă cu totul, ci cumpăneşte cu măsură, ca nu cumva să se abată 
spre o răutate mai mare, tot aşa şi bunul Dumnezeu, fiindcă [acela] a arătat multă 
neascultare (nu înseamnă neapărat împotrivire, ci o neluare în serios şi pe deplin a 
poruncii, a fi distrat şi a lăsa să treacă pe lângă urechi ceea ce s-a spus, 
considerându-l ca ceva nu atât de important. Poate sensul este mai degrabă de 
neluare aminte, de neacordare a întregii atenţii. ), pe de-o parte scoţându-l din acea 
vieţuire, iar pe de alta domolind gândul lui ca să nu păcătuiască după aceea şi mai 
mult, l-a pedepsit cu osteneli şi nenorociri ca şi cum i-ar fi zis: 


Multa delăsare şi netemerea (este lipsa de frică, sentimentul deplinei siguranţe, dar 
prin aceasta poate deveni şi al lipsei de responsabilitate şi atenţie.) te-a adus spre 
o atât de mare neascultare şi te-a făcut să uiţi de poruncile Mele; iar faptul că nu 
aveai nimic de lucrat te-a făcut să te socoteşti mai presus de propria fire — căci 
nelucrarea se face dascăl a toată răutatea. De aceea te pedepsesc cu osteneli şi 
nenorociri ca, lucrând pământul, să-ţi aduci necontenit aminte şi de neascultare şi 
de nimicnicia firii tale. Iar fiindcă ţi-ai închipuit lucruri măreţe şi nu ai vrut să 
rămâi în hotarele-ţi fireşti, îţi poruncesc ca din pământul din care ai fost luat, acolo 
iarăşi să te întorci. „Căci pământ eşti şi în pământ te vei întoarce” (Fac 3, 19). 


Și ca să-i sporească durerea şi să-l facă să simtă propria cădere, nu l-a alungat 
departe, ci l-a pus în apropierea raiului, astupându-i intrarea înăuntru, ca în 
fiecare ceas, văzându-se lipsit de acele bunătăţi din pricina neluării aminte, Să 
dobândească o atenţie neîncetată şi să fie mai temeinic faţă de poruncile ce 
urmau Să-i fie date spre pază. Căci, bucurându-ne noi de cele bune, nu simțim 
că trebuie să lucrăm vreun fel de faptă bună; dar când suntem lipsiţi de ele, 
dobândind o sensibilitate mai adâncă din pricina lipsei, suferim şi o durere mai 
mare. Aceasta s-a întâmplat —atunci şi cu întâiul zidit. 





Insă ca să cunoşti şi sfatul potrivnic al vicleanului diavol, dar şi înţelepciunea şi 
bunul meşteşug al Stăpânului nostru, ia vezi, spre ce l-a împins, prin înşelăciune, 
diavolul pe om să facă şi ce iubire de oameni i-a arătat Stăpânul Cel purtător de 
grijă. Căci acel viclean diavol, pizmuindu-l pentru vieţuirea din rai, prin nădejdea 
unei mai mari făgăduieli, i-a răpit ceea ce avea în mână. Căci făcându-l să-şi 
închipuie că [poate fi] egal cu Dumnezeu, i-a atras osânda morţii. De acest fel sunt 
[şi acum] momelile lui: nu numai că ne depărtează de bunătăţile pe care le avem în 
mână, ci caută să ne azvârle şi în prăpastie. Însă chiar şi aşa, Dumnezeul iubirii 
de oameni nu a trecut cu vederea neamul omenesc, ci, demonstrându-i 
diavolului că toate câte le-a făcut sunt fără folos, iar omului arătându-i câtă 
purtare de grijă are pentru el, i-a dăruit prin moarte nemurirea. Poftim!? 
Diavolul l-a scos din rai, iar Stăpânul l-a dus în cer!? Mai mare este câştigul 
decât paguba! 


Dar să revenim la ceea ce am spus la început, căci de aceea am şi spus cele de mai 
sus: dacă pe cel ce a fost nerecunoscător faţă de atâtea binefaceri l-a învrednicit 
iarăşi de atâta iubire de oameni, voi, ostaşii lui Hristos, dacă veţi fi râvnitori, 
arătând bunăvoință faţă de negrăitele daruri oferite vouă şi întru trezvie veţi păzi 
cele încredințate vouă, spuneţi-mi, câtă cinste nu veţi primi de la EI după ce aţi 
împlinit straja? Căci EL Însuşi a zis: „celui care are i se va da şi-i va prisosi” (Mt 


25,29). Căci cel ce [prin efort] se face pe sine vrednic de cele deja primite, pe drept 
se şi bucură de mai mult. 


Toţi câţi aţi fost învredniciţi să fiți înscrişi în această carte cerească aduceţi o 
credinţă fierbinte şi un cuget statornic. Căci cele ce se petrec aici au nevoie de 
credinţă şi de ochii sufletului, ca să nu luaţi aminte doar la cele văzute, ci, pornind 
de la acestea, să vă închipuiți (închipuirea aceasta nu are consecinţele celei 
sugerate de demon (vezi paragraful 7), deşi mecanismul este acelaşi: se cere 
credință faţă de ceva nevăzut, pornind de la realitatea văzută. Criteriul de 
deosebire este persoana căreia îi acordăm încredere şi a cărei intenţie — bună sau 
rea — se dezvăluie în rezultatul faptelor sale, rezultat observat prin experienţă: 
realitatea morţii ca alternativă oferită de diavol şi realitatea învierii în cazul lui 
Hristos (paragraful 7). Dăm aici un text al fericitului Teodoret — şi el aparținând 
formal aceleiaşi şcoli antiohiene, ca şi Sfântul loan — din comentariul la Cântarea 
Cântărilor, în care închipuirea are un înţeles apropiat de cel folosit aici de Sfântul 
loan: „să se observe că şi în vremea Liturghiei, când primim trupul Mirelui, îl 
sărutăm şi îl luăm de mână şi ne lipim cu ochii şi cu inima, şi ne închipuim O 
oarecare îmbrăţişare nupţială şi socotim că suntem împreună cu EI, iar El ne ţine 
de mână şi ne sărută, dragostea alungând frica, după dumnezeiasca Scriptură ” (P. 
G. 81, 53). A se vedea şi analizele făcute de Sfântul loan în cateheza a VII-a în 





legătură cu chinurile mucenicilor, în nici un caz nu este vorba de un act de 
imaginaţie, în înţelesul modern al cuvântului.) cele nevăzute. Ochii credinţei 
realizează aceasta. Căci după cum ochii trupului pot să vadă doar cele ce cad sub 
simţuri, aşa şi cei ai credinţei doar pe cele contrare [celor sensibile]. Fiindcă ei nu 
văd nimic din cele sensibile, ci privesc cele ce nu se văd ca şi cum ar sta în faţa 
ochilor. Acest fapt este credința: a lua aminte la cele cele văzute. Căci zice: 
„credinţa este fiinţa celor nădăjduite, dovedirea celor ce nu se văd” (Evr 1], 1). 


Ce înseamnă ceea ce spun? Și pentru ce spun Să nu iei aminte la cele ce se văd, 
ci să ai ochi duhovniceşti? Ca atunci când vezi scăldătoarea (Termenul e acelaşi 
cu cel folosit pentru «scăldătoare» în cazul bolnavului de la Vitezda.) apelor şi 
mâna arhiereului atingând capul tău, să nu socoteşti că aceea este doar simplă apă, 
nici că singură mâna arhicreului este pusă pe capul tău. Fiindcă nu om este cel ce 
lucrează cele ce se săvârşesc, ci harul Duhului este cel ce sfinţeşte firea apelor şi se 
atinge împreună cu mâna arhiereului de capul tău. Nu bine am zis că avem nevoie 
de ochii credinţei spre încredințarea celor ce nu se văd, ca nu cumva să ne oprim 
doar la cele sensibile? 


Botezul este şi mormânt şi înviere. Căci „se îngroapă omul vechi dimpreună cu 
păcatul şi învie cel nou, înnoit după chipul Celui Ce l-a zidit” (Col 3, 10). Ne 


dezbrăcăm şi ne îmbrăcăm. Dezbrăcăm vechea haină, cea întinată de mulţimea 
păcatelor, îmbrăcăm pe cea nouă, curăţită de orice pată. Ce spun?! Îl îmbrăcăm pe 
Însuşi Hristos! Căci zice: „câţi în Hristos v-aţi botezat, în Hristos v-aţi îmbrăcat” 
(Gal 3, 37). 


Dar fiindcă momentul în care vă veţi bucura de atâtea daruri este la uşă, hai să vă 
explic felul şi pricinile fiecărui lucru ce este săvârşit, ca să le cunoaşteţi şi să 
plecaţi de aici cu mai multă încredințare (Rolul catehezei este de a întări credinţa 
şi nu atât unul strict intelectual, de a dobândi noi informaţii.). Trebuie să ştiţi 
pentru ce — după învăţătura [primită] în fiecare zi (Oare de ce nu se mai fac în 
biserici cateheze zilnice sau măcar periodice referitoare la botez, căsătorie, sau 
despre cum să abordăm creştineşte realităţile şi problemele vremurilor de azi? Nu 
cumva să auzim pe Mântuitorul spunându-ne — asemenea fariseilor şi cărturarilor- 
în Ziua judecății că nici noi nu intrăm, dar nici pe alții nu i-am lăsat să intre şi să 
ne fie osânda îndoită.) — vă conducem la cei ce exorcizează prin viu grai (A se 
remarca importanța glasului în actele de exorcizare. Literal traducerea ar fi: „vă 
conducem la / vă lăsăm în seama, glasurilor exorciştilor ”.). Nu în zadar, nici pe 
degeaba se face acest lucru; ci fiindcă urmează să-L primiţi locuind în voi pe 
Împăratul ceresc, tocmai de aceea, după dăscălirea din partea noastră, vă iau cei 
rânduiți pentru acest lucru şi, după cum o casă în care împăratul urmează să vină 





este bine aranjată, aşa şi ei vă curăţă mintea prin acele înfricoşate cuvinte, 
alungând toată meşteşugirea celui rău şi o fac vrednică de prezenţa Împăratului. 
Căci nu e cu putinţă, chiar dacă vreun demon ar fi sălbatic şi crud, ca, după acele 
glăsuiri înfricoşătoare şi după invocarea Stăpânului tuturor, să nu se depărteze de 
voi cu multă grăbire. Pe lângă aceasta, [exorcismul] vă aduce în suflet o mare 
evlavie şi vă porneşte spre multa străpungere a inimii (care a dat în româneşte 
„evlavie ”, nu conţine ideea unei pietăţi sentimentale, ci din contră ea este starea 
străjerului ce stă pe meterzele cetăţii şi a pândarului ce îşi aşteaptă prada. Este 
deci o stare de maximă trezvie, stare duhovnicească asupra căreia sfântul loan 
insistă aproape obsesiv în toate cele opt cateheze. Rolul exorcismelor era şi acela 
de a-i face pe viitorii creştini perfect conştienţi de realitatea şi duritatea luptei 
duhovniceşti. În al doilea rând, starea de străpungere a inimii este esenţială 
pentru o reală pocăință (în sensul adânc de „schimbare a minţii”) şi această stare 
nu ne-o putem provoca singuri (doar dorinţa de schimbare a minţii este a noastră), 
ci este nevoie de o putere exterioară care să ne „atace” inima. Exact aşa s-a 
întâmplat şi cu convertirea celor 3000 de oameni la Cincizecime. Sfântul Petru le- 
a atins prin puterea Duhului inima şi doar apoi le-a spus „pocăiţi-vă”.). 


lar ceea ce este minunat şi de necrezut, este că aici orice inegalitate şi diferenţă în 
demnități se destramă. Căci şi dacă ar avea vreunul funcţie socială sau strălucitoare 


bogăţie ori de ar fi dintr-un neam vestit, ori ar avea multă slavă în viaţa aceasta, 
aici este egal cu cerşetorul şi cu cel zdrenţăros, adesea si cu cel orb ori şchiop, şi nu 
se poticneşte de acest fapt. Căci ştie că în cele duhovniceşti toate acestea dispar şi 
nu se caută decât buna dispoziţie a sufletului. 


Mare câştig aduc cuvintele şi invocaţiile acelea înfricoşătoare şi minunate. lar 
atitudinea cu picioarele goale şi mâinile ridicate ne arată altceva. După cum cei ce 
suferă o robie trupească arată şi prin înfăţişare ruşinea stării în care se află, aşa şi 
aceştia, fiind prizonieri ai diavolului — fiindcă urmează să fie sloboziți de sub 
tirania aceluia şi să intre sub jugul cel bun — mai întâi, prin înfăţişare, îşi amintesc 
de starea lor de mai înainte, ca să ştie de unde au scăpat şi la cine aleargă şi ca 
acest fapt să le fie prilej pentru o mai mare mulţumire şi dispoziţie binevoitoare. 


Vreţi să vorbim şi naşilor voştri (Acest fapt arată că naşii erau prezenţi împreună 
cu catehumenii la catehizarea acestora. Prin acest fapt, cei doi auzeau aceleaşi 
învățături, încât fiecare ştia exact care-i sunt datoriile şi drepturile. Greaca nu 
avea termenul propriu-zis de „naş”, ci folosea un termen juridic ce desemna 
garantul ce-l lua un debitor în faţa creditorului său.) ca şi aceia să ştie de ce 
răsplată se învrednicesc dacă arată multă preocupare faţă de voi, dar şi ce osândă 
îşi agonisesc dacă vor fi delăsători? la gândeşte-mi-te, iubite, oare garanţii unora în 





treburi băneşti nu au mai mult chin decât datornicul care împrumută bani şi [pentru 
care ei se pun drept garanţi]? Căci dacă cel ce este împrumutat se arată binevoitor, 
uşurează povara garantului său; dar dacă este răuvoitor, îi provoacă aceluia o belea 
şi mai mare. De aceea îndeamnă şi zice acel înţelept: „dacă garantezi [pentru 
cineva], socoteşte-te ca achitator al [sumei]” (Int. Is. Sir 8, 13). Dacă garanţii unora 
pentru sume de bani se pun pe ei înşişi în situaţia de a achita tot bănetul, cu mult 
mai mult garanţii în cele duhovniceşti, deoarece |garantează] că-i învaţă pe alții 
virtutea, datori sunt să arate multă trezvie, îndemnând şi sfătuind, îndreptând şi 
având dragoste părintească. 


Și să nu socotească a fi neimportant ceea ce se petrece [aici], ci să ştie foarte clar 
că, dacă prin propria lor atenţionare îi vor conduce pe drumul virtuţii (Imaginea 
oferită de textul original este foarte concretă şi personală: călăuza îl ţine de mână 
pe noul drumeţ şi pe măsura parcurgerii împreună a drumului -cunoscut în detaliu 
de îndrumător — îl atenționează, îl mustră sau îl îndeamnă asupra pericolelor sau 
întâmplărilor favorabile ce pot apărea de-a lungul călătoriei.) pe cei [încredinţaţi 
lor], se vor împărtăşi de un nume bun, iar dacă se moleşesc, multă osândă vor avea. 
Tocmai de aceea obişnuim să-i numim pe unii ca aceştia părinți duhovniceşti, ca ei 
să afle din însăşi realitatea faptelor (La începutul paragrafului se spunea că 
lucrurile din Biserică sunt extrem de serioase. Naşii sunt datori să țină cont de 
această realitate adâncă (şi nu convenţie religioasă, cum uneori se crede), luând 
aminte la cele petrecute în timpul ritualului. Pentru gândirea patristică, numirea 
realităților duhovniceşti nu este ceva convenţional ori „simbolic” (în sensul 
denaturat în care îl înţelege societatea modernă), ci acest nume (de “părinte 
duhovnicesc ”) este cuvânt lucrător ce angajează pe cel căruia i se adresează şi îl 
face răspunzător de neîmplinirea lui. Numele de „părinte duhovnicesc ” presupune 
nişte realități cutremurătoare, la care vechii creştini se raportau cu maximă 
gravitate şi luare-aminte.) de câtă dragoste [părintească] trebuie să dea dovadă în 
învăţătura duhovnicească ce o dau [fiilor duhovniceşti]. Căci dacă este bine să 
îndrumăm spre râvnirea virtuţii pe cei care nu ne-au fost încredinţaţi, cu atât mai 
mult datori suntem să ne împlinim sarcina faţă de cel pe care l-am primit (Verbul 
folosit nu este al simplei primiri, ci: primesc pe cineva, Jăcându-mă garantul lui.) 
ca fiu duhovnicesc. Învăţaţi şi voi, naşilor, că, dacă veţi fi delăsători, nu mică va fi 
primejdia! 


Hai mai departe să vă vorbim despre însele Sfintele Taine şi despre legămintele 
(Ceea ce se pune în comun din partea ambilor parteneri, învoiala comună. ) ce se 
vor face între voi şi Stăpân. Căci după cum în problemele vieţii când cineva vrea 
să-i încredinţeze altcuiva lucrurile proprii este necesar să se facă contracte între cel 
ce încredințează şi cel căruia îi sunt încredințate, la fel şi acum când urmează să vi 





se încredinţeze din partea Stăpânului tuturor lucruri nu muritoare, stricăcioase şi 
pieritoare, ci duhovniceşti şi cereşti. Pentru aceasta se şi vorbeşte de credinţă, 
fiindcă nu este nimic văzut, ci toate se pot privi cu ochii Duhului. Sunt necesare 
contracte nu cu cerneală şi hârtie, ci întru Dumnezeu [scrise] cu Duhul 
(Formularea greacă permite analogia unu la unu a celor patru elemente: scrise 
„întru hârtie”, „cu /prin cerneală”, respectiv „întru Dumnezeu”, „cu / prin 
Duhul ”.). Căci cuvintele pe care le rostiţi aici sunt scrise în cer şi legămintele pe 


care le faceţi cu gura rămân neşterse în faţa Stăpânului. 


Priveşte iarăşi aici atitudinea de robie (Atitudinea cu picioarele desculțe şi mâinile 
ridicate despre care s-a vorbit mai sus.)! Preoţii care vă aduc, mai întâi vă 
poruncesc să plecaţi genunchii, să întindeți mâinile spre cer şi aşa să vă rugaţi, ca 
prin |această] înfăţişare să vă aduceţi aminte de unde aţi fost eliberaţi şi cui 
urmează să vă dăruiți. Apoi, venind preotul la fiecare, cere legământul şi 
mărturisirea şi-l pregăteşte să spună acele înfricoşate cuvinte, pline de cutremur: 
„Mă lepăd de tine, Satano!” 


Plâng acum şi greu mă tângui (Această formulare nu credem că ţine de un artificiu 
retoric, ci de o realitate duhovnicească mai accentuat resimţită de Sfântul loan în 
momentul când, vorbindu-le catehumenilor, şi-a adus aminte de starea analogă în 
care se aflase şi el cu mulţi ani în urmă. Simţirea propriei păcătoşenii nu ar trebui 
să fie o etalare a unei false smerenii, ci o stare lăuntrică trăită sincer (într-un 
acord deplin al faptelor şi gândurilor) şi care atestă că suntem pe calea cea bună. 
Pentru un creştin care îşi simte sincer starea de păcătoşenie, singura preocupare 
ar trebui să fie pocăinţa reală, schimbarea minţii reflectată în modul zilnic de a 
trăi şi gândi nu doar proiectată în, de multe ori, „savante ” discuţii despre felurile 
lacrimilor etc. (dar care — trebuie s-o recunoaştem — în multe situaţii pot fi 
folositoare).)! Căci mi-am adus aminte de acea zi în care şi eu m-am învrednicit să 
rostesc aceste cuvinte, dar cugetând la povara păcatelor pe care am adunat-o de 
atunci până azi, mi se tulbură mintea şi mă mușcă gândul văzând câtă ocară mi-am 
agonisit prin delăsare (Uşurătatea cu care a trăit după botez.). De aceea vă şi rog 
pe voi toţi, să aveţi oarece mărinimie față de mine şi pentru că urmează să vă 
întâlniți cu Împăratul — căci vă va primi cu multă dorire si vă va îmbrăca cu acea 
haină împărătească şi vă va da, oricâte daruri şi pe care le vreţi, numai să căutăm 
din cele duhovniceşti — cereți har şi pentru noi, ca să nu ne ceară socoteală pentru 
păcate, ci să ne învrednicească din partea Sa de iertare pentru cele făcute [după 
botez]. Şi nu mă îndoiesc că iubitori fiind, veţi face aceasta pentru dascălii voştri. 


Hai să ne ţinem iar de firul cuvântului nostru! În acel moment, preotul vă 
pregăteşte să ziceţi: „Mă lepăd de tine, Satano, şi de trufia (Am tradus cu trufie, 





respectând formularea din cărţile de cult. Totuşi termenul grec presupune mult 
mai mult decăt trufia. El desemna cortegiile ce se alcătuiau la sărbătorile păgâne, 
latura exterioară ce marca acea sărbătoare. Aceste manifestări conțineau, printre 
altele, spectacole, cântece, reprezentări teatrale de orice natură, alaiul şi 
îmbulzeala feluritelor categorii sociale, manifestări sportive etc. Contextul social 
actual nu este diferit faţă de cel păgân antic. Trebuie doar identificate cu smerenie 
şi sinceritate formele sub care se camuflează astăzi vechile rituri necreştine. 
Lepădarea pe care o facem la botez ne-ar cere în acest caz renunțarea la multe 
distracții considerate nevinovate de către majoritatea creştinilor de azi.) ta, şi de 
slujirea ta, şi de lucrurile tale”. Puţine cuvinte, dar mare e puterea lor! Căci şi 
îngerii care stau de față şi puterile cereşti ce se bucură de întoarcerea voastră 
primesc din gurile voastre cuvintele şi le duc Stăpânului tuturor, şi acestea sunt 
scrise în cărțile cele cereşti. 


Vedeţi prin ce înscrisuri se fac legămintele? Căci după lepădarea de cel rău şi de 
toate lucrurile ce se referă la el, iarăşi [preotul] vă pregăteşte să ziceţi: „Și mă 
unesc cu Tine, Hristoase”. Ai văzut covârşitoarea bunătate? Doar cuvintele 
primindu-le de la tine îţi şi încredinţează atâta bogăţie, uitând toată reaua ta 
voinţă de mai înainte şi ne mai aducându-ţi aminte de nimic din cele de dinainte, 
ci Se mulţumeşte cu aceste scurte cuvinte. 


Apoi, după aceste legăminte şi lepădări şi uniri — fiindcă ai mărturisit stăpânia [Lui 
asupra ta] şi te-ai unit cu Hristos prin cuvintele rostite — [preotul] te unge pe frunte 
cu mirul cel duhovnicesc (Este vorba despre o ungere prebaptismală, nu de Taina 
Mirungerii.), ca pe un ostaş ales pentru arena duhovnicească şi, punându-ţi 
pecetea, spune: „Se unge cutare în numele Tatălui şi al Fiului şi al Sfântului Duh”. 


Căci ştie (Cel ce oficiază botezul trebuie să fie extrem de conştient de ce implicaţii 
ontologice au actele săvârşite în această taină a iniţierii creştine. Credem că nu 
este vorba de o cunoaştere dobândită intelectual (verbul folosit a cărui înţeles 
etimologic este de fapt „a văzut”), ci de o experienţă pe care însuşi a avut-o în 
prealabil.) că vrăjmaşul este scos din minţi, şi îşi arată colții, şi dă târcoale ca un 
leu, răcnind şi priveşte pe cei ce erau mai înainte sub tirania lui cum deodată au 
scăpat de el şi s-au lepădat şi au trecut de partea lui Hristos, unindu-se cu EI 
(Textul grec marchează limpede cele patru faze: 

a. ridicarea de sub tirania demonului 

b. lepădarea de el 

Cc. trecerea de partea lui Hristos 

d. unirea cu El. 





Conştientizarea maximă a întregului parcurs se face în fazele 2 şi 4. Azi nu mai 
facem atâta caz de aceste lepădări şi uniri tocmai din cauza moleşelii în care ne 
trăim credinţa şi a desconsiderării realităţii duhovniceşti: prezența şi acțiunea 
reală atât a lui Hristos, cât şi a diavolului. Aceste lepădări şi uniri de fapt se 
actualizează în fiecare clipă a vieții, căci permanent suntem puşi să alegem. ). De 
aceea, vă şi unge pe frunte şi vă pune pecetea (Editorul francez dă şi alte locuri 
paralele unde se comentează acest ritual: „ungerea aceasta este făcută şi cu mir şi 
cu ulei. Mir pentru a-l unge (sufletul neofitului) ca mireasă, iar ulei ca luptător”. 
Într-o altă cateheză se spune: “Hristos îți pune pe frunte crucea ”. Deci această 
pecete avea forma crucii.), ca diavolul să-şi întoarcă ochii [de la voi]. Căci nu 
îndrăzneşte să vă privească în faţă când vede fulgerul ce porneşte de acolo şi îi 
orbeşte ochii. Fiindcă din acea clipă luptaţi şi vă împotriviţi lui şi de aceea 
[preotul], prin ungere, vă introduce ca pe nişte luptători ai lui Hristos în arena 
duhovnicească. 


După aceasta, la vremea nopţii, vă dezbracă toate hainele şi — ca pe unii ce 
urmează să intraţi în cer prin isprăvile [pe care le veţi săvârşi] — vă ung (Nici aici 
nu este vorba de Taina Mirungerii, ci doar de o ungere „,întăritoare ” pentru lupta 
duhovnicească ce va urma.) întreg trupul cu acel ulei duhovnicesc încât toate 
mădularele să fie întărite prin ungere şi de nevătămat de către armele de atac 
(Acestea erau arme cu care se lovea la distanţă: săgeți, lance, suliță etc. ) trimise 
de cel potrivnic. 


După această ungere, vă coboară în apele sfinte şi în acelaşi timp îngroapă omul 
vechi şi înviază pe cel nou înnoit după chipul Celui Ce l-a zidit. Atunci, prin 
cuvintele şi mâna preotului, Se coboară Duhul Sfânt şi alt [om] se naşte în locul 
celuilalt, curăţind şi dezbrăcând haina veche a păcatului şi îmbrăcând veşmântul 
împărătesc. 


Și ca să înveţi şi de aici că una este fiinţa Tatălui şi a Fiului şi a Sfântului Duh, 
astfel este şi predania botezului. Căci preotul zice: „Se botează cutare în numele 
Tatălui şi al Fiului şi al Sfântului Duh”, de trei ori cufundând şi ridicând capul, 
arătând prin acest tainic ritual coborârea Duhului. Fiindcă nu preotul singur atinge 
capul [botezatului], ci şi dreapta lui Hristos. Şi acest fapt se vădeşte din înseși 
cuvintele celui ce botează. Căci nu zice: „cu botez pe cutare”, ci “se botează 
cutare”, arătând că el este doar slujitor al harului şi oferă doar mâna sa, fiindcă, 
pentru aceasta a fost orânduit de către Duhul. Căci Cel Ce plineşte toate este Tatăl 
şi Fiul şi Duhul Sfânt, Treimea Cea nedespărțită. Credinţa în Ea ne dăruieşte 
iertarea păcatelor şi mărturisirea ei ne aduce înfierea. 





Iar cele ce se întâmplă după acestea sunt suficiente să ne înveţe de către cine au 
fost eliberaţi şi de ce au parte cei învredniciţi de acest ritual tainic (Acest ritual este 
botezul.). Căci îndată scoţându-i pe ei din acele ape sfinte, toți cei prezenţi îi 
înconjoară, îi îmbrăţişează, îi sărută, se veselesc şi se bucură împreună cu ei, căci 
robii şi prizonierii de mai înainte, dintr-o dată devin fii liberi şi sunt chemaţi la 
masa împărătească. Pentru că după ce ies de acolo (De la baptisteriu, care în 
perioada primelor secole cel mai adesea se afla într-o clădire anexă a bisericii. ) 
sunt aduşi la înfricoşata masă cea plină de nenumărate bunătăţi şi gustă din trupul 
şi sângele Stăpânului şi devin sălaş al Duhului şi, ca unii ce L-au îmbrăcat pe 
Însuşi Hristos, aruncă sclipiri de jur împrejur, ca nişte îngeri pământeşti, 
strălucitori fiind din toate părțile şi luminând mai tare decât razele soarelui. 


Toate acestea nu în deşert şi degeaba vi le-am spus mai devreme dragostei voastre, 
ci ca mai înainte de acea bucurie să rodiți multă dorire (Literal: „plăcere ”. Sfântul 
Ioan spune că un om poate avea oarecum acces la experienţele pe care nu le-a 
trăit din analogia cu cele trăite. Această analogie nu poate crea realitatea 
experienţei neimpărtăşite până atunci, dar poate produce în suflet o plăcere ce 
aproximează acea bucurie şi tocmai această plăcere poate fi mobilul căutării 
adevăratei bucurii. Dar experimentarea bucuriei autentice este un dar al lui 
Dumnezeu, iar diferenţa reală între ea (bucuria ca dar al lui Dumnezeu) şi 
plăcerea amintită mai înainte o poate stabili doar cel care le-a trăit pe amândouă. 
Este aici, credem, o funcţie a „imaginaţiei simbolice” despre care am amintit la 
nota 6.), întraripându-vă deja prin nădejde şi să aveţi un cuget vrednic de cele ce se 
vor săvârşi, după cum a îndemnat şi fericitul Pavel: „cugetaţi cele de sus şi mutaţi- 
vă gândul vostru de la pământ la cer, de la cele văzute la cele nevăzute (Se observă 
că exegeza textului paulin ,,cugetaţi cele de sus” este diferită înainte de botezul 
catehumenilor faţă de cea de după (cea din urmă este făcută în cateheza a VII-a). 
Cele două cateheze au loc doar la câteva zile distanţă; prin urmare, singura 
concluzie logică a faptului că aceiaşi oameni receptează diferit acelaşi text, 
înainte şi după botez, este impactul real, ontologic al botezului asupra minţii şi 
resurselor neofitului. Dar pentru ca acest impact real să se producă (şi acest lucru 
este valabil pentru primirea de către credincios a oricărei lucrări sfinţitoare a 
Bisericii) este nevoie de „un cuget vrednic de cele ce se vor săvârşi ”, susținut de 
credința şi nădejdea absolut trebuincioasă în milostivirea divină. )”. Pe acestea 
(Cele nevăzute.) le vedem mai clar cu ochii duhovniceşti decât cu cei sensibili. 


Însă fiindcă sunteţi deja înaintea uşilor împărăteşti (Nu este vorba despre ceea ce 
azi numim „uşi împărăteşti”, ci este un limbaj simbolic, accesul în sala 
împărătească fiind chiar botezul. Pe acea vreme nu exista altarul despărţit de naos 
prin iconostas, ci el era aşezat undeva mai spre centrul Bisericii (a se vedea şi 





cateheza a III-a, paragraful penultim), iar credincioşii stăteau de jur împrejur) şi 
urmează să vă apropiaţi de însuşi tronul în care şade Împăratul împărțind darurile, 
arătaţi multă nobleţe în cererile voastre: nimic lumesc, nimic omenesc; ci faceţi o 
rugăminte vrednică de Cel de față. După ce ieşiţi din acele ape dumnezeieşti şi 
arătaţi prin această ridicare (Textul original oferă o imagine: drumul spre 
îndumnezeire este o scară a cărei prima treaptă este botezul.) chipul învierii, cereţi 
ocrotirea (Termenul grec arată de fapt „împreună luptarea” omului şi a lui 
Hristos împotriva diavolului. Nu este vorba doar de o ocrotire de la distanţă şi 
intermitentă, ci o participare continuă şi reală a lui Hristos la efortul creştinului. ) 
Lui în luptă, ca să puteţi păzi cu multă [trezvie] cele dăruite vouă şi ca să puteţi a 
nu fi prinşi în meşteşugirile celui rău. Rugaţi-vă pentru pacea Bisericilor, 
imploraţi-L pentru cei ce încă rătăcesc, plecăţi genunchii pentru cei care sunt în 
păcate, iar pentru noi cereţi să fim învredniciţi de împuţinarea lor (Împuţinarea 
păcatelor, rătăciţilor, eresurilor etc.). Căci Cel Ce v-a dat atâta îndrăzneală şi v-a 
înscris între cei dintâi prieteni ai Săi şi v-a adus înfierea, vouă, celor ce aţi fost mai 
înainte întemnițați şi robi şi lipsiţi de îndrăzneală, nu vă va refuza cererile voastre 
ci pe toate vi le va împlini, arătând şi în aceasta bunătatea Sa. 


Şi prin aceasta ÎL veţi atrage spre o şi mai mare bunăvoință. Fiindcă dacă va vedea 
atâta grijă din parte-vă faţă de mădularele (Ceilalţi creştini, văzuţi ca mădulare ale 
Bisericii lui Hristos.) voastre şi preocupaţi de mântuirea celorlalţi, vă va învrednici 
pentru aceasta de o mare îndrăzneală [înaintea Lui]. Căci nimic nu-L bucură aşa de 
mult ca noi să fim împreună-pătimitori faţă de mădularele noastre şi să arătăm 
multă dragoste faţă de fraţi şi să ne îngrijim cu ardoare de mântuirea aproapelui. 


Aşadar, ştiind acestea, iubiţilor, cu bucurie şi veselie duhovnicească să vă pregătiți 
pentru primirea harului ca şi voi să vă împărtăşiți de preabogatul dar şi toți 
împreună, arătând o vieţuire vrednică de har, să dobândim (Textul are o nuanță 
pasivă. Noi vom fi învredniciţi de acele bunuri veşnice ca dar al lui Dumnezeu, nu 
ca merite proprii, deşi vieţuirea trebuie să fie în acord cu acel dar. Accentul cade 
pe bunătatea dumnezeiască, dar care este „neputincioasă ” dacă noi, la rându-ne, 
nu vrem să conlucrăm printr-o dispoziție binevoitoare.) bunătăţile veşnice şi 
negrăite, cu harul şi cu iubirea de oameni a Domnului nostru lisus Hristos, cu Care 
împreună Tatălui şi Duhului Sfânt, slavă, putere şi cinste, acum şi pururea şi în 
vecii vecilor. Amin. 





Sfântul Vasile cel mare - Cuvântări despre Sfântul Botez 


Cuvântarea I - Că trebuie mai întâi să înveţi de la Domnul şi numai apoi să te 
învredniceşti Sfântului Botez 


1. Domnul nostru lisus Hristos, Fiul Unul Născut al Dumnezeului Celui Viu, după 
învierea Sa din morţi, primind făgăduinţa lui Dumnezeu-Tatăl, când zice prin 
David proorocul: „Fiul Meu eşti Tu, Eu astăzi Te-am născut. Cere de la Mine şi-Ți 
voi da Ție neamurile spre moştenire şi marginile pământului, stăpânirea Ta" (Ps. 2, 
7-8), i-a luat la EI pe ucenici, le-a arătat lor puterea dată Lui de la Tatăl şi Le-a zis: 
„Datu-Mi-s-a Mie toată puterea în cer şi pre pământ", apoi i-a trimis pe ei, 
poruncindu-le: Mergând, învăţaţi toate neamurile, botezându-le în numele Tatălui 
şi al Fiului şi al Sfântului Duh, învăţându-le să păzească toate câte v-am poruncit 
vouă..." (Mt. 28. 18-20). Deci, poruncind Domnul mai întâi: „învăţaţi toate 
neamurile", iar apoi adăugând: „botezându-le..." şi celelalte, voi, trecând sub tăcere 
porunca dintâi, ne-aţi cerut părerea noastră despre cea de-a doua. Însă noi am fi 
socotiți potrivnici poruncii Apostolului, dacă nu am răspunde îndată zicând: „Să 


fiţi gata totdeauna să răspundeţi oricui vă cere socoteală despre nădejdea voastră” 
(1 Ptr. 3, 15). 





Vom înfățişa, deci, învăţătura botezului după Evanghelia Domnului, urmând mai 
cu seamă fericitului loan. Vom aminti cele multe zise despre el în scrierile de 
Dumnezeu insuflate. 


Însă, neapărat, trebuie prezentate astfel - păstrând ordinea cea de la Domnul 
statornicită - încât mai întâi sâ învăţaţi să cunoaşteţi puterea lui; apoi, primind 
învăţătura despre strălucirea botezului, să înaintați întru desăvârşire, deprinzându- 
vă să păziţi toate câte a poruncit Domnul ucenicilor Săi aleşi, după cum este scris. 


Aşadar, mai întâi am auzit zicându-se: „învăţaţi!”. Pe urmă, însă e de trebuinţă să 
amintim despre cele ce au fost zise cu privire la această poruncă dintâi, urmând 
învăţătura bineplăcută a lui Dumnezeu. lar după acestea, păzind nesmintit ordinea 
cuvenită, spre a împlini voia lui Dumnezeu, să nu cădem din nou. 


Căci Domnul ne face cunoscut şi ne lămureşte: ca astfel „sâ vă adunaţi comori în 
cer” (Mt. 6, 20). Iar astfel de vorbe, spuse în chip simplu aici, se lămuresc în alt 
loc, unde zice: „Vindeţi averile voastre şi dați milostenie; faceţi-vă pungi care nu 
se învechesc, comoară neîmpuţinată în ceruri...” (|.c. 12, 33), şi multe altele de 
acest fel. 


2. Prin urmare, ucenic înseamnă să înveţi de la însuşi Domnul tot ce te apropie de 
Dumnezeu. Să-l urmăm Lui, adică să-l ascultăm cuvintele. Să credem în EI şi să ne 
încredințăm Lui, ca Domnului şi împăratului nostru, doctor şi dascăl al Adevărului, 
spre nădejdea vieţii veşnice. Şi să rămânem întru acestea, după cum este scris: 
«Deci zicea lisus către iudeii care crezuseră în El: Dacă veţi rămâne în cuvântul 
Meu, sunteţi cu adevărat ucenici ai Mei; şi veţi cunoaşte adevărul, iar adevărul vă 
va face liberi” (In. 8, 31-32). 


Fără îndoială, se înţelege aici libertatea sufletului, care ne slobozeşte de sub tirania 
diavolului şi fie scapă din robia păcatelor. Căci zice: „Oricine săvârşeşte păcatul 
este rob păcatului” (In. 8, .34) şi stă sub judecata morţii, după cum ne-a încredinţat 
Apostolul Pavel zicând: „Căci pe EI, Care n-a cunoscut păcatul, L-a făcut păcat 
pentru noi, ca să dobândim, întru EI, dreptatea lui Dumnezeu” (II Cor. 5, 21). Şi 
iarăşi: „Căci precum prin neascultarea unui om s-au făcut păcătoşi cei mulți, tot 
aşa prin ascultarea unuia se vor face drepţi cei mulți” (Rom. 5, 19). 


Cel care se încrede Domnului şi se apropie de El cu vrednicie, urmând dreapta 
învăţătură, acela trebuie mai întâi să se depărteze de orice păcat apoi să se despartă 
de tot ce-ar putea să-l abată de la ascultarea datorată lui Dumnezeu, chiar dacă din 
felurite cauze, acele lucruri i s-ar putea părea drepte. Pentru că cine face păcatul, 





sau se lasă prins în mrejele acestei vieţi, e cu neputinţă să slujească aşa cum se 
cuvine, deoarece nu-i vrednic să fie ucenic al Celui ce i-a zis tânărului: „Vino şi 
urmează-M:” (Mt. 19, 21), după ce-i poruncise mai întâi să-şi vândă averile şi să le 
dea săracilor. Dar nu i-a poruncit acest lucru până ce acela nu-l mărturisise: „Toate 
acestea le-am păzit din copilăria mea” (Mt. 19, 20). Căci încă nu luase iertarea 
păcatelor şi curăţire prin sângele Domnului lisus Hristos. 


Slujind diavolului, stăpânit de cel care-l năimea păcatului, nu mai putea să 
slujească Domnului, Celui ce ne-a dat învăţătura neabătută, când a zis: „Oricine 
săvârşeşte păcatul este rob păcatului. lar robul nu rămâne în casă în veac” (In. 8, 
34-35). Mărturiseşte despre aceasta şi Pavel, care vorbea în Hristos, scriind: „Căci 
atunci, când eraţi robi ai păcatului, erați liberi față de dreptate" (Rom. 6, 24). Şi, 
din nou, zice Domnul: „Nimeni nu poate să slujească la doi domni...” (Mt. 6, 24) şi 
celelalte. 


Și a căutat prin acestea să înveţe cu folos, în multe chipuri, că nicidecum cei care 
se îngrijesc să se ridice numai în cele trebuitoare vieţii nu pot să-l slujească lui 
Dumnezeu, nefiind vrednici să-i fie ucenici. De care şi Apostolul zice mai departe: 
„„„.Căci ce însoţire are dreptatea cu fărădelegea? Sau ce împărtăşire are lumina cu 
întunericul? Şi ce învoire este între Hristos şi Veliar, sau ce parte are un credincios 


cu un necredincios ? Şi ce înţelegere este între templul lui Dumnezeu şi idoli?” (II 
Cor. 6, 14-16). 


Și iarăşi, cu toată hotărârea: „Căci trupul pofteşte împotriva duhului, iar duhul 
împotriva trupului; acestea se împotrivesc unul altuia, ca să nu faceţi cele ce aţi 
voi” (Gal. 5, 17). 

Dar ar fi şi mai ruşinos pentru noi, care predăm învăţătura, să nu ne amintim când 
zice: „Căci ştim că legea este duhovnicească; dar eu sunt trupesc, vândut sub 
păcat. Pentru că ceea ce fac nu ştiu; căci nu săvârşesc ceea ce voiesc, ci fac ceea ce 
urăsc. lar dacă fac ceea ce nu voiesc, recunosc că legea este bună. Dar acum nu eu 
fac acestea, ci păcatul care locuieşte în mine” (Rom. 7, 14-17). 


Și că aşa stau lucrurile - că nu poate cel stăpânit de păcat să slujească Domnului şi 
că nu este îndreptare decât în Cel ce ne-a făcut pe noi slobozi, prin răscumpărare 
din tirania aceea - ne arată lămurit când spune: „Om nenorocit ce sunt! Cine mă va 
izbăvi de trupul morţii acesteia ? Mulţumesc lui Dumnezeu, prin lisus Hristos, 
Domnul nostru" (Rom. 7, 24-25). 


3. Şi prin cuvintele acestea - care şi în alt loc sunt spuse - înfăţişează desluşit marea 
iubire de oameni şi harul lui Dumnezeu venit prin întruparea Domnului nostru 





lisus Hristos, zicând: „Căci precum prin neascultarea unui om s-au făcut păcătoşi 
cei mulţi, tot aşa prin ascultarea unuia se vor face drepți cei mulţi (Rom. 5, 19). Şi 
în alt loc, cu privire la prea minunata iubire de oameni a lui Dumnezeu în Hristos, 
zice: „Căci pe EI, Care n-a cunoscut păcatul, L-a făcut păcat pentru noi, ca să 
dobândim, întru EI, dreptatea lui Dumnezeu" (II Cor. 5, 21). 


Prin urmare, e de trebuinţă ca din cele amintite, şi din altele de acest fel, dacă nu în 
deşert am arătat harul lui Dumnezeu, mai întâi să scăpăm de sub stăpânirea 
diavolului - care-l momeşte pe om la păcat şi-l stăpâneşte cu relele pe care acesta 
nu le vrea - şi apoi, lepădând toate cele ce sunt de faţă şi îndepărtându-ne viaţa de 
la pătimiri, să ne facem ucenici ai Domnului, după cum însuşi zice: „Daca vrea 
cineva să vină după Mine, să se lepede de sine, să-şi ia crucea şi să-Mi urmeze 
Mie" (Mt. 16, 24), adică „să se facă ucenic al Meu". Acest lucru se dă, mai pe larg, 
mai clar şi mai cuprinzător, în Evanghelia după Luca, despre care vom aminti mai 
încolo. Şi ne vom elibera toţi de osândirea unor astfel de păcate, cei care credem în 
harul lui Dumnezeu venit prin Fiul Cel Unul Născut, Domnul nostru lisus Hrisros, 
Care zice: „Acesta este sângele Meu, al legii celei noi, care pentru mulți se varsă 
spre iertarea păcatelor.” (Mt. 26, 28). Dar mărturiseşte şi Apostolul prin cele scrise 
cândva: „Şi umblaţi întru iubire, precum şi Hristos ne-a iubit pe noi şi S-a dat pe 
Sine pentru noi, prinos şi jertfă lui Dumnezeu...” (Ef. 5, 2); iar în altă parte: 
„Hristos ne-a răscumpărat din blestemul Legii...” (Gal. 3, 13), şi multe de acest fel. 
Deci când ne-a dăruit iertarea păcatelor, atunci omul a primit izbăvirea din păcat, 
prin Cel ce ne-a răscumpărat pe noi, lisus Hristos, Domnul nostru, ca să ne poată 
apropia de Cuvânt. Şi atunci, nu este oricine vrednic să urmeze Domnului, căci 
(iarăşi zic) nu a zis tânărului: „Vino şi urmează-Mi” mai înainte de a-i zice: 
„„„.Vinde averea, dă-o săracilor...” (Mt. 19, 21). Şi nici nu l-a primit pe acesta mai 
înainte de a fi mărturisit el că se curăţă de toată sminteala şi de a fi spus că va face 
toate câte au fost zise lui de la Domnul. Că din aceasta aflăm folos nu numai în 
privinţa averilor şi a celor trebuincioase vieţii de zi cu zi, dar învăţăm să nu punem 
mult preţ nici pe celelalte împărțite nouă după dreptatea legii sau a naturii - potrivit 
Domnului nostru lisus Hristos, Care zice: „Cel ce iubeşte pe tată sau pe mamă mai 
mult decât pe Mine, acela nu este vrednic de Mine" (Mt. 10, 37). 


Tor aşa este cunoscut şi pentru restul celor apropiaţi - al casnicilor - cu atât mai 
mult cu cât sunt depărtaţi sau străini de credinţă. Pentru aceştia adaugă: „Şi cel ce 
nu-şi ia crucea şi nu-Mi urmează Mie, acela nu este vrednic de Mine” (Mt. 10. 28). 
Acest lucru îl stabileşte şi Apostolul, când scrie, spre a noastră învăţătură: „...lumea 
este răstignită pentru mine, şi eu pentru lume” (Gal. 6, 14), astfel că „nu eu mai 
trăiesc, ci Hristos trăieşte în mine” (Gal. 2, 20). 





4. larăşi este de amintit cuvântul Domnului - care ne este adresat fiecăruia - când a 
zis celui ce cerea îngăduinţa să-şi îngroape tatăl: „Lasă morţii să-şi îngroape morţii 
lor, iar tu mergi dc vesteşte împărăţia lui Dumnezeu” (Lc. 9, 59-60). Şi altuia, care 
l-a zis să-i dea îngăduinţa ca mai întâi să meargă să-şi rânduiască treburile casei, 
încă şi mai mustrător s-a arătat, căci 1-a zis: „Nimeni care pune mâna pe plug şi se 
uită îndărăt nu este potrivit pentru împărăţia lui Dumnezeu” (Lc. 9, 61-62). Tot aşa, 
orice slujbă omenească datorată cu înţelepciune ascultării Domnului, dar împlinită 
cu întârziere, îl face pe cel în cauză, chiar daca pare cinstit, să fie nevrednic de a fi 
ucenic al Domnului şi să merite o şi mai înfricoşată ameninţare. 


În chip mai cuprinzător, El ne poruncește zicând: „Dacă vrea cineva să vină după 
Mine, să se lepede de sine, să-şi ia crucea şi să-Mi urmeze Mie” (Mt. 16. 24). Dacă 
însă ne vin în minte cuvintele Domnului către cel ce a zis: „Fericit este cel ce va 
prânzi în împărăția lui Dumnezeu” (Lc. 14, 15), învăţăm ce va să însemne aspra şi 
înfricoşata judecată a urgiei, prin care cei nevrednici se înstrăinează de toată 
nădejdea cea bună. Deci El spune aşa: „Un om oarecare a făcut cină mare şi a 
chemat pe mulți. Şi a trimis la ceasul cinei pe sluga sa, ca să spună celor chemaţi: 
Veniţi, că iată, toate sunt gata! Şi au început toţi, câte unul, să-şi ceară iertare. Cel 
dintâi i-a zis: Ţarină am cumpărat şi am nevoie să ies ca s-o văd; te rog să mă ierți. 
Iar altul a zis: Cinci perechi de boi am cumpărat şi mă duc să-i încerc; te rog să mă 
ierţi. Şi al treilea a zis: Femeie mi-am luat şi de aceea nu pot veni. Deci întorcându- 
se, sluga a spus stăpânului său acestea. Atunci, mâniindu-se, stăpânul casei a zis: 
leşi degrabă în pieţele şi ulițele cetăţii şi adu-i aici pe săraci, şi pe neputincioşi, şi 
pe orbi. şi pe şchiopi. Şi a zis sluga: Doamne, s-a făcut precum ai poruncit şi tot 
mai este loc. Şi a zis stăpânul către slugă: leşi la drumuri şi la răspântii şi slleşte-i 
să intre, ca să mi se umple casa. Căci zic vouă: Nici unul dintre bărbaţii aceia care 
au fost chemaţi nu va gusta din cina mea” (Lc. 16, 16-24). 


Și din nou Cel Unul Născut, Fiul Dumnezeului Celui Viu, Care a fost trimis de la 
Tatăl nu ca să judece lumea, ci ca s-o izbăvească (cf. In. 12, 47), rămânând întru El 
şi plinindu-i voia, aduce învăţătura asprei judecăţi, ca să ne facă pe noi vrednici 
ucenici ai Lui, zicând: „Dacă vine cineva la Mine şi nu urăşte pe tatăl său, şi pe 
mama sa, şi pe femeia sa, şi pe copiii săi. şi pe fraţii săi, şi pe surorile sale, chiar şi 
însuşi sufletul său, nu poate să fie ucenicul Meu” (Lc. 14, 26). „Şi - zice - cel ce 
nu-şi poartă crucea sa şi nu vine după Mine, nu poate să fie ucenicul Meu” (Lc. 16, 
27). Acest lucru mi se pare că-l făgăduim prin apa botezului, când mărturisim că ne 
răstignim împreună cu EI, ca împreună să murim şi împreună să ne înmormântăm - 
şi celelalte, după cum stă scris (cf. Rom. 6, 4). 





5. Ținând seama de slăbiciunile omeneşti, Domnul a găsit potrivit ca şi prin pilde 
să sădească în inimile noastre deplina încredințare a adevărului, pregătindu-le 
pentru ascultare. Drept care zice: „Căci cine dintre voi, vrând să zidească un turn, 
nu stă mai întâi şi-şi face socoteala cheltuielii, dacă are cu ce să-l isprăvească? Ca 
nu cumva, punându-i temelia şi neputând să-l termine, toţi cei ce-l vor vedea să 
înceapă a-l lua în râs, zicând: Omul acesta a început să zidească, dar n-a putut 
isprăvi! Sau care rege, plecând să se bată în război cu alt rege, nu va sta mai întâi 
să se sfătuiască, dacă va putea să întâmpine cu zece mii pe cel ce vine împotriva lui 
cu douăzeci de mii? lar de nu, încă fiind el departe, îi trimite aceluia solie şi se 
roagă de pace. Aşadar oricine dintre voi care nu se leapădă de tot ce are, nu poate 
să fie ucenicul Meu. Bună este sarea, dar dacă şi sarea se va strica, cu ce va fi 
dreasă ? Nici în pământ, nici în gunoi nu este de folos, ci o aruncă afară. Cine are 
urechi de auzit să audă” (Lc. 14, 28-35). 


Dacă vom crede acestea, ne vom elibera mai întâi de tirania diavolului şi apoi vom 
sta departe de orice lucru plăcut lui, oblăduiţi de harul lui Dumnezeu, prin Domnul 
nostru lisus Hristos, că nu în deşert ni s-a vădit nouă harul acesta. Căci am părăsit 
nu numai lumea şi poftele ei, dar şi acele pretenţii sau îndatoriri către alţii, ba chiar 
şi pe cele față de propria noastră viaţă. Când ne vom lepăda noi de toate acestea, 
spre a ne împlini datoriile către Dumnezeu cu înţelepciune şi grabnică ascultare, 
numai atunci ne vom învrednici să devenim adevăraţi ucenici ai Domnului. 


Încolo, învăţăm de la Moise şi de la Profeţi, de la Evanghelişti şi de la Apostoli, 
despre crearea dintru început a tuturor celor văzute şi nevăzute, de către 
Dumnezeu, prin Unul Născut Fiul Său, Domnul şi Dumnezeul nostru lisus Hristos. 
Și mai învăţăm despre celelalte câte sunt povestite în Scripturile de Dumnezeu 
insuflate: despre bunătatea sau asprimea lui Dumnezeu, despre multa Lui răbdare, 
despre arătarea dreptăţii Lui spre învăţătura noastră, despre profeţiile întrupării 
Domnului nostru lisus, despre lucrurile care cad în aceeaşi vreme şi se împotrivesc 
altora, despre învierea morţilor întru slavă, despre înălţare şi despre prea strălucita 
Venire de la sfârşitul veacului, despre plinătatea dogmelor cu recunoştinţă primite 
prin lumina Evangheliei, despre evlavia față de Dumnezeu în iubirea Domnului 
nostru lisus Hristos, despre nădejdea vieţii veşnice şi a împărăției cereşti, despre 
dreptele pedepse veşnice ale celor ce s-au lepădat de cele sfinte şi despre 
răsplătirile celor care au trăit cu vrednicie în credința sănătoasă a Evangheliei lui 
Dumnezeu şi în nădejdea vieţii veşnice a împărăției cereşti, întru Hristos lisus, 
Domnul nostru (cf. Gal. 5, 6). 





Cuvântarea II - Cum se botează cineva cu botezul cel adevărat în Evanghelia 
Domnului nostru lisus Hristos 

1. Prin porunca Domnului nostru lisus Hristos dată nouă, să ne iubim unii pe alții 
după cum EI ne-a iubit pe noi (cf. In. 13, 34). şi prin învăţătura Sfântului Apostol 
Pavel, să ne îngăduim unii pe alţii întru iubire (cf. Ef. 4, 2), ni s-a făcut arătare 
despre tributul de evlavie cu care suntem datori prin prea slăvitul botez după 
Evanghelia Domnului nostru lisus Hristos. 


Nu doar să vorbim despre vrednicia lucrării celei puternice, ci să contribuim cu 
ceva, asemenea văduvei care şi-a dăruit cei doi bănuţi. Şi întru aceasta, este 
trebuinţă de rugăciune de la toţi cei ce-L iubesc pe Dumnezeu, ca EI însuşi, prin 
harul Sfântului Duh, să ne aducă aminte şi să ne tâlcuiască nouă cele ce am auzit 
despre Domnul, să ne îndrepte mintea spre calea păcii şi a învăţăturii sănătoase, 
spre zidirea credinţei, încât să se împlinească în noi, ca şi în voi, acel cuvânt: “Dă 
sfat celui înţelept, şi el se va face şi mai înţelept..." (Pild. 9,9). 


Afară de aceasta, trebuie să ştiţi, se cade ca mai întâi să capeţi învăţătură şi numai 
apoi să te învredniceşti de Taina Botezului. Căci aşa le-a poruncit ucenicilor Săi 
Domnul nostru lisus Hristos, Fiul Dumnezeului Celui Viu. Prin urmare, v-am 
predat vouă, în parte, despre cele zise de însăşi Domnul şi despre cei ce voiesc să 
devină cu adevărat ucenici ai lui Hristos, însă amintind puţine din multe. 





Când vom ajunge să ne naştem de sus, ca să vedem împărăția lui Dumnezeu 
făgăduită nouă, atunci, fiind născuţi din apă şi din Duh, vom putea intra în cetatea 
slavei. 


Pentru pregătire, este nevoie să aduc aminte câteva din multele ce se afla scrise 
despre 

Împărăţia Cerurilor, ca în nici un chip să nu ne depărtăm de ele. Ba mai mult, 
pentru a putea convinge pe deplin, e mai sigur să vorbim cu preţuire despre cele 
preoţeşti şi despre animalele aduse pentru jertfă. Printre acestea din urmă, dacă 
vreunul era aflat neîmplinit, de batjocură sau nevoiaş, neavând toate mădularele, 
nu se primea în acest chip, după cum este scris. Nici omul nu era ales pentru 
preoţie de ar fi avut vreo meteahnă, după cum nici animalul nu era primit ca jertfă 
(cf. In. 20, 18; 22. 21). Cum zice Apostolul: „Şi toate acestea li s-au întâmplat 
acelora ca preînchipuiri ale viitorului, şi au fost scrise spre povăţuirea a noastră, la 
care au ajuns sfârşiturile veacurilor” (1 Cor. 10, 11). 


Și Domnul, arătând limpede şi pe faţă ce va să însemne mărirea, zice: „....|unul] 
mai mare decât templul este aici” (Mt. 12, 6). Şi arătând că pentru îngrijirea 
sufletului se cuvine să ne ostenim mult întru desăvârşire, zice: „...şi cui i s-a 
încredinţat mult, mai mult i se va cere” (Lc. 12, 48) 

2. Aşadar, vom aminti despre Împărăţia Cerurilor. Domnul nostru Iisus Hristos, 
când S-a suit pe munte şi a făcut început învăţăturii Sale cu înşirarea fericirilor, a 
rostit-o mai întâi pe aceea care cuprinde făgăduinţa Împărăției Cerurilor. Căci a zis: 
„Fericiţi cei săraci cu duhul, că a acelora este Împărăţia Cerurilor" (Mt. 5, 10). Şi 
iarăşi, profeţind vremea răsplătirii, zice: „Veniţi, binecuvântaţii Tatălui Meu, 
moşteniți împărăția cea pregătită vouă de la întemeierea lumii. Căci flămând am 
fost şi Mi-aţi dat să mănânc..." (Mt. 25, 34-35) - şi celelalte. 


În Evanghelia dupa Luca, la altă vreme şi în alt loc, expunând din nou fericirile, 
zice: „Fericiţi voi cei săraci, că a voastră este Împărăţia Cerurilor” (Lc. 6, 20). Şi 
iarăşi: „Nu te teme, turmă mică, fiindcă Tatăl vostru a binevoit ca să vă dea vouă 
împărăția. Vindeţi averile voastre şi daţi milostenie; faceţi-vă pungi care nu se 
învechesc, comoară neîmpuţinată în ceruri...” (Lc. 12, 32-33). Prin urmare, prin 
acestea, şi prin altele de felul acesta, poate cineva să se învrednicească de 
Împărăţia Cerurilor. 


lar despre cele iară de care nu se poate să intre cineva în Împărăţia Cerurilor, 
vorbeşte Domnul în Evanghelia după Matei, când zice: „Dacă nu va prisosi 
dreptatea voastră mai mult decât a cărturarilor şi a fariseilor, nu veţi intra în 
Împărăţia Cerurilor” (Mt. 5, 20). Şi iarăşi: „De nu vă veţi întoarce şi nu vă veţi fi 





precum copiii, nu veţi intra în Împărăţia Cerurilor” (Mt. 18, 3). Şi în alt loc: „Cine 
nu va primi împărăţia lui Dumnezeu ca un copil, nu va intra în ea." (Mc. 10, 13). 


Iar în Evanghelia după loan, zice către Nicodim: De nu se va naşte cineva de sus, 
nu va putea să vadă împărăţia lui Dumnezeu” (In. 3. 3). Tot aşa “De nu se va naşte 
cineva clin apă şi din Duh, nu va putea să intre în împărăția lui Dumnezeu” (In. 3, 
5). 


3. Dar mai departe se atrage luarea aminte că dacă lipseşte un singur lucru dintre 
acestea, toate celelalte sunt primejduite. Căci zice Domnul: „O iotă sau o cirtă din 
L.ege nu va trece, până ce se vor face toate” (Mt. 5, 18). Cu atât mai mult de la 
Evanghelie, de vreme ce, însuşi Domnul spune: “Cerul şi pământul vor trece, dar 
cuvintele Mele nu vor trece” (Mt. 24, 33). Drept care şi Apostolul Iacov a făcut 
cunoscut, prin aceste cuvinte: „Pentru că cine va păzi toată legea, dar va greşi într- 
o singură poruncă, s-a făcut vinovat față de toate poruncile” (lac. 2, 10). S-a 
întemeiat întru acestea pe cele puse de Domnul în fericiri, în mărturiile despre Sine 
şi din făgăduinţele date lui Petru când l-a ameninţat că: „Dacă nu te voi spăla, nu ai 
parte de Mine" (In. 13, 8). 


lar Apostolul Pavel, împlinind în trupul său (cf. Col. 1, 24) lipsurile necazurilor lui 
Hristos, pentru trupul Lui, care este Biserica, mărturiseşte despre ea, vorbind în 
Hristos. Iată de ce nu poate cineva să se învrednicească de Împărăţia Cerurilor dacă 
a căzut sub judecata morţii, precum acelaşi zice fără înconjur: „...cei ce fac unele 
ca acestea sunt vrednici de moarte..." (Rom. 1, 32). Însă prin aceasta vrea să spună, 
cum lămureşte în altă parte: „...că cei ce fac unele ca acestea nu vor moşteni 
împărăția lui Dumnezeu” (Gal. 5, 21). Şi iarăşi în mod mai cuprinzător, zice: „Nu 
ştiţi, oare, că nedrepţii nu vor moşteni împărăţia lui Dumnezeu ?” (| Cor. 6, 9), iar 
în altă parte la fel, însuşi Domnul nostru lisus Hristos, în Evanghelia după Luca, a 
spus aceste cuvinte: „Nimeni care pune mâna pe plug şi se uită îndărăt nu este 
potrivit pentru împărăţia lui Dumnezeu” (Lc. 9, 2). Aici, trebuie avut în vedere că 
nu numai pentru un mare număr de păcate, ci chiar şi pentru unul singur este 
judecata aşa de groaznică şi nestrămutată. Şi aceasta pentru că Dumnezeu este 
îngăduitor, dând timp chiar şi celui ce întârzie puţin să vină la ascultarea datorată 
Stăpânului. Şi omul întârzie din felurite pricini de la ascultarea cea grabnică şi 
nepregetătoare a sfintei înțelepciuni. 


Deci, din acestea toate, şi din altele asemenea, vom învăţa că trebuie toate 
împlinite în întregime şi cu rânduială. In acestea se arată făgăduinţa Impărăției 
Cerurilor. Fără acestea, harul împărăției se tăgăduieşte. Să ne ferim de toate acele 





lucruri ce ne opresc de la moştenirea Împărăției Cerurilor. Şi să rămânem tari în 
nădejde, ca să ne învrednicim făgăduinţei. 


Căci, în sârguinţa de a fi plăcuţi lui Dumnezeu, trebuie nu numai să ne depărtăm de 
orice răutate, ci orice cuvânt al lui Dumnezeu să-l păzim nesmintit şi nepătat. 
Urmând învăţăturii Apostolului Pavel asupra marii şi neînchipuitei bunătăți a lui 
Dumnezeu şi a lui Hristos însuşi spre noi, pentru dreptatea şi mântuirea noastră, să 
luăm aminte la ceea ce adaugă: „Nedând nici o sminteală întru nimic ca să nu fie 
slujirea noastră defăimată, ci în toate înfățişându-ne pe noi înşine ca slujitori ai lui 
Dumnezeu..." (II Cor. 6, 3-4). 


4. Căci după cum cel sărac cu duhul, dacă n-a fost: născut din apă şi din Duh, nu 
poate să intre în Împărăţia Cerurilor, tot aşa nici oricare altul, „dacă nu va prisosi 
dreptatea sa mai mult decât a cărturarilor şi a fariseilor” (Mt. 5, 20), sau dacă va fi 
părăsit ceva din cele arătate aici a fi trebuitoare, nu va fi vrednic împărăției. Căci 
scris este: „Şi ca s-o înfăţişeze Sieşi, Biserică slăvită, neavând pată sau zbârcitură, 
ori altceva de acest fel, ci ca [...] să fie sfântă şi fără de prihană" (Ef. 5, 27). Şi 
multe altele de acest fel pe care, citindu-le cineva cu atenţie, se va încredința 
degrabă că toate trebuie să le împlinească pentru a se învrednici de Împărăţia 
Cerurilor. 


Cel ce prisoseşte în dreptate, sau este născut din ea, împreună cu toate virtuțile 
arătate în rândul fericirilor, are însă de împlinit şi cele ce mai rămân pentru 
desăvârşire, făcându-se lucrător al acestora. Să mărturisească celor răvnitori 
cuvântul despre chipul naşterii din nou şi apoi să arate pe scurt despre harul lui 
Dumnezeu. 


Dar pentru că porunca evlaviei noastre - cum s-a zis mai înainte - a cerut de la noi 
ca să începem a vorbi despre prea minunatul botez cel după Evanghelie, în 
continuare, după cele spuse despre Împărăţia Cerurilor, socotesc că trebuie să 
avem în vedere a arăta pe scurt care este deosebirea între botezul lui Moise şi cel al 
lui loan ? Căci aşa ne vom face vrednici, prin harul lui Dumnezeu, să înţelegem 
care este demnitatea cea mai înaltă a botezului Domnului nostru lisus Hristos, în 
mulțimea nemăsurată a slavei. Pentru că Cel Unul Născut, Fiul Dumnezeului Celui 
Viu, a zis că aici e ceva mai mare decât templul, mai mult decât Solomon şi mai 
mult decât Iona (cf. MI. 12, 41-42). Şi Apostolul, după ce povestise mai înainte 
despre slava neapropiată de care s-a învrednicit Moise în slujba Legii iudeilor, 
mărturiseşte aceasta, adăugând: „Şi nici măcar nu este slăvit ceea ce era slăvit în 
această privinţă, faţă de slava cea covârșitoare" (II Cor. 3, 10). Şi loan Botezătorul, 
decât care nimeni n-a fost mai mare dintre cei născuţi din femeie (cf. Mt. 11, 11), 





mărturiseşte cândva, zicând: “Acela trebuie să crească, iar eu să mă micşorez” (In. 
3, 30). Şi, în sfârşit: „Eu unul vă botez cu apă, spre pocăință, dar Cel ce vine după 
mine este mai puternic decât mine [...] Acesta vă va boteza cu Duh Sfânt şi cu foc" 
(Mt. 3, 11) - şi multe asemenea. 


Dar cu cât se deosebeşte Duhul Sfânt de apă, cu atât mai vederat stă mai presus Cel 
ce botează cu Duh Sfânt de cel ce botează cu apă şi de botezul însuşi. Încât chiar 
loan Botezătorul, cel atât de fără seamăn lăudat de Domnul, zisese mai înainte, 
parcă ruşinos de sine însuşi: „...nu sunt vrednic să-l dezleg cureaua 
încălțămintelor" (Mc. 1,7). 


5. De ce am ţinut a arăta prin toate acestea superioritatea botezului după 
Evanghelia lui Hristos? Pentru că, deşi şi prin iscusinţa minţii putem înţelege 
oarecât, totuşi mai cu credinţă şi mai de folos este să spunem din înseşi Sfintele 
Scripturi, atât cât ne va învrednici Dumnezeu. Aşadar, pe de o parte, botezul 
fiind dat prin Moise, am cunoscut mai întâi deosebirea păcatelor, căci nu toate 
păcatele au darul iertării; pe de altă parte, am cercetat feluritele jertfe şi 
iscusinţa curăţirii, până ce am despărțit la vreme cele curate de cele întinate. Şi 
am Stat de veghe, zile şi nopți, luând seama la cele bune, pentru ca apoi să 
primim botezul ca pecete a curăţiei. 


În adevăr, botezul lui loan era dat celor de multe soiuri. Căci nu făcea deosebire cu 
privire la păcate, nici la jertfe, nu făcea cercetare adâncă asupra curăţiei, nici 
asupra privegherii de zi sau de noapte. Ci fără nici o întârziere, ca nimeni altul, 
primind din harul dumnezeiesc al lui Hristos însuşi, a pornit loan să boteze. Şi dacă 
cineva, ori de unde şi ori de câte ori venea să-şi mărturisească păcatele, era botezat 
în râul Iordan, îndată lua şi iertarea. Însă botezul Domnului este mai presus de 
orice minte, slavă mai înaltă decât orice râvnă şi rugăciune omenească, covârşire 
de dar şi de putere, pe toate întrecându-le, aşa cum soarele întrece celelalte stele, 
sau aşa cum, aducându-ne aminte de cuvintele Sfinţilor, vedem că acestea sunt 
neîntrecute şi neasemănate. Dar pentru aceasta nu trebuie să încetăm de a mai 
vorbi. Înseşi cuvintele Domnului nostru isus Hristos trebuie luate ca dreptare. Şi 
după cum se cade să vorbim despre cei ce călăuzesc în oglindă şi prin ghicitură, 
fără să facă prin tălmăcirea lor slavei împuţinare, din pricina slăbiciunii trupului ori 
a micimii cuvântului, tot aşa trebuie să ne minunăm întru aceasta de măreţia 
blândeţii şi iubirii de oameni a bunului Dumnezeu, că EI înalță pe cei ce vorbesc 
gângav prin măreţia iubirii întru harul Domnului nostru lisus Hristos. 


6. Aşadar, când a zis Domnul: „Dacă nu se va naşte cineva de sus, nu va putea să 
vadă împărăţia lui Dumnezeu” (In. 4, 3) şi iarăşi: „De nu se va naşte cineva din apă 





şi din Duh, nu va putea să intre în împărăţia lui Dumnezeu” (In. 3, 5), după 
învierea Sa din morți (împlinindu-se în EI, din persoana lui Dumnezeu Tatăl, 
cuvântul profeţiei lui David: „Fiul Meu eşti Tu, Eu astăzi Te-am născut. Cere de la 
Mine şi-Ți voi da neamurile moştenirea Ta, şi stăpânirea Ta, marginile 
pământului” [Ps. 2, 7-81, ceea ce sub ochii noştri s-a vădit, la urmă, rânduind 
ucenicilor Săi o altă poruncă, i-a împiedicat să urmeze calea păgânilor şi i-a 
îndemnat zicând: „Mergând, învăţaţi toate neamurile, botezându-le în numele 
Tatălui şi al Fiului şi al Sfântului Duh” +Mt. 28, 19). 


Cuvine-se să vorbim despre puterea fiecărui cuvânt în parte, pentru a face credința 
auzită şi înţeleasă. Dar ca să vorbim astfel, este trebuință de rugăciuni obşteşti 
pentru deschiderea gurii noastre, căci scris este: „Crezut-am, pentru aceea am grăit 
(Ps. 115, 1); iar dacă ni s-a încredinţat întrebuinţarea numelor şi cuvintelor şi 
lucrurilor din Sfânta Scriptură, nu ni s-a dat aceasta în chip obişnuit şi la 
întâmplare. Căci se cuvine să vorbim despre Hristosul lui Dumnezeu nu doar de la 
Profeţi, nici doar de la Evanghelişti sau de la Apostoli, ci în Duhul Sfânt - 
cumpănind ţinta înţelepciunii. Şi aceasta nu trufindu-ne că am putea spune totul, ci 
măcar în parte, atât cât poate lua fiecare, din rânduiala sănătoasă a învăţăturii, spre 
dreapta înţelegere a judecăților şi a dogmelor credinţei. Se cade ca noi să avem 
grijă şi sârguinţă pentru fiecare cuvânt şi să fim vrednici de slujire după ţinta 
chemării celei de sus. Şi vom izbândi a face aceasta în chip cuvenit numai dacă, 
prin rugăciunile obşteşti, ne va împuternici pe noi lisus Hristos Cel Unul Născut, 
Fiul Dumnezeului Celui Viu, ca să se facă şi în noi precum zice Apostolul: „Toate 
le pot în Hristos, Care mă întăreşte” (Flp. 4, 13). 


7. Aşadar, mi-e aminte să vorbesc pe înţeles despre acea vorbă: „din nou", adică 
despre înnoirea sau îndreptarea faţă de starea cea de mai înainte, care era stare de 
necurăţie prin lucrarea păcatelor. lov zicea că „nimeni nu e curat de păcate, chiar 
dacă o zi ar fi viaţa lui” (lov 14. 4, după textul Septuagintei) iar David suspina 
plângând: Că iată, întru fărădelegi m-am zămislit şi în păcate m-a născut maica 
mea” (Ps. 50, 6). Şi Apostolul mărturisea că: „...toți au păcătuit şi sunt lipsiţi de 
slava lui Dumnezeu; îndreptându-se în dar cu harul Lui, prin răscumpărarea cea 
întru lisus Hristos - pe Care Dumnezeu L-a rânduit jertfă de ispăşire, prin credinţa 
în sângele Lui...” (Rom. 3, 23-25). 


Pentru aceasta şi iertarea păcatelor s-a dat celor credincioşi Domnului, Care zice: 
„Acesta este sângele Meu, al Legii celei noi, care pentru mulţi se varsă spre 
iertarea păcatelor“ (Mt26, 28). Tot aşa mărturiseşte şi Apostolul, din nou zicând: 
„după buna socotinţă a voii Sale, spre lauda slavei harului Său, cu care ne-a dăruit 
pe noi, prin Fiul Său Cel iubit. Întru el avem răscumpărarea prin sângele Lui şi 





iertarea păcatelor, după bogăţia harului Său, pe care l-a făcut să prisosească în 
noi.(Ef. 5-8). Căci după cum o statuie stricată şi sfărâmată, ca să fie demnă de a 
închipui mărirea împărătească, trebuie făcută din nou de un artist înţelept şi de un 
meşter priceput, ca să capete înfăţişarea proprie măririi, şi numai aşa este aşezată în 
vechea ei cinste, tot aşa şi noi suferim de pe urma neascultării poruncii, precum 
este scris: „Şi omul, în cinste fiind. n-a ascultat; alăturatu-s-a dobitoacelor celor 
fără de minte şi s-a asemănat lor” (Ps. 48, 12). Să ne cerem din nou spre slava cea 
dintâi a chipului lui Dumnezeu. Căci zice: „Şi a făcut Dumnezeu pe om după 
chipul Său; după chipul lui Dumnezeu l-a făcut...” (Fac. 1, 27). Cum s-a făcut 
aceasta, ne învață Apostolul Pavel, că mulţumită lui Dumnezeu, deşi am fost robi 
ai păcatului, nc-am supus din inimă chipului învăţăturii pe care am deprins-o, şi aşa 
cum ceara întrebuințată pentru chipul sculpturii întâi se face chip asemănător, aşa 
şi noi, după ce ne-am deprins cu chipul învăţăturii după Evanghelie, dăm chip în 
noi omului celui dinlăuntru, împlinind porunca pe care am primit-o. Căci zice să ne 
dezbrăcăm de omul cel vechi şi de faptele lui, şi să ne îmbrăcăm în omul cel nou, 
înnoit prin cunoştinţa cea deplină, după chipul Celui ce ne-a zidit (cf. Col. 3, 9-10) 
- şi altele de acest fel. 


8. lar tâlcul trebuinţei de a se naşte din apă l-a înfățişat Pavel şi în chip dogmatic, 
vorbind în Hristos şi zicând: „Au nu ştiţi că toți câţi în Hristos Iisus ne-am botezat, 
întru moartea Lui ne-am botezat? Deci ne-am îngropat cu El în moarte, prin botez, 
pentru ca, precum Hristos a înviat din morţi. prin slava Tatălui, aşa să umblăm şi 
noi întru înnoirea vieţii. Căci dacă am fost altoiți pe EI prin asemănarea morţii Lui, 
atunci vom fi părtaşi şi ai învierii Lui. Cunoscând aceasta, că omul nostru cel vechi 
a fost răstignit împreună cu EI, ca să se nimicească trupul păcatului, pentru a nu 
mai fi robi ai păcatului. Căci Cel ce a murit a fost curăţit de păcat, iar dacă am 
murit împreună cu Hristos, credem că vom şi vieţui împreună cu EI, ştiind că 
Hristos, înviat din morţi, nu mai moare. Moartea nu mai are putere asupra Lui. 
Căci ce a murit, a murit păcatului o dată pentru totdeauna, iar ce trăieşte, trăieşte 
lui Dumnezeu. Aşa şi voi, socotiți-vă că sunteți morți păcatului, dar vii lui 
Dumnezeu, în Hristos lisus, Domnul nostru" (Rom. 6, 3-11) 


Din toate acestea, tâlcul naşterii de a doua se vădeşte prin asemănare, însă nu poate 
să se nască cineva din nou, dacă nu a primit mai înainte harul lui Dumnezeu, 
precum însuşi Apostolul a arătat, atât în cele ce premerg, cât şi în cele ce urmează 
botezului. lar pe cele ce premerg le începe de aici: „Dar Dumnezeu îşi arată 
dragostea Lui faţă de noi prin aceea că, pentru noi, Hristos a murit când noi eram 
încă păcătoşi. Cu atât mai vârtos, deci, acum, fiind îndreptaţi prin sângele Lui, ne 
vom izbăvi prin El de mânie. Căci dacă, pe când eram vrăjmaşi, ne-am împăcat cu 





Dumnezeu, prin moartea Fiului Său, cu atât mai mult, împăcaţi fiind, ne vom 
mântui prin viaţa Lui” (Rom. 5. 8-10). 


9. Şi multe sunt de felul acesta, care în mod înţelept şi sublim prisosesc întru 
măreție, aratând iubirea de oameni a lui Dumnezeu în preţul iertării păcatelor şi în 
virtutea şi în puterea celor care se desăvârşesc spre slava lui Dumnezeu şi a lui 
Hristos însuşi, după nădejdea vieţii veşnice prin lisus Hristos, Domnul nostru. 
Pentru care şi zice: „Aşadar, după cum prin greşeala unuia a venit osânda pentru 
toți oamenii, aşa şi prin îndreptarea adusă de Unul a venit, pentru toți oamenii, 
îndreptarea care dă viaţă” !Rom. 5, 18). 


Și pe cele de pe urmă le înfăţişează în chip dogmatic, zicând: au nu cunoaşteţi, 
fraților, că oricât ne-am botezat în Hristos Iisus, întru moartea Lui ne-am botezat? 
Ca să ne înfăţişăm, după primirea harului, datoriile noastre cele lucrătoare, prin 
credință şi iubire, şi aşa să se desăvârşească întru noi bunăvoirea de oameni 
iubitoare a lui Dumnezeu. Aşadar, este trebuinţă de luptă mare şi legiuită, ca să nu 
primim în zadar un aşa har întru Hristos şi o astfel de iubire a lui Dumnezeu, cum 
însuşi Apostolul zice: „Căci pe EI, Care n-a cunoscut păcatul, L-a făcut păcat 
pentru noi ca să dobândim întru El dreptatea lui Dumnezeu. Fiind, dar, împreună 
lucrători cu Hristos, vă rugăm să nu primiți in zadar harul lui Dumnezeu” (II Cor. 
526,1). 


Să primim cu credinţă toate cele ce sunt legate de acestea, în virtutea aceluiaşi har 
al lui Dumnezeu, prin lisus Hristos, Domnul nostru, întru Duhul Sfânt. Şi prin 
credinţă să înţelegem harul lui Dumnezeu. Ne vom învrednici să pricepem acestea, 
dacă le vom face în iubirea lui Hristos, Care a zis: „Când ştiţi acestea, fericiți 
sunteți dacă le veţi face” (In. 13, 17). Căci mintoşi sunt toţi cei ce fac acestea, după 
cum mărturiseşte Profetul (Ps. 111, 10) şi însuşi Cel Unul Născut, Fiul 
Dumnezeului Celui Viu, arătând groaznica şi nestrămutata judecată, atunci când 
zice: „lar sluga aceea care a ştiut voia stăpânului şi nu s-a pregătit, nici n-a făcut 
după voia lui, va fi bătută mult” (Lc. 12, 47). Căci aceasta, nici dacă greşeşte din 
neştiință, nu rămâne nepedepsită. 


10. Şi pentru ca să fim călăuziți, după cum mai înainte s-a zis, prin cele mai vădite 
cuvinte şi fapte, la cunoaşterea dogmei şi la botez, în deplina încredințare a 
adevărului, cu trezvie să aşteptăm cele mai presus de acestea, primind tot ce este de 
folos evlaviei noastre. Zice: „Am fost botezați” ca prin aceasta să ne înveţe că 
suntem ca şi lâna, care muiată în vopsea, se preface după culoare. Mai mult, loan 
Botezătorul, profeţind despre Domnul, zice: „Acesta vă va boteza cu Duh Sfânt şi 





cu foc" (Mt. 3, 11). Cuvine-se deci ca prin călăuză duhovnicească să ne luminăm 
cu lumina cunoştinţei, pentru înţelegerea acelei mari lumini despre care vorbim. 


Căci e după cum fierul, introdus în foc, se înroşeşte sub vâlvătaie, iar dacă are ceva 
rău în el, se face mai vădit şi este mai gata pentru a fi curăţit. Nu numai că-şi 
schimbă culoarea, dar şi tăria se preface în moliciune, ajungând mai potrivit pentru 
a fi lucrat cu mâna şi pe drept cuvânt se armonizează cu voinţa stăpânului, 
făcându-se pe sine mai luminos din negreală. Nu numai că se aprinde şi luminează, 
dar şi lucrurile din apropiere le umple de strălucire şi le dogoreşte. Tot aşa este 
trebuincios şi firesc şi celui ce s-a botezat cu foc - adică în cuvântul învăţăturii - să 
biruiască răutatea păcatelor. Aşa este şi cu cel care dovedind harul îndreptățirilor. 
urăşte şi blestemă nedreptatea, după cum este scris în râvna de a se curăţi şi mai 
vârtos, prin credinţă în puterea sângelui Domnului nostru lisus Hristos, cum însuşi 
zice: „Acesta este sângele Meu, al Legii celei noi, care pentru mulţi se varsă spre 
iertarea păcatelor” (Mt. 26, 28). Şi cum mărturiseşte şi Apostolul: “întru EI avem 
răscumpărarea, prin sângele Lui, şi iertarea păcatelor, după bogăţia harului Lui” 
(Ef. 1, 7). Şi nu numai de la orice fărădelege şi păcat să fie ţinut, ci şi de toată 
întinăciunea trupului şi a sufletului să fie curățit. Atunci, cel botezat în moartea 
Domnului să se facă aidoma morţii, adică să fie mort păcatului, lui însuşi şi lumii 
acesteia, ca să trăiască aievea, cu inima, cu cuvântul şi cu faptele, după chipul 


învăţăturii Domnului nostru lisus Hristos. Aşa cum ceara primeşte chipul dat de 
meşter, ca să se împlinească ceea ce este scris: „Mulţumim însă lui Dumnezeu că, 
deşi eraţi robi ai păcatului, v-aţi supus din toată inima dreptarului învăţăturii căreia 
aţi fost încredinţaţi” (Rom. 6, 17.). Şi aşa să fio vrednic să păzească ceea ce 
Dumnezeu şi om au pregătit. 


„Deci ne-am îngropat cu El în moarte, prin botez...” (Rom. 6, 4). Pentru ce? 
„Pentru că, precum Hristos a înviat din morţi, prin slava Tatălui, aşa să umblăm şi 
noi întru înnoirea vieţii” (Rom. 6, 4). Căci trebuie ca morţii să fie îngropaţi şi acela 
care s-a înmormântat, întru asemănarea morţii, să învieze în Hristos, prin harul lui 
Dumnezeu. Şi de acum înainte să nu mai aducă odoare drept jertfă (cf. Ioil 2, 6; 
Naum 2, 10) pentru păcatele feţei dinlăuntru a omului, ci să lămurească în foc 
păcatele şi luând iertare prin sângele lui Hristos, să petreacă apoi întru înnoirea 
vieţii prin harul lui Hristos - piatra unghiulară pentru omul cel nou. 


11. Aşadar, aflându-ne noi pradă neascultării, vom chema prin sfaturi bune la 
credinţă şi ascultare, şi vom străluci cu sufletul aprins, şi ne vom elibera de patima 
întunericului cea aducătoare de moarte, „căci plata păcatului este moartea" (Rom. 
6, 23). Ca să se facă şi în noi pace, după cum zice Apostolul: „Moartea a fost 
înghițită de biruinţă. Moarte, unde-ţi este boldul râu ? ladule, unde-ţi este biruinţa 





ta ?*(1 Cor. 15, 54-55). În adevăr, noi care credem în Dumnezeu, Soarele Dreptăţii, 
ne vom lumina de la El şi ne vom învrednici, prin înţelegere şi putere, să ne 
îndreptățim întm EI. Şi nu numai noi să strălucim ca zăpada (căci nemincinoasă 
este făgăduinţa Domnului: „De vor fi păcatele voastre cum e carmâzul, ca zăpada 
le voi albi, şi de vor fi ca purpura, ca lâna albă le voi face” — (Is. 1. 18), ci şi pe cei 
cure se apropie de noi sâ-i luminăm. Atunci vor auzi pe Domnul: „Voi sunteţi 
lumina lumii" (Mt. 5, 17.). Atunci cei ce vor auzi vor face astfel încât „să lumineze 
lumina voastră înaintea oamenilor, ca să vadă faptele bune ale voastre ca să 
slăvească pe Tatăl vostru Cel din ceruri” (Mt. 5, 16). Atunci şi Apostolul va 
mărturisi oricui, zicând: „...străluciţi ca nişte luminători în lume, ţinând cu putere 
cuvântul vieţii, spre lauda mea în ziua lui Hristos.” (Flp. 2, 15-16). Însă înnoirea 
vieţii nu trebuie să se arate numai prin comparaţie cu elinii şi cu oamenii lumești, 
ci şi prin comparaţie cu cei drepţi, după trecerea la legea lor. Căci se cade să 
râvnim înălţarea mai mult decât faţă de cei lumești, lucrând nu numai pentru cele 
ce sunt prezente şi ne aparţin, dar ostenindu-ne să facem bine şi altora, potrivit 
datoriilor noastre după lege şi să facem bine nu numai prietenilor, ci şi duşmanilor, 
întinzând binele şi la cei răi, ca să împlinim porunca Domnului nostru lisus 
Hristos: „Fiţi milostivi, precum şi Tatăl vostru este milostiv” (Lc. 6, 36). 


Cum să nu umblăm întru înnoirea vieţii şi să nu întrecem în dreptate pe cărturari şi 
pe farisei, când ascultăm cuvintele Domnului? „Aţi auzit că s-a zis: Ochi pentru 
ochi şi dinte pentru dinte. Eu însă spun vouă: Nu vă împotriviţi celui tău; iar cui te 
loveşte peste obrazul drept, întoarce-i şi pe celălalt. Celui ce voieşte să se judece cu 
tine şi să-ţi ia haina, lasă-i şi cămaşa. lar de te va sili cineva să mergi o milă, mergi 
cu el două" (Mat. 5, 38-41). Căci nu numai că nu ne răzbunăm, copleşiţi de vechile 
noastre păcate, cum sfătuiesc cărturarii şi fariseii, după litera legii lui Moise, ci mai 
abitir arătăm răbdare în rele străduindu-ne să înfruntăm deopotrivă şi binele, şi 
nenorocirile. Şi aşa ne învoim şi cu una, şi cu alta. Moartea însă, pe care nu o 
chemăm, spre mâhnire ispitindu-ne pândeşte prin păcat să ne lovească, dar noi se 
cade să răspundem acestei lovituri cu înnoirea vieţii omului. 


12. Dar cum de nu a şi murit faţă de lege cel ce nu s-a gândit să-i fie supus ? 
Trăieşte în Hristos cel care-şi lasă şi cămaşa ? Noi învăţăm că orice dreptate după 
lege să se păzească cu prisosinţă. Dar nu numai că trebuie să ne răstignim legii, ci 
trebuie să şi murim faţă de lege, precum ne-a învăţat Apostolul, zicând: „Eu, prin 
Lege, am murit faţă de Lege, ca să trăiesc lui Dumnezeu. M-am răstignit împreună 
cu Hristos; şi nu cu mai trăiesc, ci Hristos trăiește în mine. (Gal. 2, 19-20); iar 
altundeva - după multă laudă adusă părților bune ale legii de demult - zice: „m-am 
lipsit de toate şi le privesc drept gunoaie, ca pe Hristos să dobândesc şi să mă aflu 
întru EI, nu având dreptatea mea cea din Lege, ci pe aceea care este prin credinţa în 





Hristos, dreptatea cea de la Dumnezeu, pe temeiul credinţei, ca să-L cunosc pe EI 
şi puterea învierii Lui şi să fiu primit părtaş la patimile Lui, făcându-mă asemenea 
cu EI în moartea Lui; ca, doar, să pot ajunge la învierea cea din morţi" (Flp. 3, 8- 
11). Şi puţin mai încolo, învăţându-ne pe noi să şi trăim acestea, zice mai lămurit: 
„Aşadar, câţi suntem desăvârşiţi aceasta să gândim" (Flp. 3, 15). 


13. Şi în alt loc, arătând şi mai cu tărie care dogmă este mai trebuitoare, zice: „Aşa 
că, fraţii mei, şi voi aţi murit legii, prin trupul lui Hristos, spre a fi ai altuia, ai 
Celui ce a înviat din morţi, ca să aducem roade lui Dumnezeu. Căci pe când eram 
în trup, patimile păcatelor, care erau prin Lege lucrau în mădularele noastre, ca să 
aducem roade morţii. Dar acum ne-am desfăcut de Lege, murind aceluia în care 
eram ţinuţi robi, ca noi să slujim întru înnoirea Duhului, iar nu după slova cea 
veche" (Rom. 7, 4-6). „Pentru că litera ucide, iar duhul - adică Cuvântul Domnului 
- face viu” (II Cor. 3, 6). Precum însuşi zice: „Duhul este cel ce dă viaţă; trupul nu 
foloseşte la nimic. Cuvintele pe care vi le-am spus sunt duh şi sunt viaţă” (In. 6, 
63)- Mărturiseşte şi alesul apostolilor, zicând: „Doamne, la cine ne vom duce ? Tu 
ai cuvintele vieţii celei veşnice. Şi noi am crezut şi am cunoscut că Tu eşti 
Hristosul, Fiul lui Dumnezeu Celui viu“ (In. 6, 68- 69). Căci dacă ne-am păzi în 
deplina încredințare a adevărului, prin sârguinţâ şi cu multă băgare de seamă, am 
putea să fugim de acea înfricoşată judecată despre care şi Moise, amenințând în 


chip profetic, a scris: „Prooroc (...) ca şi mine îţi va ridica Domnul Dumnezeul tău. 
Pe Acela să-L ascultați. lar cine nu va asculta cuvintele Mele, pe care Proorocul 
Acela le va grăi în numele Meu, aceluia îi voi cere socoteală” (Dt. 18, 15-19). lar 
cel faţă de care „nu s-a ridicat între cei născuţi din femei unul mai mare” (Mt. Il, 
11), loan Botezătorul, a grăit în chip înfricoşător: „Cel ce crede în Fiul are viaţă 
veşnică, iar cel ce nu ascultă de Fiul nu va vedea viaţa, ci mânia lui Dumnezeu 
rămâne peste el” (In. 3, 36). 


Dar pentru ca să nu se arate cineva mâhnit de botezul cu o astfel de moarte şi 
îngropăciune, ca şi când şi-ar pune nădejdea în stricăciune şi în pieire, iar nu în 
înnoirea vieţii, azvârle sămânţa şi statorniceşte nădejdea strălucitei învieri, când 
adaugă zicând: „Căci dacă am fost altoiţi pe EI prin asemănarea morţii Lui, atunci 
vom fi părtaşi şi ai învierii Lui” (Rom. 6, 5). Căci dacă în această asemănare a 
morții suntem morţi şi îngropaţi cu Hristos, întru înnoirea vieţii să umblăm, nu 
privind moartea ca stricăciune, ci socotind înmormântarea ca pe sădirea seminţelor. 
Și murind negreşit celor neîngăduite, să ne arătăm credința lucrătoare prin 
dragoste. Atunci ne vom învrednici de nădejdea despre care cu Apostolul să zicem: 
„Căci cetatea noastră este în ceruri, de unde şi aşteptăm Mântuitor, pe Domnul 
lisus Hristos, Care va schimba la înfăţişare trupul smereniei noastre ca să fie 
asemenea trupului slavei Sale, lucrând cu puterea ce are de a-Şi supune Sieşi toate” 





(Flp. 3, 200-21). „Şi aşa pururea vom fi cu Domnul” (| Tes. 4, 17). După cum 
însuşi Domnul nostru lisus Hristos, adresându-Se Tatălui, zice: „Părinte, voiesc ca, 
unde sunt Eu, să fie împreună cu Mine şi aceia” (In. 17, 24), însă nouă vestindu-ne 
şi nouă zicându-ni-Se făgăduinţă: „Dacă-Mi slujeşte cineva, să-Mi urmeze, şi unde 
sunt Eu, acolo va fi şi slujitorul Meu” (In. 12, 26). Şi Pavel Apostolul, cel întru 
Hristos răsădit, mărturiseşte acestea, când scrie: .Căci aceasta vă spunem, după 
cuvântul Domnului, că noi cei vii, care vom fi rămas până la venirea Domnului, nu 
vom lua înainte celor adormiţi. Pentru că însuşi Domnul, întru poruncă, la glasul 
Arhanghelului şi întru trâmbiţa lui Dumnezeu, Se va pogori din cer, (...) şi cei vii, 
care vom fi rămas, vom fi răpiți, împreună cu ei, în nori, ca să întâmpinăm pe 
Domnul în văzduh, şi aşa pururea vom fi cu Domnul” (| Tes. 4, 15-17). 


14. Şi păziţi fiind acum în aceasta: „Căci dacă am fost altoiţi pe EI prin asemănarea 
morţii Lui”, la fel se va împlini şi făgăduinţa: „şi ai învierii Lui” (Rom. 6, 5), după 
cum zice altundeva: „Căci dacă am murit împreună cu EI, vom şi învia împreună 
cu EI; dacă rămânem întru EI, vom şi împărăţi împreună cu EI" (II Tim. 2, 11-12). 
lată că Apostolul nu uită că repetiţia este necesară ascultătorilor săi, pentru întărire 
şi siguranţă. Şi stăruie chiar în repetarea aceloraşi lucruri, pentru încredințarea 
adevărului. Căci despre aceasta îl auzim că zice: „Ca să vă scriu aceleaşi lucruri, 
mie nu-mi este anevoios, iar vouă vă este de folos” (Flp. 3, 1). Tot aşa învăţăm şi 
de la Iosif. care a tălmăcit visul lui Faraon (cf. Fe. 41, 1). Şi astfel, imitând 
povestirea visului, ne-a dat această învăţătură a botezului, asemenea celor de mai 
dinainte, zicând: „Cunoscând aceasta, că omul nostru cel vechi a fost răstignit 
împreună cu El, ca să se nimicească trupul păcatului, pentru a nu mai fi robi ai 
păcatului” (Rom. 6, 6). Prin urmare, învăţăm şi din aceste cuvinte că cel ce se 
botează în Hristos, în moartea Lui se botează, şi nu numai că se înmormântează cu 
Hristos, ci se şi răsădeşte împreună cu EI, răstignindu-se mai întâi, ca şi din aceasta 
să învăţăm ca, după cum cel răstignit se înstrăinează de cei vii, tot aşa şi cel care 
este împreună răstignit cu Hristos, întru asemănarea morţii, să se depărteze de toţi 
aceia care trăiesc după omul cel vechi. Căci şi Domnul ne-a poruncit „să ne ferim 
de proorocii mincinoşi" (Mt. 7, 15). Tot aşa zice şi Apostolul: „Să vă feriţi de orice 
frate care umblă fără de rânduială şi nu după predania pe care aţi primit-o de la 
noi” (II Tes. 3, 6). 


15. Şi după cum cel răstignit primeşte osânda morţii şi-i părăseşte pe cei alături de 
care a trăit, ridicându-se deasupra celor ce se târăsc pe pământ, tot aşa şi cel care s- 
a răstignit împreună cu Hristos, prin botez, se desparte de toţi cei cu care a trăit 
odinioară după măsura acestui veac, înălțându-se în cugetul lui spre cetăţenia 
cerească, încât după adevăr şi dreapta credinţă cea întru Hristos, poate să spună: 
„Căci cetatea noastră este în ceruri” (Flp. 3, 20). Şi să adauge încă: „Căci cel ce a 





murit a fost curăţit de păcat” (Rom. 6, 7) - adică s-a desfăcut, s-a eliberat, a fost 
slobozit de orice păcat, care nu este numai din cuvinte şi fapte, ci şi din cugetarea 
patimilor. Şi în alt loc lămureşte, scriind: „lar cei ce sunt ai lui Hristos iisus şi-au 
răstignit trupul împreună cu patimile şi cu poftele” (Gal 5, 24). Neapărat trebuie să 
ne răstignim, cei Ce ne botezăm în apă, care este asemănarea crucii, şi a morţii, şi a 
mormântului, şi a învierii morţilor, după cum este scris. Şi din nou zice: „Drept 
aceea, omorâţi mădularele voastre, cele pământeşti [păzind întru totul rânduielile 
botezului: desfrânarea, necurăţenia, patima, pofta rea, lăcomia, care este închinare 
la idoli, pentru care vine mânia lui Dumnezeu...” (Col. 3, 5-6). Şi dincolo de 
aceasta, în chip lămurit şi cuprinzător, a adăugat: „„...peste fiii neascultării”. Astfel 
încât nici o plăcere, fie ea cât de măruntă şi de trecătoare, să nu-i mai facă tulburare 
celui împreună răsădit cu Hristos întru asemănarea morţii hui, dispreţuind şi urând 
unul ca acesta orice răutate, ba mai mult, orice gând care aţâţă patimile. Să fie 
arătată curăţia inimii, după cum zice David: „Nu s-a lipit de mine inima 
îndărătnică; pe cel rău, care se depărta de mine, nu I- am cunoscut” (Ps. 100, 5). 
Iar cei răsădiţi întru asemănarea morţii cu adevărat vom învia împreună cu Hristos 
(căci planta ce urmează să răsară este la fel cu cea semănată). Acum însă, după 
măsura întrupării, suntem primeniţi întru omul cel dinlăuntru, prin înnoirea vieţii şi 
prin ascultarea până la moarte, cu deplina încredințare a adevărului cuvintelor Lui, 
încât pe drept să ne învrednicim a spune: „Nu eu mai trăiesc, ci Hristos trăieşte în 
mine” (Gal. 2, 20). Ci plinirea este în viitor, după cum ne-a încredinţat şi Apostolul 
zicând: „Dacă am murit împreună cu EI, vom şi învia împreună cu El. Dacă 
rămânem întru El, vom şi împărăţi împreună cu EI” (II Tim. 2, 11-12); „Căci dacă 
am fost altoiți pe EI prin asemănarea morţii Lui, atunci vom fi părtaşi şi ai învierii 
Lui” (Rom. 6, 5). Şi iarăşi învăţătura unui astfel de botez dându-ne-o nouă, într-un 
chip încă mai lesnicios şi mai folositor, adaugă zicând: „Hristos, înviat din morţi, 
nu mai moare. Moartea nu mai are stăpânire asupra Lui. Căci ce a murit, a murit 
păcatului o dată pentru totdeauna, iar ce trăieşte, trăieşte lui Dumnezeu. Aşa şi voi, 
socotiți-vă că sunteţi morți păcatului, dar vii pentru Dumnezeu, în Hristos lisus” 
(Rom. 6, 9-11). 


16. Aşadar această purtare de grijă a Domnului nostru lisus Hristos pentru iertarea 
păcatelor noastre - prin întrupare, până la moarte - ne învaţă pe noi să ne socotim 
morți păcatului, dar vii lui Dumnezeu, în Hristos Iisus. Şi precum Hristos, murind 
pentru noi şi înviind din morți pentru noi, nu mai moare, tot aşa şi noi, care suntem 
botezați intru asemănarea morţii Lui, să murim păcatului. Şi prin ridicarea din apa 
botezului, ca şi înviaţi din morţi, să trăim lui Dumnezeu în Hristos lisus şi 
niciodată să nu mai murim, adică niciodată să nu mai păcătuim. Pentru că: 
„Sufletul care a greşit va muri” (Eze. 18, 4). Şi după cum moartea nu-L mai 
stăpâneşte pe EI, nici păcatul nu va mai domni de acum încolo asupra noastră. Și 





pentru că „oricine săvârşeşte păcatul este rob păcatului” In. 8, 34), să ne eliberăm 
cu orice preţ de o astfel de robie, după cum ne-a arătat lămurit Apostolul când a 
zis: „lar cei ce sunt ai lui Hristos Iisus şi-au răstignit trupul împreună cu patimile şi 
cu poftele” (Gal. 5, 24). Să trăim lui Dumnezeu în Hristos lisus, Care ne-a eliberat 
pe noi precum este scris: „Hristos ne-a răscumpărat din blestemul Legii, făcându- 
Se pentru noi blestem” (Gal. 3, 13). Şi că chiar în arvună ne-a eliberat de păcat 
harul Domnului nostru lisus Hristos, încă este scris: „Căci precum prin 
neascultarea unui om s-au făcut păcătoşi cei mulţi, tot aşa prin ascultarea unuia se 
vor face drepți cei mulți” (Rom. 5, 19). 


Zice Apostolul: „Staţi deci tari (...) şi nu vă prindeţi iarăşi în jugul robiei” (Gal. 5, 
1). Şi după cum el a murit păcatului o dată, iar de viază, lui Dumnezeu viază, aşa şi 
noi în botezul cu apă, care este asemănarea crucii şi a morţii, murind păcatului o 
dată, să ne păzim pe noi înşine şi niciodată să nu ne mai întoarcem la păcat, ci să 
rămânem neîncetat vii lui Dumnezeu, în Hristos lisus, Care a zis: „Dacă-Mi 
slujeşte cineva, să-Mi urmeze” (In. 12, 26). Şi mai înainte de toate să păzim acea 
poruncă a Domnului care ne îndeamnă: „Aşa să lumineze lumina voastră înaintea 
oamenilor, încât să vadă faptele voastre cele bune şi să slăvească pe Tatăl vostru 
Cel din ceruri” (Mt. 5, 16). lar după aceea, să păzim şi îndemnul Apostolului, care 
scrie: „Ori de mâncaţi, ori de beţi, ori altceva de faceţi, toate spre slava lui 
Dumnezeu să le faceţi” (1 Cor. 10, 31). 


Însă pentru a ajunge fiecare la acestea - dacă simţim vrednicia chemării cereşti - să 
ducem viaţă demnă de Evanghelia lui Hristos şi cu adevărat să putem zice: „Căci 
dragostea lui Hristos ne stăpâneşte pe noi care socotim aceasta, că dacă unul a 
murit pentru toţi, au murit deci toţi. Şi a murit pentru toţi, ca cei ce viază să nu mai 
vieze loruşi, ci Aceluia Care, pentru ei, a murit şi a înviat” (II Cor. 5, 14-15). Şi aşa 
se ajunge la aceste cuvinte: „Rămâneţi întru iubirea Mea. Dacă păziţi poruncile 
Mele, veţi rămâne întru iubirea Mea, după cum şi Eu am păzit poruncile Tatălui 
Meu şi rămân întru iubirea Lui” (In. 15, 9-10). 


17. „Nedând nici o sminteală întru nimic, ca să nu fie slujirea noastră defăimată, ci 
în toate înfăţişându-ne pe noi înşine ca slujitori ai lui Dumnezeu” (II Cor 6, 3-4). 
Pe drept şi adevărat arătăm făgăduinţa botezului, păzind îndemnul Apostolului, 
pentru toți cei împreună îngropați cu Hristos, şi împreună înviați cu El. Astfel de 
cuvinte: „Deci să nu împărăţească păcatul în trupul vostru cel muritor, ca să vă 
supuneţi poftelor lui. Nici să nu puneţi mădularele voastre ca arme ale nedreptăţii 
în slujba păcatului, ci, înfățişaţi-vă pe voi lui Dumnezeu, ca vii, sculați din morți, şi 
mădularele voastre ca arme ale dreptăţii lui Dumnezeu" (Rom. 6, 12-13). Şi iarăşi: 
„Aşadar, dacă aţi înviat împreună cu Hristos, căutaţi cele de sus, unde Se află 





Hristos, şezând de-a dreapta lui Dumnezeu. Cugetaţi cele de sus, nu cele de pe 
pământ” (Col. 3, 1-2). 


Socotesc negreşit că prin aceste puţine cuvinte care au fost amintite, Apostolul ne 
explică acea mare revărsare de har a nemăsuratei iubiri a lui Dumnezeu întru 
Hristos lisus, Domnul nostru, a Cărui ascultare până la moarte - precum este scris - 
a mijlocit pentru noi iertarea păcatelor, ne-a eliberat de păcătoşenia veacului 
acestuia şi ne-a adus stăpânirea peste greşeala aducătoare de moarte, împăcarea cu 
Dumnezeu, puterea de mulţumire, tovărăşia sfinților în viaţa veşnică, moştenirea 
Împărăției Cerurilor şi răsplata cu fel şi chip de bunătăţi. 


Însă cu înţelepciune şi cu tărie ne-au fost date nouă toate acestea prin botezul în 
moartea Domnului nostru lisus Hristos. Prin aceasta ne-a învăţat pe noi să ne 
întărim, ca nu cumva să primim în deşert un astfel de dar: „Deci să nu 
împărăţească păcatul în trupul vostru cel muritor, ca să vă supuneţi poftelor lui. 
Nici să nu puneţi mădularele voastre ca arme ale nedreptăţii în slujba păcatului, ci, 
înfățişaţi-vă pe voi lui Dumnezeu, ca vii, sculați din morţi, şi mădularele voastre ca 
arme ale dreptăţii lui Dumnezeu” (Rom. 6, 12-13). 


18. Prin acestea, depârtându-ne pe noi cu totul de orice păcat, ca şi de litera moartă 
a Legii, ne apropie de dreptatea cea după Dumnezeu, cu ameninţări înfricoşându- 
ne, dar şi cu bunătăţi şi darnice făgăduinţe îmbărbătându-ne: „Plata păcatului este 
moartea, iar harul lui Dumnezeu, viaţa veşnică, în Hristos lisus, Domnul nostru” 
(Rom. 6, 23). Din nou ne învaţă să urmăm pe Domnul şi să mergem după lege în 
fața dreptăţii celor care ne judecă, adăugând: „Oare nu ştiţi, fraților, - căci celor ce 
cunosc Legea vorbesc - că Legea are putere asupra omului, atâta timp cât el trăieşte 
? Căci femeia măritată e legată de bărbatul său atâta timp cât el trăieşte; iar dacă i-a 
murit bărbatul, este dezlegată de legea bărbatului. Deci, trăindu-i bărbatul, se va 
numi adulteră dacă va fi cu alt bărbat; iar dacă i-a murit bărbatul, este liberă faţă de 
lege, ca să nu fie adulteră, luând un alt bărbat. Aşa că, fraţii mei, şi voi aţi murit 
Legii, prin trupul lui Hristos, de a fi ai altuia, ai Celui ce a înviat din morți, ca 
aducem roade lui Dumnezeu. Căci pe când eram trup, patimile păcatelor, care erau 
prin Lege, luau în mădularele noastre, ca să aducem roade morţii. Dar acum ne-am 
desfăcut de Lege, murind aceluia în care eram ţinuţi robi, ca noi să slujim întru 
înnoirea Duhului, iar nu după slova cea veche.” (Rom. 7, 1-6) - şi celelalte. 

Din unele ca acestea învăţăm să ne minunăm de neînchipuita iubire de oameni a lui 
Dumnezeu, în Hristos lisus, şi mai cu frică să ne curăţim de orice pată a cărnii sau 
a duhului. 





19. lar deosebirea între spirit şi materie ne-o arată în alt loc, când face comparaţie 
între Lege şi Evanghelie şi cu aleasă cugetare rosteşte: „Litera ucide, iar duhul face 
viu" (II Cor. 3, 6). Litera o numeşte lege, ca din cele ce s-au scris mai înainte, ca şi 
din cele ce se vor mai adăuga, să lămurească faptul că duhul este învăţătura 
Domnului, a Celui ce a zis: „Cuvintele pe care vi le-am spus sunt duh şi sunt viaţă” 
(In. 6, 63). 


Dacă aşa este preţuită dreptatea după Lege, de unii care se jertfesc în botezul lui 
Dumnezeu şi „nu mai viază loruşi, ci Aceluia care, pentru ei a murit şi a înviat” (II 
Cor 3, 13), atunci cât de cumplită trebuie să fie judecata desfrânării, cum limpede 
s-a arătat în cuvintele mai înainte zise: „Ce ar zice cineva despre predaniile 
omeneşti ?”. 


Dar despre dreptatea după Lege, însuşi Apostolul zice şi mai lămurit: „Ba mai 
mult: eu pe toate le socotesc că sunt pagubă, față de înălțimea cunoaşterii lui 
Hristos Iisus, Domnul meu. pentru Care m-am lipsit de toate şi le privesc drept 
gunoaie, ca pe Hristos să dobândesc. Şi să mă alin întru EI nu având dreptatea mea 
cea din Lege, ci pe aceea care este prin credinţa în Hristos, dreptatea cea de la 
Dumnezeu” (Flp. 3, 8-9). 


Deci judecata despre predaniile omeneşti s-a arătat prin cuvintele Domnului, iar 
despre socotelile proprii cugetării omeneşti Apostolul ne-a învăţat să le facem 
răsturnare cu mai multă îndrăzneală, zicând: „Căci armele luptei noastre nu sunt 
trupeşti, ci puternice înaintea lui Dumnezeu, spre dărâmarea întăriturilor. Noi 
surpăm iscodirile minţii şi toată trufia care se ridică împotriva cunoaşterii lui 
Dumnezeu” (II Cor 10, 4-5). Sau dreptatea este din lume şi se arată de la sine 
fiecăruia, sau este de la Dumnezeu şi se dobândeşte cu sârguință. Despre aceasta, 
iarăşi stă scris: „Căci le mărturisesc că au râvnă pentru Dumnezeu, dar sunt fără 
cunoştinţă. Deoarece, necunoscând dreptatea lui Dumnezeu şi căutând să 
statornicească dreptatea lor, dreptății lui Dumnezeu ei nu s-au supus” (Rom. 10, 2- 
3). Ca din aceasta, şi din altele asemenea, să fie arătată judecata celor ce voiesc să- 
şi bată joc de judecăţile Domnului. Căci este scris: „Vai de cei care sunt înţelepţi în 
ochii lor şi pricepuţi după gândurile lor!” (Is. 5, 21). Şi chiar Domnul a grăit 
limpede; „De nu vă veţi întoarce şi nu veţi fi precum pruncii, nu veţi intra în 
Împărăţia Cerurilor” (Mat, 18, 3). Din această pricină, este trebuință ca să se cu 
lăţească în întregime; unii de poftele diavoleşti şi nestatorniciile lumii, alții de 
predaniile omeneşti şi de dorinţele proprii, egoiste, chiar dacă după măsurile lumii 
ei par măreţi şi demni de a fi admiraţi. Căci dacă rămân doar ai Legii şi lipsesc sau 
sunt zăbavnici la chemarea Duhului, atunci se fac grabnici călcării îndatoririlor 
rânduite de voia lui Dumnezeu. Dar cei ce au mărturisit botezul după cuviinţă, 





aceia s-au răstignit împreună cu Hristos, împreună au murit, împreună s-au 
înmormântat, împreună din morţi au înviat, având deplină încredințare a adevărului 
şi putând zice cu Apostolul: „Lumea este răstignită pentm mine, şi eu pentru lume” 
(Gal. 6, 14). „Nu eu mai trăiesc, ci Hristos trăieşte în mine” (Gal. 2, 20). 


Prin aceasta ne învaţă desăvârşirea după legea dreptăţii, ca să ne învrednicim de 
Impărăţia Cerurilor. 


20. A sosit timpul să mergem mai departe cu priceperea noastră şi prin credinţa în 
Hristos să înţelegem şi să cunoaştem. De ce se botează în numele Tatălui şi al 
Fiului şi al Sfântului Duh? Prin urmare, este trebuinţa mai întâi să facem 
cunoscută îndeosebi slava fiecărui nume cu care se numeşte. Apoi să ştim că însuşi 
Domnul desluşeşte că botează în numele Sfântului Duh, când zice: „Ceea ce este 
născut din trup, trup este şi ce este născut din Duh, duh este” (In. 3, 6). Ca mai 
apoi, luând exemplul de mai înainte al naşterii după trup, să învăţăm limpede şi 
adevărat dogma evlaviei, din porunca binecunoscută. De vreme ce ştim şi suntem 
încredinţaţi pe deplin că după cum cineva care este născut după fire, este tot aşa ca 
şi acela din care s-a născut, tot aşa şi noi, cei născuţi din duh, este de neapărată 
trebuință ca să fim duhovniceşti. Duh, nu însă după acea mare şi necuprinsă slavă a 
Sfântului Duh, ci după măsura dată omului prin împărţirea darurilor lui Dumnezeu 
prin Hristosul Lui - fiecăruia după trebuinţă. Dar şi după poruncile lui Dumnezeu 
vestite prin Domnul nostru lisus Hristos, spre învăţătură şi aducere aminte, cum 
însuşi Mântuitorul zice: „Acela vă va învăţa toate şi vă va aduce aminte despre 
toate cele ce v-am spus Eu” (In. 14, 26). 


După aceea şi Apostolul ne-a dat cât mai pe larg a înţelege ce devine duhul în 
matca simţămintelor noastre, atunci când scrie: „lar roada Duhului este dragostea, 
bucuria, pacea, îndelungă răbdarea” (Gal. 5, 22) - şi celelalte. Şi mai înainte a zis: 
„lar de vă purtaţi în Duhul nu sunteţi sub lege” (Gal. 5, 18). Şi în altă parte: „Daca 
trăim în Duhul, în Duhul să şi umblăm” (Gal. 5, 25); iar altădată: „Dar avem 
felurite daruri după darul ce ni s-a dat: dacă avem profeție, să profeţim după 
măsura credinţei; dacă avem slujbă, să stăruim în slujbă..." şi altele. 


21. Prin acestea şi altele asemenea, Domnul spune că cei ce sunt născuţi din duh, 
să se facă duh. Dar şi Apostolul laolaltă mărturiseşte, zicând: „Pentru aceasta, îmi 
plec genunchii înaintea Tatălui Domnului nostru lisus Hristos, din Care îşi trage 
numele orice neam în cer şi pe pământ. Să vă dăruiască, după bogăţia slavei Sale. 
ca să fiți puternic întăriți, prin Duhul Său, în omul dinăuntru şi Hristos să Se 
sălăşluiască” (Ef. 3, 14-16). Dacă trăim cu duhul, cu duhul să şi umblăm. Şi astfel, 
devenind noi vase ale Sfântului Duh, vom putea să mărturisim deplin pe Hristos: 





„De aceea (...) nimeni nu poate să zică: Domn este lisus - decât în Duhul Sfânt” (| 
Cor. 12, 3). Prin urmare, în acest chip şi Domnul, prin El însuşi şi prin gura 
Apostolului, ne-a învăţat că cei născuţi din duh trebuie să se facă duh. Dar şi de 
data aceasta ne vom aduce aminte de naşterea după trup, că mai întâi trebuie să ne 
mutăm locul şi să ne schimbăm obiceiurile, din pricina Sfântului Duh, Care 
întăreşte în noi omul cel dinlăuntru, ca să putem şi noi zice: „Cetatea noastră este 
în ceruri” ( Flp. 3, 20), iar pe pământ ca nişte umbre umblăm. Să ne păzim sufletul, 
ca să-l încetăţenim întru cele cereşti. lar după aceea să ne depărtăm şi de aceia care 
viețuiesc lumii, precum zice David: “Pe cel ce clevetea în ascuns pe vecinul său, pe 
acela l-am izgonit; cu cel mândru cu ochiul şi nesăţios cu inima, cu acela n- am 
mâncat. Ochii mei sunt peste credincioşii pământului, ca să şadă ei împreună cu 
mine. Cel ce umbla pe cale fără prihană, acela îmi slujea. Nu va locui în casa mea 
cel mândru; cel ce grăieşte nedreptăţi nu va sta înaintea ochilor mei” (Ps. 100, 6-9) 
- Şi în alte locuri, asemenea. lar Apostolul mai stăruitor îndeamnă: „Dacă vreunul 
care, numindu-se frate, va fi desfrânat, sau lacom, sau închinător la idoli, sau 
ocărâtor, sau beţiv, sau răpitor, cu unul ca acesta nici să nu şedeţi la masă” (1 Cor. 
511). 


22. Adeseori, deci, rostindu-se răspicat împotriva acestor feluri de nelegiuiri, ne 
învaţă pe noi, lămurit şi ferm, nemăsurata măreție şi cinste a iubirii întru Hristos, 
cu Care şi prin Care se cuvine să vieţuim împreună: „Căci El este pacea noastră. 
EI, Care a făcut din cele două - una, surpând peretele din mijloc al despărțiturii, 
desființând vrăjmăşia în trupul Său, legea poruncilor şi învăţăturile ei, ca, întru 
Sine, pe cei doi să-i zidească într-un singur om nou şi să întemeieze pacea. Şi să-i 
împace cu Dumnezeu pe amândoi, uniţi într-un trup, prin cruce, omorând prin ea 
vrăjmăşia. Şi, venind, a binevestit pace, vouă celor de departe şi pace celor de 
aproape. Că prin EI avem şi unii, şi alţii apropierea către Tatăl, într-un Duh. Deci, 
dar, nu mai sunteţi străini şi locuitori vremelnici, ci sunteți împreună cetăţeni cu 
sfinții şi casnici ai lui Dumnezeu. Zidiţi fiind pe temelia Apostolilor şi a 
Proorocilor, piatra cea din capul unghiului fiind însuşi lisus Hristos. întru EI, orice 
zidire bine alcătuită creşte ca să ajungă un locaş sfânt în Domnul” (Ef. 2, 14-21). 
Ca laolaltă şi asemenea celor răsădiți cu Hristos prin asemănarea morţii Lui şi 
botezați în numele Sfântului Duh şi născuţi din nou în omul cel dinlăuntru, în 
reînnoirea minţii, zidiţi pe temelia Apostolilor şi a Profeţilor, tot aşa şi noi să ne 
învrednicim a fi botezați în numele Unuia Născut Fiul lui Dumnezeu şi să ne facem 
părtaşi darului celui mare de care Apostolul aminteşte zicând: „Câţi în Hristos v-aţi 
botezat, în Hristos v-aţi îmbrăcat" (Gal. 3, 27). Şi încă: „Unde nu mai este elin şi 
iudeu, tăiere împrejur şi netăiere împrejur, barbar, scit, rob ori liber, ci toate şi întru 
toţi Hristos” (Col. 3, 11) 





23. Este neapărată trebuinţă ca, prin urmare, cel născut să fie şi îmbrăcat. E la fel 
ca şi cu o scândură nelucrată - din orice lemn ar fi ea - care nu se potriveşte să fie 
aşezată ca ramă, până nu 1 se taie prisosul şi asprimile, şi numai aşa se îmbracă 
chipul zugrăvit al unui rege. Şi atunci, oricine admiră frumuseţea chipului sau a 
tabloului, nu pentru că este din lemn, aur sau argint, ci pentru izbânda 
meşteşugului întru asemănarea cu originalul. Apoi cu multă băgare de seamă, grijă 
şi silinţă, fiind isprăvită lucrarea, e aşezată ca o icoană vrednică de laudă. Iar 
deosebirea lemnului se trece cu vederea, chiar dacă se deosebeşte mult, pentru că 
admiraţia din partea celor ce se duc s-o privească o face să fie ținută pretutindeni în 
mare cinste şi în toată faima dintru început. Tot la fel şi cel ce se botează, fie iudeu 
sau elin, fie bărbat sau femeie, sau rob, sau scit, sau barbar, sau altul care negreşit 
este numit după deosebirea neamului, prin sângele lui Hristos se dezbracă de omul 
cel vechi, împreună cu toate faptele lui, iar prin învăţătura cea dumnezeiască se 
îmbracă în Sfântul Duh, în omul cel nou, zidit după chipul lui Dumnezeu, în 
dreptate şi în sfinţenia adevărului (cf. Ef. 4, 22-24). Este reînnoit întru cunoştinţă, 
după chipul Ziditorului său, vrednic să se nască pentru a ajunge la bunăvoința lui 
Dumnezeu, despre Care Apostolul ne-a învăţat zicând: „Ştim că Dumnezeu toate le 
lucrează spre binele celor ce iubesc pe Dumnezeu, al celor care sunt chemaţi după 
voia Lui. Căci pe cei pe care i-a cunoscut mai înainte, mai înainte i-a şi hotărât să 
fie asemenea chipului Fiului Său, ca EI să fie întâi născut între mulți frați” (Rom. 
8, 28-29). 


24. Căci atunci cel îmbrăcat ca şi Fiul lui Dumnezeu se face vrednic de treapta 
desăvârşirii şi se botează în numele Tatălui şi al însuşi Domnului nostru lisus 
Hristos - după mărturia lui loan - Care ne-a dat puterea de a ne face fii ai lui 
Dumnezeu (In. 1, 12), ai Celui ce zice: „leşiţi din mijlocul lor şi vă osebiţi, zice 
Domnul, şi de ce este necurat să nu vă atingeţi, şi Eu vă voi primi pe voi. Şi vă voi 
fi vouă tată, şi veţi fi Mie fii şi fuce - zice Domnul Atotţiitorul” (II Cor. 6, 17-18), 
prin însuşi harul Domnului nostru Iisus Hristos, Fiul Unul Născut al Dumnezeului 
Celui Viu, în Care „nici tăierea împrejur nu poate ceva, nici netăierea împrejur, ci 
credinţa care este lucrătoare prin iubire” (Gal. 5, 6). Prin iubire ne va fi lesne să 
izbutim în toate, dacă împreună ne luăm asupră-ne rânduiala botezului de la însuşi 
Domnul nostru lisus Hristos, Care a zis: „...învăţându-i să păzească toate câte v-am 
poruncit vouă” (Mt. 28, 20). 


A căror păzire este arătată prin iubirea față de EI, căci însuşi Domnul a hotărât 
zicând: „De Mă iubiţi, păziți poruncile Mele” (In. 14, 15). Şi iarăşi: „Cel ce are 
poruncile Mele şi le păzeşte, acela este care Mă iubeşte” (In. 14, 21). Şi din nou: 
„Dacă Mă iubeşte cineva, va păzi cuvântul Meu, şi Tatăl Meu îl va iubi” Un. 14, 
23). Şi mai tare şi mai cu încredințare zice: „Rămâneţi întru iubirea Mea. Dacă 





păziţi poruncile Mele, veţi rămâne întru iubirea Mea, după cum şi Eu am păzit 
poruncile Tatălui Meu şi rămân întru iubirea Lui” (In. 15, 9-10). Dacă păzirea 
poruncilor prin iubire este o dovadă trebuitoare, frica mai mare să ne fie ca fără 
iubire şi prețuirea darurilor şi a puterilor de sus, adică fără însăşi lucrarea 
credinţei, chiar porunca aceea care aduce desăvârşirea la nimic nu foloseşte, 
cum Zice Apostolul Pavel, vorbind întru Hristos: „De aş grăi în limbile 
oamenilor şi ale îngerilor, iar dragoste nu am făcutu-m-am aramă Sunătoare şi 
chimval răsunător. Și de aş avea darul proorociei şi tainele toate le-aş cunoaşte 
şi orice ştiinţă, şi de aş avea atâta credinţă încât să mut şi munţii, iar dragoste nu 
am, nimic nu Sunt. Şi de aş împărţi toată avuţia mea şi de aş da trupul meu ca să 
fie ars, iar dragoste nu am, nimic nu-mi foloseşte.“ (I Cor. 13, 1-3). Precum 
socotesc, el aceasta a spus-o amintindu-și cuvintele Domnului: „Mulţi Îmi vor 
zice în ziua aceea: Doamne, Doamne, au nu în numeie Tău am proorocit şi nu în 
numele Tău am scos demoni şi nu în numele Tău minuni multe am făcut 2?” (Mt 
7, 22-23); „Am mâncat înaintea Ta şi am băut şi în pieţele noastre ai învăţat. Şi 
EI vă va zice: Nu ştiu de unde Sunteţi. Depărtaţi-vă de la Mine toţi lucrătorii 
nedreptăţii” (Lc. 13, 26-27). 


25. Din acestea se vede cu toată limpezimea că în lipsa iubirii nimic nu foloseşte, 
chiar dacă s-ar împlini preceptele şi dreptăţile Legii şi s-ar păzi toate celelalte 
porunci ale Domnului şi s-ar chivernisi toate celelalte daruri. Din pricina 
nepotrivirii lucrurilor, se judecă nu cuvântul în sine al darurilor şi al dreptăţilor, ci 
se judecă scopul celor care dăruiesc pentru interese proprii, cum zice şi Apostolul: 
„„„.care socotesc că evlavia este un mijloc de câştig” (| Tim. 6. 5). Acum însă: 
„Unii, e drept, vestesc pe Hristos din pizmă şi din duh de ceartă, alţii însă din 
bunăvoință. Ceilalţi, însă, din zavistie, vestesc pe Hristos nu cu gânduri curate, ci 
socotind să-mi sporească necazul în lanţurile mele" (Flp. 1, 15 şi 17); şi în altă 
parte zice: „Căci nu suntem precum cei mulţi, care strică cuvântul lui Dumnezeu" 
(I Cor. 2, 17). Şi adaugă: „Căci niciodată nu ne-am arătat cu cuvinte de linguşire, 
după cum ştiţi, nici cu ascunse porniri de lăcomie. Dumnezeu îmi este martor. Nici 
n-am căutat slavă de la oameni, nici de la voi, nici de la alții, deşi puteam să fim cu 
greutate, ca Apostoli ai lui Hristos” (1 Tes. 2, 5-7). lar din acestea, şi din altele 
asemenea s-a arătat în mod deschis că drept este răspunsul Domnului: “Depărtaţi- 
vă de la Mine toți lucrătorii nedreptăţii” (Le. 13, 2.7), căci prin darurile lui 
Dumnezeu se lucrează voinţele voastre proprii. Căci dacă cineva cu unelte 
doftoriceşti şi cu feluri de mirodenii - făcute pentru tămăduirea suferințelor şi 
pentru îngrijirea sănătăţii şi a mântuirii - nu le foloseşte decât spre moarte, acela nu 
păzeşte porunca Apostolului care spune: „Ori de mâncaţi, ori de beţi. toate spre 
slava lui Dumnezeu să le faceţi” (| Cor. 10, 30) 





Aşadar, în tot locul e trebuință de îngrijirea omului celui dinlăuntru, ca să fie 
mintea înţeleaptă şi tot lucrul a măsurat scopului slăvirii lui Dumnezeu, întru paza 
poruncilor Domnului. Faceţi pomul bun şi roada lui bună (cf. Mt. 7, 17). Şi iarăşi: 
“Fariseule orb! Curăţă întâi partea dinăuntru a paharului şi a blidului, ca să fie 
curată şi cea din afară” (Mt. 23, 26). 


Să aducem roadă bună din prisosinţa inimii: unul o sută, altul şaizeci, altul treizeci 
(cf. Mt. 13, 8), fie cu fapta, fie cu cuvântul, spre slava lui Dumnezeu şi a lui 
Hristos însuşi, păzindu-ne mai departe să nu facem întristare Sfântului Duh (Ef. 4, 
30). Şi aşa să fugim de judecata Domnului, Care zice: „Vai vouă, că semănaţi cu 
mormintele cele văruite, care pe din afară se arată frumoase, înăuntru însă sunt 
pline de oase de morţi şi de toată necurăţenia. Aşa şi voi, pe din afară vă arătaţi 
drepţi oamenilor, înăuntru însă sunteţi plini de fățărnicie şi de fărădelege” (Mt. 23, 
27-28). 


26. Pentru aceea trebuie ca înainte de botez să fie îndepărtate lucrurile care 
împiedică deprinderea învăţăturii şi să se pregătească omul spre o învăţătură mai 
potrivită, cum însuşi Domnul nostru lisus Hristos încredințează prin pilde 
grăitoare, ca apoi să adauge tâlcuind: “Aşadar, oricine dintre voi care nu se leapădă 
de tot ce are nu poate să fie ucenicul Meu” (Lc. 14, 33) Şi iarăşi, solemn: „Dacă 


vrea cineva să vină după Mine, să se lepede de sine, să-şi ia crucea şi să-Mi urmeze 
Mie” (Mt. 16, 24). Şi din nou, hotărât: „Cel ce nu-şi ia crucea - în fiecare zi - şi nu- 
Mi urmează Mie nu este vrednic de Mine” (Mt. 10, 38; Lc. 9,23). 


Pe lângă acestea, mai sunt şi alte cuvinte tot aşa de înflăcărate ale Domnului nostru 
lisus Hristos, bunăoară când zice: „Foc am venit să arunc pe pământ şi cât aş vrea 
să fie acum aprins!” (Lc. 12, 49). Din acestea a arătat răutatea păcatelor şi virtutea 
celor care, spre slava lui Dumnezeu şi a Hristosului Său s-au purtat bine şi au 
izbândit. Să umblăm dar cu râvnă şi întru mărturisirea celor zise de Apostol: „Om 
nenorocit ce sunt! Cine mă va izbăvi de trupul morții acesteia? Mulţumesc lui 
Dumnezeu, prin lisus Hristos, Domnul nostru!” (Rom. 7, 24-25), Care a zis: 
„Acesta este Sângele Meu, al Legii celei noi, care pentru mulți se varsă spre 
iertarea păcatelor" (Mt. 26, 28) şi tot aşa mărturiseşte şi Apostolul: „întru Care 
avem răscumpărarea prin sângele Lui, adică iertarea păcatelor" (Col. 1, 14). 


Şi atunci, să ne apropiem de apa botezului, care este asemănarea crucii - a morţii, a 
mormântului şi a învierii din morţi, aducătoare de pace prin paza celor pecetluite în 
tăierea împrejur a unui astfel de botez, despre care Apostolul zice: „Ştiind că 
Hristos, înviat din morţi, nu mai moare. Moartea nu mai are stăpânire asupra Lui. 
Căci ce a murit, a murit păcatului o dată pentru totdeauna, iar ce trăieşte, trăieşte 





lui Dumnezeu. Aşa şi voi, socotiţi- vă că sunteți morți păcatului, dar vii pentru 
Dumnezeu, în Hristos lisus, Domnul nostru. Deci să nu împărăţească păcatul în 
trupul vostru cel muritor, ca să vă supuneţi poftelor lui. Nici să nu puneţi 
mădularele voastre ca arme ale nedreptăţii, ci, înfățişaţi-vă pe voi lui Dumnezeu, ca 
vii, sculaţi din morţi, şi mădularele voastre ca arme ale dreptăţii lui Dumnezeu" 
(Rom. 6, 9-13). 


27. Atunci se va învrednici cineva să fie botezat în numele Sfântului Duh şi născut 
din nou, când îşi va schimba şi locul, şi năravul, şi tovărăşiile. Şi aşa, umblând în 
Duhul, să ne învrednicim a fi botezați în numele Fiului şi să ne îmbrăcăm în 
Hristos. Căci trebuie ca noul născut să fie vrednic şi de îmbrăcăminte, precum zice 
Apostolul: „Câţi în Hristos v-aţi botezat, în Hristos v-aţi îmbrăcat" (Gal. 3. 27). 
„V-aţi dezbrăcat de omul cel vechi, dimpreună cu faptele lui şi v-aţi îmbrăcat cu 
cel nou, care se înnoieşte, spre deplină cunoştinţă, după chipul Celui ce l-a zidit, 
unde nu mai este elin şi iudeu” (Col. 3, 9-11). Şi, îmbrăcaţi în Fiul lui Dumnezeu, 
ni se dă puterea ca să ne facem noi înşine fii ai lui Dumnezeu. Ne botezăm în 
numele Tatălui şi propovăduim ca Fii ai lui Dumnezeu pe Cel ce a poruncit şi a 
vestit cum zice Profetul: „Ieşiţi din mijlocul lor şi vă osebiţi, zice Domnul, şi de ce 
este necurat să nu vă atingeţi şi Eu vă voi primi pe voi. Şi voi fi vouă tată şi veţi fi 
Mie fii şi fuce», zice Domnul Atotţiitorul (cf. Is. 52, 11; II Cor. 6, 17-18). „Având 


deci - zice Apostolul - aceste făgăduinţe, iubiților, să ne curăţim pe noi de toată 
întinarea trupului şi a duhului, desăvârşind sfinţenia în frica lui Dumnezeu” (11 
Cor. 7, 1). Şi din nou aminteşte, zicând: „Toate să le faceţi fără de cârtire şi fără de 
îndoială, ca să fiți fără de prihană şi curaţi, fu ai lui Dumnezeu neîntinaţi în 
mijlocul unui neam rău şi stricat şi întru care străluciți ca nişte luminători în lume, 
ținând cu putere cuvântul vieţii, spre lauda mea în ziua lui Hristos" (Flp. 2, 14-16). 


Și din nou: „Aşadar, dacă aţi înviat împreună cu Hristos, căutaţi cele de sus unde 
Se află Hristos, şezând de-a dreapta lui Dumnezeu. Cugetaţi cele de sus, nu cele de 
pe pământ. Căci voi aţi murit şi viaţa voastră este ascunsă cu Hristos întru 
Dumnezeu. lar când Hristos, Care este viaţa noastră.Se va arăta, atunci şi voi, 
împreună cu El, vă veţi arăta întru slavă” (Col. 3, 1-4). Care mărire este făgăduită 
de însuşi Domnul, când spune: „Atunci cei drepţi vor străluci ca soarele" (Mt. 13, 
43). 





Cuvântarea III - Că se cuvine ca omul născut din nou - prin Sfântul Botez - să 
crească de-acum dubovniceşte, prin participarea la Tainele cele dumnezeieşti 


1. Mulțumită bunului Dumnezeu - prin aducerea aminte a cuvintelor Unuia Născut, 
Fiul Dumnezeului Celui Viu, dar şi ale Profeţilor, Evangheliştilor şi Apostolilor, 
care ne-au desluşit nouă îndestul învăţătura botezului după Evanghelia Domnului 
nostru lisus Hristos - am învăţat că, în botezul prin foc, este scoasă la iveală orice 
răutate care încalcă dreptatea lui Hristos, iar urarea răutăţii pricinuieşte pofta 
virtuţii. Ci prin credinţa în sângele lui Hristos, suntem curăţaţi de orice păcat şi în 
apa botezului suntem bogaţi în moartea Domnului - după cum am statornicit cu 
mărturia scrisă - ca să murim noi păcatului şi lumii, şi să viem dreptăţii. ŞI aşa 
botezați în numele Sfântului Duh suntem născuţi din nou. lar o dată renăscuţi prin 
botez, în numele Fiului ne-am îmbrăcat în Hristos. Suntem îmbrăcaţi însă în omul 
cel dinlăuntru, zidit după chipul lui Dumnezeu în numele Tatălui ne-am botezat şi 
ne numim Fii ai lui Dumnezeu. 


Cuvine-se ca de acum să ne hrănim cu hrana vieţii veşnice, pe care iarăşi ne-a dat- 
o nouă însuşi Unul Născut, Fiul Dumnezeului Celui Viu, zicând: „Nu numai cu 
pâine va trăi omul, ci cu tot cuvântul care iese din gura lui Dumnezeu” (Mt. 4, 4). 
Şi în ce chip se face aceasta, a învăţat cu următoarele cuvinte: „Mâncarea Mea este 
să fac voia Celui ce M-a trimis” (In. 4, 34). Şi spre deplina încredințare a 
ascultătorilor, a zis: “Adevărat, adevărat zic vouă, dacă nu veţi mânca trupul Fiului 
Omului şi nu veţi bea sângele Lui, nu veţi avea viaţă în voi. Cel ce mănâncă trupul 





Meu şi bea sângele Meu are viaţă veşnică, şi Eu îl voi învia în ziua cea de apoi. 
Trupul Meu este adevărată mâncare şi sângele Meu, adevărată băutură. Cel ce 
mănâncă trupul Meu şi bea sângele Meu rămâne întru Mine şi Eu întru el” (In. 6, 
53-56). 


Și puţin mai departe stă scris: „Deci mulți din ucenicii Lui, auzind, au zis: Greu 
este cuvântul acesta! Cine poate să-l asculte? Iar lisus, ştiind în Sine că ucenicii 
Lui murmură împotriva Lui, le-a zis: Vă sminteşte aceasta ? Dacă veţi vedea pe 
Fiul Omului suindu-Se acolo unde era mai înainte? Duhul este cel ce dă viaţă; 
trupul nu foloseşte la nimic. Cuvintele pe care vi le-am spus sunt duh şi sunt viaţă. 
Dar sunt unii dintre voi care nu cred. Căci lisus ştia de la început cine sunt cei ce 
nu cred şi cine este cel care îl va vinde. Şi zicea: De aceea am spus vouă că nimeni 
nu poate să vină la Mine, dacă nu-i este dat de la Tatăl. Şi de atunci mulți dintre 
ucenicii Săi s-au dus înapoi şi nu mai umblau cu El. Deci a zis lisus celor 
doisprezece: Nu vreţi şi voi să vă duceţi? Simon Petru i-a răspuns: Doamne, la cine 
ne vom duce ? Tu ai cuvintele vieţii celei veşnice. Şi noi am crezut şi am cunoscut 
că Tu eşti Hristosul, Fiul Dumnezeului Celui viu” (/w. 6, 60-69). 


2. Şi către sfârşitul Evanghelulor citim: „Şi luând pâinea, a frânt şi dând ucenicilor, 
a zis: Luaţi, mâncaţi, acesta este Trupul Meu, care se dă pentni voi; aceasta să 
faceţi spre pomenirea Mea. Asemenea şi paharul, după ce au cinat, zicând: beţi 
dintru acesta toţi. Că acesta este Sângele Meu. al Legii celei noi, care pentru mulți 
se varsă spre iertarea păcatelor” (Mt. 26, 26-28; Lc. 22, 19-20). Mărturiseşte despre 
aceasta şi Apostolul, zicând: „Căci eu de la Domnul am primit ceea ce v-am dat şi 
vouă: că Domnul lisus, în noaptea în care a fost vândut, a luat pâine şi mulţumind, 
a frânt şi a zis: Luaţi, mâncaţi; acesta este trupul Meu, care se frânge pentru voi. 
Aceasta să faceți spre pomenirea Mea. Asemenea şi paharul după Cină, zicând: 
Acest pahar este Legea cea nouă întru sângele Meu. Aceasta să faceţi ori de câte 
ori veţi bea, spre pomenirea Mea. Căci de câte ori veţi mânca această pâine şi veţi 
bea acest pahar, moartea Domnului vestiți până când va veni” (| Cor. 11, 23-26). 


Prin urmare, ce folos au cuvintele acestea? Ca să ne aducem aminte totdeauna, 
când mâncăm şi bem, de Cel ce pentru noi a murit şi a înviat, şi astfel să ne 
deprindem a păzi nesmintit, în faţa lui Dumnezeu şi a lui Hristos însuşi, învățătura 
primită de la Apostol, când a zis: „Căci dragostea lui Hristos ne stăpâneşte pe noi 
care socotim aceasta, că dacă unul a murit pentru toţi, au murit deci toţi. Şi a murit 
pentru toți, ca cei ce viază să nu mai vieze loruşi, ci Aceluia Care, pentru ei, a 
murit şi a înviat" (II Cor. 5, 14-15). Căci cel ce mănâncă şi bea face acest lucru, 
spre veşnica pomenire a lui Hristos lisus, Domnul nostru, Care pentru noi a murit 
şi a înviat. Însă, după învăţătura Apostolului, înţelepciunea aducerii aminte de 





ascultarea Domnului până la moarte nu e de ajuns, căci, vorbind mai înainte, a zis: 
„Dragostea lui Hristos ne stăpâneşte pe noi care socotim aceasta, că dacă unul a 
murit pentru toţi, au murit deci toți [care mărturisim un botez). Şi a murit pentru 
toţi, ca acei ce viază să nu mai vieze loruşi, ci Aceluia Care, pentru ei, a murit şi a 
înviat” (II Cor. 5, 14-15). Carnea nu aduce nici un folos, după cum însuşi Domnul 
a zis: „Trupul nu foloseşte la nimic” (In. 6, 63). 


3. lar după cele spuse de El însuşi, a urmat în acest fel şi judecata Apostolului, 
care zice: „Cel ce mănâncă şi bea cu nevrednicie, osândă îşi mănâncă şi bea, 
nesocotind trupul Domnului” (| Cor 11, 29). Căci nu numai că are frică de osândă 
cel care, în necurăţia trupului şi a sufletului, nu e vrednic să se apropie de cele 
sfinte, căci, apropiindu-se, se face vinovat de trupul şi sângele Domnului, dar în 
zadar şi fără de folos mănâncă şi bea, deoarece pe lângă pomenirea celui care 
pentru noi a murit şi a înviat, Hristos lisus, Domnul nostru, nu a păzit şi aceste 
cuvinte: „Dragostea lui Hristos ne stăpâneşte pe noi care socotim aceasta, că dacă 
unul a murit pentru toţi, au murit deci toți“ (1 Cor. 5, 14- 15) - şi celelalte. Căci 
după cum atâta bunătate fără cunoştinţă şi fără folos face astfel de întărâtare şi 
după cum cel ce se apropie de o astfel de taină cu nemulţumire are judecata lenei, 
tot aşa „pentru orice cuvânt deşert pe care-l vor rosti - împotriva Domnului - 
oamenii vor da socoteală în ziua judecății.” (Mt. 12, 36). lar încă şi mai abitir se dă 


pe faţă osânda lenevirii prin pilda celui ce a păstrat talantul întreg, ascunzându-l 
(cf. Mt. 25, 25-29). 


Şi Apostolul ne-a propovăduit nouă că şi cel care aduce un cuvânt bun, însă nu 
spre zidirea cea de trebuinţă, face întristare Duhului Sfânt (cf. Ef.4. 29-30). Deci 
numai pă-zind aceasta să-l judecăm pe cel ce mănâncă şi bea cu nevrednicie. Şi 
dacă, pentru mâncare, fratele se mâhneşte, a căzut din iubire (cf. Rom. 14, 15), fără 
de care nici darurile cele mai mari, nici dreptățile nu folosesc la lucrare (cf. 1 Cor. 
13, 1 şi urm. ). Ce ar zice cineva despre acela care, în lenevie şi în nelucrare, cu 
obrăznicie mănâncă trupul şi bea sângele Domnului nostru lisus Hristos ? Şi prin 
aceasta mai mult întristează pe Sfântul Duh. 


Prin urmare, cel care se apropie de trupul şi sângele lui Hristos, spre pomenirea 
Celui ce pentru noi a murit şi a înviat, se cade nu numai a se curăța de orice 
întinare a trupului şi a sufletului, ca nu umva să mănânce şi să bea spre osândă, ci 
să şi dovedească cu prisosință dreapta pomenire a Celui Care pentru noi a murit şi 
a înviat. Şi aceasta murind păcatului, şi lumii, şi lui însuşi, şi viind lui Dumnezeu 
în Hristos lisus, Domnul nostru. 


(Extras din cartea: Sfântul Vasile cel mare - Despre Botez) 





Sfântul Nicolae Velimirovici - Predică la Botezul Domnului - Evanghelia 
despre Botezul Domnului 


În acest timp a venit lisus din Galileea, la Iordan, către loan, ca să Se boteze de 
către el. Ioan însă Îl oprea, zicând: Eu am trebuinţă să fiu botezat de Tine, şi Tu 
vii la mine? Şi răspunzând, lisus a zis către el: Lasă acum, că aşa se cuvine 
nouă să împlinim toată dreptatea. Atunci L-a lăsat. lar botezându-Se lisus, când 
ieşea din apă, îndată cerurile s-au deschis şi Duhul lui Dumnezeu S-a văzut 
pogorându-Se ca un porumbel şi venind peste El. Şi iată glas din ceruri zicând: 
"Acesta este Fiul Meu cel iubit întru Care am binevoit." ( Matei 3:13-17) 


"Și se va arăta slava Domnului şi tot trupul o va vedea căci gura Domnului a 
grăit." (Isaia 40:5). 


În vremurile de odinioară, Domnul a făgăduit să vină şi să Se arate întru slavă 
mare. Oamenii au auzit aceasta dar au uitat ce se spusese. Dar Dumnezeu nu Şi-a 
uitat cuvântul Său, pentru că cuvintele Domnului sunt ca stâlpii de piatră care nu se 
pot nărui. Domnul a făgăduit că vine; şi iată, EI nu a venit la vremea când noi 
aveam cel mai puţin nevoie de EI, ci când nevoia noastră era cea mai mare. 


Dumnezeu a trimis un prooroc Sau un înger în locul Său, la vremea potrivită. 
Dar când răul s-a înmulţit în lume atât de mult, că nici măcar un înger nu mai 
era în Stare să-l ardă cu lumina sa, nici un prooroc nu mai avea putinţă să-l 





Strâmtoreze prin cuvintele sale, atunci Dumnezeu Și-a împlinit vechea 
făgăduinţă şi S-a arătat pe pământ. Dar cum a venit Dumnezeu în plină slavă? 
În smerenie şi ascultare de negrăit. Într-un asemenea chip în care îngerii Săi 
arătau mai strălucitori şi proorocii Săi mai măreţi decât El. Când s-au arătat la 
Iordan proorocul şi Stăpânul, proorocul a atras atenţia mai mult decât Stăpânul. 
Ioan Înaintemergătorul părea mai tainic şi mai mare decât Domnul Hristos. 
Domnul Hristos Îşi ascundea slava Sa şi măreţia sub două învelişuri groase: 
unul era trupul omenesc şi celălalt era smerenia. Aşa încât oamenii nici nu L-au 
băgat în seamă, nici nu L-au recunoscut, în timp ce ochii tuturor puterilor 
cereşti erau aşezaţi pe El mai mult decât pe întreaga lume zidită. Înveşmântat în 
trup adevărat şi în smerenie curată, Domnul Hristos a venit din Galileea, la 
Iordan, către loan, ca să se boteze de către el. (Matei 3:13). 


Minunat este Dumnezeu întru lucrările Lui! Prin toate lucrările Sale, El ne 
învaţă smerenia şi ascultarea. EI Se ascunde în spatele lucrărilor Sale, tot aşa cum 
soarele se ascunde noaptea în spatele strălucirii stelelor, tot aşa cum o 
privighetoare se ascunde în tufe în spatele cântecului său. 


4 EI dă lumină soarelui şi soarele străluceşte de parcă ar avea lumina de la 
sine, pe când faptul este că lumina lui Dumnezeu se trece cu vederea. 

+ EI dă glas tunetului Său şi vânturilor Sale şi acestea se aud; dar El nu se 
aude. 

+ El dă frumusețe munților Săi şi pajiştilor Sale şi ele strălucesc de frumusețe, 
ca şi cum ar fi de la ele, pe când frumuseţea lui Dumnezeu rămâne ascunsă 
ca o taină. 

+ EI dă frumuseţe şi mireasmă florilor câmpului şi acestea o răspândesc în 
jurul lor ca şi cum ar fi de la ele; nebăgându-se în seamă că această 
mireasmă este a lui Dumnezeu. 

+ EI dă putere fiecărei făpturi şi fiecare făptură se împodobeşte în faţa 
celorlalte, fălindu-se cu puterea, ca şi cum ar fi a sa; pe când puterea 
nemăsurată a lui Dumnezeu nici nu se împodobeşte, nici nu caută a fi 
băgată în seamă. 

+ EI dă minte din mintea Sa oamenilor şi oamenii cugetă şi gândesc ca şi cum 
ar fi cu minţile lor; pe când mintea lui Dumnezeu rămâne în pace 
desăvârşită, întorcând spatele laudei lumii. 


Astfel ne învaţă Dumnezeu smerenia. Tot ceea ce face EI, face atât potrivit firii 
Sale, cât şi pentru oameni, ca omul să se ruşineze şi să se facă conştient de 
mândria sa prostească; ca omul să nu se dea mare, neavând nici o lucrare bună 
a sa; ci să lase faptele să vorbească pentru sine şi el să se ascundă în spatele lor, 





aşa cum Dumnezeu Stă tăinuit în spatele lucrărilor Sale, fără să fie văzut ori 
auzit, aşa cum merge un păstor în spatele turmei sale mari. 


Minunat este Dumnezeu, Care ne învaţă astfel smerenia! E] este minunat şi atunci 
când ne învaţă ascultarea. Omul niciodată nu poate să fie ascultător ca 
Dumnezeu. 


+ Omul seamănă sămânţa în pământ şi apoi o lăsă în grija lui Dumnezeu. 
Omul seamănă într-o zi, dar Dumnezeu Se îngrijeşte de sămânță vreme de o 
sută de zile, păzind-o, încălzind-o, dându-i viaţă şi ridicând-o încetişor din 
pământ ca un firicel, împodobind firicelul cu muguraşi şi apoi o coace, până 
când omul merge din nou la câmp, petrecând o zi sau două ca să strângă 
grânele şi să le transporte cu căruţa la hambarul său. 

+ Corbul îşi cloceşte puii şi apoi îi părăseşte, nemaiingrijindu-se de ei. Dar 
Dumnezeu ia asupra Lui pe aceşti pui neştiutori, slujindu-le şi purtându-le 
de grijă cu ascultare, ziua şi noaptea. 

+ Peştele îşi depune icrele şi pleacă, dar Dumnezeu rămâne, ca să scoată 
peştişori din icre şi ca să le supravegheze hrănirea şi creşterea lor. 


Orfani fără de număr, atât de la oameni, cât şi de la animale, nu ar rămâne în viaţă 


dacă Dumnezeu nu ar avea grijă de aceştia. Dumnezeu Îşi supraveghează întreaga 
Sa zidire zi şi noapte, ascultându-le cererile şi dându-le ceea ce le este de folos. 


Dumnezeu ascultă doririle şi rugăciunile oamenilor şi le împlineşte; El le 
împlineşte întotdeauna cu ascultare, atâta vreme cât nu există nici un păcat în 
cererile şi rugăciunile lor. Totuşi, rugăciunile care caută să-L tragă pe Dumnezeu 
în păcat şi să-L facă părtaş la păcatul omului - Dumnezeu nu ascultă aceste 
rugăciuni; Dumnezeu nu primeşte aceste rugăciuni. Dintre toate rugăciunile, 
Dumnezeu ascultă cel mai grabnic rugăciunile celui smerit, care se pocăieşte, 
care se roagă pentru iertarea păcatelor sale şi pentru dezlegarea de ele. În felul 
acesta, omul se face zidire nouă, punând început bun - pentru viaţa de fiu în locul 
celei de rob. De aceea, toţi proorocii, din vremuri străvechi, au căutat pocăinţa 
oamenilor. 


De aceea Sfântul loan Inaintemergătorul nu numai că propovăduieşte pocăinţa, 
dar săvârşeşte botezul pocăinţei, pentru ca oamenii să pună pecete văzută pe 
pocăinţa lor. 





Cu cât este mai mare pocăinţa unui om, cu atât mai deplin se slobozeşte de cele ale 
lumii şi se întăreşte cu râvnă pentru Dumnezeu; Dumnezeu degrabă ia aminte şi în 
ascultare răspunde rugăciunilor oamenilor. 


Aşadar, omul nu poate să fie niciodată la fel de smerit ca Dumnezeu, nici 
ascultător ca El. În întreaga Sa zidire, în cer şi pe pământ, Dumnezeu îi învaţă pe 
oameni smerenia şi ascultarea. Dumnezeu trimite această veste lumii din marea 
Sa dragoste pentru oameni şi din dorinţa Sa arzătoare ca toţi oamenii să se 
mântuiască şi nici unul să nu se piardă. 


Dar Dumnezeu a dat oamenilor această învăţătură despre smerenie şi ascultare în 
chip mijlocit, fie prin firea zidită de EI, fie prin proorocii Săi, oameni aleşi şi 
îngeri. Numai prin Persoana Domnului lisus, Dumnezeu dă această învăţătură în 
chip nemijlocit, prin Sine Însuşi îmbrăcat în trup. În fiecare clipă a vieţii Sale 
pământeşti, de la naşterea Sa în peşteră până la moartea Sa pe Cruce, Domnul 
Iisus trăia învățând oamenii despre smerenie şi ascultare. El a dat această 
învățătură vie şi prin botezul Său în apa Iordanului. 


loan era cel mai însemnat om al zilei. Hristos nu era cunoscut nimănui şi, chiar 
atunci când L-au cunoscut, oamenii păcătoşi Îl socoteau pe loan mai mare decât EI. 
Oamenii se adunau în jurul lui loan din toate categoriile, simpli şi învăţaţi, săraci şi 
bogaţi. loan atrăgea atenţia atât prin înfăţişarea sa din afară, cât şi prin viaţa sa 
pustnicească din pustie şi prin cuvintele sale cu înţeles tainic. Nu se strângeau 
mulți în jurul lui loan din pricina păcătoşeniei lor ori din dorinţa de pocăință, cât 
din iscodire, ca să vadă şi să audă un om care nu era obişnuit. Deşartă iscodire! Cât 
timp de mare preț ne fură aceasta, dându-ne în schimb nimic altceva decât o 
dulceaţă bolnăvicioasă trecătoare, care se schimbă îndată în ceva amar! Cum ne 
prinde în capcană şi cum ne scapă pocăință şi împreună cu aceasta mântuirea 
noastră! 


Hristos nu a stârnit iscodire. În mijlocul mulţimii, El mergea fără grabă către 
Iordan. El nu avea nimic care să atragă privirea oamenilor şi nimeni nu-l dădea 
nici o atenţie. Înfăţişarea Sa nu avea ceva aparte, ca aceea a lui loan, nici 
vieţuirea Sa nu era atât de bogată în osteneli pustniceşti. 


EI era deopotrivă cu mulțimea şi cu toţii mergeau împreună din Galileea la 
Iordan, mâncând şi bând cu EI şi vorbind cu EI ca şi cu oricare alt om din 
mulțime. Marele Isaia a văzut şi a proorocit aceasta dinainte, zicând: "şi când L- 
am văzut, nu avea frumuseţe ca să ne fie drag" (Isaia 53:2). 





Dar, în mulţimea aceea întreagă de oameni de lângă Iordan, se afla un om, şi numai 
unul singur, care Îl cunoştea cu adevărat. Acesta era chiar loan Botezătorul. Ochii 
sihastrului desăvârşit străluceau şi tunetul glasului său a amuţit pentru o clipă. loan 
a uitat cu totul de restul mulțimii strânse în jurul apei şi în apă şi, arătând către 
lisus, a spus liniştit: "Iată Mielul lui Dumnezeu!" (loan 1:29). 


"Mielul lui Dumnezeu!" Cu aceste câteva cuvinte a vădit Înaintemergătorul 
smerenia şi ascultarea Domnului Hristos. E/ este smerit ca un miel, şi ascultător 
ca un miel - atât smerenia cât şi ascultarea fiind îndreptate spre Dumnezeu. De 
aceea spune el: "Mielul lui Dumnezeu". El merge cu sfială şi smerenie ca un miel 
şi, tot ca un miel, merge la păscut şi moarte cu aceeaşi încredere în păstorul său, 
aşa încât Hristos merge oriunde Îl îndrumă Tatăl Său din cer: către naşterea într-o 
peşteră, către botezul din Iordan, către moartea pe Cruce - toate cu aceeaşi 
consimţire şi încredere. 


Dar, la cuvintele "Mielul lui Dumnezeu", loan le adăugă pe acestea: "Cel ce ridică 
păcatul lumii". Cum ridică Hristos păcatul lumii asupra Lui? Prin dragostea Sa 
şi jertfa Sa, una fiind nedespărţită de cealaltă; căci nu există dragoste adevărată 
fără jertfă, şi nici o jertfă adevărată fără dragoste. În dragostea Sa, Hristos a 
coborât în această lume materialnică şi S-a îmbrăcat în trup de carne supus ispitei. 
Această lume nu este curată şi frumoasă şi minunată aşa cum era înainte de păcatul 
lui Adam. Ca urmare a păcatului, această lume a luat chip materialnic întunecos, 
ascuns şi îl poartă aşa până în zilele noastre. Lumea aceea luminoasă s-a schimbat 
într-o lume a prostiei şi întunecimii; lumea curată s-a făcut necurată; lumea 
frumoasă s-a făcut strâmbăcioasă şi urâtă; lumea liniştită s-a făcut războinică. În 
această lume a venit Prealuminatul, Preacuratul, Preaminunatul şi Preadulcele. Prin 
această lucrare, EI a luat deja asupra Lui păcatul lumii - de îndată ce EI S-a arătat 
în lume în trup stricăcios, care se hrăneşte cu hrană stricăcioasă. 


EI a făcut aceasta, mai întâi, luându-și trup aşa cum se făcuse acesta după primul 
păcat al omului; în al doilea rând, prin venirea Sa pe pământ din dragoste, ca să 
împlinească toate legile care fuseseră date omului după păcat. Cu toare că EI nu 
trebuia să dea ascultare acestor legi, EI a venit pe pământ pentru a le împlini pe 
toate: atât legile date firii, cât şi legile date omului. Și astfel, EI a suferit foame şi 
sete, istovire şi dureri de tot felul, aşa cum li se întâmplă şi altor muritori; şi EI a 
crescut încet, aşa cum li se întâmplă tuturor celor care se nasc, de-a lungul a 
treizeci de ani, până când Şi-a început lucrarea Lui în lume. Din această pricină, 
EI a fost tăiat împrejur şi botezat, El a mers la sinagogă ca să Se roage şi a plătit 
dările lui Cezar. El a primit toate legile făcute până la păcatul cel dintâi şi le-a 
împlinit. De aceea se spune că EI a preluat păcatele lumii asupra Sa. Cu alte 





cuvinte: E] a preluat asupra Lui împlinirea tuturor legilor şi a făcut aceasta cu 
ascultare şi lesniciune, în aceeaşi măsură în care oamenii împlineau aceste legi 
în neascultare şi cu greutate. În cele din urmă, în al treilea rând, El a făcut 
aceasta, dându-Se pe Sine ca jertfă pentru păcatele lumii; prin răstignirea Sa de 
bunăvoie pe Cruce, moartea Sa ca un miel şi vărsarea sângelui Său nevinovat 
pentru păcatele multora. 


Cu adevărat, întreaga Sa viaţă pământească a fost o jertfă, tot aşa cum întreaga 
Sa viaţă a fost dragoste. A fost o jertfă pentru El ca să Se îmbrace în trup 
omenesc; a fost o jertfă pentru EI ca să dea ascultare legii. Dar, pe Cruce, EI, cu 
sângele Său a pus pecetea jertfei Sale şi a şters toate socotelile păcatelor noastre. 
Pe Cruce, El ne-a arătat toată apăsarea păcatului omenesc şi plinătatea dragostei lui 
Dumnezeu, o dragoste care nu încetează din pricina jertfei de sine. 


Şi astfel, Hristos ia păcatele lumii asupra Sa în trei chipuri: 


> mai întâi, prin luarea de trup; 
> în al doilea rând, supunându-Se legii; 
> înal treilea rând, dându-se jertfă pe Sine. 


Când Domnul a venit în lume, întrupat, împlinind legea, această întâmplare a fost 
însoţită de fenomene minunate fireşti: steaua de la răsărit, îngerii coborând pe 
pământ şi veselirea păstorilor din Betleem, slăvirea Lui, a Pruncului sfânt, de către 
păstorii cei simpli şi de către crai. Dar această întâmplare a fost urmată de uciderea 
pruncilor de către Irod şi de fuga Mântuitorului în întunecimea Egiptului, dintr-o 
întunecime şi mai mare: aceea a Ierusalimului. 


Apoi, când Domnul a împlinit în chip lămurit, în faţa lumii, legea oamenilor, 
primind botezul în apele Iordanului, şi această întâmplare a fost însoțită de un 
fenomen firesc minunat - potrivit Predaniei - se spune că apele Iordanului şi-au 
oprit curgerea cea firească întorcându-se înapoi. "Marea a văzut şi a fugit, 
Iordanul s-a întors înapoi." (Psalm 113:3). Atunci s-au deschis cerurile, s-a auzit 
glasul Tatălui din ceruri şi s-a văzut Duhul Sfânt în chip de porumbel. Lumea a 
Simţit aceasta şi a văzut totul prin Sfântul loan Botezătorul. Dar această 
întâmplare a fost urmată de postirea cea de patruzeci de zile a lui Hristos în 
întunecimea şi groaza ispitei satanice. Şi după aceea, s-au arătat îngerii şi I-au 
purtat Lui de grijă. 


Când Domnul a pus pecetea pe toată suferinţa Sa din trupul Său pământesc, prin 
chinurile Sale şi prin vărsarea sângelui Său pe Cruce, natura a însoţit această 





întâmplare de lucrări înfricoşătoare: soarele s-a întunecat, pământul s-a cutremurat, 
pietrele s-au despicat şi mormintele s-au deschis. Viii şi morţii au simţit 
însemnătatea înfricoşătoare a sfintei jertfe de pe Golgota; tâlharii şi păgânii au 
venit să creadă în Fiul lui Dumnezeu şi morții s-au arătat pe străzile Ierusalimului. 
ŞI această întâmplare a fost urmat de întuneric: întuneric în afară şi înlăuntrul 
mormântului, după care au venit zorile, biruinţa cea de la urmă - şi Învierea cea de 
la urmă. Şi, iarăşi, îngerii au fost de faţă! 


Aşadar, aceste trei întâmplări din viaţa lui Hristos, ne dau învăţătura cea mai 
luminată şi mai nemijlocită despre smerenia şi ascultarea Dumnezeiască. Veselia 
cerească şi firea minunată a fiecăreia dintre acestea se îmbină cu înfricoşarea 
uciderii omului şi cu stricăciunea satanică. Dar, în toate cele trei întâmplări, Hristos 
a ieşit Biruitor slăvit: asupra omului Irod după naşterea Sa, asupra lui Satan după 
botezul Său şi asupra înţelegerii dintre oameni şi Satan după moartea Sa. 


Sfântul Matei descrie Botezul în apele Iordanului în acest chip: În acest timp a 
venit lisus din Galileea, la Iordan, către loan, ca să Se boteze de către el. Ioan 
însă Il oprea, zicând: "Eu am trebuinţă să fiu botezat de Tine şi Tu vii la mine?” 


Ioan Îl recunoaşte pe Hristos, dar nu cunoaşte planul Său de mântuire. Acum se 
desfăşoară o întâmplare fără de asemănare din istoria omenirii: Dumnezeu se 
întrece cu omul în smerenie! loan boteza păcătoşi spre pocăință. Totuşi, Cel fără de 
păcat, Care nu avea pentru ce să Se pocăiască, a venit la el şi i-a cerut ca el să-L 
boteze. loan, care era mai întărit duhovniceşte decât toţi păcătoşii din jurul său, 
îndată a recunoscut în Hristos pe Unul mai puternic decât el. Înainte de a-L vedea, 
loan ştia deja că EI venise pe pământ şi vieţuia printre oameni: "În mijlocul vostru 
se află Acela pe Care voi nu-L ştiţi" (oan 1:26). Numai atunci când s-a aflat faţă 
către faţă cu EI, L-a cunoscut pe EI şi, arătând către EI, a spus: "Jară Mielul lui 
Dumnezeu !". De îndată ce loan L-a văzut, se poate ca el să fi crezut că menirea lui 
ca Înaintemergător a luat sfârşit şi să fi spus ca dreptul Simeon mai înainte: "Acum 
slobozeşte pe robul Tău, Stăpâne, după cuvântul Tău, în pace" (Luca 2:29), sau 
aşa cum a spus loan mai târziu într-o împrejurare: "Acela trebuie să crească, iar 
eu să mă micşorez" (loan 3:30). Dar nu; în loc să se întâmple precum a gândit şi s- 
a aşteptat loan, Hristos i-a dat poruncă neaşteptată. Aflat în mijlocul oamenilor 
păcătoşi, Hristos Cel fără de păcat a căutat la loan ca acesta să facă pentru EI ceea 
ce el făcuse pentru alţii: să Îl boteze în râu aşa precum botezase pe alţii. 


Împotrivirea lui loan la aceasta este cu totul de înţeles pentru oamenii muritori. Ah, 
frații mei, este un lucru înfricoşător să aduci în apă pe Cel mai curat decât apa! 
Este cel mai înfricoşător pentru zidire ca să-şi pună mâna pe capul Ziditorului! 





Cum poate omul, care este făcut din ţărână şi cenușă, să cuteze să-şi pună mâna pe 
EI, Care şade pe heruvimi? 


Dar Hristos termină îndată vorba cu loan cu o zicere scurtă, dar hotărâtă: "Lasă 
acum, că aşa se cuvine nouă să împlinim toată dreptatea." (Matei 3:15). Atunci 
L-a lăsat. Este ca şi cum Domnul ar spune aici: Lasă acum orice cuvinte despre 
vrednicia Mea şi despre care este mai mare sau mai puternic. Ziua aceasta nu 
are această menire, ci alta. Va veni vremea când ceea ce spui acum se va face 
lămurit. Nu putem învăţa pe oameni ceea ce nu am făcut noi înşine. Dacă nu 
vom face aşa, cine ne va crede? Cum ne vom deosebi, altfel, de fariseii şi 
cărturarii lerusalimului care învaţă şi ei nu fac? Noi trebuie să împlinim toată 
legea pentru a da legii întregi un înţeles mai înalt, duhovnicesc. Eu trebuie să fiu 
mai întâi botezat cu apă, ca după aceea să botez cu Duh Sfânt şi cu foc. Planul 
mântuirii este dat la iveală prin împlinirea sa. Ceea ce acum nu este lămurit se 
va lămuri în curând. Cerurile se vor deschide şi vor lămuri ceea ce vă cer Eu 
vouă. 


In măsura în care loan s-a temut în prima clipă să-L boteze pe Hristos, în aceeaşi 
măsură el ascultă acum porunca lui Mesia. Şi cerul cu adevărat s-a grăbit să 
adeverească şi să binecuvânteze lucrarea mâinii Inaintemergătorului. 


(MED spune: Există o pricină întreită pentru a primi botezul de către Ioan. 
Mai întâi, fiind născut om, pentru a împlini toată dreptatea şi smerenia pe care o 
cerea legea. În al doilea rând, prin botezare, să încuviinţeze sensul botezului lui 
Ioan. În al treilea rând, sfinţind apele Iordanului, să arate, prin pogorârea 
porumbelului, că Duhul Sfânt era de faţă la botezul credincioşilor.) 


“Hristos a intrat în apă nu ca să Se curăţească pe Sine, ci ca să înece simbolic 
pe omul cel vechi. Prin supunerea Sa, El a reîntregit în chip simbolic Potopul care 
a înecat lumea de pe vremea lui Noe şi, de asemenea, înecarea lui Faraon şi a 
armatei sale egiptene, în Marea Roşie. În Potopul care a cuprins întreaga lume, 
omenirea păcătoasă a fost înecată. În Marea Roşie, Faraon, vrăjmaşul Dumnezeului 
Celui viu, a fost înecat. Hristos a luat asupra Lui păcatele lumii. El a primit de 
bunăvoie să Se înece în locul omenirii păcătoase; El de bunăvoie a luat asupra 
Lui Soarta lui Faraon cel înecat, vrăjmaşul Dumnezeului Celui viu. El a 
îngăduit apei să-I înghită trupul ca şi cum ar fi fost îngropat în mormânt. El a 
lăsat apa să curgă o clipă peste EI şi apoi S-a ridicat şi a ieşit din apă. Prin aceasta, 
EI a repetat acea lecție înspăimântătoare pe care a dat-o Dumnezeu oamenilor prin 
înecarea păcătoşilor în vremea lui Noe şi aceea a lui Faraon în Marea Roşie. Prin 
aceasta EI, în chip văzut, dar tăinuit, a spus ceea ce zice El mai târziu în cuvinte 





către fariscul Nicodim: “De nu se va naşte cineva din nou, nu va putea să vadă 
Împărăţia lui Dumnezeu” (loan 3:3). Dar numai acela se poate naşte din nou în 
această viaţă care a murit pentru omul cel vechi; sau, cu alte cuvinte, cel în care 
omul cel vechi, păcătos, a murit. 


+ Cel care se cufundă cu păcatele sale în apă iese afară curăţit de păcat. 

4 Cel care îşi osândeşte trupul, om trupesc fiind, se ridică prin Duhul ca om 
duhovnicesc. 

4 Cel care se îngroapă cu Hristos prin botez, ca în mormânt, se ridică cu 
Hristos în Învierea Sa (cf. Coloseni 2:12). 

+ Cel care îşi îneacă mândria, neascultarea, zavistia şi toată necurăţia omului 
celui vechi, păcătos, va ieşi din apă cu smerenie, umilinţă, ascultare şi 
dragoste. Cel care moare pentru sine va vieţui împreună cu Dumnezeu (Cf. 
Romani 6:3-8). 


Pe scurt, cel care a murit ca păcătos şi se naşte din nou ca om drept, îşi va repeta şi 
el exemplul dat de Hristos prin botezul Său în Iordan. “Inainte de a se pune 
Mia nou vieţii, trebuie să se pună capăt celei vechi. ”, spune 


O, ce însemnătate adâncă şi plină de învăţăminte are botezul lui Hristos, prin 
scufundarea în apă a sfântului Său trup! 


+ Numai înţelepciunea nemărginită a lui Dumnezeu era în stare să dezlege 
oamenii în chip atât de povăţuitor, şi cu folos, prin botezarea în Iordan. 

+ Numai această înţelepciune nemărginită, care vede trecutul şi viitorul 
întocmai ca şi prezentul, a fost în stare să lege începutul istoriei omeneşti de 
sfârşitul acesteia, şi să pună la un loc potopul care a înecat omenirea cea 
păcătoasă, cu scufundarea lui Hristos în apă. 

+ Numai această înţelepciune de negrăit prin cuvânt poate, cu o singură 
privelişte, un singur semn, să spună mai mult decât toate limbile omeneşti de 
pe pământ. 


Pentru că întreaga cale a mântuirii noastre a fost arătată în lucrarea botezului 
lui Hristos în Iordan. 


Iar botezându-Se lisus, când ieşea din apă, îndată cerurile s-au deschis şi Duhul lui 
Dumnezeu S-a văzut pogorându-Se ca un porumbel şi venind peste EI. Şi iată glas 
din ceruri zicând: “Acesta este Fiul meu cel iubit întru Care am binevoit“. 





Duhul nu a pogorât asupra lui Hristos pe când Se afla în apă, ci atunci când El 
a ieşit din apă. Prin aceasta, înţelepciunea lui Dumnezeu caută să ne arate că 
Duhul lui Dumnezeu nu pogoară peste omul cel vechi, care este viu păcatului şi 
mort pentru Dumnezeu, ci numai asupra omului născut din nou duhovniceşte, 
care a murit păcatului şi a înviat intru Dumnezeu.(...) 


Duhul a pogorât asupra lui Hristos în chip de porumbel, nu întrupat ca porumbel, 
aşa cum este Hristos întrupat ca om, ci numai în chip de porumbel, ca porumbel. 
(Ieronim spune: "Porumbelul a pogorât asupra capului lui lisus aşa încât 
nimeni Să nu creadă că glasul Tatălui a fost îndreptat către loan, şi nu către 
Domnul.') 


Această arătare în chip de porumbel înseamnă că Duhul poate să Se înfăţişeze în 
oricare alt chip şi, 


> cu adevărat s-a arătat mai târziu Apostolilor în chip de limbi de foc şi ca o 
suflare de vânt ce vine repede (Fapte 2:2). 

> În Cartea Facerea, se spune despre Duhul: Şi Duhul lui Dumnezeu Se 
purta pe deasupra apelor (1:2). 


Atunci, Duhul lui Dumnezeu Se înfăţişează în chipuri diferite, potrivit 
întâmplărilor pe care le sfinţeşte sau le pune în lucrare. Dar fiecare chip pe care îl 
ia, Îl arată în lucrare, îndreptăţit şi curat, aducând odată cu Sine căldură, 
lucrare şi curăţie. 


+ La botezul în apele Iordanului, Duhul S-a arătat în chip de porumbel blând; 
4 la botezul Apostolilor a fost cu Duhul Sfânt şi cu foc, 
+ de Rusalii, Duhul S-a înfăţişat în chip de vânt puternic şi de foc. 


Prin aceasta, se face lămurită deosebirea dintre botezul lui loan şi cel al lui 
Hristos. îi face pe oameni blânzi şi curaţi ca 
porumbeii, dar îi face pe oameni 
puternici şi înflăcărați. 


(Sfântul Chiril al Ierusalimului spune, în Învățătura lumii, Cartea III: "Aşa 
cum omul este alcătuit din două părţi: suflet şi trup, există şi o curăţire îndoită: 
netrupească pentru ceea ce nu este a trupului şi trupească pentru trup. Apa 
curăţeşte trupul, şi Duhul curăţeşte şi întăreşte sufletul. *") 





Pogorârea Duhului în chip de porumbel - aşa cum desluşesc aceasta Sfinţii Părinţi - 
ne aminteşte de porumbelul pe care l-a trimis Noe de trei ori de pe arca sa, ca să 
vadă dacă pământul se uscase. Și porumbelul s-a întors cu o ramură de măslin în 
cioc. Ramura de măslin este simbolul păcii: pacea dintre Dumnezeu şi om. Şi 
acum, după ieşirea lui Hristos din apă, după înecarea simbolică în apă a omului 
celui vechi, S-a arătat Duhul deasupra capului lui Hristos în chip de porumbel, ca 
să arate că potopul s-a sfârşit şi că domnea pacea între Dumnezeu şi omul cel nou. 


De ce nu ţinea acest porumbel o ramură de măslin în cioc, ca semn al păcii? 
Pentru că aici, în locul ramurii de măslin se află chiar Domnul Hristos, cel mai 
desăvârşit simbol al păcii între Dumnezeu şi om, între cer şi pământ. El este 
ramura de măslin a Noii Zidiri. Și astfel porumbelul, poposind deasupra lui 
Hristos, nu avea nevoie să ţină o altă ramură de măslin ca semn al păcii. Hristos 
este sfârşitul potopului şi începutul păcii. 


Şi iată glas în ceruri! Cerurile deschise, Duhul în chip de porumbel şi, mai mult, 
glas din ceruri! Astfel botezul lui Hristos este bogat în înţeles, căci nu au venit 
doar îngeri, ci Sfânta Treime Însăşi: Tatăl, Fiul şi Duhul Sfânt: Tatăl prin 
glasul din cer, Duhul în chip de porumbel şi Fiul ca om nou şi desăvârşit, 
Dumnezeu-Om. 


"Acesta este Fiul Meu cel iubit, întru Care am binevoit.'' Cu aceste cuvinte, 
Dumnezeu Tatăl Îl vădeşte pe Iisus Fiul Său, ca şi în cuvintele Marelui Arhanghel 
Gavriil către Preasfânta Fecioară Maria: "şi Fiul Celui Preaînalt Se va chema" 
(Luca 1:32) şi iarăşi: "(şi EI) Fiul lui Dumnezeu Se va chema" (Luca 1:35). Acum 
Dumnezeu Tatăl Îl numeşte cu adevărat Fiul Său, Fiul Său cel iubit. Căci Hristos 
este singurul Fiu al lui Dumnezeu prin existenţa Sa din veşnicie şi singurul Fiu al 
lui Dumnezeu prin naşterea sa în timp. Dumnezeu Tatăl nu îi numeşte pe toţi 
oamenii fiii Săi, ci numai pe Hristos. Fiindcă alți oameni pot fi numiţi fii ai lui 
Dumnezeu prin adopție, numai prin Hristos şi în numele Său. Când Hristos a spus 
mai târziu oamenilor: "Unul este Tatăl vostru în cer", El nu vrea să spună prin 
aceasta altceva decât faptul că oamenii Sunt fiii lui Dumnezeu prin adopție. 
Dumnezeu poate numi zidirile sale fii, în marea lui iubire. Dar Hristos este 
singurul, adevăratul Fiu al lui Dumnezeu atât în iubire, cât şi în fiinţă. 


Şi de aceea: "Fiul Meu iubit întru Care am binevoit" se spune. În aceste două 
grăiri, se dau la iveală arătarea iubirii Tatălui şi bunăvoirea Tatălui față de Fiul 
Său. Legătura pe care o are Tatăl cu Fiul nu a slăbit, nici dragostea lor, a Unuia 
față de Celălalt, nu s-a răcit prin pogorârea Fiului în lumea aceasta păcătoasă, El 
fiind îmbrăcat în trup omenesc supus ispitei. 





ni se arată fiinţa trinitară a lui Dumnezeu. La Iordan, Mântuitorul a pus pecetea pe 
această taină preaminunata atât în cer, cât şi pe pământ. Spunem dinadins "cât şi pe 
pământ", pentru că firea trinitară a fiinţei lui Dumnezeu desluşeşte şi tainele cele 
mai adânci ale omului, firea întreită a omului, căci se spune chiar la începutul 
Sfintei Scripturi că Dumnezeu a făcut omul după chipul Său (Facerea 1:26). Şi 


astfel se numeşte Boboteaza - Descoperirea lui 
- căci Dumnezeu S-a descoperit în Iordan, aşa cum este EL, atât cât 


această descoperire poate fi înţeleasă de omul cel trupesc. 


> Această sărbătoare se mai numeşte Iluminare, căci prin aceasta duhul 
omului este iluminat cu cunoaşterea celor mai adânci taine Dumnezeieşti. 
> Se mai numeşte Iluminare pentru că 


care stă în îngroparea omului celui 
vechi şi naşterea celui nou; sau, altfel spus, aceasta se află în moartea 
păcatului nostru, fiind muritor, şi aducerea la viaţă a omului fără de păcat 
şi fără de moarte. 


Tot ceea ce s-a întâmplat la botezul lui Hristos, se întâmplă la botezul fiecăruia 
dintre noi. (Scriind despre botez, USII spune: "Domnul, care 
îndrumă vieţile noastre, a întemeiat pentru noi legământul botezului, care are 
chipul morţii şi al vieţii ... apa este chipul morţii, a ducerii trupului la 
îngropăciune, şi Duhul însufleţeşte cu putere dătătoare de viaţă, care înnoieşte 
viaţa sufletelor noastre, ducând-o de la moartea păcatului la viaţa cea dintâi.) 


Prin Scufundarea în apă, noi murim cu Hristos, şi prin ieşirea din apă, noi 
Suntem uniţi cu Hristos Cel viu. Dulcele Duh al lui Dumnezeu poposeşte 
deasupra noastră ca un porumbel, însufleţindu-ne cu harul Său atotputernic. Și 
Tatăl, prin iubirea lui lisus Hristos, ne adoptă ca fii şi anunţă această adopţie cu 
glasul Său. 


Cine poate şti, în clipa botezului, ce se întâmplă în inima fiecărui prunc? 
Întunecaţi şi descurajaţi de păcatele de mai târziu, noi uităm cea mai mare dintre 
tainele cereşti care ni se descoperă la botez. Fiindcă prin botez noi suntem curăţiți 
de tot păcatul, deşi, după ce ne botezăm, dăm peste ispite drăceşti, cărora Hristos 
nu le-a căzut pradă, aşa cum facem noi. Dar aceia dintre noi care cugetă la 
mântuirea noastră zi şi noapte, cu smerenie şi ascultare necurmată față de 
Dumnezeu, se pot învrednici de descoperirea de taine mari, sfinte, aşa cum au fost 





descoperirile de la Iordan, tot aşa cum s-au învrednicit mulți sfinți şi mucenici 
pentru Hristos de această viziune. 


Mucenicia pentru Hristos se socoteşte ca fiind al treilea botez: primul fiind botezul 
lui loan cu apă; al doilea, botezul lui Hristos cu Duhul Sfânt şi cu foc. Cel de-al 
treilea botez, botezul muceniciei, se numeşte "botezul cu sânge". Mucenicii lui 
Hristos care au fost botezați prin vărsarea sângelui lor pentru Hristos, au văzut 
foarte adesea multe dintre tainele Iordanului, care s-au descoperit la botezul lui 
Hristos. Cel mai cunoscut exemplu al acestui botez minunat, prin sânge, este 
moartea întâiului mucenic al lui Hristos, Arhidiaconul Ştefan, care este descris în 
felul acesta: Iar Ștefan, fiind plin de Duh Sfânt şi privind la cer, a văzut Slava lui 
Dumnezeu şi pe lisus stând de-a dreapta lui Dumnezeu. Acum se arată Tatăl, 
Fiul şi Duhul Sfânt. lar Ştefan a strigat: "lată văd cerurile deschise şi pe Fiul 
Omului stând de-a dreapta lui Dumnezeu.” Și iudeii îl băteau cu pietre (Fapte 
755299). 


Să ne mai ostenim, cu credinţa neschimbată, cu fapte bune şi cu împărtăşirea 
frăţească a bucuriei şi a suferinţei celor care ne sunt apropiaţi, întregi în smerenie şi 
ascultare față de Dumnezeul Cel viu, să ne întoarcem la curăția fără de păcat în 
care ne-am îmbrăcat la botez. Aşa ne vom învrednici de slava, bucuria şi 


frumuseţea veşnică a sfinților şi mucenicilor lui Dumnezeu. Aşa ne vom lumina 
din nou, cerul se va deschide pentru noi şi Dumnezeu Se va descoperi pentru noi - 
Tatăl, Fiul şi Sfântul Duh, Treimea cea de o fiinţă şi nedespărţită, Căreia Îi aducem 
slavă acum şi pururea şi-n vecii vecilor. Amin. 





Sfântul Teofan Zăvorâtul — Predică la Botezul Domnului (1) 


Domnul a poruncit Bisericii Sale să prăznuiască luminat dumnezeiasca Sa arătare, 
iar pe fiecare dintre noi binevoieşte a-l aduce în bucuria prăznuirii doar după ce 
I-a trecut mai înainte prin judecata conştiinţei. 


Prăznuind Dumnezeiasca Arătare, să ne mutăm cu gândul la locul întâmplării şi să 
luăm aminte cu înţelegere la cele ce au loc acolo! lată Vitafara! II vedeţi la mal pe 
Sfântul loan, în strai din păr de cămilă, încins peste coapse cu curea din piele. îl 
înconjoară mulțime fără număr de popor din Ierusalim, din ludeea şi din tot ținutul 
Iordanului. Botezul Mântuitorului numai ce s-a sfârşit, şi ochii tuturor sunt aţintiți 
la Fiul Omului, Care Se ridică din apă. Ei nu mai văd nimic altceva. Voi faceţi însă 
ager prin credinţă ochiul minţii voastre şi în urma lui loan, trecând de acestea pe 
care le văd toţi, opriți-vă privirea plină de luare-aminte asupra celor pe care nu le 
vede toată lumea - cerul deschis, porumbelul care se pogora şi glasul ce s-a auzit: 
Acesta este Fiul Meu Cel iubit, întru Care bine am voit! (Mt. 3, 17). Să vă opriţi 
privirile şi să nu vă desprindeţi luarea-aminte de această privelişte minunată! 


O! Cine va da cuvântului nostru putere ca să cântăm după vrednicie Slava lui 
Dumnezeu, Care S-a arătat la Iordan în Trei Ipostasuri? împreună cu raiul 
pierdut, şi cerurile au fost închise de dreptatea lui Dumnezeu - dar după cum nici 
măcar un stăvilar trainic nu poate opri un mare potop de apă, şi tăria dreptăţii s-a 
topit în cele din urmă de la focul iubirii lui Dumnezeu, şi iată că s-au deschis 





cerurile. Să ne deschidem şi noi, fraţilor, toate puterile firii noastre, să-L primim 
cu nesaț pe Dumnezeu, Care S-a descoperit nouă, şi să ne desfătăm de Dânsul. 
Să ne hrănim cu El toate simţurile, toate gândurile şi poftele. 


Suntem cufundaţi în beznă, dar iată aici lumină îmbelşugată. Suntem loviți de o 
tristă dezbinare atât faţă de cer, cât şi faţă de noi înşine, dar iată aici împăcare 
atotînviorătoare. Suntem istoviţi de neputinţă, dar iată aici izvor nesecat al puterilor 
de tot felul! 


Aşadar, precum după îndelunga întunecime a nopţii toată făptura însetează de 
lumină şi năzuieşte cu dorire să primească cele dintâi raze ale soarelui ce răsare, 
aşa şi noi, ațintind la Dumnezeiasca Arătare ochiul luminat de credinţă al minţii, 
să primim cu poftă razele aducătoare de veselie ale dumnezeieştii rânduieli a 
mântuirii noastre, pe care le trimite cuvântul cel milostiv al lui Dumnezeu- Tatăl, 
şi să ne îndulcim de ele. 


Precum făptura zgribulită de frigul iernii întâmpină cu lăcomie primăvara, ce rupe 
legăturile gerului, şi primeşte din nou o înviorare plină de armonie, 4şe şi noi să 
primim cu inimă înviorată de nădejdea mântuirii împăcarea care răsare în 
Domnul Cel botezat, şi să ne îndulcim de ea! 


Precum în vremea arşiţei verii pământul însetat soarbe cu toate gurile sale ploaia 
care se pogoară la el din cer, aşa şi noi să primim cu toată dorirea sufletului 
puterile de tot felul, care sunt gata să se reverse asupra noastră de la Duhul, Ce 
Se pogoară în chip de porumbel, şi să ne îndulcim de aceasta! 


Dar de ce să ne poftim pe noi înşine la aceasta? Căci doar n-am fost aduşi deja cu 
toții în toată iconomia mântuirii, şi ca atare n-ar trebui să fie toți şi luminaţi, şi 
împăcaţi, şi învioraţi? Ce bine ar fi fost însă să fie aşa! Cândva, pomenind de loan 
Botezătorul, Domnul le-a zis iudeilor cu dojană: „EI era făclie, care arde şi 
luminează, iar vouă vi S-a făcut de căutarea altor plăceri în ceasul când a 
luminat el". lată că an de an în Sfânta Sa Biserică Domnul trimite şi asupra 
noastră lumina Dumnezeieştii Sale Arătări de la Iordan, din vremea lui loan. 
Oare nu EI ne spune prin aceasta: „lată unde este lumina care arde şi luminează!"? 
Aveţi grijă, deci, să nu vi se facă poftă de altceva decât de a vă bucura în ceasul 
când luminează EI. 


Luaţi seama, dar, fraților, căci cu primejdie umblaţi! Oare chemările amăgitoare ale 
vrăjmaşilor mântuirii noastre nu ne înşeală uneori auzul? 





înțelepciunea cea deşartă şi mincinoasă îmbie: „Veniţi la mine, la mine este 
lumina" - însă la ea nu este lumina, ci numai o nălucă a luminii, şi cei care o 
ascultă numesc lumina întuneric şi întunericul - lumină. 


Lumea cheamă: „veniţi la mine, cu vă voi da pace!" - însă la ea nu este pace, cio 
nălucă a păcii, şi cei care se lasă momiţi de ea, descoperind-o târziu, o osândesc 
mustrător, zicând: „Pace! Pace! Şi unde este pacea?" 


Stăpânitorul acestei lumi făgăduieşte lărgime, şi viaţă, şi putere, şi îndestulare - 
însă la el nu e nici putere, nici libertate, nici îndestulare, ci numai o nălucă a 
acestora, şi cei amăgiţi de el au doar nume că sunt vii, liberi şi îndestulaţi, însă de 
fapt sunt robi căldicei, chinuiţi de lipsuri. 


Grăbiţi-vă, fraţilor, să căpătaţi deprinderea de a deosebi toate acestea în lumina 
Dumnezeieştii Arătări, şi nu vă lăsaţi atraşi de ceea ce doar se numeşte lumină, 
şi pace, şi putere, însă de fapt nu este, ci mai vârtos năzuiţi spre Cel care este 
calea, adevărul şi viaţa, dreptatea şi sfinţirea şi izbăvirea! 


Aproape că am ajuns, iată, la judecarea şi osândirea de sine. Asta şi vrea Domnul. 
Bisericii i-a poruncit să prăznuiască luminat Dumnezeiasca Sa Arătare, iar pe 


fiecare dintre noi binevoieşte să îl aducă în bucuria prăznuirii numai după ce l-a 
trecut prin judecata conştiinţei. Cine a gustat din darurile datorită cărora 
prăznuieşte Biserica, acela se bucură, iar cine nu a gustat, să guste mai înainte, şi se 
va bucura. Amin! 





Sfântul Teofan Zăvorâtul — Predică la Botezul Domnului (II) 


Cum se cuvine să se poarte la Botezul Domnului cei botezați? Locul obiceiurilor 
păgâneşti în întâmpinarea noului an. Despre clarvăzătoare. Trebuie să ne dăm 
seama că nu trebuie să amânăm lucrarea mântuirii noastre şi să arătăm hotărâre 
în năzuinţa către Domnul. 


Ar trebui acum doar să cântăm slava lui Dumnezeu, Care S-a arătat la lordan în 
chip treimic, slavă a cărei mare cuviință răpeşte până şi minţile îngereşti, iar 
limbile îngereşti le mişcă spre cântări duhovniceşti. Dar suntem oare buni să ne 
apucăm de această lucrare sfântă şi preacerească? Ne-am pregătit, oare, ne-am 
agonisit merinde de vederi cu mintea întru cugetare la cele dumnezeieşti şi de 
graiuri bineglăsuitoare, ne-am înstrunat, oare, sufletul, ca pe o psaltire davidică, 
încât să cântăm cu el, asemenea împăratului-proroc, psalm Fiului, Celui ce Se 
botează, Sfântului Duh, Care îl adumbreşte, şi Tatălui, Care dă despre El mărturie? 
Cine este gata, să cânte, îndulcindu-se de mângâietoarele mişcări ale inimii şi de 
multcuprinzătoarele vederi ale minţii. Eu sunt nevoit să-mi întorc însă cuvântul 
spre altceva. 


De praznicul Dumnezeiescului Botez este vremea potrivită pentru a-i întreba pe cei 
botezați: „Voi, cei botezați, vă ţineţi oare în felul cuvenit celor botezați? Slujiţi, 
oare, Acelui Dumnezeu Căruia aţi făgăduit la botez că îi veţi sluji? Privind la voi, 
va spune, oare, oricine: «Aceştia sunt botezați, sunt cei care s-au lepădat de satana, 
şi de toate lucrurile lui, şi de toată slujirea lui, şi de toată trufia lu?" 





Dinainte vă rog: nu vă mâniaţi. Vreau să vă dojenesc. Vreau să vă dojenesc pentru 
faptul că v-aţi întors la obiceiurile păgâne, şi în loc să alergaţi la Dumnezeu aţi 
început să alergaţi la draci. Acestea nu sunt doar vorbe mari,ci adevărul adevărat! 


Aduceţi-vă aminte cum aţi întâmpinat mulți dintre voi anul cel nou, şi acum 
judecaţi singuri, cu sânge rece, dacă seamănă asta cu ceva cât de cât creştinesc! Să 
jucaţi cărți până la miezul nopţii ori să pălăvrăgiţi despre toate fleacurile, iar la 
miezul nopţii, la hotarul dintre anul vechi şi anul cel nou, să luaţi paharele şi să vă 
învârtiţi - ce înseamnă asta? Ce noimă e aici? Dumnezeu, Stăpânul vremii şi al 
vieţii noastre, ne-a dat să încheiem un an şi Să intrăm în altul. în această clipă de 
trecere ce se cuvine oare? Să ne înălțăm mâinile către cer şi să dăm mulțumită 
Domnului pentru milele Sale cele trecute şi să-L rugăm Să prelungească 
bunăvoirea Sa şi pe viitor. Fie că faceţi aşa fiecare familie în parte, fie că vă 
adunaţi mai multe familii, aşa este binecuvântat să întâmpinați noul an. 


Dar ce noimă are să te învârți cu paharele? Oare viaţa noastră este o glumă, iar 
vremea este un lucru bun de nimic? Dacă aşa stau lucrurile, bineînţeles că anul cel 
nou nu poate fi întâmpinat într-un fel mai bun decât prin grăire în deşert şi prin 
dansuri. Acestea ar da, nu-i aşa, tonul pentru anul ce vine. Dar nici voi nu gândiţi 
aşa despre vreme şi despre viaţă! Şi atunci, de ce aţi făcut aşa? Vi s-a făcut de 
distracție?! Dar pentru distracţie n-aţi putut găsi, oare, un alt moment, cu totul 
neînsemnat? Veţi spune: „Aşa s-a încetățenit obiceiul”. lar eu voi întări: „S-a 
încetățenit obiceiul", şi voi adăuga: „obicei întru totul necreştinesc, ci păgânesc, 
necredincios, potrivnic lui Dumnezeu". Pentru că aşteptaţi clipa aceasta ca pe o 
clipă sfinţită, şi luaţi paharele cu întru totul alte gânduri decât în alte clipe, şi vă 
învârtiţi nu în acelaşi duh ca de obicei. Faceţi toate acestea ca pe un fel de ritual. 


Acum vă voi întreba: „Pentru care Dumnezeu săvârşiţi voi ritualul acesta?! Pentru 
Hristos Mântuitorul, Ce ne-a răscumpărat, Care a gustat fiere şi oţet, ale Cărui 
mâini şi picioare au fost pironite pe cruce pentru a noastră mântuire?!" Bineînţeles 
că nu. Ce împărtăşire, ce împărtăşire este între Hristos şi Veliar?! Nu către Dânsul 
merg toate acestea, ci fie către Bacchus, zeul păgân al veseliei celei beţive, fie către 
Venera, zeiţa necuratelor desfătări trupeşti. Şi iată dumnezeii voştri, noule Israil! 


De la ei să şi aşteptaţi ceea ce vă uraţi unul altuia, iar de la Dumnezeu Cel adevărat 
n-aveţi ce aştepta, pentru că atunci când Sfânta Biserică se ruga Lui pentru 
binecuvântarea anului celui nou, voi nu eraţi în biserică. Nu mai aveaţi putere. 
Puterile voastre fuseseră jertfite dumnezeilor păgâneşti sau visării deşarte şi 
amăgirii vrăjmaşului. 





Și acum, unde duc urările voastre de bine? Parcă aţi fi luat în mâinile voastre toate 
bunătățile şi le-aţi fi împărțit cu mână plină de dărnicie - unuia una, altuia alta - 
fără să vă întoarceţi către Dumnezeu Cel adevărat! Altfel nici nu se poate înţelege 
una ca asta, decât că aţi jefuit vistieria lui Dumnezeu şi faceţi cu ea ce vreţi, în 
pofida lui Dumnezeu, Atotţiitorul Cârmuitor al lumii - sau toate vorbele voastre 
dulci sunt o bufonerie copilărească. Chiar aşa: din orice parte ai privi la obiceiul 
acesta, trebuie spus că nu este bună lauda voastră. Şi să nu vă îndreptățiţi zicând că 
nu aveţi gânduri apostate atunci când faceţi una ca asta, pentru că lucrul tocmai de 
apostaţi este, iar la Dumnezeu nici nu vă gândiţi când îl săvârşiţi. Şi atunci, cum se 
poate numi aşa ceva, fără numai apostazie? Să nu vă îndreptăţiţi nici prin aceea că 
nu ştiţi cum s-a încetățenit acest obicei. Cum s-ar fi încetățenit, dacă voi nu l-aţi fi 
primit? Nu l-ar fi primit unul, al doilea, al treilea - şi gata, nu s-ar mai fi încetățenit 
deloc. 


In fine, asta este deja de domeniul trecutului. Mortul de la groapă nu se mai 
întoarce. li veţi bucura însă pe Domnul şi pe Sfinţii Lui dacă, dându-vă seama de 
nerozia lucrului pe care l-aţi făcut, vă veţi căi şi veţi lua hotărârea de a nu vă mai 
supune unor asemenea obiceiuri deşarte. 


Trist a fost să auziţi unele ca aceasta, dar încă n-a trecut întristarea aceasta, că vine 
alta. Acum câteva zile am auzit că a venit nu ştiu care clarvăzătoare şi toţi dau fuga 
aşteptând să afle de la ea toate tainele şi toată soarta vieţii lor: ce a fost, ce este şi 
mai ales ce va fi. Oare nu aveţi nici măcar un pic de înţelegere creştină, ca să 
pricepeţi cât de neîntemeiate vă sunt nădejdile şi cât de şubrede sunt făgăduințele 
acestei amăgitoare? întrucât ea promite că va răspunde la oricare întrebări. Aşadar 
ea afirmă că ştie toate. lar voi nu v-aţi adus aminte că aşa ceva nu se poate spune 
despre nici un om, oricare ar fi el. Toate le ştie doar Dumnezeu, precum şi cei 
cărora Dumnezeu le descoperă. lar ei Dumnezeu i-a descoperit? De unde şi până 
unde! Cel căruia Dumnezeu îi descoperă nu se apucă să facă negoţ cu 
descoperirile. Cum puteţi să vă bazaţi fără nici un fel de rezervă pe ceea ce spune 
ea? Poate că sunt lucruri pe care chiar le ghiceşte, dar mai mult încurcă şi ascunde 
sub cuvinte lipsite de limpezime. 


Aici se întâmplă ceea ce se întâmpla cu oracolele în vremurile păgâne. Preoţii 
păgânii, pithiile, înşişi idolii proroceau. Cu ce putere se făcea asta, puteţi judeca 
după faptul că atunci când se arăta undeva un rob adevărat al lui Hristos 
prezicătorii amuţeau şi dracii se plângeau în gura mare că sunt prigoniţi şi 
strâmtoraţi de creştini. Când s-a răspândit creştinismul, oracolele au tăcut. Şi iată 
că acum, când creştinismul a slăbit, ele au început iarăşi să se ivească sub felurite 
chipuri, momindu-i pe cei lesne încrezători şi ruşinând în ei numele lui Hristos. La 





început, ele s-au deschis în Apus, iar de acolo au trecut şi la noi, şi iată că iau tribut 
de la cei superstițioşi şi lesne încrezători. Şi bine ar fi să fie vorba doar de 
credulitate. Nu, aici este vorba de ceva mai rău, şi anume de trădarea nădejdii 
creştineşti. întreabă-te singur la cine te duci şi de la cine aştepţi ajutor? Vei spune 
că acolo e o anumită putere. Dar tu nu ştii, oare, că singura putere adevărată este 
puterea lui Dumnezeu, singura de la care poţi aştepta toate? Iar întorcându-te către 
această putere necunoscută, oare nu apostaziezi de la singura putere adevărată? lar 
de vreme ce aşa stau lucrurile, unde duce asta? Bineînţeles, la puterea cea 
mincinoasă, potrivnică puterii adevărate, potrivnică lui Dumnezeu. Nu mă voi 
apuca să vă lămuresc stările acestor prezicători. După părerea mea, este vorba fie 
de o stare neobişnuită, bolnăvicioasă, de o tulburare în urma căreia cei cuprinşi de 
ea parte văd mai multe decât vedem noi, iar parte - şi cel mai des - sunt unelte ale 
duhurilor viclene. Dracii se folosesc de tulburarea lor şi îi atrag prin ei pe cei slabi 
- pentru că ei sunt foarte bătrâni şi cunosc o mulțime de lucruri din trecut, zboară 
peste tot şi ştiu ce se face acum într-un loc sau altul, şi povestesc prin aceste unelte 
ale lor. Despre viitor ei nu au o cunoaştere sigură, ci doar ghicesc - dar întrucât 
celor ce îi întreabă ei le povestesc fără greş multe dintre cele ce au fost şi sunt, 
aceştia cred şi ceea ce li se spune despre viitor, cu toate că de obicei nu se 
împlineşte. Aici se află, cred eu, adevăratul izvor al „clarviziunii". Judecaţi acum 
singuri: ce faceţi voi mergând la clarvăzători? Vă daţi în vileag credinţa în draci. 
Eu nu vă spun acum născociri de-ale mele. Aduceţi-vă aminte ce s-a întâmplat în 
Filippi când propovăduia Sfântul Apostol Pavel. Acolo se afla o slujnică ce avea 
duh pitonicesc şi care aducea mult câştig stăpânilor ei ghicind şi prezicând (Fapte 
16, 16). Apostolul Pavel a izgonit duhul acela, zicând: In numele lui Iisus Hristos, 
îți poruncesc să ieşi din ea! Şi stăpânii, văzând că s-a dus nădejdea câştigului lor, 
au pornit prigoană împotriva Sfântului Apostol Pavel si a lui Sila, care era cu el. 


De acelaşi fel este şi această clarvăzătoare, care acum vă momeşte la sine. In ea 
este un duh iscoditor, iar scopul ei este de a scoate mult câştig pentru sine sau 
pentru cei care o duc încoace şi încolo. lar voi n-aveţi nici un folos de tras de la ea, 
afară de cheltuială şi de spurcarea sufletului prin apropierea de puterea drăcească şi 
prin încrederea în ea. 


lată că şi la aceasta privind, sunt silit să spun: „Nu este bună lauda voastră!" Pe de 
o parte, găsesc la voi obiceiuri păgâneşti, care miros a închinare la idoli, iar pe de 
alta - împărtăşire nemijlocită cu dracii. Ce înseamnă asta? Oare v-aţi lepădat de 
numele lui Hristos? Ori s-a împărățit din nou stăpânitorul întunericului, care a fost 
alungat de Hristos, Dumnezeul nostru? Căci dacă ar fi să înviem vreun păgân şi să 
îi arătăm de la început cum este întâmpinat la noi noul an, iar după aceea cum trag 
toţi la pithia-prezicătoare, n-ar fi găsit la noi nici o deosebire față de cum era la ei. 





„Aici totul este al nostru", ar spune el. „Şi noi slujeam la fel dumnezeilor noştri, cu 
distracţii şi cu beţie, şi la fel mergeam la prezicătoarele noastre. Unde-i aici Hristos 
şi unde sunt creştinii, care s-au botezat în Hristos, care atunci erau mai presus ca 
noi?!" Oare n-ar fi îndreptăţite spusele lui? Bineînţeles că da. După haină se 
cunosc, de pildă, civilul, funcţionarul şi militarul: după obiceiuri, după fapte şi 
după nădejdi se cunoaşte care ce credinţă are. Dacă veţi îngădui multe asemenea 
lucruri, care nu sunt potrivite pentru cei care cred în Domnul şi sunt botezați în 
numele Lui, cine va fi de vină dacă unii vor avea îndoieli în privinţa botezului 
vostru? 


lertaţi-mă, pentru Domnul, că de luminatul praznic al Botezului vă grăiesc 
asemenea cuvinte dojenitoare. Sunt dator să vorbesc astfel, şi o fac în cinstea 
Domnului, Care astăzi S-a botezat şi ne-a sfinţit pe noi cu botezul, neavând alt 
scop decât ca voi să luaţi seama şi să înlăturați din purtarea voastră tot ce poate fi 
ca o pată neagră pe luminatul strai în care v-aţi înveşmântat la botez. Amin! 





Sfântul Teofan Zăvorâtul - Tâlcuiri din Sfânta Scriptură - Botezul Domnului 
(Dumnezeiasca Arătare) 


Tit 2,11-14; Mt. 3,13-17 


Botezul Domnului se mai numeşte şi Dumnezeiasca Arătare, întrucât cu acest 
prilej S-a arătat în chip văzut singurul Dumnezeu Adevărat, Cel în Treime închinat: 


4 Dumnezeu-Tatăl prin glasul din cer, 


+ Dumnezeu-Fiul - Cel întrupat - prin botez, 
+ Dumnezeu-Duhul Sfânt - prin pogorârea asupra Celui Botezat. 


Aici se arată şi taina legăturilor dintre ipostasurile Sfintei Treimi: Dumnezeu- 
Duhul Sfânt de la Tatăl purcede şi intru Fiul se odihneşte, dar nu purcede din EI. 


Se mai arată aici şi că iconomia întrupării pentru a noastră mântuire a fost săvârşită 
de Dumnezeu-Fiul cu impreună-lucrarea Duhului Sfânt şi a lui Dumnezeu- Tatăl. 


Se mai arată şi faptul că mântuirea fiecăruia nu se poate săvârşi altfel decât în 
Domnul lisus Hristos, cu harul Sfântului Duh, prin bunăvoirea Tatălui. 


Toate tainele creştinătăţii strălucesc aici cu lumina lor dumnezeiască şi 
luminează minţile şi inimile celor ce cu credinţă săvârşesc această mare 
prăznuire. 


Veniţi să ne înălțăm cu mintea şi să ne afundăm în contemplarea acestor taine ale 
mântuirii noastre, cântând: "in Iordan botezându-te Tu, Doamne, închinarea 





Treimii s-a arătat", care chiverniseşte în chip treimic mântuirea noastră şi ne 
mântuieşte în chip treimic. 





Sfinţii Simeon Noul Teolog şi loan Scărarul despre Botezul Domnului şi 
înnoirea vieţii noastre prin Botezul pocăinţei 


Iată ce ne învaţă şi SEARIIISINICORI NOU ICOLOE- 





“Cel ce a greşit după botez, vădit lucru, este dezbrăcat de Hristos, a pierdut 
îmbrăcămintea întru EI şi trebuie ca zi şi noapte, cu credinţă, cu post şi cu 
lacrimi, Să ceară o nouă îmbrăcăminte în haina dreptăţii lui Hristos. Hristos nu-i 
părăseşte pe unii ca aceştia cu totul, dar îi face să-şi simtă goliciunea şi-i mişcă să 
se roage cu smerenie ca să li se întoarcă darul înfrânării de la păcate. 


dar lui Hristos — singura noastră nădejde — ca să ne izbăvească de rănile 
pătimaşe, să ne sfinţească simţurile şi să ne înveţe pocăinţa şi smerirea inimii. 
Leacul şi tămăduitorul firii noastre slăbite şi bolnăvicioase sunt Biserica şi 
Domnul nostru lisus Hristos. Dacă El nu va intra în suflet şi nu va împărăţi într- 
însul în viaţa de acum, sufletul nu se va însănătoşi şi nu va avea nici o nădejde 
să intre în Împărăţia cerurilor (...) 


Dumnezeu îi învie din moartea duhovnicească pe cei ce cred în Hristos încă din 
viaţa de acum. Ca semn al acestei învieri slujeşte harul Sfântului Duh, pe care îl dă 
sufletului oricărui creştin, ca şi cum i-ar da un alt suflet. Orice suflet creştin de 
aceea se şi numeşte credincios, pentru că i s-a încredinţat Sfântul Duh al lui 
Dumnezeu. 


In trupurile unor asemenea oameni Domnul lisus Hristos coboară din cer ca 
într-un mormânt, se uneşte cu sufletele lor, pe care le învie din moartea 
duhovnicească şi cărora le dăruieşte o vedenie harică a slavei acestei învieri“. 





„Deşi cuvântul e îndrăzneţ, izvorul lacrimilor după Botez e mai mare decât 
Botezul. Pentru că acela ne curăţeşte de relele noastre de mai înainte, iar acesta, de 
cele de după aceea. Primindu-l pe acela toţi ca prunci, ne-am întinat după aceea; 
iar prin acesta l-am curăţit şi pe acela, şi dacă aceasta nu s-ar fi dăruit de 
Dumnezeu oamenilor din iubire de oameni, cu adevărat rari şi cu anevoie de 
găsit ar fi cei ce se mântuiesc“. 





Mitropolitul Augustin de Florina Predică la Botezul Domnului — De ce s-a 
botezat Hristos? (şi alte întrebări în jurul botezului) 


Astăzi, evlavioasa Biserică încheie Dodekaimeron-ul. Dodekaimeron-ul este ciclul 
sărbătorilor de bucurie, care încep cu Naşterea lui Hristos şi se încheie cu 
Botezul Lui. Zilele sunt douăsprezece, dacă se lasă la o parte Ajunul Bobotezei 
care este zi de post. 


+ În ziua Naşterii Domnului l-am văzut pe Hristos prunc în peşteră. 

4 Pe 1 ianuarie l-am văzut prunc de opt zile tăindu-se împrejur şi primind 
numele de lisus. 

4 Şi astăzi îl vedem „bărbat desăvârşit” (Efeseni 4, 13), la vârsta de 30 de ani, 
venind la repejunile Iordanului să fie botezat. 


In jurul botezului se nasc anumite întrebări, care cer explicaţii. 


- O nedumerire este următoarea: Din Evanghelii cunoaştem viaţa lui Hristos. 
Informaţiile însă ajung până acolo când Hristos de doisprezece ani a mers la 
Ierusalim, s-a închinat în Templul lui Solomon, a rămas acolo trei zile şi i-a uimit 
pe înţelepţii lui Israel cu întrebările şi cu răspunsurile Lui. Apoi, Evangheliile tac. 
Există un gol. Unde a fost şi ce a făcut Hristos de la 12 până la 30 de ani? 
Duşmanii credinţei exploatează acest gol. Şi ce zic?! Că în această perioadă (de 18 
ani) a călătorit şi s-a dus departe, în ţări diferite, şi în special în spaţiul 
misticismului empatic, în Indii, şi acolo a învăţat înţelepciunea pe care apoi a 
propovăduit-o. 





Minciună! Hristos nu s-a dus nicăieri. Cum se demonstrează asta? O spune 
Evanghelia. 


Vă explic lucrul acesta şi printr-un exemplu. Eu, prin harul lui Dumnezeu, provin 
dintr-un mic sat din Ciclade. Dacă mergeţi acolo, în satul meu, vă vor spune 
lucruri despre viaţa mea: că eram mic, că am mers la şcoala primară, că am mers 
la gimnaziu, că am mers la universitate, şi că..., şi că... Toate le ştiu. Pentru că 
lucrurile acestea se discută. Cunosc detaliile vieţii fiecărui consătean. Într-un sat 
mic a locuit şi Hristos, în Nazaret; de aceea s-a numit Nazarinean. Aşadar când s-a 
făcut mare, de 30 de ani, şi a propovăduit în Nazaret, ce spuneau? 


- Curios lucru! Ăsta la şcoală nu s-a dus: „Cum de ştie acesta carte fără să fi 
învăţat?" (loan 7, 15), că ştie atâtea lucruri?!... Compatrioţii lui, adică, mărturisesc 
că nu a plecat din cercul Nazaretului, ci - ce a făcut? - în această perioadă de 18 ani 
era acolo primul muncitor. 


Să audă aceasta toți acei părinți ai muncii şi falşi ocrotitori care profită de 
muncitori. Domnul nostru lisus Hristos a fost muncitor, cu bătături în mâini. Sărac, 
slujea în atelierul Sfântului losif ca să se întreţină pe EI şi pe Sfânta Lui Maică. 
Există şi o icoană, care-L prezintă în atelierul tâmplăresc al părutului Său tată, 
ținând în mâini un ferăstrău şi o teslă şi muncind. 


lată aşadar unde a fost Hristos de la 12 până la 30 de ani. Dacă ar fi fost în alte ţări, 
ar fi cunoscut-o compatrioţii Săi, dar ei mărturisesc, că nu S-a dus. De aceea sunt 
uimiţi, nu se pricep cum cunoaşte „carte, fără să fi învăţat". 


- O altă nedumerire este următoarea: Cunoaştem că fiecare om este păcătos. Unul 
singur a fost fără de păcat - Hristos. Insă atunci se naşte întrebarea: Dacă este fără 
de păcat, de ce s-a botezat? 


Răspundem: lisus s-a botezat pentru a Se face cunoscut oficial. Până în clipa 
aceea era un anonim. Nu-L cunoştea nimeni. Cine ar fi presupus că sub acel 
muncitor cu fierăstraie şi ciocane se ascundea Creatorul universului, Mesia cel 
aşteptat? Şi chiar Înainte-Mergătorului era necunoscut. Acum devine cunoscut 
tuturor. 


Iisus s-a botezat şi pentru a se arăta Taina Sfintei Treimi. În clipa Botezului s-a 
arătat adevăratul Dumnezeu, care era necunoscut în toată perioada antică. 
Strămoşii noştri atenieni în „vestita cetate” ridicaseră un altar „Dumnezeului 
necunoscut" (Fapte 17, 23). Aşadar, la repejunile Iordanului S-a arătat 





adevăratul Dumnezeu. Cum s-a arătat? 
O taină de necuprins! Ce 


exemplu să aduc? lată ceva ce n-am ştiut: când are loc diviziunea atomului, se 
spune că are loc emiterea a trei particule; unul este atomul şi emite trei particule. 
Cele trei devin nouă şi aşa mai departe; cresc potrivit progresului geometric. Este 
şi aceasta o imagine asemănătoare, dar orice am spune nu putem să explicăm taina 
cea mare. De altfel, putem oare să explicăm măcar tainele cele mai mici ale 
naturii? Matematicianul Einstein zice: „Înotăm în oceanul tainei". De aceea, aici, 
dincolo de logică şi de cele cinci simţuri, este nevoie de „al şaselea simţ”, adică 


de credinţă. Prin credinţă ne apropiem de marea taină, iar viermii de noi, fiinţe 
mici şi A de a ne Ai cui şi zicem: 


Arătarea Sfintei Treimi astăzi - Tatăl, Fiul şi Sfântul Duh. S-au deschis cerurile. S- 
au tulburat apele. „Iordanul s-a întors înapoi" (Psalmul 113, 3). S-a arătat un 
porumbel, simbol al purității şi al curăţiei. Şi s-a auzit un glas: „Acesta este Fiul 
Meu cel iubit întru Care am binevoit" (Matei 3, 17). 


Hristos s-a botezat şi pentru a se face pildă creştinilor. El însuşi nu avea nevoie 
de botez; noi avem nevoie de curăţia pe care o dăruieşte taina. Apa cristelniței nu 
este o apă comună - dacă crezi, desigur - dacă nu crezi, e dreptul tău. Din clipa în 
care preotul îşi pune epitrahilul şi binecuvântează, din ceasul acela apa primeşte 
deja o putere făcătoare de minuni, văzută prin credinţă; în cristelniţă se 
îngroapă Adam cel vechi cu toate păcatele lui, iar omul iese mai alb chiar decât 
zăpada. Aceasta este credinţa noastră. Aşadar botezul lui Hristos s-a făcut pildă 
pentru noi. 


- In sfârşit, încă o întrebare. Se botează omul matur, pentru că este păcătos; dar 
pruncii nevinovaţi de ce să se boteze? Răspuns: 


- Pentru că poartă păcatul strămoşesc. Unii vor râde, auzind acestea; dar azi vine 
ştiinţa, psihologia, să confirme că acest lucru este adevărat. Doar că o spune cu alte 
cuvinte. Nu am vreme să vă vorbesc despre păcatul strămoşesc. Pe scurt, zic doar 
că omul, chiar născut, poartă în el sămânţa stricăciunii, sămânţa păcatului. Lucrul 
acesta în limbaj ştiinţific se numeşte „ereditate", şi este acceptat de toţi. Dacă însă 
îi zici „păcat strămoşesc" sunt deranjaţi. Aşadar, copilul are şi el o oarecare vină; 
şi, de aceea, are loc Botezul, ca să se şteargă vina, care provine din păcatul stră- 
moşesc. 





Iubiţii mei, am dezlegat câteva nedumeriri. Ce a făcut Hristos de la 12 până la 30 
de ani. De ce Hristos, dacă este fără de păcat, s-a botezat la Iordan. De ce se 
botează şi copiii mici. 


Acum îmi veţi spune: 

- Noi ne-am botezat, şi trebuia ca în continuare să păstrăm neîntinată haina, Să 
nu Săvârşim vreun păcat după Botez. Dar, din nefericire, şi după Sfânta Taină 
am căzut iarăşi şi suntem cufundaţi în păcate. Trebuie deci să deznădăjduim? 
Nu, nu! De mii de ori să păcătuieşti şi să cazi, să nu deznădăjduieşti. Ridică-te din 
nou, deoarece există şi un alt botez, cum spun Părinţii Bisericii: este lacrima de 
pocăință şi de mărturisire. Lacrimile lui Petru, ale femeii păcătoase, lacrimile 
miilor care s-au pocăit. 


Multe sunt lacrimile în lume. Există vreun om care să nu fi plâns? „Valea plân- 
gerii'' se numeşte pământul (Psalmul 83, 6). Dar de obicei acestea sunt lacrimi 
deşarte, nefolositoare. Pentru că oricât ai plânge, de pildă, pentru un mort, nu poţi 
să-l înviezi. 


Există însă şi alte lacrimi preţioase, lacrimi rare. Sunt lacrimile de pocăință. Daţi- 
mi, daţi-mi, păcătoşilor, o astfel de lacrimă! Această lacrimă, pe care o verşi aici 


pentru păcatele tale, are aceeaşi putere ca Iordanul. Această lacrimă se preface în 
râul lordan, devine ocean, în care se spală păcatele lumii, ale tuturor generaţiilor. 
Și atunci Hristos este lăudat şi slăvit întru toţi vecii. Amin. 


(Omilia Mitropolitului de Florina, părintele Augustin Kantiotis în Sfânta 
Biserică a Sfântului Pantelimon, Florina, 06.01.1985) (traducere din elină: 
monahul Leontie) 





Sfântul loan Maximovici - Cuvânt în ziua Botezului Domnului, înainte de 
sfinţirea apelor 


„S-a deschis cerul, şi S-a coborât Duhul Sfânt... în chip trupesc, ca un 
porumbel” peste Fiul lui Dumnezeu, Care stătea în lordan. Și glasul lui 
Dumnezeu- Tatăl s-a auzit din cer: „Tu eşti Fiul Meu cel iubit, întru Tine am 
binevoit” (Luca 3, 21-22; Mc. |, 11; Matei 3, 17). Deschis este şi astăzi cerul, şi 
din nou Duhul Sfânt Se pogoară deasupra apelor şi Dumnezeu îl mărturiseşte pe 
Fiul Său. 


O, de s-ar deschide şi ochii noştri sufleteşti! O, de-ar putea urechile noastre să 
audă glăsuirile cereşti! Am vedea că cerurile sunt deschise deasupra noastră. 


Am Simţi cum Duhul Sfânt Se coboară deasupra apelor, 
cum le redă bunătatea pe care au avut-o la facerea lumii şi le dăruieşte puteri 
tămăduitoare, cu care să renască natura căzută. Noi înşine ne-am acoperi de 
lumină, gurile noastre s-ar umple de duh şi L-ar cânta cu bucurie pe Cel ce ne-a 
întărit pe noi pe piatra credinţei. Dar numai cei curaţi cu inima văd cele 
dumnezeieşti. Cei întunecaţi de păcat văzând nu văd şi auzind nu aud. 





Oamenii au văzut cerul în timpul Botezului Domnului, dar numai loan 
Mulţi L-au văzut pe Domnul lisus 
Hristos când a venit la Iordan, 


Fiul lui Dumnezeu întrupat, iar ceilalți îl vedeau ca pe un om obişnuit, un 
dulgher şi un fiu de dulgher. Se poate ca nu doar loan să-L fi văzut pe Duhul 
Sfânt pogorât deasupra Lui în chip de porumbel, COR EI 
Acela este Duhul Sfână, în timp ce ceilalţi l-au luat drept un simplu porumbel în 


zbor. Poate că mulţi au auzit la Iordan glasul lui Dumnezeu- Tatăl, dar VUBĂ 
10-a deslusiă pe dag aăriuria tul Damnezi despre Eul Săi în tip co 


celorlalţi li s-a părut că aud un tunet deasupra apelor, la fel ca şi mai târziu, 
când oamenii au luat drept tunet răspunsul din cer al lui Dumnezeu- Tatăl la 
rugăciunea Fiului Său (In. 12, 28-29). La fel şi astăzi, vedem norii acoperind 
cerul, dar nu vedem că cerul este deschis, inspirăm aerul, dar nu simţim Duhul 
Sfânt pogorât asupra noastră şi a apelor, auzim cuvintele cântărilor bisericeşti, 
dar nu le pricepem puterea dumnezeiască. 


Dar cu adevărat Se află între noi Cel ce a spus: „Unde sunt doi sau trei adunaţi 
în numele Meu, acolo sunt şi Eu în mijlocul lor” (Matei 18, 20). Cu adevărat 
cerurile sunt acum deschise şi Ziditorul lor îl mărturiseşte acum pe Cuvântul Cel 
împreună-veşnic cu EI, şi acum Se va pogorî Duhul Sfânt peste ape şi le va sfinţi. 


şi se 


va păstra nestricată vreme de mulţi ani, făcându-se un fel de glas al lui 
Dumnezeu, care vesteşte că Mântuitorul nostru lisus Hristos este Fiul lui 
Dumnezeu pogorât pe pământ ca să ne renască spre nestricăciune şi să ne aducă 
în Biserica cerească. 


Să ne deschidem inimile prin credinţă şi, deschizându-ne gurile spre 
slavoslovire, să strigăm din adâncul inimii: „Mare eşti, Doamne, şi minunate 
sunt lucrurile Tale şi nici un cuvânt nu este de ajuns pentru a lăuda minunile 
Tale!”. 

Shanghai, 1947 


(sursa: Sfântul loan Maximovici - Predici şi îndrumări Duhovniceşti, Ed. So- 
phia, Bucureşti, 2006) 





Sfântul loan Maximovici - Predica la Botezul Domnului 


În numele Tatălui şi al Fiului şi al Sfântului Duh. 


Sărbătorind Botezul Domnului, ne aducem aminte şi că Dumnezeu S-a desco- 
perit oamenilor ca Treime, şi că lisus S-a arătat oamenilor ca Hristos. 


Unde S-a arătat Hristos? Unde Și-a început lucrarea? S-a dus, oare, într-un 
mare oraş şi S-a arătat acolo în slava Sa? Ori S-a urcat pe un multe înalt, ca o 
mulțime numeroasă de oameni adunată în jur să-L privească de jos, ca pe o 
ciudățenie? Nu! Hristos S-a dus în pustie, la apa Iordanului, unde loan boteza 
poporul. loan propovăduia pocăinţa şi îi chema pe păcătoşi ca, în semn de 
pocăință, să se boteze în Iordan. Şi iată, tot ca un păcătos vine şi Hristos şi cere să 
fie botezat. EI, Care nu are păcat. S-a temut loan. „Tu trebuie să mă botezi pe 
mine.” „Lasă asta acum — îi răspunde lisus — căci aşa ni se cuvine să împlinim 
toată dreptatea.” 


4 Adam a păcătuit prin mândrie, a vrut să se înalțe, să fie ca Dumnezeu. lar 
Hristos a venit să plinească dreptatea lui Dumnezeu, să îndrepte prin 
smerenie păcatul mândriei lui Adam. 

+ Adam a voit să se înalțe în faţa lui Dumnezeu, iar Dumnezeu Se smereşte în 
faţa omului. Hristos S-a coborât în apă şi a primit botezul de la robul Său. 


Tremurând, loan a pus mâna pe Stăpânul şi Dumnezeul său şi Hristos Şi-a 
plecat smerit capul în faţa lui. Această smerenie a lui Hristos a deschis cerul. 


S-au desfăcut atunci cerurile şi s-a auzit glasul lui Dumnezeu-Tatăl: „Acesta este 
Fiul Meu cel iubit întru Care am binevoit. Acesta este Fiul Meu, Care S-a smerit 





pe Sine ca să împlinească voirea Mea, este Fiul Meu cel adevărat, care Se 
micşorează ca pe om să-l înalțe”. lar Duhul Sfânt S-a pogorât din cer peste Iisus, 
întărind cuvintele Tatălui. Astfel, 


Dar de ce a făcut asta tocmai pe apă, iar nu în vreun alt loc? Să ne amintim cum 
a creat Dumnezeu lumea. Când Dumnezeu a făcut cerul şi pământul, „pământul 
era nevăzut şi gol şi Duhul lui Dumnezeu Se purta pe deasupra apelor”. Apoi 
Dumnezeu a despărțit pământul de apă, dar astfel încât apa să rămână totuşi peste 
tot căci este trebuincioasă oricărei făpturi. Nici omul nu poate trăi fără apă şi nici 
un fel de vieţuitoare. Apa se găseşte în aer (ca umezeală); să luăm o mână de ţărână 
de oriunde — şi acolo e apă; se află apă şi în piatră, chiar dacă nouă ni se pare că nu 
este; ea se află şi în piatră şi când Dumnezeu vrea, poate să o scoată din ea, cum a 
făcut în vremea lui Moise. ,„,4/ Domnului este pământul şi plinirea lui; lumea şi 
toţi cei ce locuiesc în ea. Acesta pe mări l-a întemeiat pe el şi pe râuri l-a aşezat 
pe el” — spune Psalmistul (Ps. 23, 1-2). „Cerurile şi pământul erau în vechime din 
apă şi din apă s-au închegat, prin cuvântul lui Dumnezeu — scrie Sfântul Apostol 
Petru — de aceea, lumea de atunci a fost potopită de apă şi a pierit” (Il Petru 3, S5- 
6). 


Când omul a păcătuit, el a adus mânia lui Dumnezeu nu numai asupra lui, ci şi 
asupra întregii făpturi. Omul este cununa zidirii lui Dumnezeu; el a fost pus 
împărat al naturii. lar când împăratul s-a făcut duşman al celuilalt împărat, atunci şi 
întreaga lui împărăție a devenit o împărăție potrivnică. Pedeapsa a fost dată nu 
numai omului, ci şi întregii făpturi. „Știm că toată făptura împreună suspină şi 
împreună are dureri până acum” (Romani 8, 22). Dar, făptura a fost supusă 
deşertăciunii — nu din voia ei, ci din cauza aceluia care a supus-o (Romani 8, 20). 
De aceea, iertarea vinovatului eliberează şi făptura din robia stricăciunii 
(Romani 8, 21). Această natură stricăcioasă va fi nimicită şi va fi preschimbată în 
cer nou şi pământ nou, în care locuieşte dreptatea (II Petru 3, 12-13). Pentru a 
face cu putinţă această preschimbare, pentru a pregăti natura pentru starea 
nestricăcioasă care va veni după Ziua cea înfricoşătoare, a venit Hristos la apele 
Iordanului. 


Cufundându-Se în Iordan, Hristos a sfințit nu numai apele Iordanului, ci şi întreaga 
fire, aşa cum glăsuieşte Biserica în cântările ei: „Hristos S-a arătat la Iordan, ca 
apele să le sfinţească” (tropar din ajunul sărbătorii), „Astăzi firea apelor se 
sfințeşte” (tropar cântat în timpul mersului la Iordan). Şi, având în vedere că apa se 
găseşte peste tot, sfințind apele Hristos a pregătit natura ca şi ea să se bucure de 
urmările jertfei pe care El a venit să ne-o aducă. Dar nu este numai atât. El a dat 





apelor puterea să spele păcatele omeneşti. Botezul lui loan era numai un semn de 
pocăință. Botezul creştin este noua naştere, iertarea tuturor păcatelor. Prin apă 
a pedepsit Dumnezeu păcatele lumii dintâi şi a pierdut-o prin apă, la potop. Tot 
prin apă îi mântuieşte acum Dumnezeu pe oameni, în taina botezului. 


Astfel, Hristos a sfărâmat în apele Iordanului capul balaurului — aşa cum se cântă 
în cântările bisericeşti — care i-a înşelat pe Adam şi pe Eva, prin smerenia Sa şi le-a 
descoperit oamenilor că Dumnezeu este Treime; a sfinţit apele, iar împreună cu 
apele a pregătit şi întreaga făptură să primească cuvântul iertării şi pentru 
nestricăciune. Şi atunci, biruindu-l încă o dată pe diavol în pustie, Hristos a mers să 
pregătească oamenii pentru împărăția viitoare şi Şi-a început propovăduirea cu 
cuvintele: „Pocăiţi-vă, căci s-a apropiat Împărăţia Cerurilor” (Matei 4, 17) sau, 
cum este scris în altă Evanghelie: „S-a împlinit vremea şi s-a apropiat împărăţia 


lui Dumnezeu. Pocăiţi-vă şi credeţi în Evanghelie” (Marcu 1, 15). 


Până acum, loan Botezătorul propovăduia pocăinţa, pregătind calea Domnului. 
Acum însuşi Domnul le strigă oamenilor: „Pocăiţi-vă!”. Acest glas nu este adresat 
doar oamenilor trăitori în vremea lui Hristos, ci cu aceste cuvinte Hristos li S-a 
adresat tuturor oamenilor din toate timpurile şi din toate veacurile. Am auzit şi noi 
aceste cuvinte în Evanghelie. Cât timp încă nu au încetat cântările sărbătoreşti ale 
Bobotezei, ele ne amintesc că vremea pocăinţei se apropie. 


Să luăm aminte! Nu sunt cuvinte de prooroc sau de înger, ci ale Domnului 
însuşi. Să ne pocăim şi să ne străduim în Postul care se apropie să ne biruim 
patimile şi să primim iertarea păcatelor, pentru ca în veacul ce va să vină să 
intrăm în împărăţia cea nestricăcioasă, pe care Domnul ne-a pregătit-o. 


Bitolia (Serbia), 1928 


(sursa: Sfântul loan Maximovici - Predici şi îndrumări Duhovniceşti, Ed. So- 
phia, Bucureşti, 2006) 


Sfântul loan Maximovici - Astăzi firea apelor se sfinţeşte 
La Epifanie, adică la Botezul Domnului, se săvârşeşte în fiecare an o mare 


minune. Duhul Sfânt, pogorându-Se deasupra apei, îi schimbă însuşirile fire- 
şti. Ea devine nestricăcioasă, adică nu este supusă stricăciunii, rămâne limpe- 





de şi proaspătă mulți ani la rând, primeşte harul vindecării bolilor, al izgo- 
nirii dracilor şi a oricărei puteri potrivnice, îi păzeşte pe oameni şi casele lor 
de orice primejdie, sfinţeşte diferite obiecte, folosite în Biserică sau în casă. 


De aceea, creştinii ortodocşi gustă cu evlavie din apa sfințită - agheazmă mare, 
cum 0 numesc grecii. 


Trebuie să avem întotdeauna în casă destulă agheazmă mare, ca să ne ajungă 
întregul an şi s-o folosim la orice trebuinţă - la boală, când plecăm în călătorie, 
când avem o stare de nelinişte, când cei ce învaţă merg la examene. Bine fac cei ce 
beau zilnic, înainte de a mânca, puţină apă sfinţită. Ea ne întăreşte puterile sufle- 
teşti, desigur, dacă facem aceasta cu rugăciune şi evlavie, iar nu să aşteptăm de la 
ea pur şi simplu o acţiune mecanică. 


Fiecare preot trebuie să aibă grijă ca să sfinţească o cantitate suficientă de apă 
pentru biserica sa, ca să o aibă pe parcursul întregului an, pentru orice trebuinţe şi 
pentru a o împărți celor ce cer, iar enoriaşii trebuie ca de Bobotează să-şi facă 
provizii de apă sfințită pentru întregul an şi chiar pentru anii următori. 


(sursa: Sfântul loan Maximovici - Predici şi îndrumări Duhovniceşti, Ed. So- 
phia, Bucureşti, 2006) 





Sfântul Ignatie Briancianinov - Cuvânt de învăţătură la Dumnezeiasca 
Arătare 


Acesta este Fiul Meu Cel iubit, intru Carele am binevoit, pe Acesta să-L ascultați 
(Mt.3,17; 17,5). “Aşa a glăsuit către oameni Dumnezeu Tatăl Cel mai înainte de 
veci despre Dumnezeu Fiul Cel mai înainte de veci, atunci când Fiul, după voia 
Tatălui şi prin lucrarea Duhului, S-a înomenit din Fecioară şi a săvârşit mântuirea 
omenirii pierite. Fraţilor, să dovedim ascultare faţă de Fiul lui Dumnezeu, aşa 
cum o doreşte de la noi Dumnezeu, ca să odihnească asupra noastră harul 
dumnezeiesc! 


Poate va spune cineva: “Aş fi vrut şi eu să Îl ascult pe Fiul lui Dumnezeu — dar 
cum aş putea asta, când au trecut deja aproape două mii de ani de când Domnul 
nostru lisus Hristos a petrecut pe pământ cu trupul şi a propovăduit învăţătura 
Sa cea atotsfântă?“ 


Să fim mereu cu Hristos, să ascultăm neîncetat preadulcele Lui glas, să ne hrănim 
cu învăţătura Lui cea de viaţă făcătoare este foarte lesne: Domnul lisus Hristos 
petrece cu noi până acum. 

+ EI petrece cu noi în Sfânta Sa Evanghelie, 

+ petrece cu noi prin mijlocirea Sfintelor Taine ale Bisericii, 

+ petrece prin pretutindeni-ființarea şi prin atotputernicia Sa, 

+ petrece în chip atotîmbelşugat, precum se cade să petreacă Dumnezeu, Cel 

Nemărginit şi Atotdesăvârşit. 





Domnul vădeşte petrecerea Sa împreună cu noi 
+ prin slobozirea sufletelor din robia păcatului, 
4 prin împărțirea darurilor Sfântului Duh, 
- prin semne şi minuni multe. 


Cei ce doresc a se apropia de Domnul şi a se însoţi cu EI pe veci prin însoțirea cea 
atotfericită, trebuie să înceapă această lucrare sfântă prin cercetarea cu toată 
osârdia a cuvântului lui Dumnezeu: prin cercetarea Evangheliei, în care e ascuns 
Hristos, din care vorbeşte şi lucrează Hristos. 


Cuvintele Evangheliei duh sunt, şi viaţă sunt (loan 6, 63). Ele prefac omul 
trupesc în om duhovnicesc, dând viaţă sufletului omorât de păcat şi de 
deşertăciunea vieţii. Ele duh sunt şi viaţă sunt: fereşte-te ca nu cumva să tâlcuieşti 
marele cuvânt al Duhului cu raţiunea ta cea târâtoare pe pământ; fereşte-te ca nu 
cumva să tâlcuieşti cuvântul cel preaplin de înfricoşată putere a lui Dumnezeu aşa 
cum lesne se poate înfățişa sufletului tău mort, inimii tale moarte, minţii tale 
moarte. Cuvântul rostit de Sfântul Duh e tâlcuit doar de Sfântul Duh. 


Cei ce doriți a vă apropia de Domnul ca să ascultați învățătura Lui cea 
dumnezeiască, ca să fiți înviați şi mântuiţi de EI, apropiaţi-vă, sfați înaintea 
Domnului cu cea mai mare evlavie şi cu cea mai Sfântă frică, aşa cum Stau 
înaintea Lui Sfinţii îngeri, heruvimii şi serafimii Lui! Prin smerenia voastră 
faceţi cer din pământul pe care staţi — şi Domnul vă va grăi din Sfânta Sa 
Evanghelie ca ucenicilor Săi iubiţi! 


Nenorocit lucru este a te apropia de Evanghelie, de Domnul lisus Hristos, Care 
trăieşte în Evanghelice, fără evlavia cuvenită, cu obrăznicie şi cu nădăjduire în sine. 
Domnul primeşte numai pe cei smeriţi, preaplini de conştiinţa propriei păcătoşenii 
şi nimicnicii, preaplini de pocăință, iar de la cei mândri Se întoarce. Întoarcerea 
feţei Domnului de la obraznicul ispititor — aşa-l numesc pe ascultătorul neevlavios, 
uşuratic şi rece — îl loveşte pe acesta cu moartea veşnică. De Dumnezeu insuflatul 
bătrân Simeon a vestit despre Dumnezeu-Cuvântul întrupat: Iară, Acesta este pus 
spre căderea şi scularea multora intru ISrail, şi spre semnul căruia i se va zice 
împotrivă (Lc.2, 34). Cuvântul lui Dumnezeu e piatră, piatră de o mărime şi 
greutate nemăsurată, şi cel ce va cădea peste piatra aceasta va fi sfărâmat cu 
sfărâmare de nevindecat (Mt.21, 44). 





Fraţilor, să fim ascultători evlavioşi şi lucrători ai Cuvântului lui Dumnezeu! Să 
arătăm supunere Tatălui Ceresc, Care din Sfânta Evanghelie a glăsuit către noi 
despre iubitul Său Cuvânt: Acesta este Fiul Meu Cel iubit, întru Carele am 
binevoit, pe Acesta să-L ascultați. Pe Acesta să-L ascultăm! Pe Acesta să-L 
ascultăm şi bunăvoirea Tatălui Ceresc va odhni asupra noastră în vecii vecilor. 
Amin”, 


(Sfântul Ignatie Briancianinov, Predici, Editura Sophia, Bucureşti) 





Sfântul loan de Kronstadt - Din înţelepciunea Sfinţilor Părinţi - Dragostea lui 
Dumnezeu 


În fiecare zi, în fiecare ceas, în fiecare minut Domnul, Ziditorul făpturii, face pe 
placul tău, omul, în fel şi chip: şi cu soarele îți luminează, te alintă, şi cu lumina 
lină a lunii limpezi, şi cu văzduhul care înviorează în chip plăcut, şi cu focul, şi cu 
apa cea de toată trebuinţa, şi cu plantele cele cu grăunțe, şi cu copacii, şi cu 
plantele care au rădăcini bune de mâncat, şi cu roadele care zac pe pământ (şi ce 
nenumărată mulțime de felurite gusturi plăcute au toate acestea!), şi cu carnea 
animalelor şi a peştilor şi a păsărilor de tot felul. 


Dar câte ţesături, câte ţesături ţi-a dăruit Domnul pentru acoperirea şi 
înveşmântarea trupului tău; câte metale, câte pietre preţioase — pentru împodobirea 
ta şi a sfintelor biserici! 


Aşa îți face Dumnezeu pe plac în tot chipul, spre buna ta fiinţare şi desfătarea ta. 
Nu eşti tu, oare, îndatorat să Îi faci pe plac, tot spre binele tău — să trăieşti după 
conştiinţă şi după Legea lui Dumnezeu, după poruncile şi rânduielile Lui, după 
Evanghelia Lui, după cum îţi arată maica ta cea duhovnicească - dumnezeiasca 
Biserică? 





EI nu are nevoie de nimic dintru ale tale, ci cere să Îi faci pe plac tot pentru tine 
însuţi, pentru că în aceasta se cuprinde viaţa ta, tihna ta, lumina ta, puterea ta, 
bucuria ta, fericirea ta. „,Părăsiţi nebunia, şi veţi trăi” (Pilde 9, 6). 


(Sfântul loan de Kronstadt, „Ultimele însemnări”, Ed. Sophia, Bucureşti, 2006) 





Sfântul Teofilact, arhiepiscopul Bulgariei - Tâlcuirea Sfintei Evanghelii de la 
Luca 


Şi ”s-a deschis Cerul”, ca nouă să ne fie arătat că Botezul tuturor deschide Cerul, 
pe care Adam I-a încuiat. 


Şi ”s-a pogorât Duhul” peste Iisus, ca dintru aceasta să ne învăţăm că şi noi, când 
ne botezăm, vine Duhul; căci cu adevărat nu avea trebuință Domnul de Duhul, ci 
toate pentru noi le face, şi EL se face începătura tuturor celor pe care noi aveam să 
le dobândim mai pe urmă “ca EI să fie Întâi-născut între mulți fraţi”(Romani 
8,29) 


Iar Duhul Sfânt se arată “ca un porumbel”, ca să ne învăţăm că se cuvine a fi noi 
blânzi şi în curăţie,şi ca, precum în vremea lui Noe, porumbelul a vestit încetarea 
mâniei lui Dumnezeu (Facerea cap.8), aşa şi aicea, Duhul cel Sfânt ne-a împăcat 
pe noi cu Dumnezeu, potop păcatului făcând (potopind păcatul). 


Incă şi “Fiu” este numit Domnul Hristos, de la Tatăl fiind trimis glasul, arătându- 
ne că şi nouă, celor ce ne botezăm, punerea cea întru fii ne-a dăruit-o. 


Iară “Intru Tine am binevoit”,în loc de "întru Tine M-am odihnit”... 


Invăţăm că Domnul pentru aceasta S-a întrupat, ca pe toţi strămoşii către 
Dumnezeu Să-i aducă şi fii ai Lui să-i facă. 





Domnul s-a botezat,fiind “de treizeci de ani”, căci această vârstă este mai de 
săvârşit (desăvârşită), şi întru aceasta omul este sau bun sau rău”... 





Mitrop. Hierotheos Vlachos - Predică la Bobotează 


“Sărbătoarea Bobotezei se referă la episodul Botezului lui Hristos în râul Iordan, 
săvârşit de Sfântul loan Înaintemergătorul, care mai este numit şi Botezătorul 
Domnului. Acest eveniment a avut loc atunci când Hristos a ajuns la vârsta de 
treizeci de ani şi înainte de a începe lucrarea oficială a învăţăturii şi, mai târziu, a 
Patimilor Sale pentru mântuirea neamului omenesc. 


Alegerea acestei vârste pentru începerea activităţii publice a lui Hristos în lume are 
legătură cu faptul că la treizeci de ani, alcătuirea biologică a organismului omenesc 
ajunge la împlinire. În plus, la această vârstă, Hristos Se putea face mai uşor primit 
de către iudei. 


Botezul Domnului este descris de Sfinţii Evanghelişti (Matei 3, 13-17, Marcu 1, 9- 
11, Luca 3, 21-22, loan 1, 32-34). Nu ne vom referi însă la toate detaliile, ci vom 
accentua numai câteva dintre adevărurile teologice şi hristologice fundamentale 
legate de acest fapt. 


1.Viaţa lui Hristos până la Botezul lui loan 


Sfânta Scriptură nu aminteşte multe evenimente din intervalul de timp dintre 
Întâmpinarea Domnului şi Botezul lui Hristos. Ceea ce cunoaştem este fuga în 
Egipt şi întoarcerea de acolo, ca şi prezenţa lui Hristos în templu la vârsta de 
doisprezece ani. 





Această tăcere are o motivaţie anume şi un scop precis. Evangheliile nu au fost 
scrise pentru a descrie întreaga viaţă a lui Hristos, ci pentru a face cunoscută lumii 
întruparea Fiului lui Dumnezeu Cuvântul şi, de asemenea, pentru a vădi învăţătura, 
faptele şi patimile Sale pentru neamul omenesc. În fond, Evangheliile au fost 
materiale de catehizare. Drept aceea, nu era necesară istorisirea vieţii lui Hristos şi 
nici a întâmplărilor din copilăria Sa. Prezenţa Lui în templu a fost surprinsă de 
Evanghelie tocmai pentru că a însemnat o vădire timpurie a faptului că EI era Fiul 
lui Dumnezeu. 


Absența evenimentelor din copilăria şi din adolescenţa lui Hristos nu înseamnă că 
EI nu se afla în Iudeea. Hristos a trăit lângă Maica Sa şi lângă Iosif, care era tatăl 
Său adoptiv, şi le era supus (Luca 2, 51). Nu este adevărat ceea ce se spune de 
către unii, care nu se bazează pe vreo mărturie, ci numai pe rodul închipuirii lor, şi 
anume că Hristos S-ar fi dus în alte ţări, ca de exemplu în Indii, unde Şi-ar fi 
petrecut viaţa până la vârsta de treizeci de ani, când S-ar fi arătat dintr-o dată în 
Nazaret şi la râul Iordan. Dacă s-ar fi întâmplat un asemenea lucru, prin apariţia Sa, 
ar fi produs o puternică impresie compatrioților. 


In Evanghelii există anumite mărturii care arată că atunci când a început 
propovăduirea, Hristos era cunoscut de compatriorii Săi, numai că ceea ce îi 


nedumerea pe aceştia era înţelepciunea Sa. Există trei pericope evanghelice care 
exprimă acest adevăr. 


Prima provine din Evanghelia după loan, unde scrie că odată, în vreme ce Hristos 
era în templu şi îi învaţă pe iudei, aceştia se mirau spunând: “Cum ştie Acesta 
carte fără să fi învăţat?” (loan 7, 15). 


Iudeii ştiau bine că Hristos nu studiase în multe şi cunoscutele şcoli ale acelei 
vremi. 


Cea de-a doua pericopă se află în Evanghelia după Matei şi se referă din nou la 
mirarea compatrioţilor lui Hristos, atunci când Acesta învaţă în sinagoga lor. Ei se 
mirau şi spuneau: De unde are EI înţelepciunea aceasta şi puterile? Au nu este 
Acesta fiul teslarului? Au nu se numeşte mama Lui Maria şi fraţii Lui: Iacov, şi 


Iosif şi Simon şi luda? Şi surorile Lui au nu Sunt toate la noi? Deci de unde are 
EL toate acestea?” (Matei 13, 54-56). 


Aşadar, Hristos era cunoscut de compatrioți şi, desigur, era cunoscut şi în mediul 
familial în care a trăit şi care era alcătuit din Mamă, tată adoptiv şi fraţii proveniţi 
din căsătoria anterioară a lui losif. 





Cea de-a treia pericopă aparține Sfântului Evanghelist Marcu (Marcu 6, 2-3) şi 
descrie acelaşi episod ca şi fragmentul anterior, cu singura diferenţă că aici Hristos 
Insuşi este prezentat ca fiind teslar; aşadar era cunoscut şi după meseria Lui. 


Din aceste fragmente vedem că la vârsta de treizeci de ani, Hristos era cunoscut 
de compatrioți, că trăia într-un anumit mediu familial, cu fraţi vitregi, şi că toți 
oamenii erau miraţi de înţelepciunea Sa şi de semnele pe care le făcea. Şi, 
desigur, dacă cineva se miră de ceva, atunci arată pe faţă atât ceea ce ştie cât şi ce 
nu ştie despre acel lucru. 


2. Inţelepciunea lui Hristos se arată o dată cu înaintarea în vârstă 


Cel mai cunoscut episod din copilăria lui Hristos este prezența Sa în templu şi 
convorbirea cu învățătorii, care a pornit de la la faptul că EI îi ascultă pe învăţători 
şi îi întreabă. Şi, fireşte, după cum spune Sfântul Evanghelist, “roți care Îl auzeau 
se minunau de priceperea şi de răspunsurile Lui“ (Luca 2, 47). 


Nu vom face o analiză amănunțită a acestor fapte, ci ne vom opri numai asupra a 
două fragmente grăitoare care au legătură cu întruparea lui Hristos. Primul 
vorbeşte de viaţa de după Întâmpinarea Domnului, adică după patruzeci de zile de 
la Naştere. Sfântul Evanghelist scrie: 


“Iar copilul creştea şi Se întărea cu duhul, umplându-Se de înţelepciune, şi 
harul lui Dumnezeu era asupra Lui“ (Luca 2, 40). 


Celălalt fragment are legătură cu episodul din templu, atunci când Hristos era de 
doisprezece ani. 


“Și lisus sporea cu înţelepciunea şi cu vârsta şi cu harul la Dumnezeu şi la 
oameni“ (Luca 2, 52). 


În privinţa vârstei şi a creşterii treptate a trupului lui Hristos, nu există nici o 
chestiune de discutat. Dezvoltarea se petrecea firesc, ca la toţi oamenii, pentru că 
Hristos era om desăvârşit. Problema se pune în legătură cu “umplându-Se de 
înţelepciune” şi cu “sporea cu înţelepciunea“, referitor la faptul că firea omenească 
s-a îndumnezeit în momentul luării sale în ipostasul Cuvântului, în interiorul 
pântecelui Născătoarei de Dumnezeu. 


Ereticul Nestorie spunea că Preasfânta Fecioară Maria a născut un om simplu, care 
cu trecerea timpului a luat harul lui Dumnezeu. Aceste afirmaţii au fost 





condamnate de Biserică, pentru că firea omenească s-a îndumnezeit imediat, prin 
luarea ei în ipostasul Cuvântului. După cum spune 

“sporirea cu înţelepciunea şi cu vârsta” are înţelesul că, înaintând în vârstă, 
Hristos îşi arăta “înţelepciunea care se afla în EI“. În Hristos există 
înţelepciunea, datorită unirii ipostatice a firii dumnezeieşti cu cea omenească, dar 
această înţelepciune era dezvăluită în raport cu vârsta Sa. 


Tema aceasta este analizată mai amănunţit de ROSE care, în 


comentariile sale interpretative, urmează linia Sfinţilor Părinţi şi mai ales pe cea 
a Sfântului loan Gură de Aur. El spune că Hristos ar fi putut încă din pântecele 
mamei Să ajungă la măsura vârstei mature, dar acest lucru ar fi părut că este 
rodul fanteziei. De aceea, EI S-a dezvoltat treptat, la fel ca toţi copiii. 


Înţelepciunea lui Dumnezeu Cuvântul se arată în funcţie de creşterea vârstei Lui 
trupeşti. Hristos nu a devenit înţelept, “ci, puţin câte puţin, se arată înţelepciunea 
din EI, urmând vârstei sale trupeşti“. Dacă Şi-ar fi arătat întreaga Sa înţelepciune 
de când era mic, ar fi părut un monstru. Hristos nu a căpătat înţelepciune o dată cu 
vârsta, ci înţelepciunea se află în EI şi se arată oamenilor câte puţin. 


În cazul oamenilor nu există situaţii similare, însă prin convenţie, putem să folosim 
o analogie. Copilul are din naştere anumite trăsături de caracter, dar ele nu se 
vădesc toate de la început. Putem să ghicim anumite caracteristici ale pruncului, 
însă acestea se vor manifesta atuncea când el va fi dezvoltat din punct de vedere 
psihosomatic. Copilul poate să aibă predispoziţie spre înţelepciune, dar el devine 
înţelept numai atunci când creşte. El poate să aibă talent artistic, dar acest talent se 
va manifesta numai odată cu vârsta. Acelaşi lucru se poate observa şi în cazul lui 
Hristos, cu diferența că în locul trăsăturilor de caracter, trebuie să punem 
Dumnezeirea. Hristos era om desăvârşit şi Dumnezeu desăvârşit, iar firea 
omenească pe care a luat-o s-a îndumnezeit din prima clipă a zămislirii, dar 
înțelepciunea lui Dumnezeu Cuvântul se arată o dată cu înaintarea în vârstă. 


3. Numirile sărbătorii Botezului lui Hristos 


Botezul lui Hristos în apa Iordanului săvârşit de loan Înaintemergătorul se mai 
numeşte şi Teofanie sau Epifanie. În vechea Biserică, sărbătoarea Crăciunului şi 
cea a Bobotezei se prăznuiau împreună, în aceeaşi zi (6 ianuarie). În secolul al 
patrulea, aceste sărbători au fost separate, iar Crăciunul a fost mutat pe 25 
decembrie, în ziua în care neamurile îl sărbătoreau pe zeul soare, iar creştinii, pe 
soarele dreptăţii. De asemenea, Boboteaza se mai numeşte şi sărbătoarea 





Luminilor, după cum spune Sfântul Grigorie Teologul, datorită iluminării 


cateheților şi a luminii care s-a dat prin Botez. 


Civ ăi ICOANE (ARătărCA Ii DUNINEZANI) provine din fragmentul apostolic: 


“Dumnezeu S-a arătat în trup, S-a îndreptat în Duhul, a fost văzut de îngeri, S-a 
propovăduit între neamuri, a fost crezut în lume, S-a înălţat intru slavă“ ( 
Timotei 3, 16) şi are legătură mai mult cu Naşterea lui Hristos. 


Cuvântul Epifanie (arătate) provine din fragmentul apostolic:“harul mântuitor 


al lui Dumnezeu S-a arătat tuturor oamenilor...” (Tit 2, 11) şi se referă mai ales 
la Botezul lui Hristos, pentru că atunci, oamenii au cunoscut harul Dumnezeirii. 


Cert este că în ziua Botezului lui Hristos, arătarea Sfintei Treimi şi cuvintele 
Cinstitului Înaintemergător au constituit mărturia oficială că Fiul lui Dumnezeu 
este Cel “din Treime“, Care S-a întrupat pentru izbăvirea neamului omenesc de 
păcat, de Diavol şi de moarte. 


4. Însemnătatea Sfântului loan Botezătorul 


Cinstitul Înaintemergător şi Botezător loan a avut un rol important în Botezul lui 
Hristos. El a fost o mare personalitate şi un mare profet care s-a aflat în punctul de 
trecere dintre Vechiul şi Noul Testament, pentru că a fost ultimul profet al Legii 
vechi şi primul ce aparține Legii noi. 


EI a fost zămislit în chip minunat, adică s-a născut prin intervenţia lui Dumnezeu, 
însă nu de la Duhul Sfânt, ci prin sămânță, din tatăl său, Zaharia. Naşterea sa a fost 
legată de o serie de fapte minunate, iar şederea în pustie de la vârsta de trei ani 
arată că avea o viaţă îngerească. Prin propovăduirea pocăinţei, el a pregătit poporul 
pentru întâmpinarea lui Mesia. Smerenia lui era nesfârşită, iar felul său de viaţă 
arată că ajunsese la o mare împărtăşire din har. 


Cinstitul Înaintemergător era rudă cu Hristos, pentru că mama lui, Elisabeta, era 
rudă cu Maica lui Hristos. Bunavestire a Maicii Domnului s-a petrecut atunci când 
Cinstitul Înaintemergător era un făt de şase luni, în pântecele mamei sale, de unde 
înţelegem că loan Botezătorul era cu şase luni mai mare decât Hristos. 


Sfântul loan Înaintemergătorul a luat Duh Sfânt, Care l-a făcut profet încă din 
pântecele mamei sale, de când era un făt de şase luni. Atunci când Preasfânta 
Născătoare de Dumnzezeu, care tocmai zămislise prin puterea Duhului Sfânt, a 
salutat-o pe Elisabeta, “pruncul a săltat în pântece” (Luca 1, 41). Aşadar, el s-a 





făcut profet şi a transmis darul proorocirii şi mamei sale, pentru că aceasta a 
recunoscut-o pe Maica Domnului ( 


Multe sunt atributele care îl caracterizează pe loan Inaintemergătorul. Cwvântul 
înseamnă iar Prodrom (ÎNGÂIEIOEGIGE) înseamnă 
6 Nec 7 3 şi = 1 66 
„ adică “cel care anunţă venirea lui Mesia“. Se numeşte 
Botezător, pentru că L-a botezat pe Hristos. In rânduiala Bobotezei, 
îl denumeşte prin trei sintagme şi anume: 
voce a Cuvântului, candelă a luminii şi luceafăr al soarelui. 

4 Dacă Fiul lui Dumnezeu este Cuvântul Tatălui în ipostas, loan este vocea 
Cuvântului; 

+ dacă Hristos, ca Dumnezeu, este lumină veşnică şi nezidită, 
Înaintemergătorul este candelă; 

+ dacă Hristos este soarele dreptăţii şi soarele luminos al Dumnezeirii, loan 
este luceafărul, adică vestitorul de ziuă, care anunţă răsărirea soarelui. 


Astfel, toate denumirile, atribuite şi expresiile prin care acesta este desemnat sunt 
legate de lucrarea sa principală, care este anunţarea venirii lui Mesia. 


5. Felurile botezurilor după Sfinţii Părinţi 


După cum tâlcuieşte Sfântul Nicodim Aghioritul, cuvântul Vaptisma (Botez) 
înseamnă scufundare, fiind un verb substantivizat care vine de la vapto, adică a 
scufunda. De aici provin cuvintele vaptizo (a boteza) şi perfectul compus 
vevaptisme (m-am botezat). Aşadar, noţiunea de botez se leagă de cea de apă. 


Sfinţii Părinţi învaţă că există mai multe feluri de botez. PI 


spune că botezul este de cinci feluri. 


Primul a fost cel al lui Moise, care a însemnat o curăţire temporară, 
al doilea a fost cel al Înaintemergătorului, care a botezat poporul cu botezul 
pocăinței, 

> al treilea este botezul lui IHristos, prin care oamenii se botează şi se fac 
creştini şi care se săvârşeşte prin harul Duhului Sfânt, 

> alpatrulea este cel al muceniciei şi al sângelui, 

> iar al cincilea botez este al lacrimilor şi al pocăinţei. 


După ce vorbeşte despre aceste tipuri de botez, PI mai 


adaugă şi altele. El spune că botezul este de opt feluri. 





> Primul a fost cel al potopului pentru îndepărtarea păcatului; 

> al doilea a fost cel al mării şi al norului, atunci când iudeii au trecut prin 
Marea Roşie şi au fost acoperiți de un nor, 

> al treilea a fost botezul Legii vechi, pe care l-a consfințit rânduiala mozaică 
şi care este legat de curăţia trupească; 

> al patrulea a fost botezul pregătitor al Sfântului Ioan Înaintemergătorul, 
care îi îndemna pe cei botezați spre pocăință, cu alte cuvinte, loan nu ierta 
păcatele, ci le oferea oamenilor o inainte-curăţire, ceea ce înseamnă că 
ajută poporul să-şi simtă păcătoşenia şi să aştepte adevăratul Botez al lui 
Hristos; 

> al cincilea a fost botezul pe care l-a primit Hristos atunci când a venit la 
Iordan, botez care este diferit de celelalte, pentru că Hristos nu avea nici un 
păcat şi nu a făcut o mărturisire a păcatelor; 

> al şaselea este botezul desăvârşit al Domnului, care are loc în Biserică prin 
apă şi prin Duh Sfânt; 

> al şaptelea este botezul sângelui şi al jertfirii, pe care l-a primit Hristos 
pentru noi, adică Patimile şi Răstignirea, dar şi mucenicia sfinţilor care 
sunt părtaşi la Patimile lui Hristos; 

> în fine cel de-al optulea botez este cel de pe urmă, care nu mai este unul 
mântuitor, pentru că el îndepărtează şi pedepseşte pentru veşnicie păcatul. 
Este vorba despre focul iadului. 


Sfântul loan Gură de Aur aduce distincţie între botezul iudaic şi cel creştin. Primul 
(cel iudaic) nu curăţea de păcatele sufleteşti, ci numai de murdăria trupească. 
Botezul bisericesc este fără de asemănare mai presus, pentru că îl izbăveşte pe 
om de păcat, îi curăţă sufletul şi îi dă Duh Sfânt. Între acestea două se află 
botezul Cinstitului Înaintemergător, care a fost o punte dispre iudaism spre 
creştinism. Botezul lui loan era mai presus decât cel iudaic, pentru că avea legătură 
cu venirea lui Hristos, dar mai prejos decât cel al creştinilor. 


6. De ce S-a botezat Hristos? 


De vreme ce botezul lui loan avea rolul de a-i îndruma pe oameni pentru ca aceştia 
să-şi cunoască starea de păcătoşenie şi de a pregăti poporul pentru primirea 
Botezului desăvârşit al lui Hristos, iar Hristos, fiind Dumnezeu desăvârşit şi om 
desăvârşit, nu făcuse nici un păcat, atunci de ce a fost nevoie ca EI să primească 
Botezul? Răspunsul la această întrebare ne dezvăluie adevăruri fundamentale. 


Sfântul loan Damaschin spune că Hristos nu S-a botezat pentru că avea nevoie 


de curăţire, “ci pentru a lua asupra Sa curățirea noastră“. El Şi-a asumat 





curățirea oamenilor în acelaşi fel în care a primit Patimile şi Răstignirea, cu toată 
durerea şi suferinţa lor. Prin Botezul Său, Hristos a reuşit să împlinească multe 
lucruri. 


Astfel, după cum spune WI, riristos S-a botezat pentru: 


*% a strivi capetele demonilor din apă, fiindcă există ideea că demonii locuiesc 
acolo; 

* pentru a spăla păcatul şi a-l îngropa în apă cu totul pe vechiul Adam; 

*% pentru a-l sfinți pe Botezător, fiindcă nu Înaintemergătorul L-a sfințit pe 
Hristos, ci Hristos l-a sfințit pe Înaintemersător, atunci când acesta din 
urmă a pus mâna sa pe capul lui Hristos; 

*% S-a mai botezat pentru a ţine Legea, deoarece EI Însuşi o dăduse şi nu voia 
să pară un călcător al ei şi, în fine 

* pentru a descoperi taina Sfintei Treimi şi a oferi preinchipuirea şi modelul 
propriului nostru botez, adică Botezul desăvârşit care se face cu apă şi cu 
Duh Sfânt. 


Dincolo de toate acestea, prin Botezul Său în râul Iordan, Hristos a sfinţit apele. 
De aceea, în ziua Bobotezei săvârşim slujba sfințirii apelor, iar în timpul slujbei 
cerem Duhului Sfânt să se pogoare asupra apei. Astfel, după sfințire, apa 
încetează să mai fie apă a căderii, făcându-se apa a reînnoirii pentru că se 
uneşte cu harul nezidit al lui Dumnezeu. 


7. În Iordan focul nezidit a coexistat cu apă care e zidire 


În Tradiţia patristică, Botezul lui Hristos în râul Iordan este corelat cu trecerea 
minunată a Mării Roşii de către israeliteni. Aşa cum odinioară, prin harul făcător 
de minuni al Cuvântului neîntrupat ce a lucrat asupra lui Moise, egiptenii au fost 
încercaţi iar evreii au fost eliberaţi, la fel şi acum, prin puterea Cuvântului întrupat, 
omul stricat şi decăzut este replămădit, iar demonii sunt striviţi, adică îşi pierd 
puterea. 


Sfântul Nicodim Aghioritul spune că olarul are nevoie de două elemente ca să 


refacă un vas: de apă, ca să amestece lutul, şi de foc ca să ardă şi să usuce 
plămădeala. La fel a procedat Dumnezeu — marele olar — cu plămada 
omenească. Vrând să remodeleze firea noastră stricată de păcat, Dumnezeu a 
folosit foc şi apă. Focul a venit de la El, pentru că Dumnezeu este “foc 
mistuitor” care arde răul, iar apa a fost luată din râul lordan. 





Prin întruparea lui Hristos, ca şi prin toate celelalte etape ale sfintei iconomii, între 
care se află, fireşte, şi Botezul în râul Iordan, neamul omenesc a fost remodelat. 
Căderea şi sticarea firii noastre au fost urmate de replămădirea şi de renaşterea 
omului. Această renaştere a avut multă putere, pentru că în urma păcatului firea 
omenească nu s-a nimicit în totalitate, dar şi pentru că replămăditorul omului a fost 
Însuşi Creatorul său. 


Este abosolut imposibil ca apa şi focul să existe împreună, pentru că focul nu se 
poate aprinde şi nici nu poate să ardă într-un loc umed, iar apa stinge focul. În râul 
Iordan, ele au putut să coexiste pentru că focul era nezidit, în vreme ce apa era 
zidită. De aceea, focul nu a fost afectat de apă. Dimpotrivă, apa zidită s-a sfințit 
prin focul Dumnezeirii. 


8.Râul Iordan 
Râul lordan a rămas consemnat în istorie prin mai multe evenimente, dar mai ales 


în legătură cu propovăduirea şi cu Botezul Sfântului loan Înaintemergătorul şi prin 
faptul că Insuşi Hristos S-a botezat în acest râu. 


OI spune că Iordanul este chipul neamului omenesc. El 


se numeşte astfel, pentru că are în alcătuire două izvoare: lor şi Dan. Aceste 
izvoare formează râul lordan, care se varsă în Marea Moartă. Potrivit unei tâlcuiri 
refritoare la originile noastre, întregul neam omenesc se trage din două izvoare, 
adică din Adam şi Eva, dar prin păcat, el a fost îndreptat spre moarte, adică spre 
marea moartă a vieţii noastre, care este cuprinsă de întunecime. Întrupându-Se, 
Hristos a venit în lordan, adică în neamul omenesc, a biruit moartea şi i-a întors pe 
oameni spre viața primordială. 


Proorocul David spune: “Marea a văzut şi a fugit, Iordanul s-a întors înapoi“ (Ps. 
113, 3). 


Prin aceste cuvinte, el a vrut să arate uimirea mării, a apelor de pe mări întinderi şi 
a râului lordan la intrarea lui Hristos cel fără de păcat în apă. Această mirare este 
explicată în scrisă de 

: “Iordanul S-a întors înapoi, văzând focul Dumnezeirii 
pogorându-Se trupeşte şi intrând într-însul“. 


Aşadar, focul Dumnezeirii a intrat în apă prin trupul lui Hristos. 


Intr-un anume fel şi într-o anumită măsură, această profeție se aplică şi în viaţa 





creştinului. Marea este existența omului plină de zbucium, fapt pentru care este 
numită mare Sărată. Și, după cum am văzut anterior, Iordanul este viaţa 
omenească care, după căderea primelor făpturi, a fost îndreptată spre pieire şi s- 
a unit cu moartea şi cu Stricăciunea. Prin pocăință, omul se izbăveşte de marea 
sărată a vieţii, iar viaţa lui se schimbă, se transformă, se întoarce la adevăratele 
ei izvoare şi capătă un alt sens 


9.Sfânta Treime S-a arătat la Botezul Domnului 


La Botezul lui Hristos S-a arătat Sfânta Treime. De altfel, unul dintre scopurile 
întrupării şi ale Botezului lui Hristos a fost descoperirea Dumnezeului Treimic, 
adică a faptului că Dumnezeu, chiar dacă are o singură fiinţă şi o singură fire, este 
în trei ipostasuri: Tatăl, Fiul şi Duhul Sfânt. Astfel, se aude vocea Tatălui, Care 
mărturiseşte şi întăreşte faptul că Cel aflat în lordan este Fiul Său, iar în acelaşi 
timp, Duhul Sfânt Se arătă “în chip de porumbel“. 


Arătarea Dumnezeului Treimic şi confirmarea Tatălui au avut loc şi cu puţin timp 
înainte de Patimile lui Hristos, o dată cu Schimbarea la Faţă, a Mântuitorului pe 
muntele Tabor. Asupra faptelor legate de acest eveniment ne vom opri atunci când 
vom analiza Schimbarea la Faţă a Domnului. 


Sfântul Grigorie Palama face o analiză teologică minunată a motivului pentru care 
Dumnezeul Treimic a apărut în acea clipă. El spune că Sfânta Treime Se arătă în 
momentul zidirii şi al rezidirii. Omul a fost făcut prin harul comun al Dumnezeului 
Treimic, pentru că “Tatăl zideşte totul prin Fiul şi în Duhul Sfânt“. De altfel, în 
Sfânta Scriptură se spune că Dumnezeul Treimic a fost Cel care a hotărât crearea 
omului: să facem om după chipul şi după asemănarea Noastră (Facerea 1, 26). 
Tatăl l-a zidit pe om după chipul Cuvântului şi i-a dat viaţa în Duhul Sfânt. 
Pentru că harul Dumnezeului Treimic este comun, întreaga Sfântă Treime a 
participat la crearea fiinţei omeneşti. Trebuia aşadar ca Dumnezeul Treimic să Se 
arate şi în momentul replămădirii şi rezidirii omului. De altfel, după Botezul Său, 
Hristos Şi-a început lucrarea publică pentru mântuirea neamului omenesc. 


Arătarea Dumnezeului Treimic în momentul rezidirii omului vădeşte încă un 
adevăr teologic, şi anume faptul că omul este singura fiinţă de pe pământ 
cunoscătoare şi închinătoare la Sfânta Treime, dar şi singura creată după chipul 
Dumnezeului Treimic. 


Potrivit explicaţiilor teologice ale UER, animalele nu au 


gând şi rațiune, ci numai Suflet vital, care nu Subzistă prin el însuşi, ceea ce 





înseamnă că, atunci când animalele mor, sufletul lor se pierde, adică nu se 
păstrează, pentru că nu are substanţă, ci numai energie. De asemenea, îngerii şi 
arhanghelii au gând şi rațiune, dar nu au duh care dă viaţă trupului, pentru că 
sunt deasupra Simţirii. Omul, însă, are gând, rațiune, şi duh, care dă viaţă 
trupului cu care împreună este unit şi, de aceea, numai omul este după chipul 
Dumnezeirii în trei ipostasuri. De altfel, tocmai acesta a fost motivul pentru care, 
spre a mântui şi a transforma lumea, Fiul lui Dumnezeu S-a făcut om, nu înger, 
omul fiind oglinda creaţiei. Astfel, schimbarea şi transformarea creaţiei s-au 
făcut prin omul îndumnezeit. 


10. Tatăl dă mărturie despre Fiul Său iubit 


Vocea Tatălui mărturiseşte şi confirmă faptul că Hristos este Fiul Său cel iubit. 
Potrivit Sfântului Evanghelist Matei, Tatăl vorbeşte despre Fiul la persoana a treia: 
“Acesta este Fiul Meu cel iubit întru Care am binevoit“ (Matei 3, 17). 


Din Evanghelia după Marcu, rezultă că Tatăl S-a adresat la persoana a doua: 
“Tu eşti Fiul Meu cel iubit, întru Tine am binevoit“ (Marcu 1, 11). 


Acest lucru nu are o foarte mare importanţă. Ceea ce observăm aici este că Tatăl dă 
mărturie despre Cuvântul, adică despre Fiul Său iubit. Dumnezeu Cuvântul S-a 
născut din Tatăl mai înainte de toţi vecii, iar această naştere este trăsătura 
ipostatică a celei de-a două Persoane a Sfintei Treimi. 


După cum spune Sfântul Grigorie Palama, demnă de observat este exprimarea 
“întru Care am binevoit“. Pentru a se înţelege valoarea acestei exprimări şi, în 
general, valoairea şi însemnătatea întrupării Fiului lui Dumnezeu Cuvântul, trebuie 
acordată atenție diferenţei dintre voia lui Dumnezeu prin bunăvoință şi cea prin 
îngăduință. Dumnezeu are o singură voie dar uneori ea este sub formă de 
bunăvoință, iar alteori, sub formă de îngăduință. Dumnezeu a văzut că omul va 
cădea şi, chiar dacă nu l-a creat pentru aceasta, în cele din urmă a îngăduit căderea, 
tocmai pentru că omul însuşi a voit-o. Dumnezeu nu poate să încalce libertatea 
omului şi de aceea, se creează multe probleme, pe care, însă EI le îngăduie să 
existe. Moartea, bolile şi atâtea altele au fost îngăduite de Dumnezeu, dar nu le-a 
plănuit El Însuşi. Aşadar, voia lui Dumnezeu prin bunăvoință este diferită de cea 
prin îngăduinţă. 


In acest context, Sfântul Grigore Palama spune că mărturia Tatălui “Acesta este 


Fiul Meu cel iubit întru Care am binevoit” arată că întruparea a fost voia lui 
Dumnezeu după bunăvoință, care se mai numeşte şi voire anterioară. Aceasta 





înseamnă că întruparea lui Hristos a fost “programată” de Dumnezeu fără a 
depinde de căderea omului, fiindcă ziditul putea să fie mântuit numai prin unirea sa 
cu neziditul în ipostasul Cuvântului. 


Astfel, toate câte s-au petrecut în Vechiul Testament — legiuirile, făgăduințele — 
erau incomplete, deoarece purtau pecetea căderii omului şi nu se înscriau în voia 
anterioară a lui Dumnezeu, ci aveau ca scop întruparea Cuvântului. Nu numai 
proorocirile, legiuirile etc. din Vechiul Testament ţinteau spre întrupare, pentru că 
însăşi zidirea şi încununarea zidirii lumii au avut ca scop unirea firii dumnezeieşti 
cu cea omenească, adică a neziditului cu ziditul. Până şi crearea omului după 
chipul lui Dumnezeu s-a făcut pentru ca în el să încapă arhietipul creaţiei. În 
acelaşi context se încadrează şi legea care s-a dat în Rai, iar firile şi treptele 
îngereşti tind spre aceeaşi finalitate, care este “iconomia divino-umană”. 


Toate acestea arată importantă şi valoarea întrupării Fiului lui Dumnezeu Cuvântul. 
Fără întrupare, mântuirea omului şi reînnoirea zidirii ar fi fost imposibile. Nu 
omul, ci Dumnezeul-Om Hristos este centrul lumii şi al istoriei. Cea mai mare 
crimă a epocii noastre este că omul se consideră centrul lumii. Se poate spune cu 
certitudine că întreaga strădanie ascetică a creştinului ţinteşte spre îndepărtarea din 
viața a gândirii antropocentice şi spre dobândirea gândirii teantropocentrice 
[divino-umane, n.n.]. Centrul nu trebuie să fie omul, ci Dumnezeu-Om. 


11.Fiul este “strălucirea slavei Tatălui” 


Mărturisirea Tatălui că Cel care Se botează nu era un oarecare, ci era Însuşi Fiul 
Său iubit, a fost semn al Dumnezeirii Cuvântului şi al faptului că Fiul este de o 
fiinţă cu Tatăl. În teologia ortodoxă, vocea Tatălui nu este numai ceva perceput de 
simţurile omului, ci înseamnă contemplarea lui Dumnezeu, adică revelaţie. 


Desigur, la teorie [contemplaţie, n.n.] este părtaş şi trupul, dar simţurile se 
transformă pentru a putea contempla slava lui Dumnezeu. Faptul că mărturia 
Tatălui este o revelaţie reiese şi din cuvintele Sale de pe Muntele Tabor, atunci 
când ucenicii lui Hristos au căzut la pământ, neputând suporta lumina contemplării. 


Fiul mărturisit de Tatăl Se dezvăluie ca fiind “strălucirea slavei Tatălui“, deoarece 
ființa şi lucrarea Dumnezeului Treimic sunt comune. Pentru a se arăta 
Dumnezeirea Cuvântului, în Epistola către Evrei a Sfântului Apostol Pavel se 
folosesc următoarele cuvinte: “Care fiind — strălucirea slavei şi chipul fiinţei Lui” 
[În Biblia grecească: "EI este strălucirea slavei sfinte şi chipul desăvârşit al 
sfântului ipostas"] (Evrei 1, 3). 





Cuvântul strălucire desemnează lumină, adică razele care provin dintr-un corp 
luminos. Atunci când corpul este zidit, strălucirea lui este zidită, dar când este 
vorba despre slavă nezidită, strălucirea acesteia este nezidită. Desigur, dacă 
spunem că Fiul este strălucirea Tatălui, prin aceasta nu se înţelege că EI este 
energia Părintelui Său, deoarece Cuvântul este o Persoană separată, iar această 
Persoană este Dumnezeu, de o ființă cu Tatăl, şi prin urmare, Tatăl şi Fiul au 
aceeaşi energie, lucru care este valabil şi în legătură cu Duhul Sfânt. În Sfânta 
Treime există fire, energie şi Persoane. Persoanele sunt trei, având în comun fiinţa 
(firea) şi lucrarea (energia). 


După cum spune Cuviosul Teofilact, cuvântul strălucire se foloseşte pentru 
redarea câtorva adevăruri teologice: 


* în primul rând, Fiul S-a născut din Tatăl aşa cum strălucirea se naşte din 
soare; 

+ în al doilea rând, Fiul S-a născut fără schimbare din Tatăl, după cum raza 
se naşte din soare în chip neschimbat; 

4 în al treilea rând, aşa cum soarele nu se micşorează prin faptul de a 
străluci, nici Tatăl nu S-a micşorat născându-l pe Fiul; 

4 în al patrulea rând, Fiul este nedespărţit de Tatăl şi străluceşte veşnic şi de 
sine Stătător, la fel cum este şi strălucirea faţă de soarele care o naşte. 


12.Sfântul Duh se arătă în chip de porumbel 


De-a lungul timpului, au existat mai multe apariţii ale Sfântului Duh. Uneori, Se 
arătă în chip de adiere sau de tunet, iar alteori, sub formă de limbi de foc. Aici, EI 
Se arată “ca un porumbel”. Nu era porumbel, ci părea a fi de forma porumbelului, 
pentru că Sfântul Duh nu este zidit, ci nezidit, la fel ca şi celelalte Persoane ale 
Sfintei Treimi. 


Apariţia Duhului Sfânt “ca un porumbel” ne aduce aminte de potopul lui Noe, când 
porumbelul pe care Noe l-a trimis de pe arcă s-a întors cu o ramură de măslin în 
cioc, prin care a anunţat sfârşitul potopului. În clipa Botezului lui Hristos, Sfântul 
Duh “ca un porumbel” a vestit sfârşitul potopului păcatului. Nu avea în cioc o 
ramură de măslin, ci arată înspre Mila lui Dumnezeu, Care este Hristos, adică Fiul 
iubit al Tatălui. 


Dincolo de aceasta, arătarea Sfântului Duh “ca un porumbel“ simbolizează 
nerăutatea şi blândeţea. De asemenea, aminteşte faptul că, aşa cum porumbelul este 
preacurat şi nu şade acolo unde este miros urât, la fel şi Sfântul Duh este preacurat 
şi nu rămâne acolo unde este mirosul urât al păcatului. 





Pogorârea Duhului Sfânt ca un porumbel şi venirea Lui peste Hristos au o mare 
importanţă, fiind în strânsă legătură cu mărturia Tatălui. Prin lucrarea Duhului 
Sfânt, s-a adeverit faptul că rostirea “Acesta este Fiul Meu cel iubit întru Care am 
binevoit” nu se referea la Ioan Înaintemergătorul, ci la Hristos. Arătarea 
porumbelului deasupra lui Hristos în acelaşi timp cu auzirea vocii Tatălui indică 
faptul că cele trei Persoane ale Sfintei Treimi Sunt de o fiinţă şi, în plus, face 
deosebirea între loan Înaintemergătorul şi Hristos. Dacă, până în acel moment, 
poporul îl respecta profund pe loan, în timp ce Hristos era un necunoscut, 


pogorârea Sfântului Duh şi vocea Tatălui L-au dezvăluit lumii pe Hristos, adică 
pe Fiul lui Dumnezeu, Cel trimis pentru mântuirea omului ( DEI EERIEEI 


13. Cerurile s-au deschis şi s-au sfăşiat 


Vederea de Dumnezeu a Cinstitului Înaintemergător a fost mare. În vieţile sfinţilor, 
întâlnim adesea experienţe ale contemplării slavei Sfintei Treimi în Persoana lui 
Hristos, dar Sfântul loan Botezătorul a fost învrednicit nu numai de vederea 
Cuvântului, ci şi de auzirea vocii Tatălui şi de vederea Duhului Sfânt. Această 
contemplare nu a fost o vedere a simţurilor, deşi omul vede şi cu ochii trupeşti, 
care mai înainte se transfigurează spre a putea suporta vederea de Dumnezeu. 
Faptul că a fost vorba despre o revelaţie suprafirească şi despre apariția Sfintei 
Treimi reiese din frazele folosite de Sfinţii Evanghelişti atunci când prezintă cele 
petrecute. Evanghelistul Matei spune: “îndată cerurile s-au deschis“ (Matei 3, 16), 
iar Evanghelistul Marcu afirmă: “a văzut cerurile deschise” (rupte) [Acolo unde 
traducătorul român al Bibliei a folosit cuvântul deschis, în textul biblic grecesc se 
întrebuinţează cuvântul schizomenos, care are semnificaţii teologice speciale] 
(Marcu 1, 10). Aşadar, cerurile s-au deschis şi s-au sfâşiat. 


Aceste două cuvinte (deschis şi rupt) nu sunt întrebuințate întâmplător, pentru că 
ele exprimă două realități diferite, care au legătură cu întruparea Fiului lui 
Dumnezeu şi cu iubirea de oameni a Dumnezeului treimic, după cum tâlcuieşte 
Sfântul Grigorie Palama. 


S-au deschis arată că, dacă în urma neascultării lui Adam, cerurile s-au închis şi 
omul a pierdut comuniunea cu Dumnezeu, de astă dată, prin deplină ascultare a lui 
Hristos, Care este noul Adam, cerurile se deschid din nou şi omul poate să 
dobândească comuniunea cu Dumnezeu. Astfel, Hristos este noul născător al 
neamului omenesc. După trup ne tragem din Adam, dar duhovniceşte ne tragem 
din noul Adam, adică din Hristos. 

A văzut cerurile deschise (rupte) exprimă o altă mare taină. Hristos a luat în trup 
toată puterea şi toată energia nemăsurată şi nesfârşită a Duhului Sfânt. Ştim însă 





foarte bine că, fiind nezidită, energia Duhului Sfânt nu poate fi încăpută de cele 
zidite. Prin ruperea cerurilor, s-a arătat în chip văzut că acestea nu au putut suporta 
puterea Duhului Sfânt ce a trecut spre 'Trupul în care Dumnezeirea Se află în unul 
din ipostasurile Sale sau, mai degrabă, în acest fel, s-a vădit îndumnezeirea firii 
omeneşti luate de Dumnezeu asupra Sa. 


În mod obişnuit, neziditul nu poate fi încăput de zidit. Un asemenea lucru ajunge 
să fie cu putință numai în condiţiile în care ziditul este întărit de Duhul Sfânt. De 
aceea, în Biserica se cântă: “În lumina Ta... am văzut lumină “. Sfinţii ÎI văd pe 
Dumnezeu ca lumină doar dacă sunt întăriţi de Lumina nezidită a lui 
Dumnezeu, iar omul, în general, se poate învrednici de împărtăşirea cu Trupul şi 
cu Sângele lui Hristos pentru că, fiind mădular al Bisericii, primeşte harul 
curăţitor, iluminator şi indumnezeitor al lui Dumnezeu; în momentul în care se 
împărtăşeşte, cerurile vieţii sale duhovniceşti se rup, neputând rezista în faţa lui 
Dumnezeu. 


Dacă presupunem că termenul ceruri i-ar desemna pe îngeri, atunci cuvântul 
Evanghelistului înfăţişează un alt mare adevăr teologic. Chiar dacă îngerii sunt 
curaţi în faţa lui Dumnezeu, pentru că se curăţă şi se luminează încontinuu prin 
trăirea aproape de Dumnezeu, totuşi ei nu au curăţia superioară şi desăvârşită a 


Creatorului. Numai firea noastră în Hristos, făcută sălaş al lui Dumnezeu şi 
asemenea lui Dumnezeu, poate să încapă strălucirea, frumuseţea, puterea, şi harul 
Duhului Sfânt. De aceea, prin venirea Duhului Sfânt, nu numai că s-au rupt 
cerurile, dar şi îngerii cei curaţi s-au dat la o parte. 


14.Botezul lui Hristos model pentru botezul nostru 


Aşa cum am spus anterior, unul din scopurile pentru care Hristos S-a botezat a fost 
acela de a Se face model pentru noi, deoarece, prin propriul Său Botez, a introdus 
în Biserică taina Botezului. Aşadar, noi intrăm în Biserică prin Sfântul Botez, care 
este considerat o taină începătoare. Viaţa noastră duhovnicească începe prin taina 
Botezului, aşa cum lucrarea de mântuire a lumii a început prin Botezul lui 
Hristos, după care au urmat toate celelalte, adică Patimile, Răstignirea, Învierea 
şi Înălţarea. 

În cartea sa despre viaţa în Hristos, Sfântul Nicolae Cabasila consideră că Botezul 
este o naştere, după care urmează mişcarea [este vorba despre mişcarea pruncului 
imediat după naştere], prin Mirungere, şi viaţa, prin Sfânta Împărtăşanie. 
Încununarea Botezului şi a tuturor celorlalte taine este reprezentată de Sfânta 
Împărtășanie; Aşadar, ne botezăm şi ne mirungem pentru a putea, ca membri ai 
Bisericii, să ne împărtăşim cu Trupul şi cu Sângele lui Hristos. 





Credinţa şi Botezul sunt interdependente. După cum spune NEI 
credinţa şi Botezul reprezintă două căi ale mântuirii care sunt Strâns 


legate între ele şi nedespărţite. Credinţa este consfinţită prin Botez, iar Botezul 
îşi are temelia în credinţă. Una o completează şi o plineşte pe cealaltă. Deoarece 
credem în Tatăl, în Fiul şi în Sfântul Duh, ne botezăm în numele Tatălui, al 
Fiului şi al Sfântului Duh. Mai întâi are loc mărturisirea de credinţă, care este 
începătoarea mântuirii, după care urmează Botezul, care pecetluieşte 
consimţământul nostru. 


Acestea sunt spuse ţinând cont de faptul că există două feluri de credinţă: 
începătoare, care se numeşte şi credință din ascultare, şi desăvârşită, care se 
numeşte credinţă din vederea de Dumnezeu. Mai intâi, omul ascultă de Dumnezeu 
şi crede, iar mai apoi se botează şi se miruieşte, dobândind astfel credinţa din 
vederea de Dumnezeu. Aceste lucruri trebuie înţelese din punctul de vedere al 
practicii vechii Biserici, în care Botezul nu era o ceremonie formală şi un 
eveniment lumesc sau social, ci o taină de introducere în Biserică, ceea ce 
înseamnă că era precedat de curățirea omului. Botezul se numea şi se mai numeşte 
şi iluminare, deoarece prin Botez şi prin taina Mirungerii omul ajunge la 
iluminarea minţii. 


15. Botezul este naştere curăţitoare şi iluminatoare 


Botezul creştinilor a primit multe denumiri, fiecare dintre acestea arătând valoarea 
lui, adică lucrarea pe care o împlineşte. In continuare vom analiza cele mai 
reprezentative fațete ale acestei lucrări. 


Botezul se mai numeşte şi naştere, deoarece prin el, omul renaşte. Această 
denumire a fost dată de Însuşi Hristos în dialogul Său cu Nicodim: “Adevărat, 
adevărat zic ţie: de nu se va naşte cineva din apă şi din Duh, nu va putea să intre 
în Împărăţia lui Dumnezeu” (loan 3, 5). 


Cristelniţa este pântecele duhovnicesc care ne renaşte spre o nouă viaţă, căci după 
Botez, ne asemănăm lui Hristos. Această renaştere ne face să fim ceea ce trebuie să 
fim. De aceea, ziua Botezului este ziua în care primim identitate, după cum 


spune Cuviosul Nicolae Cabasila. 


Naşterea care se petrece prin sfântul Botez este legată de curățire şi de iluminare. 

spune că Hristos nu avea nevoie de curăţire, de vreme 
ce era curat prin EL Însuşi, dar venind la Iordan, a primit curățirea pentru 
neamul omenesc, la fel cum tot pentru neamul omenesc a luat trup, chiar dacă, 





în mod firesc, el era fără de trup. Aşadar, prin sfântul Botez şi prin Mirungere, 
Hristos îl curăţă pe om şi îl iluminează. Mai întâi, are loc curățirea de patimi prin 
lucrarea poruncilor, iar apoi urmează iluminarea prin harul Duhului Sfânt. Sfântul 
Grigorie Teologul spune în acest sens: “Prima dată este curățirea, apoi 
iluminarea, fără însă ca prima Să poată veni după cea de-a doua“. 


După cum afirmă Sfântul loan Damaschin, iertarea păcatelor se dă în acelaşi fel 


tuturor celor care se botează, dar harul Sfântului Duh se dă în funcţie de 
credință şi de curăţie. Prin sfântul Botez, primim arvuna darului Duhului Sfânt, iar 
renaşterea este pecete, legământ, iluminare şi începutul unor noi vieţi. 


Botezul lui Hristos în râul lordan, la fel ca şi propriul nostru Botez, este un fel 


de potop, mult mai înalt şi mai curăţitor decât potopul lui Noe, după cum spune 
DI AO DECE ED EU ZEIT Altădată, firea omenească a fost 
omorâtă prin apă, acum însă, prin Hristos, apa botezului dă viaţă celor ucişi de 
păcat. În vremurile de demult, Noe a constituit arca din lemn care nu putrezeşte, iar 
acum, Noe cel duhovnicesc a făcut o arcă din trupul nestricat al Mariei. Odinioară, 
porumbelul a adus o ramură de măslin ca să vestească mireasma Împăratului 
Hristos, iar acum, Duhul Sfânt vine ca un porumbel ca să-L arate pe milostivul 
Domn. 


Toate câte s-au petrecut în timpul Botezului lui Hristos în râul lordan se repetă şi în 
viaţa noastră, atunci când primim taina sfântului Botez. 


16.Botezul Domnului şi botezul nostru 


Sărbătoarea Bobotezei sau a Epifaniei dezvăluie multe adevăruri teologice. Ca o 
abordare personală a acestei sărbători, la cele înfăţişate până acum, trebuie să mai 
adăugăm şi alte câteva consideraţii, care au legătură cu propriul nostru Botez. 
Trebuie să accentuăm mai ales trei elemente reprezentative. 


In primul rând, cei care sunt botezați şi mirunşi se numesc creştini nu numai 
prin faptul că sunt ucenicii lui Hristos, dar şi pentru că primesc pecetea 
Duhului Sfânt. 


[În limba greacă xpiouu. Acest cuvânt înseamnă miruire, ungere, pecetluire şi din 
rădăcină sa provine cuvântul hristianos (xpioriuvoc=creştin)]. De altfel, cele două 
particularităţi ale creştinului nu se contrazic, pentru că suntem ucenicii lui Hristos 
prin harul pe care îl primim prin Sfintele Taine. 





După cum spune Sfântul Nicodim Aghioritul, toți creştinii pot fi consideraţi unşi 
ai Domnului, “miruiţi cu pecetea desăvârşitoare“, prin care se pun în lucrare 
harul şi împărtăşirea Sfântului Duh. 


Dacă regii, preoţii, şi proorocii Vechiului Testament se numeau unşii lui 
Dumnezeu, chiar dacă se pecetluiau cu ulei obişnuit şi nedesăvârşit, cu atât mai 
mult sunt numiţi unşi ai Domnului cei care s-au pecetluit cu Pecetea Sfântă. 


Evanghelistul loan scrie: “ungerea pe care aţi luat-o de la El rămâne intru voi“ (| 
loan 2, 27), iar Sfântul Apostol Pavel subliniază acest adevăr: “Cel ce ne întăreşte 
pe noi împreună cu voi, în Hristos, şi ne-a uns pe noi este Dumnezeu, Care ne-a 
şi pecetluit pe noi şi a dat arvuna Duhului în inimile noastre“ Ul Cor. 1, 21-22). 
Ungerea în Duhul Sfânt, care este legată de iluminarea şi de limpezirea minții, 
este arvuna Duhului şi pecetea lui Dumnezeu. 


În al doilea rând, prin Botez, omul primeşte arvuna Duhului, dar are 
posibilitatea să ajungă la plinirea acestuia. 


Sfântul Grigorie Palama spune că aşa cum pruncul primeşte de la părinţii săi 
putinţă de a se face om matur şi moştenitor al averii părinteşti atunci când 
împlineşte vârsta potirivită, dar pierde moştenirea dacă între timp moare, la fel 
se întâmplă şi cu creştinul. Prin Botez, omul a primit puterea de a deveni fiu al 
lui Dumnezeu şi moştenitor al bunătăţilor veşnice, dar numai dacă între timp nu 
moare cu moarte duhovnicească, adică prin păcat. Aşadar, dacă omul pierde 
comuniunea cu Dumnezeu, murind duhovniceşte, el pierde şansa pe care a 
primit-o prin Botez. Desigur, harul nu se pierde, pentru că nu părăseşte inima 
omului, dar nu mai lucrează mântuirea. 


Hristos a dat poruncă uncenicilor Săi de a învăţa toate neamurile, “botezându-le în 
numele Tatălui şi al Fiului şi al Sfântului Duh, învăţându-le să păzească toate 
câte v-am poruncit Eu vouă” (Matei 28, 19-20). 

“Botezându-le” şi “învăţându-le să păzească” arată felul în care omul se împlineşte 
duhovniceşte. 


În al treilea rând, atunci când harul de la Botez este acoperit de păcat, trebuie 
neapărat să urmeze botezul pocăinţei şi al lacrimilor; tunderea monahală se mai 
numeşte şi al doilea botez pentru că este începutul vieţii de pocăință şi de curățire 
prin care omul reajunge la slava pierdută. 





Despre acestea, ONES, spune: “Lacrimile care curg 


ca într-o baie şi suspinele din rărunchii sufletului readuc încet-încet harul care 
se îndepărtase“. 


O singură lacrimă de pocăință are valoarea apei Botezului, readucându-l pe om în 
situația de dinainte. Desigur, această lacrimă trebuie să curgă din pocăință, după 
cum exprimă şi învaţă Biserica Ortodoxă. 


SR 5 e 


Hristos S-a botezat pentru a ţine Legea şi pentru a aduce harul Său în apă, în toată 
zidirea şi în om. În acest fel, El a dat fiecărui om puterea de a dobândi harul 
înfierii, care este Teofania (arătarea lui Dumnezeu) propriei noastre vieţi. Această 
arătare a lui Dumnezeu a fost începutul cunoaşterii de Dumnezeu. Deoarece 
cunoaşterea de Dumnezeu este un fapt existenţial, ea duce la mântuire. 


Septembrie 1994 


(din: Mitrop. Hierotheos Vlachos, 
Predici la Marile Sărbători, 
Ed. Egumenita, 2008) 





Sfântul ierarh Serafim (Sobolev) - Cuvânt la Botezul Domnului - Descoperirea 
harului Botezului ca primul scop 

Ținut în Biserica rusă „Sfântul Nicolae” 
din oraşul Sofia, la 6/19 ianuarie 1947 


Vă felicit, iubiţilor întru Hristos fiii mei, cu ocazia marii sărbători a Botezului 
Domnului! Domnul s-a botezat pentru ca să pună început botezului nostru. 


În timpul dumnezeiescului Botez, Duhul Sfânt s-a pogorât în chip văzut asupra lui 
Hristos, Domnul Nostru, Care a venit pe pământ pentru a-L putea trimite mai apoi, 
pe acest Sfânt Duh neamului omenesc. Trimiterea harului Sfântului Duh, precum 
învață Domnul însuşi (loan 16, 7), apostolii Lui şi Sfinţii Părinți ai Bisericii, a fost 
scopul venirii Lui în lume, al pătimirii şi morţii Lui pe Cruce. 


O, dacă am cunoaşte deplin ce bine mare şi mântuitor este pentru noi harul 
Sfântului Duh, atunci am râvni acest bine din tot sufletul, ca pe cea mai scumpă 
comoară, care, după învăţătura Sfântului Antonie cel mare, este acel mărgăritar de 
mult preţ (Matei 13, 46) sau acea comoară ascunsă în țarină (Matei 13, 44) pe care, 
după cuvintele lui Hristos, trebuie să o căutăm mai înainte de toate (Matei 6, 33). 





Cu părere de rău, cea mai mare parte, chiar a creştinilor ortodocşi, nu ştiu nimic 
despre acest har. Nu avem ce vorbi despre catolici, la care acest har nu lucrează; 
despre luterani, la care nici nu există şi despre sectanţi, de exemplu evangheliştii, 
care şi-au făcut cuib aici, în Sofia, în locul bisericii germane. Nu avem ce vorbi 
despre păgâni, care nu au nimic creştinesc. 


Adevărul, ca şi Dumnezeu însuşi în fiinţa Lui, la fel şi însuşirea Lui, şi Harul 
dumnezeiesc - sunt de nepătruns. Sunt de nepătruns chiar şi manifestările acestui 
har. lată de ce dumnezeiescul psalmist a spus: În mare căile Tale şi cărările Tale 

în ape multe şi urmele Tale nu se vor cunoaşte (Psalmi 76,18). 


Este clar că nu numai harul Sfântului Duh ca lucrare a lui Dumnezeu - căile şi 
cărările, dar şi urmele acestei lucrări dumnezeieşti, adică manifestările harului, sunt 
de neajuns pentru mintea noastră. 


Totuşi, Domnul ne-a lăsat posibilitatea să simţim şi să trăim aceste manifestări ale 
harului Sfântului Duh. Aşa au cunoscut acest har Sfinţii Apostoli, când ei, după 
făgăduinţa lui Hristos, au fost botezați cu Duhul Sfânt şi harul s-a pogorât peste ei 
în chip de limbi de foc. Ei l-au simţit ca luminarea şi înţelepţirea minţii lor, până la 
pătrunderea adâncurilor înţelepciunii dumnezeieşti. Apostolii au simţit acest har, ca 
pe o putere de nebiruit în lupta împotriva răului, pentru împlinirea neabătută a 
tuturor poruncilor mântuitoare şi pentru săvârşirea semnelor şi minunilor nespuse. 
Ei au cunoscut acest har ca pe o fericire a Raiului, ca pe o bucurie dumnezeiască, 
pe care, după cuvintele lui Hristos, nimeni nu putea să le ia şi nici un necaz nu 
putea să le alunge. 


După apostoli, aceste manifestări minunate ale harului au fost accesibile şi tuturor 
credincioşilor din momentul botezului lor. Aşa EI a început să fie cunoscut şi de 
toți oamenii sfinți. 


Totuşi, acest har, ca fericire a Raiului, ca pacea lui Hristos şi ca dragostea lui 
Hristos, pentru rugăciunile mari şi îndrăzneţe ale Sfântului Serafim de Sarov, a fost 
simţit odată şi de Motovilov, un om simplu şi păcătos. Este semnificativ că, înainte 
ca Motovilov să simtă manifestările harului, a văzut faţa Sfântului Serafim 
luminată de lumina dumnezeiască. Această lumină necreată este prima şi nelipsita 
manifestare a harului, pe care Domnul ne-o dă în dar la Botez. 


Y Iată de ce înainte ca apostolii Petru, lacov şi loan să cunoască pe muntele 
Taborului Împărăţia lui Dumnezeu, venind întru putere (Marcu 9,1), ei au 
simţit în inimi fericirea Raiului, Domnul S-a schimbat la faţă şi 





îmbrăcăminte: Şi pe când se ruga EI, - se spune în Evanghelie, - chipul feţei 
Sale s-a făcut altul şi îmbrăcămintea Lui albă strălucind (Luca 9, 29). 

Y Cu această lumină dumnezeiască s-a luminat şi faţa întâiului mucenic 
Ștefan. Și ațintindu-şi ochii asupra lui, toți cei ce şedeau în sinedriu au făzut 
fața lui ca o faţă de înger (Fapte 6, 15). 


Sfântul Antonie cel mare era recunoscut după acea lumină dumnezeiască de care 
era inundată faţa lui. Aceeaşi strălucire harică se răspândea de pe feţele Sfântului 
Nicolae şi Sfântului Serafim de Sarov, mai ales când ultimul s-a împărtăşit cu 
sfintele lui Hristos Taine. 


Această lumină harică era caracteristică tuturor sfinţilor, cu toate că ea nu era 
văzută de oameni. Ea era întotdeauna văzută de diavoli şi razele acestei lumini 
dumnezeieşti îi ardeau, fapt pentru care se temeau atât de mult de sfinţi. Uneori, 
această lumină a bineplăcuţilor lui Dumnezeu era observată şi de oamenii simpli, 
pentru mângâierea şi întărirea lor în credinţa şi viaţa creştină. 


Spre acest har, spre manifestările lui, spre descoperirea lui trebuie să năzuim din 
toată inima, iubiții mei, ca spre primul scop al întregii noastre vieți. Dacă nu vom 
avea această râvnă, ne vom face vinovaţi de necinstirea Sângelui pe care L-a vărsat 


Domnul pe Cruce, ca să ne dea harul Sfântului Duh la Botez, pentru ca să-l 
descoperim în noi şi să-i înmulțim manifestările. Atunci vom fi asemenea slugii 
viclene şi leneşe, care, în loc să înmulțească talantul dat de la Dumnezeu, l-a 
îngropat în pământ (vezi Matei 25,18). Atunci vom fi asemenea fecioarelor 
nebune, ale căror candele au fost fără ulei şi de aceea şi fără foc, iar ele, ca urmare 
a lipsei râvnei pentru a plăcea lui Dumnezeu, au rămas în afara cămării 
mântuitoare (vezi Matei 25, 1 -13). Să nu ne fie nouă una ca asta! 


— Să ținem minte întotdeauna cuvintele Sfântului Simeon Noul Teolog, care a 
spus că cine nu are ca scop al vieţii descoperirea harului Botezului acela nu 
va moşteni Împărăţia cerească a lui Hristos. 

— La fel, niciodată să nu uităm cuvintele Sfântului Serafim de Sarov, care a 
spus că scopul întregii vieţi creştine trebuie să fie dobândirea harului 
Sfântului Duh, adică descoperirea lui în noi prin manifestările sale 
minunate. 


Cum trebuie să descoperim, Să înmulțim şi să încălzim harul Sfântului Duh 
primit de noi la Botez? Noi trebuie să facem acest lucru prin împlinirea neabătută 
a poruncilor dumnezeieşti. În aceasta stă toată lucrarea mântuirii noastre şi calea 
vieţii mântuitoare. Da, este grea şi foarte îngustă această cale. De aceea Domnul 





a şi spus: strâmtă este poarta şi îngustă este calea care duce la viaţă şi puţini sunt 
care o află (Matei 7, 14). Ce jalnic este că foarte mulţi dintre creştinii ortodocşi nu 
vor să meargă pe această cale îngustă a păzirii poruncilor mântuitoare, ci preferă 

să meargă pe calea cea largă a satisfacerii neînfrânate a poftelor proprii şi a voii 
proprii. Atunci Domnul ne trage aproape cu forţa spre mântuire şi în locul Crucii 
împlinirii poruncilor Lui, ne trimite Crucea unor dureri şi necazuri. În aceste cazuri 
ni se cere o răbdare fără cârtire a acestor necazuri, iar noi trebuie să căutăm nu să 
lepădăm greutatea aceastei Cruci, ci să împlinim cu măsură cuvintele lui Hristos: 
Prin răbdarea voastră veţi dobândi sufletele voastre (Luca 21, 19). 


Dacă vom merge pe această cale mântuitoare având răbdarea creştină, atunci 
Domnul ne va pune mai sus decât marii nevoitori ai cucerniciei. 


Odată, Sfinţii Antonie şi Teodosie cel mare au proorocit că la vremurile din urmă 
va slăbi râvna pentru nevoinţele vieţii creştine, iar asemenea Sfinţi Părinţi, care au 
strălucit în vremurile trecute prin nevoinţele şi darurile lor harice, nu vor mai fi. 
Evlavia va slăbi, iar călugării vor trăi în lume, nedeosebindu-se cu nimic de mireni. 
Dar printre aceşti creştini ai vremurilor din urmă, după cum au prezis Sfinţii Părinţi 
ai Bisericii, vor fi şi unii care se vor ascunde bine sub smerenie şi se vor mântui 
prin dureri şi necazuri. Fi vor fi în ochii lui Dumnezeu mai sus decât marii 
nevoitori de demult. 


Aşadar, iubiților întru Hristos fiii mei, să păzim neabătut toate poruncile 
dumnezeieşti. Dacă ne vom face vinovaţi înaintea lui Dumnezeu prin călcarea şi 
necinstirea sfintelor porunci, să ducem răbdători şi smeriţi Crucea durerilor 
sufleteşti trimise nouă de la Dumnezeu. Atunci harul Sfântului Duh primit la Botez 
va străluci în noi prin lumina sa dumnezeiască şi prin alte manifestări minunate. 
Atunci se vor împlini în noi cuvintele minunatei cântări bisericeşti, pe care am 
auzit-o astăzi la Sfânta Liturghie: Câţi în Hristos v-aţi botezat, în Hristos v-aţi şi- 
mbrăcat; şi harul botezului ne va fi îmbrăcăminte întru Hristos. 


Această îmbrăcăminte întru Hristos sau, ceea ce este acelaşi lucru, lumina harică 
dumnezeiască, ne va acoperi de toate uneltirile diavoleşti, de necazuri şi dureri. Ea 
ne va acoperi de toate năvălirile demonice, când sufletele noastre, după moarte, vor 
trece vămile văzduhului. Această îmbrăcăminte, acest har, primit la Botez, desco- 
perit prin împlinirea poruncilor şi prin răbdarea necazurilor, ne va acoperi la în- 
fricoşătoarea Judecată a lui Hristos. Ca haină de nuntă, acest har ne va duce în 
cămara cerească a Mântuitorului nostru şi va fi mijloc şi izvor de bucurie veşnică 
în Împărăţia cerească a Domnului nostru Iisus Hristos. Amin. 





Extras din cartea: Sfântul ierarh Serafim (Sobolev) - Predici (1945-1949) 





Sfântul loan Iacob Hozevitul - Stihuri pentru Litaniile de la Iordan 


n 


După modelul celor de la Sfântul Mormânt pe glasul 3 


La Iordan în chip smerit 
Ca un rob Te-ai botezat, 
Firea apelor sfinţind, 

Pre noi toţi ne-ai luminat. 


Tu fiind mărturisit 

De Părintele ceresc 
Duhul Sfânt au întărit 
Pre cuvântul părintesc. 


Când din cer s-a auzit 
Glasul ce Te-a arătat 
Firea toată s-a uimit 
Iară munţii au săltat. 


Gol văzându-l pe Hristos 
Apa mării au fugit, 

Iar Iordanul sfucios 
Înapoi s-a tras grăbit. 





Mâna Sfântului loan 
Tremura când s-a atins 
Să boteze în lordan 

Pe cel veşnic necuprins. 


Pre al lumii Ziditor 

Ca să-l vadă s-au sfiit 
Cei de sus luminători 
Şi în nori s-au învelit. 


Iar balaurul gândit 
Care-n apă sta ascuns 
Sub picioare s-a zdrobit 
De stăpânul lisus. 


Îngerii s-au spăimântat 
Pre Stăpânul gol văzând 
Şi cântând au lăudat 
Sfântul Lui pogorământ. 


Singur iadul s-au scârbit 
Căci privind au înţeles 
Că de-acum va fi lipsit 
De vânatul cel ales. 


Apa Sfântului Iordan 

- Botezându-se Hristos - 
A rămas ca un balsam 
La tot omul credincios. 


Cerul astăzi pogorând 
Spre Iordan s-au aplecat 
Căci se vede pe pământ 
Sfânta Treime arătat 


(credincioşii cântă în cor) 


De la margini noi venim 
Cei cu sufletul setos 
Ca să ne învrednicim 





De botezul lui Hristos. 


(Acestea s-ar cădea să fie cântate când merge soborul cu închinătorii de la 
Mânăstire spre lordan pentru a face Aghiasmă precum şi la întoarcere, iar în 
celelalte zile cântă la “Chinovic”) 





Părintele Constantin Galeriu - Predică la Botezul Domnului 


În numele Tatălui şi al Fiului şi al Sfântului Duh. Amin. 


Binecuvântaţi şi dreptmăritori creştini în cea sfântă Biserică a Domnului nostru 
lisus Hristos! Pentru această sfântă zi - a Botezului - primească dragostea 
dumneavoastră un mic cuvânt, pentru că urmează şi slujba cea mare a sfințirii celei 
mari a apelor. Dar un cuvânt smerit, de înţeles al praznicului de astăzi, aşa cum ni-l 
luminează dumnezeiasca Evanghelie pe care am ascultat-o şi o împărtăşim din nou: 


"În vremea aceea - zice dumnezeiescul Evanghelist Marcu, ucenic al Sfântului 
Apostol Petru care era de faţă când s-a petrecut acest fapt dumnezeiesc - a venit 
Iisus din Nazaretul Galileii şi s-a botezat în Iordan, de la loan. Și îndată (în 
aceeaşi clipă) ieşind din apă, a văzut loan cerurile deschise şi Duhul Sfânt ca un 
porumbel pogorându-Se peste Dânsul. Şi glas s-a auzit din ceruri: Tu eşti Fiul 
Meu cel iubit, întru Tine bine am voit"(Marc. 1, 9-11). 


Să luăm aminte cum a zis Părintele ceresc lui lisus, vorbind cu EI: "Tu ești Fiul 
Meu cel iubit, întru Tine bine am voit”. Doamne, ce vrea să ne spună nouă acest 
cuvânt unic (asemenea tuturor cuvintelor Sfintei Evanghelii şi Scripturii)! Când din 
taina tainelor cerului Părintele ceresc Îi spune Lui lisus: "Tu eşti Fiul Meu cel 
iubit” Simţim oarecum o mustrare noi, oamenii, pentru că nu am fost vrednici să 
ne spună nouă, fiecăruia dintre noi: Tu sau voi sunteţi fiii mei cei iubiţi. Deşi 
psalmistul rostise tot din graiul Părintelui ceresc: "Eu am zis: Voi dumnezei 
sunteţi şi toți fii ai Celui Preaînalr'. 





Dar în acelaşi timp tot psalmistul, inspirat, încredinţează mai înainte, în Psalmul 2 
chiar, un cuvânt care se îngemănează tainic cu acesta din ziua botezului: "Zis-a 
Domnul (adică Părintele ceresc) Domnului meu (Fiului lui Dumnezeu, Care e 
Domnul nostru): Tu eşti Fiul Meu, Eu astăzi Te-am născut". Acest cuvânt e din 
veşnicie, mai înainte de veac. Celui care acum a venit la Iordan, Căruia Îi rosteşte 
Tatăl: "Tu eşti Fiul Meu cel iubit, întru Tine am binevoit", Îi rostise din veşnicie. 
"Tu eşti Fiul Meu. Eu astăzi Te-am născut". Deci naşterea din veci. O legătură 
revelatoare, iubiţilor, descoperitoare de înţeles. 


Acelaşi, Tatăl, Căruia noi Îi spunem Tatăl nostru (pentru că Fiul Lui ne-a învăţat) 
dă cele două mărturii: 

- una în veşnicie: “Tu eşti Fiul Meu, Eu astăzi Te-am născut" (adică în 
veşnicie, veşnicule Fiu al Meu. Căci Eu Tată fiind, din veci sunt Tată şi din 
veci am Fiu, pe Tine, Veşnicul Meu Fiu) (Ps. 2); şi 
a doua mărturie: acum, la botez, când lisus a venit la loan. 


loan boteza mulțimile, care îşi recunoșteau păcatele... Păcatul a însemnat 
despărțirea de Dumnezeu, care, la rândul ei, a însemnat despărţirea de însăşi 
menirea noastră. De aceea a zis un profet - un cuvânt de la Dumnezeu: "Nu pe 
Mine M-aţi părăsit, ci pe voi înşivă". Te cutremuri, şi ar trebui fiecare să se 


gândească la acest fapt: Când Îl părăseşti pe Dumnezeu te părăseşti pe tine însuţi; 
adică menirea ta, taina ta, rostul tău în faţa lui Dumnezeu şi în faţa creaţiei 
întregi. Şi atunci, în această conştiinţă a părăsirii, veneau oameni credincioşi (în 
felul lor: ai Vechiului Testament, ai Legii, ai Profeţilor) din vremea aceea şi 
prozeliţi ai căinţei, din alte neamuri. 


Mergeau la loan, care îi boteza cu botezul pocăinţei, aşa cum am arătat duminica 
trecută. lisus a venit şi El la botezul lui loan. De ce a venit? 


Ioan, care primise - de la Dumnezeu Tatăl în Duhul Sfânt, tot prin Iisus - taina 
venirii Fiului lui Dumnezeu, taina lui Hristos, când Il vede, tremură în faţa Lui: 
"Eu trebuie să fiu botezat de Tine. Tu vii la mine?". 


Şi lisus îi răspunde: "Lasă acum. Aşa se cuvine, să plinim toată dreptatea". Adică 
toată rânduiala Vechiului Testament, care pregătise lumea pentru Hristos: Legea şi 
poruncile; iar la porunci intra şi spălarea aceasta, a botezului cu apă, botez ritual. În 
vremea aceea era şi o comunitate monahală - a esenienilor - care, de asemeni, avea 
în rânduială acest botez al curăţirii. Şi la celelalte popoare erau spălări rituale: taina 
apei care spală, şi simbolul ei, când trăieşti mai adânc, ştiind că adâncul din tine (şi 
la orice făptură în proiectul ei) e spiritual. Rădăcina oricărei existenţe e spirituală. 





Stă la temelia ei un proiect, un plan, o idee de la Creator. Deci erau aceste spălări 
rituale tot sub numele de botez. 


Atunci, lisus şi El împlineşte această rânduială a Vechiului Testament şi a întregii 
lumi vechi; pentru că EI nu a venit să strice Legea ci s-o plinească (adică să o ducă 
la plinătate); să plinească Vechiul Testament, care se încheie aici; cum va spune 
Mântuitorul mai pe urmă (după Sfântul Luca): "Legea şi proorocii au fost până la 
Ioan", iar de acum înainte se vestește Evanghelia. Atunci loan a primit, cu 
smerenie, în faţa Stăpânului. lisus n-a avut păcat de mărturisit, dar a primit 
actul simbolic, anume Şi-a plecat capul în apa Iordanului (aşa cum Îşi va pleca 
făptura lui umană pe cruce şi de pe cruce în mormânt, şi va ieşi la înviere), 
dezvăluind încă de aici, simbolic, taina înecării păcatului şi învierii. Atunci, 
spune Scriptura "îndată ieşind (care arată că nu a urmat mărturia păcatelor pentru 
că era Cel fără de păcat), cerul s-a deschis (EI a deschis cerul) şi Duhul Sfânt a 
coborât peste El în chip de porumbel şi glasul Părintelui ceresc s-a auzit: 
"Acesta este Fiul Meu cel iubit...". Sfântul Marcu (ucenic al Sfântului Petru) 
spune: "Tu eşti Fiul Meu cel iubit. Întru Tine am binevoit” (aşa cum rostise din 
veşnicie: "Tu eşti Fiul Meu. Eu astăzi Te-am născut” aşa şi acum, într-o a doua 
naştere). Şi întru Tine să fie toţi chemaţi, toți pentru care am spus prin gura 
psalmistului: Voi dumnezei sunteţi, fii ai Celui preaînalt. De aceea Te-am trimis în 


lume, Fiul Meu: Mergi şi-Ţi mântuieşte fraţii! Întru Tine am binevoit (e toată 
bunăvoirea Mea). Făptura întreagă este operă a voinţei lui Dumnezeu; a bunei voiri 
a Părintelui ceresc, prin lucrarea Fiului şi în unitatea, în comuniunea, în sânul 
Duhului Sfânt Care ne strânge pe toți. EI este arzând în noi dorul după Fiul; aşa 
cum a coborât în chipul porumbelului peste Fiul, acum, la botez. 


ŞI... cum tâlcuiam, cu darul lui Dumnezeu, lisus S-a botezat, dar nu pentru păcat; 
căci nu avea păcate. lar a doua zi după botez, când lisus a venit la Iordan, loan a 
arătat către lisus şi le-a spus ucenicilor: "Iată Mielul lui Dumnezeu, Cel ce ridică 
păcatul lumii". 


Şi zic Părinţii (Sf. loan Gură de Aur): Ce a vrut să însemne acest cuvânt? Pe de 


o parte: L-a descoperit pe lisus - Mielul; iar mielul e simbol al jertfei, care, la 
rândul ei, e puterea care înfrânge păcatul. Și, mai adânc, jertfa nu e legată 
numai de păcat; e legată de taina creaţiei. Orice creaţie poartă în ea taina jertfei. 


Și o spun cu gând curat - de la Dumnezeu, nu de la mine - că aşa trebuie să 
trăiască omul, în orice act al lui, ca o stare de jertfă. Şi dacă ar trăi această 
conştiinţă de jertfă în actul cel mai intim, din care se odrăsleşte un copil în lume, 
dacă ai trăi conştiinţa jertfei, că dăruieşti ce ai curat în tine şi sfânt, în conştiinţa 





unui act creator, dumnezeiesc, nu s-ar mai naşte handicapaţi şi bolnavi mintal, 
violenţi şi criminali, ci S-ar naşte - cum avem atâtea cazuri - oameni drepți, 
curaţi, cuminţi, savanţi, înţelepţi şi sfinţi. Jertfă e taina tainelor actului creator. 


De aceea a zis loan: "lată Mielul Cel ce ridică păcatul lumii", ca să le arate celor de 
față: Iisus, care a venit la botez, nu e asemenea vouă, care veniţi să vă strigaţi 
păcatele; El a venit pentru păcatul vostru; pentru că El e Mielul, Cel ce ridică 
păcatul vostru. Prin însăşi întruparea şi naşterea Lui de la Duhul Sfânt şi din 
Fecioară a început ridicarea păcatului. 


Și auziţi ce a spus Tatăl despre lisus, Care S-a botezat acum: "Tu eşti Fiul Meu cel 
iubit întru Care am binevoit”. Tu eşti Icoană, modelul tuturor celorlalți; care dacă 
vor veni la Tine când Tu îi vei chema şi le vei zice: "Veniţi la Mine toţi cei 
împovăraţi şi osteniţi, şi Eu vă voi odihni pe voi", şi vor răspunde la sfinţenia Ta, 
la jertfa Ta, atunci voi spune şi despre ei : Prin Tine şi ei sunt fiii Mei. Voi întări 
cuvântul psalmistului: Eu am zis (am grăit din veci şi în timp): Voi dumnezei 
sunteţi, fii ai Celui Preaînalt, chemaţi să descoperiţi în voi chipul Fiului Meu. 


Și atunci, lisus a intrat în apele Iordanului ca un miel, prefigurând jertfa de pe 
cruce, moartea şi învierea, intrând în apele Iordanului şi sfinţindu-le... Cum ne 
vom ruga acum noi la această mare sfințire: 


Și noi auzim acum că atunci la lordan şi vedem în duh Treimea Sfântă: Fiul Care 
era în apele Iordanului, Duhul Sfânt coborând, în chipul porumbelului (văzându-L 
deci), "ca un porumbel", şi glasul Părintelui ceresc auzindu-l; deci auzind şi văzând 
(aşa cum la Horeb Moisi a şi auzit cuvânt, dar a şi văzut - rugul care ardea dar nu 
se mistuia, rămânea verde, viu în Dumnezeul Cel viu) - cele două simţuri, care 
induhovnicite se înalță, se transfigurează. De aceea rugăciunea cea mare, adresată 
Sfintei Treimi, începe: “Treime mai presus de fire,  Preabună, 
Preadumnezeiască...". 


Și adresându-se Mântuitorului: "Te-am văzut prunc în iesle întru naştere, iar acum 
desăvârşit bărbat Te vedem , Dumnezeul nostru din Cel desăvârşit (Părintele 
ceresc). Astăzi Proorocul, Înaintemergătorul, se apropie de Stăpânul; cu frică sta 
înaintea Lui. 





Apele Iordanului se prefac în vindecări; toată făptura se adapă cu curgeri tainice. 
(De aceea se numeşte aghiasma mare). Toate apele se sfinţesc astăzi din taina 
coborârii în apele Iordanului a Fiului lui Dumnezeu (Care, am văzut, nu să-Şi 
spele păcatele a venit, ci să ridice păcatul lumii, Sfinţind apa; şi Sfinţind casele, 
pe care le-am văzut zilele astea când am mers, stropind şi sfinţind, atât de 
luminoase, atât de curate, parcă le simţeam înnoite... şi simţeam taina aceasta pe 
care numai Dumnezeu o poate face: a înnoirii inimilor şi a feţelor tuturor care 
au primit cu atâta bucurie şi nădejde sfinţirea). 


Azi păcatele oamenilor se curăţesc în apele Iordanului. Astăzi raiul s-a deschis 
oamenilor, Soarele dreptăţii ne luminează, azi ne-am uşurat de plânsul celui vechi, 
al lui Adam. Ne-am izbăvit de întuneric şi adunarea cea sfântă şi mult vestită a 
ortodocşilor se bucură. Stăpânul la botez merge să ridice firea omenească la 
înălțime. Cel neplecat Se pleacă robului ca să ne slobozească pe noi din robie. 
Împărăţia cerurilor am dobândit, împărăţia Domnului nu va avea sfârşit, pământul 
şi marea şi-au împărțit bucuria lumii şi lumea de veselie s-a umplut". 


Ilubiţilor, să trăim spiritual această taină, această bucurie, peste toate necazurile. De 
atâtea ori ne aflăm în faţa unui om îndurerat de un chin greu - în familie, în 
persoana lui - dar un singur cuvânt şi o singură scânteiere de har deodată îi 
schimbă durerea şi trăieşte în clipa aceea o deschidere a cerului în inima lui. Şi 
poţi să uiţi atunci durerea şi poţi să arunci, să îneci toată durerea de până atunci şi 
măcar pentru o clipă să trăieşti arvuna aceasta a bucuriei cereşti; cu care poţi să 
birui pe urmă necazurile şi durerile; din acea clipă în care te-ai împărtăşit de un 
strop de apă sfințită, de un cuvânt dumnezeiesc al Evangheliei, de Trupul şi 
Sângele dumnezeiesc. Şi simţi că ai primit o arvună a învierii; a învierii pentru 
viaţa de aici şi pentru viaţa cealaltă. Dar biruind şi începând de aici, cu această 
credință şi nădejde şi putere harică pui noi şi mereu noi începuturi vieţii şi noi 
biruiri. 





Părintele Arsenie Boca — Botezul lui lisus 


Viaţa publică a lui lisus e cuprinsă între cele două botezuri: Botezul în Iordan, de 
la loan, şi Botezul sfintelor Sale pătimiri, de la iudei. 


Alarma pe care o dase loan, din pustia lordanului, străbătuse toată Palestina; şi 
oameni simpli o aduseră şi în atelierul de tâmplărie al lui Iosif din Nazaret. 


Iisus recunoscu chemarea. Timpul Lui venise. 

Deşi era văr bun cu loan, nu s-au cunoscut, nu se văzuseră. 

Lui loan i se descoperise doar atât: că şi Mesia va cere botezul său. Deci în zilele 
acelea a venit lisus din Nazaretul Galileii la Iordan, amestecându-se în mulţimea 


care se boteza. 


lisus n-avea vreo vinovăţie de spus, dar s-a făcut una cu păcătoşii, mergând pe 
calea pe care ne-o va da de urmat. 


Ioan, care auzise tot pomelnicul fărădelegilor, s-a mirat că înaintea lui vine un 
Om fără prihană, a cărui sfinţenie o simţea sufletul şi privirea sa aspră. 


Deci loan îl oprea pe lisus, simțindu-se el păcătos şi cerându-i botezul. Trebuia 





însă împlinită Dreptatea - adică Legea -. Căci toată predica lui loan, botezul cu care 
boteza mulțimea, nu aveau alt rost decât, după înseşi cuvintele lui loan: „...ca 
(lisus) să fie arătat lui Israel". (oan 1,31). loan s-a supus rânduielii dreptății. 


Mâna de ţărână a zidirii a botezat creştetul Ziditorului făpturii. 


Iisus, neavând nimic de mărturisit, se ruga. în faţa Sa se deschidea o eră nouă: 
era creştină. Cerurile se deschid. Lumina dumnezeiască se revarsă peste făptură 
şi Fiu; iar deasupra capului lui lisus, Duhul Sfânt, luând chip de porumbel şi 
învăluindu-l fruntea, simbolizează Domnului Păcii o cunună. lar glasul 
Părintelui II mărturiseşte: „Fiul Său prea iubit”, în care a pus toată iubirea Sa 
pentru oameni. Aceasta e Teofania creştină (Arătarea lui Dumnezeu în Treime). 


loan a văzut acestea şi a mărturisit că „Acesta este Mielul lui Dumnezeu care 
ridică păcatul lumii. Acesta este Fiul lui Dumnezeu" (loan 1,29-34). 


Cu această mărturisire, sub autoritate de prooroc, misiunea lui loan se încheie: „De 
acum El trebuie să crească, iar eu să scad !" (loan 3,30) 


Dacă la botezul lui loan, lisus n-a avut de mărturisit nici un păcat, misiunea Lui 
avea să-L încarce - pe nedrept - de toate fărădelegile lumii. /7/, sfințenia 
întruchipată, avea să se facă - pentru noi - „păcat”, pe care avea să-l] ţintuiască 
pe cruce, spălând omul în al doilea botez al Sfântului Său Sânge. 


4 Căci deşi era Domn al Păcii, venirea Lui era străfulgerare de sabie a unei 
alte împărăţii decât cea aşteptată de Israel. 

+ Deşi EI era temelia întregului ritual ebraic, deşi spre El conduceau toate 
umbrele, simbolurile şi jertfele Templului, lisus va fi „găsit” şi „strigat” 
vrăjmaşul şi distrugătorul lor, de către victimele „„umbrelor”. 

+ Deşi EI dase Legea lui Moise în Sinai, lisus va fi arătat la tot pasul ca un 
călcător de Lege. 

+ Deşi venise ca să strice lucrăturile diavolului, va fi vorbit că lucrează cu 
mai marele dracilor, că are pe Belzebul. 


Nimeni nu L-a înţeles; de aceea toți s-au simțit datori să-l stea împotrivă. 


Dar EI s-a făcut om, una cu noi: trebuia să ia povara păcatelor şi a blestemelor 
omeneşti. Cel fără de păcat trebuia să sufere ocara păcatului. Iubitorul de pace, 
dătătorul păcii trebuia să rabde la un loc cu vrăjmăşia; chipul adevărului 
trebuia să sufere palmele minciunii; floarea neprihanei, gunoiul spurcăciunii. 





Pentru lisus tot păcatul era o tortură. 


Pe umerii lui lisus, care-Şi lăsase slava Sa de Dumnezeu, ca să îmbrace slăbiciunea 
omenească apăsa, ca pe-o temelie, răscumpărarea lumii de sub tirania păcatului. De 
brațul Lui atârna mântuirea omului, iar cealaltă mână o întindea să prindă 
atotputernica iubire a lui Dumnezeu. 


Acestea se topeau în rugăciunea lui lisus pentru oameni, în apele înfiorate ale 
Iordanului. „El a luat asupra-Și durerile noastre şi cu suferinţele noastre S-a 
împovărat" (Isaia 53,4). 


Confirmarea glasului lui Dumnezeu L-a întărit pe lisus pentru destinul Său în 
lume, care avea să fie apoi întărit cu al doilea botez, pe cruce. Cu aceasta lisus a 
fost încărcat de Dumnezeu cu „fărădelegile noastre ale tuturora" (Isaia 53,6). 
lisus mărturisea acum toate păcatele omului. 


Şi iarăşi S-a rugat lisus de iertare, pentru om: - ucigașul lui Dumnezeu. 


Prislop, 12.1.50, Botezul Domnului Matei 3,13-17 
(sursa Cuvinte Vii - Pr.Arsenie Boca) 





Părintele Sofian Boghiu — Cuvânt la Ajunul Botezului Domnului 


Fraţi creştini, au trecut numai câteva zile de la Naşterea lui lisus în staulul de la 
Betleem. lisus Hristos, în marea Lui smerenie, primeşte a Se naşte acolo ca un rob, 
într-un staul. lată însă că astăzi, în ajunul marii sărbători a Botezului Domnului, 
lisus Hristos, la treizeci de ani împliniți, vine pe malul Iordanului, în mijlocul unei 
mari mulţimi. Pe şesurile întinse ale Iordanului, mulțimi din toată Țara sfântă erau 
cutremurate de glasul marelui botezător, sfântul loan. Ce putere a avut acest mare 
proroc care nu a făcut minuni, n-a vindecat bolnavi, n-a înmulțit pâini, însă a 
cutremurat mulțimile, încât întrebau cu frică ce să facă pentru ca să se poată 
mântui! Şi îi îndrumă să facă milostenie cât mai multă şi dreptate şi [să păzească] 
sfințenia vieţii. Şi iată, în acest freamăt uriaş şi rar întâlnit în ţara sfântă, în jurul 
marelui proroc loan Botezătorul, apare şi lisus din Galileea. 


În vârstă de treizeci de ani, lisus mergea încet, Se apropia de Ioan, printre 
mulțimi. Mulţimile nu-L cunoşteau încă, dar loan spunea despre EL arătându-L 
cu degetul: „lată Mielul lui Dumnezeu care ridică păcatul lumii”. lisus Se 
apropie de el şi cere să fie botezat. Un dialog impresionant are loc acolo, pe malul 
Iordanului, între lisus şi loan Botezătorul. Sfântul loan îi spune: „Doamne, eu 
am nevoie să fiu botezat de Tine şi Tu vii la mine”? şi lisus Îi spune: „Lasă 
acum, loane, botează-Mă ca să împlinim toată dreptatea”. Și loan, cel cu chipul 
aspru, ca un mare profet din pustiurile Ţării Sfinte, însă de o mare blândeţe şi de 
o mare smerenie, acceptă şi Îl botează pe lisus Hristos. 


Când boteza sfântul loan Botezătorul, marea mulţime intra în apele Iordanului şi 
rămânea acolo până îşi spunea toate păcatele în public, după aceea ieşea din apă. 
lisus Hristos însă a intrat în apă, a fost botezat şi îndată a ieşit din apă — spune 





evanghelistul Matei care era acolo, era martor. lisus a ieşit din apă, fraţi creştini, 
repede, pentru că nu a avut păcat. O spune EI singur în faţa duşmanilor Săi: „Cine 
Mă poate învinui pe Mine de păcat?” 


Însă în clipa aceasta s-a deschis cerul — acel cer din Orient, albastru şi luminos 
— şi din cer apare Duhul Sfânt în chip de porumbel peste lisus Hristos, şi 
sfântul loan îl vede, iar un glas din cer se aude strigând: „Acesta este Fiul Meu 
cel iubit, pe EI să-L ascultați”. În clipa aceasta, fraţi creştini, se arătă în lume, în 


văzul lumii întresi, Sfânta Treime: Tatăl rosteşte cuvintele: „Acesta este Fiul 
Meu cel iubit”, Ca în chip de porumbel şi Mântuitorul Iisus în apele 
Iordanului. Se mai arată încă o dată Duhul Sfânt, Treimea întreagă, pe Tabor, când 
Duhul Sfânt apare în chip de lumină, o lumină neobişnuită, Dumnezeu Tatăl, din 
nori, aceleaşi cuvinte spunând: „Acesta este Fiul Meu cel iubit” şi Fiul strălucind 
în marea lumină taborică, dumnezeiasca lumină. 


Aceasta este marea sărbătoare de la Iordan; că mâine, acum aproape două mii de 
ani, a avut loc acest eveniment unic în istoria lumii, Botezul Fiului lui Dumnezeu. 
Întruparea a avut loc la Betleem, iar aici Botezul Domnului. De acum încolo se 
deschid cerurile, Duhul Sfânt se pogoară şi oamenii se apropie cu toată 
încrederea de Dumnezeul cel Treimic, Tatăl, Fiul şi Duhul Sfânt. 


Fraţi creştini, sfinţii Părinţi, şi în mod deosebit DIDI DI 
concentrează aceste lucruri şi ne învaţă că de-a lungul istoriei lumii sunt opt 
botezuri — şi am să le citesc din Dogmatica sau Izvorul de învăţătură al sfântului 
loan Damaschinul, acest mare teolog, acest mare Părinte bisericesc al sfintei 
noastre Ortodoxil. 


+ Primul botez, spune sfântul loan, a fost botezul potopului. Se ştie, cuvântul 
„botez” vine de la un cuvânt grecesc, baptizo, care însemnează „a scufunda”. 
Deci aici a fost scufundarea lumii întregi pentru păcatele lor şi ale noastre. 

4 Al doilea botez, “prin mare şi nor” în pustiul Sinaiului, când poporul ales 
venea din Egipt în Țara sfântă (...). 

4 Al treilea, botezul legii vechi, căci “tot cei necurat se spală cu apă, ba încă 
îşi spală şi hainele, şi astfel intră în tabără”, tot prin pustiul Sinaiului. 

4 „Al patrulea botez e botezul lui loan”, pe care-l întâlnim, iată, mâine, care a 
fost introductiv şi conducea la pocăință pe cei botezați, ca să creadă în 
Hristos. «Eu», spune sfântul loan Botezătorul, «vă botez pe voi cu apă, dar 
Cel care vine după mine vă va boteza pe voi cu Duhul Sfânt şi cu foc». 
Aşadar, loan curăţeşte mai dinainte prin apă, în vederea Duhului. 

4 Al cincilea botez este Botezul Domnului, Mântuitorul Hristos, cu care S-a 
botezat EI însuşi. Se botează, nu pentru că EI a avut nevoie de curățire, ci 





pentru că Şi-a impropriat curățirea mea”, [...], a noastră a tuturora, „ca să 
«zdrobească capetele balaurilor din apă», ca să înece păcatul, ca să 
înmormânteze pe tot Adamul cel vechi în apă, ca să sfinţească pe 
Botezător”, pe sfântul loan, „ca să împlinească Legea, ca să descopere taina 
Treimii, ca să ne dea nouă pildă şi exemplu de a ne boteza şi noi. Noi ne 
botezăm cu Botezul desăvârşit al Domnului, cel prin apă şi prin Duh. Se zice 
că Hristos botează cu foc, pentru că a revărsat harul Sfântului Duh peste 
sfinții apostoli în chipul limbilor de foc, după cum spune însuşi Domnul: 
«loan v-a botezat pe voi cu apă, dar voi veţi fi botezați cu Sfântul Duh şi 
cu foc, nu mult după aceste zile»”— le spunea Mântuitorul în ziua întâi a 
învierii, apostolilor Săi. 

4 „Al şaselea botez este botezul prin care se dau pocăință şi lacrimi, care este 
cu adevărat greu. 

4 Al şaptelea botez este botezul prin sânge şi mucenicie, cu care însuşi Hristos 
S-a botezat în locul nostru. El este foarte cinstit şi fericit, pentru că nu se 
pângăreşte a doua oară cu întinăciunea. 

4 Al optulea botez şi ultimul nu este mântuitor, ci pe de o parte distruge 
răutatea — căci nu mai guvernează răutatea şi păcatul — iar pe de altă parte 
pedepseşte necontenit. Acesta e botezul focului celui veşnic, după Judecata 
obştească”. 


„Mărturisim un botez spre iertarea păcatelor, spre viaţa de veci. Botezul arată 
moartea Domnului. Ne îngropăm, deci, prin botez împreună cu Domnul, după cum 
spune dumnezeiescul Apostol. După cum o dată s-a săvârşit moartea Domnului, tot 
astfel o dată trebuie să ne şi botezăm”. 


Sunt oameni, anumite secte, în care dacă intră cineva, îl botează a doua oară. 
Săvârşesc un foarte mare păcat. 


„Ne botezăm după cuvântul Domnului în numele Tatălui şi al Fiului şi al Sfântului 
Duh, iar prin aceste cuvinte suntem învăţaţi mărturisirea în Tatăl, în Fiul şi în 
Duhul Sfânt. Aşadar toţi cei care au fost botezați în Tatăl, în Fiul şi în Duhul Sfânt 
şi au fost învăţaţi prin aceasta o singură fire a Dumnezeirii în trei ipostasuri, şi se 
botează din nou, aceştia răstignesc încă o dată pe Hristos, după cum spune 
dumnezeiescul Apostol: «Căci este cu neputinţă ca cei odată luminaţi prin botez 
(...), să se înnoiască iarăşi prin pocăință, pentru că ei răstignesc pentru a doua 
oară pe Hristos, Îl batjocorese»”. 


Asta fac cei ce se botează a doua oară, cu obrăznicia şi cu trufia lor. 


„Dar toţi cei care nu au fost botezați în Sfânta Treime, trebuie rebotezaţi (...). 





cl „dar pentru că noi am călcat porunca Lui mântuitoare, ne-a 


condamnat la stricăciunea morţii. Totuşi, ca să nu fie răul veşnic, S-a pogorât, 
în virtutea milostivirii Sale, spre robi, şi făcându-Se asemenea nouă, ne-a 
răscumpărat prin patima Sa. Ne-a izvorât nouă, din Sfânta Lui coastă, izvorul 
iertării. Aşa, apa izvorâtă din coasta Sa este spre renaştere şi inundarea 
păcatului şi a Stricăciunii, iar sângele este băutura pricinuitoare vieţii veşnice”, 
adică Sfânta Împărtăşanie. 


„Ne-a dat poruncă Să renaştem prin apă şi prin Duh Sfânt, deoarece prin 
rugăciune şi invocare”, prin chemarea aceasta a Duhului Sfânt, „Sfântul Duh 
se pogoară asupra apei. Dar, pentru că omul este suflet şi trup, ne-a dat dublă şi 


Fraţi creştini, aceste lucruri vi le-am spus acum, ca să ne dăm seama cu toţii ce 
înseamnă marea taină a sfântului botez. 


+ Prin Naşterea Domnului lisus Hristos, Dumnezeu S-a smerit până la 
întruparea Lui în chip de rob. 
+ Prin Botezul Domnului, omul s-a îndumnezeit. 


Fără să ne dăm seama destul de bine, botezul, fraţi creştini, însemnează 
renaştere, naşterea din nou a făpturii omeneşti. Se creează o nouă făptură 
sufletească, omenească, duhovnicească. Pruncul care se scufundă în apa botezului 
e luminos ca un înger, fără prihană, fără păcat şi fără patimi. Păcatul strămoşesc s-a 
distrus şi păcatul până în clipa aceasta, a botezului, de asemenea a fost desființat, 
încât pruncul apare în lumina dumnezeirii. 


De aceea, fraţi creştini, trecând prin taina botezului, Botezul Domnului, amintim de 
botezul nostru creştin, de pruncia noastră, de sfințenia vieţii noastre; să ne 
străduim, fraţi creştini, să o înviem, să ne rebotezăm prin pocăință şi lacrimi, 
cum spune la al cincilea botez despre care vorbeşte sfântul loan Damaschinul. 5% 
ne păstrăm în curăţia şi în sfinţenia vieţii noastre, ştiind foarte bine, cum spune 
sfântul apostol Pavel, că în Împărăţia lui Dumnezeu nimic necurat nu intră, 
numai sfinţenia, numai curăția, numai lacrimi de pocăință — numai atât intră 
acolo. Când intrăm cu tot bagajul de spurcăciuni ale vieţii, suntem aruncaţi de la 
intrare. Îngerii păzitori cu săbii de foc ne aruncă de la faţa lui Dumnezeu. De aceea 
să fim cu grijă pentru viața noastră, pentru că vom da seama de orice păcat 





nemărturisit şi neiertat. Să fim mai atenţi la viaţa noastră, ca s-o săvârşim în frică 
de Dumnezeu, în împlinirea poruncilor şi în sfinţenia pe care Dumnezeu o vrea de 
la noi. Amin. 


(Rostit duminică 5 ianuarie 1986, la Liturghie) 
(din: Părintele Sofian, Editura Bizantină, 2007, Bucureşti) 





Părintele Iosif Trifa — Despre Sfântul loan Botezătorul şi Botezul Domnului 


Începerea Evangheliei lui Iisus Hristos, Fiul lui Dumnezeu. Precum s-a scris în 
prooroci: „lată, Eu trimit pe îngerul Meu înaintea feţei Tale, care va găti calea 
Ta înaintea Ta. Glasul celui ce strigă în pustie: Gătiţi Calea Domnului, drepte 
faceţi cărările Lui”. Era loan botezând în pustie şi propovăduind Botezul 
Pocăinţei, întru iertarea păcatelor. Şi mergeau la dânsul tot ţinutul Iudeii şi toţi 
cei din Ierusalim şi se botezau de către el în râul Iordan, mărturisindu-şi păcatele. 
Şi era loan îmbrăcat în piei de cămilă şi cu brâu de curea împrejurul mijlocului său 
şi mânca acride şi miere sălbatică. Şi propovăduia, zicând: Vine după mine Cel 
mai tare decât mine, Căruia nu sunt vrednic, plecându-mă, să-l dezleg cureaua 
încălțămintelor Lui. Eu v-am botezat pe voi cu apă, iar Acela vă va boteza pe voi 
cu Duhul Sfânt. (Mc 1, 1-8) 


Atunci a venit lisus din Galileea la Iordan către loan, ca să fie botezat de către el. 
Ioan îl oprea pe EI, zicând: Eu am trebuinţă să fiu botezat de Tine, şi Tu vii la 
mine? Şi, răspunzând lisus, a zis către el: „Lasă acum, că aşa este de cuviinţă 
nouă ca să plinim toată dreptatea. Atunci L-a lăsat pe EL. Și botezându-Se, lisus 
îndată a ieşit din apă; şi, iată, s-au deschis Lui cerurile şi a văzut pe Duhul lui 
Dumnezeu pogorându-Se, ca un porumb, şi venind peste Dânsul; Și, iată, glas 
din ceruri, zicând: Acesta este Fiul Meu cel iubit, întru Care am binevoit! (Matei 
3, 13-17) 


Minunată a fost ivirea lui loan Botezătorul în lume! Un om a început o predică, o 
viaţă nouă. Nimeni nu cunoştea anume pe acest om şi nu ştia de unde vine. N-avea 





nici în îmbrăcămintea, nici în înfăţişarea lui ceva atrăgător. Nu era nici mare 
învăţat şi totuşi toţi iudeii alergau la dânsul şi se botezau în râul Iordan. 


4 Joan câştiga sufletele cu vestea cea bună că soseşte un Mântuitor, 

4 câştiga sufletele cu căldura şi dragostea cu care Îl vestea pe acest Mânmitor 
şi chema pe oameni la pocăință, la o schimbare a vieții, la o viaţă nouă. 

4 Ioan câştiga suflete prin pilda vieții sale. Însăşi viaţa lui era o predică de 
înfrânare şi de viaţă pusă cu totul în slujba Domnului. 


Predica şi viaţa lui loan arată şi azi calea spre Mântuitorul. 


*% Ioan e şi azi glasul celui ce strigă — azi, mai tare ca oricând — în pustia 
acestei vieţi: Pocăiţi-vă de păcatele voastre, căci Mântuitorul şi darul 
mântuirii au venit de mult. 

*% Ioan e şi azi o predică de mustrare -azi, mai aspră ca oricând — pentru cei 
care se îmbuibă în mâncăruri, în petreceri, în fălii şi beţii. 

* Predica lui loan e şi azi o pildă că adevărul creştin trebuie spus fără 
cruţare, aşa cum l-a spus el fariseilor şi lui lrod-impăratul,chiar cu prețul 
vieții. 


Minunate au fost predica lui loan şi botezul lui, dar totuşi predica şi botezul lui au 
fost numai o pregătire pentru Cel Ce a venit să boteze cu „Duh Sfânt şi cu foc”. 
Acest botez s-a pogorât peste Iisus în râul Iordanului. 


Prin darul botezului din râul Iordan, Mântuitorul a spălat păcatul strămoşesc şi 
a înnoit omenirea prin apă şi prin Duh. Acest dar al înnoirii şi al naşterii din nou 


a trecut apoi asupra fiecărui om. 


Mare taină este Sfântul Botez! Când se botează pruncii, li se ung cu „pecetea 
darului Duhului Sfânt” fruntea, gura, ochii, urechile, mâinile, pieptul şi 
picioarele. Asta înseamnă că cel născut din nou, prin Taina Botezului, trebuie 
să-şi pună în Slujba Domnului şi în ascultare de Domnul mintea, graiul, ochii, 
urechile, mâinile, inima, picioarele, adică toată viaţa şi purtările lui. Ce bine ar fi 
să fie aşa! Dar cei mai mulţi oameni, după ce cresc mari, părăsesc darul şi puterea 
Duhului Sfânt şi slujesc păcatelor, de aceea nu se văd în viaţa lor „roadele 
Duhului”: iubirea, pacea, îndelungă-răbdarea, bunătatea, credinţa, blândeţea, 
înfrânarea... (Gal 5, 22), ci se văd roadele trupului: pizmele, uciderile, beţiile, 
ospeţele cele cu cântece şi alte asemenea acestora (Gal 5, 21). 





Dacă darul Botezului ne-a făcut „fiii lui Dumnezeu”, apoi şi trebuie să trăim ca fii 
ai lui Dumnezeu şi ca fraţi laolaltă. 


Dacă darul Sf. Botez face din corpul nostru „casa Duhului Sfânt” ( Cor 6, 19), 
apoi şi trebuie să trăim în Duhul lui Dumnezeu. Dacă la Botez ne lepădăm de 
satan şi „de toate lucrurile lui”, apoi să şi trăim această viaţă. 


În cartea Faptele Apostolilor, la cap. 19, se spune că Apostolul Pavel, sosind la 
Efes, a aflat pe unii învăţăcei care erau botezați numai cu botezul cu apă al lui loan. 
»Luat-aţi Duh Sfânt?”, i-a întrebat Pavel. „Nici n-am auzit că este Duh Sfânt, 
răspunseră cei botezați “ (19, 1-6). 


Cei mai mulţi creştini sunt parcă şi azi ca acei din Efes: rămaşi numai la botezul cu 
apă, căci focul şi puterea Duhului Sfânt lipsesc cu totul din viaţa şi purtările lor. 
Taina cea mare a Sfântului Botez aceasta este: să trăieşti o viaţă aprinsă, 
cuprinsă şi cârmuită de darul Duhului Sfânt. 


Dragă cititorule! 


+ Pe lângă botezul ce-l primim în braţele naşilor, şi noi trebuie să ne 


încreştinăm, prin căinţă, prin întoarcerea către Dumnezeu, prin renaştere 
sufletească. 

+ Pe lângă botezul din braţele naşilor, noi trebuie să trecem mereu prin focul şi 
botezul cel curăţitor de păcate al Duhului Sfânt şi să ne spălăm mereu în 
apele credinţei şi în lacrimile căinţei. Acesta este botezul pe care îl cerem 
când ne rugăm cu Psalmistul: „Stropi-mă-vei cu isop şi mai vârtos decât 
zăpada mă voi albi... inimă curată zideşte întru mine, Dumnezeule”... 


Acesta este botezul sufletesc şi aceasta este apa cea curăţitoare despre care aşa 
de frumos spun cetaniile de la praznicul Botezului: 


„Aşa grăieşte Domnul: Cei însetaţi veniţi la ape şi beţi fără de argint şi fără preț” 


(a) 


„Acestea zice Domnul: Spălaţi-vă şi vă curăţiţi... scoateţi vicleşugurile din 
inimile voastre. Părăsiţi-vă răutăţile voastre, învăţaţi-vă a face bine! Căutaţi 
judecata, izbăviţi pe cei năpăstuiți, faceţi dreptate văduvei şi săracului (...) Și 


atunci, de vor fi păcatele voastre ca mohorâciunea, ca zăpada le voi albi; şi de 
vor fi ca roşala, ca lâna le voi albi” (Is 1, 16). 





Apa şi focul lui Ilie 


Proorocul Ilie, când s-a suit pe munte să descopere pe preoţii cei mincinoşi ai lui 
Baal, a turnat peste jertfă de trei ori apă şi apoi s-a rugat pentru focul din cer, care 
s-a pogorât şi a aprins jertfa. 


Această jertfă a închipuit şi închipuie Taina cea mare a Sfântului Botez. Apa şi 
focul fac şi astăzi Botezul cel adevărat: apa îl spală pe om, şi focul Duhului Sfânt 
îl aprinde pentru Hristos. 


La Botezul Domnului 


La Botezul Domnului, Duhul în chip de porumb S-a arătat. Botezul Domnului este 
şi praznicul Duhului Sfânt. Câţi însă cunosc cu adevărat pe Dumnezeu-Duhul 
Sfânt? Trăim un creştinism ce şi-a pierdut puterea, tocmai fiindcă lipseşte din el 
„porumbelul” Duhului Sfânt. 


Cred oamenii într-un Dumnezeu, ştiu cum S-a născut şi cum a murit lisus 
Hristos, dar n-au pe 


Voi spune o asemănare. Soarele ne dă lumină, căldură şi viaţă. Fără darurile lui, 
pământul şi oamenii s-ar prăpădi. Dar acest dar al soarelui ni se dă nouă prin 
atmosferă. Pământul e înconjurat de un strat de aer de 8-9 mii de kilometri. Acest 
strat de aer, această atmosferă, preface razele soarelui în căldură, lumină şi viaţă. 
Atmosfera restrânge razele soarelui şi le preface în lumină şi căldură potrivită. 
Atmosfera ne dă şi ploaia cea binefăcătoare. Fără de această atmosferă n-ar putea 
trăi pe pământ nici un vierme şi nici un fir de iarbă. Dacă n-ar fi stratul de aer, 
ziua soarele ar arde tot, iar noaptea ar îngheţa tot. Pământul nostru ar fi o lume 
pustie şi fără viaţă, aşa cum e luna. Sunt planete care n-au atmosferă. Spun 
astronomii că cele mai multe planete n-au atmosferă. Ele sunt nişte lumi pustii şi 
fără viaţă. Soarele luminează şi pentru ele, dar n-au atmosferă care să le prefacă 
acest dar în viaţă. 


Ce minunată icoană este această rânduială a firii şi pentru rânduiala cea tainică a 
mântuirii sufletului! 


(Părintele Iosif Trifa, din “Tâlcuirea Evangheliilor duminicilor de peste an”) 





Traian Dorz — Cel ce botează cu Duhul Sfânt... 


„Eu nu-L cunoşteam, dar Cel ce m-a trimis să botez cu apă mi-a zis: «Acela 


peste Care vei vedea Duhul pogorându-Se şi oprindu-Se este Cel ce botează cu 
Duhul Sfânt.» (oan 1, 33) 


Cunoaşterea Domnului lisus este o descoperire a Tatălui Ceresc, este un dar şi 


un har pe care Însuşi Tatăl şi Dumnezeul nostru le face acelora ce găseşte EI cu 
cale să le facă. 


Iar EI face acest dar şi har mântuitor oricui doreşte să-L primească şi să se 
mântuiască prin EL. 


Neîncetat se tot spune vestea cea mai mare şi mai cutremurătoare care s-a auzit 
vreodată, că atât de mult a iubit Dumnezeu lumea, încât a dat pe singurul Său 
Fiu, pentru ca oricine va crede în EL, să nu piară, ci să aibă viaţa veşnică... Şi se 
tot spune aceasta neîncetat, pentru că în curând se va vedea, o dată şi pe totdeauna, 
ce mare şi cutremurătoare a fost în adevăr această dragoste şi Jertfă dumnezeiască, 
dată pentru mântuirea omenirii. O vor vedea şi se vor uimi veşnic de slava ei cei ce 
au crezut şi au primit-o. O vor vedea şi se vor boci veşnic pentru pierderea ei cei 
care n-au crezut şi au lepădat-o. 


O suflet drag, nu vrei şi tu să-L cunoşti pe Domnul lisus? Sau nu ştii cum poți 
să-L cunoşti? 

Roagă-L cu lacrimi fierbinţi şi cu o dorinţă puternică şi Stăruitoare, pentru ca 
Tatăl Ceresc să ţi-L facă şi ţie cunoscut pe Fiul Său Cel scump, Mântuitorul tău 





iubit. EI te va asculta şi ţi-L va face cunoscut, fiindcă nimeni nu cunoaşte pe 
Fiul decât Tatăl (Mat. 11,27). 


Fiu adevărat al lui Dumnezeu este numai acela peste care vezi Duhul nu numai 
coborându-Se, ci şi oprindu-Se asupra lui. 


Adică acela care, dacă s-a născut din nou — şi trăieşte ca un om nou. Dacă a 
venit la Dumnezeu — şi rămâne în Dumnezeu. Dacă a început o viaţă nouă 
duhovnicească — o şi duce cu statornicie rodnică până la sfârşit. 


Despre Domnul lisus, Fiul lui Dumnezeu, este scris: 


4 că EI este Biruitorul, Care, dacă a început o luptă — o şi duce până la 
biruinţă (1 Cor. 15, 24-26). 

4 Că EI este Lucrătorul, Care, dacă a început o muncă, o şi continuă până la 
sfârşit (loan 17, 4). 

4 Că EI este Învățătorul, Care, dacă a pornit o învățătură, nu încetează până 
când îi şi învaţă pe ai Săi tot adevărul (loan 15, 15). 

+ Și EI este Mântuitorul, Care, dacă a venit să aducă o mântuire, a şi adus-o 
deplină. A adus-o pentru toţi oamenii. Şi îi va şi duce pe toţi cei care au 
primit această mântuire a Lui până la locul slavei veşnice, pregătit de EI 
pentru toţi cei care-L vor fi primit şi urmat cu adevărat (loan 14, 2-3; F. 
Ap. 4, 11-12; Mat. 11, 27). 


Ferice de cei care L-au primit şi ÎL primesc pe El ca Mântuitor, Îl urmează ca 
Învățător şi ÎI slujesc ca pe un Împărat. 


Toţi aceştia — dacă rămân statornici până la sfârşit — se vor bucura veşnic de toate 
adevăratele şi marile Lui făgăduinţe. 


Botezul cu Duhul Sfânt este o lucrare mare şi dumnezeiască. Acest botez nu-l 
poate face decât Domnul lisus Singur, fiindcă numai EI are această putere, pe 
temeiul biruinţei Sale în marea luptă contra diavolului. Pe temeiul Jertfei Sale în 
marea lucrare a mântuirii. Și pe temeiul sfinţeniei Sale în marea ascultare a Lui 
faţă de toată voia Tatălui. 


Botezul cu Duhul Sfânt nu este nici lucrarea vreunui om, nici a vreunui cult, nici a 
vreunei stăruinţe şi frământări nervoase. Ci 





> 


4 biruinţa în lupta contra păcatului şi a diavolului; 
4 jertfa şi jertfirea în lucrarea mântuirii Sale; 
şi sfințirea în lucrarea ascultării de toată voia Sa. 


Fără aceste trei condiţii nimeni n-a primit niciodată botezul cu Duhul Sfânt. 


Oricine nu-şi dă toate silințele să unească cu credinţa fapta, apoi cunoştinţa, 
înfrânarea, răbdarea, evlavia, dragostea de fraţi şi iubirea de oameni — acela, oricâte 
stăruinţe ar depune pentru a primi botezul cu Duhul Sfânt, în zadar. Cine nu le are 
pe acestea din belşug în el este un orb, umblă cu ochii închişi şi a uitat că a fost 
curățit de vechile lui păcate (2 Petru 1, 5-11). De acesta, plinătatea Duhului va fi 
totdeauna departe. 


Să nu se înşele nimeni în privinţa aceasta, fiindcă duhul mincinos mai ales aici 
lucrează cu foarte mare vicleşug, făcându-i pe mulţi să creadă că harul botezului cu 
Duhul Sfânt se poate dobândi şi fără biruinţa asupra păcatului, fără jertfa vieţii şi 
fără sfinţirea ascultării depline. Aceasta este cu neputinţă în alt fel. 


Mulţi stăruiesc pentru dobândirea botezului cu Duhul Sfânt nu pentru a-L sluji şi 
slăvi pe Dumnezeu cu o viaţă mai predată, cu o jertfă mai deplină şi cu o ascultare 
mai sfântă, — ci pentru a se mândri cu aceasta pe ei înşişi şi faţă de alţii. Unor astfel 
de îngâmfaţi duhul mincinos le dă falsul „botez“ al său, prefăcut şi mincinos, spre 
pierzare (2 Tes. 2, 9-12). 


Fraţilor şi surorilor, rugaţi-vă Domnului să vă ajute să umblaţi în smerenie, 
după virtuțile Mântuitorului, pentru ca El să vă dea botezul cu Duhul Sfânt. 


Și să vă ferească de umblarea îngâmfării, ca să nu cădeți în mrejele duhului 
mincinos, fiindcă cei ce cad în ele, adesea, nu mai scapă niciodată. 


Rugăciune 


O Marele nostru Mântuitor, lisuse Doamne, Te rugăm dă-ne Duhul Tău Sfânt, 
prin care Să luptăm cu biruinţă contra tuturor păcatelor din noi, apoi Să fim în 
stare de orice jertfă pentru lucrarea Evangheliei Tale. Și apoi să ducem o viaţă 
sfinţitoare în toată ascultarea, smerenia şi înfrânarea Ta, — pentru ca astfel să ne 





învred-nicim şi noi de dumnezeiescul botez adevărat cu Duhul Sfânt şi cu 
plinătatea Lui Slăvită. 


Amin. 


(Traian Dorz, din «Hristos — Dumnezeul nostru ») 





Traian Dorz — Fost-a om trimis de Dumnezeu 


„„A venit un om trimis de Dumnezeu: numele lui era loan.“ 


Orice neam de oameni şi orice epocă din viaţa omenirii şi-au avut oamenii mari, 
oamenii trimişi de Dumnezeu, care să le aducă soliile alese, să le aducă 
binefacerile mari şi să le arate căile adevărate. Dar, în împrejurări cu totul 
deosebite, Dumnezeu a trimis oameni unici, cu solii unice. 


Ioan Botezătorul a fost trimis cu o solie unică. 


Vorbind într-un fel deosebit decât toți ceilalți înaintaşi ai săi prooroci, loan 
Botezătorul a produs în poporul în care urma să Se arate Hristos o mişcare unică. 
Pregătind astfel calea şi arătarea Domnului lisus Hristos într-o atmosferă pregătită 
şi gata să-l audă Evanghelia Sa. De aceea şi numărul celor care L-au urmat de la 
început pe Mântuitorul şi interesul cu care Îl ascultau era atât de mare. 


Trimis cu Singura misiune Să pregătească inimile oamenilor pentru aşteptarea şi 
ascultarea soliei lui Hristos, loan şi-a făcut cu prisosinţă datoria, murind ca un 
slujitor vrednic, după împlinirea frumoasă a frumoasei sale însărcinări. 
Binecuvântat să fie solul sfânt care L-a arătat prima dată oamenilor pe lisus 
Hristos, Mielul lui Dumnezeu care ridică păcatele lumii! Dintre toţi cei care s-au 
născut din femeie, nimeni n-a fost mai mare decât el (Mat. 11, 11). 





De atunci şi până în veac, oricine Îl arată puternic prin cuvinte şi fapte pe lisus 
Hristos, ca pe Mielul care ridică păcatul lumii, este un om al lui Dumnezeu. 


Cât de puţin a fost în vremea sa prețuit şi înţeles loan! Acest mare sol şi trimis al 
lui Dumnezeu! 


Cât de puţin au fost înţeleşi şi preţuiţi toţi marii trimişi ai lui Dumnezeu în neamul 
şi în vremea lor, până astăzi, de către oamenii cei la care duceau ei solia lor aleasă 
şi mare! 


Marii trimişi ai lui Dumnezeu, fiecare la vremea lui, s-au „bucurat“ mereu tot de o 
astfel de primire de la cea mai mare parte a poporului lor! 


Isaia, leremia, Pavel, loan Gură de Aur sau părintele Iosif — şi toţi cei ca ei —au 
avut mereu şi vor avea mereu pe pământ o asemenea primire şi o asemenea 
răsplată! 


Toţi marii binefăcători ai omenirii, tot lungul şir de trimişi ai Domnului au fost 
răsplătiți la fel şi au avut aceeaşi soartă printre fiii oamenilor! 


Vestind Adevărul Veşnic într-o formă nouă, potrivit vremii noi pe care o trăiau 
oamenii, aceşti trimişi ai Domnului nu vor fi niciodată nici înţeleşi şi nici primiţi 
de semenii lor, care trăiesc mereu privind spre trecut. Cărora le place mereu ceea 
ce este vechi, ceea ce este călduţ, adică ceea ce este comod. 


Oamenii sunt mereu ca femeia lui Lot: chiar când sunt smulşi de către îngeri din 
Sodoma lor şi duşi spre țeluri salvatoare, tot privesc înapoi cu regret şi-şi 


împietresc sufletele aşa. 


Fost-a un mare om trimis de Dumnezeu nu de mult şi la poporul nostru, să 
pregătească puternic calea lui Hristos spre inimile noastre. 


Numele lui era Iosif. Părintele Iosif Trifa... 


Fiu şi slujitor strălucit al Bisericii lui Hristos şi al poporului nostru, el a venit cu o 
solie, nu nouă prin conţinutul ei, dar unică prin puterea şi răsunetul pe care Duhul 
Domnului l-a făcut să-l aibă de la început. 


Ce dar dumnezeiesc deosebit şi ce solie deosebită ne-a adus, special pentru noi, 
acest mare om trimis de Dumnezeu! 





Dar, până la urmă, ce primire a avut şi cum i s-a răsplătit! Tot ca şi ceilalți trimişi 
ai lui Dumnezeu dinaintea lui. Ca să se adeverească tot ce s-a scris, atât despre ei 
cât şi despre lume. 


O suflet drag, nu primi rău niciodată pe solul cunoscut al lui Dumnezeu când vine 
în casa ta şi în satul tău, trimis de Dumnezeu. 


Solia lui e mântuitoare pentru tine şi poate pentru încă nespus de mulți oameni. 
Cine primeşte pe un astfel de om, Il primeşte pe Hristos, Cel care l-a trimis (loan 
1/3..20). 


Rugăciune 
Doamne lisuse, Te rog, învredniceşte-mă şi pe mine să pot cunoaşte şi primi pe 


toți trimişii Tăi cei adevăraţi şi să mă pot totdeauna feri de cei falşi, care zic că 
sunt trimişii Tăi, dar nu sunt (Apoc. 19, 20). 


Şi fă-mă şi pe mine să merg totdeauna pe calea cea bună şi în Slujba Ta, ca un 
om trimis de Tine şi pentru Tine. Amin. 


(Traian Dorz, din «Hristos — Dumnezeul nostru») 





Traian Dorz - Botezul lui lisus 


Iată-L pe Mântuitorul 
botezându-Se-n Iordan. 
Ce dumnezeiască Taină 
săvârşeşte-acum loan!... 


Acum vede el Treimea, 
Tatăl, Fiul, Duhul Sfânt, 
cel mai mare Har ce-l poate 
un om s-aibă pe pământ... 


„„„Voi, câţi L-aţi aflat pe Domnul, 
proclamaţi-L glorios, 

spuneţi lumii că iertarea 

este numai în HRISTOS. 





Pr. Dorin Picioruş - Predică la Botezul Domnului 


Iubiţii mei, dacă Naşterea Domnului a fost învăluită în discreţie şi în sărăcie, 


Botezul Său e public şi are în centru revelarea lui Dumnezeu. 


Căci dacă Pruncul lisus putea fi socotit doar om...aşa cum e devalorizat de către 
mulți într-o perspectivă seculară asupra Naşterii Lui...Botezul Său e o epifanie/o 
revelare/ o descoperire a dumnezeirii Lui. 

Pentru că la Botez aflăm că Cel care a venit la loan să Se boteze cu botezul 
pocăinţei e Fiul lui Dumnezeu întrupat...şi că Fiul, împreună cu Tatăl şi cu Duhul 
Sfânt, e Dumnezeul Cel întreit în persoane, Dumnezeul întregii creaţii. 

Şi astfel Botezul certifică Naşterea Lui. 


Căci Cel născut din Fecioară e, deopotrivă, Fiul Tatălui. 


E Fiul Tatălui, întru Care, din veci, Se odihneşte Duhul Sfânt, Cel care purcede din 
Tatăl şi Se odihneşte în Fiul. 


Iar Evanghelia zilei [Mt. 3, 13-17] ne vorbeşte de două botezuri. 





Implinirea dreptăţii însemna asumarea păcatelor întregii umanități de către 
Domnul. 


De aceea EI primeşte să Se boteze de către loan cu botezul pocăinţei, în apă... 
Pentru că a dorit să ia, în locul nostru, povara stricăciunii umanităţii. 


Insă când iese din apă...din botezul pocăinţei...ne arată nouă chipul real şi plin de 
profunzime al Dumnezeiescului Botez. 


Pentru că Botezul Bisericii e cu apă şi cu har şi nu doar cu apă. 


lar EI, primul botezat al Bisericii, ne arată în Botezul Său, cel plin de har, că 
umanitatea Sa e capabilă de a fi umplută de harul Treimii. 


De aceea, descoperirea lui Dumnezeu Cel în Treime, în Botezul Domnului şi al 
nostru, nu înseamnă numai o cunoaştere rațională a faptului că Dumnezeu e Treime 
de persoane ci o unire, prin slava Sa, cu Treimea. 


E o descoperire a Treimii în noi înşine, în fiecare membru botezat al Bisericii şi în 
întreaga Biserică laolaltă, pentru că Dumnezeu Se sălăşluieşte în noi prin slava Sa. 


Și astfel copilul botezat creşte cu Dumnezeu în înţelegerea Lui, e învăţat pas cu pas 
cele ale Lui dacă e păstrat în învăţătura, iubirea şi bucuria duhovnicească a 
Bisericii. 


Căci toţi primim harul la fel, ca dar al Lui...însă cum conlucrăm cu harul, ce fapte 
facem împreună cu Dumnezeu ţine de strădania/ de asceza noastră. 


De aceea deosebirile între creştinii ortodocşi, între viețile lor, pentru că fiecare 
lucrează pe măsura dorinţei lui de a bine-plăcea lui Dumnezeu. 


lar azi, când vom bea din Sfânta Agheasmă Mare, pe care o vom sfinţi împreună, 
vom înţelege cât de mare şi de prea frumoasă e slava Lui. 


Pentru că slava Lui se pogoară în apa noastră şi o umple de nestricăciune şi o face 
făcătoare de minuni, ca fiecare dintre noi să avem o dovadă puternică a prezenţei 
lui Dumnezeu în viaţa noastră. 


Căci aşa a fost şi apa Botezului nostru: o Sfântă Agheasmă/ o apă sfinţită. 





Şi dintr-o astfel de apă sfințită ne-am născut ca oameni noi, duhovniceşti, din apă 
şi din Duh. 


De aceea bând apă sfântă a lui Dumnezeu ne bucurăm şi ne cutremurăm, pentru că 
viaţa noastră, ortodoxă, e darul Lui, e darul suferinţei şi al iubirii Lui pentru 
noi...de care trebuie să dăm seama... 


Şi că noi suntem temple/ biserici ale lui Dumnezeu, în care harul Său 
sălăşluieşte...şi pentru care lucru minunat trebuie să fim vii cu duhul, plini de fapte 
bune, ca să ne facem făclii aprinse ale slavei Sale. 


Pentru că harul Său în noi e mărturia acaparatoare a vieţii lui Dumnezeu şi, 
totodată, fundamentul unităţii dintre noi, oamenii. 


Căci dacă am fost botezați cu acelaşi Botez, de ce nu avem aceeaşi dragoste unii 
fată de alţii? 


Și dacă avem acelaşi Dumnezeu, de ce încercăm să găsim noi şi noi motive de 
îndepărtarea unora faţă de alţii? 


Aşadar, arătarea/ descoperirea Treimii la lordan desăvârşeşte întreaga revelare a lui 
Dumnezeu de până atunci. 


Pentru că Dumnezeul treimic, în mod învăluit sau mai explicit, vorbise despre 
Sine...dar acum a dat la o parte vălul de pe cunoaşterea Sa în ceea ce priveşte 
Treimea persoanelor Sale. 


ŞI a spus despre Sine că e Tată, Fiu şi Duh Sfânt, că e iubire şi bună-voire, că e 
comuniune. 


Iar noi, în Biserica Lui, experimentăm din plin comuniunea cu Sine şi buna-voirea 
Sa faţă de noi. 


Pentru că tot ceea ce avem şi suntem, toată creşterea noastră duhovnicească şi toată 
lucrarea dumnezeiască şi harisma sunt daruri prea bogate, prea mari, ale Sale. 


De aceea, azi, la Teofania lui Dumnezeu, la descoperirea Lui în viaţa lumii, aflăm 
că EI e plin de slavă şi că slava Lui e sfinţenia noastră. 





Şi dacă sfințim toate cu apa sfântă e pentru că recunoaştem întreaga creaţie ca 
lucrare şi locaş al lui Dumnezeu. 


De aceea totul e spre sfințire, spre îndreptare, spre curăţire. 


Noi şi toate ale noastre sunt pentru ca să fie binecuvântate şi pătrunse de slava lui 
Dumnezeu. 


De aceea, bând din Sfânta Agheasmă şi stropind cu ea peste tot, în casele şi în 
curțile dumneavoastră, mărturisiţi că Dumnezeul treimic e Cel ce umple toate cu 


slava Sa, pentru că El va transfigura întreaga creaţie. 


Vă doresc numai bine şi mult echilibru în tot ceea faceţi. Amin! 





Pr. Dorin Picioruş - Predică la Sfânta Teofanie a Domnului nostru lisus 
Hristos [2021] 


Iubiţii mei !, deși Hristos Domnul era „ca [la] 30 de ani [boei Erâv Tpiikovra]” 
[Lc. 3, 23, BYZ] când S-a botezat și a început să propovăduiască, oamenii nu ÎI 
ştiau. Nu ştiau cine este EI cu adevărat. Nu ştiau că EI este Fiul lui Dumnezeu 
întrupat. De aceea, Îl vedeau numai ca om și Îl considerau doar om. Pentru că ar fi 
trebuit să vadă duhovniceşte, adică să fie oameni duhovnicești, ca să Îl vadă pe El 
cu adevărat. 


Tot Vechiul Testament vorbise tainic despre Dumnezeul nostru treimic. Pentru că 
Dumnezeu S-a revelat în mod tainic, în mod umbrit în el. Dar când Fiul lui 
Dumnezeu a venit şi S-a botezat de către Sfântul Ioannis Botezătorul în râul 
lordanis, atunci a avut loc „Sfânta Teofanie a Domnului nostru lisus Hristos [Tă 
Ama Beopăâvea Tod Kvpiov MuGv Inood Xp1o705]”, care e titlul praznicului de 
astăzi, adică Sfânta Arătare/ Revelare a Fiului lui Dumnezeu întrupat. 


Căci, ne spune Sfântul Matteos: „Și lisus, botezându-Se [de către Ioannis], numai- 
decât a ieşit din apă. Și, iată, l-au fost deschise Lui cerurile [&veoyOnoav AVTG oi 
ovbpavoi] şi a văzut pe Duhul lui Dumnezeu [oi eisev 78 Ilvedua 70d 9e05] 
coborând ca o porumbiță [karafaivov oosi nepiorepăv] şi venind în[tru] EL [kai 
EpxOuevov En” AVTOv]! Şi, iată, glas din ceruri [povi £k T&v ovpavâv], zicând: 


1 Începută la 13. 51, în zi de sâmbătă, pe 2 ianuarie 2021 





«Acesta este Fiul Meu Cel iubit [Ovbr6c 2o7wv 6 Yi6c Mov 6 &yonnroc], în[tru] care 
am binevoit [&v 'Q ev56noa]»!” [Mt. 3, 16-17, BYZ]. 


Iar Fiul Se revelează lumii ca Dumnezeu întrupat prin aceea că Se arată tuturor ca 
fiind Unul din Treime. Şi despre Fiul vorbeşte Tatăl, Cel care L-a născut pe EI din 
veci, spunând că este Fiul Lui Cel prea iubit, pe când Duhul Sfânt, ca o porumbiţă 
prea curată, Se coboară şi rămâne în EI, în Fiul întrupat, căci Duhul Sfânt purcede 
din veci din Tatăl şi Se odihneşte din veci în Fiul. 


Aşadar, Fiul Se revelează pe Sine cu conlucrarea întregii Treimi. Pentru că 
Dumnezeul treimic Se revelează pe Sine odată cu arătarea/ cu revelarea Fiului 
întrupat la Botezul Său, pentru ca triadologia, învățătura despre Dumnezeul nostru 
treimic, să fie temelia cea sigură a întregii propovăduiri a Domnului și a întregii 
Sale Biserici. 


Tocmai de aceea, înainte de a fi botezați, după ce suntem excorcizaţi, rostim 
Crezul Bisericii 7. lar Crezul e structurat triadologic. Şi, după ce rostim Crezul, 
mărturisim că ne închinăm „Tatălui, Fiului și Sfântului Duh, Treimii celei de o 
ființă şi nedespărțite [Ilarepa, Yiov oi Ayiov Ilvedua, Tpiă5a Ouoovorov Kai 
&xpiorov]” ?. Pentru că mai întâi ne mărturisim credinţa, iar închinarea noastră 
vine din credinţa noastră. Închinarea sau evlavia noastră față de Dumnezeu e 
consecinţa credinţei noastre în Dumnezeu. 

Şi Botezul este numit pe drept cuvânt „19 &p6v ponoua [sfânta luminare)” *, pen- 
tru că atunci am primit în noi slava Dumnezeului nostru treimic. Pentru că 
Dumnezeu, prin slava Lui, ne-a curățit şi ne-a luminat şi ne-a sfințit pe noi, pentru 
că ne-a făcut un locaş rațional al lui Dumnezeu. Pentru că mântuirea Lui am 
primit-o de la EI în dar, adică slava Lui și întreaga Lui sfințenie, dar păstrarea 
acestui dar unic și prea sfânt în noi, în fiinţa noastră, necesită multă nevoinţă şi 
multă curăţire din partea noastră. 


Tocmai de aceea, noi citim în Vieţile Sfinţilor despre nevoinţele lor cele nesfârşite. 
Căci ei, Sfinţii lui Dumnezeu, pe cât se nevoiau și se sfințeau mai mult, pe atât se 
umpleau de și mai mare râvnă pentru curățirea lor de patimi. Pentru că nevoinţa e 
ținerea noastră în lucrare, în entuziasm dumnezeiesc, în pocăință, în curăţie şi sfin- 


* Molitfelnic, ed. BOR 2002, p. 29-30. 
* Cf. http://glt.goarch.org/texts/Euch/Baptism. html. 
* Ibidem. 





țenie. Nevoinţa e modul nostru de-a fi, pentru că păstrăm prin ea focul viu al slavei 
lui Dumnezeu în noi. 


Căci atunci când Domnul a mărturisit: „Foc am venit să arunc întru pământ |Ildp 
"Mov Boiciv eig rhv yăv] [Le. 12, 49, BYZ], El a vorbit despre focul slavei Sale, 
pe care îl dorea aruncat în pământul sufletului nostru. lar când Sfântul Pavlos ne 
sfătuia să nu stingem Duhul [1 Tes. 5, 19] lui Dumnezeu din noi, se referea tot la 
prezenţa vie şi dinamică a slavei Lui în noi. Pentru că viața creștină e o viaţă plină 
de dinamism, de bucurie şi de sfinţenie, căci e viaţa plină de slava lui Dumnezeu. 


Fiul S-a arătat cu adevărat la apa lordanisului, S-a arătat ca Fiul lui Dumnezeu 
întrupat! Dar EI S-a arătat ca Cel ce este de o fiinţă cu Tatăl şi cu Duhul Sfânt. Tot 
la fel şi noi, când vrem să ne arătăm oameni, trebuie să ne arătăm ca fiind părtaşi la 
viaţa Sfinților lui Dumnezeu şi în rugăciune pentru întreaga umanitate vie şi 
adormită. Pentru că nu ne arătăm oameni în indiferență faţă de ceilalți oameni, ci 
împreună cu ei şi reprezentând profunda experiență umană. 


Marile genii ale umanităţii sunt reprezentative tocmai prin modul în care revelează 
în operele lor adâncul omului, trăirile şi dorurile sale. Însă Sfinţii lui Dumnezeu 
sunt în mod deplin reprezentativi pentru oameni, pentru că ei revelează adâncul 
omului împlinit şi bucuros în relaţia lui cu Dumnezeu. Căci ei au arătat că cunoa- 
şterea lui Dumnezeu e totuna cu trăirea în relația cu El. Numai în relaţia cu EI, noi 
putem să Îl cunoaştem, şi Îl cunoaștem pe măsură ce El ni Se revelează nouă şi ne 
luminează să Îl cunoaştem pe El. 


Aşadar, cunoaşterea lui Dumnezeu nu e distantă față de EI, ci e urmarea revelării 
Lui faţă de noi şi a unirii noastre cu El. Teologia e revelarea lui Dumnezeu față de 
noi, pentru care avem nevoie mereu de luminarea Lui ca să o înțelegem. Căci EI şi 
în revelarea Lui față de noi e tainic, e profund, e imens pentru noi şi, pentru a-l. 
înţelege, trebuie să fim mereu în intimitate smerită cu EI. 


Dar începutul înţelegerii lui Dumnezeu e liturgic, e prin Botez! Botezul ne face 
mădulare mistice ale Bisericii Sale şi, odată cu această naştere a noastră din 
Dumnezeu [&x 905] [In. 1, 13, BYZ], începe şi relația noastră cu El. Botezul e 
nașterea noastră cea de-a doua, cea dumnezeiască, în Biserica slavei Sale. Tocmai 
de aceea azi, la Botezul Domnului - care S-a botezat pentru noi, căci EI n-a avut 
păcat - noi ne retrăim şi Botezul nostru, adică naşterea noastră din Dumnezeu. 





Pentru că atunci noi ne-am făcut fii şi moştenitori ai Cereştii Sale Împărăţii ?. Şi 
toată asceza vieții noastre e pentru a fi tot mai proprii relației noastre cu Dumne- 
zeu. 


lar dacă înţelegem rostul ascezei, adică rostul dinamismului neîncetat în viața 
noastră, atunci nu ne mai plângem de nici o greutate a vieţii ortodoxe. Pentru că 
orice nevoință e spre binele nostru. Rugăciunea, privegherea, postul, munca, 
slujirea nu sunt pentru ca să ne omoare, ci pentru ca să ne vindece de patimile 
noastre cele rele și pentru ca să ne facă vii, dinamici, plini de iubire şi de bunătate. 


Domnul a venit şi S-a botezat în lordanis şi a sfințit apele lordanisului! Tocmai de 
aceea şi noi, la Botez, mai întâi sfințim apa, apoi îl botezăm pe prunc în acea apă. 
lar Aghiasma [de la gr. Apiooudc (Aghiasmos)] sau Sfânta Apă pe care o vom 
sfinți și o vom bea astăzi, e apa în care S-a botezat Domnul sfinţind firea apelor, 
dar în care ne-am botezat și noi. Şi o bem spre curățirea, luminarea și sfinţirea 
noastră, pentru că o bem ca pe apa lui Dumnezeu care ne face bine şi ne întăreşte 
în sufletul și în trupul nostru. Pentru că ea e plină de slava lui Dumnezeu, adică de 
viața Lui cea veşnică. 


Vă doresc multă sănătate şi pace tuturor! Amin! 


* În Rugăciunea Mirului: „vis (Ovyarepa) ai ximpovâuos ris Enovpoviov Xov yEvnrau 
Booi/giac”, cf. http://glt.goarch.org/texts/Euch/Baptism. html. 





Pr. lon Cârciuleanu - Botezul Domnului 


Glasul Domnului peste ape strigă grăind: “Veniţi de luaţi Duhul înţelepciunii, 


Duhul înţelegerii, Duhul temerii de Dumnezeu, a lui Hristos celui ce s-a arătat”. 


Azi se sfinţeşte firea apelor şi se desparte Iordanul şi îşi întoarce curgerea apelor 
sale văzând pe Stăpânul botezându-se. Ca şi stropii de apă din râul Iordanului se 
cutremură şi inimile noastre azi la marele Praznic al Botezului Domnului când ne e 
dat să vedem cu ochii noştri sufleteşti smerenia până la umilință a Împăratului 
tuturor, care urmează să fie botezat în lordan de mâna robului, ca sfinţind firea 
apelor, Cel fără de păcate să ne facă nouă calea la naşterea a doua prin apă şi prin 
Duh şi să ne întoarcă pe noi la slobozirea cea dintâi. Ce măreție profundă de vedere 
cerească a trebuit să fi fost atunci pentru pământeni, când s-au deschis cerurile cu 
toată splendoarea lor neînchipuită de oameni şi s-a arătat Sfânta Treime în chip 
deplin, cea de o ființă şi nedespărțită; Tatăl Cel ce a grăit: “Acesta este Fiul Meu, 
cel iubit întru carele bine am voit;” Fiul lisus Hristos Cel ce se boteza în apele 
Iordanului şi Duhul Sfânt, arătat în chip de porumbel ce stătea deasupra lui lisus. 


Praznicul de azi în vorbirea Sfinților Părinţi şi cărţilor bisericeşti se numeşte 
Epifanie, adică arătare, pentru că Sfântul loan Botezătorul a arătat lumi pe lisus 
când Acesta a venit la el să se boteze zicând: “Jată Mielul lui Dumnezeu care 
ridică păcatele lumii” (loan 1, 29). 





Puterea Sfintei Treimi, care a Sfinţit apele şi le-a dat putere tămăduitoare şi 
înnoitoare de viaţă, ne sfinţeşte şi pe noi prin Sfânta taină a Botezului, fără de 
care nu putem fi membri ai împărăției lui Dumnezeu şi în lipsa căruia nu putem 
trăi o viaţă duhovnicească, căci zice Domnul nostru lisus Hristos: “Amin, Amin 
grăiesc ţie, de nu se va naşte cineva din apă şi din Duh, nu va putea Să intre 
întru împărăţia lui Dumnezeu. Ce este născut din trup, trup este şi ce este născut 
din Duhul, duh este”. Sfânta Scriptură, şi după Sfinţii Părinţi, ne arată într-un tot 
că scopul întrupării Mântuitorului a fost mântuirea noastră, a oamenilor. 


Sfântul Maxim mărturisitorul zice: “Întrupându-se din Duhul Sfânt şi din 
Fecioara Maria, lisus ne-a arătat chipul unei vieţuiri de formă dumnezeiască şi 
dându-ne porunci sfinte şi făgăduind împărăţia cerurilor celor ce-şi vor orândui 
viața după ele, suferind pătimirea cea mântuitoare şi înviind din morţi, ne-a 
dăruit nădejdea învierii şi vieţii veşnice”. 


Deci chipul unei vieţuiri cereşti în trup omenesc ne-a arătat nouă lisus Hristos. Dar 
EI nu ne-a adus numai un model îndepărtat ci “suindu-se la cer... ne-a trimis pe 
Duhul Sfânt ca arvună a vieţii veşnice” cum spune acelaşi sfânt. 


Inceputul vieţii celei după voia lui Dumnezeu şi arvunirea mântuirii se primesc în 


Taina Sfântului Botez, cea dintâi dintre cele şapte Taine ale Legii lui Hristos. Nu 
este tot una Botezul lui lisus Hristos, a cărui pomenire o facem astăzi cu botezul 
celor ce veneau la loan sau cu Botezul pe care-l primesc astăzi credincioşii. 


Botezul lui loan era un simbol, o pregătire în vederea primirii credinţei şi a Bote- 
zului pe care avea să-L aducă omenirii lisus prin trimiterea Duhului Sfânt la 
Cincizecime. “Eu unul vă botez cu apă, El însă (adică lisus) vă va boteza cu 
Duhul Sfânt” zice loan însuşi spre a deosebi botezul său de Botezul creştin numit 
şi Botez cu foc, sau Botezul cu Duhul Sfânt (Marcu, 1-8; Matei 3, 11; Fap. Ap.l, 
5) pentru că a fost aşezat de drept la Pogorârea Duhului Sfânt în chipul limbilor “ca 
de foc”. Domnul lisus Hristos nu s-ar fi botezat fiindcă ar fi avut nevoie de curăţire 
de păcate. lisus a fost om asemenea nouă întru toate, afară de păcat (Evrei 4,15). 
Cei ce confundă aceste botezuri învățând, de pildă, că botezul trebuie făcut la 
vârsta de 30 de ani, ca lisus, sau când omul “e mare”, dovedesc că nu cunosc nici 
rostul Botezului Mântuitorului, acela de a fi arătat lumii ca fiind Mesia cel prezis 
de prooroci, nici valoarea Tainei Sfântului Botez al Legii celei noi, prin care 
credincioşii se nasc la viaţa cea întru Hristos, prin moartea trupului păcatului, cu 
alte cuvinte — se fac părtaşi roadelor venirii lui lisus în lume. 





Trebuie să ştim că Sfântul Botez este o Taină, una din cele şapte Sfinte Taine, 
întemeiată de lisus, prin care credinciosul primeşte iertarea păcatului 
Strămoşesc cu care ne naştem cu toţii, şi a păcatelor personale în cazul botezării 
adulților, săvârşite până la Botez. 


Este Taina prin care primim înfierea (Galateni 4, 5) adică actul prin care 
Dumnezeu ne primeşte ca fii prin Har. Nu e deci un simplu simbol cum li se pare 
unora, căci simbolul, oricare ar fi, nu poate da curăţire de păcate. Este Taina 
primirii omului în împărăţia de har a lui Hristos. 


Se cuvine să mai ştim că nu sunt mai multe botezuri, ci unul singur, “Un Domn, o 
credinţă şi un Botez”, cum spune hotărât Sfântul apostol Pavel (Efeseni 4, 5). 


El reprezintă moartea şi Invierea Domnului, ambele unice. In botez ne facem 
părtaşi morţii şi Invierii lui Hristos, iar repetarea lui e o batjocură adusă morţii şi 
Invierii Lui. 


Prin Botez Dumnezeu vine în întâmpinarea credinciosului oferindu-i harul Său. 
Primirea Botezului nu este deci urmarea unui merit al omului, ci totdeauna un dar 
al milei şi iubirii de oameni a lui Dumnezeu, arvună a mântuirii. Arvună a harului 
Sfântului Duh se numeşte această Taină pentru că prin ea Hristos sădeşte în 
sufletele credincioşilor, în chip tainic, rădăcinile vieţii duhovniceşti. “Ne-am 
îngropat împreună cu El prin Botez, în moartea (Lui), aşa încât după cum 
Hristos a înviat din morţi prin mărirea Tatălui, tot aşa şi noi să umblăm întru 
înnoirea vieţii” (Rom. 6, 4). 


Acest cuvânt îl tâlcuieşte un Sfânt Părinte aşa: a umbla întru înnoirea vieţii 
înseamnă a trăi aici, pe pământ, deodată şi viaţa vremelnică pentru care ne-am 
născut trupeşte şi pe cea veşnică pentru care ne-am născut prin Botez. Omul 
duhovnicesc se naşte prin Botez, primeşte pecetea chipului lui Hristos şi apoi o 
viață întreagă se desăvârşeşte prin împlinirea poruncilor pentru viaţa veşnică. 
Prin Botez, Hristos altoieşte măslinul cel sălbatec, spre a aduce roadele de 
dreptate (Rom. 11, 17-24). 


Mulţi din cei botezați nu trăiesc o viaţă demnă de numele de creştin. Acesta este un 
adevăr dureros, o dovadă a călcării făgăduinţei făcute în Sfântul. Botez de a se 
lepăda de satana şi de a se uni cu Hristos. Sfinţii Părinţi ne arată că în Sfântul 
Botez primim în dar cu totul desăvârşit dumnezeiescul har; că acest har intră în 
partea cea mai dinăuntru a Sufletului nostru ca într-o Sfântă a sfintelor din 





biserica lăuntrică a inimii noastre, dar că nimeni, nici harul lui Dumnezeu, nici 
satana, nu sileşte voia noastră. (MORII, Filocalia 1 pas. 276). 


Harul se ascunde în adâncul minţii din însăşi clipa când ne-am botezat dar îşi 
acoperă prezenţa faţă de simţirea minţii (idem pag. 369). 


Din aceste cuvinte ale Sfinților Părinţi ne putem da seama, deci, că Sfântul Botez 
este desăvârşit, dar nu desăvârşeşte pe cei ce nu împlinesc poruncile lui Dumnezeu. 


Aşa dar, Botezul nostru este bun şi desăvârşit, dar numai pe măsura înaintării 
sufletului în fapte bune şi trăire duhovnicească îşi descoperă harul dumnezeiesc şi 
bunătatea lui în minte şi inimă. 


Cum am putea fi noi, creştinii, indiferenți la această taină fundamentală între 
tainele creştine, care este Sfânta Taină a Botezului. Ea ne şterge păcatul strămoşesc 
şi toate celelalte păcate şi ne dă nevinovăția primei perechi de oameni, aşezate în 
ral. 


Cum am putea fi noi dispreţuitori ai Sfântului Duh, pe care îl primim în funța 
noastră şi care ne dă sănătatea trupului şi sufletului; şi cum am putea noi uita 
datoria mare de a respecta obligaţia primită prin taina Sfântului Botez de a duce o 
viaţă curată şi plăcută lui Dumnezeu, o viaţă sănătoasă şi fericită pentru noi. 


Neglijarea şi izgonirea din sufletele noastre a darurilor primite prin taina Sfântului 
Botez înseamnă dezertarea din împărăţia lui Dumnezeu, pedepsirea cu pierderea 
VIEţII veşnice. 


Aceeaşi măreție care a înconjurat Botezul Domnului nostru lisus Hristos ne încon- 
jură şi botezul nostru, intrarea noastră ca membri în împărăţia lui Dumnezeu. In 
numele Sfintei Treimi ne botezăm şi noi şi primim darurile Duhului Sfânt. 


De aceea să avem grijă ca darurile primite prin taina Sfântului Botez să 
înflorească în sufletele noastre tot mai frumos şi mai plăcut Domnului şi ele 
niciodată să nu se vestejească prin păcatele nemărturisite şi nevindecate prin 
căinţă şi îndreptare, Sau să se întunece prin învățături Străine, greşite şi rele. 


Să ne aducem aminte cu vreme şi fără vreme de făgăduinţa Domnului nostru lisus 
Hristos făcută celor credincioşi: “Iată eu cu voi sunt în toate zilele, până la 
Sfârşit”. 





Botezul Domnului este astăzi un îndemn pentru noi toţi la curăţenia gândurilor, a 
faptelor, a vieţii. E pildă de supunere către Dumnezeu. E cuvânt de înţelegere 
pentru purtare mai bună, mai înţelegătoare, mai aplicată spre desăvârşirea vieţii 
creştineşti. E roua darului dumnezeiesc, care face să putem creşte sănătoşi în 
Domnul şi puternic înarmaţi pentru a înlătura orice ispită a satanei. 


Pentru toate acestea să lăsăm azi ca apa sfințită să ne spele de toate răutăţile de 
până acum. De toate pornirile rele. De toate înclinările păcătoase. Să lăsăm ca 
Arătarea Domnului în lume să fie făclia vieţii noastre. Mângâierea noastră. Puterea 
noastră. Să deprindem mintea de a gândi şi a face binele. A lucra dreptatea. A iubi 
adevărul. A nădăjdui mântuirea. A îmbrăţişa sfinţenia. A crede şi a lucra pentru 
viaţa viitoare, pe care o vom dobândi numai dovedind că am înţeles că suntem fiii 
lui Dumnezeu şi împlinim poruncile Lui. Aş dori ca inima noastră să fie izvor 
nesecat de milă şi de jertfă. Casă binecuvântată de rugăciune curată. Îndemn 
statornic la fapte bune. Pildă puternică de alipire către Dumnezeu. 


Sămânţă bună, care să rodească însutit şi faptele îndurării trupeşti şi sufleteşti. 
Şcoală activă a poveţelor bune, a îndemnurilor sănătoase, în duhul Evangheliei lui 
Hristos. 


Și atunci inima va fi pavăza credinţei noastre, coiful mântuirii noastre, şi sabia 
Duhului va oglindi spre ceruri întreaga noastră lucrare şi ne va arăta cu adevărat fii 
ai lui Dumnezeu, prin viaţa noastră. 


Aşa ne vrea Biserica! Aşa ne vrea Dumnezeu! Dar să ne întrebăm: Cum vrei să fie 
sufletul tău? Botezul Domnului, fiecăruia din noi ne-a deschis Cerul, raiul, 
fericirea vremelnică şi veşnică. Le primeşti? Te vei face vrednic să le poţi primi? 
Să ne hotărâm. Chiar acum pentru o viaţă plăcută lui Dumnezeu. 


“Să cântăm, deci, azi noi, credincioşii, mărirea facerii de bine a lui Dumnezeu cea 
pentru noi, că făcându-se Om pentru păcatul nostru, pentru curățirea noastră se 
curăţeşte în lordan, unul cel curat şi nestricăcios, sfinţindu-ne pe noi şi apele şi 
zdrobind capetele balaurilor în apă. 


Deci să luăm apă cu veselie, fraţilor, că darul Duhului nevăzut se dă celor ce iau cu 
credinţă de la Hristos Dumnezeu şi Mântuitorul sufletelor noastre”. Amin. 





Pr. Anthony M. Coniaris - Botezul Domnului - Epifania 


Epifania, sau mai exact Teofania, este manifestarea, arătarea lui Dumnezeu în 
plinătatea Sa! Botezul lui Hristos în Iordan este o manifestare a lui Dumnezeu către 
lume din două motive. 


*% În primul rând este începutul slujirii publice a Domnului nostru Iisus 
Hristos. lisus s-a coborât în apa lordanului cunoscut de majoritatea 
oamenilor ca fiind fiul Mariei; dar din apa Iordanului a ieşit cunoscut ca 
ceea ce era din eternitate: Fiul lui Dumnezeu. 

*% În al doilea rând, Epifania este manifestarea lui Dumnezeu deoarece la 
botezul lui lisus pentru prima oară cele trei Persoane ale Sfintei Treimi au 
apărut împreună. Vocea Tatălui l-a mărturisit din înălțimi pe Fiul său, lisus. 
Fiul a acceptat mărturia Tatălui său, iar Duhul Sfânt a fost văzut coborând 
de la Tatăl sub forma unui porumbel şi aşezându-se pe Fiul. 


“Iar botezându-se lisus, când ieşea din apă, îndată cerurile s-au deschis şi 
Duhul lui Dumnezeu s-a văzut pogorându-se ca un porumbel şi venind peste El. 
Și iată glas din ceruri zicând: Acesta este Fiul Meu cel iubit întru Care am 
binevoit” (Matei 3,16-17). Întreita descoperire a lui Dumnezeu o mărturiseşte şi 





troparul sărbătorii: “În Iordan botezându-te tu Doamne, închinarea Treimii s-a 
arătat: că glasul Părintelui a mărturisit ţie, Fiu iubit pe tine numindu-te, şi 
Spiritul în chip de porumb a adeverit întărirea Cuvântului. Cel ce te-ai arătat 
Hristoase Dumnezeule, şi lumea ai luminat, mărire ţie.” 


Treimea în cultul pe care îl aducem zi de zi. 


Dumnezeu — Tatăl, Fiul şi Duhul Sfânt — joacă un rol important în viaţa şi cultul 
creştinilor. Facem semnul crucii cu primele trei degete reprezentându-i pe Tatăl, 
Fiul şi Spiritul Sfânt. Unim aceste trei degete pentru a arăta că nu credem în trei 
Dumnezeu ci în Unul. Apoi suntem botezați în nume Treimii; suntem iertaţi în 
numele Sfintei Treimi; ne căsătorim în numele Sfintei Treimi; fiecare Liturghie 
începe cu invocarea Treimii; binecuvântăm treimic: “Mărire Tatălui şi Fiului şi 
Spiritului Sfânt”; suntem binecuvântaţi în numele Sfintei Treimi: “Harul 
Domnului nostru lisus Hristos şi dragostea lui Dumnezeu Tatăl şi împărtăşirea 
Spiritului Sfânt să fie cu voi cu toţi”; în fiecare duminică ne mărturisim credinţa 
în Sfânta Treime în Crezul Niceean: “Cred într-unul Dumnezeu, Tatăl atotţiitorul 
[...] şi într-unul Domn, lisus Hristos [...] şi în Spiritul Sfânt”. 


Credem noi în trei Dumnezei? 


Înseamnă oare că noi credem în trei Dumnezei? O fetiţă evreică spunea la o 
discuţie despre scoaterea din şcolile publice a practicilor religioase: “Când se 
vorbeşte despre Dumnezeu în şcoală nu este despre Dumnezeul meu. Aceşti 
oameni nu cred într-un Dumnezeu, ci într-o Treime — un Tată, un Fiu şi un Spirit 
Sfânt”. Musulmanii subliniază faptul că cred într-un unic Dumnezeu. În crezul lor, 
ei spun: “Nu există vreun Dumnezeu decât Dumnezeu, iar Mahomed este apostolul 
lui Dumnezeu.” Ei subliniază cu insistență că “Dumnezeu este Unul” şi că 
“Dumnezeu nu are parteneri”. Îi acuză pe creştini că aduc cult la trei Dumnezei — 
Tatăl, Fiul şi Spiritul Sfânt. Există chiar o glumă ce spune că creştinii au trei 
Dumnezei şi o soţie, pe când musulmanii au trei soţii şi un Dumnezeu! 


Merită bătaia de cap? 


Dorothy Sayers spunea: “Dintre toate dogmele creştine, doctrina despre Treime are 
cea mai mare reputaţie de obscură şi străină de capacitatea de înţelegere.” Dacă tot 
este un lucru atât de neînțeles, obscur şi străin, de ce să ne mai batem capul? Când 
există atâtea probleme urgente şi imediate, cu care ne confruntăm zi de zi, de ce să 
ne pierdem vremea vorbind despre Tatăl, Fiul şi Spiritul Sfânt? Îmi amintesc de o 
pățanie a Cardinalului Cushing, care a mers odată să dea sacramentele de pe 





urmă unei victime a unui accident final. Aplecându-se asupra victimei a 
întrebat-o: “Crezi în Dumnezeu Tatăl, Fiul şi Spiritul Sfânt?” Omul a deschis 
ochii şi uitându-se la oamenii prezenţi la locul accidentului a spus: “Eu mor 
aici, iar el îmi zice ghicitori?!” Doctrina Sfintei Treimi pare obscură şi străină; şi 
totuşi este una dintre învăţăturile de bază ale Bisericii. Este fundamentală pentru că 
ne spune atât de multe despre Dumnezeu, despre cum creştinii au trăit prezenţa Sa 
în trecut şi despre cum putem să trăim plinătatea prezenţei Sale astăzi. 


Un Dumnezeu. 


Toată această discuţie despre unul în trei şi trei în unul nu este de dragul discuţiei. 
Dacă Biserica crede în acest adevăr şi învaţă doctrina despre Sfânta Treime, are 
motive foarte întemeiate. Noi credem că întreaga Evanghelie este însumată în 
această doctrină a celor trei Persoane, Tatăl, Fiul şi Spiritul Sfânt, în Unul 
Dumnezeu. Să începem cu învăţătura creştină fundamentală ce ne spune că 
Dumnezeu este Unul. Nici nu ne putem imagina ce veste bună a fost aceasta pentru 
lumea păgână care credea nu într-Unul Dumnezeu ci în mai mulţi zei. Putem citi în 
cărțile unor misionari din vremurile noastre ce uşurare mare simt păgânii când 
învaţă de la misionarii creştini că în locul unei cete de zei şi spirite ce trebuie 
mulțumite, există doar un singur Dumnezeu care domneşte peste tot şi toate. Este 
groaznic să crezi în mai mulți zei. Dacă unul crede în soarta oarbă, în astrologie, în 
numele norocoase, în farmece şi amulete, precum şi în “Banul Atotputernic”, 
atunci inima lui este sfâşiată. Sunt prea mulţi zei de satisfăcut. “Nimeni nu poate 
sluji la doi stăpâni”, spune lisus. Orice mai mult decât un Dumnezeu este prea 
mult. Pentru că nu există decât un singur Dumnezeu. Acesta a fost unul dintre cele 
mai prețioase adevăruri pe care Dumnezeu l-a revelat evreilor Vechiului 
Testament: “Ascultă, Israele, Domnul Dumnezeul nostru este singurul Domn” 
(Deuteronom 6,4). 


Nu era acest adevăr suficient de măreț? De ce creştinii au trecut de la Un 
Dumnezeu la Trei în Unul? Unii spun că această trecere ar fi rezultatul minţii 
grecilor. Filozofia — spun aceştia — s-a amestecat cu Biblia cândva prin al doilea, al 
treilea şi al patrulea secol şi l-a ruinat pe Dumnezeul simplu al Vechiului 
Testament. Cu adevărat, primii Părinţi ai Bisericii au folosit anumite cuvinte şi 
idee, precum “co-substanţial”, care erau folosite în acele secole, dar le-au folosit 
pentru a exprima ceea ce ei trăit în urma întrupării lui Hristos. Ceva li s-a întâmplat 
primilor creştini, ceva ce le-a dat o imagine mai completă despre Dumnezeu. Să 
vedem despre ce este vorba. 


Experiențele primilor creştini. 





Doctrina Sfintei Treimi se bazează în principal pe experienţele primilor creştini. 
Când l-au întâlnit pe Hristos, l-au întâlnit pe Dumnezeu. “Domnul meu şi 
Dumnezeul meu !”, a spus Toma. “Tu eşti Hristos, Fiul Dumnezeului celui viu”, a 
spus Petru. “Cel care mă vede pe Mine, îl vede pe Tatăl”, a spus lisus. “Eu şi cu 
Tatăl una Suntem.” “Dumnezeu era în Hristos, împăcând lumea cu Sine însuşi”, 
a spus Pavel. Apoi la Rusalii au trăit sentimentul copleşitor al prezenţei divine în 
vieţile lor şi şi-au amintit că acesta este Spiritul lui Dumnezeu promis de profetul 
Ioil în Vechiul Testament. 


Doctrina despre Trinitate nu a căzut din ceruri de la Dumnezeu. De fapt cuvântul 
“Treime” nu îl găsim niciodată menţionat în scripturi. El vine din experienţa 
primilor creştini. A fost trăire înainte de a deveni doctrină. Doctrina a fost 
exprimarea intelectuală a ceea ce primii creştini experimentaseră în propriile lor 
vieţi. Petru, de exemplu, l-a cunoscut pe Dumnezeu în trei moduri. L-a cunoscut pe 
Dumnezeu ca Tată. L-a cunoscut pe Dumnezeu ca Fiu în persoana lui lisus Hristos. 
Iar la Rusalii l-a cunoscut pe Dumnezeu ca Spiritul Sfânt, ca o Prezenţă şi o Putere 
în inima sa şi în Biserică. Cât de clar vedem planul de mântuire al Sfintei Treimi: 
“Căci Dumnezeu (Tatăl aşa a iubit lumea, încât pe Fiul Său Cel Unul-Născut 
L-a dat ca oricine crede în EI să nu piară, ci să aibă viaţă veşnică” (loan 3,16). 
Apoi Iisus I-a trimis pe Spiritul Sfânt să sălăşluiască cu noi pentru totdeauna. 


Spiritul Sfânt este necesar pentru mântuire, ca şi lisus. Spiritul Sfânt este cel care 
ni l-a adus mai întâi pe lisus. “Iosife, fiul lui David, nu te teme a lua pe Maria, 
logodnica ta, că ce s-a zămislit într-însa este de la Duhul Sfânt” (Matei 1,20). 
Spiritul Sfânt este Cel care continuă să ni-l aducă pe lisus şi astăzi. 4 fiecare 
Liturghie, îngenunchem când preotul spune rugăciunea Epiclezei, pentru ca 
Spiritul Sfânt să coboare asupra pâinii şi vinului pentru a le transforma în 
preţiosul Trup şi Sânge al lui lisus. 


Sfântul Pavel vorbeşte despre “harul Domnului nostru lisus Hristos, dragostea 
lui Dumnezeu Tatăl şi împărtăşirea Spiritului Sfânt” Q Corinteni 13,13). Acestea 
erau binecuvântările Sfintei Treimi pe care el le-a trăit personal. 


David H. C. Read spunea: “Că există un singur Dumnezeu şi că îl ştim ca Tatăl, 
Fiul şi Spiritul Sfânt, este mărturia Noului Testament, credinţa continuă a 
Bisericii şi mărturia fiecăruia dintre noi care credem.” 


Elizabeth Barrett îi scria cu iubire lui Robert Browning: “Cum te iubesc? Să număr 
felurile.” 





Aşa au răspuns şi primii creştini despre Dumnezeu: “Cum te iubesc? Să număr 
felurile. Te iubesc, Doamne, ca Creator; te iubesc ca Mântuitor; te iubesc ca 
Spirit Sfânt, Mângâietor, puterea prezenţei lui Dumnezeu în inima şi Sufletul 
meu.” Doctrina Sfintei Treimi este deci o expresie a trei aspecte ale experimentării 
lui Dumnezeu. Ne gândim la El ca Dumnezeu Creatorul sau Tatăl. Ne gândim la EI 
ca cel intrat în istoria umanităţii în persoana lui lisus, Fiul lui Dumnezeu. Îl 
experimentăm sub chipul prezenţei continue şi pătrunzătoare din viețile noastre — 
pe Dumnezeu ca Spiritul Sfânt. 


Prea complicat? 


Sunt oameni care vor spune: “Treimea... concept prea complicat pentru mine. 
Vreau un Dumnezeu simplu, un Dumnezeu pe care să îl pot înţelege.” Ei bine, nu 
vom reuşi niciodată să îl înţelegem complet pe Dumnezeu. Acesta este motivul 
pentru care nu putem înţelege Treimea. Ceea ce nu înseamnă că nu putem vorbi 
despre Trinitate în moduri simple şi de înţeles. Treimea înseamnă că cred în 
Dumnezeu Tatăl care m-a făcut, în Dumnezeu Fiul care m-a Salvat, şi în 
Dumnezeu Spiritul Sfânt care trăieşte în mine. 


Treimea în Scriptură. 


Doctrina Treimii, care se bazează pe modul în care omul l-a experimentat pe 
Dumnezeu în Noul Testament, este ancorată în Scriptură. Domnul lisus a spus: 
“Mergând, învăţaţi toate neamurile, botezându-le în numele Tatălui şi al Fiului 
şi al Spiritului Sfânt” (Matei 28,19). Cele trei Persoane sunt menţionate specific, 
iar unitatea lor este afirmată prin folosirea cuvântului “numele” şi nu “numelor”. 
Nimeni nu poate să fie creştin fără să fie botezat, spune Iisus. Şi nimeni nu poate 
să fie botezat decât în numele (este vorba de un nume, unul) Tatălui, al Fiului şi al 
Spiritului Sfânt, adică nu poţi fi creştin fără să crezi în Treime. Aceasta este marea 
poartă, marea intrare spre creştinism. 


Am văzut mai înainte că Treimea a fost prezentă la botezul lui lisus în râul Iordan. 
lisus a stat acolo în timp ce Spiritul Sfânt a coborât asupra Sa sub chip de 
porumbel, iar vocea Tatălui s-a auzit spunând: “Acesta este Fiul Meu cel iubit 
întru Care am binevoit” (Matei 3,17). 


Sfântul Pavel încheie o scrisoare spunând: “Harul Domnului nostru lisus Hristos 
şi dragostea lui Dumnezeu şi împărtăşirea Sfântului Duh să fie cu voi cu toți!” 
(2 Corinteni 13,13). 





Sfântul Petru aminteşte de Treime în prima sa epistolă: “Petru, apostol al lui lisus 
Hristos, [...] ales după cea mai dinainte ştiinţă a lui Dumnezeu-Tatăl, şi prin 
sfinţirea de către Spiritul Sfânt” (| Petru 1,1-2). Semne ale Treimii putem găsi şi 
în Vechiul Testament. Citim în primul capitol al Genezei: “Să facem om după 
chipul şi după asemănarea Noastră” (Geneză 1,26). În următorul verset citim: “Și 
a făcut Dumnezeu pe om după chipul Său”. Folosirea pluralului, “Noastră”, 
sugerează că sunt mai multe persoane. lar singularul “Său”, pe de altă parte, 
sugerează că acele mai multe persoane sunt cumva una singură. Cuvântul ebraic 
pentru Dumnezeu, în Vechiul Testament, “Elohim”, este la plural dar se conjugă la 
singular, iar adjectivele folosite cu el sunt tot la singular. Trei Persoane — un 
Dumnezeu! 
Un mister. 


Credinţa noastră în Treime, puternic ancorată fiind în Scriptură, rămâne totuşi un 
mister. Ea ne revelează plinătatea lui Dumnezeu dar în acelaşi timp ne-o ascunde 
cumva. Pentru că nimeni nu poate să înţeleagă cum Dumnezeu poate să fie trei 
Persoane distincte şi totuşi un Dumnezeu. Când spunem despre Treime că este un 
mister, trebuie să definim exact ce înţelegem prin mister. O excelentă definiție a 
misterului o găsim în cartea “Ce este credinţa?”, a lui Eugene Joly: “Un mister 
nu este un perete de care să te dai cu capul, ci un ocean în care să te arunci. Un 
mister nu este noaptea, ci este soarele, atât de strălucitor încât nu putem privi la 
el, atât de strălucitor încât totul este luminat de el.” Aşa este şi cu misterul 
Treimii: este pentru noi ca “soarele, atât de strălucitor încât nu putem privi la el, 
atât de strălucitor încât totul este luminat de el.” 


Sunt unii care refuză să creadă într-un Dumnezeu pe care nu îl pot înţelege. Ei par 
să uite că un Dumnezeu pe deplin explicat nu ar mai fi Dumnezeu. A-l defini pe 
Dumnezeu înseamnă a-l ucide. Dumnezeu este atât de mare încât rămâne dincolo 
de înţelegerea noastră. Sfântul Pavel cântă: “0, adâncul bogăției şi al înţelepciunii 
şi al ştiinţei lui Dumnezeu! Cât sunt de necercetate judecăţile Lui şi cât sunt de 
nepătrunse căile Lui! Căci cine a cunoscut gândul Domnului? [...] Pentru că de 
la EI şi prin EI şi întru EL sunt toate. A Lui să fie mărirea în veci” (Romani 
11,33-36). 


Dorothy Sayers scria: “De ce te plângi că afirmaţia că Dumnezeu este Trei în 
Unul ar fi obscură şi mistică, dar accepţi tot felul de formule matematice şi 
fizice, lucrezi cu Pi deşi ştii că este o constantă incalculabilă?” Suntem dispuşi să 
acceptăm astfel de formule, chiar dacă nu avem cum să le înţelegem în profunzime. 
Și atunci de ce nu putem să îl acceptăm şi pe Dumnezeu, exprimat ca Treime? 





Nu putem explica cum sămânţa îşi ia din pământ exact mineralele de care are 
nevoie. Nu putem explica cum porumbeii pot să se întoarcă acasă chiar şi peste 
tărâmuri peste care nu au mai zburat până atunci. Şi cum atunci ne aşteptăm să îl 
înţelegem total pe Dumnezeu? Dacă suntem uimiţi şi debusolaţi de atâtea mistere 
de pe pământ, cum de ne aşteptăm să înţelegem complet natura lui Dumnezeu? 


Sfântul Augustin se plimba într-o zi pe malul mării. Se gândea intens la doctrina 
despre Sfânta Treime. Cum putea să fie Dumnezeu Trei şi totuşi Unul? La un 
moment dat a trecut pe lângă o fetiţă ce umplea cu apa mării o groapă săpată în 
nisip. El a întrebat-o ce face. Răspunsul a fost: “Vreau să golesc marea în 
această mică groapă ce am săpat-o.” Înțeleptul teolog a zâmbit şi şi-a spus: “Şi 
eu încerc să fac ce face această fetiţă. Încerc să îl înghesui pe Dumnezeu infinit 
în mintea mea finită.” 


Nu este vorba că nu am putea să îl înţelegem deloc pe Dumnezeu. Scopul Treimii 
este de a ni-l revela pe Dumnezeu. Apa din gaura din nisip este parte a oceanului, 
dar nu întreg oceanul. Dincolo este mult mai multă apă, infinit mai multă. La fel 
este şi ştiinţa noastră despre Dumnezeu. Deşi nu putem niciodată să îl înţelegem 
complet, este de ajuns să ştim că este un Tată care mă iubeşte, un Fiu care mă 
salvează şi un Spirit Sfânt care trăieşte în mine. 


Analogii. 


De-a lungul istoriei, au fost folosite numeroase analogii care să ne ajute să 
înţelegem cum Dumnezeu poate să fie trei Persoane, dar un singur Dumnezeu. Nici 
una din analogii nu este perfectă, dar ne ajută aruncând o oarecare lumină asupra 
misterului. De exemplu: 


+ Sufletul are trei capacităţi: voinţa, înțelegerea şi memoria; dar este totuşi un 
singur suflet. 

+ Apa are trei forme: solidă (gheaţă), lichidă (apa) şi vapori (aburul), dar 
compoziția chimică nu se schimbă, ci rămâne aceeaşi. 

+ Soarele este compus din căldură, gaze şi o masă gigantică de materie; dar 
este unul. 


Autorul lucrării “lisus — un dialog cu Mântuitorul” scria: “Tatăl are un gând, şi 
gândul Său este exprimat şi pronunţat de Cuvânt (lisus). Şi ce este Spiritul? 
Spiritul este respiraţia care poartă cuvintele. Este vocea pe care o dă Cuvântului. 
Este limba de foc.” Opera de salvare începe cu Tatăl care “atât de mult a iubit 
lumea”; este realizată apoi de Fiul şi este completată de Spiritul Sfânt. 





Dumnezeu Tatăl este Ideea, este puterea creativă originală; Dumnezeu Fiul este 
Exprimarea ideii în trup omenesc; Dumnezeu Spiritul Sfânt este comunicarea 
ideii. 


Toate aceste analogii sunt slabe eforturi omeneşti în încercarea de a-l înţelege pe 
Dumnezeu infinit. Immanuel Kant spunea odată că există limite ale minţilor 
noastre finite şi că cu aceste limite putem contempla dar nu cuprinde lucruri 
care sunt infinite. Când ne punem în prezenţa lui Dumnezeu, nu înţelegem; 
suntem înlemniţi şi ne acoperim ochii, pentru că strălucirea sa este atât de mare că 
ne-ar putea orbi. 


Adevărata semnificaţie a misterului. 


Este bine că Dumnezeu este atât de mare, atât de dincolo de capacitatea noastră de 
înţelegere. Acesta este Dumnezeul de care avem nevoie, un Dumnezeu care nu 
poate să fie capturat în cuvinte, un Dumnezeu care ne forțează gândirea până acolo 
încât folosim simboluri şi sacramente care să îl exprime. Dar misterul nu este 
suficient. Nu putem să trăim doar din mistere. De fapt misterul creştin nu este un 
mister în sens clasic. Semnificația lui este de secret divin pe care Dumnezeu a dorit 
să ni-l reveleze; un secret atât de misterios încât nu am fi putut niciodată să îl 
descoperim noi singuri, printr-o căutare omenească, dacă Dumnezeu nu ar fi avut 
iniţiativa să ne dea indicii. EI a făcut aceasta în lisus Hristos şi prin Spiritul Sfânt. 
Ajungem astfel la întrebarea despre sensul Sfintei Treimi. Ce ne spune Treimea 
nouă? 


Când de accesibil este Dumnezeu. 


Ne spune mai întâi nu doar cât de misterios este Dumnezeu ci şi cât de accesibil. 
Dumnezeu devine unul din noi în Hristos. El devine Fratele nostru, împărtăşind cu 
noi durerile, slăbiciunile, ispitele, suferinţele şi moartea noastră. Vechii zei stăteau 
sus, pe muntele Olimp. lisus a venit jos, să stea cu noi, ca Emanuel: Dumnezeu 
este cu noi. Este aproape, îl putem atinge, în fiecare zi, oricine, omul de rând — 
acesta este Dumnezeu care a devenit om în lisus; Dumnezeu care la Rusalii a 
venit ca Spiritul Sfânt pentru a sălăşlui în fiecare dintre noi, umplându-ne de 
Prezenţa şi Puterea lui Dumnezeu. Dumnezeu deasupra noastră. Dumnezeu 
alături de noi. Dumnezeu în noi. Aceasta ne-o spune doctrina despre Sfânta 
Treime. Fără Trinitate, Dumnezeu ar fi de necunoscut şi inaccesibil totodată. 


Când Părinţii Bisericii vorbeau despre cele trei Persoane ale dumnezeirii nu o 
făceau aşa cum noi am vorbi astăzi despre o mulțime de oameni. Pur şi simplu se 





vorbeşte astfel despre Dumnezeu pentru că lipseşte limbajul pentru a exprima ce 
este Dumnezeu. 


Augustin scria: “Sunt cu siguranţă trei, dar dacă ne întrebăm “trei ce?” vorbirea 
umană este copleşită de sărăcie. Spunem apoi “trei Persoane”, dar nu pentru a 
exprima realitatea, ci pentru a ne salva pe noi de la tăcere” (De Trinitatae VII, 
8). 

Cuvântul “persoană” nu este folosit pentru a-l aduce pe Dumnezeu la nivelul 
nostru, ci pentru că “persoana” este conceptul cel mai înalt cunoscut, iar 
Dumnezeu nu poate fi mai jos de atât. Trebuie că este mult, mult mai mult! lisus a 
exprimat aceasta adesea cu cuvintele “cu cât mai mult”. “Dacă voi, răi fiind, ştiţi 
să daţi daruri bune fiilor voştri, cu cât mai mult Tatăl vostru Cel din ceruri va da 
cele bune celor care cer de la El?” (Matei 7,11). 


Cuvântul “persoană” a fost ales pentru a ne ajuta să înţelegem că fiecare Persoană 
din Sfânta Treime este Cineva cu Care putem vorbi, Căreia putem să îi cerem, pe 
Care o putem iubi şi cu Care putem avea o relaţie personală. Trinitatea deci, este ca 
soarele strălucitor, imposibil de privit, dar luminând cunoaşterea noastră despre 
Dumnezeu Unul, accesibil în Hristos şi prin Spiritul Sfânt. 


Dumnezeu în plinătatea Sa. 


Doctrina Treimii păstrează plinătatea lui Dumnezeu. Pentru creştini, cuvântul 
“Dumnezeu” în sine este prea vag. Treimea amplifică şi îl descrie mai deplin pe 
Dumnezeu. Pentru noi, “Dumnezeu” înseamnă Tatăl care ne iubeşte, Fiul care ne 
salvează, şi Spiritul Sfânt ce sălăşluieşte în noi. Dumnezeu Creatorul. Dumnezeu 
Răscumpărătorul. Dumnezeu Mângâietorul. Orice mai puţin nu ar fi Dumnezeul 
Noului Testament. În cuvintele Sfântului Pavel, plinătatea lui Dumnezeu constă în 
“harul Domnului nostru lisus Hristos, dragostea lui Dumnezeu Tatăl şi 
împărtăşirea Spiritului Sfânt”. Nu putem să vorbim cum se cuvine despre 
Dumnezeu fără să vorbim despre Hristos şi despre Spiritul Sfânt în acelaşi 
moment. Doctrina Treimii conservă deci plinătatea lui Dumnezeu.” 


Avem nevoie de Sfânta Treime. 
Cine nu are nevoie de harul Domnului nostru lisus Hristos? “Cunoaşteţi harul 


Domnului nostru lisus Hristos”, scrie Pavel, “că EL bogat fiind, pentru voi a 
sărăcit, ca voi cu sărăcia Lui să vă îmbogăţiţi” (2 Corinteni 8,9). 





Cine nu are nevoie de iubirea lui Dumnezeu? “Căci Dumnezeu aşa a iubit 
lumea, încât pe Fiul Său Cel Unul-Născut L-a dat ca oricine crede în El să nu 
piară, ci să aibă viaţă veşnică” (loan 3,16). 

Cine nu are nevoie de împărtăşirea Spiritului Sfânt? “Veţi lua putere, venind 
Duhul Sfânt peste voi” (Faptele Apostolilor 1,8). 


Al vostru poate să fie harul lui Hristos, a voastră dragostea lui Dumnezeu, a 
voastră comuniunea Spiritului Sfânt. Acesta este sensul Treimii care însumează 
întreaga Evanghelie, prezentându-ne plinătatea prezenţei, puterii şi iubirii lui 
Dumnezeu. Dumnezeu deasupra mea. Dumnezeu lângă mine. Dumnezeu în mine. 


Autorul francez Francois Mauriac spunea că nimeni creat de Tatăl, 
răscumpărat de Fiul şi renăscut de Spiritul Sfânt nu poate să se considere pe 
sine neimportant. De aceea Biserica nu încetează să cânte cu recunoştinţă: 
“Mărire Tatălui şi Fiului şi Spiritului Sfânt, acum şi pururea şi în veci vecilor. 
Amin.” 


Rugăciune. 
Speranţa mea este Tatăl; 
Scăparea mea este Fiul; 
Acoperământul meu este Spiritul Sfânt; 


Treime Sfântă, mărire Ţie. 


(Traducere: Oana Capan) 





Pr. Leonardo Sapienza - Botezul Domnului - Să rămânem creştini 


“Imediat după botez, lisus a văzut Spiritul lui Dumnezeu ce venea asupra lui ” 
(Matei 3,17) 


La Botez misiunea lui lisus primeşte confirmarea autoritară a Tatălui. Botezul lui 
lisus reprezintă o referință precisă pentru botezul nostru. Cei din jur se aşteaptă ca 
şi noi să dovedim că am fost botezați. Avem datoria de a trăi cu mai mare coerenţă 
credinţa noastră. 


Trebuie să demonstrăm altora că viaţa noastră aparţine lui Hristos, că avem o 
credința matură şi conştientă. După ce părinţii noştri ne-au dat darul botezului, 
acum suntem în măsură să ne asumăm responsabilitatea noastră, de a dori să trăim 
ca şi creştini convinşi şi convingători. Într-un timp în care se apără ideea de 
“rebotezare” (abjurarea creştinismului) este necesar şi urgent, ca numele nostru de 
creştin înregistrat în matriculele parohiale să iasă la lumină. Este timpul să onorăm 
angajamentele pe care, în ziua botezului, părinţii şi naşii le-au luat pentru noi. 


Este necesar să ne reamintim de botezul nostru, şi să-l trăim la persoana întâi. A 
sosit momentul să redescoperim o virtute de care se vorbeşte mult, dar care este 
puţin practicată: coerenţa. Coerenţa este acea virtute prin care unul acţionează 
după cum gândeşte şi gândeşte după cum acţionează. Coerenţa creştină trebuie 
să se măsoare cu dificultăţile şi tentaţiile de fiecare zi. Să nu-l lăsăm pe 
Dumnezeu la marginea vieţii şi a societății noastre. Să nu ne mulţumim să fim 
creştini doar cu numele, satisfăcuţi de o rugăciune, o faptă de milostenie, sau un 
gest de bunătate. Evanghelia trebuie să impregneze şi să antreneze întreaga noastră 
viaţă! 


Cum spune un faimos scriitor francez: “Lumea de azi le cere creştinilor să rămână 
creştini”. Tocmai pentru faptul că societatea de azi merge mereu spre decreştinare, 





şi se răspândeşte indiferența faţă de Hristos. Probele cele mai asiguratoare şi valide 
pe care putem să le furnizăm cu privire la credinţa noastră, sunt cele ale existenţei 
şi acțiunii noastre cât mai asemănătoare cu Evanghelia. 


Spunea Maritain: “Dacă într-un timp ajungeau cinci argumente pentru a 
explica existenţa lui Dumnezeu, azi omul reţine că acestea sunt insuficiente şi 
vrea un al şaselea argument, cel mai complet, cel mai autoritar; viaţa celor care 
cred în Dumnezeu “. 


(Traducere: Mons. Angelo-Narcis Pop) 





Pr. Gheorghe Neamţiu - Botezul Domnului - Acesta este Fiul Meu 


“Acesta este Fiul Meu cel iubit întru care bine am voit.” (Matei Ill,17) 


Botezul Domnului este manifestarea lui Dumnezeu în Omul Hristos, adică punerea 
în lumină a faptului că Omul adevărat născut în ieslea din Bethleem este totodată şi 
Dumnezeu adevărat, în una şi aceeaşi persoană divină, lisus Hristos. De aceea, 

se mai numeşte şi Arătarea Domnului sau Teofanie — apariţia 
lui Dumnezeu - sau Epifanie, adică arătarea sub formă omenească a lui 
Dumnezeu. Pentru ca lumea care L-a văzut copil în iesle, ca pe un copil oarecare, 
nu cumva, sedusă de aparenţe, să creadă că lisus Hristos nu e decât un om şi nimic 
mai mult, El îşi arată astăzi dumnezeirea Sa, demonstrând în faţa unei mulțimi 
dintre cele mai împestriţate — ostaşi, mercenari, saducei, farisei, vameşi, oameni de 
rând, ucenici ai Sfântului loan Botezătorul — adevărul fundamental al religiei 
noastre, acela că El, care astăzi Se botează în lordan, este Fiul lui Dumnezeu, 
născut din veci din Tatăl, Dumnezeu adevărat şi om adevărat în una şi aceeaşi 
persoană, divină: lisus Hristos, Mântuitorul trimis în lume. 


EI primeşte botezul din mâna lui loan Botezătorul, dar acest botez nu era un 
botez adevărat, ci doar o chemare la pocăință, pocăință de care lisus nu avea 
nevoie fiind El Dumnezeu, iar, dacă totuşi Se smereşte primind acest semn al 
păcatului, o face spre a Se arăta astfel în mod public lumii ca Dumnezeu 
adevărat şi Mântuitorul făgăduit şi pentru a ne demonstra, prin pilda Sa de 
Smenerie, necesitatea purificării prin pocăință spre a putea intra în împărăţia 
spirituală anunţată de EL. 


Botezul Domnului este însă nu numai o chemare la pocăință, la reînnoirea vieţii, 
ci totodată şi momentul solemn când lisus, Sfinţind apa prin contactul Său cu ea, 
şi dându-i putere curăţătoare de păcate, întemeiază Sfânta Taină a Botezului, 





Taină care, dimpreună cu celelalte şase Taine, izvorăşte din coasta lui lisus mort 
pe Cruce, vărsând în suflete viaţa divină a harului sfinţilor şi ridicându-l, astfel, 
pe om la demnitatea de fiu al lui Dumnezeu şi tabernacol al Sfintei Treimi. 


lată de ce, vom folosi astăzi acest prilej spre a medita asupra misterului Sfântului 
Botez. 


În una din convorbirile pe care Iisus le va avea mai târziu cu fariseul Nicodim — cu 
acel ucenic care venea pe ascuns, noaptea, la Mântuitorul -, după ce Nicodim îşi 
mărturiseşte credinţa în misiunea dumnezeiască a Mântuitorului, acesta îi zice: 
“Adevăr, adevăr îţi grăiesc, de nu se va naşte cineva de sus, nu va putea vedea 
Împărăţia lui Dumnezeu”. La aceste cuvinte, Nicodim, rămas pe cât de mirat pe 
atât de încurcat, întreabă: “Cum poate cineva să se nască fiind bătrân? Oare 
poate să intre a doua oară în pântecele mamei sale şi să se nască?” lisus insistă: 
“Adevăr, adevăr îţi grăiesc: De nu se va naşte cineva din apă şi din spirit, nu va 
putea intra în Împărăţia lui Dumnezeu. Ce este născut din trup, trup este, şi ce 
este născut din spirit, spirit este. Nu te mira că ţi-am zis: Trebuie să vă naşteţi de 
sus” (loan III, 3-5). 


Este, aşadar, cum nu se poate mai limpede că, în acest dialog cu Nicodim, lisus 


proclamă necesitatea absolută a unei naşteri spirituale — de sus — pentru toţi 
oamenii, naştere care are loc prin apă şi prin Spirit, deci prin Sfântul Botez, care 
este poarta de intrare în Împărăţia cerurilor, adică în Biserica lui Hristos, care 
începe aici pe pământ prin Biserica luptătoare, şi se desăvârşeşte în cer, prin 
Biserica triumfătoare. 


Sfântul Botez este prefigurat în "Testamentul Vechi prin ritualul circumciziunii sau 
tăierii împrejur, căci după cum pruncul tăiat împrejur devenea membru al 
poporului ales, tot astfel, acum, în Noul Testament, cel botezat devine membru al 
noului popor ales, al Bisericii lui Hristos. 


Protopărinţii noştri, cum bine ştim, prin păcatul lor au pierdut nu numai pentru ei ci 
şi pentru întreaga posteritate, darul suprafiresc al harului sfinților care 1-a ridicat 
peste starea lor firească de simple creaturi la starea suprafirească de fii adoptivi ai 
lui Dumnezeu şi moştenitori ai fericirii Lui. Cuvântul veşnic al lui Dumnezeu, 
întrupându-se, a reparat în locul nostru ofensa pricinuită lui Dumnezeu-Tatăl. Prin 
sângele Său vărsat pe Cruce, El ne-a redobândit dreptul de fu ai lui Dumnezeu şi 
moştenitori ai Cerului, drept pe care ni-l împărtăşeşte prin spălarea cu apa 
Sfântului Botez, slujbă pe care Mântuitorul a încredinţat-o Apostolilor îndată după 
Învierea Sa, când, insuflându-le puterea Spiritului Sfânt, le-a poruncit: “(...) 





mergând, învăţaţi toate neamurile, botezându-le în numele Tatălui şi al Fiului şi 
al Sfântului Spirit (...)” (Matei XXVIII, 19). 


Aşadar, în Sfântul Botez, prin Hristos, ne altoim din nou în firea dumnezeiască. Şi 
după cum mlădiţa nobilă altoită în pomul pădureţ transformă seva sălbatică a 
acestuia în sevă nobilă, producând fructe bune de consumat, tot astfel, dar de astă 
dată printr-un proces invers, Hristos, trunchiul nobil, în care ne-am altoit, noi, 
mlădiţele cele sălbatice, ne comunică seva vieţii Sale divine, care ne transformă, ne 
asimilează, ne face asemenea Lui, adică ne îndumnezeieşte, ne face părtaşi firii 
Sale — consortes Dei naturae, cum spune Sfântul Petru -, astfel încât faptele noastre 
nu mai sunt omeneşti, ci teandrice (divino-umane), ca şi ale lui Hristos. EI, în care 
suntem grefaţi, şi care lucrează în noi, cu concursul nostru, le imprimă valoare 
meritorie supranaturală, divină, adică le face apte de a ne câştiga fericirea cerească. 
Fără păstrarea şi sporirea acestei vieți divine primite în botez, prin trăirea conform 
poruncilor divine, noi nu suntem în stare să aducem nici un rod bun pentru 
mântuire, deoarece păcatul de moarte ne taie legătura organică cu Hristos izvorul 
vieţii divine din noi. Acest adevăr ni-l subliniază Însuşi lisus când, asemănându-Se 
pe Sine cu viţa, ne zice: “Rămâneți în Mine şi Eu rămân în voi. Precum mlădiţa 
nu poate aduce rod de la sine de nu va fi în viţă, tot aşa şi voi de nu veţi fi în 
Mine. Eu sunt viţa, voi mlădiţele. Cel ce locuieşte în Mine, şi Eu în el, acela mult 
rod aduce: căci fără de Mine nu puteți face nimic” (oan XV, 4-5). 


Din cele spuse rezultă că unirea noastră cu Dumnezeu Tatăl în Hristos prin Botez 
este o legătură vitală. Când aceasta se rupe prin păcat, dispare şi viaţa divină din 
noi, murim sufleteşte. Dar mai rezultă că, născându-ne, prin apa Botezului, din 
Dumnezeu, devenim în mod real fiii Lui şi frații mai mici ai lui Hristos. Şi, deşi 
această filiație nu este naturală, ci o adopţiune — căci fiu natural al lui Dumnezeu 
este singur Hristos -, totuşi ea nu este ca o simplă adopţiune legală, prin care 
copilul nu primeşte de la Tatăl adoptiv decât numele şi moştenirea, dar nimic din 
firea lui, din sângele lui, ci o adopţiune supranaturală, deoarece copilul primeşte 
însăşi viaţa lui Dumnezeu, devine părtaş firii Lui, e îndumnezeit, devine una cu EI, 
aşa precum metalul încins în flacără devine asemenea focului, încât, privindu-le, cu 
greu le putem deosebi unul de altul, şi după cum două bucăţi de ceară contopite 
devin una. 


lată de ce Sfântul loan Evanghelistul, apostolul iubirii, în întâia sa epistolă catolică, 
c.III, v.l, zice: “Vedeţi ce fel de dragoste ne-a dat nouă Tatăl, ca fii ai lui 
Dumnezeu să ne numim: şi suntem.” Deci, în botez, nu primim pur şi simplu 
numai un nume nou, acela de creştin, ci primim însăşi realitatea vieţii divine, 
filiația divină. Nu numai ne numim fii, ci suntem cu adevărat. Suntem creștinați — 





Cristi nati, născuţi din Hristos; am intrat în familia lui Dumnezeu, devenind fiecare 
un alt Hristos, fiu al Sfintei Treimi. lată de ce Iisus repetă cuvintele rostite către cei 
din Testamentul Vechi: “Eu am zis: Dumnezei Sunteţi.” Dumnezei prin 
participare, prin împărtăşirea firii Sale, deci frați mai mici ai lui lisus Hristos. 


De aceea putem spune că, în momentul botezului nostru, deşi cu simţurile nu am 
perceput, deasupra noastră s-au pronunţat, ca şi asupra lui lisus, cuvintele: “Acesta 
este Fiul Meu cel iubit, întru care bine am voit” (Matei III, 17). Din acel moment 
am devenit şi reprezentanţii lui Hristos, astfel că, vrând-nevrând, chipul Său îl 
purtăm cu noi pretutindeni, pentru că s-a întipărit în mod neşters în fiinţa noastră 
spirituală. Hristos ÎL onorăm când Îl copiem în gândurile şi conduita noastră, şi tot 
pe EI Îl dispreţuim când purtarea noastră nu corespunde cu pilda vie pe care EI ne- 
a lăsat-o. 


Este oare totdeauna vie în mine credinţa şi conştiinţa acestei nobile înrudiri cu 
Dumnezeu, primită în Botez? Și, drept consecinţă, mă port conform demnităţii 
acesteia? Noblesse oblige. Copiii unui principe ori şef de stat trebuie să aibă cu 
totul alte maniere decât copiii unui umil cerşetor. Dacă e aşa, atunci, trecându- 
mi în revistă felul meu de a gândi şi vorbi, de a mă purta şi lucra, oare pot eu 
spune că sunt un vrednic fiu al lui Dumnezeu şi frate şi următor al lui Hristos? 


(1. Miclea, Ecouri din veşnicie, vol. II, Blaj, 1945, pass.) În botez, prin gura 
naşului, am declarat că mă lepăd de Satana, de toate poftele, trufia şi lucrările lui, 
şi mă unesc cu Hristos şi cred în EI ca în Împăratul şi Dumnezeul meu, adică mă 
supun poruncilor Lui. 


Dar, începând din momentul când am ajuns la anii priceperii, cum mi-am ţinut oare 
această întreită juruinţă: de lepădare de Satana, de mine însumi, şi de unire cu 
Hristos. O, de câte ori am rupt alianţa cu EI, Împăratul meu, şi am pactat cu 
principele întunericului, ascultând de momelile lui care, prin firea mea pornită spre 
rău, mă îndemna să mă conduc nu după decalogul Părintelui meu, ci după 
maximele morbide ale lumii! Şi, astfel, pângărindu-mă mi-am pierdut demnitatea 
de fiu al lui Dumnezeu şi dreptul la moştenirea cerească. 


Iubiţi frați, 


Să folosim prilejul sărbătorii de azi pentru a ne examina cum ne-am îndeplinit până 
acum angajamentele făcute la botez şi, căindu-ne pentru infidelităţile comise, să ne 
reînnoim hotărârea de a ne pune toate simţurile, facultățile, energiile, viaţa noastră 
întreagă în slujba Împăratului Hristos, unindu-ne astfel tot mai strâns cu El. Şi, ca 
să progresăm în această unire, să nu ne mărginim la rugăciune şi la primirea mai 





deasă a Sfintelor Taine, ci să facem zilnic şi o scurtă meditaţie, punând accentul pe 
examenul de conştiinţă, mijlocul sigur prin care ne putem vedea ca într-o oglindă 
cum stăm față de Dumnezeu şi aproapele, la ce cotă ne găsim în urcuşul spre 
desăvârşire, ce piedici ne opresc în ascensiunea noastră, şi ce măsuri avem de luat 
spre a le înlătura. Numai practicând zilnic acest examen ne vom putea păstra vii în 
conştiinţă noblețea de fii ai lui Dumnezeu-Tatăl şi fraţi ai lui Hristos, precum şi 
obligaţia ce decurge din ea, aceea de a ne îmbrăca în virtuțile Lui: “Câţi în Hristos 
v-aţi botezat, în Hristos v-aţi şi îmbrăcat.” Amin. 





Pr. Olimpiu Todorean - Botezul Domnului - Botezul Domnului lisus Hristos 


Iubiţi credincioşi, făcut din suflet şi din trup, dar odată cu botezul, locuit de Spiritul 
Sfânt, omul sau femeia este microcosmosul care trăieşte viaţa animalului dar a unui 
animal raţional şi psihologic, spiritual şi chiar supranatural. Nu are numai o 
inteligenţă rece, nu activează numai în baza logicii ci are şi o voinţă liberă care, 
prin constituţia sa, tinde spre a face binele, are o inimă şi se nutreşte din afecțiuni, 
are dorinţe, iubeşte, este pasional şi sensibil, este emotiv şi plânge. 


Nu trăieşte, deci, numai cu pâine, ci are sete şi foame de dreptate (Mt. 5,6), de 
afecțiune şi de surâs, de găzduire şi dialog, de participare şi împărtăşire, de 
ascultare şi de sfătuire. Are, mai mult decât de orice, nevoie de Dumnezeu, pentru 
că este făcut după chipul şi asemănarea sa, aspirând din toate puterile sale la el, 
aşa cum foarte bine sintetiza BIS: “e-ai făcut pentru tine, Doamne, şi 
sufletul nostru nu se va linişti până când nu se va odihni în tine”. Şi Dumnezeu, 
care, aşa cum spune Psalmul 139, “a zidit rărunchii mei, şi m-a alcătuit în 
pântecele maicii mele” ne ştie pe fiecare, ştie ce hram purtăm, cunoaşte dorinţele 
noastre şi nevoile noastre cele mai profunde, cunoaşte setea noastră de bucurie 
şi iubire. 


Intre timp, până când vom mai rămâne pe acest pământ, trebuie să credem în 
iubirea sa omnipotentă şi să răspundem mereu prezent la cererile sale, precum 
copiii care au credinţă în părinţii lor şi în braţele lor se simt în siguranță. Doar că 





părinţii din această lume sunt limitați, imperfecţi şi nu pot face totul. Dumnezeu, în 
schimb, ştie şi poate face totul. Având această credinţă vom beneficia de viziunea 
şi fericirea veşnică. 


De aceea, noi trebuie să avem mare credinţă în el, chiar şi atunci când nu înţelegem 
modul său de acţiune, ştiind că el face tot ceea ce face pentru binele nostru. 


A crede în lisus înseamnă a crede că suntem născuţi de la Dumnezeu, că suntem 
fii în Fiul, că putem Să trăim din iubire şi în iubire şi, cu ajutorul său, suntem în 
măsură să depăşim îngustele orizonturi lumeşti, să ne deschidem speranţei 
teologale, să trăim în bucurie. 


Și pentru a genera şi însufleţi această credință, Tatăl şi Fiul au insuflat asupra 
fiecăruia dintre noi Spirit Sfânt. EI este puterea lui Dumnezeu, apa care purifică, 
este adevărul care mărturiseşte că Dumnezeu este Tatăl şi că lisus, vărsându-şi 
sângele, este Mântuitorul tuturor, este iubirea personificată care adapă setea 
noastră după infinit, după puritate şi după frumos. 


Spiritul pogoară asupra lui lisus ca “un porumbel”, revelează lumii că, odată, cu 
lisus, a fost inaugurat timpul alianţei definitive dintre noi şi Sfânta Treime. 


La facerea lumii, “Spiritul lui Dumnezeu se purta deasupra apelor” şi Dumnezeu 
a creat lumea. După potop, porumbelul s-a reîntors la Noe cu un ram de măslin în 
cioc şi “Noe a înţeles că apele s-au retras” şi că curcubeul pe care Domnul l-a pus 
pe cer era “semnul alianţei pentru generaţiile viitoare”. 


Pogorârea Spiritului sub forma unui porumbel asupra lui lisus, care se lasă botezat 
de loan, înseamnă, după facerea lumii şi după potop, începutul unei ere noi: era 
Noului Testament, Testamentul pe care Iisus I-a instaurat prin moarte, prin înviere, 
prin înălţare şi, în sfârşit, prin insuflarea Spiritului. Astfel s-a verificat ceea ce 
Dumnezeu a promis: “Voi stabili cu voi o alianţă eternă”. 


În interiorul acestui orizont istorico-salvator trebuie să considerăm şi afirmaţia 
Evangheliei de astăzi: “EI (Domnul lisus) vă va boteza cu Spirit Sfânt”. În 
momentul în care primim sacramentul botezului, în realitate Spiritului Tatălui şi al 
Fiului vine să-şi stabilească locuinţa sa în inima noastră, ne cufundă în Sfânta 
Treime, face din trupul nostru templul său, ne face fii ai Tatălui, moştenitorii săi, 
fraţi ai lui lisus şi fraţi între noi, alimentează mereu credinţa noastră şi ne ajută să 
trăim potrivit Evangheliei. 





Toate acestea condiţionate însă: să fim mereu ascultători de Spiritul Sfânt şi, cu 
ajutorul său să dăm o orientare evanghelică vieţii noastre, să trăim potrivit 
exigenţelor botezului, ca fii ai lui Dumnezeu şi ca membre al corpului mistic, să 
mâncăm şi să bem trupul şi sângele lui lisus, să ne apropiem de sacramente, să 
acceptăm voinţa sa. 


Să reflectăm la această propunere în lumina unei alte afirmaţii a lui loan în prima 
sa scrisoare cap. 5 vers. 4: “Poruncile lui nu sunt grele”. Dumnezeu nu cere 
nimănui imposibilul. Toţi putem observa poruncile sale. Pentru că poruncile 
Domnului nu sunt grele. Nu, nu sunt — şi acum trebuie să fim atenţi — pentru că 
Spiritul care locuieşte în noi e dispus să ne ajute să înfruntăm şi să depăşim 
dificultăţile şi tentaţiile pe care viaţa ni le pune înainte, este destul ca noi să o 
cerem şi Să fim dispuşi să primim ajutorul său. 


Să ne hotărâm să ne schimbăm viaţa. A-l primi pe Spiritul Sfânt înseamnă a te 
boteza în Spirit Sfânt, şi botezul în Spiritul este botez de foc, foc ce purifică 
sufletul nostru, aşa cum este purificat aurul în creuzet, făcându-l pur ca şi cristalul 
în care Dumnezeu se poate reflecta. Ce am putea voi mai mult decât să se reflecte 
Dumnezeu în noi?! A fi botezați în Spirit înseamnă Să vrem Să devenim mai buni 
decât am fost până acum, înseamnă a-l lăsa să iasă la suprafaţă omul nou, 
dezbrăcat de cel vechi, ce este ascuns în inimile fiecăruia dintre noi. Amin. 





Pr. loan Abadi şi Pr. Alexandru Buzalic - Botezul Domnului - Sfintele arătări 
ale Domnului nostru lisus Hristos 


Cu ocazia botezului lui lisus Hristos în râul Iordanului s-a arătat Preasfânta 
Treime: Cerescul Părinte a vorbit din Cer, Fiul lui Dumnezeu se afla în râul 
Iordanului, iar Spiritul Sfânt s-a arătat în chip de porumbel deasupra Fiului 
Dumnezeiesc. Este un mister de nepătruns chiar şi pentru îngerii cerului! Un 
Dumnezeu unic în trei Persoane. Misterul credinţei noastre, nemaiîntâlnit în 
gândirea omenirii, unitatea de o ființă în diversitatea individuală a ceea ce este 
personal şi lucrează în iconomia mântuirii. 


În secolul al IV-lea înainte de naşterea lui Hristos, filozoful grec Platon, a ajuns la 
concluzia existenţei unui Singur Dumnezeu. Platon şi-a pus întrebarea: “Dacă 
este un singur Dumnezeu, atunci la ce se gândeşte El din veşnicie? EI este o 
Fiinţă raţională, de aceea trebuie să gândească. Dacă este numai un Dumnezeu, 
pe cine iubeşte EI din eternitate? Trebuie să iubească pe cineva, deoarece iubirea 
este necesară fericirii”. La această întrebare a filozofului păgân, nici unul dintre 
oameni nu a putut să ofere vreun răspuns. Fiul Tatălui, lisus Hristos, a venit pe 
pământ şi a revelat oamenilor misterul de nepătruns al Sfintei Treimi. 


Dumnezeu veşnic şi atotputernic, este infinit în înţelepciune. El reprezintă însăşi 
Inţelepciunea. Evanghelistul loan îşi începe Evanghelia: «La început a fost 
Cuvântul şi Cuvântul era la Dumnezeu şi Dumnezeu era Cuvântul. Acesta era 





întru început la Dumnezeu» (loan 1, 1-2). Cuvântul este Dumnezeu care în 
înțelepciunea Sa a creat întreg Universul, este dătător de viaţă şi în acelaşi timp 
reprezintă unica Persoană divină care putea să ia chip de om pentru a învăţa 
omenirea şi a-i aduce mântuirea. lar Spiritul lui Dumnezeu este prezent din 
veşnicie alături de Tatăl şi Fiul — Cuvântul, ca şi Cel ce înfăptuieşte în istorie 
planul lui Dumnezeu şi îl actualizează pe Cel Transcendent omului trăitor al unui 
timp. 


Dumnezeu, este neschimbat, perfect şi veşnic. În Domnul Dumnezeu, nu există 
timp, nu este un “a fost” şi nici un “va fi”, căci Dumnezeu este. Cel ce generează 
pe Fiul şi pe Spiritul Sfânt mai înainte de apariția istoriei omenirii şi a întregului 
Univers, este numit Tată. Cuvântul Dumnezeiesc, reprezintă expresia lui 
Dumnezeu Tatăl. El cuprinde în Sine întreaga putere a lui Dumnezeu şi are aceeaşi 
natură dumnezeiască. lisus Hristos spune: «Toate, câte are Tatăl, ale Mele sunt» 
(loan 16, 15). Într-alt loc, Iisus Hristos spune: «Cine vede pe Fiul, acela vede pe 
Tatăl» (loan 14, 9). Cerescul Părinte, vede în Fiul chipul Său, şi spune: «Fiul Meu, 
eşti Tu, Eu astăzi Te-am născut!» (Psalmul 2, 7). Dar Dumnezeu are voinţă liberă, 
astfel încât EI iubeşte din veşnicie, pentru că «Dumnezeu este iubire» (1 loan 4, 
16). 


Dumnezeu Tatăl, iubeşte din eternitate pe Fiul Său, lar Fiul lui Dumnezeu 
iubeşte din eternitate cu o iubire infinită pe Tatăl. Această iubire infinită şi 
eternă trece de la “Tatăl prin Fiul” la Cea de-a treia Persoană a lui Dumnezeu, 
Spiritul Sfânt, afirmă Biserica în gândirea UER, vatorificând 
Evanghelia Sfântului loan. 


Răsăritul creştin afirmă acelaşi lucru, privind din istorie modul cum Spiritul Sfânt 
acţionează în iconomia mântuirii, pornind de la Tatăl, fiind mijlocit prin Fiul. 
Datorită transcendenţei Sale şi a faptului că Dumnezeu rămâne mai presus de orice 
categorie experimentată de om, misterul Preasfintei Treimi va rămâne un mister, în 
ciuda Revelaţiei şi a progresului teologiei, căci oricât ne-am apropia de Izvorul 
vieţii, acesta tot absolut şi de necuprins rămâne. 


Se spune că Sfântul Augustin a dorit foarte mult să înţeleagă Misterul 
Preasfintei Treimi. Într-o zi, fiind cuprins de acest gând mergea pe malul unei 
mări. Acolo a observat cum un copil mic, lua cu un vas apă din mare şi de 
fiecare dată o turna într-un loc. Apropiindu-se de acest copil de pe malul mării, 
Sfântul Augustin, mirat, l-a întrebat:“Ce faci aici, copile?”, “Vreau să mut 
marea în această gropiţă,” — i-a răspuns copilul. "Dar este cu neputinţă, ca 
această gropiță mică să poată cuprinde întreaga mare,” — i-a răspuns Sfântul 





Augustin, zâmbind. În acele momente copilul s-a preschimbat în înger luminos 
şi i-a spus:“Dar tu cu mintea ta cea mică vrei să cuprinzi misterul cel infinit al 
Preasfintei Treimi?” Şi Îngerul a dispărut, iar Augustin a înţeles, că omul nu 
poate să cuprindă în întregime misterul credinţei noastre. 


În Vechiul Testament, Dumnezeu a pregătit prin gura profeților lumea pentru 
venirea lui Hristos. Fiul lui Dumnezeu, lisus Hristos, a pregătit Biserica pentru 
venirea celei de-a treia persoane Divine — Spiritul Sfânt, care în chipul limbilor de 
foc s-a coborât peste Apostoli, lucrând până la sfârşitul secolelor prin intermediul 
Sfintelor Sacramente. 


Noi suntem copiii lui Dumnezeu Tatăl. Sfântul loan, în prima epistolă scrie: 
«Vedeţi ce fel de iubire ne-a dăruit nouă Tatăl, ca să ne numim fii ai lui 
Dumnezeu, şi Suntem... lubiţilor, acum Suntem fii ai lui Dumnezeu!» (| loan 3, 
1-2). 


Suntem fraţii şi surorile Fiului lui Dumnezeu! După Înviere lisus Hristos S-a 
adresat Mariei Magdalena: «Mergi la fraţii Mei şi le spune: Mă sui la Tatăl Meu 
şi la Tatăl vostru, şi la Dumnezeul Meu şi Dumnezeul vostru» (loan 20, 17). 


Suntem templul Spiritului Sfânt. Apostolul Pavel scrie în Epistola către Corinteni: 
«Oare nu ştiţi, că sunteţi templul lui Dumnezeu, şi că Spiritul lui Dumnezeu 
locuieşte în voi?» (1.Corinteni 3, 16). «Nu ştiţi oare, că şi corpul vostru este 
templul Spiritului Sfânt, care trăieşte în voi?» (cf. 1 Corinteni 6, 19). Cât de mare 
este fericirea noastră! Cât de măreaţă este demnitatea noastră! 


Dacă toți oamenii şi-ar aminti despre acest adevăr de credință, că Tatăl cel 
atotputernic este Tatăl nostru, că noi suntem fraţii şi surorile Fiului lui Dumnezeu, 
Mântuitorul lumii, că noi suntem temple vii ale Spiritului Sfânt, atunci viaţa 
noastră pe pământ ar cunoaşte fericirea Împărăției. Dacă Misterul rămâne mai 


urmat: ascultarea vocii lui Dumnezeu, care mai presus de fire se revarsă peste noi, 
dăruindu-ne existenţa şi harurile Sale prin care ne îndumnezeieşte. 


Rugăciune 


O, lisuse, apele Iordanului Te-au spălat şi pe Tine de asemenea, în faţa mulţimii, 
dar puţini au fost aceia, care Te-au recunoscut. Acest mister al credinţei străbate 





în mod constant printre secole timpul, şi este cauza suferinţei pentru toţi aceia, 
care Te iubesc şi care au primit misiunea, să Te facă cunoscut lumii întregi. 


Împarte urmaşilor Tăi, Apostolilor, discipolilor şi tuturor celor, care-şi trag 
numele lor din al Tău şi din Crucea Ta, graţia şi puterea de a conduce în 
continuare lucrarea şi răspândirea Evangheliei Tale, să o sprijine prin 
rugăciune, suferinţă, şi printr-o credinţă totală faţă de voinţa Ta cea sfântă. 


O, lisuse, Miel nevinovat, Tu, Te-ai prezentat înaintea lui loan în postura de 
păcătos. Atrage-ne şi pe noi la apa Iordanului. Vrem să mergem acolo, pentru a 
ne face cunoscută josnicia şi păcatele noastre, ca să ne putem purifica sufletele. 
Și precum cerul a făcut cunoscută vocea Părintelui Tău, care şi-a aflat în Tine 
plăcerea, aşa şi noi, să trecem aceste încercări... în zorii învierii Tale, să putem 
asculta în profunzimea sufletului nostru, aceeaşi voce a Părintelui Ceresc, prin 
care să ne recunoască pe noi, ca şi fii plăcuţi ai Lui. Amin. (După Sfântul loan 
al XXIII-lea) 





Predici la Botezul Domnului. Smerita Arătare a Domnului în lume — Vestirea 
naşterii din nou şi minunea înfierii noastre. Folosul apei sfinţite - Părintele 
Nichifor Horia 


Părintele Nichifor Horia (Măn. Sfinţii Trei Ierarhi, laşi) - Predică la Botezul 
Domnului (2012): 


În fiecare an ne întâlnim la slujbă întru înţelesul sărbătorii celei mari, nu doar 
facem comemorarea acestui eveniment, Arătarea Mântuitorului, Arătarea Treimii 
omului [pentru om], ci, în primul rând, suntem chemaţi să ne împărtăşim de harul 
pe care proorocii şi Sfântul loan Botezătorul l-au împărtăşit prin venirea Domnului 
în lume, har pe care Domnul vrea să ni-l dăruiască și nouă şi o face cu fiecare din 
noi, îndeosebi în Taina Sfântului Botez. 


În tropar auzim glasul Părintelui Ceresc Care spune Fiului ce Se botează: Acesta 
este Fiul meu Cel iubit întru Care am binevoit. 


La botezul fiecăruia dintre noi primim nu doar iertarea păcatelor, iertarea păcatului 
strămoşesc, iertarea păcatelor făcute până la botez celor ce se botează adulţi, ci 
primim şi acest har al înfierii, înfiere după har, în care şi nouă tainic Părintele 
Ceresc ne spune: Acesta este fiul Meu cel iubit [Fiul Meu eşti tu], Eu astăzi te-am 
născut, precum citim la Proorocul David. 





Iată, Botezul Domnului îl prăznuim şi înţelegem că este în relaţie cu botezul nostru 
sau mai bine spus, botezul nostru este în relație cu Botezul Domnului. 


Mântuitorul S-a întrupat pentru înnoirea omului, pentru descoperirea a ceea ce este 
viaţa omului. Dacă proorocii înțelegeau sau întrezăreau, precum Proorocul lov, în 
suferinţă, că viaţa este mult mai mult decât ce trăia atunci, o suferință zdrobitoare 
şi a avut înţelegerea în Duhul Sfânt să spună: Dar eu ştiu că Mântuitorul meu este 
viu!, ştia că viaţa este mai mult decât acea suferință, mai mult decât o ciclicitate 
biologică, decât o siguranţă pe care o căutăm pe acest pământ. Viaţa este întâlnirea 
cu Dumnezeu, este veşnicia ce se deschide pentru noi în momentul botezului. 


lată, dacă proorocii înțelegeau aceasta, intuiau, încă nu aveau puterea să cunoască 
pe Dumnezeu desăvârşit, nu aveau puterea să înţeleagă ceea ce Nicodim, învăţat al 
Legii celei vechi, nu a putut să încapă, să pătrundă, cuvântul cel tainic pe care 
Domnul i-l spune: [De nu se va naşte cineva de sus, nu va putea să vadă împărăţia 
lui Dumnezeu].Şi Nicodim, învăţat și cunoscător al proorocilor şi al Legii, el însuşi 
aşteptând cuvântul lui Dumnezeu, este nedumerit şi întreabă: Cum oare putem să 
ne naştem din nou? Oare poate cineva să intre din nou în pântecele mamei şi să se 
nască? Şi Domnul descoperă că este vorba de o altă naştere, nu naşterea din trup, ci 
naşterea duhovnicească, care, în botez, schimbă omul. 


lată, cei ce se botează adulţi de multe ori primesc o schimbare anume, precum 
Domnul în istorie a schimbat numele celor ce s-au apropiat de El. Avram devine 
Avraam, Saul devine Pavel. Ce închipuie aceasta? O înnoire, întrucât e cu adevărat 
o naştere, o transformare pe care de multe ori noi înşine n-o putem vedea în noi, în 
sensul unei înţelegeri adevărate, al unei trăiri în aşteptarea pe care o mărturisim în 
Crez; după ce spunem Mărturisesc un botez spre iertarea păcatelor, adăugăm 
imediat: Aştept învierea morților şi viaţa veacului ce va să fie. Nu <aştept să-mi fac 
o casă mai bună, să am o meserie adevărată, să ajung cineva şi să se teamă lumea 
de mine sau să am o siguranţă şi să nu mă mai tem...>, ci: Aştept învierea morţilor, 
aceasta este esenţial pentru mine, nici măcar să fiu ferit de nişte necazuri sau de 
întâmplări groaznice sau de boli. Omul este realist, nu poate spune: <Aştept să fiu 
ferit de moarte>, căci ştie că moartea e un lucru sigur, e o realitate. Şi acestei 
realități îi urmează o nădejde, nu o zdrobire; nu stau înspăimântat de moarte, 
pentru că Biruitorul morţii mi-a dat nădejde atunci când a spus: Îndrăzniţi, Eu am 
biruit lumea - lumea, cu poftele ei, cu sirenele ei amăgitoare. lată că Aştept 
învierea morţilor înseamnă că înţeleg că moartea nu este ultima realitate a vieţii 
mele. Însăşi viaţa aceasta, cu ciclicitatea ei, ne cheamă să înţelegem dincolo de 
trup, pe Cel ce, prin insuflarea Sa, ne cheamă la Împărăţia Cerurilor, Împărăţia cea 
duhovnicească. 





Mântuitorul S-a botezat ca să ne înveţe pe noi măreţia Tainei Botezului. Sfântul 
loan boteza cu botezul pocăinţei, pregătea pe oameni pentru întâlnirea cu 
Dumnezeul Cel Viu. Şi iudeii de atunci au luat aminte că un tânăr îmbrăcat în 
haină aspră de cămilă, un tânăr care crescuse în asprimea pustiului, învăţa cuvânt 
cu putere şi înțelegeau că botezul lui nu era un botez născocit de oameni, ci era un 
botez insuflat de Dumnezeu. Şi, într-adevăr, Sfântul loan Botezătorul boteza cu 
botezul pocăinţei, botezul prin care vestea taina ce avea să fie. În momentul când 
Însuşi Domnul Hristos vine la botez, Ioan se înspăimântă şi se miră, spunând: Eu 
am trebuinţă să fiu botezat de Tine şi Tu vii la minc..., pentru că loan cunoscuse că 
Cel ce venea nu era un om [oarecare], ci era Dumnezeu - întrupat ca să vorbească 
omului pe limba lui, ca să-i poarte omului neputinţa şi să-i vestească omului viaţa 
cea adevărată. 


Și Mântuitorul îi spune: Lasă acum [...], să plinim toată dreptatea. Care era toată 
dreptatea? Un mare monah, Nicolae Steinhardt, evreu de origine, român prin trăire, 
spunea [preluând o expresie a Sfântului Isaac Sirul, n.n.]: „Nu huliţi spunând 
Dumnezeu este drept!” Şi, desigur, spunea aceasta făcându-ne să înţelegem 
dreptatea lui Dumnezeu este mult mai mult decât ceea ce înţelegem noi î 
dreptatea omenească, adăugând că nu era drept ca Unicul Său Fiu, fără de păcat, 
poarte asupră-Şi păcatul întregii lumi, nu era drept ca Dumnezeu întrupat să Se lase 
scuipat, să Se lase biciuit. În toate religiile vom găsi ideea unei judecăţi; şi vechile 
religii antice şi cele egiptene şi toţi ceilalți au ideea judecății. a foare religiile vom 
găsi importanţa faptelor bune, a milosteniei, a postului, dar nicăieri în afara 
creştinismului nu vom găsi ceea ce Dumnezeu Însuşi ne-a descoperit: că 
întrupându-Se, Dumnezeu vine să spele picioarele ucenicilor, că Se poate lăsa 
scuipat pentru om, batjocorit, mergând până la moarte, luând asupră-Şi moartea 
noastră, că primul gest public al lui Dumnezeu întrupat este acela de a Se 
boteza, de a Se curăța. De aceea loan Botezătorul se teme să-L boteze, pentru că 
acest botez, plecând de la ceea ce se vede, apa, care ne curăţă de jeg şi de 
spurcăciune, închipuie harul Duhului Sfânt care ne curăţă de robia gândurilor, 
a poftelor noastre. 


Sunt în noi doruri adânci şi căutări pline de har şi de înţelepciune dar, în fiecare din 
noi, stă o luptă cu rădăcinile răului adânc înfipte în noi. De aceea, marele Apostol, 
dumnezeiescul Pavel, spune: Iată, în mine este a dori binele, dar nu fac binele pe 
care-l voiesc, ci răul pe care nu-l voiesc. Cine mă va izbăvi de acest trup al 
morţii? Şi acestei întrebări tot Pavel îi dă răspunsul, de fapt: că Hristos este Cel ce 
ne-a izbăvit de acest trup al morţii şi noi toţi, cei ce credem în EI, reuşim să ieşim 
din robia trupului şi a gândurilor legate de trup. Şi care este primul nostru pas? Prin 
botez. Botezul nostru, de data aceasta, nu mai este curățirea de păcatele altcuiva, ci 





de propriile noastre slăbiciuni, de propriile noastre gânduri pătimaşe, de robia 
propriului trup. lată că în botez căutăm și noi sfinţenia după chipul lui Dumnezeu, 
Hristos Cel sfânt şi noi, în Hristos, primim darul înfierii. 


Iată, în Hristos, îndrăznim şi noi să cutezăm a vedea porţile cerului deschise și de 
aceea slujba Sfintei Liturghii o începem binecuvântând Împărăţia Tatălui şi a 
Fiului şi a Sfântului Duh. În Botezul lui Hristos ni se descoperă Taina Sfintei 
Treimi prin glasul Tatălui: Acesta este Fiul Meu Cel iubit întru Care am binevoit, 
prin arătarea Duhului Sfânt în chip de porumbel, pentru că în Taina Sfintei Treimi 
noi săvârşim toată devenirea noastră. În toate slujbele noi începem cu proslăvirea 
Treimii: În numele Tatălui şi al Fiului şi al Sfântului Duh. Treimea ni S-a 
descoperit ca fiind începutul facerii noastre şi al facerii lumii. Și Ea Se arată în 
întregime la această naştere din nou a omului şi a lumii, când Fiul lui Dumnezeu 
Se arată. 


Duhul Sfânt Se arată în chip de porumbel pentru că potopul a închipuit botezul, 
spălarea lumii de toată înstrăinarea de Dumnezeu. Spune referatul scripturistic că 
tot omul se înstrăinase de Dumnezeu şi potopul a venit precum va fi şi 
Înfricoşătoarea Judecată. Nu ca o pedeapsă, nu ca un Dumnezeu ofensat care 
pedepseşte pe om, ci ca o despărțire terapeutică între bine şi rău. După cum o 
tumoare sau o cangrenă de pe trupul omului cu greu, dar trebuie s-o tai sau s-o 
cauterizezi, tot astfel înfricoşător a fost potopul, înfricoşătoare va fi Judecata, dar 
de netrecut pentru această aşezare a lucrurilor la locul lor, pentru separarea binelui 
de rău. Acum, pe pământ, şi cel bun şi cel rău suferă, mai mult sau mai puţin; nici 
pedeapsa nu este desăvârşită, nici binele nu este desăvârşit, ci toate sunt oarecum 
amestecate. Înfricoşătoarea Judecată va fi curățirea lumii de tot neadevărul, de 
toată spurcăciunea. Şi iată, potopul a fost un prim chip al judecății şi spălarea lumii 
s-a făcut în chip văzut, cu apă şi cu moartea trupului. Porumbelul, cel ce a adus 
ramura de măslin lui Noe, vestind împăcarea şi un început al unei noi lumi, al unei 
lumi mai apropiate de Dumnezeu, mai înţelegătoare a planului lui Dumnezeu, iată 
Duhul Sfânt în chip de porumbel vesteşte o înnoire. 


Și vedem că în lume au fost mai multe perioade: a Proorocilor ce au vestit cele ce 
aveau să fie, Venirea Mântuitorului care împarte lumea în două, înainte de Hristos 
şi după Hristos — ştiţi că în timpul comunismului spunea, „înaintea erei noastre” şi 
„era noastră”, că până şi cuvântul Hristos trebuia cenzurat în vorbire și în gândire, 
de s-ar fi putut — iar după Hristos urmează o perioadă de roadă duhovnicească, 
după prigoana din timpul primilor mucenici creştini, prigoană ce vesteşte o altă 
etapă, cea a persecuțiilor, a prigoanei însăşi; după aceasta urmează o perioadă 
filocalică, când toată patristica, toată literatura noastră duhovnicească se îmbo- 





găţeşte într-o cunoaştere atât de adâncă, că până astăzi, citind cărțile Sfinţilor 
Părinți, rămânem uluiţi de adânca cunoaştere a sufletului omenesc, cunoaştere care 
a venit nu dintr-o studiere la mari şcoli filosofice sau la curente psihologice, ci 
dintr-o cunoaştere în dreaptă trăire şi întâlnire cu Dumnezeu. 


Aşadar, Botezul Domnului vestește o înnoire a lumii. Mai trăim noi astăzi în duhul 
Părinților filocalici, în această aşteptare adevărată a lui Dumnezeu? Gândesc că 
poate cei ce suntem în Biserică îndrăznim şi încercăm şi nădăjduim spre aceasta. 
Dar iată, suntem atâţia în mijlocul nostru înstrăinaţi de Dumnezeu. Să învăţăm să 
înălţăm rugăciunea noastră pentru noi înşine, dar şi pentru cei ce încă nu cunosc 
drept şi adânc taina botezului. Căci învăţăm în Liturghie să lărgim inimile noastre 
pentru toţi cei ce nu cunosc adevărata aşteptare a Împărăției, pentru cei ce n-au 
cunoscut încă pe Dumnezeu, învăţăm că ceea ce spunem în Crez - Aştept învierea 
morţilor şi viaţa veacului ce va să fie — nu este o repetiție stereotipă, ci este un 
îndemn de a trăi viaţa noastră în sensul devenirii ei în Hristos. 


Astăzi vorbim despre Botezul Mântuitorului, despre botezul nostru, astăzi vom 
săvârşi slujba şi taina aghesmei mari, apa cea sfințită care-şi redobândeşte 
nestricăciunea pe care a avut-o dintru început apa primordială. Duhul Sfânt Se 
plimbă deasupra apelor şi El dădea putere apelor să rămână nestricăcioase şi 
vindecătoare. Astăzi, Acelaşi Duh Sfânt Se va pogori peste apa ce se va sfinţi cu 
binecuvântare mare pentru ca apa să devină nestricăcioasă. Şi vedem că agheasma 
şi îndeosebi agheasma mare, păstrată ani şi zeci de ani, nu se strică. Şi nu numai că 
nu se strică, dar ea este, într-adevăr, tămăduitoare şi sfințitoare. Şi sfinţirea apei ne 
cheamă pe toţi la Biserică pentru ca să înţelegem că Dumnezeu, aşa cum a 
făgăduit, este cu noi până la sfârşitul veacului. Şi aceasta se vădeşte în primul rând 
în Tainele Sale, cele şapte Taine pe care le avem în Biserică, dar şi aceste taine 
[ierurgii] cu care noi ne împărtăşim, cum e Taina sfințirii apei. 


Apă nestricăcioasă, apă care ne vindecă, apă care ne schimbă, pentru că şi trupul 
nostru este în mare parte apă şi apa ce intră înlăuntrul nostru are puterea să ne 
schimbe, mai ales când e schimbată în numele lui Dumnezeu. Unii oameni de 
ştiinţă au făcut nişte experimente care-şi au înţelesul lor, punând câteva picături de 
apă îngheţată la microscop şi studiindu-le felul de a cristaliza. Şi au văzut că apă 
asupra căreia s-au rostit blesteme sau cuvinte urâte a cristalizat într-un mod haotic, 
aproape înspăimântător, invers, apa asupra căreia s-au rostit mulțumiri sau 
rugăciuni sau muzică de mare echilibru, aceasta a cristalizat într-un chip 
surprinzător, asemenea fulgului de nea, vădind un echilibru şi o ordonare. Şi au 
tras concluzii, sigur, mult mai elaborate decât pot să spun eu acum într-un cuvânt, 





că însăşi apa influenţează şi trupul omenesc, pentru că apa intră în mare parte în 
alcătuirea trupului nostru. 


Astăzi, de sfinţirea apei, Domnul vrea să dăruiască trupului putere de a intra în 
ordinea dumnezeiască pe care Domnul vrea să o înfăptuiască. Şi această ordine noi 
o putem împlini atunci când spunem şi lucrăm în înţelesul cuvintelor: Facă-se voia 
Ta, Doamne sau putem strica şi spurca această ordine. lată, spune troparul că acolo 
unde este Împăratul Slavei este şi bună rânduială. Această bună rânduială să o 
împlinim atunci când ne apropiem cu credincioşie de tainele lui Dumnezeu, de 
Agheasma cea mare. 


În fine, închei prin a atrage atenţia că de astăzi până pe 14 ianuarie această 
Agheasmă o vom lua în casele noastre, o vom bea şi putem şi stropi cu ea, deşi nu 
mă îndoiesc că în casele dumneavoastră preotul deja a venit şi a sfinţit cu 
Agheasmă mare. Este o tradiție ca de astăzi până pe 14 ianuarie să nu se spele sau 
să nu ne spălăm în virtutea faptului că s-a sfințit Agheasma mare. lată, această 
tradiție, din păcate, nu-şi are temei, cel puţin nu pentru noi, cei din oraşe. Se crede 
că ar fi păcat și am întina sfinţirea apei spălându-ne sau aruncând apa te-miri-unde. 
Poate în satele unde fântânile sunt alimentate de un singur izvor unde preotul face 
Agheasmă mare este îndreptățită o asemenea practică, pentru că atunci când 
preotul sfinţeşte izvorul în general întreaga comunitate, întreg satul merge la acel 
izvor, toate fântânile se vor împărtăşi din aceeaşi sursă şi acea apă devine 
Agheasmă mare. Şi atunci trebuie să ne apropiem cu cinstire de Agheasma mare; 
însă chiar și atunci, trebuie să recunoaştem, gospodina îşi va spăla farfuria, n-o va 
lăsa nespălată opt zile! Dar, cât de cât, omul încearcă să evite ce poate evita. Însă, 
în oraş, ceea ce sfințim este butoiul sau găleata de apă. Nu se sfințește și apa de la 
robinet. Aşadar, obiceiul de a nu ne spăla în aceste zile nu este îndreptăţit şi nu ne 
este nici de folos şi nu e nevoie să îl ţinem. Însă ne este de folos să cinstim ziua şi 
să cinstim Agheasma mare, să o luăm în casele noastre, să bem în fiecare 
dimineaţă şi nu numai în această perioadă, ci şi după 14 ianuarie, când odovăduim, 
adică încheiem această sărbătorire şi după 14 ianuarie să ne învăţăm să începem 
ziua luând anafură şi agheasmă mică, nu Agheasmă mare, pentru ca prima gustare 
a trupului nostru să fie râvna după cele ale lui Dumnezeu. 


Mulţi dintre noi poate nu mai avem timp să ne rugăm îndelung sau poate nici scurt, 
dimineaţa când plecăm. Dar n-ar trebui să plecăm la serviciu fără să-i cerem lui 
Dumnezeu să ne binecuvânteze casa şi drumul şi, mai ales, gândurile. Şi cât de 
mică rugăciune dimineaţa să înălțăm. lar, după aceasta, nu ne este greutate și nu ne 
este îngăduit fără să luăm anafură şi agheasmă. Agheasma mare se ia înainte de 


anafură, cea mică după anafură. 





Aşadar, până pe 14 ianuarie luăm Agheasma mare înainte de anafură şi să ne ajute 
Dumnezeu ca de fiecare dată când o luăm să putem să cântăm troparul: In lordan 
botezându-Te Tu, Doamne, închinarea 'Treimii S-a arătat. 


Arată şi nouă, Sfântă Treime, minunea harului înfierii! Invaţă-ne și pe noi să ne 
minunăm de înfierea aceasta, de faptul că suntem numiţi fii. 


Dumnezeu, când i-a învăţat pe Apostoli rugăciunea, nu i-a învăţat să spună 
<Stăpânul nostru>, <Atotputernice Dumnezeule>, ci Tatăl nostru. Să ne minunăm 
de această chemare, că noi Îl chemăm pe Dumnezeu Tată şi El ne cheamă pe noi 
fii. Şi pentru aceasta Însuşi Fiul lui Dumnezeu a luat chip în istorie, pentru ca noi 
să ne schimbăm chipul după asemănarea Lui. Să ne minunăm la începutul zilei, să 
ne minunăm în toate zilele vieţii noastre de această taină şi să începem zilele cu 
binecuvântare, întăriți prin gustarea aghesmei şi a anafurei şi slăvind pe Dumnezeu 
pentru toată lucrarea mântuitoare pe care a pus-o în slujba omului, la care ne 
cheamă să ne adăugăm, să ne sfințim şi să înmulțim această chemare tuturor fiilor 
botezați ai lui Dumnezeu. Amin”. 





Botezul Domnului (Teofania) - Omilie a Sfântului Vasile cel mare şi predica 
Părintelui Ciprian Negreanu: Arătarea smereniei lui Dumnezeu 


Despre ape şi despre Sfântul Botez 


Text tradus după Sfântul Vasile cel mare, Homilia în aquas în Ps. Basilii, E ră 
U5ara kai eiş TO &yov Bărroua, S. Constanza (ed.), Peloritane Editrice, Messina, 
1967, pp. 39- 44. 


După ce m-am ocupat ieri de cuvântul despre prooroci şi patriarhi, au rămas puţine 
din creaţiile lui Dumnezeu. Căci toate se spală prin ape şi se adapă şi se curăţă. Şi, 
într-adevăr, firea apelor e una, dar se împarte în multe părți prin zidiri: în viţă se 
face acritură, în untdelemn unduioasă; în crin albă, roşie în trandafir; în roade 
hrănitoare, în lemne crescătoare; patrupedele le adapă şi pe peşti îi hrăneşte; 
trupurile oamenilor le curăță. Oricând trăim, prin ape trăim; oricând ne îmbogăţim, 
prin ape ne îmbogăţim; oricând ne odihnim, prin ape ne odihnim. Prin urmare să 
nu ţi se pară mică puterea apelor! Ci acestea toate le trec pentru lungimea 
cuvântului. De fapt, oricât vom tălmăci, pe cele mai multe le sărim; căci nu ajunge 
cuvântul omenesc să tâlcuiască cu de-amănuntul darul cel îndestulat al apelor, 
precum nu se poate măsura marea cu cuvântul, nici câte bunătăţi ale apelor mărilor 
se distribuie oamenilor prin înţelepciunea lui Dumnezeu. 





Şi iarăşi mă grăbesc spre Legământul cel nou, căci, vorbind multe despre ape, nu 
ştiu de unde am însetat şi înotând în apele celui de faţă, iarăşi însetez. Dar îmi voi 
aduce aminte de Mântuitorul nostru lisus Hristos, Care propovăduieşte în 
Evanghelii şi spune: „De însetează cineva, să vină la Mine şi să bea; căci cel ce 
crede în Mine, precum a zis Scriptura, râuri de apă vie vor curge din pântecele 
lui” (În. 7:37-38). 


Aşadar să alergăm la EI şi să ne tămăduim setea noastră, adăpându-ne cu curgeri 
duhovniceşti şi irigându-ne cu ape cereşti! Nu cumva voi afla că port în mine chiar 
un râu şi căutând numai un râu, mă voi afla câştigând tot izvorul? Căci lisus 
Hristos este avuţia fără de moarte a sufletelor noastre şi izvor ceresc. Însă unde voi 
alerga? Cine e Cel ce mă conduce de mână? Cine e Cel Care să-mi arate paharul 
acesta al vieţii? Conduceţi-mă de mână pe mine, străinul, la ape, călăuziți-mă la 
izvorul, la râul şi la curgerile care izvorăsc sus, în cer şi de acolo plouă, iar pe cei 
ce beau cu credinţă îi trimite în Împărăţia Cerurilor! Căci poftim foarte de aceste 
ape ca să aflăm mântuirea. 


Vino, fericite între apostoli loane, cheamă-ne pe noi la lordan! Căci, multe ape 
cutreierând, de la tine vom primi cununa cea dumnezeiască. De fapt, ştiu că 
proorocii şi patriarhii prin ape s-au mântuit [în chip simbolic] şi că zidirea întreagă 
s-a spălat prin ape, iar Dumnezeu cel fără de păcat S-a botezat cu apă. Acesta vine 
la Iordan să Se boteze şi să înfăptuiască minunea cea mare şi străină. Dumnezeu 
Unul-Născut [Cf În. 1: 18. În versiunile manuscrise ale Noului Testament se 
găseşte şi varianta „Dumnezeu Unul-Născut”, spre care înclină Sfântul Vasile şi 
face uz de ea de patru ori în Tratatul despre Sfântul Duh, VI, 15; VIII, 17, 19; 
XVIII, 45. Această variantă mai este menţionată şi de alți Părinţi bisericeşti 
precum: Clement Alexandrinul, Sfântul Grigorie de Nyssa, Sfântul Epifanie al 
Salaminei, Eusebiu al Cezareei, Teodoret al Cyrului, Sfântul Chiril al 
Alexandriei.], Care este în sânul Tatălui, Cel ce este din început la Dumnezeu, 
Dumnezeu, Cuvântul şi Fiul lui Dumnezeu, Cel închinat de îngeri şi slăvit de 
arhangheli, pe Care-L laudă heruvimii şi-L slăvesc serafimii, întinzând mare 
curățire şi bună-vestire lumii, învaţă neamul oamenilor să nu dispreţuiască harul 
acesta ceresc. Şi Se botează Cel fără de păcat şi apele lumii le sfinţeşte. Căci 
Domnul este peste ape multe, însă îi plineşte pe cei de faţă Cel ce Se botează; căci 
şi Duhul Sfânt S-a pogorât peste EI în chip de porumbel. Şi Tatăl de sus, din ceruri, 
a strigat: „Acesta este Fiul Meu cel iubit întru Care am binevoit” (Mt, 3:17). 


Adevărată e proorocia care spune: „Domnul peste ape multe. Dumnezeul slavei a 
tunat” (Ps. 28:3). 





Oare cine nu crede după o astfel de slavă [Deşi nu este explicit din text la care 
slavă se referă pentru că nu o descrie, se subinţelege că e vorba de slava Noului 
Testament. Având în vedere că la Bobotează Hristos a fost adumbrit de Duhul 
Sfânt în chip de porumbel şi a fost mărturisit de Tatăl şi cerurile s-au deschis, 
lucruri care arată tainele ce sunt primite prin Botezul creştin, nimeni n-ar trebui 
să refuze să devină creştin prin Botez.]? Cine se mai îndoieşte de harul acesta 
ceresc? Nu se poate ca cineva să vadă Împărăţia Cerurilor fără a se învrednici de 
botez, nici nu poate să se afle desăvârşit, chiar de va petrece ca îngerii, fără a lua 
cununa darului acesta. 


Însuşi Mântuitorul şi Domnul nostru lisus Hristos a arătat-o, spunându-ne: „De nu 
se naşte cineva din apă şi din Duh, nu poate intra în Împărăţia Cerurilor” (In. 
5). 


Ba şi deşi va duce viaţa îngereşte şi după apostoli se va dărui pe sine lui 
Dumnezeu, dar va dispreţui harul botezului, nu poate să se afle desăvârşit. Aşa a 
spus fericitului Corneliu: „Corneliu, rugăciunile tale şi milosteniile tale s-au suit 
spre pomenire înaintea lui Dumnezeu” (FA 10:4). Însă peste acestea este cununa 
cea desăvârşită, darul cel din credinţă prin ape. De aceea a trimis pe întâi-stătătorul 
apostolilor, pe Petru şi a plinit restul. A venit, a îndrumat, a botezat, a încununat. S- 
a pus de acum pe credinţă neclintit rămâne întemeiat pe harul apelor. 


Nu te uita la ape şi să te îndoieşti iarăşi! Vezi cum îţi dăruieşte Dumnezeu prin ape 
iertarea păcatelor! Nu te uita la ape şi să iei spre defăimare uşurinţa darului! Când 
vezi apele, aleargă cu credinţă, căci aceste ape îţi sting gheena, acestea te rourează 
pentru râul cel înfocat, acestea singure ruşinează cugetarea gheenei. Aşa a spus 
bogatul cel din Evanghelii care căuta şi vedea pe Lazăr odihnind în sânurile lui 
Avraam: „Miluieşte-mă, părinte Avraame şi trimite pe Lazăr ca să-şi moaie 
degetul său în apă şi să răcorească limba mea, că mă chinuiesc rău în văpaia 
aceasta!” (Lc. 16:24). 


De aceea, când vezi apele, aleargă cu sârguință! Căci aceste ape îţi deschid cerul, 
aceste ape te strămută de la robie la libertate; aceste ape îți deschid Raiul şi-ţi 
dăruiesc ochi duhovniceşti; aceste ape te înalţă la tainele cele cereşti, la care îngerii 
doresc să privească. Te-ai întraripat de acum cu gândirea la ceruri; ai văzut pe 
Dumnezeu sfinţind firea apelor, ai văzut nedespărțita potrivire a Sfintei Treimi 
deasupra apelor, ai luat de la Dumnezeu făgăduinţele prooroceşti, care binevestesc 
mântuirea ta; cununa sufletului e vădită, iertarea păcatelor celor de multă vreme e 
aproape. Rânduieşte-le pe toate în chip curat şi întărit spre gătire: credinţă curată, 
gând nerănit, frică dumnezeiască, închinare adevărată, veşmânt îngeresc, adu-le pe 





toate desăvârşite Celui desăvârşit, căci va să fu slujit de leviţi, să fu dus de mână 
de preoţi, de îngeri să fii înarmat, de ape să fii curăţit, la Dumnezeu şi Tatăl să fu 
încununat, că Lui se cuvine slava împreună şi Fiului şi Duhului Sfânt în vecii 
vecilor. Amin. 


(din: Sfântul Vasile cel mare, Omilii inedite. Două cuvinte despre botez, Editura 
Doxologia, 2012) 


Predică din 2012 a Părintelui Ciprian Negreanu (Cluj) la Boboteaza (Botezul 
Domnului) — recomandare specială (mai ales ultima parte): 


“Dumnezeu Îşi pune obrazul pentru noi” 


Noi suntem înnebuniţi a ne evidenția, în a fi cinstiți de oameni, în a demonstra că 
suntem ceva/cineva, Dumnezeu dimpotrivă 


Schimbarea “piramidei” existențiale de către Dumnezeu 


Descoperirea Mielului lui Dumnezeu: “a venit pentru cei care aveau nevoie de EI, 
pe care îi durea şi îi ardea sufletul pentru păcatul lor...“ 


Pentru ce mai ţine Dumnezeu lumea? Despre “urâciunea pustiirii”, încetarea jertfei 
Mielului junghiat, Hristos, pe sfintele altare la sfârşitul lumii: 





[...] Sângele lui Hristos ţine lumea. Părintele Arsenie [Boca] spunea că Sfânta 
Liturghie mai ţine lumea şi nu e o vorbă oarecare, aruncată aşa, pentru că sună 
frumos. Aşa este, sângele Lui care se varsă neîncetat, Mielul lui Dumnezeu care se 
jertfeşte, S-a jertfit şi atunci şi se jertfeşte şi acum neîncetat, aceasta mai ţine 
lumea. 


De aceea se zice la sfârşitul veacurilor, că atunci când veţi vedea “duhul pustiirii” 
în locul cel sfânt, atunci să ştiţi că vremea este aproape. Adică, locul cel sfânt, cele 
mai sfinte locuri de pe pământ sunt altarele, sunt bisericile, iar cel mai sfânt loc 
dintr-un altar este locul în care se ţine Sfânta Împărtăşanie. Când trecem pe lângă o 
biserică pentru asta ne închinăm, lui Hristos, care este acolo, pe sfânta masă. Ne 
închinăm pentru Hristos, nu zidurilor, nici măcar icoanelor, ci lui Hristos, ÎI 
salutăm pe Hristos, ne închinăm Lui care este acolo, este Viu. Locul cel sfânt este 
acesta şi când veţi vedea “urâciunea pustiirii” în locul cel sfânt, să ştiţi că a venit 
sfârşitul. Atunci când Sfânta Liturghie nu se va mai face sau nu va mai fi plăcută 
lui Dumnezeu, sau câte se vor mai scoate şi câte se vor adăuga, sau ce se vor mai 
spune acolo, încât Dumnezeu nu va mai primi această jertfă sau când urâciunea 
păcatelor oamenilor va fi atât de mare încât Dumnezeu nu va mai primi această 
jertfă şi nu o va mai primi în general, nu neapărat în sensul în care noi o vom face 
în continuare şi nu vom şti că ea nu mai e primită. Nu, ci nu va mai lăsa pe acei 
preoţi, pe acei slujitori, să slujească, sau vor sluji formal, de faţadă, aşa cum aud că 
se fac Liturghii în multe părți, cu potirul gol şi cu discul gol, pentru că nu se 
împărtăşeşte nimeni. Se întâmplă în puţine locuri, dar se întâmplă, iar aceasta e 
“urâciunea pustiirii” deja arătată în anumite locuri. Dar, când se va vedea asta în 
locul cel sfânt şi peste tot, când în general nu se va mai face aceasta Liturghie în 
care Mielul lui Dumnezeu Se jerfeşte pentru lume, atunci, balaurul cel din vechime 
legat în adâncuri, care e legat prin puterea Mielului, nu prin puterea noastră, ci 
legat prin jertfa Lui şi prin coborârea Sa în adâncul iadului, se va dezlega. Şi 
atunci, sfârşitul este aproape. 


Dar până atunci, să ne întărim şi să-L primim pe Hristos, Cel care Se jertfeşte 
pentru noi, să-L iubim pe Hristos, Cel care pune pentru noi sufletul Său. Vorba Lui 
nu e goală când zice: “Cel ce se ruşinează de Mine înaintea oamenilor şi Eu mă voi 
ruşina de el înaintea îngerilor lui Dumnezeu sau înaintea Tatălui. lar cel ce va 
mărturisi pentru Mine înaintea oamenilor şi Eu voi mărturisi pentru el...” EI dă 
mărturie despre noi, El ne iubeşte, El se pune înaintea Tatălui, înaintea cerurilor 
pentru noi, păcatele noastre ard în obrazul Lui. Îi e ruşine de greşeala noastră. Lui 
Îi e ruşine înaintea Tatălui şi înaintea îngerilor! EI se face una cu noi, nu S-a făcut 
numai atunci în Botez, când a coborât cu ceilalți păcătoşi, ci Se face neîncetat. N-a 
coborât numai o dată în iad şi după aceea nu se mai coboară... Se coboară cu 





fiecare în iadul sufletului său. Şi Îl arde păcatul nostru pe obraz şi Îl doare şi iese 
înaintea Tatălui şi a cerurilor ca şi cum EI ar fi păcătos, ca şi cum EI ar fi 
blestemat. 


Și să ştiţi că poate [...] greutatea cea mai mare pe care o vom avea la A doua 
Venire, nu va fi judecata Lui cea aspră, pentru că cuvintele Lui ne vor judeca şi ne 
judecă de acum, nu vor fi cine ştie ce judecăţi aspre ale lui Dumnezeu atunci, ci 
ruşinea înaintea lui Dumnezeu, ruşinea în faţa Celui care ne-a purtat păcatele, a 
Celui care a răspuns pentru păcatele noastre zi de zi, clipă de clipă, în faţa Celui 
care ne-a iertat din nou şi din nou, şi a avut încredere în noi până la sfârşit, dând şi 
lăsând, şi rugându-L pe Tatăl să ne mai dea vreme: Mai lasă-l şi la anul, mai lasă-l 
încă o dată... Lasă, că acum o să şi sap în jurul copacului şi o să pun şi bălegar. 
Poate o să rodească...Mai lasă-l, mai lasă-l... 


Dumnezeu Îşi pune obrazul pentru noi, Hristos face acest lucru. Şi ruşinea aceasta, 
în faţa lui Dumnezeu când noi am trăit o viaţă stearpă până la sfârşit şi Dumnezeu 
Şi-a pus totuşi obrazul pentru noi, ruşinea aceea e de nesuportat, aceea e începutul 
iadului. Şi de aceea spune în proorociile despre sfârşitul lumii, în Noul Testament, 
că atunci când Îl vor vedea pe Mielul înjunghiat, pe Fiul lui Dumnezeu pe tron, vor 
plânge toate neamurile pământului. Vor plânge pentru că vor vedea realitatea, cum 


a fost Dumnezeu cu ei, ce a făcut Dumnezeu pentru ei şi cum Şi-a pus sufletul 
pentru ei. Şi vor vedea viaţa lor şi în clipa aceea ce să mai spui? Ce poţi să spui? 
Nu mai există “Voi face acum, fug repede acum”. Nu mai poţi rezolva nimic, ceea 
ce trebuia să faci a trecut, ceea ce trebuia să spui n-ai spus, nimic nu se mai poate 
înlocui...” 





Ieroschimonah loan Şişmanian - Predică la Botezul Domnului 


Se pune uneori întrebarea de ce a fost nevoie ca lisus Hristos, Dumnezeu-Omul, să 
fie botezat. O, Doamne! Când Dumnezeu vrea să facă ceva ştie EI de ce. Desigur, 
teologic vorbind, pot fi multe răspunsuri. Dar vă răspund mai simplu: drept 
exemplu pentru noi. 


Noi ştim că Botezul are multe fațete. Una ca numire a acestei sărbători este o 
teofanie, o descoperire. S-a descoperit nouă Hristos şi primul cuvânt al Domnului 
împlinit la Botez spunea aşa: „Acesta este Fiul Meu cel iubit întru care am 


binevoit“. lar pe Tabor a adăugat: „pe EI să-L ascultați“. Mântuitorul pe Sine se 
face văzut, se descoperă lumii întregi. Spune Domnul „pentru voi a fost cuvântul 
acesta“, tunetul. Ca să vă zguduiţi, ca să înţelegeţi, iată pe Fiul lui Dumnezeu, iată 
Sfânta Treime, vocea Tatălui, chipul Fiului, adumbrirea Duhului Sfânt. Viaţa 
noastră trebuie să fie sub acestă adumbrire a Duhului Sfânt, să fie mereu într-o 
supuşenie faţă de Tatăl, într-o vieţuire asemenea Fiului. De aceea tradiția a 
aşezat la orice făptuire minunată, şi mai ales la biserici, o pisanie care spune aşa: 


“ Ar trebui Să gândim Să facem la fel cu orice faptă a noastră, 
cu orice casă, cu orice lucrare. Dacă nu e în voia Tatălui, dacă nu e cu ajutorul 
Fiului şi dacă nu e întru săvârşirea Duhului Sfânt, atunci fiți siguri că din păcate o 
va scrie diavolul în catastiful lui. Deci noi trebuie să învăţăm din această lucrare, să 
ne supunem Domnului în toate, să-i urmăm întru asemănare vieţuirea prin 
adumbrirea harului Duhului Sfânt fără de care nu putem face nimic. 


La marele Botez la care cântăm „câți în Hristos v-aţi botezat, în Hristos v-aţi şi 
îmbrăcat“, când preotul ne scufundă în apă, în apa iordanică, de trei ori, în numele 
Tatălui, şi al Fiului, şi al Sfântului Duh, se pecetluieşte în noi această Treime, în 
sfânta Troiță a ființării noastre, prin lucrarea aceasta minunată a mirungerii. 





Atunci, vedeţi, ce ne rămâne nouă? Mereu şi mereu să restaurăm în noi această 
aşezare a noastră, acest raport de ascultare, de lepădare de noi înşine, zicând 


Şi tot căzând şi ridicându-mă, aşa cum o femeie 
spală rufele, aşa cum un om urcă un munte şi tot cade şi se ridică, dar nu se lasă, 
aşa este şi această lucrare continuă de curăţire şi limpezire. Pe care dacă nu o trăim 
aşa, nu avem cum să ieşim din această încrâncenată moarte în care mereu ne 
zbatem, pentru că nu facem voia lui Dumnezeu. Este evident că ne vom hărăzi 
morţii. Dumnezeu a venit să ne ridice din moarte. Prin ce? Prin lepădarea de 
păcatele noastre, prin lepădarea de ne ascultarea noastră, lucrarea dumnezeiască a 
veşniciei pe care Duhul Sfânt şi-o pecetluieşte în noi. 


Calea aceasta a restaurării noastre una este: a căinţei, a conştientizării că am greşit, 
a înţelegerii ca fără să zic „Doamne, vie Împărăția Ta, facă-se voia Ta“, nu pot să 
încep să mă restaurez. 


A zis Domnul minunat: „nu vă bucuraţi de vi se pleacă diavolii, ci bucuraţi-vă 
mai mult că s-au scris numele voastre în ceruri“. Şi ce înseamnă numele de fapt? 
O, Ortodoxia noastră este nemărginită! Abia putem întrevede câte puţin din ea. Dar 
trebuie să vrem să întrevedem. Pentru că dacă nu ne silim, este ca şi cum am avea 
lângă noi o maşină minunată, care poate să facă lucruri extraordinare, şi pe care nu 
ştim cum să o folosim. ŞI în final să ruginim lângă ea şi să murim neştiind ce avem 
lângă noi. Jale este că vom da seama. Vom da seama pentru talanţii daţi şi 
nefolosiți. Vedeţi calea aceasta a restaurării noastre una este: a căinței, a 
conştientizării că am greșit, a înţelegerii că fără o hotărâre adâncă de lepădare, fără 
să zic „Doamne, vie Împărăţia Ta, facă-se voia Ta“, nu pot să încep să mă 
restaurez. Lumea astăzi din ce în ce mai mult zice, parcă a devenit un slogan 
esențial - existenţial: „vie împărăția mea, facă-se voia mea“. Fiecare, acolo, în 
micul lui univers, vrea să devină stăpân, vrea să devină zeu, poate chiar dumnezeu. 
Adică stăpânul tuturor celorlalți zei. De fapt, asta e boala fiecăruia, să devină 
dumnezeu. Adică să fie ascultat de toţi, şi când îl întrebi „bine, dar ce oferi tu ca să 
fii ascultat, ce autoritate ai, ce dăruieşti tu ca să fii ascultat?“ EI îți spune doar aşa: 
„dar nici nu vreau să dau ceva, vreau numai să iau.“ De aceea, în adâncul 
cunoaşterii, psaltirea descoperă un cuvânt minunat. Spune aşa: „Dumnezeul meu 
eşti Tu, pentru că lucrurile mele nu îţi trebuie“. Ce pot să îți ofer eu Ţic, 
Doamne? Şi atunci înseamnă că din tot ceea ce există toate mi le dai Tu. Ale tale 
dintru ale Tale. 


Năşia nu se măsoară în curcani, ci se măsoară în lacrimile pe care omul le va vărsa 
pentru mântuirea sa. 





Domnul spune clar: „câți în Hristos v-aţi botezat, în Hristos v-aţi şi îmbrăcat“. 
Domnul, deci, înghite întreaga noastră fiinţă şi o transfigurează, o transformă, şi o 
face vrednică de a primi pecetluirea, lucrarea Duhului Sfânt. Omul căzut, omul 
rupt de Dumnezeu, omul care s-a umplut de diavoli, de voințe şi trăiri şi simţiri 
cade din lucrarea dragostei în nebunia plăcerii. Această balansare între durere şi 
plăcere îi va fi viaţa până la moarte. Sfântul Botez, minunea acestui mare dar pe 
care Dumnezeu îl face nouă, face posibilă luminarea sufletelor noastre, curățirea de 
diavoli. De aceea sunt foarte importante lepădările de la botez pe care preotul le 
citeşte. Şi nu atât lepădările pe care omul le face, cât rugăciunile pe care preotul le 
citeşte. Dar este nevoie, în aceeaşi măsură de o conlucrare ca omul să spună cu 
adevărat „mă lepăd de satana, de toate lucrurile lui, de toată trufia lui“. Dacă nu o 
fac aşa, înseamnă că undeva eu însumi îl voi păstra pe diavolul încuibat în sufletul 
meu. 


Câtă pierdere a sufletelor noastre este din cauză că naşul nu îşi asumă, nu 
înţelege ce face la botez, nu înţelege că practic el se uneşte cu sufletul finului lui 
şi răspunde pentru mântuirea lui. lubiţilor, nu vă înşelaţi, năşia nu se măsoară în 
curcani, CI se măsoară în lacrimi pe care omul le va vărsa pentru mântuirea sa. Cu 
cât el va şti să sădească un pom care va lăcrima... Şi vedeţi ce taină cu lacrimile 
acestea. Ele vor fi ca o ploaie binefăcătoare ce va hrăni însuşi pomul. Pomul va 
lăcrima şi va plânge. Şi va spune: „Doamne, uite braţele mele se ridică către Tine, 
rădăcina această mă leagă de pământ. ŞI totuşi Tu m-ai făcut ființă aşa: jumătate 
om, jumătate dumnezeu, între cer şi pământ. Dar eu trebuie să învăţ ca din 
pământul acesta să-mi trag seva veşniciei. De ce? Pentru că în pământul acesta stă 
Însăşi voia Ta, raţiunile tale. Eu de aici învăţ ştiinţa, prin practică, prin 
descoperirea aceasta a lucrurilor naturale. Voia Ta este ca eu să devin Tu, ca eu să 
devin cu adevărat ce am fost creat să fiu un macrocosmos. Prin rădăcinile mele 
să fac o lucrare inversă: nu să îmi trag seva din pământ, ci să infuzez pământul 
trăgându-mi seva din cer.“ Aceasta este lucrarea pe care omul o începe la Botez! 


Slujbele acestea de sfințire, o dată pe an, au această putere de restaurare a întregii 
creaţii, de reaşezare a ei în nevăzutul pe care omul nu mai poate să-l vadă. 


Mai trebuie să ne oprim asupra unui lucru: aghiazma mare. Slujba aghiazmei mari 
reprezintă pogorârea sfințirii peste întreg pământul. POR în 
cuvântul lui despre botez spune foarte frumos: „orice izvor de apă neîncepută în 
noaptea de 5 spre 6 ianuarie izvoreşte apă iordanică“, aghiazmă mare. Încercaţi 
şi verificaţi acest lucru. De ce? Pentru că în ajun se face prima sfințire. Se 
pogoară harul, se sfinţeşte întreg universul. lar apoi se reface această sfințire, 





nu că nu ar fi fost de ajuns, ci pentru că Dumnezeu descoperă lucrul acesta mai 
minunat după împlinirea Tainei Sfintei Liturghii. 


Această sfințire a apelor este o încununare a lucrării dumnezeieşti în creaţie, şi ea e 
mărturisită la Iordan. Spune frumos „au văzut apele şi s-au întors înapoi.“ Au 
mărturisit şi ele, s-au înfricoşat, s-au înfiorat şi ele, mărturisindu-Te. Dar noi nu Te 
mărturisim. Vedem fiecare din noi, avem acasă luată aghiazmă de un an, doi, trei, 
ŞI o bem şi o simţim binefăcătoare. Şi ne dăm seama, Doamne, ce minunat ești Tu, 
ce daruri ne dai pentru noi cei ca Toma, iar nouă nu ne e de ajuns pentru că avem 
inima, care împietrindu-se, nu vrea să se înmoaie. Apele acestea ale Botezului au 
puterea de a înmuia inimile. Dacă omul vrea să se lase înmuiat... 


Slujbele acestea de sfințire, o dată pe an, au această putere de restaurare a întregii 
creaţii, de reaşezare a ei în nevăzutul pe care omul nu mai poate să-l vadă. Dacă 
am avea ochi să vedem nevăzutul, am înţelege, am fi pătrunşi de cumplită 
înfioarare văzând cutremurarea cosmosului la fiecare reînnoire a lui. 


Dacă am mânca am nesocoti venirea harului. Fac o comparaţie, să mă iertați, 
aştepţi un musafir, oare mănânci din tort înainte de a veni el? Aşteptăm cu 
înfrigurare... este un chip al postirii această nemâncare. Postirea e de fapt o stare. 


Nu e doar o schimbare a alimentelor, aceasta este o mare eroare. Postirea este o 
aşezare a ființării noastre în aşteptarea venirii harului, a venirii Mielului. Nu mai 
vreau nimic decât cuvântul care se va striga. Aşa cum aştept să iasă doctorul de la 
operaţie. Să aud că cel viclean a fost alungat afară. De aceea nici nu pot mânca 
prea mult când mă aşez cu durere cumplită în această rânduială a spovedaniei. Ne 
cufundăm în apa căinţei până la gât. Ne cufundăm, şi acolo mărturisind toate 
răutăţile noastre, vom vedea că Iordanul, asemenea apelor sale, va da timpul 
înapoi, va curăţi fiinţa noastră adânc, fiinţial, să poată să restaureze viaţa mea ca să 
pot să o iau iarăşi de la început. Fără acest botez al lacrimilor pocăinţei pe care 
noi îl vom proba la fiecare spovedanie pe care o facem, la fiecare act de căinţă în 
faţa icoanelor, nu se va putea înnoi fiinţa noastră. Nu e neapărat să plâng cu 
lacrimile trupeşti. Nu despre asta este vorba, să fiu un smiorcăit. Ci să plângă 
sufletul în mine de durerea păcatelor. Să văd că păcatul e o înlănţuire a celui 
viclean, că păcatul este o rupere de Dumnezeu. Nu există o stare între. E ori cu 
diavolul, ori cu Dumnezeu. Ori facă-se voia Ta Doamne, ori facă-se voia mea, 
adică diferită de a Ta, adică a diavolului. Viaţa noastră trebuie să fie mereu 





Bucură-te! Să fie mereu o conştientizare că fără Dumnezeu nu există Bucurie. De 
aceea atât de frumos spunem sfântului Nicolae în acatist „Bucură -te că nu ştiu să 
mai trăiesc în afară de Bucură-te“. A te bucura e de fapt țelul fiinţei noastre. EI 
descoperă adâncul sfinţeniei. Bucuria nu însemnă a ţopăi, nu înseamnă a te 
împărtăşi de plăcerile acestea ale unei beţii de vieţuire. Orice plăcere devine o 
beţie, numai plăcerea de Dumnezeu, lepădarea fiinţei noastre în braţele lui 
Dumnezeu e ceea ce mă va duce către mântuire. Amin. 


(Autor: leroschimonah loan Șişmanian, mănăstirea Sf. Gheorghe Hozevitul, 
Țara Sfântă) 





Mitropolitul lerothei de Navpaktos despre Iordan şi Marea Moartă, arătarea 
Dumnezeului Treimic şi “Fiul iubit” întru care Tatăl a binevoit 


Râul Iordan şi Marea Moartă 


Râul lordan a rămas consemnat în istorie prin mai multe evenimente, dar mai ales 
în legătură cu propovăduirea şi cu Botezul Sfântului loan Inaintemergătorul şi prin 
faptul că Insuşi Hristos S-a botezat în acest râu. 


Sfântul loan Gură de Aur spune că Iordanul este chipul neamului omenesc. El 


se numeşte astfel, pentru că are în alcătuire două izvoare: lor şi Dan. Aceste 
izvoare formează râul lordan, care se varsă în Marea Moartă. Potrivit unei tâlcuiri 
referitoare la originile noastre, întregul neam omenesc se trage din două izvoare, 
adică din Adam şi din Eva, dar prin păcat, el a fost îndreptat spre moarte, adică 
spre marea moartă a vieţii noastre, care este cuprinsă de întunecime. 
Întrupându-Se, Hristos a venit în Iordan, adică în neamul omenesc, a biruit 
moartea şi i-a întors pe oameni spre viaţa primordială. 


Proorocul David spune: Marea a văzut şi a fugit, Iordanul s-a întors înapoi 
(Ps.113, 3). Prin aceste cuvinte, el a vrut să arate uimirea mării, a apelor de pe mări 
întinderi şi a râului lordan la intrarea lui Hristos cel fără de păcat în apă. Această 





mirare este explicată în rugăciunea pentru sfinţirea apelor, scrisă de UE 

* „Iordanul S-a întors înapoi, văzând focul 
Dumnezeirii pogorându-Se trupeşte şi intrând într-însul””. Aşadar, focul 
Dumnezeirii a intrat în apă prin trupul lui Hristos. 


Într-un anume fel şi într-o anumită măsură, această profeție se aplică şi în viaţa 
creştinului. Marea este existența omului plină de zbucium, fapt pentru care este 
numită mare sărată. Şi, după cum am văzut anterior, lordanul este viaţa omenească, 
care după căderea primelor făpturi, a fost îndreptată spre pieire şi s-a unit cu 
moartea şi cu stricăciunea. Prin pocăință, omul se izbăveşte de marea sărată a 
vieţii, iar viaţa lui se schimbă, se transformă, se întoarce la adevăratele ei izvoare 
şi capătă un alt sens 


Arătarea Dumnezeului Treimic 


La Botezul lui Hristos S-a arătat Sfânta Treime. De altfel, vru! dintre scopurile 
întrupării şi ale Botezului lui Hristos a fost descoperirea Dumnezeului Treimic, 
adică a faptului că Dumnezeu, chiar dacă are o singură fiinţă şi o singură fire, 
este în trei ipostasuri: Tatăl, Fiul şi Duhul Sfânt. Astfel, se aude vocea Tatălui, 
Care mărturiseşte şi întăreşte faptul că Cel aflat în lordan este Fiul Său, iar în 


acelaşi timp, Duhul Sfânt Se arată „în chip de porumbel”. 


Arătarea Dumnezeului Treimic şi confirmarea Tatălui au avut loc şi cu puţin 
timp înainte de Patimile lui Hristos, o dată cu Schimbarea la Faţă a 
Mântuitorului pe Muntele Tabor. Asupra faptelor legate de acest eveniment ne 
vom opri atunci când vom analiza Schimbarea la Faţă a Domnului. 


II tace o analiză teologică minunată a motivului pentru care 


Dumnezeul Treimic a apărut în acea clipă. El spune că Sfânta Treime Se arată în 
momentul zidirii şi al rezidirii. Omul a fost făcut prin harul comun al 
Dumnezeului Treimic, pentru că „Tatăl zideşte totul prin Fiul şi în Duhul Sfânt”. 


De altfel, în Sfânta Scriptură se spune că Dumnezeul Treimic a fost Cel care a 
hotărât crearea omului: să facem om după chipul şi asemănarea Noastră (Facerea 
1, 26). Tatăl l-a zidit pe om după chipul Cuvântului şi i-a dat viaţă în Duhul 
Sfânt. Pentru că harul Dumnezeului Treimic este comun, întreaga Sfântă Treime a 
participat la crearea fiinţei omeneşti. Trebuia aşadar ca Dumnezeul Treimic să Se 
arate şi în momentul replămădirii şi rezidirii omului. De altfel, după Botezul Său, 
Hristos Şi-a început lucrarea publică pentru mântuirea neamului omenesc. 





Arătarea Dumnezeului Treimic în momentul rezidirii omului vădeşte încă un 
adevăr teologic, şi anume faptul că omul este singura fiinţă de pe pământ 
cunoscătoare şi închinătoare la Sfânta Treime, dar şi singura creată după chipul 
şi asemănarea Dumnezeului Treimic. 


Potrivit explicaţiilor teologice ale UER, animalele nu au 


gând şi rațiune, ci numai Suflet vital, care nu subzistă prin el însuşi, ceea ce 
înseamnă că atunci când animalele mor, sufletul lor se pierde, adică nu se 
păstrează, pentru că nu are substanţă, ci numai energie. 


De asemenea, îngerii şi arhanghelii au gând şi rațiune, dar nu au duh care dă 
viață trupului, pentru că sunt deasupra Simţirii. 


Omul, însă, are gând, rațiune şi duh care dă viaţă trupului cu care împreună 
este unit şi, de aceea, numai omul este după chipul Dumnezeirii în trei 
ipostasuri. De altfel, tocmai acesta a fost motivul pentru care, spre a mântui şi a 
transforma lumea, Fiul lui Dumnezeu S-a făcut om, nu înger, omul fiind 
oglinda creaţiei. Astfel, schimbarea şi transformarea creaţiei s-au făcut prin 
omul îndumnezeit. 


Fiul iubit întru Care a binevoit Tatăl 


Vocea Tatălui mărturiseşte şi confirmă faptul că Hristos este Fiul Său cel iubit. 
Potrivit Sfântului Evanghelist Matei, Tatăl vorbeşte despre Fiul la persoana a treia: 
Acesta este Fiul Meu cel iubit întru Care am binevoit (Matei 3, 17). Din 
Evanghelia după Marcu, rezultă că Tatăl S-a adresat la persoana a doua: Tu eşti 
Fiul Meu cel iubit, întru Tine am binevoit (Marcu 1, 11). Acest lucru nu are o 
foarte mare importanță. Ceea ce observăm aici este că Tatăl dă mărturie despre 
Cuvântul, adică despre Fiul Său iubit. Dumnezeu Cuvântul S-a născut din Tatăl 
mai înainte de toţi vecii, iar această naştere este trăsătura ipostatică a celei de-a 
doua Persoane a sfintei Treimi. 


După cum spune Sfântul Grigorie Palama, demnă de observat este exprimarea 
întru Care am binevoit. Pentru a se înţelege valoarea acestei exprimări şi, în 
general, valoarea şi însemnătatea întrupării Fiului lui Dumnezeu Cuvântul, trebuie 
acordată atenție diferenţei dintre voia lui Dumnezeu prin bunăvoință şi cea prin 
îngăduință. Dumnezeu are o singură voie, dar uneori ea este sub formă de 
bunăvoință, iar alteori, sub formă de îngăduință. Dumnezeu a văzut că omul va 
cădea şi, chiar dacă nu l-a creat pentru aceasta, în cele din urmă a îngăduit căderea, 
tocmai pentru că omul însuşi a voit-o. Dumnezeu nu poate să încalce libertatea 





omului şi de aceea, se creează multe probleme, pe care, însă, El le îngăduie să 
existe. Moartea, bolile şi atâtea altele au fost îngăduite de Dumnezeu, dar nu le-a 
plănuit El Însuşi. Aşadar, voia lui Dumnezeu prin bunăvoință este diferită de cea 
prin îngăduinţă. 


În acest context, III spune că mărturia Tatălui „Acesta este 


Fiul Meu cel iubit întru Care am binevoit” arată că întruparea a fost voia lui 
Dumnezeu după bunăvoință, care se mai numeşte şi voire anterioară. Aceasta 
înseamnă că întruparea lui Hristos a fost „programată”” de Dumnezeu fără a 
depinde de căderea omului, fiindcă ziditul putea să fie mântuit numai prin unirea sa 
cu neziditul în ipostasul Cuvântului. 


Astfel, toate câte s-au petrecut în Vechiul Testament - legiuirile, făgăduinţele - 
erau incomplete, deoarece purtau pecetea căderii omului şi nu se înscriau în voia 
anterioară a lui Dumnezeu, ci aveau ca scop întruparea Cuvântului. Nu numai 
proorociile, legiuirile etc. din Vechiul Testament ţinteau spre întrupare, pentru că 
însăşi zidirea şi încununarea zidirii lumii au avut ca scop unirea firii dumnezeieşti 
cu cea omenească, adică a neziditului cu ziditul. Până şi crearea omului după 
chipul lui Dumnezeu s-a făcut pentru ca în el să încapă arhetipul creaţiei. În acelaşi 
context se încadrează şi legea care s-a dat în Rai, iar firile şi treptele îngereşti tind 
spre aceeaşi finalitate, care este „iconomia divino-umană””. 


Toate acestea arată importanţa şi valoarea întrupării Fiului lui Dumnezeu Cuvântul. 
Fără întrupare, mântuirea omului şi reînnoirea zidirii ar fi fost imposibile. Nu 
omul, ci Dumnezeul-Om Hristos este centrul lumii şi al istoriei. Cea mai mare 
crimă a epocii noastre este că omul se consideră centrul lumii. Se poate spune cu 
certitudine că întreaga strădanie ascetică a creştinului ţinteşte spre îndepărtatrea din 
viaţă a gândirii antropocentrice şi spre dobândirea gândirii teantropocentrice. 
Centrul nu trebuie să fie omul, ci Dumnezeul-Om. 





IPS Irineu Pop-Bistriţeanul - Predică la Botezul Domnului 


Dreptmăritori creştini, a sosit sărbătoarea cea mare şi sfântă a Bobotezei, când 
iarăşi ÎL vedem pe Iisus, Fiul lui Dumnezeu, intrând în apele Iordanului şi primind 
botezul de la Înaintemergătorul Său, Ioan. Cerurile se deschid şi Sfântul Duh 
coboară în chip de porumbel peste Fiul Tatălui ceresc. 


Prin botezul Său, Mântuitorul ne-a descoperit Taina Sfintei Treimi şi ne-a dat pildă 
să ne botezăm. Vorbind despre Sfânta Treime, despre Iordan şi despre apă, ne 
gândim, fireşte, la Botezul nostru propriu, prin care am devenit mădulare ale 
Trupului tainic al lui Hristos, ale Bisericii şi cetăţeni ai Împărăției Cerurilor. 


De aceea, este potrivit astăzi să reflectăm la noblețea numelui de creştin, pentru a 
ne strădui să cinstim acest nume, până la ultima noastră suflare. 


lubiţi credincioşi, în primele veacuri, numele de creştin era asociat acelor oameni 
care erau despărțiți de restul societăţii, care erau stăpâniţi de dragoste şi bunătate şi 
care erau gata să se sacrifice pentru nevoile altora. Deci, numele de creştin era 
sinonim cu virtutea. 


Martirii şi oamenii duhovniceşti erau mândri să moară pentru acel nume. Niciodată 
lor nu le-a trecut prin minte gândul de a se lepăda de Domnul. Mai degrabă, ar fi 
preferat să devină hrană leilor flămânzi decât să renunţe la Hristos, Care i-a iubit şi 
Şi-a dat viaţa pentru ei. Adesea, ultimele lor cuvinte, înainte de a fi aruncaţi în 
arenă, erau: „Noi suntem creştini!”. 





Într-adevăr, primii creştini Îl iubeau pe Hristos cu un devotament dus până la 
jertfirea propriei lor vieţi, atunci când aceasta li se cerea. Vorbind despre creştin şi 
creştinism, este potrivit să ne întrebăm dacă înţelegem sensul adevărat şi profund al 
acestor cuvinte. 


Ce minunat este să înţelegem îndatoririle, dar şi privilegiile celui ce poartă acest 
nume de nobleţe. Oare ce sacrificii am făcut noi ca să ne potrivim viaţa cu numele 
lui Hristos, prin trăirea vie a atributelor creştine? Oare, înţelegem noi cuvintele 
Sfântului Grigorie de Nyssa, care zice: „Nu există şi nu a existat o cinste mai mare 
decât aceea cuprinsă în numele de creştin!”. Oare, am făcut ceva în mod personal 
pentru ca mesajul creştin să ajungă la alţii? 


Botezul în numele Sfintei Treimi este o parte a numelui de creştin, dar acest dar 
baptismal presupune o alergare spre ţinta desăvârşirii, care este Hristos. Spre 
această ţintă au alergat, de-a lungul celor două milenii creştine, toţi creştinii 
adevăraţi, jertfindu-se pentru Domnul şi făcând totul ca numele Său să fie cunoscut 
şi adorat în lume. 


Să-l amintim doar pe Sfântul Calistrat din Cartagina, care era ostaş la Roma, în 
timpul împăratului Dioclețian (7305). Mărturisind în public că este creştin, a fost 
chinuit până la sânge, târât prin cioburi ascuţite şi aruncat în mare. Dar, din toate a 
scăpat nevătămat. Aruncat în închisoare, a vestit confraţilor săi de suferință 
Evanghelia lui Hristos. Scos de acolo şi dus la judecată, trecând pe lângă un templu 
păgân, s-a rugat şi toți idolii au căzut la pământ şi s-au sfărâmat. Prin credinţa şi 
răbdarea sa, prin exemplul său strălucit, a atras la credinţa creştină peste 200 de 
slujitori împărăteşti. Toţi aceştia L-au mărturisit pe Hristos şi lor, dimpreună cu 
Calistrat, li s-au tăiat capetele, cinstind astfel numele de creştin. 


Creştinii botezați care nu trăiesc viaţa după poruncile Evangheliei sunt vânzători ai 
Domnului, profitând doar de numele lui Hristos. Pe Golgota acestui început de 
mileniu, Mântuitorul nostru este trădat de toţi aceia care nu sunt credincioşi faţă de 
angajamentele propriului Botez, de aceia care se lasă conduşi de Satana şi devin 
victime ale tuturor amăgirilor sale uşuratice. 


Hristos este renegat şi răstignit astăzi de creştinii care merg pe căile răului, ale 
plăcerii, ale egoismului, ale mândriei, ale urii şi ale nelegiuirii. 


Sfântul loan Iacob de la Iordan socoteşte că, prin faptele rele şi ruşinoase, Îl 
răstignim necontenit pe Hristos şi-l prelungim agonia. Prin gura acestui sihastru 
român, Domnul slavei ne spune fiecăruia: 





„Evreii urâtori de bine 
O dată doar M-au răstignit. 
Iar tu, prin fapte de ruşine, 
Mă răstigneşti necontenit”. 


Nu poţi pretinde că faci parte din Biserica creştină dacă viaţa ta este păgânească. 
Sfântul Apostol Pavel ne avertizează: „Nu vă amăgiţi: nici desfrânaţii, nici 
închinătorii la idoli, nici adulterii, nici malahienii, nici sodomiţii, nici furii, nici 
lacomii, nici beţivii, nici batjocoritorii, nici răpitorii, nu vor moşteni Împărăţia lui 
Dumnezeu” (| Cor. 6, 9-10). Nu! Căci nu este de ajuns numai să te numeşti creştin 
„drepteredincios”, botezat în religia creştină, având un nume frumos de sfânt, dacă 
faci toate relele. 


Nobleţea de creştin ne obligă să trăim creştineşte toată viaţa, clipă de clipă, cu 
Hristos Domnul. Sfântul Efrem Sirul spune limpede: „Să nu ne aflăm numai cu 
numele creştini, iar cu năravul păgâni, căci creştinătatea înseamnă să urmezi, după 
putinţă, lui Hristos. Dacă ne mulţumim numai cu Sfântul Botez şi ne vom lenevi la 
împlinirea celorlalte porunci, ne vom face necredincioşi. Hristos la nimic nu ne va 
folosi, petrecând noi în răutate şi păcat. Căci L-am auzit grăind astfel în Sfânta 
Evanghelie: „Nu oricine Îmi zice: Doamne, Doamne! va intra în Împărăţia 
Cerurilor, ci cel ce face voia Tatălui Meu Celui din ceruri” (Mt. 7, 21). 


Trebuie să fim convinşi că ceea ce facem bun, în fiecare zi, facem pentru 
Dumnezeu. Dacă facem mult vom avea mult, dacă facem puţin vom avea puţin, 
dacă nu facem nimic, nimic nu vom avea. 


Fericiţi vor fi cei ce au lucrat şi au adus rod prin răbdare, dar vai de aceia care, deşi 
au avut timp, au îngropat talantul şi s-au asemănat smochinului din Evanghelie ce 
n-a adus rod şi s-a uscat. Ce păcat că atâtea suflete se uscă tot mai mult, ca plantele 
fără hrană şi fără apă. Hrana lui Dumnezeu există, dar nu se ating de ea, roua Lui e 
abundentă, dar nu se lasă spălaţi. Fericirea e pregătită pentru toate sufletele, dar 
atâţia o refuză cu o comportare răzvrătită. Noi suntem aceia care, prin comportarea 
noastră zilnică, hotărâm dacă vom avea o veşnicie de bucurii: cu Dumnezeu pentru 
totdeauna sau de durere: fără Dumnezeu, în disperare! 


Iubiţii mei, nu trăiţi acest timp de har ca şi cum nu s-ar întâmpla nimic, ca şi cum 
ar fi un timp oarecare de risipit în nebunii şi în vanităţi de orice fel. Priviţi semnele 
mari pe care Dumnezeu le dă în fiecare zi, aşa cum n-a mai făcut niciodată în trecut 
şi ascultați cuvântul Său, trezindu-vă din toropeala păcatului ucigător. Ceea ce ne 
pregăteşte cerul nouă, creştinilor botezați, este grandios şi minunat, dar cel ce se 





lasă surprins nepregătit nu se va bucura, nu va avea parte nici de fericire, nici de 
viitor. 


Un lucru este clar şi anume că toate bunurile de pe pământ sunt trecătoare şi nu dau 
satisfacție. Astăzi sunt, mâine deja s-au risipit ca o pânză de păianjen, dar Dulcele 
lisus rămâne pentru totdeauna. 


Avându-L pe Hristos, noi posedăm cea mai sublimă bogăţie, pentru că El ne 
copleşeşte cu darurile Sale şi prin EI gustăm fericirea încă din această lume, supusă 
devenirii şi morţii. Praznicul Bobotezei ne îndeamnă să luăm aminte la toate aceste 
adevăruri, noi creştinii, răscumpăraţi cu preţul sângelui divin şi îmbrăcaţi în 
Hristos prin Taina Botezului. 


Sărbătoarea de astăzi ne cheamă să trăim creştineşte, să onorăm numele de creştin, 
să păzim legământul Sfântului Botez. lată de ce şi eu cu Apostolul Pavel vă zic: 
„Ca fu ai luminii să umblaţi” (Efes. 5, 8). Şi cu Hristos vă grăiesc: „Căutaţi mai 
întâi Împărăţia lui Dumnezeu şi dreptatea Lui şi toate celelalte se vor adăuga 
vouă!” (Mt. 6, 33). Amin. 





Efrem ieromonahul - Cuvinte simple din Sfântul Munte (24) - Sfânta Arătare 
- Teofania 


Apa cea sfinţită a mării 


În binecuvântatul pustiu al Sfântului Munte, trăia un părinte, care era „ascuns în 
Hristos”, adică neştiut de om, dar ştiut de Dumnezeu. Vieţuirea în singurătatea cea 
în Hristos este o virtute cultivată aşa cum cultivi, îngrijeşti o cultură, o plantă, un 
pom şi este o virtute atât de mare încât poate spune cineva cu îndrăzneală că în 
ceruri nevoitorii cei ascunși în Hristos vor avea harul celor fericiți. Atât de mult 
vor fi slăviţi sfinţii cei ce s-au nevoit cu bună ştiinţă întru nearătare, neștiuţi chiar 
şi de cei casnici ai lor. Acest fericit ascet avea un ucenic sub ascultare, simplu şi 
aproape neştiutor de carte, dar cu o mare credinţă şi fiu al ascultării desăvârşite. 


Într-o zi, părintele îi spuse: „Fiule, coboară-te la mare şi adu apă; adu pentru a face 
prescuri!”. „Binecuvântaţi, părinte!”, răspunse ucenicul, şi se duse degrabă şi aduse 
apă de mare. Pe măsură ce urca spre chilie, simţea greutatea urcuşului şi ispita 
cugetului: „Dar cum să folosim apă de mare din moment ce este sărată? Totuşi am 
luat binecuvântare...”. Părintele ascet a luat apă şi a frământat aluatul, a făcut şi 
prescuri şi pâine de mâncat. După o oarecare vreme bătrânul pustnic îi spuse 
ucenicului să coboare iarăşi la mare şi să aducă apă în găleată. Ucenicul, gândindu- 
se, şi-a dat seama că, surprinzător, era exact după un an de zile. Nu ştia carte, dar a 





observat cu atenţie că bătrânul duhovnic îl trimite de fiecare dată în aceeaşi zi, iar 
această zi mereu cădea a şasea din luna lui ianuarie. Este ziua când se sfinţesc 
apele, toate apele lumii, firea apelor se sfinţeşte. 


Și dacă a observat aceasta câţiva ani la rând, plin de nedumerire, a spus părintelui 
într-o zi: „Avva, am o ispită ce îmi spune că mă încerci, fiindcă apa mării este 
sărată, precum ştim, şi ne aduce şi vătămare trupească dacă o consumăm.” 
Părintele cel simplu, pe care Dumnezeu binevoise a-l lumina, răspunse: „Nu, fiule, 
apa mării este foarte dulce în ziua aceasta”. Şi într-adevăr, ucenicul a adus din nou 
apă de mare, iar părintele i-a spus: „îndrăzneşte, gustă apa!”, Gustă ucenicul şi 
constată că era mai dulce decât mierea - în ziua a şasea a lunii ianuarie. Aceasta 
dură vreme îndelungată, iar din când în când părintele îi amintea fiului său 
duhovnicesc: „Fii atent, nu spune nimănui taina aceasta, deoarece vom deveni 
cunoscuţi şi există teamă ca harul să se piardă din această pricină. Însă ucenicul 
într-o zi alunecă de la ascultarea sa şi destăinui taina cuiva: „am un avvă, care face 
un lucru fantastic, o dată pe an mă trimite şi aduc apă de mare şi când ajung la 
chilie apa este dulce”. 


În anul următor, apa pe care o aduse ucenicul de la mare era sărată, era apă de mare 
simplă. Nu în sensul că nu se sfinţise în ziua aceea, dar îşi pierduse harul 
extraordinar, ce o făcea potabilă, delicioasă. Vedem aici o minune mare, o minune 
considerată fără tăgadă; este o minune mare fiindcă prin credinţa cea fără de 
şovăială a părintelui ascet, apa mării se preschimba în ziua aceea în apă delicioasă. 
Nu putem spune că apa se preschimba numai în locul de unde lua apă ucenicul, iar 
lângă rămânea sărată. Pe de altă parte vedem că ascultarea şi vieţuirea ţineau harul, 
iar dacă a făcut cunoscută minunea, s-a îndepărtat harul. 


Intâmplarea este menţionată în scrierile Sfântului Munte, iar acel mare şi nearătat 
nevoitor a rămas în acest fel în istorie. 


Glasul Tatălui 


Un eveniment, probabil unic, ce rămâne ca un punct de referință în istoria 
bisericească, este vocea părintească. În tot Vechiul Testament, unde se aude glasul 
lui Dumnezeu, unde se descoperă Dumnezeu, unde se şi arată Dumnezeu lui 
Avraam - numai lui Adam şi lui Avraam s-a arătat Dumnezeu, de la momentul 
acela şi după urmează şi alte descoperiri; însă, între Adam şi Avraam, Dumnezeu 
este doar auzit de oameni, nu este văzut; Noe a auzit glasul lui Dumnezeu pentru a 
construi arca; mulţi au auzit glasul lui Dumnezeu. Însă lui Avraam i s-a arătat 
Dumnezeu, cum i se arăta şi lui Adam, de aceea rădăcina şi începutul vechiului 





Israil este patriarhul Avraam, acest mare începător de neam, în sensul larg al 
cuvântului - toți sfinţii, deci, care vedeau sau auzeau pe Dumnezeu în Vechiul 
Testament, vedeau şi auzeau Persoana a doua a Sfintei Treimi, pe Cuvântul Cel 
Neîntrupat. 


Aceasta o mărturisesc însuşi proorocul Ilie şi însuşi de Dumnezeu văzătorul Moise, 
care, în mod unic şi mai presus de toţi sfinţii, vreme de 40 de zile şi nopţi, acolo în 
muntele Sinai, a convorbit cu Cuvântul Neîntrupat. Poporul simplu nu putea să 
ducă taina, să perceapă sensul acestei convorbiri, detaliile acestei experienţe, căci 
dacă le-ar fi spus „am vorbit cu a doua Persoană”, poporul ar fi crezut în politeism 
după aceasta. Adică, vreau să întăresc faptul că marii sfinţi, proorocii erau de 
Dumnezeu văzători, aveau experienţa că Dumnezeu este Treimic, Dumnezeu Unul, 
dar Treimic şi în trei Ipostasuri, însă lăsau impresia - sau probabil poporul 
înţelegea din spusele lor, codificate cumva - că Dumnezeu este Unul şi o Persoană. 
Aceasta este problema în Vechiul "Testament. 


lar glasul lui Dumnezeu-Tatăl în sens strict nu s-a auzit niciodată în Vechiul 
Testament. Auzim de multe ori pe unii spunând că Dumnezeu Tatăl a vorbit în 
Vechiul Testament, Dumnezeu Fiul a vorbit în Noul Testament, iar la Cincizecime 
şi după vorbeşte Duhul Sfânt; aceştia fac o mare greşeală. Este o greşeală 
dogmatică, precum este şi o greşeală de experienţă spirituală. Căci din experienţă 
ies dogmele, iar dogmele sunt rodul experienţei bogate în Duhul Sfânt a Sfinţilor 
Părinţi. Deci, reținem că întotdeauna „vorbeşte” a Doua Persoană a Sfintei Treimi, 
de aceea este numit Cuvânt-Logos şi îngerul Marelui Sfat, dar mai ales Cuvânt 
pentru că vorbeşte, comunică cu omul. 


Prima oară când se face auzită vocea Tatălui Ceresc este în Noul Testament, şi 
atunci într-un dialect al limbii evreieşti. În acest dialect vorbeşte Dumnezeu Tatăl 
şi spune cunoscută frază: „Acesta este Fiul Meu Cel iubit întru Care am binevoit”. 
Despre aceste cuvinte s-au scris nenumărate lucrări, au scris mulți Sfinți Părinţi, iar 
mai apoi şi cei noi, cei contemporani au scris şi sigur vor mai scrie de ce vorbeşte 
Tatăl prin aceste cuvinte, ce sunt o revelaţie unică şi punct de referinţă în istoria 
mântuirii neamului omenesc. 


Acelaşi cuvânt este repetat şi pe Muntele Tabor, exact în aceeaşi formă, cu un mic 
adaos: „pe Acesta să ÎL ascultați”. Adică să faceţi ascultare desăvârşită în tot ceea 
ce vă va spune şi mai ales în ceea ce va pătimi în cele patruzeci de zile ce vor 
urma, căci evenimentul Schimbări la Faţă a Mântuitorului inaugurează într-un fel 
perioada Sfintelor Patimi. 





Există încă un moment istoric în care s-a făcut auzit glasul Tatălui; când Hristos a 
făcut rugăciune şi şi-a ridicat ochii la ceruri spunând cunoscutele cuvinte: „Părinte, 
am slăvit Numele Tău” (Evanghelia după loan 12, 28) la care drept răspuns din 
ceruri, glasul Tatălui a spus: „şi am slăvit şi iarăşi voi slăvi” (Evanghelia după loan 
12, 28) la persoana întâi singular. Dacă ar fi fost înger ar fi folosit persoana a treia. 
Vedem că nu este vorba de forme sintactice sau gramaticale, pur şi simplu, ci este 
vorba de revelaţie; prin intermediul limbii (a sintaxei gramaticale) se descoperă 
cum vorbeşte omenirii Prima Persoană a Sfintei Treimi. Sunt deci trei voci ce se 
fac auzite, iar acestea în acest fel au sfinţit şi aerul, şi istoria, şi textele cele sacre, 
iar de atunci încoace deja tot omul comunică cu Dumnezeu-Omul Hristos, cu 
Logosul întrupat. De la momentul Botezului este vădit acest lucru, dar mai ales 
după Cincizecime; acesta a devenit şi mai clar şi mai impunător, perceptibil pentru 
mintea omului fiind tot ceea ce se descoperă, adică în primul rând că Dumnezeu 
este treimic şi în trei Ipostasuri. (...) 


Mărturia Preacinstitului Înaintemergător 


„ȘI eu nu-l cunoşteam pe El, dar Cel ce m-a trimis să botez cu apă, Acela mi-a zis: 
«Peste Care vei vedea Duhul coborându-se şi rămânând peste El, Acela este Cel ce 
botează cu Duh Sfânt» (loan 1, 33) 


Deci Hristos botează dublu: şi în Duhul Sfânt, şi în focul cel nezidit, după cum 
menționează Sfântul Apostol şi Evanghelist Matei (Matei 3, 11). Focul nu este cel 
obişnuit, material, ci imaterial, nezidit, adică este vorba de Harul divin. Cuvântul 
Botezătorului „iar eu nu l-am cunoscut” este impresionant, mişcător, deoarece, pe 
de o parte, ca vârstă au o diferență doar de şase luni, Hristos este de 30 de ani, sunt 
după fire veri şi nu s-au întâlnit niciodată înainte, nu l-a văzut unul pe celălalt 
niciodată pe pământ, nici măcar o dată. Este prima lor întâlnire. „Nu L-am 
cunoscut, nici nu L-am văzut, L-am cunoscut prin Duhul Sfânt, dar nu ne-am 
întâlnit nici măcar o dată înainte” (loan 1, 33). 


Sfântul loan Botezătorul era de aproape treizeci de ani în pustie şi de vreo jumătate 
de an propovăduia pocăinţa, acolo, în pustia lordanului şi vine pentru prima oară 
Hristos să se boteze, să plinească legea. Şi acest lucru este foarte mişcător;, căci un 
om mai mult decât sfânt pe pământ, mai sfânt, fireşte după Preasfânta Născătoare 
de Dumnezeu, îl vede pe Hristos pentru prima şi ultima oară. 


Nu a durat mult timpul acesta al botezării lui lisus în apele Iordanului, fundcă lisus 
a ieşit imediat din apă, adică cum a intrat, imediat a şi ieşit. Ceilalţi intrau până la 
brâu şi rămâneau până îşi spuneau păcatele, iar în funcție de mărturisirea făcută 





rămâneau în apă, zece minute, o oră, două ore... lisus, fără de păcat fiind, nu doar 
pur şi simplu a ieşit din apă, dar cum a intrat imediat a şi ieşit. Nu a aşteptat, adică, 
vreme îndelungată, nici nu a întârziat din altă pricină, până când s-a pogorât Duhul 
Sfânt în chip de porumbel şi a rămas deasupra capului Său. 


După aceasta, lisus s-a dus în Muntele Sarantarion, iar Preacinstitul Înainte- 
mergător după puţin timp a fost arestat din pricina insistenţei sale binecunoscute 
„nu se cuvine ţie”, referitoare la femeia lrodiada, fiind întemnițat în închisoarea 
Mabhera. Ne aflăm în primul an al activităţii publice a lui Hristos, în primele luni, şi 
s-a auzit că loan a fost întemnițat, iar după puţin timp a fost decapitat. Astfel 
întâlnirea istorică din momentul Botezului Mântuitorului este primă şi ultima 
dintre cei doi bărbaţi. 


Este profund mişcător acest fapt, deoarece acum se cunosc. Din punct de vedere 
uman putem spunem că sunt plini de Duhul Sfânt, cel puţin Sfântul loan 
Botezătorul, şi ar putea zice cineva: ar fi trebuit, mai ales că erau şi rude, să stea şi 
să discute, de multe ori, ceasuri întregi; dar altfel a rânduit Hristos, aici pe pământ, 
a rânduit să se întâlnească doar o dată şi atunci pentru foarte puţin timp. Este o lege 
nescrisă? Este o încercare? Aşa a voit aici pe pământ Hristos. lar pentru faptul că 
era plin de Duh Sfânt încă din pântecele maicii sale, a cunoscut toate acestea 
Botezătorul, le-a cunoscut fără să ceară amănunte. 


Acesta este unul dintre lucrurile ce ne mişcă profund, referitor la persoane dragi, 
căci prin analogie cu măsura dragostei unei persoane faţă de Duhul Sfânt, 
înţelegem şi măsura dragostei acelei persoane faţă de ceilalți. 


Un alt lucru ce trebuie subliniat este că Sfântul loan fiind în pustie de la o vârstă 
foarte fragedă, cam pe la un an jumătate, a fost îndrumat şi învăţat de Arhanghelul 
Mihail. Există şi icoane ce îl înfăţişează pe Sfânt ca un prunc nevoindu-se în 
pustiu, la răsărit de Iordan, sub îndrumarea şi grija Sfântului Arhanghel Mihail. 
Acest adevăr este reținut de Sfânta Tradiţie, iar de aici a fost luat şi de Sfinţii 
Părinţi, împreună cu alte adevăruri de credinţă. Astfel a fost învăţat Sfântul loan să 
facă metanii mari până la pământ, căci aceasta este Tradiţia Părinților începând cu 
strămoșul neamului omenesc, Adam. 


Sfinţii îngeri, în afara faptului că sunt fără de trup, fac şi ei metanii mari - cel puţin 
aşa îi vedem noi oamenii - dar puterile cele netrupeşti nu obosesc niciodată 
închinându-se lui Dumnezeu. Noi, cei cu trup, nu numai că obosim, dar mai avem 
şi probleme de sănătate. Ca urmare sunt două piedici ce intervin în situaţia când 
vrem să facem metanii mari; este şi dialogul ascuns ce nu vrea ca cineva să se 





închine lui Hristos, însă noi pe Acesta îl dorim, Acestuia ne închinăm. Din această 
pricină vrăjmaşul Îi spune lui Hristos pe Muntele Sarantarion: „Dacă mi te vei 
închina mie, toate acestea ţi le voi da ţie” (Matei 4, 9). Ca urmare, aceasta este 
singura închinare la care vrăjmaşul nu se împotriveşte. Din această pricină, în mod 
justificat noi toţi, în toată viaţa noastră, pot spune, de câte ori va veni ceasul 
canonului, vom întâmpina greutăţi şi împotriviri în duh. Este o contră la contră. Nu 
avem cum să ne aşteptăm la lucruri uşoare. Dacă totul este uşor, fie suntem 
binecuvântaţi cu har din belşug - situaţie foarte rară - fie ceva nu este la locul său. 
Firescul este să avem greutăţi, acesta este lucrul corect. lar la Sfinţii Părinţi vedem 
că aveau greutăți şi mai mari, ce le putem citi şi discuta pe îndelete, de multe ori. 


Un alt element deosebit de important este de asemenea şi faptul că înlăuntrul 
pustiului, cum creştea şi devenea bărbat virtuos, prea cinstitul Înaintemergător al 
Domnului a auzit vocea Părintească a lui Dumnezeu-Tatăl. lar aceasta este o 
revelație, căci nu s-a mai făcut auzită glasul Tatălui în istorie, precum am spus mai 
înainte. Nici măcar nu ştia că prima Persoană a Sfintei Treimi este şi se numeşte 
Tatăl. Sfântul loan Botezătorul este primul căruia 1 se descoperă şi cunoaşte prin 
glasul Tatălui, faptul că trebuie să se coboare la râul Iordan pentru a propovădui 
botezul cu apă. Era hotărât să rămână mulţi ani în pustiul lordanului, probabil toată 
viaţa sa, dacă nu primea o altă poruncă. De aici vedem că oamenii sfinţi ai lui 
Dumnezeu nu fac nici cea mai mică mişcare fără a avea ştirea lăuntrică a 
binecuvântării dumnezeieşti, fără a avea adeverirea că fac voia dumnezeiască la 
fiecare pas; în continuare propovăduiesc oamenilor această voie dumnezeiască ce 
uneori este crezută şi primită, alteori nu este primită de oameni. Aşa stau lucrurile. 
Fireşte că în continuare fiecare va da seamă şi pe pământ şi în ceruri pentru 
descoperirea voii dumnezeieşti. Deci, prea cinstitul Înaintemergător a auzit glasul 
Tatălui, iar prin aceste experienţe în Duhul Sfânt, precum ne spun Părinţii, omul se 
îndumnezeieşte. 


Eu asemăn acest proces al înaintării în Dumnezeu cu un progres geometric 
nesfârşit. Nu este un simplu progres. Este o înaintare în veşnicie începând de pe 
pământ şi continuând în ceruri, fără întrerupere, urcuş neîncetat. În ceruri îngerii şi 
sfinții înaintează la nesfârşit. Sunt ca nişte rachete proiectate în spaţiu ce 
înaintează, înaintează, înaintează, însă spiritual şi nu spaţial. Căci din moment ce 
Dumnezeu este atotprezent, nu e nevoie de o înaintare spaţială, ci numai spirituală. 
Aşadar, prin glasul lui Dumnezeu Tatăl, Care i-a descoperit Botezătorului toate 
câte avea să făptuiască, acesta s-a odihnit în Dumnezeu, a ajuns la măsurile cele 
mai înalte, a propovăduit poporului Israil botezul pocăinţei cu apă, botez ce nu 
oferea lăsarea păcatelor, dar îl pregătea pe om pentru adevăratul Botez, cel ortodox 
în Duhul Sfânt. 





Al treilea element esenţial ce este de asemenea mişcător, este şi faptul că Sfântul 
loan Botezătorul este primul om ce propovăduieşte pe pământ Împărăţia Cerurilor. 
Toţi proorocii, la orice înălțime duhovnicească s-ar fi aflat, nu au îndrăznit să 
propovăduiască Împărăţia Cerurilor, adică împărăţia lui Dumnezeu, deoarece trăiau 
toţi ontologic domnia lui satan. După căderea în păcat a protopărinţilor, toţi sfinții, 
până în ceasul Răstignirii, trăiau această povară, fiindcă vrăjmaşul avea putere, nu 
exista iertarea păcatelor. Prin faptul că nu exista iertarea păcatelor la nivel 
personal, individual, prin faptul că fiecare trebuia să ducă în suflet greutatea 
păcatului strămoşesc la care se adăugau şi păcatele individuale, înţelegem ce 
greutate impresionantă avea de dus fiecare în sufletul său, tone de păcate. lar marea 
problemă era că fiecare îşi ducea aşa cum putea această greutate spirituală, 
existențială. 

Cum întotdeauna au existat smintelile, osândirile, lăuntrice şi exterioare, se mărea 
greutatea fiecăruia, se măreau păcatele fiecăruia, iară şi iară, a celor ce deja erau 
încărcaţi destul. Ca urmare, nimeni nu îndrăznea să propovăduiască 

Împărăţia Cerurilor, adică faptul că după o vreme urma să vină Mesia, eliberarea 
prin Duhul Sfânt; Mesia, Cel care va elibera pe oameni de puterea păcatului. 


Aceasta s-a întâmplat mai ales după Cincizecime, după Botezul fiecăruia, 
individual. Din acest moment Împărăţia Cerurilor nu doar a ajuns foarte aproape, ci 
poate fi experiată, trăită la nivel personal, deoarece vrăjmaşul numai are autoritate, 
doar dacă îi acordăm noi această autoritate asupra noastră. Aşa zic şi Părinţii: „din 
pricina slăbiciunii noastre personale”. Fiecare dintre noi are o slăbiciune, nu există 
discuţie. Nu putem acuza pe vrăjmaş că are această autoritate (de a ne ispiti), din 
moment ce trăim în perioada Harului de două mii de ani, căci aceasta nu o 
recunoaşte vrăjmaşul în mare măsură. Adică, de la Cincizecime încoace capul lui 
satan este tăiat. Nu mai poate muşca, nici otrăvi cu capul său, precum am spus şi 
mai înainte. Să ne închipuim un monstru ce are cap de crocodil, cu dinţi plini de 
otravă şi cu coadă de scorpion, imens scorpion. În vremea Vechiului Testament 
muşca cu capul şi îi otrăvea pe toţi. În Noul Testament, însă, nu mai muşcă fiindcă 
i s-a tăiat capul. Nu muşcă cu coada, ci doar stă în aşteptare, chinuit, să vină omul 
la el şi atunci îl înţeapă cu coada. Aceasta se întâmplă pentru că noi ne ducem în 
raza lui de acțiune. Aceasta este o experiență duhovnicească ce, cu trecerea 
timpului, o gândim şi o conştientizăm mai bine şi vedem că este exact aşa. Nu are 
legătură cu ce-am făcut şi cu ce o să facem, această experienţă o vom trăi în 
continuare. Nu putem acuza pe vrăjmaş, precum nici pe aproapele; vom acuza 
întotdeauna pe noi înşine, pe sinele propriu cel cu răutate. 


Revenind la Sfântul Ioan, el este primul care propovăduieşte Împărăţia Cerurilor, 
faptul că în scurtă vreme aceasta va fi lângă noi prin însăşi prezenţa Împăratului, 





căci Cel Care o va propovădui în curând avea să fie Însuşi Dumnezeu. Nu ştie 
Botezătorul ce mare dar este acesta; ştie însă prin Duhul Sfânt cum că prima frază 
ce o va spune public Hristos va fi exact ceea ce el a propovăduit vreme de jumătate 
de an. lar Hristos, deschizând preasfântă gura Sa, începe propovăduirea Sa publică: 
„Pocăiţi-vă, s-a apropiat Împărăţia Cerurilor”. Să reținem că nu este acelaşi lucru. 
Se aude la fel, cuvintele sunt aceleaşi, însă persoana care propovăduieşte nu este 
aceeaşi, deoarece Cel care deja anunţă venirea Împărăției Cerurilor este Logosul 
cel Întrupat, Dumnezeu-Omul, Împăratul slavei. 


Sfântul loan Botezătorul, în Duhul Sfânt, a ştiut dinainte că Hristos va începe prin 
aceste cuvinte predica Sa publică. Cuvintele Botezătorului preced temporar şi 
istoric pe cele ale Mântuitorului, însă Însuşi Împăratul Hristos propovăduieşte 
eliberarea ce va să fie, căci pe fiecare om pe care îl tămăduieşte, îl tămăduieşte 
îndoit, trup şi suflet, dar în primul rând sufleteşte, lăsându-i şi iertându-i păcatele. 
Când Hristos spune „iertate îți sunt păcatele “, fie puţine, fie multe, atunci îl aşază 
pe om fără de păcat, nu doar însănătoşit, aranjat în sens bun, curăţit, ci fără de 
păcat. Căci când Hristos iartă pe cineva, iartă precum cunoaşte doar EI, iar omul 
acela devine fără de păcat. Dar în continuare ce se va întâmpla? În orice caz, 
important este că omul este într-o stare unică, este fără de păcat. 


Asemenea experienţă nu avusese nimeni până atunci, atâţia mii de ani. De aceea şi 
Împărăţia Cerurilor a fost mai întâi propovăduită de prea cinstitul Înaintemergător 
care a fost şi cel mai mare predicator. Trecuseră atâţia sfinţi, prooroci, se auziseră 
atâtea predici, atâtea cuvântări, probabil mai impresionante, superioare cuvintelor 
simple ale Botezătorului, toate acestea până în vremea lui, dar o asemenea 
experienţă nu mai existase şi probabil nu a mai existat vreodată. 


Sfinții Părinţi ai Bisericii, ce au vorbit şi au scris foarte mult cu privire la fraza 
aceasta a Sfântului loan Botezătorul, insistă pe aspectul verbului „pocăiţi-vă”, ce 
este un imperativ prezent continuu, deşi în limba greacă ar fi putut folosi un aspect 
de moment al imperativului. Diferenţa de expresie a celor două aspecte temporale 
ale aceluiaşi verb este una teologică şi imensă după cum subliniază majoritatea 
Părinților. lar această diferenţă o înţelegem din viaţa Sfintei Maria Egipteanca, ce 
rămâne ca o pildă veşnică de pocăință. Creştinul trebuie să fie cel ce se pocăjeşte 
neîncetat, nu cel ce s-a pocăit. 


Cel ce se pocăieşte necontenit se preocupă de propriul sine şi de propriile căderi şi 
neputinţe, şi înaintează duhovniceşte cu adevărat. Cel ce s-a pocăit este cel ce are 
impresia că a ajuns la nepătimire, „apatie”, nu mai continuă pocăinţa, deci ca 
urmare păcătuieşte. Aceasta este diferenţa de care vorbeam. Când omul încetează a 





se mai pocăi, atunci păcătuieşte. Aceasta este şi experienţa Sfinţilor Părinţi ai 
Bisericii noastre. Din această pricină şi Sfântul loan Botezătorul foloseşte 
imperativul la prezent continuu. Nu zice rezolvați problema păcatelor făcute, iar 
după aceea odihniţi-vă şi trăiţi liniştiţi, ci strigă, cât aveţi răsuflare în voi, luptaţi-vă 
pentru a vă ţine departe de cugetele rele şi viclene, şi pentru a avea mereu harul 
Duhului Sfânt întru voi. 


Întrebare: Era, Sfântul Ioan eliberat de păcatul strămoșesc? 


Răspuns: Nu. Sfântul Înaintemergător s-a născut moştenind păcatul strămoşesc. 
Însă, prea cinstitul Înaintemergător nu a fost botezat cu apă, ci cu harul Duhului 
Sfânt; a fost botezat în Duhul Sfânt, căci mărturiseşte Scriptura prezenţa şi grija 
Duhului şi a Domnului faţă de prunc: „şi mâna Domnului era cu el” (Luca 1, 66); 
părintele său după trup de asemenea prooroceşte această prezenţă divină zicând 
plin de Duhul cel Sfânt: „iar tu, pruncule, prooroc al Celui Prea înalt te vei chema” 
(Luca 1, 76). lar Sfântul Evanghelist Luca concluzionează referitor la pruncul loan: 
„lar copilul creştea şi se întărea în Duhul şi a fost în pustie până în ziua arătării lui 
către Israil” (Luca 1, 80). Această prezenţă neîntreruptă a Sfântului Duh, din clipa 
zămislirii sale, de la prima celulă şi până la fetus; naştere, pruncie, bărbăţie, este de 
fapt botezul său cu apă, în mod tainic. 


În al doilea rând avem şi botezul spiritual al sfântului, adică prin vederea Luminii 
necreate, văzând, precum ne mărturiseşte Scriptura, Duhul Sfânt. Prin acest botez i 
se şterge Sfântului Ioan Botezătorul păcatul strămoşesc. Însă, să fim atenţi la un 
amănunt: atunci când zicem că Sfântul loan a văzut pe Duhul cel Sfânt în chip de 
porumbel (loan 1, 32-34), impresia noastră este că Sfântul loan Botezătorul a văzut 
Duhul Sfânt ca pe un mic porumbel. Şi aşa cum se formează percepţia noastră 
desconsiderăm de fapt persoana Sfântului Duh. 


Ştii că atunci când Mahomed a citit acestea, a însemnat în Coran: Nu cumva 
pentru creştini Allah este Duhul cel Sfânt? Căci noi ştim că musulmanii nu cred în 
Sfânta Treime, din moment ce îl adoră pe satan. La această nedumerire ei răspund 
„în asemenea păsărele noi nu credem”. Spun păsărele deoarece au o percepţie 
extrem de simplistă şi o teologie a cunoaşterii extrem de rudimentară, având 
impresia că noi adorăm un porumbel pe care îl zeificăm. 


Capacitatea de a primi harul dumnezeiesc 


Sfântul loan Botezătorul văzând cu ochii sufletului, adică în mod tainic, 
duhovniceşte, pe Duhul cel Sfânt a fost eliberat de păcatul strămoșesc ce nu îl 





influențase până atunci în a făptui vreun compromis cu lumea sau cu diavolul. Căci 
aceasta este urmarea directă a moştenirii păcatului lui Adam, faptul că foarte 
repede omul alunecă în păcat. 


În Sfânta Tradiţie doar două persoane nu au cedat în faţa păcatului: Născătoarea de 
Dumnezeu şi prea cinstitul Inaintemergător. Diferenţa dintre aceştia este doar de 
capacitate. 


Să ne închipuim două tancuri, unul este de zece ori sau de o mie de ori mai mare 
decât celălalt. Ambele sunt însă pline de mir, nu ţiţei, mir sfânt. lar dacă sunt pline 
înseamnă că nu mai încape altul, nu putem să presăm şi să punem mai mult. Sunt 
pline cu desăvârşire. Doar că unul are o capacitate mai mare decât celălalt. Adică 
am putea spune că „încap” atâţia Sfinţi loan în Maica Domnului? Toţi sfinţii şi toţi 
îngerii încap în harul Maicii Domnului şi încă mai este har disponibil. Adică ce 
capacitate de primire a harului are persoana Maicii Domnului? De aici în 
continuare venim la persoana Sfântului loan Teologul, care este după mărturia 
generală, şi a Apostolului Petru şi a Apostolului Pavel, cel mai îndumnezeit, cel 
mai aproape de Dumnezeu. Altele sunt criteriile pentru care Petru şi Pavel sunt 
vârfurile cetei apostolilor, însă din punct de vedere al nepătimirii, în vârf se află 
Sfântul Ioan Teologul. 


Cea mai sfântă fiinţă a lumii întregi, Maica lui Hristos, este încredinţată, ierar-hic, 
următorului celui mai sfânt de pe pământ, Sfântului loan Teologul. Singura cădere 
ce i s-ar putea reproşa, după cum cunoaştem, ar fi protestul său când sorţul căzut 1- 
a dat drept loc al misiunii sale evanghelice, Asia Mică; s-a plâns atunci că nu va 
reuşi să-i evanghelizeze pe locuitorii Asiei Mici deoarece sunt oameni duri şi 
încăpăţânați. A primit imediat înştiinţarea dumnezeiască şi 1-a spus Sfântului 
Prohor că Dumnezeu îl va pedepsi cumva pentru îndoiala sa, dar nu i-a arătat în ce 
fel. Mai târziu, când au naufragiat a rămas pe mare patruzeci de zile şi nopți 
luptându-se cu valurile. Numai cineva care a naufragiat poate înţelege ce mare 
încercare este să rămână cineva patruzeci de zile şi nopţi, fără să mănânce, fără să 
bea, fără să doarmă. Fireşte nu era un înot frumos, ci o luptă cu valurile potrivnice. 
lar aceasta i s-a întâmplat la o vârstă înaintată. 


Avea peste 50 de ani, căci până la această vârstă Sfântul loan Teologul a rămas 
lângă Maica lui Dumnezeu. Când Preasfânta Născătoare a trecut la Domnul, în 44 
d.Hr., Sfântul Apostol a pornit în misiunea sa având centrul în cetatea Efesului. 


Întrebare: Sfântul Ioan Botezătorul a auzit doar el glasul Tatălui Ceresc? 





Răspuns: Da, lăuntric, în inimă. 


(Efrem ieromonahul, stareţul Schitului Vatopedin Sfântul apostol Andrei, 
Cuvinte Simple din Sfântul Munte, Traducere din limba greacă Pr. dr. 
Constantin Petrache, Editura Egumeniţa, Galaţi, 2012, pp. 141-161) 





Părintele Simeon Kraiopoulos despre sensul uitat al Botezului. Suntem 
conştienţi de răspunderea noastră faţă de taina Sfântului Botez? 

Ce înseamnă a deveni cineva creştin? Prin botez, omul este altoit cu Hristos şi nu 
mai trăieşte în el omul cel vechi, ci omul cel nou, care este Hristos. 


Taina Sfântului Botez - Totul este ca omul să devină una cu Hristos 


Astăzi vom vorbi despre marea Taină a Botezului. Deoarece, aşa cum am spus şi la 
ultima noastră întrunire, cu puţin înainte de Crăciun, tot ceea ce sărbătorim: 
Crăciunul, Botezul Domnului, Sfintele Paşti, întreaga iconomie a lui Dumnezeu 
pentru oameni, toată lucrarea lui Dumnezeu, darul lui Dumnezeu, devin ale omului 
prin intermediul Sfintelor Taine şi mai ales, prin Sfântul Botez. 


Este cutremurător faptul că Domnul nu numai că a venit pe pământ şi S-a făcut 
întru totul om, ci a trecut prin toate etapele vieții omului. Aşa cum omul rămâne 
nouă luni în pântecele mamei sale, tot aşa şi El a rămas nouă luni în pântecele 
mamei Sale. Aşa cum fiecare om se naşte şi creşte încet-încet, tot aşa şi EL, S-a 
născut şi a trecut prin toate etapele prin care trece un om în timp ce creşte. Toate 
acestea nu au fost un lux sau numai un semn al iubirii lui Dumnezeu pentru om. 
Toate acestea arată că omul se sfinţeşte nu într-un mod magic, într-o clipă, ci se 
sfințeşte în Hristos. Se sfinţeşte deoarece are posibilitatea — chiar de la începutul 





existenţei şi până la sfârşitul vieţii lui, în orice clipă şi mereu — să fie împreună cu 
Hristos trupeşte şi sufleteşte. 


Când copilul este mic, trebuie să ştim că, împreună cu acesta şi Hristos a fost copil 
mic. Hristos a crescut şi S-a făcut mare aşa cum se întâmplă cu fiecare copil. 
Hristos a trecut şi El prin greutățile prin care trece fiecare om. Aceasta pentru ca 
omul să poată, din prima clipă a existenţei sale, să se identifice cu Hristos, să 
devină una cu Hristos şi să călătorească pe drumul vieții împreună cu El. În felul 
acesta se sfinţeşte viaţa lui, existenţa lui, în felul acesta devine un alt om, adică 
noul Adam, părăseşte pe omul vechi, pe vechiul Adam. 


Aceasta este o taină mare. Nu este ceva despre care putem spune cu uşurinţă: „lată, 
sunt cu Hristos şi Hristos este împreună cu mine”. Este ceva care se întâmplă în 
chip tainic şi omul nu poate să-l înţeleagă. Se întâmplă tainic şi se săvârşeşte prin 
Sfântul Botez. Această realitate, acest adevăr ne este amintit de sărbători şi am 
spune în mod special de Sărbătoarea Epifaniei, când sărbătorim Botezul Domnului. 
Mântuitorul S-a botezat pentru a ne arăta că prin botezul nostru vom deveni părtaşi 
vieţii Lui, vom deveni părtaşi sfinţeniei Lui. 


Ce se întâmplă când se botează omul? 


Fiecare creştin, din câte ştim toţi, îşi botează copilul la două-trei luni după naştere. 
În timpul botezului se săvârşeşte o mare minune, se săvârşeşte unirea acestei mici 
existenţe cu Hristos — care nu numai că a venit printre noi, ci a şi parcurs întreaga 
viaţă a omului şi a trăit-o clipă de clipă. 


Ce se întâmplă după aceea, totuşi, încât copilul botezat trăieşte uneori că şi când 
nu ar fi fost botezat? De ce trăieşte ca acei copii care nu s-au botezat? Ce se 
întâmplă? Care să fie explicaţia? Se botează în chip real omul sau nu se botează? 
Se întâmplă ceva în momentul botezului sau nu se întâmplă nimic? Şi noi, cei mari, 
trăim de multe ori ca şi când nu am fi botezați, ca şi când nu s-ar fi săvârşit această 
minune în existența noastră, ca şi când nu am fi murit în Hristos în timpul 
botezului, după cum vorbeşte Sfântul Apostol Pavel (Rom. 6, 4) şi ca şi când nu 
am fi înviat în Hristos. Continuă să trăiască în noi omul acela vechi, care ar fi trăit 
în mod sigur dacă nu ne-am fi botezat. 


Nu are efect botezul? Şi dacă are un efect real, cum se întâmplă aceasta? Dacă are 
efect, de ce la cei mai mulţi copii nu se observă aceasta? Unele mame, văzând 
comportamentul copiilor lor ajung să spună: „Nu ţi-a pus suficient untdelemn la 
botez naşa ta!” Sau: „Nu te-a uns preotul cu untdelemn sfințit, la botez?” 





Aşa cum am spus, această mare taină a naşterii din nou a omului se săvârşeşte prin 
intermediul Sfintelor Taine şi îndeosebi prin Botez. Dar această minune, această 
schimbare, această renaştere nu se întâmplă de o manieră magică. Dacă un copil a 
fost botezat nu înseamnă că din momentul acela va fi un copil sfânt. Chiar dacă 
a fost botezat, chiar dacă a murit în Hristos prin botezul său, chiar dacă a murit 
în el omul cel vechi şi a înviat cel nou, acest copil are posibilitatea, în fiecare 
clipă, să redevină omul cel vechi. Acest copil continuă să aibă în fiecare clipă 
posibilitatea să fie cel care a fost înainte de a fi botezat. Acest lucru este valabil 
până când părăsim această lume, după care Starea noastră va fi una stabilă, 
rămâne neschimbătoare. Starea în care se va afla cineva când moare aceea va 
rămâne. Cât suntem în această lume, starea noastră este schimbătoare. Este 
schimbătoare mai ales starea copilului şi există prin urmare posibilitatea ca în 
fiecare clipă copilul să se schimbe, să se înstrăineze. 


Botezul şi altoirea copacului 


Îngăduiţi-mi să mă refer iarăşi la exemplul cu altoirea pomilor. Altoieşte cineva un 
pom. Pune un altoi bun într-un pom sălbatic. Până când acest altoi devine pom 
mare, cu trunchi, cu ramuri şi frunze, până când ajunge la maturitate, oricând 
pomul altoit poate redeveni sălbatic, poate să se întoarcă la starea lui dinainte de 


altoire. 


Nu ştiu dacă cei care suntem aici în clipa aceasta am văzut vreodată un pom altoit. 
Totuşi, din câte cunosc, când altoieşte cineva un pom, dacă îl părăseşte, dacă nu-l 
urmăreşte îndeaproape, acel pom va lăstări din trunchiul sălbatec vlăstare sălbatice 
cu multă putere, ca şi când s-ar răzbuna pentru că a fost tăiat. Altoirea se face 
primăvara şi dacă merge cineva abia toamna ca să vadă cum merge pomul altoit, îl 
va găsi cu câteva frunzuliţe şi acestea îngălbenite, care nu au putut să crească din 
pricina lăstarilor sălbatici care l-au înăbuşit. Vlăstarele care au ieşit din vechiul 
trunchi au dat naştere unui pom cu multă vigoare. 


Cel care se botează este altoit cu Hristos şi are posibilitatea, din clipa aceea, să 
parcurgă întreaga sa viaţă împreună cu Hristos. Aceasta înseamnă a fi creştin. Este 
vorba de încreştinarea omului, adică de christificarea omului. Uneori ni se pare 
ciudat. Ce înseamnă a deveni cineva creştin? Prin botez, omul este altoit cu Hristos 
şi nu mai trăieşte în el omul cel vechi, ci omul cel nou, care este Hristos. Copilul 
care este botezat are posibilitatea să ajungă la această stare, să devină adică 
Hristos. Pe de altă parte, însă, are şi posibilitatea să revină la starea dinainte de 
botez, chiar dacă exista neştearsă pecetea botezului, chiar dacă altoiul exista. Ce e 
de făcut? Altoiul există, dar este înăbuşit, este slăbit. Luaţi aminte! 





Omul poate să trăiască ca şi cum nu ar fi fost botezat oricând, nu numai la un 
moment anume. Botezul nu se pierde, dar viaţa lui se derulează ca şi când nu ar fi 
fost botezat. Un pom care a fost altoit are sorți de izbândă dacă este îngrijit mai 
ales în primul an după altoire, dacă este cu grijă curăţat de vlăstarele trunchiului 
vechi şi vlăstarele noi sunt lăsate să crească normal. Dacă este părăsit şi nu-l mai 
îngrijeşte nimeni, va fi înăbuşit de vlăstarele sălbatice. Acest lucru se poate 
întâmpla şi în al doilea şi în al treilea an şi chiar mai târziu. 


Acelaşi lucru se întâmplă şi cu copilul. În toată viaţa lui, până la apusul vieţii, în 
orice clipă, din om al lui Hristos, care este altoit cu Hristos, care este încreştinat, 
oricine poate redeveni omul cel vechi, care se trage din omul căzut, din Adam cel 
căzut. Dar acest risc este mai mic atunci când omul este mic copil. Prin urmare, 
când este botezat un copil, se întâmplă cu adevărat minunea naşterii din nou, 
minunea altoirii cu Hristos, minunea unei noi existenţe, a unei noi realităţi. Dar nu 
este suficientă această minune. Chiar din momentul acela, este nevoie de mult efort 
pentru a rămâne cineva unit cu Hristos şi pentru a trăi întreaga lui viaţă aşa cum a 
trăit Hristos. 


Botezul copiilor 


Aşa cum ştim, de foarte timpuriu, în istoria Bisericii au început să fie botezați 
pruncii. Botezul omului încă din pruncie s-a impus pretutindeni. În mod firesc, la 
botez, omul ar fi trebuit să fie matur pentru a fi catehizat, pentru a cunoaşte 
creştinismul, pentru a cunoaşte Evanghelia şi pe Hristos, pentru a crede şi pentru a 
hotări dacă vrea să intre sau nu în Biserica lui Hristos. 


Biserica însă a îngăduit, din iconomie, botezul copiilor pentru că, dacă nu ar fi 
făcut acest lucru, foarte mulţi dintre oameni ar fi plecat din această lume 
nebotezaţi. Şi Domnul a spus clar: „Cel care va crede şi se va boteza se va 
mântui!” (Marcu 16, 16). 


» Dacă nu se va naşte cineva din apă şi din duh nu va putea să intre în Impărăţia 
lui Dumnezeu” (loan 3,5). 


A spus acest lucru foarte clar. Este o problemă dacă un copil moare nebotezat. Ce 
se întâmplă cu el? Nici un Sfânt Părinte nu a îndrăznit vreodată, din câte 
cunoaştem, să spună că un copil nebotezat se mântuieşte. [Sfântul Grigorie de 
Nyssa, Despre pruncii răpiți înainte de vreme, PG 46, 192: „Căci petrecerea 
înainte de vreme a pruncilor nu poate fi concepută a-i aşeza nici de partea celor 
osândiţi la durere datorită felului în care au trăit, nici la fel cu cei care şi-au 





Curăţit viaţa aceasta prin săvârşirea tuturor virtuţilor ”.] Stântul Grigorie Teologul 
spune: „Să spunem că a mers în Împărăţia Cerurilor? Nu putem! Să spunem că a 
mers în iad? Nici acest lucru nu-l putem spune. Ce se întâmplă? Numai Dumnezeu 
ştie.” [Sfântul Grigorie Teologul, Cuvânt la Sfântul Botez, PG 36,389.] 


Această problemă este lăsată la mila şi milostivirea lui Dumnezeu. Dumnezeu 
legiferează, dar nu este sub lege, nu este constrâns de legi şi poate şi în alt fel să 
mântuiască pe cineva. Biserica a acceptat, de exemplu, botezul sângelui, botezul 
martiric. Dacă cineva nu a apucat să fie botezat, dar a fost martirizat datorită 
credinţei lui în Hristos, şi-a vărsat sângele, acest sânge martiric a devenit apă a 
botezului şi colimvitră. Biserica îi consideră pe aceştia botezați şi nu numai 
botezați ci şi sfinţi. 


Pentru că ar fi fost foarte mulţi aceia care ar fi plecat din această lume nebotezaţi, 
Biserica nu numai că a îngăduit, dar a şi impus botezul pruncilor. Aşadar, botezul 
pruncilor aşa cum se face astăzi, nu se săvârşeşte abuziv. Nici botezul nu 
acţionează asupra copilului în chip magic. Întâi de toate, se face botezul pruncilor 
deoarece Biserica spune că din partea copilului nu există opoziţie la venirea harului 
lui Dumnezeu. Copilul nu poate spune: „Nu vreau!” Şi acolo unde nu există 
opoziţie harul lui Dumnezeu lucrează. Tot aşa cum punem într-un vas apă şi 
săvârşind slujba sfințirii apei apa devine aghiasmă deoarece nu există împotrivire. 
Dacă ar fi existat împotrivire sau opoziție, am fi citit şi am fi recitit la nesfârşit 
rugăciuni de sfințire şi apa nu ar fi devenit aghiasmă. Apa devine aghiasmă! Prin 
sfințire, apa devine altfel de apă în chip real, nu rămâne apă obişnuită. Se sfinţeşte 
deoarece nu există împotrivire şi de aceea se păstrează, nu se strică. La fel şi 
copilul mic. Deşi este o fiinţă vie — şi nu materie neînsufleţită ca apa sau ca pâinea 
pe care o sfinţeşte preotul şi devine Trup al lui Hristos — deoarece nu poate opune 
rezistenţă, deoarece în copil nu există nici cea mai mică împotrivire, acesta devine 
primitor al harului lui Dumnezeu şi într-adevăr Taina Botezului lucrează şi pruncul 
se naşte din nou şi devine în chip minunat un om nou, care a fost altoit cu Hristos. 


Cum şi cât ne ajutăm copiii încât să crească în ei altoiul Hristos? 


Dincolo de aceasta, Biserica, care a îngăduit şi a impus botezul pruncilor, s-a bazat 
de asemenea pe disponibilitatea şi pe credinţa reală pe care o are naşul, cel care 
aduce pruncul la botez. Naşul nu este un element decorativ la botez, ci îşi asumă 
imense răspunderi în faţa lui Dumnezeu. Naşul trebuie să fie — se presupune că este 
— un creştin viu, un om altoit în chip real cu Hristos, un om care crede cu adevărat. 





Ceea ce se întâmplă astăzi, atât cu botezul cât şi cu cununia, este cu totul altceva. 
Cununăm doi tineri fără să ştim nimic despre aceştia! Cât sunt sau nu sunt valabile 
aceste cununii, numai Dumnezeu ştie. Părinţii îşi aduc copilul în biserică şi-l 
botează. Şi ei şi naşul consideră acest eveniment un eveniment monden şi toată 
grija lor este să dea strălucirea momentului, să fie impresionant evenimentul pentru 
a se bucura de admiraţia oamenilor. Cât este de adevărat acest botez, numai 
Dumnezeu ştie. Totuşi, copilul nu ştie nimic din cele ale părinţilor şi primeşte 
botezul, iar botezul se săvârşeşte în chip real. 


Vreau să subliniez acum faptul că, îngăduind şi impunând botezul pruncilor, 
Biserica s-a bazat şi se bazează pe credinţa părinților şi a naşului. Nu se bazează 
numai pe credința părinților deoarece este posibil ca unii părinți să fie 
necredincioşi sau indiferenți. De aceea este nevoie de un naş care nu este, repet, un 
element ornamental de lux, ci îşi asumă răspunderi foarte mari şi are de jucat un rol 
extrem de însemnat. 


Pruncul nou botezat poartă în sine pe omul cel vechi. Nu are importanţă că acest 
om vechi nu opune rezistență. Există rădăcina omului vechi în cel botezat. Pruncul 
este botezat dar se trage din Adam. Părinţii, fiind creştini vii, credincioşi cu 
adevărat, altoiţi în chip real cu Hristos — se presupune că altoiul a crescut şi aduce 
roade — pot să-l ajute pe copil. Trebuie să se comporte de aşa manieră cu copilul 
lor, încât odată cu creşterea lui — în ciuda faptului că din rădăcina lui va lăstări 
când unul, când altul din vlăstarele sălbatice — puterea rădăcinii vechi să slăbească, 
să cedeze şi să crească numai altoiul Hristos. Aici este întreaga Taină. 


Părinţii nu ştiu ce copii vor aduce pe lume. Dar se comportă ei, oare, față de copiii 
lor, ca oameni renăscuţi în Hristos, renăscuţi în credința pe care s-a întemeiat 
Biserica şi în care şi-au botezat copiii? Se comportă ei, oare, astfel? Sau, în ciuda 
faptului că doresc să-l facă pe copil un creştin bun, comportarea lor, atitudinea lor 
față de copil lasă mult de dorit? 


Îngăduiţi-mi să vă mărturisesc că, din câte cunosc eu, suntem cu adevărat de plâns. 
Deoarece copilul pe care-l avem în faţa noastră şi care este chemat să devină ca 
Hristos, este considerat de noi mai curând o proprietate a noastră. De cele mai 
multe ori, pornim de la propriile noastre dorinţe, de la visele noastre, de la 
proiectele noastre, pornim mai curând sprijinindu-ne pe rădăcina veche din noi şi 
nu pe altoiul creştin. Nu ştim cât de viu este altoiul în noi. Oricum, cred că ne 
influenţează mult mai mult vlăstarele care au crescut din rădăcină şi din trunchiul 
omului vechi. Şi noi am fost botezați, dar din rădăcină şi din trunchiul vechi au 
năvălit vlăstare sălbatice — poate să existe printre ele şi altoiul, mai mic sau mai 





mare — suntem influenţaţi mai mult de vlăstarele salbatice şi atitudinea noastră faţă 
de copil este una în consecinţă. Copilul care a fost altoit, dar care nu ştie nimic, 
continuă să fie la discreția părinților, a naşului, a dascălului, a familiei. Dacă acest 
copil nu va fi ajutat de cineva, există posibilitatea să redevină om vechi ca şi când 
nu ar fi fost botezat. 


Este nevoie ca fiecare părinte să fie foarte atent. La fel dascălii şi noi, preoţii. Să 
luăm aminte cât de mult îi ajutăm copii pentru ca altoiul cel nou să crească în ei. Îi 
vedem mâniindu-se, nervoşi, spunând minciuni, având răutate în e1? În clipa aceea 
trebuie să ne gândim şi să spunem: „Sărmanul, uită-te la el! A fost botezat, a fost 
altoit, dar a devenit de nerecunoscut! la, să fac ceva, dacă pot! Să-l eliberez de 
aceste vlăstare sălbatice care dau buzna când pe aici, când pe dincolo”. 


Are loc un conflict frecvent între vlăstarele vechi şi vlăstarele noi. Să nu mai 
spunem faptul că, de multe ori, în loc să încercăm să găsim modalitatea de a slăbi 
aceste vlăstare , care cresc din rădăcina veche a copilului, le încurajăm şi ne 
lăudăm cu ele. 


(Din: Arhim. Simeon Kraiopoulos, Părinţi şi Copii, volumul 1, Editura 
Bizantină, 2005) 





Botezul şi pocăinţa: “Drepte faceţi cărările Lui!” 


Botezul pruncilor şi sfinţirea apelor 


Pruncii se botează şi există mărturii în Noul Testament, care lasă să se înţeleagă că 
se făcea botezul copiilor şi în vremurile nou-testamentare. Sfântul Evanghelist 
Luca scrie că în Filipi s-a botezat temnicerul „şi toată casa lui“. Adică, toată 
familia lui, care putea să cuprindă şi copii mici. În cazul pruncilor, însă, se 
întâmplă acelaşi lucru ca la sfinţirea apelor. 


De Bobotează, când se face sfinţirea cea mare a apelor, la fiecare început de lună, 
când se face sfinţirea cea mică a apelor sau în orice altă zi când cerem preotului să 
ne facă sfeştanie, fie în biserică, fie acasă, preotul spune rugăciunile respective şi 
apa se sfinţeşte. Chiar dacă nu credem că se face aghiasmă, ea se face. Vorbim în 
cazul aghiasmei de o minune continuă. În special, Agheasma cea mare se păstrează 
doi, trei sau mai mulţi ani, aşa cum ne spune şi Sfântul loan Gură de Aur şi fiecare 
poate să se convingă de acest lucru. 


Dacă un creştin, la Praznicul Crăciunului îi va spune unui preot: „Am canon de la 
duhovnicul meu să nu mă împărtăşesc, ci să iau doar Agheasma mare”, preotul îi 
va da din cea pe care o are de la Boboteaza precedentă. Apa obişnuită, păstrată 
într-o sticlă timp de un an, este cu neputinţă să fie consumată de cineva. 





Aşadar, pentru că apa nu propagă nici o reacţie, se sfinţeşte prin rugăciuni, în timp 
ce unui om putem să-i citim rugăciuni, că nu se atinge nimic de acesta. 


De exemplu, preotul citeşte o rugăciune de somn unui matur şi pe acesta nu-l 
prinde somnul. Dar când o citeşte asupra unui copil, are efect imediat. În ţara mea, 
după câte cunosc, când cineva doarme profund, se zice: „doarme ca unul căruia i s- 
a citit”, tocmai pentru că rugăciunile au efect ca la copiii mici şi dorm. Pruncul 
adoarme în braţele mamei sale, atunci când preotul îi citeşte rugăciunea. Şi aceasta 
pentru că se întâmplă o minune vie! 


Când nu există reacție, când nu există împotrivire, harul lui Dumnezeu lucrează. El 
este activ, mai ales în omul care se botează prunc, deoarece există părinţii, naşul, 
care dau mărturie în biserică pentru el ca, atunci când va ajunge mare, va deveni un 
bun creştin. Cred că realizaţi ce răspundere au, şi părinţii şi naşul, în această, 
situaţie! Dar, ceea ce este fundamental este faptul că harul lucrează, pentru că nu 
există nici un fel de împotrivire din partea copilului. 


Orice preot, oricât de păcătos ar fi, când săvârşeşte Agheasma, apa se va sfinţi. În 
timp ce dacă citim rugăciuni unui om, acesta nu se sfinţeşte. De ce? Pentru că 
reacționează. Şi ce înseamnă acest lucru? Nu că în acel moment se împotriveşte, ci 
că nu se predă pe sine harului aşa cum apa s-a „lăsat pradă” rugăciunilor, aşa cum 
pruncul se lasă în seama lor. 


[2] 
;„ Drepte faceţi cărările Lui” 


Pericopa evanghelică din duminica dinaintea Bobotezei. Pericopa evanghelică care 
s-a citit, este de la începutul Evangheliei Sfântului Evanghelist Marcu. În mod 
special, în această seară când ne aflăm la finele anului, pericopa ne oferă două 
fraze care ne sunt de mare folos. 


În versetul al doilea citim: „Precum este scris în proorocie: lată, Eu trimit pe 
îngerul Meu înaintea feţei Tale...” „,...care va pregăti calea Ta înaintea feţei Tale”. 
Acest înger, Sfântul loan Botezătorul, va găti calea, va pregăti lucrurile ca să 
păşească pe cale Hristos. 


„Glasul celui ce strigă în pustie, gătiți calea Domnului, drepte faceţi cărările Lui!” 
Ingerul, omul acesta, va fi un glas care va striga în pustiu şi va zice: „Pregătiţi 
calea Domnului, drepte faceți cărările Lui!”. Ingerul vine să pregătească poporul, 





lumea, propovăduind pocăinţa. Va spune: pregătiți calea Domnului, drepte faceţi 
cărările Lui, gătiți drumul lui Hristos, faceţi netede cărările pe care va trece 
Domnul. 


În continuare, Sfânta Evanghelie ne relatează detaliat: „loan boteza în pustie, 
propovăduind botezul pocăinţei întru iertarea păcatelor”. Lucrarea Sfântului loan 
Botezătorul era să propovăduiască botezul pocăinţei, spre iertarea păcatelor. Ar 
spune cineva că, pentru noi, acestea nu mai sunt de folos, pentru că deja credem în 
Hristos, ne-am botezat, ne aflăm în Biserică, participăm la Tainele ei. Oare ne 
foloseşte nouă predica Sfântului loan Botezătorul? Care drum să-l apucăm şi ce 
cărări să netezim, ca să treacă Domnul, de vreme ce deja L-am primit pe Acesta? 
Credem în EI şi mai ales, prin Sfânta Împărtăşanie primim înlăuntrul nostru Trupul 
şi Sângele Lui, pe Domnul Însuşi? 


Sfinții Părinţi, şi în mod special Sfântul Isaac Sirul, spun că pocăinţa este şi pentru 
începători şi pentru cei de mijloc şi pentru cei îmbunătăţiți. Pocăinţa este 
anticamera Raiului. Şi Hristos, când a venit, a propovăduit pocăinţa şi Apostolii au 
propovăduit-o, şi Sfinţii Părinţi şi toți sfinții până în zilele noastre. 


Pocăinţa nu este ceva care începe şi se termină. Dacă ar fi fost aşa, n-ar fi trebuit să 
fie necesară pentru că omul nu încetează să fie păcătos. Starea de pocăință nu 
trebuie să se oprească niciodată. Dacă omul uită pocăința, dacă nu o are, 
permanent, înlăuntrul său vor lăstari în suflet rădăcinile păcatului care mocnesc 
acolo şi va deveni de nerecunoscut. Un motiv pentru care noi, creştinii, o ducem 
greu este pentru că nu ne pocăim, nu avem permanent înlăuntrul nostru pocăinţa, 
nu vieţuim în pocăință. 


» V-aţi pregătit?” 


Trebuie aşadar să luăm aminte, în mod special, la pregătire. Sfântul loan 
Înaintemergătorul ne cheamă să pregătim calea Domnului şi să facem drepte 
cărările Lui. În pragul noului an, cred că ceea ce trebuie să avem în vedere, 
împreună cu pocăința, este tocmai cuvântul „pregătiți. Mă impresionează 
expresia: „Drepte faceţi cărările Lui!”. Adică, să fim drepţi, să fim sinceri înaintea 
lui Dumnezeu. Domnul vrea să intre înlăuntrul nostru. Prin urmare, nu vom găti 
alte drumuri, alte cărări, ci în sufletul nostru, înlăuntrul lui toate să devină netede. 
Nu înseamnă nimic altceva decât sinceritate, să devenim sinceri cu Dumnezeu. 


Indreptăţirile de genul: „Este greu, nu mai pot, lucrurile nu mai sunt ca altă dată!”, 
sunt minciuni, sunt amăgiri. 





Înlăuntrul nostru există minciună, ipocrizie şi vrem să acoperim realitatea. De 
vreme ce Domnul a voit să vină pe pământ, înseamnă că lumea, oamenii care 
locuiesc pe pământ, pot să-L primească. Altfel, n-ar fi venit. Înseamnă că pot să-şi 
pregătească sufletul lor. 


Dacă Hristos a hotărât să vină în sufletul fiecăruia dintre noi, înseamnă că omul 
poate să fie sincer, poate să fie cinstit, poate să se pocăiască cu adevărat, poate să 
îndepărteze orice obstacol. Oare nu ne cunoaşte Hristos!? Oare nu ne ştie EI!? Cu 
siguranţă, nu pierde din vedere pe nimeni. Nu a venit doar pentru unii, ci pentru 
toţi oamenii, pentru fiecare în parte. Vrea să vină în sufletul fiecăruia şi să se 
sălăşluiască acolo. Sufletul omenesc să devină biserica în care să locuiască Duhul 
Sfânt, prin mijlocirea Lui. 


Sinceri, cinstiţi, autentici, drepţi 


Desigur, vom aduce, degrabă, argumente ca să ne îndreptăţim. Înlăuntrul nostru s-a 
sălăşluit minciuna şi nu adevărul. Adevărul este că eşti păcătos şi Hristos a venit să 
te mântuiască. Deşi eşti păcătos, EI a hotărât să vină în sufletul tău. Înseamnă că 
poţi să te pregăteşti. Celelalte sunt minciuni, oricât ai încerca să te îndreptăţeşti, 
oricâte argumente ai aduce. 


Astfel, înţelegem mai bine cuvintele Apocalipsei: „Şi în cetate (adică în Împărăţia 
lui Dumnezeu) nu va intra nimic pângărit şi nimeni dedat cu spurcăciunea şi cu 
minciuna, ci numai cei scrişi în cartea vieţii Mielului”. Şi: „Afară câinii şi vrăjitorii 
şi desfrânaţii şi ucigaşii şi închinătorii la idoli şi toţi cei ce lucrează şi iubesc 
minciuna!“ 


Minciună nu înseamnă câteva minciunele pe care le spune omul şi pe care le va 
mărturisi, ci minciuna adânc înrădăcinată în suflet care te face neputincios, 
necinstit, nesincer înaintea lui Dumnezeu. Hristos trece şi pleacă de la tine, pentru 
că nu eşti pregătit; nu pentru că nu poţi, ci pentru că nu vrei. 

Nu spune nimeni: „Eu nu-L primesc pe Hristos!”, în cunoştinţă de cauză. Să nu 
ezităm să vădim starea din adâncul sufletului. Domnul este pregătit să ne ajute. Să 
facem una cu pământul, în sensul bun al cuvântului, cele dinlăuntrul nostru: 
minciuna, ipocrizia, autojustificarea, comoditatea şi orice altceva ne împiedică. Să 
deschidem calea să Se sălăşluiască înlăuntrul nostru Hristos Domnul, Care este 
adevărul, iubirea. Să se aşeze în noi adevărul, să dobândim dragostea, dar nu cea 
interesată pe care o au oamenii unul faţă de altul. 





Când Îl rogi pe Dumnezeu, cu toată puterea sufletului tău şi cu sinceritate, de 
exemplu, să te vindece, este o cerere interesată. Nu înseamnă să nu-L rogi, când 
eşti asaltat de păcate, să te uşureze cumva. Trebuie să înaintăm mai mult, să 
devenim autentici, credincioşi. Să nu spunem: „Vai, vai, cât de greu este!” Noi le 
facem grele cu minciuna, cu prefăcătoria, cu autoîndreptăţirea şi nesinceritatea. Ele 
sunt cele mai grele. Celelalte doar par grele. Dacă accepţi suferinţa devii autentic, 
dobândeşti iubirea”. 


(din: Arhim. Simeon Kraiopoulos, “Adame, unde eşti? Despre pocăință“, 
Editura Bizantină, Bucureşti, 2008) 





Câteva citiri de pe 5 ianuarie, ajunul Bobotezei 

Astăzi se citesc mai multe fragmente din Sfintele Scripturi, toate referindu-se la 
prefigurarea botezului în V.T. dar şi în Noul Testament prin Sfântul loan 
Botezătorul: Astfel, se citesc din VT: Cartea Facerii, 1, 1-13 Cartea a IV-a a 
Regilor (vindecarea leprosului Neeman în apele Iordanului) 5, 9-14 


Isaia 49, 8-15 





Te-am făcut şi Te-am hotărât Legământ al poporului, ca să aşezi rânduială în ţară şi 
să dai fiecăruia moştenirile nimicite!” Ca să zici celor robiţi: “Ieşiţi!” şi celor care 
sunt în întuneric: “Veniţi la lumină!”... 

Sionul zicea: “Domnul m-a părăsit şi Stăpânul meu m-a uitat!” Oare femeia uită pe 
pruncul ei şi de rodul pântecelui ei n-are ea milă? Chiar când ea îl va uita, Eu nu te 
vol uita pe tine. 


Din Noul Testament 
Sfântul apostol Pavel — 1. Corinteni, cap. 9: 


Căci, deşi sunt liber faţă de toţi, m-am făcut rob tuturor, ca să dobândesc pe cei mai 
mulți; Cu iudeii am fost ca un iudeu, ca să dobândesc pe iudei; cu cei de sub lege, 
ca unul de sub lege, deşi cu nu sunt sub lege, ca să dobândesc pe cei de sub lege; 
Cu cei ce n-au Legea, m-am făcut ca unul fără lege, deşi nu sunt fără Legea lui 
Dumnezeu, ci având Legea lui Hristos, ca să dobândesc pe cei ce n-au Legea; 


Cu cei slabi m-am făcut slab, ca pe cei slabi să-i dobândesc; tuturor toate m-am 
făcut, ca în orice chip, să mântuiesc pe unii. Dar toate le fac pentru Evanghelie, ca 
să fiu părtaş la ea. Nu ştiţi voi că acei care aleargă în stadion, toţi aleargă, dar 
numai unul ia premiul? Alergaţi aşa ca să-l luaţi. 


Și oricine se luptă se înfrânează de la toate. Şi aceia, ca să ia o cunună stricăcioasă, 
iar noi, nestricăcioasă. Eu, deci, aşa alerg, nu ca la întâmplare. Aşa mă lupt, nu ca 
lovind în aer, ci îmi chinuiesc trupul meu şi îl supun robiei; ca nu cumva, altora 
propovăduind, eu însumi să mă fac netrebnic. 


Ev. Luca, 3, 1-18: 


„În al cincisprezecelea an al domniei Cezarului Tiberiu, pe când Ponţiu Pilat era 
procuratorul Iudeii, Irod, tetrarh al Galileii, Filip, fratele său, tetrarh al Itureii şi al 
ținutului Trahonitidei, iar Lisanias, tetrarh al Abilenei, în zilele arhiereilor Anna şi 
Caiafa, a fost cuvântul lui Dumnezeu către loan, fiul lui Zaharia, în pustie. Şi a 
venit el în toată împrejurimea lordanului, propovăduind botezul pocăinţei, spre 
iertarea păcatelor. Precum este scris în cartea cuvintelor lui Isaia proorocul: «Este 
glasul celui ce strigă în pustie: Gătiţi calea Domnului, drepte faceţi cărările Lui. 
Orice vale se va umple şi orice munte şi orice deal se va pleca; căile cele strâmbe 
se vor face drepte şi cele colţuroase, drumuri netede. Şi toată făptura va vedea 
mântuirea lui Dumnezeuy. Deci zicea loan mulțimilor care veneau să se boteze de 





el: «Pui de vipere, cine v-a arătat să fugiţi de mânia ce va să fie? Faceţi, dar, roade 
vrednice de pocăință şi nu începeţi a zice în voi înşivă: Avem tată pe Avraam, căci 
vă spun că Dumnezeu poate şi din pietrele acestea să ridice fii lui Avraam. Acum 
securea stă la rădăcina pomilor; deci orice pom care nu face roadă bună se taie şi se 
aruncă în foc». Şi mulțimile îl întrebau, zicând: «Ce să facem deci?. Răspunzând, 
Ioan le zicea: «Cel ce are două haine să dea celui ce nu are şi cel ce are bucate să 
facă asemenea». Şi au venit şi vameşii să se boteze şi i-au spus: «Învățătorule, noi 
ce să facem?y. EI le-a răspuns: «Nu faceţi nimic mai mult peste ce vă este rânduit». 
Şi îl întrebau şi ostaşii, zicând: «Dar noi ce să facem?y. Şi le-a zis: «Să nu asupriţi 
pe nimeni, nici să învinuiți pe nedrept, şi să fiți mulţumiţi cu solda voastră». lar 
poporul fiind în aşteptare şi întrebându-se toţi despre loan în cugetele lor: «Nu 
cumva el este Hristosul?y. A răspuns loan tuturor, zicând: «Eu vă botez cu apă, dar 
vine Cel ce este mai tare decât mine, Căruia nu sunt vrednic să-l dezleg cureaua 
încălțămintelor. EI vă va boteza cu Duh Sfânt şi cu foc, a Cărui lopată este în mâna 
Lui, ca să curețe aria şi să adune grâul în jitnița Sa, iar pleava o va arde cu foc 
nestins». Încă şi alte multe îndemnând, propovăduia poporului vestea cea bună.” 





Arh. Mihail Daniliuc - De ce postim în ajun de Bobotează? 


Darurile duhovniceşti şi bucuria nespusă a întâlnirii cu Mântuitorul Hristos 
continuă şi prin proslăvirea Botezului Domnului - numit atât de frumos de înain- 
taşii noştri Teofania ori Boboteaza. 

Bucuria sărbătorilor continuă! Am călătorit duhovniceşte la Betleem și ne-am 
închinat Pruncului Sfânt asemenea magilor de la Răsărit. Ba mai mult, ne-am 
primenit peştera sufletelor noastre şi l-am primit pe Sfântul Copil chiar în taina 
fiinţei noastre. Am colindat şi am primit colindători, aducând prin colind fior sfânt 
de cântare cerească; a opta zi am fost martorii când Maria, Maica Sfântă, a plinit 
rânduiala legii și a pus numele lisus odorului ei. 


Deopotrivă, am asistat la cumpăna dintre ani, cu sufletele pline de emoție la întâl- 
nirea timpului cu veşnicia, participând la un „revelion, cu totul excepţional, 
priveghind cu Dumnezeu, cel ce a făcut vremurile şi stăpâneşte veacurile. 


Darurile duhovnicești şi bucuria nespusă a întâlnirii cu Mântuitorul Hristos 
continuă şi prin proslăvirea Botezului Domnului - numit atât de frumos de înain- 
tașii noştri Teofania ori Boboteaza. 

Se pare că anul acesta nu vor fi viscole şi geruri năprasnice ca odinioară, când 
poporul credincios trebuia să înfrunte suflarea viforului ca să ajungă în sfintele 
locaşuri pentru a se împărtăşi cu aghiasma mare. Dealurile ninse, florile de gheaţă, 





lumina mohorâtă a lui ghenar dădeau sărbătorii alura de poveste. Chiar dacă anul 
acesta cerul nu va voi să cearnă peste noi ninsori, iar luna lui ghenar va fi 
neașteptat de generoasă cu temperaturi pozitive, slava şi măreţia praznicului nu 
suferă ştirbire căci este o sărbătoare de reînnoire a botezului nostru, prin care a 
început relaţia veşnică de viaţă şi iubire cu Dumnezeu Tatăl, Fiul şi Duhul Sfânt. 


Boboteaza aduce bucurie în viața noastră şi pentru că noi prăznuim arătarea 
Domnului în lume la vârsta de 30 de ani, după ce în taină, în ascultare şi rugăciune 
a crescut şi S-a sfințit în firea Lui pământeană, pregătindu-Se pentru lucrarea 
mântuitoare. 


Praznicul Teofaniei, sau arătării Domnului în lume, ne mai bucură şi prin faptul că 
odată cu trupurile sfințim prin aghiasma mare şi casele, fântânile, pământurile, 
gospodăriile noastre, locurile de muncă, maşinile cu care ne deplasăm, spaţiile în 
care ne desfăşurăm activitățile cotidiene. Prin aceasta sfințire se bucură toată 
făptura, arătând că Dumnezeu nu este doar biserică, ci prezent pretutindeni. 


O veche zicală românească spune că „omul sfinţeşte locul”. Cum îl sfinţim, oare? 
Insul înstrăinat de Dumnezeu nu poate sfinți nimic. Duhul Domnului prezent în om 
sfințește şi binecuvintează tot ce-l înconjoară. Numai în măsura în care năzuim să 
ne sfințim viaţa noastră prin legătura nezdruncinată pe care trebuie s-o avem cu 
izvorul vieţii și al sfinţeniei, cu Dumnezeu, vom reuși să împlinim vorba din bă- 
trâni. 


Înainte de luminatul praznic al Bobotezei, în ajun, Biserica a rânduit zi de post, 
chiar dacă aceasta este zi de duminică, aşa cum este în acest an, în 2014. Deja am 
auzit voci nedumerite. De ce postesc duminica? Cum să fie harți vineri, iar 
duminică să fie ajunare? Unii, mai inventivi, chiar au „oferit” o alternativă... 
amuzantă, ca să nu-i spun altfel: să ţinem post vineri, când e dezlegare la 
mâncăruri de dulce, în contul postului din ajunul Bobotezei, având în vedere că e zi 
de duminică şi... ar fi mai la îndemână. Vă închipuiţi că este o înșelare. În 
Ortodoxie nu sunt valabile astfel de „tranzacții” ori schimburi de zile, de postiri. 
Chiar dacă pentru unii ar părea curios să țină post aspru în zi de duminică, 
rânduiala trebuie respectată şi ca să o putem împlini ar trebui să şi înțelegem de ce 
Biserica a prevăzut această zi de postire în ajunul Bobotezei? Ziua de 5 ianuarie 
are o semnificație aparte căci este premergătoare unei mari minuni pe care 
Dumnezeu a făcut-o cu omul, după Naşterea Mântuitorului Hristos cu trupul. Este 
vorba de faptul că omul îşi va pune mâinile pe creștetul Domnului, a Creatorului 
său. Și cum să nu postim într-o astfel de zi, pregătindu-ne pentru excepţionala 
întâlnire dintre Creator şi creatură! 





Mai postim şi pentru că în ajunul Bobotezei se oficiază slujba Aghiasmei mari, cu 
care preoţii merg pe la casele credincioşilor şi le sfinţesc. După rânduială trebuie să 
gustăm din apa cea sfințită, or acest lucru nu-l putem face decât în stare de post şi 
rugăciune, de ajunare. Acest post de o zi este rânduit de Biserică şi pentru a ne 
reculege duhovniceşte ca să înțelegem cât mai deplin iubirea lui Dumnezeu, Cel în 
Treime închinat, faţă de noi oamenii. 


Desigur, postul din ziua premergătoare Botezului Domnului, are o vechime foarte 
mare fiind păstrat din secolele IV-VI, când catehumenii se pregăteau să primească 
botezul. După ce erau botezați, puteau să participe pentru prima dată la Liturghia 
credincioşilor şi să se împărtăşească cu dumnezeieştile merinde. 


Dacă ajunul Bobotezei va cădea de luni până vineri inclusiv pravila bisericească 
prevede post aspru sau chiar negru. Se ajunează până la ceasul al IX-lea, după care 
se consumă doar fructe şi legume uscate ori fierte, fără untdelemn. 


Dacă ajunul va cădea în zi de sâmbătă ori duminică, atunci nu se mai face ajunare 
totală, ci, după Sfânta Liturghie şi slujba Aghiasmei Mari se pot consuma bucate 
gătite şi cu untdelemn. 





Arhim. Mihail Daniliuc - Theologica - Arătatu-Te-ai astăzi lumii 


06 ian, 2021 


Bucuria sărbătorilor de iarnă continuă prin praznicul Botezului Domnului, dar şi 
prin întâlnirea cu îngerescul chip al Sfântului loan, Inaintemergătorul şi Bote- 


zătorul Mântuitorului lisus Hristos. Sunt clipe de referință pentru obştea credin- 
cioşilor, care, odinioară, dar şi astăzi, marchează cele două zile prin tradiții deo- 
sebite, pline de simţire şi trăire creştinească. Sfinţirea cea mare a apei sau 
Agheasma mare este o slujbă oficiată numai de Bobotează. 


Potrivit rânduielii din Minei, cu prilejul Arătării Domnului, slujba de sfințire a apei 
se poate săvârși la finalul Sfintei Liturghii din ajun, după terminarea Utreniei 
praznicului şi, desigur, la finalul dumnezeieştii Liturghii din ziua Epifaniei. Obi- 
ceiurile atât de frumoase şi diverse caracteristice Bobotezei pot constitui subiectul 
unei lucrări de specialitate, însă, acum, ne vom limita doar la câteva aspecte ce ţin 
de pregătirea noastră pentru marea sărbătoare a Teofaniei sau a Arătării Domnului. 


Se pare că anul acesta nu vor fi viscole şi geruri năprasnice ca altădată, când popo- 
rul credincios trebuia să înfrunte suflarea viforului ca să ajungă în sfintele locaşuri 
spre a se împărtăși cu Agheasma mare. Dealurile ninse, florile de gheaţă, lumina 
mohorâtă a lui Ghenar aşterneau peste toate o aură de poveste. Chiar dacă acum 
cerul nu vrea să ne cearnă ninsori, iar luna lui Gerar se arată neașteptat de gene- 
roasă, cu temperaturi pozitive, slava și măreţia praznicului nu suferă ştirbire, căci 
este o sărbătoare de reînnoire a botezului nostru, prin care a început relația veșnică 





de viaţă şi iubire cu Dumnezeu Tatăl, Fiul şi Duhul Sfânt. Boboteaza aduce bucurie 
în viaţa credincioşilor şi pentru că serbează arătarea Domnului în lume la vârsta de 
30 de ani, după ce, în taină, în ascultare şi rugăciune, a crescut în firea umană, 
pregătindu-Se în vederea lucrării Lui mântuitoare. 


De praznicul Arătării Domnului, odată cu trupurile, sfințim prin Agheasma mare și 
casele, fântânile, pământurile, gospodăriile, locurile de muncă, maşinile cu care ne 
deplasăm ori spaţiile unde ne desfăşurăm activităţile cotidiene. Prin aceasta, se 
veseleşte toată făptura, arătând că Dumnezeu nu Se află doar în biserică, ci pretu- 
tindeni. O veche zicală românească spune că „omul sfințeşte locul”. Cum îl sfințim 
oare? Cel înstrăinat de Dumnezeu nu poate sfinți nimic. Duhul Domnului prezent 
în om sfințeşte şi binecuvântează tot ce-l înconjoară. Numai dacă năzuim să ne 
sfințim existența prin păstrarea unei legături nezdruncinate cu Izvorul vieţii şi al 
sfințenie, cu Dumnezeu, vom reuşi să împlinim vorba din bătrâni. 


Înainte de luminata sărbătoare a Bobotezei, în ajun, Biserica a rânduit post, în orice 
zi a săptămânii ar cădea acesta. Data de 5 ianuarie are o semnificaţie aparte, căci 
premerge unei mari minuni făcute de Dumnezeu asupra omului, după Naşterea cu 
trupul a Mântuitorului Hristos. Este vorba de faptul că omul - Sfântul loan 
Botezătorul - îşi va pune mâinile pe creştetul Domnului, al Creatorului său. Şi 
atunci, cum să nu postim într-o astfel de zi, pregătindu-ne pentru excepționala 
întâlnire dintre Creator şi creatură?! 


Mai postim şi deoarece în ajunul Bobotezei se oficiază slujba Aghesmei mari, cu 
care preoții merg pe la casele credincioşilor şi le sfinţesc. După rânduială, trebuie 
să gustăm din apa cea sfințită, or acest lucru nu-l putem face decât în stare de post 
şi rugăciune, de ajunare. Biserica a rânduit un post de o zi şi spre a ne reculege 
duhovniceşte, ca să înțelegem cât mai deplin iubirea lui Dumnezeu, Cel în Treime 
închinat, faţă de noi, oamenii. 


Desigur, postul din ziua premergătoare Botezului Domnului are o vechime foarte 
mare, de prin secolele 4-6, când catehumenii se pregăteau să primească botezul. 
După ce erau botezați, puteau să participe pentru prima dată la Liturghia credin- 
cioşilor şi să se împărtăşească cu dumnezeieştile merinde. 


Dacă ajunul Bobotezei se întâmplă de luni până vineri inclusiv, pravila bise- 
ricească prevede post aspru sau chiar negru. Se ajunează până la ceasul al 9-lea, 
apoi se consumă doar fructe şi legume uscate ori fierte, fără untdelemn. 





Dacă ajunul va cădea în zi de sâmbătă sau duminică, atunci nu se mai face ajunare 
totală, ci, după Sfânta Liturghie şi slujba Aghesmei mari, se pot consuma bucate 
gătite şi cu untdelemn. 


Desigur că ziua de ajunare dinaintea Botezului Domnului simbolizează și starea de 
pocăință şi curăţenie ce ni se cere a o asuma înaintea perioadei de opt zile când 
vom gusta din Agheasma mare, până la odovania sărbătorii. 


Să ne pregătim, așadar, trupeşte şi sufleteşte pentru întâlnirea cu Domnul şi să 
zicem odată cu frumosul Condac al praznicului: „Arătatu- Te-ai astăzi lumii şi Lu- 
mina Ta, Doamne, S-a însemnat peste noi, care cu cunoştinţă Te lăudăm. Venit- 
qi şi Te-ai arătat, Lumina cea neapropiată”. 





Pr. dr. Ciprian Florin Apetrei - Boboteaza sau Dumnezeiasca Arătare 


i 
RE 
Si 


In calendarul Bisericii noastre, în data de 6 ianuarie, sărbătorim Botezul Domnului, 


unul dintre cele mai mari praznice ale creştinătăţii. Denumirea de Bobotează este 
dată sărbătorii de poporul dreptcredincios, iar în limbaj bisericesc, pe lângă 
Botezul Domnului întâlnim şi denumirile de Teofanie sau Epifanie (Arătarea 
Domnului). 


Astăzi, în Ajun, credincioşii postesc şi se pregătesc în mod special pentru a 
întâmpina marele praznic şi primesc preotul care vine şi le sfințeşte casele cu 
Agheasmă mare. În acest sens, părintele prof. dr. Ilarion V. Felea arăta că: „La 
praznicul Bobotezei în fiecare an se începe înnoirea omului creştin. An de an, prin 
agheasmă se face nu numai sfințirea caselor, ci şi a trupurilor şi a sufletelor 
omeneşti, se face curățirea minţii, inimii şi a vieţii noastre”. 


Sărbătoarea Bobotezei se referă la episodul biblic al Botezului Domnului în râul 
Iordan, săvârşit de Sfântul loan Botezătorul. Acest eveniment a avut loc când 
Domnul lisus Hristos a ajuns la vârsta de 30 de ani, înainte de a începe lucrarea Sa 
de vestire a Evangheliei. Prin Botezul Său în râul Iordan, Domnul Hristos a sfințit 
apele. De aceea, în ziua Bobotezei săvârşim slujba Sfințirii mari a apei, iar în 
timpul slujbei cerem Duhului Sfânt să Se pogoare asupra apei. 





Sfântul loan Damaschin spune că Mântuitorul Hristos nu S-a botezat pentru că 
avea nevoie de curăţire, „ci pentru a lua asupra Sa curățirea noastră”. 


În Tradiţia patristică, Botezul Domnului în râul Iordan este corelat cu trecerea 
minunată a Mării Roşii de către poporul evreu. Aşa cum odinioară, prin harul 
făcător de minuni al Cuvântului neîntrupat ce a lucrat asupra lui Moise, egiptenii 
au fost încercaţi, iar evreii au fost eliberaţi, la fel şi acum, prin puterea Cuvântului 
întrupat, omul stricat şi decăzut este replămădit, iar demonii sunt striviţi, adică îşi 
pierd puterea. 


La Botezul Domnului S-a arătat Sfânta Treime, de aceea sărbătoarea este numită şi 
Dumnezeiasca Arătare. 


Sfântul Grigorie Palama spune că Sfânta Treime Se arată în momentul zidirii şi al 
rezidirii. Tatăl l-a zidit pe om după chipul Cuvântului şi 1-a dat viaţă în Duhul 
Sfânt. 


Intreaga Sfântă Treime a participat la crearea fiinţei omeneşti. Trebuia aşadar ca 
Sfânta Treime să Se arate şi în momentul replămădirii şi rezidirii omului. 


De altfel, după Botezul Său, Domnul lisus Hristos Şi-a început lucrarea publică 
pentru mântuirea neamului omenesc. Mărturisirea Tatălui că Cel care Se botează 
este Fiul Său iubit este un semn al Dumnezeirii Cuvântului şi al faptului că Fiul 
este de o fiinţă cu Tatăl. 


Apariţia Duhului Sfânt „ca un porumbel” ne aduce aminte de potopul din vremea 
lui Noe, când porumbelul pe care acesta l-a trimis de pe arcă s-a întors cu o ramură 
de măslin în cioc, prin care a anunţat sfârşitul potopului. În clipa Botezului lui 
Hristos, Sfântul Duh „ca un porumbel” a vestit sfârşitul potopului păcatului şi 
mântuirea care vine la toată lumea prin Hristos. 


Istoria sărbătorii 


Părintele profesor dr. Ene Branişte arăta că sărbătoarea Bobotezei a fost instituită 
de Biserică în amintirea Botezului Domnului (Matei 3, 13-17; Marcu 1, 9-11 şi 
Luca 3, 21-22). Sărbătoarea se mai numeşte Epifanie sau Teofanie, adică Arătarea 
Domnului, pentru că în această zi Mântuitorul lisus Hristos Se arată lumii ca Fiu al 
lui Dumnezeu, mărturisit de Sfântul loan Botezătorul (loan 1, 29-34) şi de glasul 
lui Dumnezeu Tatăl din ceruri: „Acesta este Fiul Meu cel iubit întru care am 
binevoit” (Matei 3, 17). 





In acest sens, Sfântul loan Gură de Aur spune: „Hristos n-a ajuns cunoscut tuturor 
când S-a născut, ci când S-a botezat”. 


Sărbătoarea Botezului Domnului datează cel puţin din secolul al 3-lea, ea fiind 
amintită de Sfântul Clement Alexandrinul. În acelaşi secol, Sfântului Grigorie 
Taumaturgul îi este atribuită o predică la această sărbătoare. „Constituţiile 
Apostolice” o menţionează printre primele sărbători creştine, alături de Naşterea şi 
Învierea Domnului. 


Toate acestea ne arată că în creştinism Botezul Domnului este sărbătorit de mai 
bine de 1.800 de ani. 


Referindu-se la această sărbătoare, Preafericitul Părinte patriarh Daniel spune: 
„Sărbătoarea Botezului Domnului, a Epifaniei sau a Teofaniei, este şi sărbătoarea 
arătării Preasfintei Treimi, pentru că la Botezul Domnului S-a arătat, deodată, 
lucrarea Tatălui, a Fiului şi a Sfântului Duh. Această minune dumnezeiască s-a 
făcut când Mântuitorul lisus Hristos a ieşit în public şi S-a botezat în apele 
Iordanului, la vârsta de 30 de ani. Atunci, deodată cu Persoana lui Dumnezeu-Fiul 
devenit Om din iubire pentru oameni, Se arată şi Celelalte două Persoane ale 
Preasfintei Treimi [...]. Din acest motiv, troparul Botezului Domnului pune 
accentul tocmai pe arătarea Preasfintei Treimi: «În Iordan, botezându-Te Tu, 
Doamne, închinarea (adorarea) 'Treimii s-a arătat, că glasul Părintelui a mărturisit 
Ție, Fiu iubit pe Tine numindu-Te, şi Duhul, în chip de porumbel, a adeverit 
întărirea (tăria) cuvântului. Cel ce Te-ai arătat, Hristoase Dumnezeule, şi lumea ai 
luminat, slavă Țiey”. 


Agheasma mare 


În Ajunul şi în ziua Bobotezei în bisericile ortodoxe se oficiază, după Sfânta 
Liturghie, Sfințirea mare a apei, cunoscută sub numele de Agheasma mare. 
Această slujbă se numeşte Sfințirea mare a apei deoarece apa sfințită de săr- 
bătoarea Botezului Domnului, conform „Învăţăturii de credință creștină ortodoxă”, 
are o putere deosebită, fiind sfințită printr-o îndoită chemare a Sfântului Duh în 
cursul rugăciunii de sfințire, iar sfințirea are loc în ziua în care Mântuitorul a sfinţit 
apele, botezându-Se în Iordan. 


Slujba Sfinţirii mari a apei ne aduce aminte de Botezul Domnului în Iordan, când 
s-au deschis cerurile şi S-a arătat Sfânta Treime, dar şi de botezul nostru, când am 
fost botezați în numele şi iubirea Preasfintei Treimi. 





Sfântul loan Gură de Aur scria încă din a doua jumătate a secolului 4 şi începutul 
secolului 5 că „mulţi creştini obişnuiesc ca la această sărbătoare (Botezul 
Domnului), la miezul nopţii, după ce au scos apă, să o ia acasă şi să o ţină un an 
întreg, pentru că în ziua aceasta s-a sfințit apa. Aici se întâmplă o minune, deoarece 
apa care se scoate azi nu se strică, ci se ţine un an întreg şi deseori doi sau trei ani 
de-a rândul, fiind ca şi cea proaspătă”. 


La slujba Aghesmei mari cerem, prin rugăciunile întocmite de Sfântul Sofronie, 
patriarhul Ierusalimului, care a trăit în secolul 7, ca apa aceasta să fie „izvor de 
nestricăciune, dar de sfinţenie, dezlegare de păcate, vindecare de boli, diavolilor 
pieire, îndepărtarea puterilor celor potrivnice, plină de putere îngerească”. Ne 
rugăm, de asemenea, ca ea să fie, pentru cei ce vor fi stropiţi sau vor gusta din ea, 
„spre curățirea sufletelor şi a trupurilor, spre vindecarea patimilor, spre sfinţirea 
caselor şi spre tot folosul de trebuinţă”. 


Boboteaza este pentru noi creştinii ortodocşi un prilej de mare bucurie duhov- 
nicească, dar şi o mare sărbătoare care, după cuvântul părintelui prof. dr. Dumitru 
Stăniloae, „ni-L arată pe Hristos intrând deplin în activitatea Lui mântuitoare, 
publică, primind în acest scop mărturia Treimii. Hristos S-a botezat ca să arate că- 
Și însușeşte toate ale noastre, că este aproape de noi şi că, primind Botezul în apa 
Iordanului, El este unul din Sfânta Treime. 


Sărbătoarea Bobotezei este o sărbătoare a lui lisus Hristos, dar este şi un anunţ al 
sărbătorii noastre, al sărbătoririi botezului nostru, un anunţ al iubirii lui Dumnezeu 
față de oameni prin Fiul Său. Treimea S-a arătat atunci și Treimea este dovada 
iubirii care există din veci şi până în veci. (...) Boboteaza este o sărbătoare mare, 
foarte populară, o sărbătoare în care se sfințesc apele, și prin ape se stropesc 
oamenii, aducând sfințirea iubitoare a lui Dumnezeu prin această apă, pe care a 
sfințit-o Fiul lui Dumnezeu ca om, botezându-Se în apele Iordanului. Să fim 
conștienți că Dumnezeu ne va ajuta şi pe noi, care sărbătorim Boboteaza, sfințindu- 
ne prin puterea Lui, prin apele Lui, prin natura Lui”. 





Pr. Ciprian Florin Apetrei - Theologica - „Acesta este Fiul Meu cel iubit întru 
care am binevoit” 


04 ian, 2020 


Sărbătoarea Bobotezei se referă la episodul biblic al Botezului Domnului în râul 
Iordan, săvârşit de Sfântul loan Botezătorul. Evenimentul a avut loc când Domnul 
lisus Hristos a ajuns la vârsta de 30 de ani, înainte de a începe lucrarea Sa de 
vestire a Evangheliei. Prin Botezul Său în râul Iordan, Domnul Hristos a sfințit 
apele, de aceea, în ziua Bobotezei se săvârşeşte slujba Sfinţirii celei mari a apei, 
când cerem Duhului Sfânt să Se pogoare asupra apei. 


Sfântul loan Damaschin spune că Mântuitorul Hristos nu S-a botezat pentru că 


avea nevoie de curăţire, „ci pentru a lua asupra Sa curățirea noastră”. 


În calendarul creştin-ortodox, pe 6 ianuarie, este trecută sărbătoarea Botezului 
Domnului (Boboteaza - Dumnezeiasca Arătare). Această sărbătoare a fost instituită 
de Biserică în amintirea momentului când Mântuitorul a venit la răul lordan pentru 
a fi botezat de Sfântul proroc loan, Înaintemergătorul Domnului. Cu toate că au 
trecut două milenii de la slăvita zi a Botezului Domnului, pentru creştinul ortodox, 
măreţia praznicului este aceeaşi, deoarece la Bobotează se sfinţeşte firea apelor, iar 
întreaga făptură beneficiază de darurile Sfântului Duh: „Pe Tine, Împăratul cerului 
şi al pământului, Luminătorul nostru, văzându-Te în Iordan, botezat de robul Tău, 





cerurile s-au înfricoşat şi tot pământul s-a înfiorat, îngerii s-au mirat și toată făptura 
s-a bucurat”, se spune în primul condac de la Acatistul sărbătorii. 


Praznicul împărătesc al Bobotezei, în exprimarea Sfinților Părinţi şi în cărțile 
bisericeşti, se numeşte Epifanie, adică „Arătare”, pentru că Sfântul loan Bote- 
zătorul a arătat lumu pe Domnul nostru lisus Hristos când Acesta a venit la el să se 
boteze, zicând: „lată Mielul lui Dumnezeu care ridică păcatele lumii” (loan 1, 29). 


Boboteaza este, după cuvântul Preafericitului Părinte patriarh Daniel, „şi sărbă- 
toarea arătării Preasfintei Treimi, pentru că la Botezul Domnului S-a arătat, deo- 
dată, lucrarea Tatălui, a Fiului şi a Sfântului Duh. Această minune dumnezeiască s- 
a făcut când Mântuitorul lisus Hristos a ieșit în public și S-a botezat în apele 
Iordanului, la vârsta de 30 de ani. Atunci, deodată cu Persoana lui Dumnezeu Fiul 
devenit Om din iubire pentru oameni, Se arată şi celelalte două Persoane ale 
Preasfintei Treimi. Duhul Sfânt în chip de porumbel coboară peste Fiul lui 
Dumnezeu devenit Om, îndată după ce a ieșit din apele Iordanului, iar glasul 
Tatălui ceresc se aude zicând: «Acesta este Fiul Meu cel iubit întru care am 
binevoit» (Matei 3, 17). 


Din acest motiv, troparul Botezului Domnului pune accentul tocmai pe arătarea 
Preasfintei Treimi: «În Iordan, botezându-Te Tu, Doamne, închinarea (adorarea) 
Treimii s-a arătat, că glasul Părintelui a mărturisit Ție, Fiu iubit pe Tine numindu- 
Te, și Duhul, în chip de porumbel, a adeverit întărirea (tăria) cuvântului. Cel ce Te- 
ai arătat, Hristoase Dumnezeule, şi lumea ai luminat, slavă Țiey»”. 


Eveniment preînchipuit de trecerea poporului ales prin Marea Roşie 


În Tradiţia patristică, Botezul Domnului în râul Iordan este corelat cu trecerea 
minunată a Mării Roşii de către poporul evreu. Aşa cum odinioară, prin harul 
făcător de minuni al Cuvântului lui Dumnezeu neîntrupat ce a lucrat asupra lui 
Moise, egiptenii au fost încercaţi, iar evreii au fost eliberaţi, la fel şi acum, prin 
puterea Cuvântului întrupat, omul stricat şi decăzut este replămădit, iar demonii 
sunt striviţi, adică îşi pierd puterea. 


La Botezul Domnului S-a arătat Sfânta Treime, de aceea sărbătoarea este numită şi 
„Dumnezeiasca Arătare”. Sfântul Grigorie Palama spune că Sfânta Treime Se arată 
în momentul zidirii şi al rezidirii. Dumnezeu Tatăl l-a zidit pe om după chipul 
Cuvântului şi i-a dat viaţă în Duhul Sfânt. Întreaga Sfântă Treime a participat la 
crearea ființei omeneşti. Trebuia aşadar ca Sfânta Treime să Se arate şi în mo- 





mentul replămădirii şi rezidirii omului. După Botezul Său, Domnul lisus Hristos 
Şi-a început lucrarea publică pentru mântuirea neamului omenesc. 


Mărturisirea Tatălui că Cel care Se botează este Fiul Său iubit este un semn al 
Dumnezeirii Cuvântului şi al faptului că Fiul este de o ființă cu Tatăl. Apariţia 
Duhului Sfânt „ca un porumbel” ne aduce aminte de potopul din vremea lui Noe, 
când porumbelul pe care acesta l-a trimis de pe arcă s-a întors cu o ramură de 
măslin în cioc, prin care a anunţat sfârşitul potopului. În clipa Botezului lui 
Hristos, Sfântul Duh „ca un porumbel” a vestit sfârşitul potopului păcatului şi 
mântuirea care vine la toată lumea prin Hristos. 


Botezul lui loan era un simbol, o pregătire în vederea primirii credinţei şi a Bote- 
zului pe care avea să-L aducă omenirii Domnul nostru lisus Hristos prin trimiterea 
Duhului Sfânt la Cincizecime. „Eu unul vă botez cu apă, EI însă (adică lisus) vă va 
boteza cu Duhul Sfânt”, zice Botezătorul loan însuşi spre a deosebi botezul său de 
Botezul creştin, numit şi Botez cu foc, sau Botezul cu Duhul Sfânt (Marcu, 1-8; 
Matei 3, 11; Fap. Ap. 1, 5), pentru că a fost aşezat de drept la Pogorârea Duhului 
Sfânt în chipul limbilor „ca de foc”. Şi aceasta pentru a primi darul mântuirii adus 
lumii de Mântuitorul nostru lisus Hristos. 


În acest sens, EI spune: „întrupându-se din Duhul 


Sfânt şi din Fecioara Maria, lisus ne-a arătat chipul unei vieţuiri de formă 
dumnezeiască şi dându-ne porunci sfinte şi făgăduind Împărăţia cerurilor celor 
ce-şi vor rândui viaţa după ele, suferind pătimirea cea mântuitoare şi înviind din 
morţi, ne-a dăruit nădejdea învierii şi vieţii veşnice”. 


„Hristos n-a ajuns cunoscut tuturor când S-a născut, ci când S-a botezat” 


Părintele profesor Ene Branişte arată că această sărbătoare a fost instituită de 
Biserică în amintirea Botezului Domnului (Matei 3, 13-17; Marcu 1, 9-11 şi Luca 
3, 21-22). Sărbătoarea se mai numeşte Epifanie sau Teofanie, adică Arătarea 
Domnului, pentru că în această zi Mântuitorul lisus Hristos Se arată lumii ca Fiu al 
lui Dumnezeu, mărturisit de Sfântul loan Botezătorul (loan 1, 29-34) şi de glasul 
lui Dumnezeu-Tatăl din ceruri: „Acesta este Fiul Meu cel iubit întru care am 
binevoit” (Matei 3, 17). 


În acest sens, USII spune: „rrristos n-a ajuns cunoscut 


tuturor când S-a născut, ci când S-a botezat”, 





Sărbătoarea Botezului Domnului datează cel puţin din secolul al 3-lea, ea fiind 
amintită de Sfântul Clement Alexandrinul. În acelaşi secol, Sfântului Grigorie 
Taumaturgul îi este atribuită o predică la această sărbătoare. „Constituţiile 
Apostolice” o menţionează printre primele sărbători creştine, alături de Naşterea şi 


Invierea Domnului. 





Pr. Ciprian Florin Apetrei - Boboteaza: arătare, mărturie şi sfințire 


06 ian, 2021 


Toţi creştinii știu din paginile Sfintei Scripturi momentul din istoria mântuirii 
despre Botezul Domnului lisus Hristos. In ziua sărbătorii, care ne amintește de 


acest episod biblic, Boboteaza, noi, creştinii ortodocşi, mergem la biserică să 
primim apa sfințită prin slujba Aghesmei mari ce se săvârşeşte la sfârşitul Sfintei 
Liturghii din această zi. Parcurgând paginile Sfintei Scripturi a Noului Testament 
aflăm că Mântuitorul nostru lisus Hristos a venit la râul Iordan, unde a fost botezat 
de Sfântul proroc loan. 


După ce Hristos Domnul vreme de 30 de ani nu S-a arătat lumii ca Mesia, vine la 
Iordan și prin botez Se arată tuturor că este Fiul lui Dumnezeu venit în lume să 
mântuiască neamul omenesc. De aceea denumirea teologică a sărbătorii din 6 
ianuarie este Epifania Domnului, adică Arătarea Mântuitorului lisus Hristos ca Fiu 
al lui Dumnezeu, după mărturisirea Tatălui din cer: „Fiul Meu cel iubit întru care 
am binevoit“ (Matei 3, 17). Mântuitorul vine la Iordan la loan Botezătorul pentru a 
Se arăta luminii, iar prin glasul acestuia să se ştie că este „Mielul lui Dumnezeu, 
Cel ce ridică păcatul lumii” (loan 1, 29) şi că loan „a văzut şi a mărturisit că 
Acesta este Fiul lui Dumnezeu” (loan 1, 24). 


Duhul Sfânt este prezent la Epifanie în chip de porumbel, dând mărturie prin 
pogorârea Sa peste Domnul lisus de dumnezeirea Lui, dar şi de împăcarea dintre 
Dumnezeu şi oameni pe care o aduce Hristos prin Jertfa şi Invierea Sa. 





Prin Botezul în Iordan, Mântuitorul lisus Hristos vestește că va izbăvi lumea din 
robia morţii adusă neamului omenesc de păcatul protopărinților Adam și Eva. 


Părinți Bisericii noastre interpretează afundarea Domnului Hristos în apele lor- 
danului ca un semn al viitoarei Sale pogorâri cu sufletul la iad, după jertfa Sa de pe 
Cruce şi șederea Sa cu trupul în mormânt. Cufundarea Lui în apă arată călcarea 
puterii satanei prin moartea şi îngroparea Sa, iar ieşirea din apele Iordanului 
vestește Învierea Sa și înălţa-rea la cer a neamului omenesc curăţit de păcat. 


La Botez cerurile zăvorâte până atunci se deschid pentru a vesti lumii că în apele 
Iordanului este Fiul lui Dumnezeu venit în lume ca să ne mântuiască: „lisus a venit 
din Nazaretul Galileei şi S-a botezat în Iordan, de către loan. Şi îndată, ieşind din 
apă, a văzut cerurile deschise şi Duhul ca un porumbel coborându-Se peste EI. Şi 
glas s-a făcut din ceruri: Tu eşti Fiul Meu cel iubit, întru Tine am binevoit” (Marcu 
3,9-11). 


Acum, la Epifanie, sunt prezente toate Persoanele Preasfintei Treimi. Tatăl şi Du- 
hul Sfânt dau mărturie că Cel ce se botează este Fiul lui Dumnezeu, care a venit în 
lume să ne mântuiască. 


De aceea la Utrenia de Bobotează cântăm: „Trimis fiind de Tatăl, prea luminate 
Cuvinte, vii să gonești cuprinderea nopții cea rău întunecată, să dezrădăcinezi 
păcatele oamenilor şi să-i tragi la Tine, Fericite, ca niște fii luminaţi cu Botezul 
Tău cel din curgerile Iordanului”, 


Preotul în aceste zile când vine să ne sfințească casele prin rostirea troparului 
Bobotezei ne vestește: „În Iordan Botezându-Te Tu, Doamne, închinarea Trei- 
mii S-a arătat. Că glasul Părintelui a mărturisit Ţie, Fiu Iubit pe Tine numindu- 
Te; şi Duhul, în chip de porumbel, a adeverit întărirea Cuvântului, Cel ce Te-ai 
arătat, Hristoase Dumnezeule, şi lumea ai luminat, slavă Ţie!” 





Nicuşor Deciu - Boboteaza, sărbătoarea curăţirii şi a luminării 


06 ian, 2020 


După cum se ştie, în perioada primelor secole creştine, praznicul Bobotezei sau al 
Botezului Domnului purta, în principal, numele de „Sfânta Lumină”. De asemenea, 
e bine să ne amintim că, în această perioadă istorică, inclusiv botezul personal 
purta numele de „luminare”. Şi ne este de un real folos să cunoaştem aceste lucruri 
nu numai pentru istoria evenimentului, ci mai ales pentru a înţelege semnificaţiile 
mai adânci şi mai teologice ale praznicului Bobotezei, care sunt cu mult mai 
cuprinzătoare decât cele legate de simpla sfințire a apelor şi a firii înconjurătoare, 
aşa cum, oarecum unilateral, ne-am obişnuit să percepem această mare sărbătoare a 
Bisericii. 


Şi, pentru a ne împărtăşi măcar de o mică parte din tainele acestui praznic, îl 
vom lua în ajutor, în continuare, pe Sfântul Grigorie Teologul, care, în ,Cuvân- 
tarea” la Bobotează, spune: „Căci sfânta zi a Luminilor, la care am ajuns şi pe 
care am fost învredniciţi a o prăznui astăzi, are drept principiu Botezul Hristo- 
sului meu, al Luminii celei adevărate «care luminează pe tot omul, care vine în 
lume» (loan 1, 9); al Celui ce a mea curăţie lucrează şi ajută lumina, pe care am 
primit-o de sus, de la EI, la început, aceea pe care prin păcat am întunecat-o şi 
am Strâmtorat-o”. 


Aşadar, în acest praznic, ca de altfel în oricare dintre evenimentele dumnezeieştii 
iconomii, avem de-a face cu o taină negrăită a Sfintei Treimi, în care se disting, în 





principal, două direcţii semnificative: mai întâi descoperirea unei părți a planului 
dumnezeiesc cu privire la lume şi apoi lucrarea de restaurare a omului în starea sa 
cea dintâi, de dinainte de căderea în păcat, atunci când puterile sufletului omului 
erau curate şi luminoase şi prin care putea să se împărtăşească de harul lui Dumne- 
zeu. De aceea, Sfântul Grigorie află prilej pentru a spune despre Bobotează: „/ară 
timpul naşterii din nou; aşadar, cereşti să devenim; pe primul Adam să ni-l 
însuşim. Să nu rămânem ceea ce acum Suntem, ci Să devenim ceea ce am fost la 
început. «Lumina în întuneric se arată (luminează)» (loan 1, 5), luminând 
această viaţă şi trupul”. 


Desigur că omul trăieşte cu nostalgia stării de fericire de la început, însă fără a o 
mai putea atinge prin propriile puteri. Dar în acest scop a venit în lume Lumina, ca 
să ne readucă la acea stare de fericire. Însă revenirea la starea originară nu constă 
într-o simplă decizie a lui Dumnezeu, ci într-un parcurs anevoios pentru om, ce 
presupune efortul susținut al curățirii de patimile sale egoiste, asemănător unei 
naşteri din nou. Dar omul nu este singur în acest efort, ci este totdeauna susținut de 
Hristos. Astfel, prin Botezul Domnului, care este şi temeiul dumnezeiesc, şi înce- 
putul botezului creştin, se săvârşeşte o curăţire, o purificare a trupului şi a sufle- 
tului celui ce se împărtăşeşte de Taina Botezului, după cum se vede, instituită de 
Mântuitorul Însuşi şi pe care o păstrăm în autenticitatea ei în cultul Bisericii 


noastre. Însă, la acest punct se cuvine neapărat făcută o precizare, anume că 
botezul creştin nu repetă nici un alt ritual asemănător, nici din Vechiul Testament 
şi nici din misteriile religiilor păgâne, chiar dacă prezintă anumite asemănări de 
formă cu acestea. 


Fondul botezului creştin este unic şi esenţial diferit de orice alt fel de ritual, accen- 
tuează Sfântul Grigorie: „Nu cumva această curăţire [a botezului creştin] este 
precum cea a legii şi în umbră, care-i foloseşte din când în când prin Stropire şi-i 
curăţă pe cei întinaţi, Stropindu-i cu cenuşa junincii? Nu cumva oferă ceva ase- 
mănător iniţierile în misteriile elineşti (idololatre)? Ale căror ritualuri toate, 
precum şi tainele lor, sunt lucruri netrebnice, născocire întunecată a demonilor 
şi plăsmuire a unei minţi viclene, care de timp Sunt ajutate şi în mit se ascund?” 


Prin urmare, dacă tipurile Vechiului Testament au trecut şi nu mai pot produce 
vreo confuzie în epoca noastră, nu acelaşi lucru se poate afirma despre anumite 
ritualuri de inițiere păgâne. Observăm astăzi, pe fondul descreştinării lumii, o reîn- 
viere a ritualurilor de inițiere păgâne, unele cu accesorii adaptate vremurilor mo- 
derne, dar, în esenţă, supunându-se aceloraşi principii ca în Antichitatea necreştină. 
De aceea, observaţiile Sfântului Grigorie sunt de o mare actualitate şi extrem de 





lămuritoare celor ce, necunoscând bogăţia teologiei ortodoxe, au căzut în amăgirea 
esoterismelor şi a ocultismelor de orice fel. 


Potrivit Sfântului Grigorie, originea unor astfel de iniţieri nu este la Dumnezeu şi 
de aceea prin ele nu se ajunge la vreo cunoaştere autentică a lucrurilor dumne- 
zeieşti. Acestea sunt închipuiri, plăsmuiri fără temei ale fanteziei şi iau naştere prin 
influenţele demonilor. Prin aceste plăsmuiri oamenii sunt conduşi apoi spre 
înşelare şi spre credinţe greşite, pierzătoare de suflet. 


Prin urmare, intransigenţa părinților Bisericii faţă de practicile inițiatice păgâne nu 
este motivată de respectarea oarbă a literei învăţăturii creştine, ci vine din faptul că, 
prin înţelepciunea dată lor de sus, ei sesizau existenţa unui substrat demonic pre- 
zent în cadrul misteriilor, care pot denatura cu totul închinarea şi slăvirea adevă- 
ratului Dumnezeu şi pot îmbolnăvi în mod iremediabil sufletul celui ce aderă la 
vreo formă de iniţieri necreştine. 


În final, s-ar putea afirma că cea mai definitorie caracteristică a teologiei Sfântului 
Grigorie e chemarea entuziastă la o împreună-participarea omului cu Dumnezeu la 
evenimentele iconomiei mântuirii, pentru a parcurge în chip negreşit calea spre 
acel loc ceresc, gătit nouă de Domnul. 


În acest sens ne spune: „Hristos Se luminează, împreună cu El să ne luminăm, 
Hristos Se botează, împreună cu EI să ne scufundăm, ca şi noi dimpreună cu El 
să ne ridicăm... Însă lisus Se şi ridică din ape. Împreună ridică cu Sine lumea, 
iar cerurile se văd deschizându-se, care au fost închise de Adam pentru sine şi 
pentru urmaşii Săi, aşa cum prin Sabia de flacără vâlvâitoare a fost închis 
Raiul”, 





Pr. loniță Apostolache - Taina Sfântului Botez în scrierile părinţilor sirieni 


05 ian, 2021 


In tradiția patristică siriacă, veşmântul botezului se primeşte prin credinţa „armă 
împotriva celui rău”. Legătura dintre credință şi îmbrăcarea în Hristos la Botez 


poate fi asociată cu coabitarea dintre perlă şi adâncurile mării, imagine prezentă în 
imnurile Sfântului Efrem. 


Puritatea perlei este asemănată cu puritatea hainei baptismale, iar strălucirea ei, cu 
starea de iluminare a sufletului, dobândită la Botez şi păstrată prin eforturile 
ascetice. Creştinul devine astfel „copil al harului”, îmbrăcându-se cu „platoşa lui 
Dumnezeu” şi cu „armele luminii”, asupra sa vrăjmaşul nemaiavând nici o putere. 
Lupta ascetului cu diavolul este descrisă de Afraate, primul părinte bisericesc 
siriac, în chip simbolic, prin antiteza dintre întuneric şi lumină: ,, Cei îmbunătățiți îl 
văd atunci când se apropie şi armele sale nu au nici o putere asupra trupurilor lor. 
Nici unul din copiii luminii nu se teme de el pentru că întunericul a fost umplut cu 
totul de lumină. Copiii Unului Dumnezeu nu se tem de cel rău pentru că li s-a dat 
putere să-l zdrobească sub picioarele lor. Atunci când el ia forma întunericului, ei 
se transformă în lumină. Când se strecoară la ei în chip de şarpe, ei se fac sare, pe 
care nu este în stare să o mănânce. Dacă se face ca o aspidă pentru ei, se 
aseamănă copiilor. Dacă vine din nou la ei, ispitindu-i cu mâncare, după chipul 
Domnului, ei îl biruiesc cu postul. Dacă îi ispiteşte din nou cu frumuseţile vederii, 
ei îşi ridică ochii către ceruri. De încearcă să-i câştige prin păcatul mândriei, ei se 
fac surzi, nebăgând în seamă amăgirile sale. De va voi să se lupte deschis cu ei, 





aceştia i se ridică împotrivă, îmbrăcaţi fiind cu armura. De va încerca să vină la ei 
în somn, ochii lor priveghează, iar buzele lor vestesc cântece şi rugăciuni. Dacă-i 
ade-meneşte cu bogății, aceştia le împart săracilor. De va veni să-i înşele cu 
dulceaţa, ei nu vor gusta, pentru că îi cunosc amărăciunea. Şi dacă îi aprinde cu 
dorința trupului, pleacă singuri lăsând în urmă pe fiicele Evei” (Demonstrația VI, 
2). 


Simbolisme baptismale la Afraate Persanul 


În controversa sa cu iudeii, înțeleptul persan subliniază valoarea credinţei creştine 
în Taina Sfântului Botez, comparativ cu ritualul mozaic al circumciziunii: 
„Circumcizia fără credinţă nu are nici o utilitate şi nici un avantaj, pentru că cre- 
dinţa precedă circumcizia şi circumcizia nu este decât semnul (marca) credinţei. 
Legământul i-a fost dat lui Avraam după cuvântul Domnului: «lată legământul 
Meu pe care fiecare bărbat să-l păstreze prin tăiere împrejur». Astfel a fost păstrat 
de cei cărora le-a fost dat, însă sub porunca Legii, aducându-și roadele sale. Atâta 
timp cât Legea nu a fost păstrată, tăierea împrejur nu a putut aduce nici un câştig” 
(Demonstrația XI, 2). El vede astfel Botezul creştin ca „plinătate a adevăratei tăieri 
împrejur”, căci „numai cei tăiaţi împrejur la inimă au viaţă într-înşii, fiind tăiați 
împrejur a doua oară în Iordanul adevărului, prin botezul iertării păcatelor” 
(Demonstrația XI, 11). 


Prin această Sfântă Taină, cei botezați ies de sub incidenţa Legii Vechi şi intră pe 
traiectoria vieţii duhovniceşti, în căutarea mântuirii. De aceea, putem spune că 
Taina Botezului este făclie ce luminează în întuneric, poartă spre Împărăţia 
cerească, dovadă a credinţei, sprijin neclintit în lupta împotriva păcatului şi „Paşte 
al mântuirii noastre”. „Israel a fost scufundat în mijlocul mării, în această noapte 
de Paşte, în ziua mântuirii. Domnul nostru a spălat picioarele ucenicilor în 
noaptea de Paşte spre prefisurarea Tainei Sfântului Botez. Căci trebuie să ştii, 
prietenul meu, în această noapte, Domnul nostru ne-a dat adevăratul Botez. Căci, 
pe când era cu ucenicii Săi, ei aveau botezul Legii cu care preoții botezau, botezul 
despre care vorbea loan: «Pocăiţi-vă de păcatele voastre!» Însă, în noaptea 
aceea, EI le-a arătat Taina Botezului, care este scopul morţii Sale, cum spune apo- 
stolul: «Toți câţi întru Hristos lisus ne-am botezat, întru moartea Lui ne-am 
botezat» ” (Demonstrația XII, 10). 


Sfântul Efrem Sirul despre Taina baptismală 





Prezenţa Mântuitorului Hristos în apele Iordanului la dumnezeiescul Său Botez 
deschide în gândirea Sfântului Efrem Sirul două direcții de interpretare a sim- 
bolului nunţii. Pe de o parte, el vede Botezul ca pe actul de consacrare, ca într-o 
logodnă, dintre Hristos şi Biserică şi, pe de altă parte, transpune această legătură la 
nivel personal în viaţa fiecărui creştin. „Logodirea Bisericii cu Hristos” - spune 
Sebastian Brock - „se desprinde din sacralitatea spaţială şi temporală, conturând, 
pe de altă parte, paradisma sau modelul portretizat în termenii mistici ai logodirii 
creştinului cu Hristos, realitate ce se desfăşoară în timpul şi spațiul istoric ca 
botez. Deoarece logodirea Bisericii cu Hristos aparține timpului sacru, ar putea fi 
aşezată în legătură cu mai multe momente diferite din viaţa Mântuitorului (sau, 
aşa cum vom vedea, se referă la moartea Sa). Două dintre ele, de mare importanţă 
pentru noi, sunt botezul în lordan (bazat pe loan 3, 28) şi pironirea pe Cruce. Cele 
două elemente se regăsesc şi în teologia lui lacob de Sarug, care le aşază în acord 
cu «logodirea» Bisericii. Această tendință o regăsim, de asemenea, şi în poezia 
liturgică anterioară lui, în tradiţia siriană de Răsărit şi de Apus, la praznicele 
Botezului sau Cincizecimii ” (Sebastian P. Brock, Some important baptismal thems 
in 'The Syriac Tradition, pp. 204-205). 


Cufundarea în apa lordanului reprezintă pentru acest sfânt sirian o prefigurare a 
morţii Domnului pe Cruce. Legătura dintre Hristos, Biserică şi Jertfa Crucii este 


subliniată în comentariul său la Diatessaron: „Ea a ieşit din sânge şi apă, adică 
Biserica însăşi, temeluită pe Hristos, la fel cum Eva a fost scoasă odinioară din 
coasta lui Adam. Coasta lui Adam este soaţa lui, iar sângele vărsat de Domnul pe 
Cruce este Biserica Lui. Moartea a ieşit din coasta lui Adam şi viaţa din coasta 
Domnului Hristos. Măslinul reprezintă, de asemenea, taina Mântuitorului, căci el 
dă lapte copiilor, apă tinerilor şi ulei celor bolnavi. La fel şi Hristos, acest măslin 
al vieţii, ne-a dat prin moartea Sa apă, sânge şi ulei” (în colecţia Source Chretiene 
21, 11). „Această dragoste curată ” - notează în altă parte Sfântul părinte - „i-a 
fost rânduită lui Adam şi coboară până la întrupare, fiind un simbol al iubirii 
dumnezeieşti. Aşadar, Biserica (credincioşii în totalitatea lor) i-a părăsit pe idoli 
şi averile lor, precum şi grijile cele deşarte ale lumii. Hristos Însuşi L-a lăsat pe 
Tatăl Său în ceruri şi pe mama Sa aici pe pământ şi a murit pentru Biserica Sa, 
pentru ca prin moarte să dea viaţă celei pe care a iubit-o, să o ridice şi să o aducă 
în Împărăţia Sa ” (Sfântul Efrem, Arm III, p. 150). 





Pr. Iosif Ciolan - Bucură-te cu mine, râu al lordanului! 


Mă întreb uneori dacă noi, oamenii, ştim să ne comportăm firesc în relaţia noastră 
cu Dumnezeu. Mă întreb dacă mai ştim ce înseamnă bucuria sau teama de a fi în 


apropierea prezenţei lui Dumnezeu... Îmi veţi răspunde probabil că cei credincioşi 
ştiu să se bucure şi ştiu să se şi teamă. Eu însă vă întreb: voi cum vă manifestați 
bucuria şi teama faţă de prezenţa lui Dumnezeu? Şi spun aceasta tocmai datorită 
faptului că iată ne apropiem de marea sărbătoare a Botezului Domnului, când 
natura însăşi, creaţia lui Dumnezeu, deşi neînsuflețită fiind, se manifestă mai vie 
decât noi, oamenii, la sesizarea prezenţei lui Dumnezeu în mijlocul ei. 


Noi, deşi am fost creaţi de Dumnezeu cu posibilitatea de a ne exprima 
comuniunea noastră cu EL, cu semenii şi cu natura înconjurătoare creată pentru 
noi, Suntem mai neînsufleţiţi decât natura însăşi. 


Să luăm aminte ce lecţie frumoasă de viaţă ne dă natura în ziua Bobotezei atunci 
când Dumnezeu coboară în mijlocul ei. Ea nu rămâne indiferentă ca noi la 
prezenţa Lui, ci îşi manifestă bucuria şi teama în acelaşi timp. 


Sfinții Părinți zugrăvesc cât se poate de viu natura care simte în sânul ei prezenţa 
lui Hristos şi prezenţa Duhului Sfânt. "Apele Te-au cunoscut Dumnezeule, zice 

episcopul Ierusalimului, Te-au cunoscut şi S-au temut. 
Iordanul s-a întors văzând focul Dumnezeirii coborând trupeşte şi intrând în el. 
Iordanul s-a întors văzând Duhul Sfânt, pogorându-se în chip de porumbel. 





Iordanul S-a întors văzând pe Cel nevăzut făcându-se văzut, pe Creatorul 
întrupat, pe Stăpânul în chip de rob. Și munţii au săltat privind pe Dumnezeu în 
trup”. 


Întrebând marea şi Iordanul : "'Ce-ţi este ţie, mare, că ai fugit şi tu, lordane, că 
te-ai întors înapoi?" (Ps. 113, 5), ele răspunzând zic: "Am văzut pe Creatorul 
tuturor în chip de rob''. De aceea Iordanul nu îndrăzneşte să se apropie de 
Stăpânul său. EI desparte şi opreşte curgerea apelor sale, văzând pe Stăpânul 
botezându-se. Apele îi fac loc lui Hristos să se aşeze în mijlocul lor ca să le 
sfințească. 


Este ceea ce s-a întâmplat cu prilejul trecerii poporului evreu prin Marea Roşie, 
când apele s-au despărțit în două, iar copiii lui Israel au trecut prin mijlocul mării 
ca pe uscat. Apele Iordanului se despică în două ca pe vremea lui losua, când 
preoţii au trecut cu chivotul legii prin mijlocul Iordanului, ca pe uscat, primind în 
sânul lor pe Hristos care Se botează pentru mântuirea neamului omenesc şi pentru 
sfinţirea firii apelor. 


Natura tresăltă de bucurie când Creatorul îşi face apariţia în mijlocul ei. "Râu 
al Iordanului, însoţeşte-te cu mine - zice - şi saltă, 


dănţuieşte şi tresaltă cu mine, cu bucurie, căci Creatorul tău cu trup omenesc Stă 
în faţa ta”. Şi Iordanul are motive să se bucure, căci în apele sale se cufundă 
Însuşi Ziditorul său. "Ai văzut pe Israel trecând prin tine şi despărţind apele tale 
şi ai Stat privind trecerea poporului. Acum însă ele se varsă şi curg mai puternic 
şi înconjoară picioarele şi mâinile Lui imaculate”. 


De aceea, "munţii au tresăltat văzând pe Dumnezeu întrupat şi norii au dat glas 
mirându-se de Cel ce a venit Lumină din Lumină, Dumnezeu adevărat din 
Dumnezeu adevărat”. Întreaga natură este invitată să-L întâmpine pe Cel ce se 
îndreaptă spre Iordan: "Munţi şi coline, văi şi izvoare, mări şi fluvii, 
binecuvântaţi pe Domnul care se îndreaptă spre fluviul Iordan, căci El însuşi 
trimite, prin aceste ape, sfințire tuturor apelor”. 


Prin La că vine în sânul lor, IER OGORE RE aaa ci iai agil da 


Nici o dezordine şi nici o revoltă din partea naturii nu se 
observă cu prilejul Botezului. Ci dimpotrivă, 


Și acum vreau să te întreb pe tine, iubite cititor: nu cumva lecţia de teamă şi 





bucurie pe care ne-o dă natura la Botezul Domnului ar trebui să o aplici şi tu în 
siaţa ta? E atât de prezent Dumnezeu lângă tine în fiecare clipă. 


Chiar şi acum, când citeşti aceste rânduri, e lângă tine şi te priveşte, aşteptând să-ţi 
manifeşti bucuria faţă de EI, cuprins de o teamă sfântă. 


Întoarce-ţi şi tu acum, cititorule, privirea înapoi către Dumnezeu, aşa cum 
Iordanul s-a întors înapoi şi primeşte bucuria binecuvântării Lui. Învață de la 
natură, căci şi tu, ca şi ea, eşti creaţia mâinilor Lui şi dă-i şi tu cinstea cuvenită 
cu teamă sfântă şi cu bucurie fără de margini. Și nu uita... cheamă-i şi pe cei 
dragi ai tăi să se bucure! 





Teodor Danalache - Iordanul - apa în care a fost botezat Hristos 


Iordanul 


Râul lordan, principala apă curgătoare a Palestinei, izvorăşte din Munţii Libanului, 
apoi traversează Marea Galileii şi după un lung şi sinuos traseu se varsă în Marea 
Moartă. Iordanul este pomenit în Sfânta Scriptură de peste 150 de ori. Cel mai 
important moment în care apare Iordanul este, fără îndoială, Botezul Domnului, 
relatat de toţi cei patru evanghelişti: Matei 3, 13-17; Marcu 1, 9-11; Luca 3, 21-22 
şi loan 1, 29-34. 


După cum trecerea Iordanului are, pentru vechiul Israel, semnificația intrării în 
Țara Făgăduinţei, adică a sfârşitului robiei şi rătăcirii în pământ străin, tot aşa 
pentru Biserică - "Noul Israel”, Iordanul semnifică trecerea la o nouă condiţie 
spirituală, naşterea prin Botez la o nouă viaţă, în vederea intrării în Împărăţia 
lui Dumnezeu. 


Iordanul - localizarea şi geografia locului 





Pe lângă Marea Galileii, Iordanul este principala sursă de apă dulce a Israelului. 
Iordanul delimitează, înspre răsărit, pe o lungime de 180 de kilometri, Țara Sfântă 
- Canaan-ul de odinioară sau Palestina. Lungimea totală a Râului lordan este însă 
mult mai mare, aceasta atingând 360 de kilometri. El curge pe locul cel mai adânc 
al unei fose tectonice. 


Râul lordan izvorăşte în munţii Libanului, prelungire a Muntelui Hermon, de unde 
curge spre sud, până în Țara Sfântă - Israel, unde se varsă pe coasta Mării Galilea. 
Iordanul se varsă apoi pe coasta meridională a mării, curgând spre sud şi servind 
drept frontieră între Israel şi lordania, apoi între Cisiordania şi lordania, vărsându- 
se în Marea Moartă. 


Distanţa dintre Hermon până la vărsare în Marea Moartă este de 215 kilometri, dar 
calculând şi multiplele curbe de pe drum, el măsoară 360 de kilometri. Lăţimea 
medie este de 27-45 metri şi adâncimea de 1,5-3,5 metri. 


În evreieşte, Iordanul este numit "Nahar Ha Yarden", adică "râul care coboare”. 
Între izvor şi vărsare, Iordanul are o diferenţă de altitudine de 800 de metri. Intr- 
devăr, de la cel mai îndepărtat dintre cele trei izvoare principale ale sale (Hasbeiya, 
în Liban), râul coboară aproape întruna, ajungând la un moment dat până la 465 m 
sub nivelul mării (pe Valea Ghorului, după ieşirea din Lacul Tiberiadei, pe care-l 
străbate peste 20 de kilometri) şi pierzându-se în Marea Moartă, aflată ea însăşi la 
circa 400 de metri sub nivelul convenţional al mărilor. 





În vechime, malurile Iordanului erau destul de sălbatice, cu vegetaţie abundență şi 
fiare temute de călători: "Iată, ca un leu se ridică din tufişurile Iordanului spre 
păşunea totdeauna verde!" - Ieremia 50, 44. De cealaltă parte a Iordanului se 


întindea deşertul, "pustia" din care a fost scris să răsune glasul Sfântului loan, 
Înaintemergătorul şi Botezătorul Domnului, şi unde Hristos Însuşi S-a retras timp 
de 40 de zile după Botez, rugându-se, postind şi biruind întreita ispită. Astăzi râul 
este străjuit de oaze de verdeață, culturi îngrijite şi obiective turistice. 





Iordanul este principala sursă de apă dulce din regiune pentru Israel şi Iordania. 
Statul israelian consumă anual 1.200 de milioane de metri cubi de apă, din care 
numai din Lacul Genizaret - Marea Galilea, 500 de milioane metri cubi. Apa este 
deosebit de necesară agriculturii din deşertul Neghev - Negev şi populaţiei din 
regiune. Acest consum de apă duce la reducerea cantităţii anuale, 200 milioane 
metri cubi, adusă de râul lordan la vărsare în Marea Moartă. 


Iordanul - loc de seamă în istoria Vechiului Testament 


Iordanul este deosebit de important, atât din punct de vedere religios, cât şi 
cultural. În Tanakh - "Biblia evreilor”, Râul Iordan este menţionat de mai multe ori 
ca sursă a fertilităţii Israelului. Acesta este locul prin care Iosua şi triburile 
Israelului au traversat în Ierihon, cât şi locul multor războaie biblice. 


În tradiţia creştină, Iordanul a rămas ca loc al Botezului Domnului de către 
Sfântul loan Botezătorul. În Sfânta Scriptură, Iordanul este văzut ca o sursă de 
viață pentru întreaga regiune - "Kikkar ha-YVarden”, şi este asemănat cu 
"orădina lui Dumnezeu" (Facere 13, 10). Râul nu este descris pe larg, referitor la 
acesta găsindu-se decât scurte precizări. 


Iacob traversează Iordanul, prin dreptul localităţii Jabbok - modernul Al-Zarga, 
pentru a ajunge în Haran (Facere 32, 11; 32, 23-24). Iordanul mai este amintit ca 
delimitare geografică, între triburile vremii: "Două seminţii întregi şi o jumătate 
de seminţie şi-au primit partea peste Iordan, pe partea răsăriteană, în faţa 
Ierihonului." (Numeri 34, 15) "Aşadar la cele nouă seminţii şi la jumătate din 
seminţia lui Manase, împarte-le moştenire prin sorți pământul acesta: de la 





Iordan până la marea cea mare de la apus să-l dai lor şi marea cea mare să fie 
hotar." (losua 13, 7). 


Iordanul este locul în care o mulţime de efraimiţi au fost omorâţi de către leftae: 
"Și au luat galaaditenii vadul Iordanului de la efraimiţi şi când vreunul din 
efraimiţi zicea: Îngăduie-mi să trec, atunci oamenii din Galaad îi răspundeau: 
Nu cumva eşti Efraimit? Acela răspundea: Nu! Ei însă îi ziceau: Zi: Sibbolet; el 
însă zicea: Sibbolet, că nu putea zice altfel. Atunci ei îl luau şi-l junghiau acolo 
la vadul Iordanului. Și au căzut în vremea aceea din efraimiţi patruzeci şi două 
de mii." (Judecători 12, 5-6). 


Asemenea acestei lupte au fost încă multe altele. Aici a poposit şi Gedeon, în 
aşteptarea madianiţilor, în apropiere de Beth Barah: "Jar Ghedeon a trimis soli în 
tot muntele lui Efraim să spună: Ileşiţi înaintea madianiţilor şi prindeţi vadul 
înaintea lor până la Betbara şi Iordan. Și s-au adunat toți efraimiţii şi au prins 
vadul până la Betbara şi lordan." (Judecători 7, 24) 


În Valea Iordanului, între Sucot şi Tartan, se află pământul lutos folosit de către 
Solomon: "Căldările, lopeţile şi cupele. Toate lucrurile care le-a făcut Hiram 
regelui Solomon pentru templul Domnului erau de aramă şlefuită. Regele a pus 
să le toarne într-un pământ clisos din împrejurimile Iordanului, între Sucot şi 
Tartan." Ul Regi 7, 45-46) 

În dreptul Ierihonului, râul era numit "Iordanul Ierihonului”: "În vremea aceea a 
grăit Domnul cu Moise în şesurile Moabului, la Iordan, în faţa Ierihonului." 
(Numeri 34, 15; 35, 1). In partea cealaltă a râului se întinde şesul Moabului locul 





din care Moise "s-a suit în muntele Nebo", care este în faţa lerihonului, şi a văzut 
pământul sfânt făgăduit de Dumnezeu urmaşilor lui Avraam. Pe acest munte se află 
şi mormântul marelui profet, dar locul exact nu-l ştie nimeni pentru a nu se ajunge 
la idolatrizarea sa. 


Iordanul apare, încă din perioada veche-testamentară, drept un loc al săvârşirii 
minunilor. Prima minune menționată în Sfânta Scriptură a avut loc în dreptul 
Ierihonului, pe unde israeliții conduşi de Iosua au trecut Iordanul. Sfânta Scriptură 
ne spune că fiii lui Israel au plâns vreme de treizeci de zile moartea lui Moise, şi 
după ce s-au împlinit aceste zile, Iosua fiul lui Navi, împreună cu tot poporul lui 
Israel au trecut în chip miraculos prin apele Iordanului spre pământul făgăduinţei. 
Locul exact al acestei treceri miraculoase este identificat cu o veche trecătoare 
prin vadul râului Iordan în apropierea căreia a predicat mult mai târziu şi 
Sfântul loan Botezătorul. După tradiţie locul acesta este acelaşi cu "locul 
scufundării” adică, locul în care a fost botezat Domnului nostru lisus Hristos. 


"Îndată ce preoţii cei ce duceau chivotul au intrat în Iordan şi picioarele 
preoților, care duceau chivotul, s-au afundat în apa Iordanului, apa care curgea 
din Sus S-a oprit şi S-a făcut perete pe o foarte mare depărtare, până la cetatea 
Adam, care e lângă Tartan, iar cea care curgea spre marea cea din Arabah, spre 
Marea Sărată, s-a scurs şi a secat, iar poporul a trecut în fala Ierihonului. 
Atunci lordanul umplea matca sa şi ieşea din toate malurile sale, ca în timpul 
secerişului grâului. Preoţii care duceau chivotul legământului Domnului stăteau 
ca pe uscat în mijlocul Iordanului, cu picioarele neudate; iar fiii lui Israel au 
mers ca pe uscat, până ce tot poporul a trecut prin Iordan." (losua 3, 15-17). 


Mai târziu, triburile de peste Iordan au construit aici un altar, ca semn al bunei 
înţelegeri dintre triburi: "Și ajungând în preajma Iordanului ce e în ţara Canaan, 
fiii lui Ruben şi fiii lui Gad şi jumătate din seminţia lui Mânase au zidit acolo, 
lângă Iordan, jertfelnic, jertfelnic mare la vedere.” (losua 22, 10). 


De aici a fost înălţat la cer într-un car de foc profetul Ilie. Iordanul a fost trecut, în 
chip minunat, şi de către Sfântul Ilie şi Elisei. "Și s-au dus amândoi; s-au dus şi 
cincizeci din fiii proorocilor şi au stat deoparte în faţa lor, iar ei amândoi şedeau 
lângă Iordan. Atunci, luând Ilie mantia Sa şi Strângând-o vălătuc, a lovit cu ea 
apa şi aceasta s-a strâns la dreapta şi la stânga şi au trecut ca pe uscat. (...) Apoi, 
apucând mantia lui Ilie, care căzuse de la acesta, s-a întors înapoi şi S-a oprit pe 
malul Iordanului. Și a luat mantia lui Ilie care cazuse de la acesta şi a lovit apa 
cu ea, zicând: Unde este Domnul Dumnezeul lui Ilie? Și lovind, apa s-a tras la 
dreapta şi la stânga şi a trecut Elisei." (4 Regi, 2, 8-14). 





Profetul Elisei a mai făcut şi alte două minuni la lordan. Aici ucenicul său Elisei |- 
a vindecat de lepră în Iordan pe Neeman Sirianul, apoi a înviat un mort şi a îndulcit 
apele amare ale unui râu din Ierihon. 


Prima minune este vindecarea lui Neeman. ”Neeman, căpetenia oştirii regelui 
Siriei, era om de seamă şi cu trecere înaintea stăpânului său, pentru că prin 
Domnul dăduse biruinţa sirienilor. Dar acest ostaş vrednic era lepros. (...) Dacă 
Stăpânul meu s-ar duce la proorocul cel din Samaria, de bună seamă S-ar 
tămădui de lepră. Şi a dus regelui lui Israel scrisoarea în care zicea: Împreună 
cu scrisoarea aceasta, trimit pe Neeman, Sluga mea, ca să cureţi lepra de pe el. 
(...) Și a venit Neeman cu caii şi cu căruţa sa, oprindu-se la poarta casei lui 
Elisei. lar Elisei a trimis la el pe sluga sa să-i zică: Du-te şi te scaldă de şapte ori 
în Iordan, că ţi se va înnoi trupul tău şi vei fi curat! Neeman însă S-a mâniat şi a 
plecat, zicând: lată, socoteam că va ieşi el şi, stând la rugăciune, va chema 
numele Domnului Dumnezeului său, îşi va pune mâna pe locul bolnav şi va 
curăţi lepra. Au doară Abana şi Farfar, râurile Damascului, nu sunt ele mai 
bune decât toate apele lui Israel? Nu puteam eu oare să mă scald în ele şi să mă 
curăţ? Şi aşa s-a întors şi a plecat mânios. Dar slugile lui, apropiindu-se, i-au 
grăit şi i-au zis: Stăpâne, dacă proorocul i-ar fi zis să faci ceva însemnat, oare 
n-ai fi făcut? Cu atât mai vârtos trebuie să faci când ţi-a zis numai: Spală-te şi 
vei fi curat! Atunci el s-a coborât şi s-a cufundat de şapte ori în lordan, după 
cuvântul omului lui Dumnezeu, şi i s-a înnoit trupul ca trupul unui copil mic şi 
S-a curăţit. ” (4 Regi 5, 1-14). 


Cea de-a doua minune săvârşită prin mâna lui Elisei este cea cu un topor căzut în 
apă. "Şi ajungând la Iordan, s-au apucat de tăiat copaci. Şi când a prăvălit 





unul o bârnă, i-a căzut toporul în apă şi a strigat acela şi a zis: Ah, stăpânul 
meu! Acesta îl luasem împrumut. A zis omul lui Dumnezeu: Unde a căzut? Şi 
acela i-a arătat locul. lar Elisei a tăiat o bucată de lemn şi, aruncând-o acolo, a 
ieşit toporul deasupra. Apoi a zis: Ia-ţi-l! Şi acela a întins mâna şi l-a luat." (4 
Regi 6, 6). 


Iordanul este trecut şi de către luda Macabeul şi fratele acestuia, lonatan Macabceul, 
în timpul războiului lor cu nabaetanii: "Și Iuda Macabeul şi Ionatan, fratele lui, 
au trecut Iordanul şi au mers cale de trei zile în pustiu." (1 Macabei 5, 24). Tot 
aici a avut loc şi o altă luptă, între Ionatan şi Bacchides. (1 Macabei 9, 42-49). 


Iordanul - apa în care a fost botezat Hristos 


Botezul Domnului, săvârşit când Acesta "era ca de 30 de ani" (Luca 3, 23), a avut 
loc în "Betania (Betabara), dincolo de Iordan" (loan 1, 28), ce nu trebuie 
confundată cu Betania din apropierea Ierusalimului, sau "la Enom, aproape de 
Salim" (loan 3, 23). 


Locul presupus al Botezului, numit în evreieşte Yardenit - locul "lordănitului" -, nu 
departe de ieşirea lordanului din Marea Galileei, cam unde se află astăzi kibutul 
(colonia agrară) Degania Alef, a devenit loc de pelerinaj: înveşmântaţi în alb, 
nenumărați pelerini îşi aşteaptă rândul să fie cufundați, precum Hristos şi 
contemporanii Săi, în "apa sfântă" a Iordanului - simbolică poartă a Împărăției 
deschisă tainic de Hristos, Domnul Vieţii şi al Învierii. 


Noul Testament mărturiseşte faptul că Sfântul loan Botezătorul săvârşea "botezul 
pocăinţei" în apa râului Iordan: "Jar Ioan avea îmbrăcămintea lui din păr de 
cămilă, şi cingătoare de piele împrejurul mijlocului, iar hrana era lăcuste şi 
miere sălbatică. Atunci a ieşit la el Ierusalimul şi toată ludeea şi toată 
împrejurimea lordanului. Și erau botezați de către el în râul Iordan, 
mărturisindu-şi păcatele. ” (Matei 3, 5-6). 


"Iar după ce lisus a Sfârşit cuvintele acestea, a plecat din Galileea şi a venit în 
hotarele Iudeii, dincolo de Iordan. au mers după El mulţimi multe şi i-a vindecat 
pe ei acolo." (Matei 19, 1). "Și sculându-Se de acolo, a venit în hotarele ludeii, de 
cealaltă parte a Iordanului, şi mulțimile s-au adunat iarăşi la EI şi iarăşi le 
învăţa, după cum obişnuia." (Marcu 10, 1). 


Mulţimile îl urmăreau adesea, pentru a se împărtăşi de cuvântul Său, cel cu putere 
multă: "$i mulțimi multe mergeau după El, din Galileea, din Decapole, din 





Ierusalim, din ludeea şi de dincolo de Iordan." (Matei 4, 25) "lisus, împreună cu 
ucenicii Lui, a plecat înspre mare şi mulțime multă din Galileea şi din ludeea L- 
a urmat. Din Ierusalim, din Idumeea, de dincolo de Iordan, dimprejurul Tirului 
şi Sidonului, mulţime mare, care, auzind câte făcea, a venit la EL." (Marcu 3, 7- 
8). 


În momentul în care fariseii căutau să-L prindă pe Mântuitorul, Acesta s-a refugiat 
în părțile Iordanului, unde a predicat Sfântul loan. "Căutau deci iarăşi să-L prindă 
şi lisus a scăpat din mâna lor. Şi a plecat iarăşi dincolo de Iordan, în locul unde 
Ioan boteza la început, şi a rămas acolo." (loan 10, 39-40). 


Râul Iordan - procesiunea de la Botezul Domnului 


În fiecare an, la data de 6 ianuarie, întreaga creştinătate sărbătoreşte Botezul 
Domnului lisus Hristos. În această zi de sărbătoare Patriarhul Ierusalimului, însoţit 
de numeroşi episcopi, preoţi şi credincioşi veniți din toată lumea creştină 
organizează o mare procesiune la râul lordan. Această procesiune reactualizează 
pentru fiecare generaţie evenimentele desfăşurate pe malul acestui râu, cu peste 
două mii de ani în urmă, când Fiul lui Dumnezeu, a coborât smerit la apele 
Iordanului pentru a primi botezul din mâinile Sfântului loan Botezătorul. El nu 
avea păcate, dar, după cuvântul Scripturii, era "Mielul lui Dumnezeu, care venise 
Să ridice păcatele lumii." 


Procesiunea care se desfăşoară în această zi la lordan începe foarte de dimineaţă 
după ce autorităţile deschid porţile zonei de frontieră dintre Israel şi Iordania, zona 





extrem de securizată. Pe culoarul special amenajat pătrund aici zeci şi sute de 
autobuze şi maşini pline cu oficialități şi pelerini. 


Odată ajunşi la Biserica Sfântul loan Botezătorul, din apropierea râului, ierarhii se 
îmbracă în veşminte de sărbătoare şi după săvârşirea Sfintei Liturghii se îndreaptă 
pe jos spre râul Iordan. Drumul spre apa lordanului este puţin în coborâre şi deja 
mulți pelerini sunt ajunşi la locul Botezului Domnului, loc amenajat astăzi cu un 
spaţiu special pentru săvârşirea sfintei slujbe şi mai multe trepte care permit 
coborârea în vadul râului. Cu toţii cântă troparul Botezului Domnului: "În Iordan, 
botezându-Te Tu, Doamne..." 


Procesiunea şi mulțimile de astăzi ne amintesc şi de numeroșii evrei care coborau 
în vechime la lordan pentru a asculta predica înflăcărată a Sfântului loan 
Botezătorul, cât şi pentru a primi botezul. În acest loc a venit din Galilea şi lisus 
pentru a se boteza, dar văzând loan că lisus vine la el pentru a primi Botezul l-a 
oprit pe Acesta zicând: "Eu am trebuinţă să fiu botezat de către Tine". Sfântul 
loan cunoştea că el botează cu apâ spre pocăință, dar lisus boteza "cu Duh Sfânt şi 
cu foc." 


Și botezându-se lisus, când a ieşit din apă, îndată cerurile s-au deschis şi Duhul lui 
Dumnezeu s-a văzut pogorându-se peste EI ca un porumbel, iar glasul Tatălui s-a 
auzit din ceruri zicând: "Acesta este Fiul Meu cel iubit, întru care am binevoit, pe 
Acesta să-L ascultați”. Natura însăşi l-a recunoscut pe Creator şi apele 
Iordanului s-au întors ca o plecăciune înaintea ziditorul lor. 


În partea cealaltă a Iordanului, în dreptul localităţii Betabara, loc în care tradiţia 
stabileşte locul exact al Botezului Domnului sunt adunaţi creştinii din lordania care 
săvârşesc şi ei în acelaşi timp sfânta slujbă a sfințirii apelor. Până nu de mult, 
Patriarhul ortodox al Ierusalimului, binecuvânta apele dintr-o barcă aflată în 
mijlocul Iordanului, dar recent a fost construit un pod din lemn care permite 
accesul slujitorilor până în mijlocul apei. După cuvenitele rugăciuni şi 
binecuvântări, Patriarhul aruncă în apă o cruce din lemn spre care mulţi tineri 
înoată. Se crede că primul credincios care ajunge la sfânta cruce va avea un an bun 
şi multe binecuvântări de la Dumnezeu. 





Cântecele sărbătorii şi mulțimea credincioşilor produc o vie emoție. Mai mulți 
porumbei albi eliberaţi, înconjoară pentru câtăva vreme locul Botezului amintind 
de Epifania Domnului. Credincioşii autentici confirmă că pentru câteva clipe apele 
Iordanului se întorc spre a cinsti în felul lor sărbătoarea aceasta. Deşi afară este 
destul de frig la această dată calendaristică mulți dintre credincioşi se aruncă în 
apele Iordanului îmbrăcaţii fiind în nişte cămăşi albe şi lungi numite "crijme", pe 
care apoi le păstrează cu grijă pentru a le îmbrăca după obştescul sfârşit. 


Ceilalţi credincioşi de diferite naţiuni se apropie cu evlavie şi osebită emoție pentru 
a fi binecuvântaţi de Patriarh prin stropirea cu apă sfințită. După aceea, cu buchete 
de busuioc în mâini, cu toții coboară la apele râului pentru a-şi umple vasele cu 
agheasmă. Aceasta se păstrează mult timp în vase curate şi se poate consuma 
dimineaţă pe nemâncat, mai ales în zilele de post sau în zilele mai importante din 
viață Sau în care dorim să rezolvăm diverse trebuinţe. Sfinţenia acestei ape aduce 
tuturor credincioşilor mult ajutor sufletesc, vindecând pe cei bolnavi şi alungând 
din viaţa şi casele credincioşilor toată lucrarea cea rea a duhurilor necurate, cu 
toate uneltirile lor cele rele. 


În cele din urmă Patriarhul, sau alt episcop ţine o cuvântare în care prezintă 
credincioşilor evenimentele petrecute aici în decursul istoriei biblice începând de la 
trecerea în pământul făgăduinţei şi până la profetul Ilie, Sfântul loan Botezătorul, 
Maria Egipteanca şi alţi mari sfinți care au păşit pe aici. Este aproape imposibil ca 
toate acestea să nu-l transpună pe omul credincios în spaţiul credinței şi al 
prezenţei lui Dumnezeu. Chiar dacă nu a intrat cu cei curajoşi în apele Iordanului, 





oricine simte de acum o înnoire şi o uşurare care îi dă credinţă şi râvnă de a păşi 
mai mult pe urmele lui Dumnezeu care s-a arătat şi a făcut multe minuni aici. 


Întoarcerea înapoi a râului lordan, dinspre Marea Moartă (apă extrem de sărată, 
lipsită de vieţuitoare), înspre Marea Galileii (apă dulce, cu mulți peşti şi vegetaţie 
abundență), trimite încă din momentul Botezului spre activitatea Mântuitorului de 
a întoarce lumea de la moarte la viaţă. 





Râul Iordan - apa în care a fost botezat Mântuitorul Hristos 


loan Botezătorul a anunţat venirea lui Mesia pe malul răsăritean al Iordanului. Pe 
acest mal, vizavi de oraşul Ierihon, a venit lisus pentru a fi botezat de loan 
Botezătorul în apele Iordanului. Acest loc a fost identificat de creştinii secolului 
III. Astăzi în locul respectiv există o biserică destul de frumoasă şi mulţi creştini 
vin aici pentru a imita gestul lui Hristos. 


SR o 2 


Râul lordan este cel mai important şi cel mai mare râu din Țara Sfântă. Izvorăște 
de la poalele muntelui Ermon, la granița de nord a Palestinei cu Libanul, străbate 
valea Hula şi se revarsă mai întâi în lacul Tiberiadei. Apoi îşi continuă traseul de 
aproximativ 250 de km până la Marea Moartă. Este vorba despre cel mai important 
râu al Ţării Sfinte, care dă viaţă aproape întregii ţări şi contribuie în mod deter- 
minant la dezvoltarea economiei bazate pe agricultură şi creşterea animalelor. În 
evreieşte se numeşte larden. 


loan Botezătorul a anunţat venirea lui Mesia pe malul răsăritean al Iordanului. Pe 
acest mal, vizavi de oraşul Ierihon, a venit lisus pentru a fi botezat de Ioan Bote- 





zătorul în apele Iordanului. Acest loc a fost identificat de creştinii secolului III. 
Astăzi în locul respectiv există o biserică destul de frumoasă şi mulți creştini vin 
aici pentru a imita gestul lui Hristos. 


De menţionat că Sfinţii Părinți ai Bisericii noastre, în special Origen și Eusebiu, 
părintele Istoriei Bisericeşti, localizează botezul Domnului lângă Betabara (tre- 
cătoare). Locul s-a numit astfel de la faptul că, potrivit surselor, poporul Israel a 
trecut pe aici la intrarea în Pământul Făgăduinţei. Este vorba despre locul unde 
Israel a trecut Iordanul în mod minunat, în drum spre Pământul Făgăduinţei, după 
40 de ani de rătăciri prin pustiu. Imediat ce preoţii care ţineau chivotul Legă- 
mântului, cu Tablele Legii, au călcat peste apele Iordanului, ele s-au dat în lături, 
creându-se astfel un loc de trecere pe unde tot poporul a intrat în pământul 
strămoşilor lui. Pe malurile Iordanului a venit leprosul Neeman „şi s-a cufundat de 
şapte ori în lordan și i s-a înnoit trupul ca trupul unui copil mic şi s-a curățit” (4 
Regi, 5, 14). 


Alăturarea dintre locul botezului lui Hri-stos şi evenimentul intrării israeliților în 
Pământul Făgăduinţei nu este întâmplătoare. În acest mod se leagă Vechiul 
Testament de cel Nou, arătându-se în acelaşi timp că după cum trecerea evreilor 
avea drept scop cucerirea Pământului Făgăduinţei, tot aşa şi botezul este mijlocul 


de cucerire a eternei Impărăţii, a Impărăţiei Cerurilor. 


Râul Iordan - galerie foto 
https://doxologia.ro/imagine/raul-iordan-galerie-foto 


(Foto) Betabara — locul Botezului Domnului nostru lisus Hristos 


https://doxologia.ro/locuri-sfinte/betabara-locul-botezului-domnului-nostru-iisus- 
hristos-galerie-foto 


(Locurile Sfinte, Fundaţia Centrul Cultural Elen, p. 85) 





Dumitru Manolache - Iordanul, râu biblic 


Iordanul, pe lângă cele două izvoare principale de la poalele muntelui Hermon are 
o mulţime de izvoare secundare care se varsă în el pe o distanţă de circa 10 km la 
sud de Dan. Până la vărsarea în Lacul Tiberiadei un singur pod traversează râul: 
podul Fiicelor lui Iacob; numele nu are nici o legătură cu patriarhul din Vechiul 
Testament care poartă acest nume. De la ieşirea din Lacul Tiberiadei şi până la 
vărsarea în Marea Moartă, pe o distanță de 320 km (104 km în linie dreaptă) 
străbate o regiune pustie. 


Afluenții mai importanți ai Iordanului sunt: larmuc, în partea de răsărit, care 
marchează graniţa între Golanul sirian şi munţii Transiordaniei, Nahal Harod, spre 
apus, care brăzdează o parte din câmpia Esdrelonului. 


Uadi Zerka — laboc, cum îl numeşte Biblia —, izvorăşte în apropierea Amanului. Pe 
malul acestui pârâu a avut loc a doua teofanie a lui Iacob, povestită în Geneză (cf. 
Gen 32,24-32) când patriarhul a primit numele de Israel. 


Uadi Fără, afluentul venind dinspre apus, izvorăşte din munţii Samariei, 
deschizând o vale largă până la Iordan, numită Valea Patriarhilor. 





Trestia înaltă, sălciile şi tamarinii acoperă țărmurile lordanului. Cum apele lui nu 
servesc la irigaţii, din punct de vedere economic Iordanul nu a trezit niciodată 
vreun interes deosebit; pe țărmurile lui nu a apărut niciodată în istorie vreo cetate. 
În cartea lui losua trecerea Iordanului de către israeliți purtând înainte Arca 
Alianţei este descrisă în acelaşi stil în care este descrisă trecerea Mării Roşii (cf. 
los 3,14). 


Pe vremea judecătorilor râul era considerat drept hotarul răsăritean al pământului 
aparținând lui Dumnezeu, astfel încât în Biblie expresia: a trece Iordanul însemna a 
trece în pământul care îi aparţine lui Dumnezeu (cf. los 22,19). 


Pentru a marca în mod concret continuitatea poporului israelit, profeţii au ales 
Iordanul ca loc unde au săvârşit semne. Profetul Elizeu s-a născut pe valea 
Iordanului. 


Naaman, generalul regelui din Damasc, vine să-l caute pe profetul Elizeu şi după 
ce se spală de şapte ori în apele Iordanului, după cum îi spusese profetul, se curăță 
de lepră; e singurul caz când se acordă apelor Iordanului o putere miraculoasă (cf. 
2Rg 5). 


loan Botezătorul predică convertirea la râul Iordan, administrând botezul pocăinței 
ca pregătire a venirii lui Mesia. 


Apele Iordanului devin sfinte o dată cu botezul pe care Isus îl primeşte din mâinile 
lui loan (cf. Mc 1,5-9). 


Mănăstirea Sfântul loan Botezătorul 


Mănăstirea greacă restaurată în secolul al XIX-lea se află pe ruinele unei fortărețe 
construite de împăratul Iustinian pentru a-i apăra pe pelerini. O biserică închinată 
Înaintemergătorului exista aici deja din secolul al V-lea. Sfânta Maria Egipteanca 
(f 421) în ziua convertirii sale a plecat de la Ierusalim la Iordan spre a vizita 
biserica Sfântul loan. 


In apropierea mănăstirii e locul unde din secolul al V-lea e comemorat botezul lui 
lisus. Diferite confesiuni: catolici, copţi, abisinieni îşi au amenajate aici spaţii unde 
celebrează slujbele lor religioase la Epifanie. 


„În vremea aceea, a venit lisus din Nazaretul Galileii şi a fost botezat de loan în 
Iordan. Şi îndată, când ieşea Iisus din apă, el a văzut cerurile deschise şi Duhul 





coborându-se peste el ca un porumbel. Şi din ceruri s-a auzit un glas care zicea: 
«Tu eşti Fiul meu preaiubit, în tine îmi găsesc toată plăcerea»" (Mc 1,9-11). 


De la bun început, creştinii au obişnuit să vină în pelerinaj în acest loc. În special 
catecumenii, în primele veacuri ale Bisericii, ţineau să primească Botezul în acelaşi 
loc unde fusese botezat lisus. La sărbătoarea Epifaniei comunitatea creştină din 
Ierusalim, în frunte cu episcopul, venea să celebreze în acest loc Botezul 
Domnului. O cruce de lemn înfiptă în mijlocul râului marca locul unde fusese 
botezat lisus. Două scări de marmură duceau spre apa Iordanului. Creştinii 
îmbrăcaţi în mantia albă cu care fuseseră îmbrăcaţi în ziua botezului şi pe care o 
păstrau pentru ziua înmormântării, coborau în apă şi reînnoiau promisiunile 
baptismale. În secolele trecute, când beduinii îi jefuiau pe pelerini în această 
regiune, se formau caravane numărând uneori 3.000 de persoane însoţite de 
plutoane de soldaţi înarmaţi care coborau la Iordan în pelerinaj. Astăzi, fiind un 
punct de frontieră cu lordania, accesul este extrem de dificil la locul tradiţional al 
botezului lui lisus, el fund înlocuit cu un alt loc, accesibil, situat în apropierea 
ieşirii Iordanului din Lacul Genezaretului. 


La locul botezului lui lisus sunt de asemenea amintiţi profeţii Ilie şi Elizeu care au 
trecut în mod miraculos Iordanul. Dincolo de râu e locul unde se consideră că Ilie 
s-a înălţat la cer în carul de foc. Aici pe ţărmul oriental se consideră a fi Betania 
sau Betabara de dincolo de Iordan unde boteza loan şi unde a venit delegaţia din 
Ierusalim spre a-l legitima pe Botezător (cf. In1,19-28). Se mai pot vedea ruinele 
unei biserici bizantine construită pe la anul 500 cu o capelă închinată sfintei Maria 
Egipteanca, convertită care a făcut pocăință într-o grotă de pe malul Iordanului, 
prin apropiere. 


Următorul articol a fost preluat din ziarul Gardianul: 
«Betania de dincolo de Iordan» pe harta-mozaic de la Madaba 


Începând din 1996, timp de mai bine de zece ani, în zona Betaniei, dincolo de 
Iordan, de-a lungul râului Wadi al-Kharrar, arheologii iordanieni au scos la iveală 
dovezi indubitabile care atestă faptul că aici a fost botezat lisus Hristos. Ele 
confirmă informaţiile textelor biblice, istorisirile pelerinilor şi ale istoricilor, 
tradiţiile locale ortodoxe, precum şi informaţiile înscrise în celebra hartă-mozaic a 
Țării Sfinte din biserica Sfântului Gheorghe de la Madaba din secolul al VI-lea 
d.Hr. „Betania dincolo de Iordan“, expresie pe care tot am pomenit-o ca loc al 
Botezului, este de fapt malul estic al celebrului râu. În Evanghelia lui Ioan se spune 
că lisus a trecut Iordanul spre locul unde loan a botezat pentru prima oară. Matei, 





la rândul lui, afirmă că lisus a venit din Galileea la Iordan pentru a fi botezat de 
loan, în timp ce Marcu spune că lisus a venit din Nazaret în Galileea şi că a fost 
botezat de loan în Iordan. Un lucru este cert: aşezările antice descoperite de-a 
lungul râului Wadi al Kharrar şi pe vechiul loc de vărsare al acestuia în Iordan 
confirmă aceste informaţii. 


Botezul, în apropierea dealului de pe care s-a înălţat Ilie 


Locul Botezului este foarte aproape de lerihon, Marea Moartă şi chiar de 
Ierusalim, în imediata vecinătate a dealului de pe care Sfântul Ilie a fost ridicat la 
ceruri într-un car de foc. 


4 Iată ce spuneau pelerinii din Bordeaux la anul 333 d.Hr: „La 5 mile de 
Marea Moartă, lângă Iordan, este locul unde Domnul a fost botezat de 
Ioan şi deasupra malului îndepărtat al aceluiaşi loc este dealul de unde 
Ilie a fost ridicat la ceruri“. 

+ Pe la anul 530. d.Hr., Teodosius, referindu-se la acelaşi loc, spunea: „Unde 
Domnul a fost botezat dincolo de lordan, este un mic munte numit 
Hermon. Acolo a fost Sfântul Ilie ajuns din urmă. Sunt 5 mile de locul 
unde a fost botezat Domnul până la vărsarea Iordanului în Marea 
Moartă. 

4 Cam acelaşi lucru scria şi Antonius din Piacenza, în jurul anului 570 d.Hr.: 
„Acesta este locul unde Ilie a fost ridicat la ceruri. În acest loc este micul 
deal Hermon, menţionat în Psalm. La poalele muntelui, la 7 dimineaţa, un 
nor S-a format deasupra râului, şi a ajuns deasupra Ierusalimului în zori, 
deasupra bazilicii din Sion, bazilicii de la Mormântului lui Hristos şi 
bazilicii Sfintei Maria şi Sfintei Sofia. Deasupra acestor locuri roua 
cobora în râuri, iar oamenii bolnavi o adunau. În acele zile, toate felurile 
de mâncare erau făcute din rouă, iar în locurile unde aceasta cădea, multe 
boli erau vindecate. Aceasta era roua despre care psalmistul a vorbit“... 

+ La rândul său, pelerinul rus, stareţul Daniel, impresionat de acest loc, scria 
pe la 1106: „Nu departe de râu, la o distanţă de două aruncături de săgeți, 
este locul unde profetul Ilie a fost ridicat la ceruri în car de foc. Acolo se 
află şi peştera Sfântului loan Botezătorul. Un frumos torent plin de apă 
curge peste pietre spre lordan. Apa este foarte rece şi are un gust foarte 
bun. Este apa pe care loan a băut-o în timp ce trăia în Sfânta peşteră“. 


Mănăstiri, chilii, bazine de apă şi biserici descoperite 
la locul Botezului Domnului 





Intr-un perimetru sacru relativ restrâns din zona Betaniei, locul unde a fost botezat 
Mântuitorul, au fost descoperite mănăstiri, mai multe biserici şi chilii, din epoci 
diferite, toate ridicate pentru a păstra vie amintirea marelui eveniment. 


Săpăturile arheologice au scos la iveală urmele unei mănăstiri bizantine din 
secolele V-VI, numită Rhotorius, Biserica Nordică, care poseda un mozaic ce 
păstrează semnul crucii în mai multe locuri şi o inscripţie în greceşte din care 
reiese că a fost ridicată pe vremea lui Rhotorius. 


O altă biserică este cea numită Biserica vestică, unde au fost descoperite urme de 
ceramică bizantină. Este de remarcat de asemenea prezenţa unei săli de rugăciune 
din secolul al IV-lea, pavată cu un mozaic alb, şi sistemul de aducțiune a apei, 
format din canale, fântâni, rezervoare şi bazine construite în secolele al V-lea şi al 
VI-lea. 


Foarte interesante sunt urmele celor trei mari bazine de apă, primul datând din 
perioada romană târzie, adică secolele al III-lea şi al IV-lea. Ele dispun de scări din 
piatră pe care coborau în apă cei ce urmau să fie botezați. 


În secolele al V-lea şi al VI-lea a fost construită o altă biserică, folosită de pelerinii 


care ajungeau în zonă. Rămăşiţele ei se numesc astăzi Biserica Papei loan Paul al 
II-lea, în amintirea vizitei pe care a afectuat-o aici în anul 2000 şi a declarației sale 
publice ca acesta este adevăratul loc al Botezului Domnului, conform, evident, 
informaţiilor certe aflate din celebrele documente antice sau mai târzii existente la 
Vatican. 


Mozaicul de pe podea păstrează încă decoraţiuni în formă de cruce. 


Această biserică şi existența unei baze de cazare a pelerinilor, care datează din 
secolul al IV-lea, demonstrează faptul că locul era foarte vizitat de pelerini. Ei 
treceau lordanul, aproape de Ierihon, vizitau aşezămintele creştine existente de-a 
lungul văii râului Wadi al-Kharrar, îndreptându-se fie spre Muntele Nebo, locul 
unde Dumnezeu S-a întâlnit cu Moise şi i-a arătat Țara Făgăduinţei, fie spre 
lerusalim.Remarcabil este şi vechiul bazin, descoperit în zona joasă a Betaniei, 
foarte aproape de râul Iordan, de dimensiuni apreciabile, care a fost folosit pentru 
botezuri în grup în perioada bizantină.Nu departe de acest complex eclezial se află 
izvorul lui loan Botezătorul de la Tell Mar Elias, a cărui curgere ajungea aproape 
de biserica ce purta numele sfântului amintit şi a cărui apă era folosită atât pentru 
consumul curent cât pentru botezuri. Cercetările efectuate au identificat în zonă şi 
două peşteri, cu foarte multe chilii săpate în marmă, în care călugării aveau acces 





cu ajutorul frânghiilor sau a scărilor, apoi o adevărată lavră, cu o mănăstire şi mai 
multe chilii pentru călugării pustnic. 


Împăratul Anastasius a marcat locul botezului lui lisus 
Pe malul estic al Iordanului, pe teritoriul actual al Iordaniei, arheologii au 
descoperit ruinele bisericii „loan Botezătorul“, construită în timpul împăratului 
Anastasius (491-518 d.Hr.) pe locul despre care sursele istorice, informaţiile 
arheologice şi tradiția spun că a fost botezat lisus Hristos. 


În acelaşi loc au mai fost identificate urmele a două bazilici, legate prin trepte de 
marmură de un monumental şi unic baptisteriu cruciform pentru botez, peste care a 
fost construită biserica-capelă. După distrugerea ei, o altă capelă a fost construită 
pe rămăşiţele pilonului nord-vestic.Construcţiile de pe malul Iordanului sunt 
mărturia determinării credincioşilor de a ridica memoriale la locul unde credeau că 
loan L-a botezat pe lisus. În acest sens, Theodosius (530 d.Hr.) scria: „....În locul 
unde Domnul a fost botezat este un singur stâlp şi pe stâlp o cruce de fier a fost 
fixată. Acolo este, de asemenea, biserica «Sfântului loan Botezătorul», pe care a 
construit-o împăratul Anastasius. Această biserică este foarte impunătoare, fiind 
construită deasupra unor încăperi mari, ţinându-se cont de revărsarea 
Iordanului“. 


La rândul său, Antoninus din Piacenza consemna şi el: „...De partea Iordanului, 
unde Domnul a fost botezat, la locul unde apa revine în matca ei, trepte de 
marmură coboară în ea“.Arculfus (670 d.Hr.) scria şi el: „...La marginea râului 
este o biserică mică pătrată, construită, după cum se spune, pe locul unde s-a 
avut grijă de îmbrăcămintea Domnului în timpul în care a fost botezat. Aceasta 
este ridicată astfel încât să nu poată fi inundată, pe patru bolți din piatră, stând 
deasupra apelor care curgeau pe sub.“ 


Starețul Daniel (1106-1107 d.Hr.) notă şi el: „Locul unde Hristos a fost botezat 
este depărtat de râul Iordan precum distanţa la care poate arunca un om o piatră 
mică. Există o mică capelă cu un altar. Aceasta marchează locul unde loan 
Înaintemergătorul L-a botezat pe Domnul nostru lisus Hristos“. 


Aşa cum descriau pelerinii, aceste aşezăminte, care fuseseră ridicate pentru a 
menţine vie amintirea Botezului Domnului lisus Hristos în conştiinţa generaţiilor 
de creştini, au fost folosite de la începutul secolului al VI-a şi până la începutul 
secolului al XII-lea, când au fost distruse în timpul conflictelor din zonă. În zilele 
noastre, în imediata apropiere a sitului arheologic, a fost ridicată o frumoasă 
biserică ortodoxă rusească. Un mare milionar rus a sponsorizat aurirea turlelor. 





Pânza de pe faţa Mântuitorului, păstrată în peşterile de la Betania 


Pelerinul Antoninus din Piacenza istorisea în jurul anului 570 d.Hr. o legendă 
despre zona sacră a Betaniei: „Pe ţărmul Iordanului este o peşteră cu chilii 
pentru şapte fecioare. Fecioarele sunt duse acolo când sunt foarte tinere. Când 
una dintre ele moare, este îngropată în propria chilie şi altă chilie este săpată în 
piatră pentru ca altă fecioară să o înlocuiască, pentru păstrarea numărului de 
şapte fecioare... Se spune că bucata de pânză pe care Domnul a avut-o aşezată pe 
faţă (la punerea în mormânt, n.n) este păstrată în acest loc“. 


În zonă mai exista o legendă, care povesteşte despre prezenţa aici a Mariei 
Egipteanca. Aceasta, în timp ce se ruga Fecioarei Maria, la Ierusalim, a auzit o 
voce care i-a spus să treacă Iordanul pentru a-şi găsi liniştea. Amintirea prezenţei 
acestei sfinte în zona Betaniei este certificată de descoperirea a două construcții din 
perioada bizantină şi respectiv otomană. 


Visul călugărului de la «Sfântul Eustorgius», bolnav de febră 


Scriitorul John Moschus povestea în secolul al VII-lea experienţa personală a unui 
călugăr trăită în peşterile mănăstirilor din zona Betaniei. Asfel, în pelerinajul său 
la Sinai, trecând prin Ayla (astăzi Aqaba, în sudul Iordaniei), un călugăr de la 
mănăstirea „Sfântul Eustorgius“ din Ierusalim a trecut râul lordan. Fiind atins 
de o febră violentă, a trebuit să se retragă într-o peşteră din Betania de dincolo 
de Iordan. După trei zile i s-a arătat în vis loan Botezătorul, care i-a spus: 
„Această peşteră mică e mai măreaţă decât Muntele Sinai. Domnul nostru lisus 
Hristos Însuşi a venit aici să-mi facă o vizită“. Convins de vis şi vindecat de 
boală, călugărul a transformat peştera într-o biserică pentru pustnicii din zonă. 
„Este locul numit Lavra Saphsaphas, lângă Iordania“, concluzionează John 
Moschus. 


Apa Iordanului - Poarta prin care intri purificat în Împărăţia lui Dumnezeu 


Râul Iordan, în care a fost botezat Mântuitorul lumii, este pomenit în Biblie de 150 
de ori, dar episodul cel mai important în care este implicat rămâne, fără îndoială, 
Botezul Domnului. Aşa cum trecerea lordanului are pentru vechiul Israel 
semnificaţia intrării în Ţara Făgăduinţei, cu alte cuvinte sfârşitul robiei şi rătăcirii 
în pământ străin, tot aşa pentru creştini, lordanul semnifica trecerea la o nouă 
condiţie spirituală, purificarea prin botez, în vederea intrării în Împărăţia lui 
Dumnezeu.Râul lordan are o lungime totală de 360 km, tivind o lungime de 180 
km, aproape în linie dreaptă, la răsărit, Țara Sfântă, vechiul Cannan sau Palestina, 





ce corespunde în mare actualului stat Israel. Întreaga regiune, până la ţărmul Mării 
Moarte, e cunoscută sub numele de Ținutul Iordanului. 


În vremurile Botezului, dincolo de Iordan se întindea pustia, din care a fost scris să 
răsune glasul lui Ioan, Înaintemergătorul Domnului, şi unde Hristos Însuşi S-a 
retras timp de 40 de zile, după Botez, rugându-Se, postind şi biruind întreita ispită. 
În evreieşte, Vărdei, adică ÎOEĂARUI, înscamnă „CARECODOALĂ. lordanul are 
trei izvoare şi coboară, după ce iese din Marea Tiberiadei, pe care o străbate pe o 
lungime de 20 km, până la 465 m sub nivelul mării, pierzându-se în Marea Moartă. 


Botezul Domnului a avut loc în Betania, după cum spune Luca, „dincolo de 
Iordan“ (loan 1,28), ce nu trebuie confundată cu Betania din apropierea 
Ierusalimului, sau la „Enom“, mai aproape de Salim“ (loan 3, 23)Astăzi, parte 
evreiască a Iordanului, în dreptul locului unde s-a săvârşit Sfântul Botez, se 
numeşte Yardenit şi este situată nu departe de ieşirea Iordanului din lacul 
Ghenizaret, numit şi Marea Tiberiadei, cam pe unde se afla kibutul (colonie agrară) 
Degania Alef. 

Imagine de la Tel Dan, unul din locurile de unde izvorăşte râul Iordan. 








Capătul Lacului Genezaret, de unde Iordanul continuă să curgă pentru a ajunge 
în Marea Moartă. 





Râul Iordan, la Ieşirea din Lacul Genezaret (la Yardenit). 

Râul Iordan la ieşirea din Lacul Genezaret (la Yardenit). 


Deşi suntem în plin pustiu, unde trece Iordanul totul e verde. 





În această zonă Iordanul trasează şi granița dintre Israel şi Cisiordania. 





Arhim. Mihail Stanciu — Mărturiile Icoanei: Botezul Domnului 


În Iordan botezându-te Tu Doamne, 
Închinarea Treimii S-a arătat, 

că glasul Părintelui a mărturisit Ție, 

Fiu iubit pe Tine numindu-Te, 

şi Duhul în chip de porumbel a adeverit 
întărirea Cuvântului, 

Cel ce Te-ai arătat, Hristoase, Dumnezeule, 
şi lumea ai luminat, mărire Ţie! 


Arătatu-Te-ai astăzi lumii 
şi lumina Ta, Doamne, S-a însemnat peste noi, 
Care cu cunoştinţă Te lăudăm. 
Venit-ai şi Te-ai arătat, 
Lumina cea neapropiată. 
(Troparul şi Condacul Botezului Domnului) 


i e se 





Câţi în Hristos v-aţi botezat, 
în Hristos v-aţi şi îmbrăcat. Aliluia. 
(Trisaghionul Praznical) 


Botezul Domnului — Icoană rusească, sec. XXI, colecţie particular 


Introducere 


Domnul lisus Hristos Şi-a asumat firea umană în deplinătatea ei, dar şi cu toate 
neajunsurile ei, pentru a o curăţi şi a o pune iarăşi în legătură directă cu Izvorul 
vi€ţii şi al iubirii veşnice. Pentru a fi om adevărat, firea umană a lui Hristos 
cunoaşte creşterea firească şi treptată („Și lisus sporea cu înţelepciunea şi cu 
vârsta şi cu harul la Dumnezeu şi la oameni.” Luca 2, 52). Vicţuind smerit şi 
ascultător în Nazaret până la treizeci de ani (vârsta maturității, la evrei), 
Mântuitorul Hristos îşi începe misiunea Sa pământească, lucrarea de mântuire a 
omenirii robită păcatului, nu printr-un act extraordinar, miraculos, ci prin 
supunerea faţă de legile condiției umane, prin chenoza Sa. Astfel, vine la loan ca 





să fie botezat cu botezul pocăinţei, EI care era fără de păcat şi Însuşi Dumnezeu- 
izvorul a toată curăţia şi sfinţenia. S-a smerit însă, ca prin ascultarea Sa deplină 
faţă de  Dumnezeu-Tatăl, să  plinească „toată dreptatea” Legii vechi, 
desăvârşindu-o prin Noul Său Legământ. Căci „Legea şi proorocii au fost până 
la loan; de atunci împărăţia lui Dumnezeu se binevesteşte şi fiecare se sileşte 
spre ea.” (Luca 16, 16). Astfel, evenimentul Botezului Domnului marchează 
punctul culminant al maturității lui Hristos, deplinătatea umanităţii Sale. 


Înaintemergător, botezător dar şi ucenic, Sfântul loan împlineşte cu supunere 
botezul asupra lui Hristos. Totodată, prinatingerea Fiului lui Dumnezeu, 
prin vederea Duhului Sfânt în chip de porumbel şi prin auzirea glasului lin al 
Tatălui, el devine martor nemincinos, descoperind lumii dumnezeirea lui Hristos, 
precum au vestit oarecând magii şi păstorii, la Naşterea Sa, ori dreptul Simeon şi 
proorocița Ana, la Întâmpinarea Sa în templul din Ierusalim, şi alți oameni, care, 
asemenea lor, L-au recunoscut călăuziţi şi insuflaţi fiind de Duhul Sfânt. Această 
arătare a Sfintei Treimi (epifanie, în limba greacă) mărturiseşte, totodată, realitatea 
metaistorică a lui Dumnezeu: Tatăl iubitor naşte din veci pe Fiul Său şi purcede pe 
Duhul cel Sfânt care Se odihneşte în Fiul. 


Fiul cel veşnic şi iubit al lui Dumnezeu, intrând în apele Iordanului, vine în 


interiorul zidirii Sale, supusă şi ea stricăciunii prin căderea omului, pentru a o 
exorciza de toate puterile demonilor şi pentru a o sfinţi. Întreaga creaţie 
tresaltă, cutremurându-se de taina de a-L avea în mijlocul ei pe Cel Necuprins, dar 
bucurându-se de prezenţa şi binecuvântarea Sa. 


Sfinţirea lumii începe, aşadar, prin sfinţirea apei pe care o săvârşeşte Hristos la 
Botezul Său şi prin Botezul „cu Duh Sfânt şi cu foc” (Matei 3, 11), pregătindu- 
ne nouă, tuturor celor ce credem şi ne unim cu El în Biserica Sa, intrarea în 
Împărăţia lui Dumnezeu. 


Botezul Domnului 
Epifania — Dumnezeiasca arătare 


Sunt mărturii că până în veacul al IV-lea, Naşterea şi Botezul Domnului erau 
sărbătorite în aceeaşi zi — 6 ianuarie. Menţionată în Constituţiile Apostolice (5, 
13), sărbătoarea Botezului Domnului — Epifania era inițial prăznuită de creştinii 
din ţara sfântă. Este amintită de Sfinţii Ipolit al Romei şi Clement al Alexandriei în 
secolele II-III. Sfinţii Grigorie Teologul, loan Gură de Aur, Ambrozie de Milan au 





predicat cu ocazia sărbătorii Epifaniei, adeverindu-se astfel generalizarea ei în 
întreaga Biserică Ortodoxă. 


Reprezentarea iconografică a Botezului Domnului 


Temeiuri scripturistice: 

+ „În acest timp a venit lisus din Galileea, la Iordan, către loan, ca să Se 
boteze de către el. loan însă Îl oprea, zicând: „Eu am trebuinţă Să fiu 
botezat de Tine, şi Tu vii la mine?” Şi răspunzând, lisus a zis către el: 
» Lasă acum, că aşa se cuvine nouă să împlinim toată dreptatea. ”. Atunci 
L-a lăsat. lar botezându-se lisus, când ieşea din apă, îndată cerurile s-au 
deschis şi Duhul lui Dumnezeu S-a văzut pogorându-Se ca un porumbel şi 
venind peste EL. Și iată glas din ceruri zicând: „Acesta este Fiul Meu cel 
iubit întru Care am binevoit.”.” (Matei 3, 13-17) 

„„Și în zilele acelea, lisus a venit din Nazaretul Galileii şi S-a botezat în 
Iordan, de către loan. Şi îndată, ieşind din apă a văzut cerurile deschise şi 
Duhul ca un porumbel coborându-Se peste EL. Şi glas s-a făcut din ceruri: 
» Tu eşti Fiul Meu cel iubit, întru tine am binevoit. ”.” (Marcu 1, 9-11) 
„„Ș$i după ce s-a botezat tot poporul, botezându-Se şi lisus şi rugându-Se, s- 
a deschis cerul, Şi S-a coborât Duhul Sfânt peste EI, în chip trupesc, ca un 
porumbel, şi s-a făcut glas din cer: „Tu eşti Fiul Meu cel iubit, întru Tine 
am binevoit.”.” (Luca 3, 21-22) 
„A doua zi a văzut loan pe lisus venind către el şi a zis:”lată Mielul lui 
Dumnezeu, Cel ce ridică păcatul lumii. Acesta este despre Care eu am zis: 
După mine vine un bărbat, Care a fost înainte de mine, fiindcă mai înainte 
de mine era, şi eu nu-L ştiam; dar ca să fie arătat lui Israel, de aceea am 
venit eu, botezând cu apă.”. Şi a mărturisit loan zicând: „Am văzut Duhul 
coborându-Se, din cer ca un porumbel şi a rămas peste EL. Și eu nu-L 
cunoşteam pe El, dar Cel ce m-a trimis să botez cu apă, Acela mi-a zis: 
Peste Care vei vedea Duhul coborându-Se şi rămânând peste El, Acela 
este Cel ce botează cu Duh Sfânt. Şi eu am văzut şi am mărturisit că 
Acesta este Fiul lui Dumnezeu. ”. *(loan, 29-34) 


Compoziţia icoanei 


Icoana Botezului Domnului, ca şi slujbele praznicului şi cea consacrată sfințirii 
mari a apei, nu urmăreşte atât fixarea unui moment istoric, cât postulează o lectură 
duhovnicească, scoțând în relief trei aspecte esenţiale ale spiritualităţii creştine: 

- Divino-umanitatea lui Hristos 

- Teofania sau arătarea Sfintei Treimi 





- Creaţia restaurată. 


Stânga Centru Dreapta 


- bolta cerească 
Partea superioară - versant - raza - versant 
- porumbelul 


Mântuitorul Hristos 
în mijlocul 
râului lordan 


Partea Sfântul loan 
centrală Botezătorul 


Îngerii 
slujitori 


- pomul cu toporişca 


Partea inferioară 
- mal 


- făpturile marine - mal 


Persoane, sensuri şi simboluri ziditoare 
în icoana Botezului Domnului 


Bolta cerească, Raza. Porumbelul 


În partea superioară a compoziţiei apare o emisferă formată în general din trei zone 
de culoare gri-albăstrui în degrade. Aceasta este reprezentarea iconografică a bolţii 
cereşti, echivalentă, la nivel simbolic, cu cerurile deschise. Această emisferă 
semnifică totodată prezenţa lui Dumnezeu, a Sfintei Treimi, prezenţă evidențiată 
uneori şi printr-o mână care binecuvântează. În ceea ce priveşte icoana Botezul 
Domnului, această mână reprezintă iconografic glasul Tatălui care s-a auzit 
spunând: „Acesta este Fiul Meu Cel iubit întru Care am binevoit. "Din cadrul 
acestei emisfere porneşte o rază de lumină îndreptată spre Hristos. 





Aproape de extremitatea razei, deasupra creştetului Mântuitorului, este reprezentat 
într-un contur sferic un porumbel alb — chip al Duhului Sfânt care se arată în 


momentul Botezului Domnului „sub pogorământul unei înfăţişări trecătoare 
» 


Arătarea Duhului Sfânt la Botezul Domnului în chip de porumbel este explicată de 
Sfinţii Părinţi prin analogie cu potopul: 

„Aşa cum atunci lumea a fost curăţită de păcat prin apele potopului, iar 
porumbelul a adus o ramură de măslin în Arca lui Noe, vestind Sfârşitul 
potopului, şi pacea a revenit pe pământ, tot aşa, Sfântul Duh coboară în chip de 
porumbel ca să vestească iertarea păcatelor şi milostivirea lui Dumnezeu asupra 
lumii. Atunci o ramură de măslin, acum, milostivirea Dumnezeului 
nostru.” 


În ceea ce priveşte reprezentarea Sfântului Duh ca porumbel în alte icoane decât 
cea a Botezului, cum ar fi icoana Pogorârii Duhului Sfânt asupra Apostolilor şi, în 
special, icoana Bunei Vestiri, care a dobândit popularitate în sec. al XVII-lea, 
Marele Sinod de la Moscova (1666 -1667) dă următoarea explicaţie: 

„Sfântul Duh a apărut în chip de porumbel doar la Sfântul Botez al Domnului 
în lordan, şi de aceea numai în acest context trebuie înfăţişat Sfântul Duh ca 


porumbel. Pentru că pe Muntele Tabor a apărut ca nor, şi alteori 
tf.” (III 1666 1667) 


Mântuitorul Hristos este reprezentat stând în picioare, în mijlocul râului Iordan, 
ca într-un mormânt curgător care Îi cuprinde trupul din toate părţile, înțelegând 
prin aceasta că nu doar o parte, ci tot trupul Lui s-a scufundat ca semn al îngropării 
Lui, pentru că Botezul semnifică moartea Domnului. (conform Coloseni 2, 12) 


Insă afundarea nu poate fi despărțită de ieşire care simbolizează Invierea Sa din 
morţi. „Cufundarea şi ieşirea sunt chipul Coborârii la iad şi al Învierii.” (FREE) 


Chipul Domnului are o expresie blândă şi smerită, arătând, în acelaşi timp 
sobrietate şi concentrare. 


Mântuitorul Hristos este reprezentat fie cu totul dezbrăcat, fie doar cu o pânză albă 
în dreptul şoldurilor. Icoanele vechi îl înfăţişează pe Hristos gol, conform textelor 
liturgice, subliniind prin aceasta chenoza dumnezeirii Sale: „Se dezbracă Cel care 
a îmbrăcat cerul cu nori.” (Canonul praznicului, cântarea a 8-a, Utrenia din ajunul 
praznicului Botezului). 





Se arată în acelaşi timp şi scopul acestei chenoze pentru că, dezbrăcându-şi trupul, 
îmbracă astfel goliciunea lui Adam, şi împreună cu ea pe cea a întregii omeniri, în 
veşmântul slavei şi al nestricăciunii. 


Cu toate că iconografia iniţială îl înfăţişează pe Hristos gol, astăzi este mai potrivit 
să fie înfăţişat cu o învelitoare în jurul coapselor (variantă adoptată dealtfel şi în 
icoana răstignirii Domnului) pentru a sublinia curăţia Celui Care este „singur fără 
de păcat”. 


Mântuitorul Hristos este înfățişat făcând un pas înainte către Sfântul loan 
Botezătorul şi plecându-Și capul sub mâna acestuia. Se arată prin acest gest 
suprema iniţiativă a Domnului Care vine de bunăvoie şi cu smerenie, pentru a 
împlini o rânduială de care El nu avea nevoie, fiind întru totul fără de păcat, dar 
arătând prin aceasta că a venit nu pentru a fi Slujit, ci pentru a Sluji. EI 
binecuvântează apele Iordanului, fie cu ambele mâini, fie doar cu mâna dreaptă, 
sfințindu-le în acelaşi timp prin cufundarea Lui. 


Iordanul (din limba ebraică Jarden — care coboară) 


Intre cei doi versanţi înalți, semn al prezenţei Duhului Sfânt, curge râul Iordan cu 
revărsare mare. 





În unele icoane, apa în care a intrat Hristos Îi acoperă tot trupul până la umeri, în 
altele, apa curgătoare a râului apare de o parte şi de alta a înălțimii trupului Său şi 
sub picioare, fără a-L acoperi. Acest din urmă mod de reprezentare pare să fie 
utilizat pentru a nu strica linia clară a trupului, claritatea fiind unul din principiile 
folosite de iconarii bizantini. 


Însă, primul mod, mai vechi de reprezentare a apei, în faţă şi pe ambele laturi ale 
trupului, este mai potrivit pentru că are în vedere o claritate superioară a formei 
trupului. Arată că Botezul s-a făcut prin scufundare totală în apele Iordanului după 
cum spun şi Evangheliile. (Matei 3, 16; Marcu 1, 10) 


Râul lordan este reprezentat aici sub forma unei peşteri întunecoase (imagine 
iconografică a iadului), sau a unui mormânt lichid, curgător, care cuprinde trupul 
Domnului (chip al înmormântării reprodus în Taina Botezului prin cufundarea 
totală). 


Regăsim aici motivul peşterii care apare în icoana Naşterii Domnului, ca loc ce 
adăposteşte ieslea în care se află Pruncul Hristos, în icoana Răstignirii, sub Crucea 
în care se află în chip simbolic ţeasta primului Adam, apoi în icoana Cincizecimii, 
sub forma unei închisori întunecate din care se zăreşte silueta unui bătrân împărat, 
şi nu în ultimul rând, în icoana Pogorârii la iad, unde peştera întunecată reprezintă 
în mod propriu-zis, iadul. 


Astfel, prin acest element de legătură — peştera, se crează contrastul permanent 
între întunericul în care se afla omenirea până la venirea Mântuitorului şi lumina 


dumnezeiască ce pătrunde în lume odată cu Intruparea Sa. 


Tema apei ocupă un loc privilegiat în Sfintele Evanghelii. Odinioară imagine a 
morţii (potopul), ea este acum „izvor de apă vie” (Apocalipsă 21, 6; loan 4, 14). 


Odată cu intrarea lui Hristos în râul Iordan, firea umană împreună cu întreaga 
creaţie îşi schimbă Starea căzută şi se sfinţesc prin harul Duhului Sfânt. 


Făpturile marine 


În partea inferioară a icoanei, la picioarele Mântuitorului, sunt înfăţişate adesea, în 
dimensiuni discrete, siluetele a două personaje — un bărbat şi o femeie. Amândoi 
stau cu spatele la Hristos, iar chipurile lor au o expresie de mare uimire. Cele două 
siluete ilustrează texte ale vechiului testament care sunt prefigurări ale 





Botezului: „Marea a văzut şi a fugit: Iordanul s-a întors înapoi.” (Psalmul 113, 
a). 


Figura bărbătească - un personaj întins în albia râului, ţinând în mâini un vas din 
care se varsă apă — este reprezentarea alegorică a râului Iordan. Personajul este 
întors cu faţa de la Hristos, cuprins fiind de o mare uimire, spaimă chiar, motivul 
desprins din textele liturgice fiind acela de „a-L fi văzut fără veşmânt pe cel 
Nevăzut”. 


Troparul explică această prezenţă: 

„Întorsu-s-a oarecând râul Iordanului prin cojocul lui Elisei, înâlțându-se Ilie. 
Şi s-au despărţit apele într-o parte şi într-alta şi i s-au făcut lui calea uscată ceea 
ce era udă, spre chipul Botezului cu adevărat. Prin carele noi curgerea vieţii cea 
trecătoare o trecem.” (Troparul duminicii dinaintea praznicului) 


Figura feminină — o femeie pe jumătate goală, purtând coroană pe cap şi sceptru în 
mână, luându-o la fugă călare pe unul sau doi peşti — este o alegorie a mării şi face 
trimitere la una din prefigurările Botezului — trecerea poporului iudeu prin Marea 
Roşie. 


În unele reprezentări Hristos este înfățișat stând în picioare pe două dale de piatră 
formând o cruce (asemănătoare cu porţile iadului din icoana Pogorârii la iad) sub 
care se află şerpi cu capetele ridicate, alteori, apare chiar un balaur sub picioarele 
Lui. Icoana ilustrează în acest fel, biruinţa lui Hristos asupra puterilor întunericului 
(a diavolului şi a îngerilor lui) simbolizate prin aceşti monştri marini — balauri, 
şerpi -, puşi pe fugă sau zdrobiţi, detaliu inspirat din Psalmul 13, 14: „Tu ai zdrobit 
capetele balaurilor din apă.”. 


„Plecatu- Ţi-ai creştetul Înaintemergătorului, sfărâmat-ai capetele balaurilor, 
venit-ai la repejuni, luminat-ai toate, spre a Te slăvi pe Tine, Mântuitorule, 
Luminătorul sufletelor noastre.” (Stihiră la Doamne strigat-am ... şi acum, 
Vecernia Mare, glas 2) 





„Pe Adam cel Stricat iarăşi îl zideşte în repejunile Iordanului şi capetele 
balaurilor celor ascunşi le sfarmă Impăratul veacurilor.” (Utrenia praznicului, 
cântarea 1, glas 2) 


Uneori, în jurul lui Hristos înoată peşti mici şi chiar copii, însă este de evitat 
introducerea în scenă a amănuntelor irelevante. 


Toate aceste elemente acvatice trebuie reprezentate cu discreţie, în proporții 
echilibrate, astfel încât să rămână în plan secund, pentru a nu produce o distragere 
inutilă a atenţiei de la componentele principale ale icoanei care conduc la adevărata 
înţelegere a însemnătăţii praznicului. 


Sfântul loan Botezătorul este înfăţişat în icoană purtând tunică şi himation sau o 
haină de păr care îi acoperă trupul, stând în picioare, pe malul râului, la dreapta lui 
Hristos şi păşind ferm spre Acesta. EI se află în acelaşi timp aplecat în semn de 
supunere şi sfială față de Cel căruia nu este vrednic să-l dezlege curelele 
încălțămintei. 


Această ezitare a Botezătorului în momentul întâlnirii cu Hristos, este sugestiv 
redată în slujba Praznicului: 

„La repejunile Iordanului venind astăzi Domnul a strigat către loan: nu te teme 
a mă boteza, că am venit Să mântuiesc pe Adam cel întâi zidit.” (Utrenia, 
condacul Înainteprăznuirii, glas 4) 





Ioan îl identifică pe Hristos de îndată ce Îl vede:,„Iată Mielul lui Dumnezeu, Cel ce 
ridică păcatele lumii.” (loan 1, 29) 


Cu mâna dreaptă deasupra capului Mântuitorului, face gestul sacramental specific 
ritualului Botezului, exprimând în acelaşi timp şi cutremurul ce l-a cuprins: 

„Nu îndrăznesc să ating preacuratul Tău cap, Sfințeşte-mă Tu, Doamne, cu 
arătarea Ta dumnezeiască.” (Stihiră la Litie) 


În mâna stângă ţine uneori un sul, simbolul propovăduirii sale, sau face un gest de 
rugăciune. Privirea sa se îndreaptă în acelaşi timp spre înălțime, dovadă a faptului 
că el însuşi L-a atins pe Hristos, a văzut pe Duhul Sfânt pogorându-se asupra Lui 
în chip de porumbel (loan 1, 29-34), a auzit glasul Părintelui Ceresc „Acesta este 
Fiul Meu cel iubit întru Care am binevoit” (Matei 3, 17), şia mărturisit apoi 
despre acestea lumii. 


Securea 


În partea inferioară a icoanei, la picioarele Sfântului loan Botezătorul este 
reprezentat un arbust la baza căruia stă o secure, rezumat cutremurător al învăţă- 
turii date de acesta fiecărui nou botezat: 

„lată securea stă la rădăcina pomilor şi tot pomul care nu face roadă bună se 
taie şi se aruncă în foc. Eu unul vă botez cu apă spre pocăință, dar Cel ce vine 
după mine, vă va boteza cu Duh Sfânt şi cu foc.” (Matei 3, 10-11) 


A 


Ingerii 





În faţa Sfântului loan Botezătorul, de cealaltă parte a râului, se află doi, trei sau 
chiar mai mulți îngeri, aplecaţi, cu aripile lăsate într-o atitudine de slăvire, de 
rugăciune şi de slujire. 


Ideea includerii îngerilor în icoana Botezului apare cel puţin din sec. al VI-lea, cu 
toate că prezenţa lor nu este indicată nici în Evanghelii şi nici în troparul care 
rezumă principalele momente ale evenimentului. Textele slujbelor, pomenindu-le 
prezenţa, vorbesc despre starea lor („Cetele îngereşti s-au umplut de mirare, de 
frică şi de bucurie.” — 'Tropar, glas 7, Ceasul al 9-lea), însă nu precizează rolul pe 
care aceştia l-au avut, astfel încât acest rol este adesea diferit înţeles şi reprezentat. 


Îngerii sunt înfăţişaţi, fie având mâinile acoperite de propriile mantii, în semn de 
evlavie şi supunere în faţa Celui ce se botează, fie purtând ştergare. Obiceiul 
acoperirii mâinilor este de origine răsăriteană şi a fost adoptat la curtea din Bizanţ, 
unde obiectele înmânate împăratului sau primite de la acesta erau ţinute cu mâinile 
acoperite ca semn al unui deosebit respect. Acoperirea mâinilor în iconografie 
exprimă evlavia şi supunerea faţă de o persoană sfântă. 


În unele icoane, ei au rol de slujitori şi ţin în mâini ştergare, gata să înveşmânteze 
Trupul Domnului când iese din apă, indicându-se prin aceasta, încă o dată, faptul 
că botezul s-a făcut prin scufundare, ceea ce necesită ştergerea trupului celui 
botezat la ieşirea din apă. 





Deşi rolul de slujitori ai Domnului nu este clar definit în ceea ce priveşte momentul 
Botezului, acest rol se dezvăluie într-un fragment următor relatării Botezului, în 
care aflăm că „lisus a fost dus de Duhul în pustie ca să fie ispitit de diavol”, iar 
atunci când diavolul L-a lăsat, „iată îngerii, venind la EI Îi slujeau”. (Matei 4, 1; 
4, 11) 


În orice caz, prezenţa îngerilor în icoana Botezului, cât şi în alte icoane precum 
Naşterea Domnului, Bunavestire, Învierea sau Înălţarea, atestă faptul că cetele 
îngereşti au fost martore nevăzute ale petrecerii în trup a Domnului încercând şi 
ele să pătrundă treptat înțelesurile tainei celei din veac ascunse a Lui Dumnezeu. 


Inovaţii apusene ale reprezentării Botezului Domnului 
- Scena este populată de numeroase personaje, îngeri şi oameni, care nu mai stau în 
registre separate ca in iconografia răsăriteană, exprimând cele două trepte 
existenţiale — lumea angelică şi umanitatea (reprezentată doar prin persoana 
Sfântului loan Botezătorul) -, ci se află deopotrivă într-o convieţuire paşnică, 
prilejuită de evenimentul Botezului. 
- În unele compoziţii, personajele sunt antrenate în diverse activităţi colaterale, 
străine de evenimentul central, unele chiar independente de el, fapt care face ca 
importanţa Botezului Domnului să fie mult diminuată, ba chiar anulată prin 
banalizare. 
- În acelaşi timp, toate personajele par a fi martore ale Teofaniei, în timp ce Sfânta 
Scriptură vorbeşte doar de Sfântul loan Botezătorul ca fiind cel ce s-a facut vrednic 
de această descoperire, el dând mărturie apoi şi celorlalți. 





- Teofania în sine, este interpretată într-o manieră extrem de naturalistă prin 
atmosfera teatrală a cerurilor deschise, din mijlocul cărora putem zări alături de 
mulțimile de îngeri — prunci figura unui bătrân ce se vrea a fi expresia văzută a 
celui cu neputinţă de reprezentat — Dumnezeu — Tatăl . 

- Raza şi porumbelul au, şi ele, o consistenţa materială având ca scop 
impresionarea simţurilor şi rămânând prin aceasta doar la nivelul unei experienţe 
sensibile, straină totuşi de Revelația Dumnezeiască. 

- Hristos este reprezentat stând cu capul plecat, într-o atitudine de umilință mult 
prea umană, străină de smerenia dumnezeiască a Celui care S-a făcut om „chip de 
rob luând”, dar a rămas în acelaşi timp Dumnezeu, Stăpânul cerului şi al 
pământului. 

- El nu mai binecuvântează apele, ci stă cu mâinile adunate spre piept, închis în 
sine, într-o rugăciune care nu mai cuprinde întreaga lume ci doar propria persoană. 
În unele cazuri, însuşi gestul rugăcinii se transformă într-o contemplare ruptă de 
comuniunea cu Dumnezeu, privirea nemaifiind îndreptată către cer ci către pământ, 
devenind expresie, fie a adorării de sine, fie a deznădejdii. Din acest motiv, în 
icoana ortodoxă, Hristos — Dumnezeu şi Sfinţii Săi nu vor avea niciodată privirile 
plecate, nici chiar în clipele pătimirilor sau ale martiriului. 

- Râul Iordan are mai degrabă înfăţişarea unui pârâiaş ce îl acoperă pe lisus doar 
până la glezne, cel mult până la genunchi. 

- loan Botezătorul este reprezentat pe jumătate dezbrăcat, având o statură atletică 
(la fel ca toate personajele ce populează compoziţia), trupul său nemaiavând nimic 
din expresia unei vieţuiri ascetice. 

- EI îl stropeşte pe Hristos cu apă dintr-o scoică sau dintr-un vas, ceea ce 
contravine adevărului istoric potrivit căruia botezul s-a făcut prin scufundare totală, 
nu doar prin stropire. Odată cu deformarea adevărului istoric, se diluează şi 
mesajul simbolic al botezului, acesta fiind o prefigurare a morţii, a Îngropării de 
trei zile şi a Învierii Domnului. 

- Întreaga compoziţie se desfăşoară într-un registru orizontal, accentul căzând pe 
elementul terestru, semn al unei abordări (înţelegeri) de factură sensibilă, supusă 
simţurilor şi, prin aceasta, marcată de subiectivism şi coruptibilitate, spre deosebire 
de reprezentarea ortodoxă în care domină axa verticală, expresie a înălțării 
spirituale şi a cunoaşterii inteligibile, care dă mărturie, totodată, de măreția şi 
importanţa universală a Botezului Domnului. 


i se ste 


Prin Botezul Său, Domnul Hristos a surpat puterea diavolului care l-a otrăvit pe 
om sugerându-i să nu-L asculte pe Dumnezeu. Dacă prin păcatul neascultării şi 
fuga protopărinților de Dumnezeu a intrat în lume blestemul îndepărtării întregii 





firi de Dumnezeu, adică suferinţa şi moartea, prin ascultarea lui Hristos, „Care S-a 
deşertat pe Sine, chip de rob luând, făcându-Se asemenea oamenilor, şi la 
înfăţişare aflându-Se ca un om, [şi] S-a smerit pe Sine, ascultător făcându-se 
până la moarte, şi încă moarte pe cruce” (Filipeni 2, 7-8), a venit în lume 
binecuvântarea şi viaţa veşnică. Hristos a venit la botezul pocăinţei, săvârşit de 
Sfântul loan, în numele nostru, spre a ne împăca pe noi şi cu Dumnezeu, dar şi 
cu întreaga fire, pe care noi o separasem de Izvorul vieţii şi o ridicasem 
împotriva noastră prin păcat. 


După învăţătura Bisericii Ortodoxe, aşadar, Botezul Domnului nu este numai o 
teofanie, o arătare desăvârşită a lui Dumnezeu — Sfânta Treime şi o descoperire 
desăvârşită în faţa întregii creații a Mântuitorului lisus Hristos ca Dumnezeu 
adevărat şi om adevărat, ci este şi o epifanie a firii întregi, a omului şi a lumii 
înconjurătoare, într-o nouă stare de existenţă. Botezul Domnului inaugurează o 
viață nouă, luminoasă şi plină de sens pentru cosmosul întreg, unde are să 
viețuiască de acum înainte omul înnoit şi îndumnezeit de Hristos. 


Dacă la început „Duhul lui Dumnezeu Se purta pe deasupra apelor” (Facerea 1, 
2) activând energiile Lui necreate în convergenţă cu energiile create continuu şi 
progresiv, la Botezul Domnului Duhul Sfânt Se uneşte iarăşi cu apa şi cu toată 
creaţia, pregătind sânul Bisericii în care se vor naşte din nou, „din apă şi din 
Duh” (loan 3, 5), toţi oamenii care cred în Hristos. Apa sfințită de Duhul Sfânt este 
în chip tainic materia veacului viitor, purtând în ea pe Hristos şi pe Duhul cu 
puterile Lui dătătoare de viaţă şi îndumnezeitoare. Prin Taina Sfântului Botez, şi 
noi, creştinii ortodocşi, murim tainic cu Hristos față de păcat, dar şi înviem 
împreună cu EI întru Împărăţia Sa veşnică şi binecuvântată. Cu alte cuvinte, prin 
Botezul nostru, Dumnezeu ne iartă păcatele, ne înfiază în Biserica Sa şi ne dă 
puterea de a ne asemăna tot mai mult cu Fiul Său cel iubit pe măsura însuşirii de 
către noi prin iubire a Jertfei şi a Învierii Lui. 

Constantinos Cavarnos - Icoana Botezului Domnului 


NI 


Botezul lui Hristos, care se prăznuieşte pe 6 ianuarie, sub numele de Teofanie 
("Epifanie"), este descris de icortografia tradiţională astfel: În stânga şi în dreapta, 
dealuri reprezentate schematic prin stânci înalte, sub formă de trepte. Între ele 
curge râul lordan cu revărsare mare. În mijlocul Iordanului stă Hristos, fie cu totul 
dezbrăcat, fie doar cu o pânză albă în dreptul şoldurilor. Binecuvântează apele cu 
mâna dreaptă sau cu amândouă mâinile. Chipul Său are o expresie de sobrietate şi 
de concentrare. 





În unele icoane, apa în care a intrat îi acoperă tot trupul, până la umeri, ca în 
mozaicurile din Hosios Lukas, Daphni şi Nea Moni. În alte icoane - murale sau pe 
lemn - apa curgătoare a râului apare de o parte şi de alta a înălțimii trupului Său şi 
sub picioare, fără a-L acoperi. Acest din urmă mod de reprezentare pare să fie 
utilizat pentru a nu strica linia clară a trupului, claritatea fiind unul dintre 
principiile folosite de iconarii bizantini. Însă primul mod, mai vechi, de 
reprezentare a apei, în faţă şi pe ambele laturi ale trupului, este mai potrivit, pentru 
că are în vedere o claritate superioară a formei trupului. Arată că Botezul lui 
Hristos s-a făcut prin scufundare totală în apele Iordanului, după cum ne spun 
Evangheliile Sfinţilor Matei (3,16) şi Marcu (1,10). 


Sfântul loan Botezătorul şi Înaintemergătorul Domnului stă drept pe malul 
Iordanului - aproape întotdeauna în partea dreaptă a lui Hristos, cu un picior aşezat 
ferm în urma celuilalt. Nu este pe jumătate dezbrăcat, ca în pictura Botezului lui EI 
Greco, ci poartă tunică şi himation, care îi acoperă tot trupul, cu excepția 
antebraţelor şi a tălpilor. Cu o expresie de cutremurare, întinde mâna dreaptă şi 
atinge capul lui Hristos. Nu este înfățișat, ca în picturile religioase apusene, 
stropind cu apă capul Domnului, pentru că Botezul Său nu s-a făcut prin stropire, 
ci prin scufundare. Cu mâna stângă, Sfântul loan face un gest spre înălțime. 


In faţa Botezătorului, de cealaltă parte a râului, stau doi sau trei îngeri, în gest de 
rugăciune, plecaţi, cu aripile lăsate. Fiecare ţine, cu amândouă mâinile, câte un 
ştergar. 


În unele icoane ale Botezului se pot observa lângă picioarele lui Hristos - la 
dimensiuni foarte mici, pentru a nu ieşi în evidenţă - o femeie și un bătrân, fiecare 
călărind câte un peşte mare. Femeia simbolizează marea; bărbatul este simbolul 
râului. Femeia apare adesea cu o coroană pe cap şi cu un sceptru în mână, în timp 
ce bărbatul ţine în mâini un vas din care se revarsă apă. Amândoi stau cu spatele la 
Hristos, iar feţele lor au o expresie de mare uimire. Aceste două figuri apar aici 
potrivit versetului al treilea din Psalmul 113: "Marea a văzut şi a fugit. Iordanul 
s-a întors înapoi". Acest verset se rosteşte într-una din rugăciunile pe care preotul 
le citeşte în timpul slujbei Botezului Domnului, când se sărbătoreşte Teofania. Se 
mai rosteşte şi la strană, ca introducere la unele cântări din timpul slujbei. 


În icoanele executate cu nepricepere, aceste două simboluri capătă uneori proporţii 
prea mari, fiind astfel scoase în evidenţă, lucru nepotrivit, care distrage atenţia. 
Trebuie remarcat că figura femeii, reprezentând marea, şi a bărbatului, 
reprezentând râul, au fost preluate din arta antică greacă. Aceste simboluri sunt 
utilizate, cu adaptarea de rigoare, în descrierea Botezului pentru a da expresie 





plastică versetului din psalm, deoarece, în Biserica Ortodoxă, iconografia şi 
imnografia sunt arte complementare, exprimând aceeaşi esenţă interioară. 


Uneori Hristos este înfăţişat stând în picioare pe două dale de piatră ce formează o 
cruce sub care se află şerpi cu capetele ridicate. Acest detaliu este inspirat din 
Psalmul 73, versetul 14, care spune: "Tu ai zdrobit capetele balaurilor din apă". 
Balaurii îl simbolizează pe diavol şi pe îngerii lui. Această idee se regăseşte în 
imnografia Bisericii, aşa cum se întâmplă cu toate elementele Botezului pe care le- 
am descris. În icoanele bine executate, şerpii nu au dimensiuni mari, nici culori 
aprinse - ei nu ies în evidenţă. Ar fi mai bine chiar să se renunţe la acest element, 
pentru că produce o distragere inutilă de la componentele esențiale ale scenei. 
Marii maeştri care au lucrat mozaicurile din Hosios Lukas, Nea Moni şi Daphni nu 
l-au folosit. 


Uneori, în jurul lui Hristos înoată peşti mici. În fresca Bisericii Peribleptos din 
Mystra, nu numai peşti, ci şi copii înoată pe lângă El. Acest element, iarăşi, nu este 
de dorit. Introducerea în scenă a elementelor irelevante, care distrag atenția, 
contravin principiului simplităţii. 


O componentă esenţială, extrem de importantă, este reprezentarea bolţii cereşti 
şi a razei de lumină care coboară deasupra capului lui lisus. Bolta este 
reprezentată în mijlocul laturii de sus a compoziţiei, exact deasupra lui Hristos. 
În interiorul razei apare figura unui porumbel, manifestare simbolică a Duhului 
Sfânt. În mozaicul de la Hosios Lukas şi în cel de la Daphni, în partea de sus a 
razei de lumină, ieşind din bolta cerului, o mână binecuvântează. Acesta este un 
mod de a-L. reprezenta pe Dumnezeu-Tatăl, al cărui glas de sus, conform relatării 
evanghelice, s-a auzit spunând: "Acesta este Fiul Meu cel iubit, întru Care am 
binevoit". 


Compoziţia care înfăţişează Botezul lui Hristos are o inscripţie simplă în centru, 
aproape de bolta cerească: "Botezul". În elementele ei principale, descrierea este 
extrasă din Evanghelia după Matei, capitolul 3, versetele 13-17. Aici citim: "În 
acest timp a venit lisus din Galileea, la lordan, către Ioan, ca să se boteze de 
către el. loan însă îl oprea, zicând: "Eu am trebuinţă să fiu botezat de Tine, şi 
Tu vii la mine ?” Și răspunzând, lisus a zis către el: "Lasă acum, că aşa se 
cuvine nouă Să împlinim toată dreptatea”. Atunci L-a lăsat. lar botezându-se 
Iisus, când ieşea din apă, îndată cerurile s-au deschis şi Duhul lui Dumnezeu s-a 
văzut pogorându-se ca un porumbel şi venind peste EL. Şi iată glas din ceruri 
zicând: "Acesta este Fiul Meu cel iubit întru Care am binevoit"." 





Descrierea Botezului din Evanghelia după Marcu este scurtă, în numai trei versete 
şi încă şi mai scurtă este cea din Evanghelia după Luca. Sfântul Marcu spune: "Și 
în zilele acelea, lisus a venit din Nazaretul Galileii şi s-a botezat în Iordan, de 
către loan. Și îndată, ieşind din apă, a văzut cerurile deschise şi Duhul ca un 
porumbel coborându-se peste El. Şi glas s-a făcut din ceruri: "Tu eşti Fiul Meu 
Cel iubit, întru care am binevoit"" (Mc. 1,9-11). 


În Evanghelia după Luca regăsim următoarele două versete: "Și după ce s-a 
botezat tot poporul, botezându-Se şi lisus şi rugându-Se, s-a deschis cerul, şi S-a 
coborât Duhul Sfânt peste EL, în chip trupesc, ca un porumbel, şi s-a făcut glas 
din cer: "Tu eşti Fiul Meu cel iubit, întru Tine am binevoit" (Lc. 3,21-22). 
Aceste două relatări concordă cu cea oferită de Evanghelia după Matei şi nu-i 
adăugă nimic. Fragmentul din Evanghelia după loan, cam tot atât de lung ca şi cel 
din Matei, este următorul: 


"A doua zi a văzut loan pe lisus venind către el şi a zis: "lată Mielul lui 
Dumnezeu, Cel ce ridică păcatul lumii. Acesta este despre Care eu am zis: După 
mine vine un bărbat, Care a fost înainte de mine, fiindcă mai înainte de mine 
era, şi eu nu-L ştiam; dar ca să fie arătat lui Israel, de aceea am venit eu, 
botezând cu apă”. Și a mărturisit loan zicând: "Am văzut Duhul coborându-Se, 
din cer, ca un porumbel şi a rămas peste El. Și eu nu-L cunoşteam pe EL, dar Cel 
ce m-a trimis să botez cu apă, Acela mi-a zis: Peste Care vei vedea Duhul 
coborându-Se şi rămânând peste El, Acela este Cel ce botează cu Duh Sfânt. Şi 
eu am văzut şi am mărturisit că Acesta este Fiul lui Dumnezeu"" (În. 1,29-34). 


Acest fragment arată şi subliniază faptul că însuşi Sfântul loan Botezătorul a văzut 
pe Duhul Sfânt pogorându-Se asupra lui Hristos sub formă de porumbel - lucru 
nemenţionat în celelalte Evanghelii, o adăugare semnificativă la istoria Botezului. 
Este un detaliu care explică de ce, în unele descrieri ale Botezului, Sfântul Ioan 
este înfățişat privind în sus, cu mâna stângă ridicată, arătând spre înălțime - ca în 
mozaicul Bisericii Nea Moni (mijlocul secolului al XIV-lea) şi în icoana pictată de 
Teofan Cretanul de pe iconostasul bisericii mari (katholicon) a mănăstirii 
Stavronikita (1546) din Muntele Athos. 


Imnografia Bisericii Ortodoxe are multe cântări frumoase care descriu sau se referă 
la Botezul lui Hristos. O descriere completă a acestuia apare în Troparul Sfintei 
Epifanii, care zice: 


"În Iordan botezându-Te Tu, Doamne, închinarea Treimii S-a arătat, că glasul 
Părintelui a mărturisit ie, Fiu iubit pe Tine numindu- Te, şi Duhul în chip de 





porumbel a adeverit întărirea Cuvântului; Cel ce Te-ai arătat, Hristoase, 
Dumnezeule, şi lumea ai luminat, mărire Ţie'. 


Sărbătoarea închinată Botezului lui Hristos se numeşte Teofanie pentru că la 
Botez S-a arătat Sfânta Treime: Tatăl, Fiul şi Duhul Sfânt. Acest lucru este 
scos în evidență în Tropar. "Teofania" (din grecescul Theos, "Dumnezeu", şi 
phaino, "a releva, a descoperi”) reprezintă manifestarea lui Dumnezeu perceptibilă 
prin simţuri. Trebuie observat că, deşi icoana Botezului indică apariţia sfinţilor 
îngeri la locul şi în vremea Botezului lui Hristos, nici Evangheliile, nici Troparul 
tocmai citat, care rezumă principalele momente ale evenimentului, nu pomenesc 
nimic despre apariția îngerilor. Un motiv - cel mai important - pentru care iconarii 
au înfăţişat, încă din vechime, sfinţi îngeri cu ştergare în icoana Botezului pare să 
fie acela de a sublinia, cu mijloace simbolice, faptul că Botezul ortodox se face 
prin scufundare completă, lucru care necesită ştergerea de apă a trupului după 
scufundare. 


Alte motive erau probabil realizarea simetriei compoziţiei - unul dintre principiile 
ce caracterizează iconografia bizantină - şi utilizarea principiului perspectivei 
psihologice. Stând în picioare pe unul din malurile Iordanului, îngerii realizează un 
echilibru cu Sfântul loan Botezătorul, care stă pe celălalt mal, în timp ce Hristos se 
află în centru. Prezenţa îngerilor este totodată în consonanţă cu funcția ce li se 
atribuie într-un fragment următor relatării Botezului: slujirea lui Hristos. Aici ni se 
spune că, după Botez, "lisus a fost dus de Duhul în pustie, ca să fie ispitit de 
diavol" şi că atunci când diavolul L-a lăsat, "Iată îngerii, venind la EI, îl slujeau" 
(Mt. 4,1,11; cf. Mc. 1,12-13). 


Ideea includerii îngerilor cu ştergare în icoana Botezului apare cel puţin după 
secolul al VI-lea. Ei sunt astfel întâlniți pe capacul unui relicvar de lemn din 
secolul al VI-lea, de la Vatican, pe care sunt înfăţişate Naşterea, Botezul, 
Răstignirea, Învierea şi Înălţarea Domnului. 


În bisericile din Hosios Lukas şi Daphni, Botezul este scos în evidență prin 
zugrăvirea sa pe una din trompele de colţ ale turlei naosului. În bisericile bizantine 
de mai târziu, unde s-au utilizat pandantivii în locul trompelor de colț pentru 
susținerea cupolei, şi pentru zugrăvirea celor patru Evanghelişti, Botezul este 
reprezentat într-una dintre absidele naosului. De obicei s-a reprezentat această 
scenă fie în absida sudică, fie în cea nordică. 





Pr. Mihai Zvorăşte - Botezul Domnului în iconografie 

Privind cu evlavie şi smerită pricepere în duh de rugăciune icoana Botezului 
Domnului desluşim, recunoaștem şi mărturisim taina Prea Sfintei Treimi şi desco- 
perirea desăvârşită a lui Dumnezeu în persoana dumnezeiesc umană a lui lisus 
Hristos. Astfel, icoana „„Arătării Domnului la lordan” sau „„Teofania” descrie toc- 
mai această „deschidere a cerurilor” în care Duhul Sfânt în chipul porumbelului 
revarsă şi descoperă iconomia dumnezeiască peste Adam cel Nou (| Corinteni 15, 
45), lisus Hristos, Fiul lui Dumnezeu întrupat, care prin botezul crucii va spăla 
păcatul lumii (Evrei 9,14; Romani 6,3-4; Coloseni 2,12,14). Primind Botezul, 
Hristos Domnul face posibilă arătarea Sfintei Treimi, care mărturiseşte prin glasul 
Tatălui: „Acesta este Fiul Meu Cel iubit întru care am binevoit” (Matei 3, 13-17). 


Arătarea Duhului Sfânt în chip de porumbel odihnindu-Se în şi peste Dumnezeu 
Fiul adevereşte că Hristos poartă pecetea prezenţei Duhului, „fiind manifestarea lui 
Dumnezeu şi totodată Cel care o face posibilă, subiect şi totodată obiect al 
manifestării divine”. 

Cu alte cuvinte, spune în continuare părintele Andrei Scrima, „Hristos a venit în 
lume pentru ca Duhul să Se poată manifesta în mod deplin”, căci Hristos Se naşte 
prin lucrarea Duhului, este purtătorul Duhului şi lucrează EI însuşi prin Duhul 
(Andrei Scrima, Biserica Liturgică, Editura Humanitas, Bucureşti, 2005, pp.167; 
163). 


Potrivit Sfântul Chiril al Ierusalimului, „lordanul este principiul Evangheliei”, 
adică începutul bunei vestiri și apropierea Împărăției cerurilor, a izbăvirii de sub 
lucrarea întunericului şi a evidenţei prezenţei și lucrării mântuitoare a lui 
Dumnezeu în lume. 


Cuvântul „botez” (în greceşte verbul, baptisma = a se cufunda, a se afunda), 
înseamnă „baie”, „afundare”. Adică, în cheie teologică, omul înnoit prin „baia apei 
prin cuvânt” (Efeseni 5, 26), devine epifania lui Dumnezeu, deoarece „câți în 
Hristos ne-am botezat, în Hristos ne-am şi îmbrăcat”(Galateni 2, 27). 


Slava lui Dumnezeu, spunea Sfântul Irineu, este omul viu, înnoit spre cunoştinţă 
(Coloseni 3, 10), iar viaţa omului este vederea lui Dumnezeu. Omul viu este omul 





eliberat de păcat care, prin „baia naşterii celei de-a doua” (Tit 3, 5), „s-a spălat şi a 
văzut” (loan 9, 8-22) pe Hristos „Răsăritul cel de sus” (Luca 1, 78). 


În concluzie, Botezul Domnului este arvună a înnoirii şi înfierii noastre în Duhul, 
naşterea noastră „de Sus” (loan 3, 3-7), „prin înnoirea Duhului” (Tit 3, 5), este 
moartea omului vechi, dar în același timp şi înviere, căci coborârea lui Hristos în 
adâncurile Iordanului este o prefigurare a pogorârii la iad, care anunţă Învierea Sa 
din morţi şi restaurarea şi mântuirea omului. 





Mihai- Alex Olteanu - Icoana Botezului Domnului 


Biserica Ortodoxă prăznuiește pe 6 ianuarie Botezul Domnului, care este cunoscut 
în popor sub denumirea de Bobotează. 


Botezul Domnului mai este denumit și „Epifanie” sau „Teofanie”, după termenii 
grecești Emipâvia și Oeopăvera, care înseamnă „Arătarea Domnului”, respectiv 
„Descoperirea/Revelarea Domnului”. În limba rusă Boboteaza este numită 
BoroABJenHue. 


Botezul Domnului este descris în Evanghelia după Matei (Matei 3, 13-17), 
Evanghelia după Marcu (Marcu 1, 9-11), Evanghelia după Luca (Luca 3, 21-22) şi 
în Evanghelia după loan (loan 1, 29-34). 


În primele secole creştine, Botezul Domnului era prăznuit împreună cu Naşterea 
Domnului, pe 6 ianuarie. Începând din secolul IV, cele două sărbători au fost 
prăznuite separat, Naşterea Domnului fiind stabilită pe 25 decembrie, iar Botezul 
Domnului rămânând pe 6 ianuarie. Se poate observa că unele detalii iconografice 
(prezenţa razei, motivul peşterii, muntele cu stâncile aspre, prezenţa îngerilor) se 
regăsesc atât în icoana Nașterii Domnului, cât şi în icoana Botezului Domnului. 


Pentru a înţelege simbolistica din icoana Botezului Mântuitorului, trebuie să o 
analizăm în etape. Icoana poate fi împărțită în trei registre, care la rândul lor sunt 
împărțite în trei părți astfel: 


1. Registrul superior 





- Bolta cerească 
- Raza şi Duhul Sfânt în chip de porumbel 
- Munţii înalți, cu stâncile aspre 


2. Registrul central 
- Sfântul loan Botezătorul 
- Mântuitorul lisus Hristos în mijlocul râului Iordan 
- Sfinţii Îngeri care-L cinstesc pe Hristos 


3. Registrul inferior 
- Pomul cu securea 
- malurile râului lordan 
-  făpturile din apă 


În primul registru (registrul superior) este zugrăvită bolta cerească, formată din trei 
zone de culoare gri albăstrui. Reprezentarea aceasta a bolţii cereşti simbolizează 
cerurile deschise, dar și prezenţa lui Sfintei Treimi, prin raza de lumină ce pornește 
din centrul cerului și coboară până deasupra capului lui Hristos. În interiorul razei, 
deasupra creştetului Mântuitorului, este zugrăvit un porumbel alb într-o mandorlă 
(aureolă), chip al Duhului Sfânt ce se arată în momentul Botezului Domnului. 


Marele Sinod de la Moscova (1666-1667) a explicat de ce Sfântul Duh poate fi 
reprezentat ca porumbel doar în icoana Botezului, nu şi în celelalte icoane (Buna 
Vestire, Pogorârea Sfântului Duh asupra apostolilor): „Sfântul Duh a apărut în chip 
de porumbel doar la Sfântul Botez al Domnului în lordan, şi de aceea numai în 
acest context trebuie înfăţişat Sfântul Duh ca porumbel”. 


Dumnezeu Tatăl, deşi nevăzut, este prezent la Botezul Fiului şi chiar face cunoscut 
acest lucru, prin cuvintele: „Acesta este Fiul Meu Cel iubit, întru care am 
binevoit”. În unele icoane, prezenţa Tatălui este reprezentată printr-o mână care 
binecuvântează. 


Mântuitorul lisus Hristos este zugrăvit stând în picioare în mijlocul râului Iordan, 
care Îi cuprinde trupul pe toate părţile, înțelegând prin aceasta că nu doar o parte, ci 
tot trupul Lui s-a cufundat. Botezul simbolizează moartea și Învierea Sa din morţi. 
În unele icoane, Hristos este scufundat în apa Iordanului, iar în altele doar 
picioarele sunt în apa lordanului. Mântuitorul e zugrăvit fie complet dezbrăcat, fie 
doar cu o pânză albă în dreptul şoldurilor. 





În vechile icoane, Mântuitorul este zugrăvit gol, conform textelor liturghice, 
subliniind prin aceasta chenoza dumnezeirii Sale: „Se dezbracă Cel care a îmbrăcat 
cerul cu nori” (Canonul praznicului, cântarea a 8-a, Utrenia din ajunul praznicului 
Botezului). Dezbrăcându-şi trupul, îmbracă astfel goliciunea lui Adam, şi împreună 
cu ea pe cea a întregii omeniri, în veşmântul slavei şi al nestricăciunii. Cu toate că 
iconografia iniţială ÎL înfăţişează pe Hristos gol, astăzi este mai potrivit să fie 
înfățişat cu o învelitoare în jurul coapselor (variantă adoptată şi în icoana răstignirii 
Domnului), pentru a sublinia curăţia Celui care este „Singur fără de păcat”. 


Mântuitorul Hristos este zugrăvit supradimensionat (în comparație cu celelate 
personaje), aproape la fel de mare ca râul Iordan în sine. Chipul lui Hristos este 
blând şi smerit, arătând în acelaşi timp sobrietate şi concentrare. El binecuvântează 
apele Iordanului, fie cu ambele mâini, fie doar cu mâna dreaptă, sfințindu-le în 
acelaşi timp prin cufundarea Lui. 


În unele icoane, Mântuitorul este pictat făcând un pas spre Sfântul loan Botezătorul 
şi plecând capul sub mâna acestuia. Prin acest gest se arată inițiativa Domnului, 
care vine de bunăvoie şi cu smerenie pentru a se boteza, deşi, Dumnezeu fiind, este 
fără de păcat. 


Râul Iordan este pictat sub forma unei peşteri. Motivul peșterii este regăsit şi în 
icoana Naşterii Domnului, în icoana Răstignirii lui Hristos (sub Cruce unde se află 
în chip simbolic capul lui Adam), în icoana Cinzecimii (sub forma unei închisori 
întunecate), în icoana Pogorârii la iad, unde peştera întunecată reprezintă propriu- 
zis iadul. 


Sfântul loan Botezătorul şi Înaintemergătorul Domnului este zugrăvit în partea 
dreaptă a lui Hristos, aplecat în semn de supunere şi sfială faţă de Cel căruia spune 
că nu este vrednic să-l dezlege curelele încălțămintei. Sfântul loan este îmbrăcat cu 
tunică şi himation sau o haină de păr care îi acoperă întreg trupul. Cu frică și 
cutremurare, loan întinde mâna sa dreaptă şi Îl cufundă pe Hristos în Iordan (face 
gestul sacramental specific ritualului Botezului). Mâna sa stângă este ridicată într- 
un gest de rugăciune, iar uneori este reprezentat ținând un sul, ca simbol al 
propovăduirii sale. 


În partea stângă a Mântuitorului, pe partea cealaltă a râului se află îngerii aplecaţi 
cu mâinile acoperite de propriile mantii (în semn de evlavie şi supunere în faţa 
Celui ce se botează) sau ţinând în mâini ştergare, gata să înveşmânteze Trupul 
Domnului când iese din apă, indicându-se prin aceasta, încă o dată, faptul că 
botezul s-a făcut prin scufundare. 





Îngerii au început să fie incluși în icoana Botezului de prin secolul al VI-lea, deşi 
prezenţa lor nu este arătată în Evanghelii. Prezenţa îngerilor în icoana Botezului 
(dar şi în alte icoane precum Naşterea Domnului, Învierea, Înălţarea) atestă faptul 
că cetele îngereşti au fost martore nevăzute ale activității Mântuitorului pe pământ. 


La picioarele lui loan, este reprezentat un copăcel de care este rezemată o secure, 
care aminteşte de predica lui loan către cei nou botezați: „lată, securea stă la 
rădăcina pomilor şi tot pomul care nu face roadă bună se taie şi se aruncă în foc. 
Eu unul vă botez cu apă spre pocăință, dar Cel ce vine după mine, vă va boteza cu 
Duh Sfânt şi cu foc” (Matei 3, 10-11). 


În partea inferioară a icoanei, în apa Iordanului, la picioarele Mântuitorului, sunt 
zugrăvite două personaje: o femeie şi un bărbat, încălecaţi fiecare pe câte un peşte. 
Amândoi stau cu spatele spre Hristos - simbol al întoarcerii spre izvoare. Femeia 
este simbolul mării, iar bărbatul este simbolul râului. „Marea a văzut şi a fugit: 
Iordanul s-a întors înapoi” (Psalmul 113, 3). 


(Bibliografie: Pr. Prof. Dr. Acad. Dumitru Stăniloae, O teologie a icoanei, 
Editura Anastasia, Bucureşti, 2005 şi Constantine Cavarnos, Ghid de ico- 
nografie bizantină, Editura Sophia, 2004) 

Pe 6 ianuarie prăznuim Botezul 
PDL (TI AGITE CRET 
denumirea de Bobotează. 


Botezul Mântuitorului mai poartă 
și numele de „Epifanie” sau 
CE CATI CEI CRLOVILu 
limba greacă și înseamnă „arătare”. 


TI EA OCE 

Tr CEVA UDE UT ALEI 

în lordan, cerurile s-au deschis, 
PETE TR ETC ITS IDE 
IUTE Dear EEE e LC 3) 
iat Tatăl a mărturisit: 


„Acesta este Fiul Meu cel iubit, 
ur AeL Tri 





(O) TRINITASTV 


BOTEZUL LUI 
IOAN ERA 
ÎNDEPĂRTAREA 
DE PĂCAT. 
BOTEZUL 

Sfântul Vasile cel Mare 


TALIA CEs! 





(O) TRINITASTV 


SĂ BEŢI 
AGHIASMĂ 
CÂT MAI DES! 
VĂ ÎNDEMN 
ATÂT CA 
PREOT, 

CÂT ȘI CA 
MEDIC. 

Sfântul Luca al Crimeei 

PN Întrebuinţarea 


AGHESMEI MARI 


La vreme de încercare 
Agheasma mare se consumă cu credință în caz de boală. Adesea 
a făcut minuni, însănătoșind bolnavi și tămăduind răni. 


La sfinţirea bisericilor 
Agheasma mare se folosește la sfințirea bisericii, a antimiselor și 
a Sfântului și Marelui Mir. 


Pentru întărirea duhovnicească 


Credincioşii obişnuiesc să bea din Agheasma mare timp de opt zile în şir, 
începând din ajunul Bobotezei, până la încheierea praznicului. 
Se consumă și în zilele de ajunare și de post pe nemâncate. 


La stropirea caselor 
Putem stropi cu agheasma mare casa, curtea și grădina, vitele 
și chiar ogoarele și livezile pentru a fi curăţite. 


UP RV POP Vi 7 a [ca 

păcatele noastre ta. um. bun; cu 
PIPI ARDE a A PTR ACEA 
preamămit. Să stropeamă 

vwemită, Hewtoy lisus marae, 

râurile păcatelor, lărumă, 

În lordan botezându-te i 
Doamne, 
închinarea Treimii s-a arăt 
că glasul Părintelui 
a mărturisit Ție, 
Fiu iubit pe Tine numindu-Te; 
f şi Duhulîn chipdeporumb 
a adeverit întărirea cuvântuluit.. 
N Cel ce Te-ai arătat, 
IŢI 1. Hristoase Dumnezeule, 
SHI şi lumea ai luminat, slavă 
ă Troparul la Botezul: 
4 Domnului lisus Hristos 


pr 0 | 


cl 
4 DI ls 


GIS 





„În lordan 
botezându-Te Tu, 
Doamne, închinarea 
Treimii s-a arătat; 
că glasul 
Părintelui 
a mărturisit Ţie, 
Fiu iubit pe Tine 
numindu - Te; 
și Duhul în chip 


de porumbel a adeverit 
închinarea Cuvântului. 
Cel ce Te-ai arătat, 
Hristoase 
DUMNEZEULE, şi lumea 
ai luminat, slavă Ţie.” 

=Tropar.la 
Praznicul 
Botezului 
Domnului 


CCIA EISA 


In lordan Botezându-Te Tu, Doamne, închinarea 
Treimii s-a arătat. Că Glasul Părintelui a 
mărturisit Ţie, Fiu lubit pe Tine numindu-Te; şi 
Duhul, în Chip de Porumbel, a adeverit întărirea 
Cuvântului, Cel Ce Te-ai arătat, Hristoase 
Dumnezeule şi lumea ai luminat, Slavă Ţie. 


Tropar la Sărbătoarea 
Soborului Sfântului 
Prooroc loan 
Botezătorul 


7 lanuarie 

Glasul 2 
Pomenirea dreptului este cu laude; iar ţie destul îţi este 
mărturia Domnului, Înaintemergătorule. Că te-ai arătat cu 
adevărat şi decât proorocii mai cinstit. Că şi a boteza în 
ape pe Cel Propovăduit, te-ai învrednicit. Drept aceasta 
pentru adevăr nevoindu-te, bucurându-te ai binevestit şi 
celor din iad pe Dumnezeu, Cel Ce S-a arătat în Trup, pe Cel 
Ce a ridicat păcatul lumii şi ne-a dăruit nouă mare milă. 





» Mare eşti, Doamne, şi minunate sunt 


ânt nu este de ajuns pentru a lăuda minunile Tale!” 

